
AD  LECTOREM. 


T' 

J-jx  quo  Benignitate  Augustissimi  Imperatoris  bea- 
tas otio  fruor , ac  inturbatus  post  plures  annos  mediocre  hoc 
opus  iteratb  complexus  sum , animus  et  ratio  ad  emendatio- 
nem illius  vehementer  me  commoverunt.  Olim  quippe  ab  ex- 
ordio harum  commentationum  ob  difficultatem  incepti  inge- 
nue excusationem  petii,  ac  postea  aliqua  passim  errata  justo 
serius  utique  exposui  5 nihilominus  dum  denuo  in  perlegendo 
pristino  penso  cum  continenti  attentione  eram , quam  ma- 
xime variae  aberrationis  in  dicendo  taeduit.  Propterea  haud 
immemor , quanto  vitia  nunquam  aboluisse , quam  fecisse  un- 
quam indecentius  sit , omnem  operam  iterum  tractavi , quan- 
tumque licuit,  castigavi.  In  qua  occupatione  plura  suis  tem- 
pestatibus admodum  competentia  nunc  quidem  oppressi ; ve- 
rum aliis  parcere  debui , quum  quaedam  vario  ac  dire  sae- 

ipsam , tum  chronica  alienitatum  in  vulgari  et  amplissima  re 
obstetricia  et  mutabili  omni  doctrina  essentialiter  compleant. 
Neque  indulgendi  ratio  nulla  fuit , quod  sensibus  usurpata 
specimina,  quacunque  forma  sub  Sospita  veri  ac  simplicis, 
porro  ad  majorem  novioris  ritus  confirmationem  apprime 
factura  sint.  Quapropter  in  votis  habeo , ut  hocce  ultimis 
curis  ac  viribus  a me  nunc  etiamnum  sub  prelum  usque 
agitatum  argumentum  indulgentius  accipiatur. 

Viennae,  M.  Febr.  i83o. 

In  puerperarum  amplissima  domo,  ubi  partus  partum  exci- 
pit, ingens  casuum  et  gestorum  numerus  est,  quorum  recta 
notitia  et  annotatio,  quatenus  fiant,  procedant  et  finiant,  in 
obstetricia  et  omni  tractatione  passionum , quibus  in  gravidi- 
tate et  puerperio  obnoxiae  foeminae  sunt , maximum  pondus 
habent ; ut  ex  iis  imo  artem  ediscere  ab  ipsa  natura  facile  et 
opportunum  sit,  Quapropter  a principio  mearum  functionum 
primum  proposui  mihi,  quae  observatu  dignissima  evenerint, 
incertis  spatiis  perscribere  ac  pervulgare  5 haec  saltem  ratio 
sola  et  unica  videbatur,  unde  industriam  perpetuo  modera- 
tius experiundo  cum  fortuna  fati,  tandem  aliquando  elucescat, 
foetans  natura,  quid  valeat,  quid  expetat,  quid  ferat,  quid 
respuat  ? 

Quibus  in  rebus  tum  praestitis,  tum  praestandis  occupatus 
in  hoc  forsan  suspicior,  quod  germanica  lingua  alioqui  exara- 
tas commentationes  ambitiosius  nunc  quam  utilius  traducere 
in  latinam  coepi.  Subest  tamen  plausibilis  et  ratio  princeps, 
quae  consilium  hoc  cum  specie  excusationis  foveat. 

Ex  quo  enim  Jussu  Augustissimi  Imperatoris  puerperarum 
instituto  praeesse  constitutus  fueram  , magnus  juniorum  stu- 
dio et  ingenio  insignium  medicorum  undique  confluxus  erat, 
quorum  in  eruditione  et  manuductione  ad  lectos  parientium 
sincere  oblectatus  fui.  Hi  nunc  a viginti  et  amplius  annis 
mansuetissima  cura  muliebris  sexus  dolores  et  pericula  mul- 
cent, iisque  haud  ingrata,  quae  in  Viennensi  schola  quondam 
contuebantur,  ipsique  feliciter  tractabant,  exemplorum  me- 
moria erit,  nec  ea  citra  utilitatem  latine  tradita  legent,  quum 

pluribus  eorum  minus  familiare  nostrum  idioma  sit,  adeoque 
scriptis  nostris  difficilius  utantur. 

Praeterea  non  inaniter  sentio , aliqua  saltem  in  hoc 
opere  contineri , quae  propter  novitatem  et  ipsam  materiam 
attentione  peritorum  aliquatenus  non  indigna  apparebunt. 
In  quibus  , ut  in  omni  complexu , si  quae  passim  aliena  de- 
ntio yox  offenderit,  meminisse  rogo  iterumque  rogo,  pleris- 
que  hodiedum  artibus , cumprimis  obstetriciae  antiqua  voca- 
bula deesse  $ ut  igitur  ob  defectum  linguae  uti  rei  ipsius  in 
scriptoribus  classicis,  necessitas  perpulerit , industriosa  col- 
lectione, tentatione,  ac  commutatione  arti  novae  speciem 
quaerere  prisci  sermonis.  Quod  studium  grave  et  longin- 
quum erat  ; ideo  excusabile  etiam.  Sed  prae  caeteris  molliet 
conatum  nostrum  ejusque  vitia  sparsim,  elaborationem  horis 
subsecivis  solum,  iisque  saepius  ne  de  nocte  tranquillis,  nec 
in  vigore  amplius  et  constantia  aetatis  susceptam  fuisse. 

Si  demum , quae  his  lineis  tractantur , artis  singula  po- 
tius, et  disjecta  membra  videantur,  quam  integrum  scien- 
tiae quoddam  aedificium,  id  animadvertere  sufficiat,  me  non 
aliter  ubique  quam  pro  opportunitate  rerumque  casibus  scri- 
psisse. Quare  etiam  oportebat,  profectam  inde  scientiam  nec 
ad  arbitrium  neque  celeriter,  sed  ex  eventuum  naturali  con- 
secutione proponere.  In  quibus  ne  nunc  in  contextu,  nequi- 
dem  ex  omissione  periodorum  temporis , quidquam  mutavi, 
ut  non  incerta  vel  ambigua  unquam  historia  sit,  quae  schola 
mitioris  tractationis  in  partura  fons  et  origo  fuerit. 

Viennae  , ex  Instituto  obstetricio  technico. 

M.  Dec.  MDCCCXII. 

Merenti  grati  iis  agere  facile  est:  non  enim  periculum  est,  ne,  quum  loquar 
de  humanitate,  exprobrari  sibi  superbiam  credat;  quum  de  frugali- 
tate, luxuriam;  quum  de  clementia,  crudelitatem;  quum  de  liberalitate 
avaritiam  i 

P L I N.  Panegyr. 

A.  SP. 

Inter  varias  hominum  ingenio  excultas  medicinae  artes  haud 
ulla  tardius , obstetricia , ad  qtioddam  sese  extulit  fastigium. 
Inde  equidem  a saeculis  remotissimis  ex  reliqua  omni  indu- 
stria et  prudentia  praeclarissima  monimenta  remanent  ; atta- 
men , quod  circa  nostram  disciplinam  superest , raro  citra 
modicum  ascendit , nec  simplex  illud  inditum  sibi  veri  sigil- 
lum habet , quod  veterum  alia  scripta  quam  maxime  distin- 
guit , et  commendat.  ' 

Superstitio  quippe  et  anteceptus  mente  animus*  popularis 
omnis  inscitiae  perpetui  comites , ab  omni  aevo  artis  pro- 
gressui vehementer  obstiterant.  Facilis  namque  partus  nullo 
indigebat  praesidio;  difficili  autem  et  periculoso  actu  morta- 
les neglectis  humanis  auxiliis  protinus  ad  Deos  confugere. 
Sic  olim  Isidi,  Junoni  Lucinae  obtulerant;  sic  mutata  forma 
Divis  etiam  hodiedum  ferunt. 

Aliud , nec  leve  semper  impedimentum  arti  a reputata 
male  verecundia  adveniebat*  quo  factum*  ut,  relicta  indoctis 

ac  alias  non  aptis  adeo  hominibus  re  obstetricia , quaelibet 
ferme  per  naturam  ne  segnis  quidem  parturitio  nitenti  in 
speciem  poenae , ac  velut  in  supplicium , cederet.  Imo 
quondam  in  caligine  mentium  illa  pro  peccato  imputabant, 
ad  foeturae  difficultates  virilem  opem  petere  , priusquam 
mille  sub  invocationibus , aliisque  ineptiis  cuncta  ita  pCssum- 
data  essent,  ut  infortunium  super  artis  et  naturae  potestatem 
longissime  exsurgeret. 

At  iniquissimum  tamen  foret,  languidi  processus  culpam 
invehere  in  illos  solum , qui  artem  exercitarunt , illave  indi- 
guere. Prima  occasio  mali  in  tetra  inscientia  viguit,  qua  tem- 
porum tanta  spatia  incassum , inque  mortalium  damna  et  de- 
decus transacta  in  socordia  fuerant.  Ex  quo  scilicet  fanatica 
in  scholis  insania  tradebatur  , qua  daemones  e corporibus 
hominum  expellantur , id  beneficii  dementer  neglexerunt, 
quo  foetus  , dum  expedit , moveri  ex  utero  potest. 

Dein  tandem  resuscitatis  post  plura  saecula  e torpore,  quo 
ferme  ab  aevo  cbristiano  erant  consopitae,  scientiis  artibus- 
que , docti  viri  inter  cae teras  disciplinas  fando  docere  ar- 
tem quoque  obstetricandi  coeperunt*  Sed  quid  commodi  eo 
redundare  in  usus  poterat  ? Arte  nimirum  continuo  maxi- 
mamque  partem  vulgati  et  operarii  officii  instar  supersti- 
tiosis ut  plurimum  anibus  delegata , nec  medicus  neque  chi- 
rurgus facile  adsciebatur , nisi  infelicissimo  paene  ac  concla- 
mato partu* 

Postea  excultis  aliquantum  moribus  atque  occidentales 
Europae’  oras  illustrante  sensim  saniore  philosophia  ars  quo- 
que obstetricia  profecit.  Tum  mox  usu  venit , praestantes 
scientia  viros , solito  hucusque  saepius  , adesse  naturali  foe- 
tui , puerperiique  curam  gerere ; quod  certe  munus , cum  ob 
sui  amplitudinem , tum  ob  multas  ad  apte  exequendum  ne- 
cessarias notiones  tantum  abrogari  viris  nunquam  debuisse^. 
Neque  mora  erat , quin  disciplina  sub  illorum  curatione  re- 
ctius ad  ingenium  instituta  auctaque  praesidiis  esset , quibus 
chirurgus  in  molestissimo  interdum  enixu  benignam  opem 
praestat,  quam  olim  ferre  sine  illis  omnino  nequiit.  Nunc 

demum , finita  inter  pelvim  matris  ac  foetus  formam  ratione, 
prima  inventa  principia  sunt  , quibus  naturalis  partus  pro- 
cessum intimius  scrutari , tum  artificiosi  auxilii  componere 
modum  possumus.  Atque  quam  mirabile  hic  in  tentationibus 
suis  apparet  hominis  ingenium!  Ante  tot  saecula  mortalis, 
sola  plerumque  curiositate  motus , anxia  praecisione  immen- 
sa emetitus  corpora  et  spatia  est : 

i 

Frigida  Saturni,  quo  sese  stella  receptet, 

Quo  ignis  coeli  Cyllenius  erret  in  orbes; 

at  nunc  tandem  primum  occipit,  quae  proxime  ad  se  per- 
tinent , quorundam  ossium  divergentias  significare , eoque 
organicam  illam  exprimere  functionem , qua  felici  sorte  vel 
infelici  prodit  in  lucem  mundi  omnis  humana  progenies. 

Nuncque  fulta  quodammodo  principiis  geometriae  , et 
utroque  instrumento  locupletata  ars  obstetricia  et  matri  et 
foetui  oppido  saepe  salutem  tulit*  Neque  abnegamus  tamen, 
ex  nimia  in  assumptas  computationes  inclinatione  , partim 
etiam*  atque  cummaxime,  ex  machinarum  abusu,  permultum 
damni  factum , remque  saepe  totam  in  artis  ipsam  perniciem 
fuisse  conversam*  Ita  quondam  inter  Batavos  summum  ob- 
stetricantis meritum  in  possessione  vectis  Roonhusii  erat  ; 
donec  duo  humanissimi  viri  rectique  amantes,  auro  ac  sponso 
mysterio  venditum  toties , tum  maximo  ultimoque  pretio  ad- 
scitum  sibi  simplex  ferri  frustum  universo  orbi  pervulgarent. 
Non  procul  pariter  ab  nostra  aetate  obstetricantum  forceps 
in  ipsissima  illa  regione  , ubi  brevi  ante  ne  quidem  admissa 
fuerat,  nimium  non  tam  in  usus,  quam  in  abusus  adhibe- 
batur , ut  naturam , ablegato  quasi  a se  in  forcipem  partu, 
huic  operi  suo  in  perpetuum  renuntiasse  crederes. 

Attamen  ut  plerumque  ex  opposito  ad  extrema  devolvi- 
mur , ita  propemodo  hic  evenit.  Dum  alii  scilicet  instrumen- 
tis frustra , imo  saepius  , damnose  utebantur  ; alii  contra 
haud  segnius  ad  perniciem  se  praestabant , propterea , quod 
illa  ne  unquam  esse  applicanda , planeque  supervacua  dixe- 
rint. Quantumcumque  vero  aliena  ista  opinionum  et  princi- 
piorum discordia  in  singulis  casibus  offecit,  hoc  tamen  com- 

modum  ars  habuit  , ut  inter  rixas  et  disputationes  libera 
mens , et  studium , et  tempus  et  usus  mediam  optimamque 
viam  sequi,  diremptaque  scientia,  quo  nunc  illam  cernimus, 
attingere  potuerit. 

Atque  quanto  mansuetior  jam  et  opifera  magis  ars  est, 
ac  erit  continuo,  sin  homines,  qui  illius  peculiare  sibi  stu- 
dium habent  , eandem  exerceant  simul  , ac  usu  excolant  ? 
Ast  , dolor  ! longe  adhuc  serenitas  haec  non  nisi  minimae 
mortalium  parti  continget  , quia  obstetricantis  aptitudo  sub- 
limiori solum  mentium  cultu  fovetur  , nec  consistere  sine 
morum  liberalitate  potest. 

Tardior  artis  repurgatae  aetas  in  Austria , et  Germano- 
rum ferme  Terra  a regimine  glorioso  Augustae  MARIAE 
THERESIAE  orditur.  Summa  quippe  inter  caetera  Divae 
Principis  in  genus  humanum  ea  sapientia  et  benignitas  erat, 
ut  inter  Reges  Regina  primum  in  Orbe  instructioni  et  cul- 
turae populari  omnis  juventae  in  millenis  elementariis  pub- 
licis scholis , quas  per  cuncta  Sua  regna  suprema  ac  propria 
Mente  fieri  jussit,  tum  sublimiore  studio  et  incremento  bo- 
narum artium  et  scientiarum , praeprimis  medicinae , super- 
struere gentium  suarum  felicitatis  partem  vellet. 

Inter  alia  summae  huie  providentiae  excolendam  se  ars 
obstetricia  praebuit.  Hactenus  nempe  obstetrices  tantum  ne- 
gotiosae, quantum  insciae  et  agrestes  versabantur.  Nulli  fere 
ex  ritu  obstetricantes  erant ; pauci  alii  passim  solummodo 
in  rebus  extremis  , ideo  fatalibus  plerumque  exercere  triste 
opus  sueverant.  Tum  itaque  obstetriciis  institutionibus  pu- 
blica schola  aperitur,  imo  tandem  incassum  reluctante  Fa- 
natismo  et  vulgi  opinione  studiosis  viris  etiam  in  nosocomiis 
partubus  assistendi  occasio  fit.  Tum  interdicta  legibus  illo- 
rum omnium  negociositas , qui  sine  praevia  eruditione , et 
impetratis  ante  prudentiae  suae  testimoniis  ausi  agitare  in 
parientium  discrimen  erant. 

Defuit  interea  salutari  studio  eique  chirurgiae , cujus 
sine  subtilitate  nulla  in  obstetricando  habilitas  est,  ea  olim 
affirmata  dignatio , qua  artem  ab  opilicio  discernimus , et 

a mercenario  negotio  scientiam.  Ad  cujus  quidem  dignita- 
tem nobilis  chirurgia  pridem  se  ipsa  evexerat,  donec  haud 
usurpata  et  integra  proprio  sibi  vigore  stetit. 

Ex  fati  demum  benignitate  evenit,  ut  JOSEPHI  II.  aus- 
piciis , laboribusque  complura  , quae  in  publicas  utilitates 
tendunt , inchoata  maturescerent , ac  inter  tot  alia  beneficia, 
altiore  intellectu  et  prospicientia  Princeps,  doctrina  sanitatis 
conservatrice  jam  quidem  ampliata , omnem  illius  partem 
spretam  hucusque,  ac  neglectam  maxime,  singulari  foveret 
affectione. 

Adsunt  hinc  aedes  Illius  Munificentia  et  Auspicatu  chirur- 
giae ac  medicinae  scientiis  sacrae:  perenne  in  aevum  Moni- 
mentum ! quo  Excelsi  Conditoris  liberalitas , et  fervens  artis 
promovendae  voluntas  et  procuratio  ad  seros  nepotes  durant. 
Ab  hoc  instituto  Austria  , imo  et  Germaniae  omnis  plaga 
aeademiam  sibi  publicasque  chirurgiae  scholas  gratulatur, 
ubi  gravis  ars  cum  omni  adnexa  scientia  liberalissime  doce- 
tur; ut  hic  certe  Fundatoris  profusissimas  largitiones  adeo 
miremur , ac  in  alio  apud  exteros  simili  athenaeo  ambigere 
licet , ne  rerum  ibi  omnium  inopia  imputanda  soli  parcimo- 
niae  sit. 

Quoniam  vero  fieri  haud  potest,  ut,rqui  in  maximo  regno 
quaquavorsum  dispersi  ad  chirurgiae  studia  aspirant , ob  ca- 
piendas institutiones  Vindobonam  eant , voluit  quoque  Bo- 
nus Princeps , in  plerisque  ditionum  suarum  oppidis  similia 
prope  gymnasia  constitui  , ampliarique.  Quibus  in  rebus 
omnibus  , qualis  munificentia  fuerit , regiusque  decor , id 
facta  docent , monimenta  commonstrant.  Aspicite  aedium 
magnificentiam  et  splendorem ; bibliothecarum  et  musaeo- 
rum in  rebus  physicis  et  anatomicis  divitias;  tot  collecta  ex 
universo  orbe  exemplaria  naturae ; pretiosissima  tot  artium 
omnium,  operarumque  specimina,  eaque  omnia  in  hunc  li- 
beralissime aggregata  finem , ut  ad  publicam  prosperitatem 
faciant. 

Quibus  in  comparandis  Ipsi  illi  mortalium  Optimo  nihil 
nimium  videbatur , qui  pro  aliorum  commodis  ea  sibi  in  pro- 

prias  fere  necessitates  postputavit , quae  tribuere  sibi  quilibet 
honoratior  civis  solet. 

Unde  nil  majus  generatur  ipso , 

INec  viget  quidquam  simile  aut  secundum. 

Atque  singulari  huic  beneficentiae  nosocomiorum  quoque 
et  hospitiorum  emendationes , amplificationesque  et  in  urbe, 
et  in  provinciis  debemus.  Augustus , qui  a Iuventa  nihil  ma- 
gis  in  deliciis  habuit , quam  mortales  levare  ab  aerumnis, 
earumque , quo  posset  tollere , experiri  causas  ; qui  in  fre- 
quentibus et  per  suas  exterasque  regiones  itineribus  visere 
ante  omnia  miseros  in  valetudinariis  consuevit ; qui  toties  in 
cava  infortunii  et  desperationis , quo  nulla  benefica  lux  un- 
quam penetraverat , divinum  solamen  descendit;  Idem  Prin- 
ceps , cujus  humanissimam  affectionem  , ac  gentibus  aliis  in- 
solitam Regis  popularitatem  mille  scripti  lapides  loquuntur; 
Hic  ille  Amicus  hominum  Rex  intellexit,  afllictos  mortales 
vel  ibidem,  ubi  sospitatos  credebat,  sua  etiamnum  tuitione, 
operaque  Sua  egere , annuitque  opem  Imperatoria  liberali- 
tate. 

Illius  jussu  et  in  rebus  adornandis  prudentia  et  aequitate, 
tum  maximam  partem  propriis  suis  impensis , juxta  centena 
alia  in  miserorum  juvamen  instituta,  etiam  largissimum  istuc, 
in  quo  degimus , conditum  nosocomium  est.  Certum  non 
modo  et  securum  cuique  pauperi , indigeno  ut  et  extraneo, 
patens  asylum , sed  aliis  quoque  laetiori  vita  utentibus  oppor- 
tunissimum refugium.  Hic  namque  Optimus  Fundator  homi- 
num quin  imo  commoditatibus  providit,  quum  aliis  in  regio- 
nibus nequidem  coeptum  subveniri  illorum  necessitatibus  sit. 

Aegris,  inopibus,  et  insanabilibus  hac  clementia  prospe- 
ctum. Tum  convertit  etiam  JOSEPH  faciem  in  parvulos,  et 
in  sortem  genitricum,  quas  non  paupertas  modo,  sed  vulgi 
etiam  durum  judicium  premit,  propterea,  quod  haud  sapien- 
ter reluctatae  illecebris  sint , quibus  teneriorem  natura  sexum 
ad  explenda  sua  munera  ducit. 

Equidem  jam  antea  quoddam  erat  hospitium  , ubi  libera 
a en  ere  in  utero  habentes  ponere  partum  possent.  Verum  ta- 

men  in  eo  plerumque  gravidae  se  receperunt,  quibus  ob  lon- 
gas calamitates  nihil  tandem  non  tolerabile  erat ; aliae  aliubi 
in  proxima  quavis  amicabili  domo  tegmen  et  subsidium  quae- 
rebant. Tum  autem  excluso  partu  mox  de  alenda  prole  no- 
vae sollicitudines. 

Fundatione  aedium  pro  expositis  natis  Beneficus  Princeps 
et  huic  pauperum  generi  profuit , praebuitque  gentibus  ra- 
rum simul  moderationis , justaeque  tolerantiae  sapientissi- 
mum  exemplum,  quo  evulsum  aliquando  praejudicium  ceci- 
dit, cujus  execrabili  vi  multa  muliebris  juventa  parentum 
suorum  onus  et  propriae  proli,  sibique  ipsi,  facta  internecio 
est. 

Nunc  omnis  ventrem  ferens , undecunque  advena,  matri- 
monio juncta , seu  libera , cujuslibet  cultus , inops  vel  opu- 
lenta, tutuiq  et  commodatissimum  refugium  habet.  Dumque 
etiam,  quae  pro  victu  solvunt,  modica  illis  praerogativa  est, 
pertinet  tamen  haec  ad  commoditates  dumtaxat,  queis  carere 
sine  injuria  et  taedio  aliae  possunt.  Gaudent  caeterum  sin- 
gulae communi  tutela , et  jure  , paribusque  ferme  cum  natis 
fruuntur  commodis. 

Medicinae  quidem  ac  chirurgiae  studiosis , ut  et  novis 
obstetricibus  prius  jam  adesse  partubus  in  nosocomio  licuit; 
nec  tamen  certa  et  propria  institutio  erat.  Nimirum  ubi  a 
magistro  erudiri  oportuit,  ibi  rerum  ultima:  gravidae  vide- 
licet defuerunt,  ac  puerperae;  neque  locus  ipse  pro  pluri- 
bus quam  senis  ad  summum  foemmis  suffecerat. 

Quare  haud  longius  latere  humanum  Imperatorem  potuit, 
praegressis  tot  insignibus  universae  medicinae  augmentis,  ar- 
tem etiamnum  obstetriciam  solerti  magis  et  frequenti  exerci- 
tatione indigere,  quum,  si  in  ullo,  in  hoc  praesertim  munere 
primum  in  eruditione  opus  moderamen  magistri  absolvat. 
Constituit  igitur  propria  motus  mente  et  intelligentia  omnem 
hospitii  eam  partem,  quae  egenas  gravidas  suscipit , in  publi- 
cam scholam.  Quo  enim , inquit  Augustus , schola  respon- 
deat, complures,  oportet,  capiat  gravidas.  Ad  aegrorum  lectos 
idem  semper  est  accessus ; adsunt  nunquam  non  et  aeger  et 

morbus;  aliter  cum  gravidis  estj  hae,  quo  parturiant,  stringi 
se  ad  tempus  non  sinunt. 

Quo  nunc  in  instituto  omnes  inposterum  edoceri  debent, 
qui  artem  exercitandi  licentiam  cupiunt.  Degunt  ibi  sex  tiro- 
nes ac  totidem  obstetrices , qui  ad  tempus  habitatione , lignis, 
lecto , et  lumine  gratis  utuntur,  partubusque  ad  normam  tem- 
perante magistro  possunt  adesse.  Praeter  quotidianam  ad  pa- 
lientium  puerperarumque  lectos  monitionem  bis  per  hebdo- 
madam de  arte  praelectiones  habentur,  ad  quas  omni  alumno, 
itemque  et  obstetrici  liber  aditus  est, 

Quandoquidem  igitur  Serenissimus  Princeps  officium  pro- 
fessoris in  hac  schola  summa  benignitate  in  me  contulit, 
posteaquam  Illius  regio  favore  peregrinationibus  in  Gallia,  in 
Britannia,  Italiaque  susceptis,  tres  et  ultra  annos  praestantis- 
simos  inter  viros  versatus , et  institutione  et  exemplis  illo- 
rum ad  excolendam  artem  et  scientiam  diu  et  maximo  cum 
lucro  perusus  fueram ; nuncque  Augustissimi  auspiciis  salutaris 
doctrinae  provinciam  aggredior , quo  lectos  Illius  munificen- 
tia fructus  dispertiri  in  plures  queam,  in  nulla  alia  re  magis 
elaborabo  , quam  ut  amplo  hoc  munere  nunquam  non  dignis-!* 
sime  perfungar.  Verum  tamen  et  in  vestrum,  cari  auditores  ! 
animum  solertiamque  eam  spem  colloco , fore , ut  unitis  vi- 
ribus laborum  socii  nobis  et  amici  sitis ; idque  eo  certius  con- 
fido, quod  recte,  ut  mihi  videtur,  utilem  scientiam  aestime- 
tis , neque  ut  tot  alii , in  hac  versemini  opinione , totam  ar- 
tem obstetriciam  sine  pondere , imo  medico  non  satis  dignam, 
remque  plane  supervacuam  esse. 

Recta  utique  ac  vera  ars  obstetricia  non  tam  arcte  circum- 
scripta est.  Quin  potius  inter  omnes  medicinae  partes  maxi- 
mam cum  aliis  doctrinis  ex  mathesi  et  physica  praesertim  af- 
finitatem et  necessarium  quoddam  vinculum  habet.  Multifa- 
riae quippe  graviditatis  , paturitionis , ipsiusque  puerperii  af- 
fectiones sunt,  et  accidentiae,  ut  itaque  in  modo  curationis 
etiam  et  in  ipsis,  ex  tam  varia  cognitione  repetendis  auxiliis, 
maxima  dissimilitudo  et  complicatio  sit. 

Eida  caeterum  memoria,  perspicax  judicium,  et  recta 

mens  in  quavis  alia  medicinae  opera,  post  praeceps  a regulis 
ad  exercitium  iter,  in  re  nova  et  insueta  adjuvant;  verum  se- 
cus in  obstetricia  accidit : praestantissimis  animi  dotibus , no- 
bilissimis praeceptis,  et  insigni  quavis  a natura  concessa  per- 
nicitate , tamen  laevus  et  peregrinus  ad  parturientium  lectos 
haesitat  omnis  obstetricans , quamdiu  experientia  nondum 
oculum  in  digitis  sibi,  promptumque  consilium  in  animo  po- 
suit. 

Tantum  adeo  opus  ars  obstetricia  est,  quia  plurima  non 
nisi  aptato  ad  eam  sensu  percipiuntur ; deinde  quod  indicata 
praesidia  raro  moram  patiantur,  et  sub  manuali  opere  ocu- 
lus inst#rumenti  ac  manus  nec  explorator,  neque  ductor 
sit;  demum  quod  universim  in  hac  arte  operationes  nequa- 
quam, ut  in  reliqua  chirurgia,  velut  ad  numeros  et  metata 
spatia  liant, 

Vos  vero  C.  A.,  notitiis,  quae  ad  obstetriciam  addiscen- 
dam faciunt,  jam  ornati,  eo  magis  in  illa  prolicietis,  quum 
omnis,  quae  ad  facilitatem  studii  idonea  est,  vobis  quoque 
occasio  promptissima  sit.  Ne  igitur  in  harum  commoditatum 
perfruitione  cupido  vestra  et  solertia  desit,  sed  avide  illis 
utamini  ad  prosperitatem.  Ita  enim  Optimi  Imperatoris  ex- 
spectationi a vobis  grato  animo  respondebitur,  cujus  benigna 
procuratione  in  artis  incrementum  , civiumque  salutem  nova 
haec  technica  schola  inposterum  patet* 

Et  lioc  cognoscere  oportere  mihi  videtur  , nimirum , quae  affectiones  sexui  ex 
facultatibus  ac  potentiis,  quae  item  ex  liguris  adveniunt. 

H I P P. 


CAPUT  PRIMUM. 

GENERALES  DE  VALITUDINE  GRAVIDARUM  NOTIONES. 

Quaelibet  yitae  animalis  epocha  certis  proprietatibus  ab 
omni  alia  recedit,  ut  secus  appareat  idonea  conceptui  puella, 
aliter  pronus  in  Tenerem  juvenis  ; ut  mille  modis  virgo , cum 
corporis  constitutione,  tum  facultatibus  animique  affectibus 
a foemina  differat , quae  inchoatum  hominem  inter  ilea 
fovet. 

Atqui  omnium  mutabilitatum , quibus  muliebris  vitae 
phasis  ista  eminet , congeriem  et  summam  voce  fortassis 
Idiosyncrasiae  gravidarum  licet  complecti ; eaque  res  ma- 
xima et  naturae  curiosorum  attentione  dignissima  est.  Nam- 
que omnis  vitae  periodus,  quamquam  singulari  incessu  miri- 
fica sit,  et  admirandi  materiam  praebeat;  est  tamen  vix  ulla 
alia,  quae  tot  tamque  varias  conjunctas  sibi  mutationes  ma- 
nifeste adeo  et  constanter  monstret,  ac  ipsa  ea,  de  qua  nunc 
instituam. 

Haec  videlicet  naturae  perpetua  lex  est,  ut  in  omni  ani- 
manti modificationes  eae  justa  consecutione  exsurgant,  quae 
ad  duplicem  nobilissimum  finem : ad  illius  propriam  conser- 
vationem , et  ad  propagandum  genus  cummaxime  pertinent ; 
item , ut  causa  consequentium  harum  mutationum  in  structura 
membrorum  , ac  in  ipsa  naturali  illorum  evolutione  posita  sit. 
Organa  saltem  praedita  sensu  et  quadam  conspiratione  inter 
se  conjuncta , atque  per  haec  ipsa  organa  vel  inducendae  vel 
inductae  sensationes  et  subsequi  motus  vix  inter  se  ceu  res 
diversae  animo  discerni  aut  cogitari  possunt.  Idem  pariter  de 

omni  viscere,  de  omni  oriunda  sensatione,  atque  igitur  de 
omni  etiam  ex  sensatione  prodeunte  motu  verissimum  est. 

Cuncta , quae  vivunt , animalia , stimulis  obediunt , haec- 
que  orientis  vitae  prima  indicia  in  foetu  omnium  primo  con- 
spicimus. Nec  prius  aliud  fere  quidquam  in  delicata  viva  of- 
fella  animadvertitur , quam  doloris  intolerantia , et  lactis 
materni  aviditas.  Nunc  enim,  quae  nutritionem  procurant, 
eamque  fovent,  organa,  in  tenero  animali  soli  sunt  exacto- 
res, eruntque  diu,  ut  tantum  vero  viscera  haec  nunquam 
porro  , quantum  in  vitae  primordiis  sinant  ingeri ; sed  nec 
tanta  comparate  copia  opus  inposterum  corpus  habet.  Sa- 
pientissima  hercle  in  natura  ratio ! Quodsi  enim  vero , ut 
animal  corpore  et  aetate  increscit,  consumendi  cupido  aeque 
augeretur , largissima  certe  rerum , quaecunque  se  comedi 
^ patiuntur , haud  satis  ubertas  foret. 

Tum  corpori  paullatim  major  plenitudo  advenire,  matu- 
rescere membra , ac  stimulo  magis  idonea  fieri,  Ita  illorum 
aucta  evolutione  et  variis  per  ea  inductis  excitamentis  no- 
vae functiones  ac  necessitudines , alii  instinctus  et  passio- 
nes , motus  et  affectus  fiunt.  Quodsi  itaque , ut  ex  universa 
animali  ordinatione  patet,  membrorum  corporis  cum  illius 
facultatibus  et  necessitatibus , harumque  vicissim  cum  mem- 
bris intimus  ac  mutuus  consensus  est;  sin  affectus  nostri 
motuset  a certis  per  objecta  aut  ideas  in  organa  invectis 
aut  intus  ab  ipsis  visceribus  ortis  stimulis  veniunt;  si  demum 
ipse  noster  intimus  sensus  ex  certis  antea  intus  in  nobis  vel 
deforis  perceptis  irritamentis  exsurgit  et  coalescit ; necesse 
est , ut  utrumque  genus , in  quavis  aetate , et  in  omni  singu- 
lari vitae  statu , singulari  quoque  constitutione  corporis  et 
valitudine  , propriisque  stimulis  , perceptionibus  , motubus 
item  et  passionibus  , denique  peculiari  et  sanescendi  et  ae- 
grotandi , tum  etiam  et  sentiendi  et  percipiendi  et  agendi 
proprio  ac  distincto  modo  utatur.  Atque  haec  omnis  pro- 
prietas a natura  membrorum  finitur,  a communi  illorum 
consensu,  et  speciali  irritabilitate.  Igitur,  ut  exemplum  po- 
nam, ea  digerendi  facultas,  qua  foemina,  dum  non  gravida 

erat,  bene  valuit , nullam  potest  mutationem  non  subire , quin 
male  habeat , ex  quo  gestat  utero. 

Eadem  pulsus  celeritas , quae  prosperam  sanitatem  in 
juventa  ostendit , in  adultis  periculi  suspectionem  faceret. 
Septuagenaria  matrona  absque  interpellatione  animum  ad  su- 
peros tendit , quum  membra  tempore  et  usu  evirata  eam  haud 
longius  in  tentationes  figant,  quibus  ad  expallescentiam  con- 
ficitur sua  neptis.  Neque  magis  ullum  octogenarii  sensis  ex 
incenso  amore , quam  adolescentis  ex  avaritia  mortem  con- 
sciscentis sibi  exemplum  noveris. 

Cursus  est  certus  aetatis,  et  una  via  naturae,  eaque  simplex:  suaque 
cuique  parti  aetatis  tempestivitas  est  data  ; ut  et  infirmitas  puerorum, 
et  ferocitas  juvenum,  et  gravitas  jam  constantis  aetatis,  et  senectutis 
maturitas  quiddam  liabeat,  quod  suo  tempore  percipi  debeat. 

CIC. 

Quibus  quidem  ordiri  opportunum  censui , ut  eorum, 
quae  sequuntur , confirmationi  inserviant.  Sed  sparsim  hic 
nonnisi  opiniones  scribimus  veras  juxta  falsasque  ; ut  igitur, 
si  cui  meliora  constent,  procul  sit  a nobis  discordia,  Colimus 
suas  quilibet  sententias;  atque  tamen  cunctis  idem  praefixus 
finis  est. 

CAPUT  SECUNDUM. 

DE  QUIBUSDAM,  QUAE  IN  GRAVIDIS  CONTINGUNT, 

MUTATIONIBUS. 

Donec  apta  ad  conceptionem  mulier  sana  est,  neque  ta- 
men utero  gerit ; ad  quartam  septimanam  sanguis  ei  quadam 
copia  e naturalibus  manat.  Haec  per  periodos  rediens  pleni- 
tas a natura  potissimum  foeminae  hominis  indita  est;  ut  ta- 
men etiam , si  peregrinatores  clare  viderint , simiarum  spe- 
cies , quae  in  serie  animantium  superbo  homini  proxime  affi- 
nes sunt,  eam  cum  mulieribus  communem  habeant. 

Sub  graviditate  utplurimum  cessant  menstrua,  vel  siqui- 
dem primis  mensibus  decedunt  , non  ex  ipso  uteri  cavo  ea, 
sed  exterius  tantum  a cervice  venire  et  a vagina  medici  opi- 
nantur, 

Atqui  aliae  etiamnum  et  majores  cum  in  utero  ipso , tum 
in  adjunctis  partibus  mutationes  fiunt.  In  ovario  quippe  ac 
praesertim,  ubi  avulsum  in  genitura  ovulum  ante  adhaeserat, 
emergit  flavescens , duriuscula , et  turgida  soliditas  (corpus 
luteum  vocant)  non  temere , sed  singulariter  ex  organismo 
ortum  corpusculum,  in  quavis  graviditate  primo  efforma- 
tum , eaque  licet  absoluta,  ultra  conspicuum;  de  quo  ta- 
men , ut  de  plerisque  aliis  rebus , nihil  aliud , quam  id  ad- 
esse, scimus. 

Internam  uteri  faciem  recens  tunica  investit , quae  ovu- 
lum sensim  per  tubam  in  matricem  delapsum  obducens, 
istud  una  cum  placenta  amplectitur , adeoque  ovum  unit , vi- 
scerique , in  quo  maturationem  adipiscitur , arctius  aggluti- 
nat. Hoc  velamentum  proxime  ad  uterum  pertinens,  quia 
nonnisi  intra  graviditatem  comparet,  excluso  foetu  partim 
cum  placenta , partim  cum  lochiis  abscedens , Hunterus 
membranam  caducam  vocat.  Ea  veteribus , qui  illam  modo 
obscure  noverant , titulo  membranae  ovi  villosae  innotuit ; 
sed  proprium  non  tam  ovo , quam  ipsi  utero  attributum  ve- 
lamentum sistit.  Eminet  maxime  secundo  et  tertio  mense ; 
tum  ovo  et  utero  sensim  increscente,  illius  crassities  minui- 
tur. Declinante  gestatione  vix  amplius  clare  in  conspectum 
venit. 

Velamentum  istud , quanto  ad  placentam  propius  acce- 
dit, tanto  est  crassius,  ut  totam  ferme  illius  maternam  par- 
tem constituat.  In  illo  quippe  humores  ex  matre  per  vasa 
et  textum  cellulosum  in  systema  placentae  foetus  meant, 
ibique  absorpta , et  majoribus  venis  recepta  ad  foetum  per- 
gunt. Hic  ad  illius  nutritionem  impenduntur,  partim  etiam, 
postquam  per  alia  vasa  in  secundinas  rediere , ex  portione 
materna  iterum  ad  sanguinem  genitricis  revehuntur.  Atque 
hoc  modo  in  omni  gravida  circulationis  nova  species  exsur- 
git, perduratque;  ut  vel  ex  hac  causa  heri  mutationes  in 
corporatura  necesse  sit. 

Postquam  concepit  foemina , uterus  concluditur , illius- 
que  collum  tenaci  materia  vel  ut  obglutinatur.  Hac  sub  tutela 

prosperat  orum  ; uterus  paullatim  humorem  in  se  recipit, 
et  ingrandescit , ac  posteaquam  primo  tempore  desedit  in 
pelvim  , aucto  interea  volumine  super  illam  emergens,  ven- 
trem  pandit , ut  tandem  antica  facie  sua , tum  quoque  su- 
periori , absque  intermedio  , peritonaeum  attingat , intestina 
prae  se  removeat , ac  procedente  tempore  plerasque  alias 
ventris  partes  quodammodo  extra  suetam  locationem  dis- 
ponat. 

Quae  mutationes  quantumcumque  lente  et  ad  naturae  ac- 
commodationem succedant,  fieri  tamen  nequit,  quin  insolita 
inde  quorundam  munerum  deflexio  fiat.  Nec  tamen , quia 
insolenter  nonnihil  modificata  functio  quaedam  cedit , con- 
sequens est , quod  universo  corpori  noxa  insit , aut  uspiam 
aliquid  infesti  lateat. 

Omnis  enim  alienae  rei  in  corpore  mora , quaevis  in- 
sueta in  animali  turbatio  facultatem  sentiendi  certis  notis 
afficit , et  propriam  sympathiam  concitat , qua , donec  virtus 
naturae  superest,  omnia  moventur,  quaeque  et  commoda  et 
necessaria  ad  scopum  sunt,  propemodo  disponuntur,  com- 
plananturque.  Hinc  consueta  victus  ipsa  concoctio  nec  sine 
corporis  aliqua  affectione  desinit  ; ut  ferme  sub  specie  febris 
prima  digestio  fiat.  Ita  pastum  sitis  sequitur;  ita  quodvis 
miasma  peculiarem  febrem  incendit,  et  sub  aliis  passionibus, 
et  diversa  consequentia  nunc  vario!  osum  natura  nunc  mor- 
bilosum  fomitem  pellit. 

Continuo  noxam  minatur,  si  salubri  alias  corpore  statuti 
in  eo  motus  intempeste  turbantur,  sive  morbo  dudum  illato, 
naturae  adversus  molimina  ignorantur , ac  tanquam  aliena 
oppugnantur  supprimunturque.  Etenim  ubi  prius  audemus, 
hoc  ipso,  quod  vanum  gesti  mus  praevertere,  non  raro  verum, 
nec  levem  morbum  inducimus;  sin  alterum,  tunc  enim  vero 
pernicies  nos  auctores  et  socios  habet , quos  contra  acrius 
naturae  quam  ipsam  in  aegrotationem  dimicandum  est, 
Quotnam  olim  mortales  ardens  febris  ex  arte  stravit , qui 
frigidam  aquam  concupiscebant , eaque  fuissent  persanati. 
Ita  millia  natorum  in  variolis  intra  muros  et  sub  cumulo 


DE  VALITUDINE  GRAVIDARUM. 


i5 

lecti  computruere,  qui  ex  libero  aere,  cui  avidissime  inhia- 
bant, sanitatem  una  cum  vita  haussisent. 

Quapropter  grates  magno  Sydenhamo  sint,  qui  primus 
interpretari  naturae  intentiones  et  motus , medendique  ar- 
tem potius  naturae , quam  naturam , ut  fieri  solet , subster- 
nere arti  docuit.  Regnant  nihilominus  multae  circa  hanc 
rem  delirationes,  quas  neque  dies,  nec  sana  mens  delet, 
quum  perversa  et  adscita  perperam  intelligentia  continuo 
praetexere  studeat. 

Enim  vero  et  praegnatio  foemineum  corpus  peculiariter 
afficit , ac  sentiendi  modum  , et  ipsa  fere  organa  aliquantum 
mutat.  Quarum  modificationum  indoles  et  causae , quamvis 
ignorentur , scimus  tamen , omni  prope  graviditati  eas  ali- 
quamdiu adhaerere.  Est  enim  cum  hac  valitudine,  ut  cum 
plurimis  rebus  aliis , quas  usus  et  experientia  comprobant, 
quin  tamen  plausibili  aliqua  ratione  queant  explicari. 

Atque  in  illis  modificationibus  easque  recipiendi  opportu- 
nitate , omnium , quibus  praegnatio  distinguitur  , item  alia- 
rum rerum,  quae  in  matre  ad  conservationem  et  incremen- 
tum foetus , tum  ad  partum , post  ad  primam  editi  infantis 
alituram  faciunt,  princeps  causa  latet.  Haec  res  interea  ex 
se  nihil  morbidi  habet ; contra , convenientissimum  mulieri 
moderamen  profert.  Inest  imo  saepe  graviditati  aliud  commo- 
dum , ut  non  paucas  infirmitates  persanet , alias  praevertat. 

Potissimum  vero  id  habet , ut  naturalem  sensibilitatem 
et  calorem  augeat,  motumque  sanguinis  sine  discrimine 
phlogoseos  aut  alio  damno  incitet.  Imo  veri  simillimum  est, 
graviditate  corpus  contra  phlogisticas  affectiones  egregie 
tutari.  Elatior  quippe  vis  vitae  in  universum  ad  gravidarum 
naturam  pertinet;  quodcunque  vim  illam  detendit  : malus  nu- 
tritus, moeror,  corruptio  aeris,  humilis  et  humida  habitatio, 
foeminis  sub  praegnatione , quam  extra  eam , citius  et  gra- 
vius nocet. 

Caeterum,  si  gestans  reliquo  corpore  viget,  et  in  rebus 
moderate  versatur,  Utplurimum  per  omnia  novae  vitae  stadia 
fluxasque  varietates  salubris  et  sine  molestia  pergit.  Quin 

imo  multae  mulieres , donec  utero  gerunt , cummaxime  ex 
sanitate  gaudent , ac  ne  mirum  quidem , quum  in  utero  ha- 
bere ac  parturire,  nobilissimas  partes  foemineae  naturae, 
itidemque  rectam  yalitudinem  efficiat. 

Verum  tam  mollicule  non  omnibus  cedit  graviditas;  at- 
qui tamen,  ne  indignationes  falso  judicentur,  permultum 
interest.  Aliam  nempe  tractationem  puri  et  complicati  ex 
graviditate  affectus , atque  aliam  similes  afflictus  a mor- 
bosa causa  postulant;  quorum  primos  natura  ipsa,  quid  con- 
gruum sit , admonitores  posuit.  Quapropter  nihil  adversus 
nisi  modeste  et  caute  agito ; quae  vero  morbidam  et  a gra- 
viditate alienam  indolem  alunt , iis  protinus  occurrendum 
erit. 

Nihil  intra  praegnationem  mutata  valitudine  saepius  quam 
abundans  sanguis  incusatur.  Propterea  etiam  inter  vulgares 
medicationes  frequentissima  venaesectio  est , maximo  certe 
foe  mi  narum  damno , quod  etiam  sanissima  caeteroqui  bis 
terque  insonti  humore  spolietur. 

A longinquo  et  ridicule  pro  peccato  hoc  suo  documenta 
medici  repetunt.  Ajunt  videlicet  cessante  menstruo  sangui- 
nis  copiam  augeri,  quod  praesertim  initio  graviditatis  em- 
bryonis nutritus  haud  tantum  impendii  exigat,  quantum  ma- 
tri defluxisset  per  menses ; hinc  pleraque  post  conceptionem 
incommoda,  hinc  frequentes  primis  mensibus  abortus  esse. 
Apprime  scilicet  corpus  gravidae  tanquam  vulgare  vas  effin- 
gunt, binis  ex  adverso  orificiis,  quod  per  alterum  adfuso, 
nec  tamen  per  alterum  detracto  liquore , non  redundare 
non  potest.  Subtilis  omnino , bellissimaque  similitudo  vivi 
corporis,  ejusque  ordinationis,  in  qua  appetitionum  et  neces- 
sitatum mirabilissimus  ubique  nexus  et  conspiratio  est. 

Atque  primo  sanguinis  a matre  recte  ad  foetum  ne  qui- 
dem via  est ; hic  enim  accepta  modo  a matre  materia  suum 
sibi  ipsemet  proprium  parat.  Estne  demum  quaedam  vitae 
statio , in  qua  boni  sanguinis  in  corpore  nimium  coquitur, 
vel  tantum  modo,  ut  ex  se  noceat?  Ac  siquidem  assentia- 
mur,  cruorem  ex  copia  peccare  * num  illius  abundantia,  ad 

intentiones  nostras , ex  incisa  yena  diminuetur  ? Sinamus, 
utilem  forte  venaesectionem  esse , ubi  id  agimus , ut  aliquan- 
tum subito  et  ad  momenta  depleatur.  Qualis  autem  erit  ea 
proyisio,  aliquas  uncias  hodie  abstulisse,  quum  idem  sanguis 
non  quidem  ex  qualitate,  attamen  ceu  merus  humor,  quoad 
quantitatem,  corpori  ex  cibo  et  potu  mox  restitutus  yel  cum 
usura  sit. 

Unde  irrita  omnis  venaesectio  , quae  ad  praepediendos 
morbos  ex  abundantia  instituitur.  Contra  exinde  yasis  occa- 
sio ad  recipienda  cruda , et  sanguini  proclivitas  in  dissolu- 
tionem advenit.  Ita  igitur  non  mater  dumtaxat,  sed  et  mollis 
foetura  debilitatur,  atque  ipsissima  ea  detrimenta  arcessun- 
tur, quibus  occursare  praepostere  intentum  erat* 

Aliquando  tamen  temperari  in  gravidis  a depletione  vix 
potest*  Verum  rari  citra  vulgi  opiniones  casus  sunt.  Immi- 
gravit interea  mos  pessimus , clara  demonstratione , quam 
parum  pretia  sanguinis  intelligamus  , quum  quasi  inter  pro^ 
verbia  increbuerit : si  non  juvat , saltem  non  nocet  venae- 
sectio. Atqui  tamen , quae  non  juvat  , omnis  venaesectio 
nocet. 

Vera  abundantia  sanguinis  £<1  valitudineni  gravidarum 
omnino  pertinet,  ut  igitur,  quidquid  eam  sine  necessitate 
infra  naturales  ritus  minuit,  noxam  pariat*  Bonum  atque 
multum  sanguen  nec  abortum , nec  quid  aliud  portendit ; 
spuria  vero  plethora,  ut  vocant,  abortuum,  aliarumque  pas- 
sionum saepissime  causa , utpote  a prava  digestione , a san- 
guinis paiiperie  et  universi  corporis  infirmitate  ortum  tra- 
hens, venaesectione  necessario  in  pejus  vertitur* 

Valido  et  citatiore  aliquanto  pulsii  medici  plerumque 
emitti  sanguinem  jubent , parum  memores , sanguinis  quod- 
dam augmentum , una  cum  copia  lymphae  et  pulsus  aliqua 
intentione  cunctis  prope  convenire  gravidis.  Atque  ista  va- 
sorum prosperitas  potissimum  instat , dum  mammae  pri- 
mum turgere  et  subtilius  sentire  inchoant;  unde  significa- 
tur , providam  naturam  mox  in  parando  liquore  esse , quo 
postea  pro  foetu  secretura  nutritionem  per  ubera  est. 

Et  in  praegnationis  exitu  intempestive  plerumque  detra- 
hitur sanguis.  Quod  ita  excusant:  ut  pariendi  mitior  facili- 
tas et  minus  periculi  sit.  Verumtamen,  quantum  scio,  nemo 
cum  probabilitate  ostendit,  quemadmodum  gravida,  sublato 
frustra  ad  aliquot  uncias  sanguine,  tute  ac  facilius  excludat. 
Omnis,  quae  supervacua  venaesectio  est,  corpus,  inprimis 
gravidae , morbosa  valitudine  mulctat ; quidquid  enim  infra 
modum  vires  demit , parturitionem  fatigat  et  moratur.  Qua- 
propter venaesectio  ne  quidem  ad  evitandam  intra  partum 
haemorrhagiam  recte  instituitur.  Nihil  enim  casum  vehe- 
mentius movet,  ac  discrimen  intendit , quam  debilitata  vasa 
et  fluxa  tenuitas  sanguinis.  E contrario  in  venarum  robore 
et  cruoris  compactura  salus  est. 

Deinceps,  si  paullum  animo  inducimus,  sanguinem  vitae 
praestantissixnam  materiam , nec  unquam  abundans  ad  inju- 
riam pabulum  esse : non  tam  animose  illum  ac  pertinaciter 
aggrederemur.  Frequentius  multo  gravidae  ex  defectu  pa- 
tiuntur, ut  non  solum,  etsi  a conceptione  nihil  manaverit, 
non  congruam  sibi  copiam  , sed  ne  quidem  eam  possideant, 
qua  carere  sine  damno  nequeunt.  Verum  enim  vero  ipse 
foetus  jam , una  cum  secundinis , volumine  ac  pondere  id, 
quod  in  gestatione  per  menstrua  haud  decessit,  multum  ex- 
superat. Nonne  autem  et  foetus  et  secundinae  ex  sanguine 
matris  opima  extracta  sunt? 

Quare  alienissimum  videtur,  in  gravidis  venaesectionem 
ex  ordine,  ceu  lata  lege  statuere.  Contra,  atque  praesertim 
in  macilentia , et  tenuissima  portione , qua  mortalium  plu- 
rima pars  aevo  hoc  vitam  trahunt , dumque  subveniri  pro- 
speinus  nequit , id  oporteret , ut  eas  a lautiore  pastu , ubi 
advenit  forte,  saltem  non  cohibeamus. 

Versus  finem  praegnationis  uberior  plerumque  humorum 
ad  pelvim  descensus,  ac  major  inde  genitalis  huiniditas  et 
sequacitas  fit.  Paullatim  etiam  desidere  quidquam  venter  et 
uterus.  Uterque  scilicet  sensim  ad  priorem  ambitum  tendit, 
quo  ad  efficientes  nisus  magis  valeat.  Mirifica  profecto  na- 
turae ad  fines  suos  providentia ! Quam  ineptum  contra  lio- 

minis  consilium , qui  vana  sapientia  gravidas  , quo  facilius 
excludant,  sine  modo  in  balnea  mergit,  immemor,  hac  ipsa 
procuratione  naturalia  ultra  modum  molliri,  et  parturitionis 
summas  potentias , yentris  musculos , ipsumque  uterum  elan- 
guida  fieri , adeoque , quantum  una  ex  parte  proficitur , tan- 
tum ex  altera  subtrahi.  Calidis  balneis  opposita  certe  frigida 
sunt,  sed  nocent  tamen;  neque  minus.  Vel  aci  pisces  perti- 
nent foeminae  ? 

Ultima  graviditatis  epocha,  ab  extenso  utero  animi  saepe 
difficultas , stomachi  quaedam  ad  cibos  et  potum  intoleran- 
tia, et  alvi  excretionum  turbatio  molestat.  Quae  quidem  res 
quamdiu  non  tam  veram  offensam,  quam  aliquantum  incom- 
modi habent , in  simplicissima  arte  conquiescendum ; istud 
quippe  indignationum  genus  nihil  plerumque  nisi  consequens 
partus  amovet.  Tardior  alvus  per  enema  ducitur ; nec  tamen 
unquam  sine  causa  ingerendum.  Juvant  quippe  elysmata 
tempestivo  tempore ; verum  sine  modo , aut  citra  necessita- 
tem indita  certe  obsunt.  Idem  etiam  de  pharmacis , quae 
deorsum  purgant,  quam  lenissima  ea  sint,  observato.  Et  in 
urinae  difficultates  attendere  oportet,  praecipue  inter  secun- 
dum et  tertium,  ac  nono  gestationis  mense. 

Nunc  quidem  de  praecipuis  mutationibus , quae  gravidi- 
tatem distingunt,  vel  adveniunt  ipsi,  item  de  malo  usu  et 
consuetudine,  quibus  universim  et  indies  gravidae  pessum- 
dantur,  affatim  collocatum  est.  Verum  aliae  adhuc  et  gravio- 
res affectiones  interdum  incidunt,  de  quibus  nihil  perscripsi; 
quum  hic  de  solito  graviditatis  incessu , nequaquam  de  mor- 
bida praegnatione  sermo  sit.  Urgente  rerum  insolentia,  vel 
vera  et  acuta  aegrotatione,  alioqui  cum  peritis  consulitur; 
at  in  quotidianis  et  velut  necessariis  molestiis  pleraque  ex 
opinatione  fiunt ; tum  unusquilibet  in  re  nota  melius  sapere 
atque  tutius  autumat.  Inscitia  quippe  et  vulgi  opinio  ubique 
nonnisi  optata  conspicit , adversa  non  animadvertit* 

Tum  enim  vero  ex  praepostera  conturbatione  simplex 
Omnis  gestatio  ceu  morbus  in  menses  trahitur ; quum  aliae 
interim  praegnantes,  immutato  victus  genere,  et  sine  insi- 

dia  artis , solo  beneficio  aeris  liberi  et  idoneo  corporis  motu, 
praegnationem  puerpexdumque  facillime  solvant.  Quae  cun- 
ctis ferme  cederet  fortuna,  nisi  perplexa  educatio,  vitae  mol- 
lissimum genus , aevique  idola  eas  continuo  a natura  trans- 
versas  agerent. 

CAPUT  TERTIUM. 

AFFECTUUM  ANIMI  IN  GRAVIDAS  INFLUXUS. 

Equidem  ab  exordio  hujus  commentationis  indicatum  est, 
animi  motus  et  pathemata  ab  impulsibus  regi,  vel  defoxds 
per  sensus  inductis , vel  intus  ex  ipsis  organis  provenienti- 
bus 5 item  pro  vario  impetu  ac  stimulo,  et  organoimm  muta- 
bilitate, tum  accedente  forsan  educationis  et  consuetudinis 
ratione  id  effici,  ut  unicuilibet  propria  sentiendi  agendique 
sua  indoles  sit.  Yei*um  pleraque  ista  extra  nos  versantur, 
nobis  sunt  foiVuita , neque  nostrum  ad  arbitrium  fiunt.  Non 
enim  id  efficimus , quia  sentimus , vel  quemadmodum  senti- 
mus, et  quid  sentimus.  Unde  consequitur,  necesse  esse,  ut 
etiam  foeminis , dum  utero  gerunt,  in  sensibus  et  affectibus 
suis  mutationes  contingant  5 illata  nempe  mutabilitate  in  or- 
ganis et  in  tota  corporatura. 

Nec  tamen  finffe  licet,  an  in  graviditate  erga  stimulum, 
unde  orta  est*  naturalis  aliqua  indifferentia  sit.  Communis 
animantum  natura  in  hoc  nihil  ad  humanos  mores  common- 
strat; ex  opposito  enim  pleraque  in  homine  habent.  Ritus 
et  mollities  societatis  ac  pervicax  deliciarum  exquisitio  no- 
vas semper  postulationes  natuiae  suboimando,  et  suffocato 
omni  naturali  instinctu  omnem  vitam  pervertunt.  Sic  tandem 
in  matidbus  hominum  usque  adeo  blandissima  voluptas , pro- 
les suas  lactandi,  contabuit,  ac  si  nunquam  infuisset;  et 
marmoreum , cujus  ipsum  animal  pudeat , illius  vicem  fri- 
gus tenet* 

Foeminae,  dum  in  utero  gestant,  pleimmque  affectibus, 
qui  defoids  adveniunt,  magis  se  dedere,  quam  absente  gra- 
viditate solent.  Affliguntur  imo  minutiis,  unde  citra  foetu- 

ram  yix  habuissent  sensum  ; idque  graviter  et  mirabili  ali- 
quando in  valitudinem  influxu.  Tam  manifeste  quodvis  irri- 
tamentum commovet.  Ecquis  alius  tam  agrestis  et  ligneus 
est , ut  nesciat , ab  re  ingrata  et  tristi  vigilias , ciborum  fa- 
stidia, febrilesque  motus  induci;  contra,  accepto  hilari  et 
vehementer  exspectato  nuntio , redire  appetitum , sanguinem 
liberius  fluere , et  suavi  somno  sopiri  corpus  ? 

Haecque  mortalibus  congenita  sors  ubique  gentium  ma- 
xime dominatur.  Edax  cura  rodit  millenos ; paucissimi  in 
tranquillitate  vivunt.  Gravidis  alioqui  singularis  est  in  mo- 
rosiorem animum  propensio ; timent  magis  et  angantur, 
quam  ut  hilariter  et  tute  agitent.  Quin  animantia  quoque, 
dum  in  ventre  ferunt,  circumspiciunt  et  potius  umbras  cap- 
tant. Natura  videlicet,  quae  mulierem  coepti  maturandique 
foetus  causam  esse  et  tutricem  jussit , illi  benignas  et  con- 
servatrices simul  sospitandi  pignoris  curas  et  sollicitudines 
indidit ; unde  delicias  inter  et  anxias  spes  nutatio  novae 
matris  et  auctus , aucto  in  sinu  pusione , maternus  amor , qui 
in  animantibus  aestu  et  impetu , inque  hominum  genitrici- 
bus affectionis  teneritate  et  clementia  quodcunque  aliud  de- 
siderium longissime  exsuperat. 

Hunc  sanctissimum  instinctum  humanissimus  mos  exstin- 
guit : exstinguit  dira  necessitas,  matrimonii  taedium  et  tristis 
temporis  prospectus.  Unde  necessario  sequitur , lucro  con- 
ductis et  sine  amore  initis  conjugiis  novos  homines  sine 
aestu  traduci , cum  poenitentia  gestari , cum  indignatione 
parturiri.  Quodsi  tandem  innupta  mater  in  orbe  christiano 
id  habet,  ut  ob  editum  infantem  sibi  ab  opprobrio,  vel  vin- 
dicta timeat , quae  ergo  non  sit  miserae  in  prolem , seque 
ipsam  aversio? 

Legem  enim  posuerunt  ac  tulerunt  homines  ipsi  sibi  ipsis,  non 
cognoscentes  , de  quibus  tulerunt.  Naturam  vero  omnes  Dii  exoraave- 
runt.  Quae  igitur  homines  sanciverunt,  nunquam  eodem  modo  habent, 
neque  recte  neque  non  recte.  Quae  vero  Dii  sanciverunt,  semper  recte 
habent. 

Regunt  enim  animum  hominis  nobiliores  et  subtilissimi 
stimuli : levia  quaedam  fluxaque  momenta  rerum , vitae 
seu  obsonia  seu  venena.  Sed  tamen  vehemens  valde  et  re- 
pens commotio  omnis  infensa  est.  Atqui  talia  duplex  ple- 
rumque in  gravidis  damnum  habent ; proprium  quippe  et 
traductum  aliud  ad  prolem.  Sic  ex  vehementi  ira  aut  subito 
terrore  abortus  sequitur:  postquam  ab  affectu  mox  commo- 
vere se  foetus  desiit , tum  superveniente  indignatione  obo- 
ritur  febricula , abscedente  partu  intempeste  , et  cum  pro- 
fluvio» 

An  vero  ea  sit  aliquando  affectuum , appetitionum  et  in- 
tus in  matre  motuum  vis  et  potentia  in  tenellum  foetum,  ut 
monstruosa  inde  in  membris  ejus  compago  et  structura  pro- 
deat, hanc  circa  rem  anceps  opinio  haeret.  Desunt,  quae 
fidem  faciant , neque  tamen  quispiam  confirmatus  in  oppo- 
sito est.  Nullos  ad  usque  in  chorda  umbilici  nervos  prae- 
monstrari, id  quidem  parum  facit,  ut  fieri  res  non  possit; 
concessa  enim  etiam  quadam  inter  nervos  matris  ac  foetus 
compassione  et  nexu,  quis  inde  explicabit,  quemadmodum 
ex  horrore  incendii  a matre  in  foetum  adustionis  nota  immi- 
gret? Quave  ratione  mater  ex  conspectu  mendici  cum  muti- 
lato femore,  aliquot  menses  post,  prolem  pariat,  itidem  cum 
truncato  crure  ? Equidem  probe  scimus,  in  hujusmodi  rebus 
multum  fortunae  tribui,  atque  ipse  compertum  habeo,  mul- 
tas naturae  simplices  varietates , ut  hominibus  imaginatio  et 
singularis  in  prodigia  facilitas  inest , accidisse  ab  horrore  ex 
aspectu  dici.  Verum  etiam  ingenuus  sum,  ut  non  dissimu- 
lem, propterea , quod  aliqua  res  desit,  haud  recte  negari, 
aliam  existere  posse,  quum,  etiamsi  alteram  concesseris, 
alterius  tamen  et  obscurioris  nec  explicationem  nec  quandam 
comprehensionem  invenias. 

Etsi  vero  cum  vehementia  et  celeritate  irruentes  affectus 
matrem  ac  prolem  saepe  affligant;  nocent  tamen  plerumque 
minus,  quam  aliae  passiones,  quae  lente  incedunt  quidem,  sed 
mora  ingrati  sensus  valitudinem  et  vitam  eo  certius  evertunt. 
Id  enim  omnis  aegritudo  habet,  ut  ad  segnes  et  laboriosos 

partus , tum  ad  uteri  et  puerperii  morbos  disponat ; quorum 
certe  malitia  gravidas  eo  velocius  corripit , dum  ex  animo 
prodeuntes  aegrotationes  male  negligimus , ac  posteaquam 
falsis  eas  causis  adscripsimus , debilitante  pharmaco , absti- 
nentia, ac  inprimis  inconsulta  sanguinis  missione  praepo- 
stere pertractamus. 

Hisce  animi  affectibus  eorumque  catervae  solerter  et 
ubique  cum  ratione  et  recto  moderamine  occurendum.  Quare 
ante  omnia,  quo  usque  decorum  ac  fas  est,  summovere  oc- 
casiones , aliis  objectis  rebus  et  nova  exercitatione  antiquas 
aerumnas  placare , tum  addito  robore  organis , et  sensu  ad 
meliora  modificato,  corpus,  quantum  licet,  contra  inimicos 
stimulos  munire  oportet. 

Primum  raro  est  in  medico.  Interdum  tamen  aliquid  ad 
temperandam  inquiem  amica  consolatio  facit.  Tum  quando 
coipus  simul  ex  affirmato  morbo  patitur  , perpetua  haec  in 
curatione  observatio  sit , aegram  non  solum  aegrotare , sed 
simul  in  utero  habere.  Est  tandem,  quae  in  utero  gestant, 
numerus , quibus  non  nisi  in  aequabilitate , in  tolerantia  et 
in  bospitabili  asylo  praesidium  est.  Atqui  in  universum  man- 
suetior in  gravidarum  animos  indulgentia  et  procuratio  sit. 
Ipsa  in  illis  molestior  natura , quam  ne  tenerrima  quidem 
compassione  sufficienter  lenimus , omnem  suavitudinem, 
quaeque  ad  matris  et  prolis  fotum  et  salutem  unquam  pro- 
sunt 5 cuncta  sibi  subsidia  vindicat. 

APHORISMI  DE  SYMPHYSIOTOMIA 
OSSIUM  PUBIS. 


Fallunt  nos  oculi,  vagique  sensus, 

°PP  pessa  ratione , mentiuntur. 

PETItO  N,  Fragm. 

Quae  in  sequentibus  Aphorismis  de  Sectione  symphyseos 
breviter  indicantur,  quaedam,  ex  dissectis  olim  a me  cadave- 
ribus puerperarum,  hoc  studio  comparata,  nunc  strictius  par- 
tim  excerpta  documenta  sunt , in  quibus  etsi  magnopere  ela- 
boraverim, ut  verbis  planissimis  dicerentur,  vereor  tamen, 
ne  passim , ubi  de  lucrando  spatio  sermo  est , res  ipsa  ob- 
scurius expressa  sit;  quum  aliqua  imo  ex  ipsa  sua  natura, 
non  tam  verbis , quam  lineis  et  pictura  sensibus  subjician- 
tur. Itaque  tiro  obstetricius , cujus  interest , rem  altius  scru- 
tari , in  perlegendis  argumentis  difficilioribus  pelvim  natu- 
ralem vel  delineatam  ob  oculos  sibi  ponat,  lineasque  in  eam, 
prout  significatae  sunt,  aptius  conferat. 

I. 

Pelvi  ita  conformata , ut  instituta  quamquam  symphy- 
siotomia  spatii  satis  non  adquiratur  ad  transmittendum  in*, 
noxie  foetum ; quum  id  spatium  efficere  rarissime  possis, 
a secanda  pubis  cartilagine  prudens  abstineto.  Itaque  sectio, 
quam  dicunt,  Caesarea,  praetermisso  artis  utriusque  periculo, 
symphysiotomiae  substitui  fere  semper,  haec  illi  nunquam 
potest, 

II, 

Pelvi  subangusta,  caeterum  non  informi,  ejusque  dia- 
metro ab  osse  pubis  ad  sacri  promontorium  porrecta  polli- 
cum quatuor;  ubi  ossa  pubis  ad  pollices  duos  dissueris, 
diametrum  ipsam  lineis  tribus,  ad  summum  quatuor  auxeris. 
Tergentibus  a summitate  introrsum  magis  ossibus  pubis, 

atque  adeo  breviore  etiam  conjugata , minus  in  hac  elon- 
ganda lucrifacies , pube  quamvis  pari  ratione  divulsa. 

III. 

Spatium  symphysiotomia  comparatum  foetus  capiti  eate- 
nus  opportunum  est,  quatenus  major  minorve  illius  super- 
ficies fissurae  apte  ac  commode  se  committere  poterit.  Ita- 
que si  ossa  ea , quod  ad  exemplum  ponimus , pollices  duos 
inter  se  disjuncta  fuerint  5 segmentum  capitis  huic  intervallo 
insinuabitur , quod  pollices  duos  longam , vel  si  mavis  , la- 
tam basin , variam  vero  habebit  arcus  alitudinem , prout 
nempe  caput  diversa  plaga  suae  peripheriae  ingressum  fue- 
rit; ut  tamen  raro  ultra  tres  lineas  exsurgat. 

IV. 

Pubis  fissura  pelvim  nonnisi  in  transversis  et  obliquis 
diametris  notabiliter  distendit,  Quodsi  itaque  usus  symphy- 
siotomiae  aliquando  esse  potest ; tum  demum  videtur  indi- 
cari , dum  pelvis  ex  utraque  parte , scilicet  ad  utrumque 
ileum  , adeo  coarctata  est , ut  haud  ulli  cuidam  leniori 
auxilio  locus  relinquatur , ipsaque  pubes  sine  gravi  noxa 
usque  se  divelli  patitur , ut  caput , quemadmodum  in  oram 
illapsum  fuerit,  aut  per  artem  regi  in  ea  potest,  commode 
transmoveri  queat. 

V. 

In  cadaveribus  ita  habet : ut  si  trunco , cruribus  pedibus- 
que in  longum  porrectis , hisque  longitudine  pedis  unius  aut 
duorum  a se  invicem  abductis , cartilago  pubis  distringatur, 
divisura  ea  tres  quatuorve  lineas  plerumque  efficiat.  Quodsi 
deinceps  crura  leviter  tolluntur  extrorsum , sensimque  ad 
ventrem  moventur , ossa  ea  pubis  disjuncta  , pro  varia 
nempe  ossis  sacri  et  interjectorum  ligamentorum  cartilagi- 
numque ratione,  majore  hiatu  secedent;  qui  tamen  hiatus, 
etiamsi  cartilagines  nequaquam  in  ossa  obduruerint , sine 
summa  contentione  et  imminenti  lacerationis  periculo  vix 
ultra  1 l/s  poli,  urgeri  poterit. 

VI. 

Longissimo  vero  intervallo  pubes  disjugatur,  quando 

crura,  ad  justum  modum  distracta,  ita  sursum  et  a se  invi- 
cem moventur , ut  utraque  cum  trunco  corporis  subtus  in 
acutum  angulum  desinant. 

VII. 

Quum  vis  musculorum  in  corpore  vivo  intensior,  par- 
tiumque major  sit  elasticitas , quam  in  mortuo;  quumque  in 
gravidis  ligamenta  pelvis  molliora  liant,  ac  magis  ductilia; 
ratio  facile  apparet,  cur  repetitis  in  cadaveribus  experimen- 
tis nihil  prodierit  certi , quidque  sit  causae , quod  in  gravidis, 
ac  praesertim  parientibus  cum  minore  forte  damno  posticae 
commissurae  pelvis,  molliumque  partium  majus,  quam  in 
mortuis,  ac  ne  quidem  in  ultimo  graviditatis  stadio  exstinctis, 
comparari  spatium  possit? 

VIII, 

At  vero,  utut  bene  agatur,  lieri  tamen  non  poterit,  ut 
dissecta  pubis  ossa , sine  imminenti  pernicie , ne  in  vivis  qui- 
dem , ultra  pollicem  et  dimidium  dimoveantur.  Sed  finge 
duos  pollices;  quanta  inde  accessio  ad  pelvis  diametros  erit? 
et  ad  pelvim  ipsam  ? In  pelvi  sicca  naturali  vel  adumbrata, 
cujus  os  sacrum , qua  parte  in  eminentem  ilei  lineam  currit, 
pollices  duos  cum  dimidio  latum  et  sesqui  pollicem  cras- 
sum est;  quae  pelvis  a medio  promontorii  usque  ad  pubis 
Commissuram  pollices  quatuor,  tum  ab  eodem  medio  ad  ex- 
tremum paene  alterutrius  pubis  superioris  rami , uti  ab  ipso 
corpore  et  interna  facie  alterius  ischii  ad  alterum , pollices 
duos  et  dimidium  emetitur : ubi  ossa  pubis  ad  pollices  duos 
disjuncta  erunt,  in  linea  ab  sacro  osse  ad  pubis  superius 
crus  protensa,  nonnisi  pollicem  dimidium,  in  designata  vero 
transversa  diametro , ab  uno  scilicet  ad  alterum  ischio  , pol- 
licem unum  profeceris.  Simul  fracta  distortaque  inter  se 
ilea  et  sacrum,  qua  committuntur,  ex  alterutra  parte , plus 
minus  linearum  quatuor  aut  quinque  violentum  spatium 
monstrant, 

Haec  porro  intervalla  in  hac,  ut  in  omni  alia  pelvi,  li- 
neis definiuntur,  e medio  spatii  dispulsorum  pubis  ossium, 
tum  a labjo  inferiori  marginis  articulariae  unius  alteriusque 

pubis  ad  postremam  symphysin  sacro  - iliacam  , item  ab 
utroque  pubis  dissolutae  latere  in  apicem  promontorii  ex- 
currentibus. 

IX. 

Atque  istae  lineae  earumque  altitudines  et  anguli  indu- 
catas  non  tantum,  sed  quascunque  etiam  transversas  pelvis 
diametros  finiunt.  Dehinc,  quodsi  ab  extremo  cujusdam  li- 
neae , a margine  inferiore  symphyseos  ad  ileum  ductae, 
alia  ad  finem  usque  adversae  homologae  tenditur , tum  quo- 
que altitudo  pelvis , quantum  illa  quidem  prodesse  capiti 
foetus  poterit , demonstrabitur.  Ubi  dein  arcum  a posteriore 
vel  laterali  capitis  foetus  non  praeter  naturam  grandis  parte, 
id  est,  a posteriore  sive  laterali  capitis  segmento,  super 
eam  ipsam  lineam  erexeris;  quantum  membranae  eae  mob 
les  et  musculi  ab  inclusa  capitis  superficie  alioqui  jam  prae-* 
tensi  sursum  atque  in  utrumque  latus  amplius  distringantur, 
facile  deprehendes.  Postremo  et  hoc  patet , divisis  aequali 
spatio  ossibus  pubis  increscere  ferme  descriptos  angulos  eo 
magis,  quo  propius  fila  ossa  sacrum  os  attingunt;  verum 
simili  in  casu  ilea  etiam  violentius  multo  ampliusque  ab 
ipso  sacro  divelli* 

X. 

/ 

Propositum  esse  omnis  symphysiotomiae  debet , servata 
matre  foetum  educere  vivum.  Itaque  inprimis  ad  spem  ceiv 
tam  prosperi  exitus  necesse  omnino  est,  ut  ante  omnia  spa* 
tium  sufficiens  absque  peculiari  et  insigni  aliqua  noxa  effici 
posse , provisum  tibi  sit.  Atqui  a periculis  artis  hactenus 
tentatis  certi  nihil  infertur , quo  ante  definias , num  aliquo  et 
quonam  intervallo  ossa  pubis  sint  dimovenda.  Qui  enim  ai> 
tis  ejus  usum  experiundo  hactenus  laudavere , verisimiliter 
vix  non  omnes  probitati  fucum  fecerunt. 

XI. 

Verum  ut  ossa  pubis  sine  noxa  dividi  posse  certo  scias, 
interjectae  inter  os  sacrum  et  ilea  cartilagines  et  ligamenta, 
ossium  varia  latitudo  , item  et  crassitudo , ipsaque  partium 
pel\  is  tota  compages  magnum  habent  momentum ; ut  pro* 

pter  ipsa  haec  discrimina  ne  quidem  in  theoria  certi  quid- 
quam vel  absoluti  statui  queat. 

XII. 

Denique  obduratis  plus  minusve  in  osseam  compagem  po- 
sticis cartilaginibus  (quod  fieri  aliquando , pelves  in  os  con- 
tinuum concretae,  eaeque  non  informes  plurium  in  juventa 
ferme  mortuarum  monstrant)  nullo  modo  pubes  secari  et 
diduci  potest.  Quo  magis  id  timendum  in  foeminis  est, 
quarum  cartilagines  et  ossa  jam  diu  labe  aliqua  affecta  pru- 
dentium suspiciones  movent. 

XIII. 

Finge  ossa  pubis  dissecari  quidem , sed  tum  vel  nullate- 
nus vel  non  satis  apte  distrahi  posse ; qua  nunc  se  convertere 
obstetricius?  quid  consilii?  quae  angustiae?  Num  delusus 
inutili  fissura  ad  detestatam  Symphysiotomis  ac  revera  omi- 
nosam sectionem  ventris  confugiet?  Num  manu  ferroque  in 
quassa  et  laxata  pelvi  fodiens  parientem  , novo  ac  repetito 
assultu , ultra  quam  natura  fert , sub  doloribus  trucidabit  ? 
Aut  vero  nudus  omni  consilio  ac  iners  spectator  frigide 
operietur,  dum  foetus  in  dissecta  nuncque  ipso  partu  rum- 
pentia ossa  ingruens  et  penetrans  tardus  matricida  fiat. 

xiy. 

Atqui  simile  discrimen  omnis  ferme  sectio  pubis  porten- 
dit ; quod  tam  multae  ac  variae  sint  adversitates , quae  pos- 
sunt fieri ; sed  ne  una , quod  futurae  non  sint , neque  mi- 
nima habeatur  securitas. 

XY. 

Neque  vero  dubito,  quin  symphysiotomiae  laudatores  in 
eosdem  inciderint  scrupulos  5 ut  neque  diffidam , qui  sectio- 
nis et  commoda  et  beneficia  jam  ab  ejus  incunabulis  se  per- 
novisse gloriantur,  hos  ipsissimos  rem  asperam  facillime 
exaequatqros  esse. 

Recte  autem  fiunt  haec  : moiRos  cognoscere , qui  sint  et  a quibus  et  qui 
ipsorum  lethales  et  non  lethales  ; et  cum  curas , possibiles  quidem  cu- 
rare , impossibiles  vero  scii’e , cur  curatu  sint  impossibiles. 

HIFP. 

V aginam  sub  parturitione  nonnunquam  affligi , vel  causa 
extranea  internave  laedi , imo  lacerari , nemo  ignorat.  Ve- 
rum aliquando  eam  rumpi,  ac  foetum  per  vulnus  decidere 
in  ventrem  matris,  haud  communis  scientia  est.  Vetustissi- 
mum lacerationis  vaginae , at  sub  titulo  rupturae  uteri  in- 
scriptum, exemplum  in  Stalparti  van  der  Wiel  observatio- 
nibus legitur. 

Similem  casum  divulsae  vaginae  Bonetus  habet ; quin 
tamen  partes  et  natura  offensionis  rite  perspectae  fuerint. 
Imo  etiam  cel.  Pouteau  lacerationem  vaginae  cum  ruptura 
uteri  confudit. 

Novissime,  quatenus  innotuit,  genitalis  laesionem  hanc, 
qua  foetus  in  matris  ventrem  exciderat,  fusius  W.  Goldson 
perscripsit.  Nunc  vero  memorabile  aliud  omnino  a priori- 
bus, origine  et  indole  sua,  diversum  hujus  modi  exemplar 
nos  describimus,  quod  in  schola  obstetricia  i3.  Januarii  A. 
1790  contigit.  Atque  licet  tristis  perinde  et  incapax  sanatio- 
nis calamitas  erat,  confert  tamen  ad  diiucidationem  illius 
narratio. 

Maria  N.  duos  et  viginti  annos  nata  , agrestis , mediocri 
forma , et  bilioso  habitu , caeterum  haud  infirma  et  primum 
gravida  mulier  fine  Decembris  A.  1789  recepta  in  hospitium 
fuit.  Nocte  ab  11.  ad  12.  Januarii  1790  questa  a primo  mane 
de  doloribus  circa  os  sacrum  et  lumbos  ex  gravidarum  man- 
sione in  cubilia  parientum  ducitur.  Explorando  cognovit  ob- 
stetrix , restante  adhuc  amnio , ad  pollicem  ampliatum  et 
alte  positum  orificium  esse.  Egomet  aegram  diluculo  12.  Ja- 
nuarii vidi.  Noctem  multis  et  molestis  quidem,  sed  invalidis 

egerat  doloribus  , cunctanter  procedente  in  dilatationem 
ore,  et  manante  furtim  suspecti  coloris  aqua. 

Retulit  assistens  chirurgus , parientem  ab  horis  acres 
dolores  habuisse ; hos  autem  a prima  luce  nunc  usque  no- 
tabiliter minui ; item  caput  foetus  ab  illo  tempore  non  ultra 
descendisse,  verum  potius  recessisse  videri;  angustam  ferme 
in  conjugata  pelvim  esse  , et  in  vagina  digito  quandam  per- 
cipi laciniam  , quam  ipse , ut  etiam  obstetrix , quum  aegra 
in  cubili  advenerat , protinus  observavissent. 

Magis  simul  viribus  defecta  pariens , quam  quidem  ad 
impensum  tempus  et  perspicuas  passiones  congruebat.  Ete- 
nim praeter  celeriorem  et  debilem  quiddam  pulsum  nihil 
peculiariter  admonuit.  Venter  in  debitam  rotunditatem  ex- 
tensus , neque  dolens  erat  nisi  mediocriter  super  pubem, 
parte  aliquanto  rudius  pressa. 

Id,  quod  primum  facto  examine  offendi,  ultro  comme- 
moratus ille  in  vagina  lobulus  fuit.  Prima  contrectatione 
placentae  esse  particulam  credidi,  eoque  magis,  quod  pol- 
licem inter  et  indicem  fortissime , quin  minimum  sentiret 
aegra,  comprimi  potuit.  Verum  toto  partus  tempore  sangui- 
nis nec  gutta  fluxit,  nec  vestigium  illius  in  vagina  reperi» 
Neque  ducebat  lobulus  ad  os  uteri  ; sed  evidenter  ex  va- 
gina haesit.  Pelvis  margo  superior , conjugata  licet  angusta, 
nequaquam  tamen  adeo  abnormis , ut  partum  sine  mora  fa- 
cere ex  arte  oporteret.  In  antico  et  laterali  margine  aper- 
turae superioris  vertex  infantis  cubuit,  ex  medio  sui  am- 
bitu molli  carne  circumdatus , quae  relictam , ut  interdum 
fit,  a cervice  uteri  fimbriam  simulabat.  In  antico  etiam  po- 
tissimum caput  super  ossa  pubis  nitebatur.  Aegra , inter 
nycthemerum  bis  soluta  alvo , in  tertium  diem  inscia  urinae 
stillicidium,  imo  incontinentiam  habuit;  quin  tamen  dolo- 
rem in  vesica , sive  mingendi  conatum , aut  simile  passa 
aliud  fuerit. 

Quum  pariens  potum  acidulum , maxime  vinosum , appe- 
teret, commixtum  aqua  vinum  lubenter  concessimus.  Appli- 
cita ad  ventrem  fomenta,  et  injectum  clysma  cum  opio. 

Meridie  rursus  invisi.  Idem  fere  status,  ut  mane,  prae- 
terquam quod  intra  tempus  subviridem  et  mucosam  mate- 
riam vomuerit , dolente  per  attactum  regione  circa  praecor- 
dia. Rediere  per  vices  conatus  et  dolores , a similitudine 
pariendi  nisus  vix  alieni.  Igitur , quo  de  re  certior  fierem, 
tota  manu  tentavi ; nec  moleste  magnum  capitis  ambitum 
comprehendi.  Incubuit  nempe  caput , sicut  mane , sutura 
sagittali  in  diametro  pelvis  obliqua,  facie  retro  ad  rectum 
os  ilei  spectante.  Quoad  carnem  in  vagina  et  reliquas  partes 
nihil  clarius  cognovi ; vagina  ipsa  nec  inflammata , neque 
dolens  erat.  Interea  retractam  manum  flava  sanie  obductam 
habui , quae  quidem  non  tam  gangraenam , quam  dilutum 
meconium  et  amnion  redolebat.  Confisus  caput  meliori  forte 
nixus  reditu  usque  in  aperturam  depressum  iri,  ut  instru- 
mento eximi  possit , convenire  vesperi  hora  sexta  tirones 
monui. 

Ad  tempus  congressi  experimur  ex  ministrantibus,  prae- 
ter auctas  omnes  passiones  , miseram  vomitu  rursus  et  ante 
horam  gravi  deliquio  prehensam  fuisse.  Pulsus  mire  fati- 
scens , difficilis  spiritus , et  lita  tenaci  et  frigido  sudore 
facies.  Ex  quibus  quoniam  apparuit,  nihil  posse  in  salutem 
curari ; contra  parientem  quavis  periclitatione  confestim  oc- 
casuram esse ; tum  etiam , quod  aperte  foetus  mortuus 
inerat ; alioqui  moribundae  a novis  poenis  parcere  omnium 
humanissimum  putavimus. 

Obiit  post  sex  horas  secunda  matutina.  Tum,  brevi  mol- 
litum ex  morte  ventrem  pro  aequabilitate  parans , ad  facien- 
dam in  linea  alba  sectionem,  membra  foetus  et  alias  partes 
subter  tegumenta  distinctius  percepi,  quam  vulgo  licet,  at- 
que antea  poteram.  Incisa  post  carne  ventris  copia  foetidis- 
simi aeris  erupit , et  producto  cultro  confestim  infantis  dor- 
sum sub  peritonaeo  in  conspectum  venit.  Incubuit  scilicet 
capite  super  aperturam  pelvis , facie  retro  ad  rectum  latus 
versa , reliquo  corpore  ac  pedibus  ferme  extensis , ut  hi  por- 
recti infra  sub  costis  matris  essent.  Tumefactus  ac  verisi- 
militer pridem  jam  mortuus  infans  ex  tota  cute  nigre  varie- 

gatus  et  omnis  in  putredine  erat.  Etiam  placenta  ex  utero 
abiverat,  et  discolor  ad  illius  fundum  et  ad  partem  intesti- 
norum agglutinata  haesit.  Attamen  nec  in  yentre , nec  in 
vagina , imo  ne  in  stratis  lecti  inyenta  macula  sanguinis  est, 
nec  coagulati  nec  liquidi. 

Ob  casus  raritatem , omissa  porro  disquisitione , ad  diei 
lucem  arcessitis  aliis  peritis  et  tironibus , agere  utiliter  ra- 
tus , nudas  partes  modo  reposui  et  tegumentis  custodivi.  In 
quo  , dum  sinistram  manum  per  vulnus  ventris  et  dexteram 
in  vagina  ad  superius  limen  pelvis  admovebam , attonitus 
utriusque  digitos  obvios  sibi , ac  sese  contingere  sensi. 

Nunc  utique  ex  omni  latitudine  malum  patuit;  de  quo 
quidem , quod  fando  audiveram , et  ipse  cogitabam , nun- 
quam ambigissem , dummodo  vaginam , cum  foetus  in  ven- 
trem per  eam  delapsu , sine  sanguinis  omni  manatione, 
rumpi  posse  haud  adversata  fides  fuisset ; excepta  forte, 
qualem  hic  casus  docuit,  unica  conditione,  visceribus  scili- 
cet per  sphacelum  lente  ac  paullatim  jam  prius  exstinctis. 

Hora  nona  matutina  ad  sectionem  perreximus.  Disjecta 
cute  sub  intestinis  nunc  manifestius,  quam  mox  ante  obitum, 
putridis  et  tumentibus,  conspecta  placenta  est,  tunicis  suis 
ab  se  penitus  separatis , et  supra  chordam  umbilicarem  ita 
revulsis , ut  velut  marsupium  formarent.  Tunicae  istae , ubi- 
cunque intestina  contingebant , adeo  iis  erant  agglutinatae, 
ut  nonnisi  summa  diligentia , et  ne  hac  quidem  discerni 
sine  laceratione  potuerint.  Ipsaque  intestina,  variis  plagis 
inter  se  conjuncta  glutine  , pariter  ac  peritonaeum  et  omen- 
tum livide  variegata  erant. 

Ad  demonstrandam  lymphae  conglutinandi  vim  et  eluci- 
dandam inde  Hunteri  membranaceae  inflammationis  doctri- 
nam , ubi  cohaerebant , partes  paucis  modo  in  locis  solvere 
proposui , ut  intactis  reliquis  totum , ceu  rarissimum  sua 
specie  ac  unicum  forte  exemplar,  in  anatomicis  praeparatis 
maneret.  Verum,  priusquam  circumspexi,  docta  ad  malitiam 
curiositas  et  intempesta  concursatio  cuncta  vastaverant. 

Vaginam  insuper  ad  mediam  longitudinem  usque  necrosis 

in  toto  corruperat.  Eadem  pernicies  infra  etiam  uterum  te- 
nuit. In  parte  antica,  ubi  vagina  collum  uteri  amplectitur, 
ea  super  tres  pollices  transversim  lacerata  erat.  Retro  ex 
gangraena  foetidus  et  a reliqua  vagina  avulsus  lobulus  pen- 
debat, eadem  nempe  insensibilis  caro,  quae,  dum  aegra  vix 
in  doloribus  advenit,  primo  jam  digito  tractabatur,  certa 
demonstratione , loci  necrosin  jam  ante  partum  extitisse. 

Etiam  in  vesica  retro  ex  putredine  damnum  erat , ut  ex 
circulari  ulcere  urina  continuo  in  vaginam  stillaret. 

Contractus  interea  uterus , sicut  post  decem  a partu  ho- 
ras assolet,  intus  ex  superficie  concreto  et  nigro  sanguine 
oblitus  erat;  qui  diu  etiamnum  post  adhaesit.  Os  uteri  obiter 
corruptum  9 sed  integrum  et  propemodo  retractum.  Post 
mensurata  pelvis  est.  Promontorii  a margine  superiore  pubis 
duorum  pollicum  j cum  novem  decimis  distantia*  Ossa  cum 
genitalibus  inter  raritates  scholae  asservantur. 

In  recensitis  exemplis  ruptura  vaginae  cum  foetus  in 
ventrem  descensu,  item  cum  sphacelo  et  vastatione  vicina- 
rum partium  nunquam  non  mortem  intulit;  nec  fieri  in  hac 
calamitate  secus  potest*  Est  vero  laceratae  vaginae , cum 
expulso  simul  in  abdomen  foetu , sed  absque  insecuta  morte, 
felicius  specimen.  Memorabilis  casus  ante  aliquot  annos  Lon- 
dini  in  puerperarum  asylo  obvenit , observante  Douglasio. 

„Foemina,  tristis  historiae  exemplar,  quarta  vice  gra- 
vida, exili  forma,  triginta  circiter  annorum,  subtili  quidem, 
ne  tamen  insalubri  erat  habitu;  quam,  dum  primum  Dou- 
glasius  visebat,  ab  octo  horis  delluxo  amnio,  continenter 
ex  hoc  tempore  tentata  in  partum  fuerat.  Ore  uteri  licet 
admodum  ampliato,  foetus  tamen  caput  parum  admittebatur 
in  aperturam.  Inquietat  sine  more  pariens  circa  viciniam  pu- 
bis dolorem  queri , volutare  se  et  contrahere  corpus , relut 
saevissima  torquente  colica.  Vix  tamen  turbatus  pulsus. “ 

^Aliquanto  post , revisente  medico  , obstetrix  renunciat, 
parienti  a vagina  sanguinem  exiisse,  non  tamen  cum  peri- 
culo; interruptos  a duabus  horis  esse  conatus,  et  ab  illo  tem- 
pore torqueri  aegram  siti  ac  nausea.  Elongata  et  cum  fri- 

gido  sudore  tecta  facies ; brevis  et  anxia  respiratio , parvis- 
simo pulsu.  Attamen  misera  praeter  dolores  circa  pubem 
parum  queritur. u 

„(4uum  simplici  exploratione  juxta  rotundam  aliquam 
mobilem  substantiam  nihil  attingebatur,  medicus  eam  pro 
capite  foetus  habuit , non  tam  ex  securitate , quam  con- 
jectura. (^uia  autem  aegra  ad  limen  mortis  erat,  discrimen 
inter  vitam  et  necem  in  suscepto  illico  partu  stetit.  Immissa 
manu  mox  Douglasius  creditam  foetus  partem  caput  digitis 
cedere  sensit,  manumque  sibi  in  aliquo,  nulli  tantum,  quan- 
tum utero,  dispari  spatio  esse.  Confirmata  demum  adtrecta- 
tione  nihil  dubii  erat , quin  manus  moretur  in  ventre , cujus 
antica  totus  foetus , postera  in  oblongum  globum  contractus 
uterus  occupabat.  Neque  gravis  multum  conversio ; ali- 
quam modo , dum  per  supremum  ostium  pergit , moram 
caput  habet.44 

)5Sed  etiam  secundinae  in  abdomen  descenderant,  am- 
plexae intestina , iisque  conglutinatae , ut  ad  separandum 
rursus  inferre  manum  oporteret ; nec  hoc  difficile.  Inter 
haec  visum  Douglasio  est,  infra,  et  amplius  sursum,  ex 
transverso  laceratum  uterum , idque  viscus  post  factam  vul- 
nerationem magis  jam  esse  contractum,  quam  fieri  posse  in 
tam  paucis  horis  credidisset.44 

„Mulier  post  omnia  pericula , quae  enteritis  habet , be- 
nigna sorte  convaluit.  Tum  circa  quadragesimam  diem,  gra- 
tes  actura  in  Douglasii  aedes  se  contulit  ; qua  occasione 

0 

ab  ea  petiit,  ut  explorari  se  a Doctore  Osborn  non  abnueret. 
Integra  inventa  vulva , ac  si  nihil  unquam  alieni  accidisset.44 

Unde  apparet , Douglasium  rupturam  non  in  vagina  fa- 
ctam, sed  in  ipso  utero  censuisse.  Forte  quilibet  alius  idem 
existimasset , quum  sine  aperto  anatomiae  monstratu  nemo 
unquam  concessisset , transire  per  os  uteri  foetum , et  re- 
licto ore  per  disruptam  pergere  vaginam,  et  redire  in  ven- 
trem matris  posse  ? 

Yerumtamen,  quodsi  vaginae  subtilem  texturam,  illius- 
que  praesertim , qua  in  uterum  abit , supremam  partem, 

tum  etiam  illud  cogites , quantopere  in  multis  gravidis  et 
parientibus  ea  extendatur,  quamque  parum  tamen  quoquover- 
sus custodita  sit , tantum  abest , ut  miremur , illam  rumpi 
aliquando , ut  potius  admiremur , non  crebrius  rumpi. 

Illa  ipsa  quippe  suprema  portio,  in  qua,  dum  ex  vagina 
foetus  in  ventrem  ruit,  facta  laceratio  esse  semper  debet, 
maximam  vim  patitur,  evanido  nempe  et  retracto  uteri  ore, 
effluxis  dudum  aquis , et  rem  orant  e , validis  tametsi  nisubus, 
ad  supremam  pelvim  capite,  (^uo  casu  vagina  tota  super 
foetus  bregma  ea  vi  extrahitur  tenditurque , quam  contra- 
hens se  uterus  irrito  conatu  in  promovendum  caput  per  na- 
turalia exserit.  Tum  alicubi  in  vagina  minor  esse  cohaesio, 
quam  ut  resistere  ultra  valens  sit  ; tum  inevitabiliter  rup- 
tura sequitur. 

Dolendum , in  defunctis  tali  offensa , genitale , ossaque 
praesertim , haud  solertius  perquisita  fuisse.  Eae  saltem , de 
quibus  hic  sermo  erat,  partum  languentem  et  difficilem  ha- 
buere , ut  itaque  videatur , illis  citra  modum  ac  maxime  in 
margine  superiori  difformem  fuisse  pelvim.  In  exemplo, 
quod  Bonetus  narrat,  haec  noxa  tanquam  rupturae  causa 
proprie  declaratur.  Disponunt  utique  ad  similes  laceratio- 
nes , inter  caetera , declinata  quidquam  et  alta  pubes  aspero 
margine , angusta  pelvis  in  suprema  ora , debilis  et  curta 
vagina , praetensum  uteri  collum , tenuis  raraque  cellulosa 
tela , et  vicinarum  partium  inflammatio  et  sphacelus. 

Nec  tamen  certae  significationes  sunt,  quae  exsecrabi- 
lem casum  portendant , aut  quid  aliud  agi  jubeant , quam 
quod  ex  causis  molesti  partus , et  aliis  rebus  alioqui  indica- 
tur. Sed  vehemens  tamen  et  pervicax , et  multum  alienus, 
praecipue  circa  pubem , omnis  dolor  obstetricem  in  suspicio- 
nes moveat.  Crucians  scilicet  in  illa  parte  sensus  in  narra- 
tis exemplis  rupturam  nunquam  non  praecessit;  in  omni 
quippe  organismi  animalis  vehementi  intus  mutatione  cala- 
mitatis primo  monitor,  postea  comes  dolor  est.  Inter  dolo- 
rem etiam  plerumque  ruptura  fit.  Secessus  sanguinis  ex  va- 
gina, partium,  ni  sphacelus  eas  exstinxit,  continuus  dolor, 

insolens  in  ventre  pondus,  praesertim  foetu  ex  parte,  vel 
toto  illapso ; anxietas , inquietudo  ac  vomitus  , primi  sem- 
per  horrendi  mali  indices  sunt.  Quod,  si  coram  medico  ir- 
ruit , hunc  procul  dubio  ad  examen  mox  compellet.  Dein, 
ubi  foetus,  aut  illius  antea  in  pelvim  praemissa  pars,  nondum 
per  vulnus  recessit,  aut  si  parva  vel  per  foetum  intercepta 
est  fissura,  fieri  poterit,  ut  periculi  vis  occulta  ipsi  maneat, 
inprimis,  si  non  ante  similia  aliquando  in  natura  evenire  mo- 
nitus , accedentes  passiones  ab  aliis , iisque  levioribus  causis 
ducit. 

Postquam  enim  expulsus  in  ventrem  foetus  est , idque, 
ut  interdum  solet , sub  unico  uno  nisu ; illius  caput  certe , et 
alia  membra  diverse  adtrectabuntur , ac  paullum  antea  erat. 
Nec  tamen , quae  factae  mutationes  sint , semper  mani- 
festum et  facile  definitu  credas.  Nonnisi  ex  illata  manu  evi- 
dentia advenit. 

Qui  in  meis  exemplis  per  vaginam  in  ventrem  foetus 
migravere , iis  ad  partum  praejacens  caput  erat.  Imo  etiam, 
facto  in  ventrem  descensu , a superiore  margine  pelvis  non 
procul  caput  distat.  Neque  unquam  sursum  caput  in  ventre, 
ac  deorsum  pedes  deprehensi  fuerunt.  Quisquis  structuram 
et  situm  partium , ipsiusque  uteri  efficaciam  observaverit, 
facile  intelliget , quare  nunc  etiam  subsideat  caput , neque 
aliter  possit  3 quanquam  primo  intuitu  res  aliquid  miraculi 
habeat. 

Sed  .explicet  aliquis , quemadmodum  placenta  quoque 
per  fissuram  transferatur  in  abdomen , vagina  licet  in  antica 
parte  et  sursum  lacerata  et  supino  aegrotantis  in  dorsum 
cubitu  ? 

Non  enim  funiculum  umbilicarem  in  iis  recte  exemplis 
semper  brevem  fuisse , aut  circumvolutum  cogitabis , ut  il- 
lum infantes  secum  una  in  ventrem  abstulerint.  In  nostro 
casu  non  ita  saltem.  Est  quidem  vaginae  propria  partum 
pellens  indita  vis  et  contractio , incognita  hucusque  ac  ali- 
quando forsan  novis  a me  argumentis  comprobanda;  at  re- 
stat nihilominus  quaedam  explicationis  difficultas,  quemad- 

modum  placenta  quoddam  certe  ex  vagina  iter  in  ventrem 
absolvat ; claro  monito , oportere  potissimum , ut  in  admira- 
tione legum  et  motuum  vitae  animalis  adquiescamus,  quum 
altius  perspicere  humanum  ingenium  non  sustineat.  Interim 
munus  medici  expetit , ut  ubicunque  lacerata  est  vagina, 
partus  moveatur , eoque  magis , ubi  foetus  vel  pro  parte, 
vel  omnis  in  ventrem  transiit , dumque  aliqua  etiamnum 
salvandae  aegrae  spes  manet.  Interdum  foetus  eadem  via, 
qua  in  abdomen  incidit , etiam  retrahi  potest  5 ut  itaque 
sectio  caesarea,  quae,  dum  foetus,  ac  in  nostro  casu,  ex 
utero  in  abdomen  actus  est , vitari  plerumque  nequit , ubi 
exemptio  per  ordinarias  vias  facilior  est , non  ubique  urgeat. 
Neque  tamen  reticendum  est,  praestare  quandoque  incidi 
ventrem , quam  improbo  labore  infantem  per  vulnus  vagi- 
nae et  angustam  forte  pelvim  trahere.  Quocumque  liat 
modo,  prima  cura  in  promotione  foetus  et  secundinarum 
sit.  Reliquam  agendorum  rationem  natura  et  rei  complica- 
tio monstrant. 

Tandem  procurata  aegrae  cubatione  providere  oportet, 
ne  partes  ex  abdomine  in  vulnus  decidant.  Tum  erroneo 
humori  sit  delluxus,  ut  tamen  purgamentum  retro  stillare 
per  fissuram  impediatur.  Haec  autem  pleraque  facilius  de- 
siderare , quam  impetrare  est. 

Nisi  mors  ocyus  occidit,  quam  maxime  tamen  ambiguus 
exitus  est.  Siquidem  enim  neque  alieni  in  ventrem  offusio, 
nec  destructio  viscerum  necem  feret,  est  tamen  in  terribili 
alio  discrimine  patiens : gravem  et  infensissimam  puerperis 
viscevum  et  peritonaei  phlogosin  puto. 

NOTITIAE  EX  SCHOLA  OBSTETRICIA. 


A mense  Septembri  anni  1789  usque  ad  eundem  mensem 
1790  nongentae  et  quinquaginta  octo  gravidae  in  schola  par- 
tum absolverunt.  In  decem  instituta  versio , in  quinis  ap- 
plicata forceps  est ; bis  apertum  cranium.  Inter  reliquas  no- 
vem gemellorum , agrippini  septem , praeviis  clunibus  octo 
ac  praeverso  ore  decem  partus  erant  5 hique  ultimi  omnes 
pro  matre,  ut  etiam  pro  infante,  fausto  eventu  naturae  com- 
mittebantur. 

Summa  natorum  977. 

Ex  his  praematuri  et  maturi,  sed  languide  vivi  19. 

Ante  partum  mortui,  plerumque  jam  ex  putredine  li- 
vidi 28. 

Foetus  immaturi  et  abortus  i3. 

Bona  fortuna  omnes  foeminae,  quibus  foetus  versione 
vel  forcipe  exemptus  fuit,  pro  varia  caeterum  anni  tem- 
pestate , circa  duodecimum  diem  ex  hospitio  sanae  abie- 
runt. Ex  decem  et  quinque  prolatis  arte  foetibus  praeter 
quatuor  ex  conversione  natos  reliqui  vivi  erant,  illorumque 
duos  ex  labore  obiisse  probabile  est.  Duo  jam  in  matre 
exanimes  fuere , quod  forma  corporis  et  putris  cuticula 
ostendit. 

Ex  gravidarum  omni  numero  mortuae  sex  sunt.  Harum 
uni , jam  ante  ex  phthisi  maciatae , undecimo  post  partum 
die  lactis,  ut  dicunt,  depositio  contigit,  materia  in  diver- 
sas corporis  partes,  casuque  rarissimo,  intus  in  oculos  suf- 
fusa. Altera  ex  ruptura  putrefactae  vaginae  occidit , cum 
expulso  per  vulnus  in  abdomen  foetu.  Quatuor  reliquae  ex 
gangraena  uteri  occubuere , jam  ad  ingressum  parturitionis 
manifesta : cachectica  videlicet  ac  proclivi  in  putredinem 
corporatura  malum  in  perniciem  creverat. 

Ac  quoniam  schola  obstetricia  commune  asylum  est,  quo 
gravidae  ex  tota  urbe  non  solum  , sed  undecunque  etiam, 

dum  proprior  partus  instat,  suscipi  sine  mora  debent;  non 
raro  id  agitur , ut  parientes  re  fere  desperata  isthac  trans- 
ferantur, saepius  propterea  modo,  ut  domi  sumptibus  se- 
pulturae parcatur.  Ad  hoc  si  tales  foeminae  maligna  febre, 
typho  contagioso,  aut  putrida  dysenteria  laborant,  hactenus 
ita  mandatum  fuit,  ut  soluto  partu  protinus  ex  gravidarum, 
diversorio  in  proxima  nosocomii  cubilia  transferrentur.  At- 
que ejusmodi  ab  suburbanis  oppidis  ad  pariendum  in  scho- 
lam devectae , ibique  secundum  naturam  excluso  partu , de- 
hinc in  nosocomium  perlatae , aegrotantes  mortuae  tres 
sunt.  Sed  mortis  causa  hic  ex  alienis  a puerperio , et  alioqui 
lethiferis  morbis  profecta , iniquum  foret , has  defunctas  illis 
aecensere , quae  ex  affectibus  a partu  puerperiove  occide- 
runt. Nihilominus  prima  illa  ordinatio  nonnisi  ad  finem  A. 
1790  stetit.  Nunc  enim  et  inposterum  cunctae,  quotquot  sunt 
et  adveniunt , salubres  et  febrientes  gravidae  et  puerperae, 
donec  spatium  capit , in  procuratione  scholae  remanent , vel 
ad  sanitatem  usque  , vel  mortem. 

Menses  primi  autumnales  anni  1789  tum  aestiva  tempora 
1790  puerperis  nostris  maxime  faverunt;  minus  sic,  ut  ple- 
rumque consuevit , brumae  tempestas.  Interea  vix  sedecim 
decumbentes  febre  puerperae  aderant , quae  quidem , quum 
morbus  inprimis  biliosae , quam  vocant , indolis  erat , de- 
coctis solventibus , tum  aliis  stimulante  virtute  validis , ac 
serius  fortasse  perscribendis  remediis  praeter  unam  solam 
omnes  ad  sanitatem  rediere. 

In  paucissimis  casibus  opus  venaesectione  erat;  contra, 
ea  instituta,  convalescentia  plerumque  tardior.  Per  annum 
totum , atque  in  tam  multa  gravidarum  copia  septies  modo 
sanguinem  detraximus : uni  nempe  gravidae  ob  inveteratam 
haeiBoptisin ; reliquis  sub  partu  et  puerperio.  Caeterum  toto 
anno  etiam  ne  libra  quidem  corticis  Peruviani  dispensata. 

Febris  lactea,  praesertim  protractior,  rarissime  contigit. 
Nec  observatae  mammarum  indurationes , inflammationes, 
aut  ulcera ; quippe  quatuor  mulieres , quarum  una  apostema, 
aliae  tres  in  mammis  scirrhum  habuere , vitia  secum  jam 
deforis  attulerant. 


/|0 


LIBER  PRIMUS. 


Perraro  in  nostris  natis  aphtae  sunt.  Vix  inter  centum 
uni,  neque  in  hoc  suspecta  labes.  Multis  yero  peculiariter 
tument  et  inflammantur  palpebrae  cum  puriformi  secretione  ; 
idque  variis  periodis  accidit , tum  per  septimanas  sine  nota 
causa  cessat , post  aliquando  incognita  causa  redit.  Conti- 
nuata licet  observatione  et  diligentia  nec  tamen  detegere 
ortum  potui.  Interea  topica  affectio  neque  discrimen  impor- 
tat, neque  pertinax  in  simplicissimam  procurationem  est; 
nostris  saltem  parvulis  nullum  inde  detrimentum. 

Primum  de  hac  injuria  diligentius , quantum  memini, 
praeclarus  Dease  instituit.  Est  tamen  ferme  inquilinus  ubi- 
que morbus.  Ipse  illum  inter  Germanos  et  Gallos  aeque  ac 
in  Britannia  et  Italia  non  solum  in  nosocomiis,  sed  passim 
etiam  in  domibus  privatis  offendi. 

His  rebus  obiter  circumspectis , nunc  quaedam  adhuc 
circa  artem  et  solitam  in  instituto  disciplinam  et  normam 
sunt  dicenda.  Tirones  ibi  quadraginta  octo,  et  triginta  sex 
alumnae  obstetrices  per  hunc  annum  operam  navarunt.  Quo- 
rum permulti  duos  vel  plures  menses  in  schola  morati, 
ubi , praeterquam  quod  institutionibus  ad  lectos  puerpera- 
rum gratis  intersint , beneficio  gaudent , ut  ex  ordine , alius 
quovis  die  tiro  et  alia  obstetrix  adesse  gravidarum  receptui, 
et  eodem  fere  ritu  bini  parientibus  sub  moderatione  ma- 
gistri vel  obstetricis  assistere  possint.  Nonnisi  difficili , et 
arte  finienda  partura,  aliquando  convenire  plures  licet. 

Quae  certe  rerum  ordinatio  cum  propter  verecundiam 
et  parientium  commoditatem , tum  ob  ipsas  discentium  utili- 
tates et  laudabilis  et  necessaria  est.  Ac  quoniam  quotidie  plu- 
res partus  incidunt,  frequens  seriei  circulus  est,  ut  quivis 
discendi  cupidus  solus  fere  ac  inturbatus  assideat. 

Peracto  partu,  qui  praesto  fuere,  obstetricius  et  obste- 
trix mandatam  sibi  etiam  primam  puerperae  curam  hcibent; 
ista,  ut  in  rebus,  quae  ad  cultum  et  prima  officia  erga  no- 
vam matrem , ejusque  prolem  attinent , recte  exercitetur ; 
ille  vero , ut  noscere  suescat , idque  mature , quid  ex  partu 
fiat , quid  accidat , quidque  in  matris  aut  infantis  seu  mor- 
boso , seu  statu  sano  agendum  sit",  omittendumve. 

(Quotidie  ab  octava  matutina  ad  nonam  et  lo  s puer- 
peras visendi  mos  est.  Dum , quod  raro  fallit , inter  hoc 
tempus  labor  instat , plerumque  circa  functionis  modum, 
quidque  oporteat,  animadvertitur,  ac  data  occasione,  prae- 
monstratur. 

Ad  reliqua  potissimum  venit , ut  tirones  recte  discernere 
discant,  quid  ad  naturam  recentis  matris  natique  pertineat, 
quid  non?  Sed  puerperio  nonnihil  complicato  vel  alieno  res 
coram  discipulis  ad  lectos  inquiritur , morbique  historia, 
item  quid  fieri  oporteat , dictante  magistro  ad  chartas  nota- 
tur;  vel  ob  temporis  forte  angustiam  subinde  a quoquo  pro- 
ximo  studiosorum  fluxe  ad  memoriam  scribitur;  postea  cu- 
rato morbo , illiusque  historia  publice  lecta , diagnosis  et 
medicatio  cum  modo  sanescendi,  seu  aegra  defuncta,  cum 
repertis  in  cadavere  solenniter  conferri  solet. 

Atque  illorum  casuum  memorabiles  aliquos  typis  edam, 
quibus , si  nulla  re  alia  excellant , saltem  virtus  ingenuitatis 
et  veri  inerit ; quum,  quae  publice  facta  sunt , alioqui  impa- 
tientia sint,  in  obscuro  tradi.  Deinceps  altissime  spernimus, 
puerperarum  morbos  et  obitus  alienis  tabulis  inscribere ; ne- 
que molimur,  ut  numerosas  mortes  pueriliter  decimemus. 


Ex  Instituto  technico  obstetricio. 

NOVA  TENTAMINA 

FOETUS  ASPHYCTICOS  ELECTRICITATE 

IN  VITAM  REVOCANDI. 

aliquando,  dum  in  lucem  eduntur,  nullum  vitae 


signum  natos  prodere.  Quorum  aliqui  revera  exanimes,  alii 
ad  speciem  sunt;  quantumcunque  videatur,  illos  prius  vi- 
vere , quam  parturiri  desiisse. 

Quin  ubi  ipse  aspexeris , vix  credes , quantum  in  asphy- 
cticis , imo  vere  propemodum  mortuis  natis , indefessus  et 
aptus  revocandi  labor  valeat.  Magnus  certe  infantum  nume- 
rus curis  nostris  coacti  velut  ad  vivos  redierunt,  qui  sine 
solertia  artis  nunquam  revi vixissent.  Verum  tametsi  vulga- 
tissima ad  hunc  finem  medicatio  in  quolibet  ferme  obstetri- 
cio libro  recoquatur  ad  taedium , nec  facile  indocta  satis 
obstetrix  sit , quae  hanc  pernicitatem  non  calleat ; deflectunt 
tamen  saepissime  in  eo , quod  neque  ad  ordinem , nec  per- 
severanter agant.  Vix  enim  aere  non  tam  infanti  in  pulmo- 
nes impulso , quam  afflato  leviter  ad  os , tum  ingesto  clys- 
mate  et  exoleti  salis  volatilis  facto  circa  nares  et  labia  illitu, 
sin  haud  in  puncto  et  apertissime  ad  vitam  infans  redit  , in- 
tempestive eum  morti  accensent , et  ab  omni  ultra  opitula- 

tione  absistunt.  Est  demum  aliquando  etiam , ut  genito  ad 
vitam  anxie  refocillato , ne  ubique  quiddam  accepti  feceris, 
quod  ex  paupertate  et  aerumna  salubritas  innocentis  nec 
inter  bona  putetur.  Hanc  nimirum  horribilem  mentem  mor- 
talibus prosperitas  publica  et  excultissima  morum  mollities 
tulit. 

Non  raro  equidem  vulgata  artificia  ad  reducendam  vitam 
cum  successu  exercitantur.  Sed  eadem  praesidia , licet  ali- 
quando fuerint  aptissima , alias  tamen  pari  cura  et  circum- 
spectione praestita , spem  saepius  fallere  vidi.  Unde  ratus, 
ad  alia  esse  transeundum,  in  hac  procuratione,  quod  sciam, 
primus  Electricitatem  tentavi , mirabili  effectu , ut  vix  aliud 
quidquam  magis  opportunum , et  in  universa  natura  spiritui 
vitali  nihil  esse  affinius  electrica  aura  censeam. 

Atque  quidem  duplici  modo  ad  haec  consilia  prodest 
electrum ; ictibus  nempe  : ad  inducendos  primos  stimulos, 
corpore  antea  frictione  et  extraneo  calore  ad  id  parato ; et 
influxu : ad  justam  circulationis  et  spiritus  calorisque  ani- 
malis fotum  et  diffusionem. 

Quo  recentiores  sunt  infantes,  et  adulti,  quo  minus  se- 
nuere , eo  facilius  electricitatem  ejusque  ipsos  succussus  fe- 
runt ; sed  caute  tamen  iis  mercari  in  recens  natis , vel  etiam 
in  juventa  decet. 

Nemo  caeterum  nescit , atmospherae  in  robur  electrici- 
tatis  magnum  esse  influxum , qua  de  causa  illius  vis  non 
simpliciter  ex  prolicita  scintilla  nec  ex  amplitudine  machi- 
nae, neque  ex  ambitu  armaturae  potest  finiri.  Verum  qua- 
liscunque sive  major  minor  ve  sit  apparatus , id  ubique  in- 
primis  prospicito , ne  lagena  citra  modum  impleatur.  Quod 
momentum  ut  propemodo  consequaris,  oportet,  primum  ex 
duabus  vel  tribus  scintillis  paratum  ictum  in  te  ipso  expe- 
riri 5 una  nempe  excitatoris  acie  digito  manus , quae  lage- 
nam complectitur , altera  globo  metalli  lagenae  intus  conti- 
gui admovenda.  Quo  si  lenis  admodum  in  manu  sensus  fit, 
tunc  absque  cunctatione  similis  affectio  tentari  etiam  in  na- 
tum potest. 

Postquam  igitur  modice  confricatum , et  pannis  calefactis 
fotum  corpus  est , nec  tamen  ex  hoc , nec  ex  ministratis 
rebus  aliis  quidquam  proficitur,  primum  plerumque  ictum 
de  genu  in  genu,  alterum  ab  illo  articulo  in  adversam  ma- 
num cubitumque  ducimus.  Tertia  deinceps  commotio  quar- 
taque per  axillas , ipsum  per  thoracem , et  columnam  dorsi 
regitur.  Attamen  quia  haec  fiunt,  non  ideo  a reliqua  procu- 
ratione desine , praesertim  a confricando  pectus , dorsum  et 
abdomen. 

Persaepe  natus , donec  haud  vere  abest  vita , uno  al- 
tero ve  percussu , animum  haurit , vel  quidam  musculi  sub 
ictibus  aguntur  in  contractiones.  Quandoque  primi  aspirandi 
nisus  non  aliter,  quam  subito,  longis  et  incertis  intervallis, 
praerupti  et  cum  stridore  et  aerem  quasi  captitando  fiunt. 
Tunc  foetui  molliter  obtecto , et  disposito  in  insula , per 
quinque  et  plura  minuta  electricum  fluidum  immittimus,  ita 
quidem,  ut  aliquando  scintillae  eliciantur  adusque  imo  su- 
pra lineam.  Non  raro  indefessa  talis  curatio  id  praemii  ha- 
bet, ut  spiritum  et  cordis  motum  in  neonato  augeri,  oculos 
inicare  vita,  osque  suffundi  rubore  cernas. 

Postquam  infans  in  vitam  est  suscitatus , ab  electro  et 
aliis  remediis  desistere  oportet,  ut  tamen  calefacto  linteo 
protinus  foveatur.  Nihil  enim  ad  sufflationem  ignis  vitae, 
donec  in  corpore  nondum  exarsit,  illiusque  ad  alitum  aptius, 
ideoque  tam  necessarium , quam  artificialis  calor  est. 

Talia  tentando  saepe  animadverti , sub  periclitatione  na- 
tis , quibus  vita  nonnisi  pertinacissime  reducebatur , aliqua 
corporis  membra  electrica  vi  percuti , seque  contrahere  5 nec 
tamen  ita  fieri  in  aliis.  Atque  illorum , quibus  spasmi  orie- 
bantur , pars  maxima  ad  vitam  rediit ; ex  adverso , qui  nihil 
movebantur , nec  unum  revocillari  vidi.  Unde  mox  conjeci, 
opportunitatem  in  animali , qua  ex  electro  in  distensiones 
agitur,  certum  vitae  nondum  exstinctae  haberi  signum  posse  ; 
ideoque  ubi  nullum  habitaculum  animi  violenter  affectum  vel 
penitus  direptum  est,  nec  corpus  sanguine  nimis  fuerit  inane* 
justam  etiamnum  vitae  reversurae  spem  relinqui. 

Pleraque  coram  permultis  testibus  facta  experimenta  in- 
ventum in  foetibus  mirilice  firmarunt.  Verissimiliter  in  adul- 
tis eadem  erit  fortuna.  Quumque  res  momentum  habeat, 
alii  sine  dubio  eam  ultra  experientur , dilucidabuntque. 

In  quo  tamen  cavendum  est.)  ne  inducta  musculis  per  ele- 
ctrum vera  convulsio  cum  quadam  specie  crispaturae  confun- 
datur, quae  in  iis  etiam  aurae  electricae  solo  transmeatu  obti- 
net. Illa  quippe  nonnisi  residua  vitalitate,  haec  vero  etiam  vita 
ablata  in  corpore  , tanquam  simplici  vis  electricae  materia 
duce , locum  habet.  In  quam  scientiam  forte  incidi , excepta 
pridem  in  instituto  quinque  mensium  et  amplius  foetura. 
Erat  corpusculum  livide  suffusum , quod  adstantium  alicui, 
simul  offellam  manu  complectebatur , corde  palpitare  visum 
est.  Ita  etiam  erat.  Foetus  illico  calefactis  linteis  fotus  mani- 
feste ultra  horam  initia  vitae  traxit.  Post  pulsu  evanido,  ac 
perfrigerata  carne  supererat  tamen  quidam  in  capite  calor. 
Quare  levi  electricitate  tentavimus.  Brachia  et  axillae  con- 
velluntur , perspicuo  signo , quod  multa  conamina  prius  do- 
cuere , veram  adhuc  intus  vitalitatem  esse.  Hac  de  causa 
foetui  confestim  in  insulam  posito  transmittebatur  electrici- 
tas.  En ! manifestius  exsurgit  subtilis  cordis  et  pulmonis 
motus , remanente  ad  alteram  horam  ferme  vita.  Posthac 
nihil  moliebamur , utpote  haud  ancipiti  amplius  ingressae 
mortis  indicio.  Attamen  decem  horis  post  rursus  tentatum 
est;  nunc  vero  nec  fortissimi  ictus  convellebant. 

Postremo  , an  nudatum  cor  stimulis  obediat , exploratum  ; 
nec  tamen  aurae  permeatus , neque  ictus  , aut  ullum  aliud 
mechanicum  irritamen  vel  levissimam  irritabilitatis  notam 
prodidere.  Solummodo  in  dextri  brachii  antica  parte  trans 
musculos  flexores , ubi  lagenae  fila  introrsum  extrorsumquc 
incubuerant , ac  inde  ad  cor  recte  ablegata  fuerant , dum 
discus  macbinae  rotabatur,  intervallo  duarum  percussionum, 
aliqua  ad  sensum  lenta  et  quasi  voluntaria  inflexio  cubiti 
versus  humerum  sequitur.  Usi  apparatu  cel.  Cavalli  cum  ap- 
plicata ad  illum  Lanei  scala  sumus. 

Ab  ictu  scintillae  nunc  immutatum  et  in  flexione  brachium 

manet;  nec  musculorum  ab  electrico  fluido  impraegnatio 
quaedam , nihil  saltem  flexionis  cernitur , utriusque  fili  fer- 
rei juxta  licet,  imo  etiam  circum  superius  brachium  ductis 
finibus.  Sed  pars  denuo  ac  confestim  flecti  occipit , filis  il- 
lam plagam  nonnisi  attingentibus , et  abhinc , ut  ante , ad 
pectus  protensis.  Num  non  ab  his  forte  phaenomenis  frustra 
nobis  projecta  indicia  Galyanismi  erant?  filis  lagenae,  utro- 
que ex  alio  metallo , confectis. 

Ignoratur  hactenus , quaenam  inter  irritabilitatem  et  ca- 
lorem in  universum , ac  praecipue  animalem  intercedat  ra- 
tio. Id  modo  patet , nec  inducto  per  artem , neque  ex  ani- 
mante yiyo  in  aliud  mortuum  transfuso  calido  in  exanimi  ef- 
fici , ut  ad  scintillas  electricas  convellatur.  Persaepe  infan- 
tes jam  antea  in  matre  demortuos , mox  a partu  et  calentes 
etiamnvm,  electro  vellicavi;  sed  nihil  praeterquam  electri- 
cae materiae  translatores  erant , sine  ulla  vel  minima  con- 
tractione animalis  fibrae* 

Quod  egomet  frequenter  conspexi , hic  candide  narra- 
tum habes.  Medici , itemque  Physici , qui  haec  studia  ex 
proposito  colunt , rem  fortasse  accuratius  scrutabuntur  et  in 
usus  perficient.  Nobis  interim  ad  scopum  satis  est , ut  scia- 
mus , electricitatem  ad  recens  natos , ocyus  ex  morte  revo- 
candos , valentissimum  auxilium , certumque  simul  latentis 
vitalitatis  indicium  esse. 

Nemo  errat  uni  sibi , sed  dementiam  spargit  in  proximos. 

SENECA. 


CAPUT  PRIMUM. 

ACCEPTAE  CIRCA  OBLIQUITATEM  UTERI  OPINIONES, 

EARUMQUE  CENSURA. 

Jlix  quo  cl.  Deyenter  Obstetricium  novum  suum  Lumen 
conspexerat , obliquus  uteri  situs  hodiedum  frequentissima 
causa  molestiarum  puerperii  creditur.  Cuncti  ferme  in  Gal- 
lia , Germania , et  plerisque  aliis  regnis  celebres  viri , qui 
de  re  obstetricia  tradiderunt,  grave  argumentum  a descrip- 
tione illius  spectri  ordiuntur  aemuliac  Batavum,  quod  pri- 
mus mentem  in  hanc  perniciem  verterit,  pupillari  obsequio 
magnificant. 

Attamen  si  neglectis  ambagibus  spretoque  servitio  imita- 
torum experiri  potius  medici,  et  intueri,  resque  pensare 
animo  suscepissent , dudum  procul  dubio  haberent  perspe- 
ctum , uteri  obliqui , qualis  communiter  narratur , historiam 
ludicram  et  inconditam  fabulam  esse. 

Quippe  in  humanae  speciei  gravidis  in  alterutrum  latus  ob- 
lique vel  circum  quiddam  decumbere  perpetuo  uterus  debet. 
Plena  ventre  animalia,  si  perinde  ac  nostrae  foeminae  ore 
sublimi  incederent , obliquitatem  cum  his  omnino  haberent 
communem \ sed  quia  quatuor  pedibus  gradiuntur,  porrecto 
corpore  ad  horizontem , axis  uteri  non  tam  facile  nec  fre- 
quenter, neque  adeo  illis  in  alterutrum  latus  recidit.  Sic 
igitur  in  hac  etiam , ut  in  multis  rebus  aliis , animantum  bea- 
tior fere  quam  passim  ratione  utentium  sors  foeminarum  est. 
Sed  neque  in  his  magnum  discrimen  habet  obliquitas  ; damna 
nonnisi  a prava  arte  veniunt. 

Scriptores  in  obliquitate  negotiosi  vitium  hoc  ex  uteri 
altius  gravidi  eo  situ  deliniunt , ut  ore  citra  medium  areae 
posito , in  alterutrum  latus  ventris,  sive  in  anticum  sive  re- 
trorsum , ex  adverso  fundus  cubet.  Ita  Deleurius  gallico 
sermone : „ Adest  vero  uteri  obliquitas , dum  ille  fundo  sue 
ad  ossa  pubis  eminet  5 collum  contra  et  orificium  os  sacrum 
respicit. u Deinceps  „orificium  uteri  vel  sinistro  lateri  vel 
dextro  potest  inhaerere;  tunc  fundus  partem  ex  adverso  te- 
net.u  Roedererus , Levretus , Steinius,  quique  post  eos  scrip- 
titarunt , plerique , atque  ex  novissimis  Malacarne  eodem 
sermone  utuntur. 

Ad  eandem  prope  ruditatem  imaginationis  oritura  quoque 
ex  obliquitate  damna  et  pericula  censent  , ad  eamque  etiam 
vituperia  medendi  notant» 

„Obliquitates  , ita  graviter  jubent , nunquam  committere 
innaturam  licet;  incompleta  deflexione,  ubi  tamen  os  de- 
vium digitus  potest  circumire , situ ; completa  autem  , ore 
nempe  ita  devorso , ut  digito  nonnisi  ex  parte  tractetur, 
vel  contingi  omnino  nequeat , protinus  versione  curandum 
est;  alias  partus  difficillime  et  infantis  et  matris  cum  peri- 
culo fiet.u 

Situs  artificialis  hanc  normam  habet:  Videlicet,  pariens 
ei  lateri  incubet,  cui  orificium  obvertitur;  qua  fundus  uteri 
in  idem  deferatur  latus , et  declinatum  os  in  media  introitus 
recidat.  „Atque  hoc  situ  mater,  donec  caput  foetus  in  cavum 
pelvis  descendit , dolores  sustineat. u 

Interim , ubi  situs  nihil  confert , sine  mora  accommoda- 
tionem manu  suadent  tentari , ferendam  scilicet  esse  inter 
collum  et  vaginam ; post , ex  quo  gravida  in  latus  se  com- 
ponit, cui  orificium  proxime  est  obversum,  interea  recte 
hoc  apprimendum  in  Contraria  esse.  Quin  imo  alii  collum 
apprehendi  digitis , et  audacter  attrahi  jubent.  Deleurius  in 
obliquitatem  uteri  ad  anticum  ita  sermocinatur:  „Sin  minus 
proficit  (situs  nempe)  immittenda  sub  dolore  manus  in  va- 
ginam et  uterum , et  prorsus  prensandum , et  trahendum 
ad  se  collum  est»  Quodsi  vero  neque  hoc  succedit,  confestim 

evacuato  amnio , imo  ne  quidem  exspectata  ampliatione  oris, 
manu  penetrari  in  uterum , et  extrahi  foetus  debet.“ 

Hoc  mollissimo  ritu  ad  lectos  parientium  observato,  recte 
constat , parum  ex  naturae  usu  proficisci , sed  alienissima 
esse  talia  praecepta.  Ac  quidem  ante  omnia  notandum , in- 
esse  obliquitatem  ipsi  utero , et  esse  etiam  , ut  obliqua  so- 
lum ejus  positio  sit.  Ex  scientia  vero , quam  auctores  circa 
obliquitatem , illiusque  tractationem  tam  sollicite  pervulga- 
runt , alioquin  elucet , semper  quidem  in  obliquam  positu- 
ram uteri , nullibi  vero  ad  illius  compagem  et  formam  fuisse 
respectatum.  Plerumque  etiam,  quae  sequi  exinde  mala,  et 
praevertenda  esse,  aut  tollenda  ipsis  videntur,  non  tam  ab 
utero , in  obliquum  sito , quam  citra  naturam  ex  se  consti- 
tuto , et  oblique  figurato  prodeunti 

In  qua  re  , quo  clarius  dicam , oportet , ut  primum  ex- 
plicem , quae  inter  uteri  veram  obliquitatem , illiusque  obli- 
quam modo  positionem  discrepantia  sit.  Viscus  quippe  obli- 
quum ex  sua  soliditate  ipsum  est , dum  illius  os  non  ubique 
pari  a fundo  spatio  distat.  Ubi  insuper  lineae , quas  hoc  casu 
repraesentare  sibi  licet , ac  si  ab  orificio , sine  quadam  in 
ambitu  ad  latus  disjectione , simplici  curva  tenderent  ad  fun- 
dum , in  itinere  hoc  adeo  deflectunt , ut  fundus  uteri  et  cer- 
vix in  adversas  sibi  regiones  spectent;  dum  necessario  vis- 
cus reflexum  una  et  contortum  est.  Imo  vix  unquam  obli- 
quus uterus  non  simul  quidquam  contortus  uterus  est* 

Contra  uterus  obliquo  situ  incumbit,  deflexus , seu  male 
positus  habetur,  dum  longus  illius  axis  medio  supremae  pel- 
vis areae  minus  recte  ad  perpendiculum  instat , perinde* 
vel  oblique  per  se  formatus  et  intortus  simul  sit , vel  non 
sit.  In  quavis  bona  explicatione  uteri  axis  longus  propemodo 
ex  medio  fundi  recta  ad  medium  oris  tendit*  Secus  est  in 
erronea  expansione;  tum  nempe  et  fundus  et  orificium  varie 
ab  axe  recedunt* 

Nova  hic,  non  ingenii  commenta,  sed  naturae  constan» 
tissima  facta  memoro  , laboriosae  curiositatis  in  mille  partu- 
bus  praemia ! Sed  ultimum  documentum  ex  cadaveribus  gra- 

yidarum  prodiit , instituta  sectione  Caesarea.  In  sola  quippe 
iniqua  extensione  uteri , et  obliquitate  et  contorsione  culpa 
est,  quod  habita  quamvis  summa  cura,  incisionem  procul  a 
ligamentis  et  pari  distantia  ab  ore  et  fundo  peragendi,  vul- 
nus tamen  posthac  in  vivis  aeque  ac  mortuis  citra  exspecta- 
tionem offendatur  uspiam  , ubi , dum  incidebatur , in  amplo 
utero  minime  putatum  fuerat. 

Unde  liquet,  quam  oblique  cel.  Deventer  orificium  nun- 
quam non  fundo  uteri  recta  adversum  ponat,  quamque  nu- 
tans huic  falsitati  superstrata  omnis  de  obliquitate  doctrina 
sit.  Nihilominus  medici  obstetricii  cuncta  adhuc  ex  obliquo 
cernunt  et  perspiciunt.  Licet  enim  Levretus  vanam  scientiam 
nonnihil  represserit , parum  tamen  inde  profectum  est  ad 
usus  \ accommodavit  potius  delirium  in  speciosas  commenda- 
tiones suae  forcipis* 

Obliqua  uteri  in  latus  positio,  sin  alioqui  ex  constitu- 
tione nihil  obstat , nullam  partus  moram  alit ; atque  quidem 
oris  plena  declinatio  hac  pactione  nec  potest  obvenire.  Quin 
imo  ostio  uteri  in  aliquam  ambitus  pelvis  partem  deflexo, 
fundum  recta  adversus  inclinari , optatius  est , quam  cubare 
illum  in  alterutro  latere , etiamsi  orificium  positum  in  areae 
medio  sit* 

/ 

CAPUT  SECUNDUM. 

DE  CAUSIS  OBLIQUITATIS  UTERI,  E JUS QUE  SIGNIS. 

Uterus , ubi  obliquum  duntaxat  situm  tenet , illius  haud 
difficilis  cognitio  est.  Fundum  quippe  citra  solitam  regionem 
invenies , et  recta  ex  adverso  orificium.  Illud  praeterea  so- 
lus ferme  aspectus , dumque  necesse  est , imposita  manus 
monstrat.  Quo  vero  ostium  spectet,  digitus  indicat. 

Sed  complicatius  momentum  habet,  obliquitatem  finire 
uteri  ipsius  et  gradum  determinare  ac  modum,  quia  distorsio 
oris , et  uteri  ampliatio  non  semper  congruit  cum  obliqui- 
tate, quae  a cubitu  est.  Qua  de  re  facile  et  ad  sensus  con- 
vincimur , dum  mox  parituras  ex  proposito  aspicimus  et  con 

trectamus.  Delige  ad  experimentum  duodecim  aut  plures 
gravidas , in  quibus  primo  uteri  situm  ex  intuitu  ,\  yel  appo- 
sita manu  aestimabis.  Postea  per  vaginam  orificium  in  ea 
regione  persequitor,  qua  secundum  Deventeri  scientiam  il- 
lud ex  situ  suspicaberis.  In  quinque  certe  ex  duodenis  prae- 
judicii recte  contrarium  senties.  Frequentissime  propenso 
quanquam  utero  , os  neque  sursum , neque  retro  invenitur. 
In  hac  gravida,  quia  fundus  latus  dexterum  premit,  os  quae- 
res in  sinistro ; sed  falleris : in  dextero  degit.  In  alia  idem 
probe  in  area  exstat;  atqui  tamen  locatus  oblique  uterus, 
et  male  configuratus  venter  est.  In  aliis  vicissim,  quantum- 
cunque laudabili  sit  forma , vix  tamen  attinges  ostium. 

Fundum  uteri  ex  latere  cubare,  hujus  potissimum  causa 
ex  illius  forma  et  flexura  dorsi  explicabilis  est : tanquam  ro- 
tundum corpus  a rotunda  vertebra  in  alterutrum  latus  de- 
verti necessario  debet.  Creberrime  fundus  procul  etiamnum 
partu  sub  dexteris  costis  spuriis , osque  retro*  quidpiam  ad 
sinistrum  latus  supremae  aperturae  residet.  Ubi  caeler  uni 
oris  deviatio  ad  fundi  situm  quodammodo  respondet,  sine 
dubitatione  noscis , uterum  duntaxat  ex  obliquo  cubare  ma- 
xime, quin  simul  tam  oblique  constitutus  ipse  sit.  Idem  quo- 
que de  omni  aberratione  alia  valet. 

Parum  vero  hucusque  gravis  res  magistros  movit;  alias 
de  ea  aliter  dissererent  ac  prudentius , nec  omnem  obli- 
quum situm  item  et  obliquitatem  uteri  a peculiari  quodam" 
vitio : praesertim  ex  corporaturae  et  pelvis  difformitate , a 
tumore  in  vicinis  membris , a contigua  placenta  praeter  fun- 
dum , aliisque  vanis  accusationibus  ceu  morbum  deducerent. 
Quorum  forsan  aliquid  interdum  subest,  plerumque  vero  in 
obliquum  vergit  Uterus,  licet  nihil  hujusmodi  officiat. 

Tanquam  frequentissimam  causam  obliquitatis  id  accusant, 
quod  placenta  insideat  citra  fundum , unde  simul  fiat , ut 
recta  illam  in  partem  inclinetur  uterus,  qua  placenta  adhae- 
reat, eam  vero  vitiose  adhaesisse,  cognosci  ex  illius  figura. 

Ego  ab  innumeris  exemplis  rem  aliter  calleo.  Quo  itaque 
doctrinae  fallacias  aperirem , curavi,  ut  praeterlapsa  hieme 

in  ducentis,  absque  intermissione  consequentibus  partubus, 
ad  hoc  exemplar  lierent  observationes.  Dr.  Szompathy,  me- 
dicus Pesthiniensis , posteaquam  per  tres  menses  studio  se 
obstetricio  in  schola  solerter  dederat,  munus  jucunde  sus- 
cepit. Quam  ad  normam,  qua  observa,  ione  momenta  neces- 
saria fuerint  pernotata,  ex  aliquibus  in  omni  copia  obiter  ac 
promiscue  acceptis  et  subjunctis  hic  exemplis  affatim  elucet, 
quum  singula  sibi  similia  sint , idemque  commonstrent  et 
efficiant. 

Aliqua  in  situm  uteri , ejus  conformationem  et  secundinas 
observata.  D.  24.  Octobris  A.  1790. 

Partus  xxi.  3o.  Octobris  A.  1790.  Francisca  D.  19  annos 
nata , hora  undecima  vesperi  feliciter  peperit.  Abdomen 
modice  extensum , ore  uteri  in  medium  aperturae  superio- 
ris probe  directo.  Placentae  figura  ovoidea.  Maxima  inserti 
funiculi  umbilicaris  a margine  placentae  distantia  sex , mi- 
nima duos  pollices  aequavit. 

Partus  xxvii.  1.  Novembris.  Evae  H.  aetate  3o  anno- 
rum. Partus  naturalis  et  facilis  , tribus  horis  post  defluxas 
aquas  mane  circa  primam  finitus  est.  Orificio  admodum  in 
area^xcepto,  rite  etiam  formatus  venter  erat.  Figura  pla- 
centae ovoidea.  Insertus  in  medio  funiculus. 

Partus  xxxvi.  7.  Novembris.  Anna  S.  aetatis  27  anno- 
rum , tenui  habitu , post  meridiem  secunda , mortuum  foe- 
tum posuit  5 horis  post  fluxum  amnios  tredecim , abdomine 
probe  explicato  , uterique  cervice  laudabiliter  demissa.  Pla- 
centa figuram  ovoideam  habuit.  Altera  funiculi  a margine 
distantia  unius , altera  septem  pollicum. 

Partus  nx.  i5.  Novembris.  Maria  G.  24  annos  nata, 
foetum  quinta  vespertina  solvit.  Abdomen  justo  amplius  dex- 
tro praesertim  latere  eminebat , ore  uteri  dextrorsum  per- 
quam elevato.  Placenta  rotunda.  Origo  chordae  umbilicaris 
a margine  duos  pollices. 

Partus  cxxxii.  16.  Decembris.  Elisabetha  B.  23  anno- 
rum , debili  corpore , quinta  postmeridiana  ope  forcipis  a 


53 


DE  OBLIQUITATE  UTERI. 

mortua  jam  et  obiter  putrefacta  puella  solvebatur.  Venter 
utroque  latere  ita  protuberabat , ut  ex  longitudine  partitus 
esse  in  duos  tumores  videretur.  Os  uteri  in  aggressu  labo- 
ris dextrum  respiciens  latus  ob  altitudinem  vix  percepi.  Li- 
quor a triginta  et  novem  horis  furtim  manare , nec  orificium 
prius,  quam  hodie  mane  circa  nonam  dehiscere  coepit.  In 
rotunda  et  putrida  ferme  placenta  major  distantia  funiculi 
sex , minor  duos  pollices  aequavit. 

Partus  cxcviii.  i.  Januarii  1791.  Catharina  B.  eB  an- 
norum, nona  mane  plenam  puellam  exsolvit.  Aquae  fluxus 
pridie  vesperi  post  octavam  factus.  Orificium  in  latere  sini- 
stro , et  alte  et  retro  positum  erat;  nihilominus  perquam 
bene  extensum  ac  conformatum  abdomen.  Placenta  prope- 
modo  circularis.  Minor  chordae  a margine  discessus  qua- 
tuor , major  sex  pollices  tenuit. 

Sed  abstinemus  a narratione,  quum  jam  ex  dictis  palam 
sit,  placentam  propterea,  quod  citra  fundum  prosperet,  nun- 
quam esse  in  causa,  quod  uterus  ex  obliquo  jaceat.'  Qua  sci- 
licet pactione,  ubicunque  ex  longo  rotundae  sunt  secundi- 
nae , uterus  etiam  deberet  ex  obliquo  situm  habere , contra, 
illarum  forma  prope  circulari , quoque  illum  non  aberrare 
consequens  esset;  cui  vero  ex  perspectis  minime  suffragatur 
experientia. 

Haud  equidem  infitior,  ventre  congruenter  extenso,  pla- 
centam saepius  prodire  circularem;  attamen,  quia  etiam 
contrarium  accidit,  potius  verisimile  est,  ex  eo,  quod  prae- 
ter fundum  infixae  secundinae  sint , non  tam  effici , ut  obli- 
quum uterus  situm  capiat,  quam  id,  ut  abnormis  fiat  in  sua 
configuratione.  Quapropter  aliena  adhaesio  hoc  quidem  spe- 
cimine ceu  causa , alias  vero  consideranda  tanquam  effectus 
est.  Idque  omnino  percipitur,  uterum  maxime,  qua  regione 
placentam  continet,  quam  alibi,  notabiliter  crassiorem  esse. 
Ubicunque  igitur  illa  citra  fundum  attinet , vix  uterus  per 
omnes  ambitus  aequabiliter  increscet , sed  distrahi  et  in  so- 
lido varie  intorqueri  debet.  Deinceps , quamvis  placenta  in 
fundo  primum  adhaerescat,  attamen  ubi  ex  quacunque  causa, 

sive  intus  sive  deforis , uterus  non  aequabiliter  ex  omni 
earne  extenditur , fundum  illius , cumque  eo  etiam  detor- 
queri placentam,  omnino  necesse  est;  ut  igitur  hic  insertio 
illius  citra  fundum  spuria  modo,  et  ad  inducendam  obliqui- 
tatem parum  idonea  sit,  sed  ipsa  obliquitatem  potius  conse- 
quatur. 

Atqui  oblique  constitutum  et  ex  figura  abnormem  uterum 
cognoscimus , ex  orificio  non  recta  linea  fundo  opposito ; 
ubi , ad  exemplum , os  simul  ac  fundus  idem  latus  respicit ; 
sive  elevatum  magis,  demissumve  est,  quam  quidem  ex  po* 
sitione  uteri,  ejusque  fundi  opporteret.  Similis  conditio, 
sive  uterus  ex  obliquo  positus  simul  sit,  vel  non,  praeser» 
tim,  si  varia  insuper  et  multum  inaequali  est  crassitie,  abs* 
que  dubio  partum  morabitur,  imo  gravabit;  quatenus  nempe 
natura  tempore  indiget , ad  enitens  viscus  primis  doloribus 
opportune  conformandum  constituendumque , ut  foetus  de- 
mum prodire  queat.  Interim  frequenter  sine  omni  molestia 
vel  expedite  etiam  tota  functio  cedit,  dummodo  nihil  aliud 
obstet,  nec  simplicissima  natura  damnum  a praepostera  arte 
capiat, 

Quapropter , ut  quoque  ista  monita  confirmentur , et  ob- 
liquitatis notio  extendatur',  supra  scriptis  quaedam  alia  sub-* 
nectimus  exempla. 

Partus  xvii.  3 1.  Octobris  1790.  Maria  F.  26  annorum, 
hora  decima  vesperi  facile  enitebatur.  Venter  non  multum 
extensus , utroque  latere  pariter  elatus  erat.  Os  uteri  ad 
sinistrum  et  anticum  valde  elevatum  digito  vix  obveniebat; 
attamen  placentae  circularis  erat  rotunditas. 

Partus  xlv.  8.  Novembris.  Julia  R.  24  annos  nata,  sa- 
lubris admodum , et  prima  vice  praegnans.  Liquor  mane  hora 
quarta  eflluxit.  Nihilominus  post  octavam  vesperi  orificium 
vix  circumferentia  pollicem  aequabat , tam  alte  ac  retro 
elatum , nec  tamen  ad  latus  propensum  haesit.  Apprime  cae- 
terum  formatus  venter.  Ore  uteri  haud  prius , quam  altero 
mane  circa  undecimam  dilatato,  paulo  post  tandem  sequeba- 
tur partus.  Circularis  placenta. 

Partus  lxvii.  18.  Novembris»  Catharina  P.  3 2 annorum, 
valido  habitu , secunda  matutina  naturaliter  parit ; rupto 
septem  horis  ante  amnio.  Ingentem,  dextro  latere  multo 
pleniorem,  quam  sinistro,  ventrem  gesserat.  Orificium  uteri 
in  medium  areae  omnino  institit.  Placenta  ovoidea. 

Partus  cxxiii.  10.  Decembris.  Anna  W.  26  annorum, 
facillime  enixa  est,  sexta  matutina , ruptis  ab  horis  quatuor 
velamentis.  Orificium  non  citius  aperiebatur,  quam  in  ipso 
ferme  momento,  quo  foetus  prodiit.  Venter  ex  latere  sinistro 
non  mediocriter  eminebat , in  idemque  latus  deflexum  uteri 
os  erat.  Placenta  ovoideum  retulit. 

Partus  cxxxv.  19.  Decembris.  Magdalena  G.  nata  22 
annos , elapsis  ante  octo  et  viginti  horas  aquis , septima  ma- 
tutina peperit.  Os  uteri  sursum  et  a dextero  ita  erat  suspen- 
sum,  ut  primo  ne  attingeretur,  neque  prius,  quam  duabus 
horis  circiter  ante  exitum  foetus , dilatari  coepit.  Eximie 
formatus , nec  magnopere  extensus  venter.  Circularis  forma 
placentae. 

Partus  clii.  27.  Decembris.  Anna  P.  aetatis  24  anno- 
rum. Noctu  hora  secunda  sanissimam  puellam  cum  facilitate 
edit , mox  ante  prolapso  liquore.  Orificium  probe  demissum, 
ampliatissimo  licet , et  in  crura  protenso  ventre.  Placenta 
ovoidea. 

Ex  commemoratis  exemplis,  quorum  similia,  nisi  cuique 
praesto  essent , multa  alia  conferrem , clarius  luce  est : 
primo  uteri  obliquam  figuram  ab  obliquo  illius  simplici  situ 
penitus  discrepare , ideoque  organi  hujus  diversam  quodam- 
modo esse  obliquitatem ; aliam  nempe  ad  situm , atque  aliam, 
quatenus  ad  figuram , quae  caeterum  in  una  eaque  gravida, 
vel  singulatim  adesse , vel  promiscue  potest.  Dein  etiam  hoc 
elucet , tametsi  placenta  haudquaquam  haereat  citra  fundum, 
saepe  tamen,  quantum  saltem  per  accepta  signa  proditur, 
uterum  in  obliquo  offendi;  contra,  si  quidem  placenta  di- 
stet a fundo  , haud  tamen  ideo  necesse  esse  , ut  non  offenda- 
tur in  obliquo. 

Unde  aequabilis  observator  longe  pervidet,  multa  etiam- 

num  inter  ignorata  esse , quae  docta  ingenia  jam  pridem  lu- 
cidissime in  classes  ordinarunt.  Quamvis  enim  non  dispute- 
mus , ex  memoratis  vitiis  utero , dum  intus  habet , obliquum 
aliquando  induci  situm  ; tamen  vix  in  hoc  erramus , quod 
reprehensum  perpetuo  illius  obliquum  incubitum , imo  ini- 
quam configurationem  saepius  ab  ipsa  sua  compage,  et  a di- 
verso, quo  extendi  patiens  est,  modo,  utque  breviter  dicamus, 
provenire  intus  ab  ipsa  sua  constitutione  asseveremus. 

CAPUT  TERTIUM. 

QUA  RATIOINE,  QUIBUS  ITEM  ADMIKICULIS,  IN  OBLI- 
QUITATE VTENDUM  SIT. 

Tantum  abest,  ut  simplex  uteri  obliqua  positio,  dum- 
modo reliqua  in  matre  et  foetu  secundum  normam  sint,  par- 
tus functionem  tardet , ut  potius  eam  promoveat. 

Tum  quippe  parientem  praecipue  intra  primos  dolores 
cubare  in  latus , iisque  solum  absque  vi  et  impendio  indul- 
gere  sufficit.  Quilibet  citra  necessitatem  contactus,  quaevis 
oris  cum  digito  dilatatio,  illudque  in  aream  reducendi  de? 
mens  opera  partum  trahit , et  irrita  vexatione , cruciatus, 
quin  etiam  pericula  infert. 

Ex  ipso  namque  pelvis  supremo  ambitu , ex  ventris  et 
uteri  amplitudine  ac  figura  facile  intelligitur , utero  simpli-? 
citer  oblique  posito , parituram  ad  latus  incumbere  sat  esse ; 
caeterum  nihil  referre , sive  dextrum  id , sive  sinistrum, 
sit.  Imo  etiam , dum  propendens  venter  est , praeter  situm 
ex  latere  nulla  alia  re  opus  habet , quia  ipso  jam  incubitu 
suffulcitur , ac  satis  in  altum  sustinetur  uterus.  In  quo 
casu,  matrice  videlicet  in  crura  declivi,  eoque  magis, 
quando  simul  ex  conformatione  peccat , altius  et  retro 
actum  orificium  haud  secus , quam  difficillime  , vel  omnino 
non  invenies.  Quodsi  demum,  ut  subinde  assolet,  elatum 
os  ipsa  sub  pube  ita  absconditur,  ut  vix,  aut  nullatenus 
attingas , erit  aliquis , qui  tantam  deviationem  non  induci 
ex  eo  posse  nesciat , quod  uterus  simpliciter  oblique  incu- 


DE  OBLIQUITATE  UTERI.  5 7 

bet , sed  ex  eo  potissimum , quod  simul  saltem  perperam 
et  noxie  sit  configuratus  ? 

Persaepe  vero  uterus  et  oblique  situs  et  vitiose  simul  ex- 
tensus est , ita  ut  in  aliam  plagam  fundus  vergat , in  aliam 
os.  Rebus  ita  erroneis , intempestive  praesertim  labente  am- 
nio , longiori  plerumque  tempore  natura  indiget  * antequam, 
varia  dolorum  anomalia , dehiscat  et  in  spatia  pelvis  rever- 
tatur os.  Attamen  et  hic  firmiter  exspectandum , rebus  cae- 
terum  propitiis,  intrinseca  virtute  et  sine  omni  subsidio  ar- 
tis, ad  finem  iturum  partum  esse;  dum  primos  modo  dolo- 
res aeque  pati,  nec  majore  quidem,  quam  sueta  brutis  et 
feris  patientia , ad  opus  se  commodaverit  hominis  mulier. 
Quibus  enim  conatibus  in  dilatationem  os  venit,  per  illo- 
rum quoque  efficientiam  totum  uteri  congrue  effingitur,  dis- 
ponitur , et  modificatur , ut  ad  extricationem  foetus  oppor- 
tunissimum atque  necessarium  est. 

Quantumcumque  ergo  obstetricantes  de  arte  sua  os  re- 
trahendi manu  conclament.;  pro  certo  tamen  habeo,  durum, 
irritum , et  absurdissimum  esse  tale  conamen.  Hac  posi- 
tione, quidquid  non  viribus  naturae,  neque  mora,  neque 
corporis  situ  prosperat , minus  multo  impetrari  a ruditate 
manus  potest, 

Inde  etiam  colligimus,  qui  os  uteri  manu  digitisque  at- 
trahere in  pelvim  moliuntur , quam  paradoxam  imaginem 
sibi  de  structura  hujus  visceris , item  de  illius  vicinitate  et 
connexione  finxerint:  nimirum  quasi  lignea  illud  materia  sit, 
et  ex  mobili  axi  in  ventrem  pendeat.  Ac  ne  ista  quidem  ma- 
chinatione , ob  vectis  praecisum  brachium , cui  negotiosus 
digitus  ori  adnititur,  perficerent  quidquam.  Neque  minor 
sinisteritas  est , uterum  ad  cervicem  prensare  et  mitrae  in- 
star foetui  a fronte  trahere.  Sane , donec  ad  ordiendum 
suum  opus  haud  facilis  natura  est,  pleraque  haec  cum  dolo- 
ribus multoque  cum  periculo  frustra  fiunt.  Quamprimum 
vero  natura  se  ipsa  parat , quidquid  susceperis , movendo, 
amovendo , inutile  et  supervacuum  facis. 

Postremo  adjungimus  cum  superbia,  in  millibus  par- 

tuum  ne  unius  comminisci  nos , in  quo  propter  obliquitatem 
uteri , minusque  ob  illius  positionem  obliquam  tentare  ali- 
quid. seu  versione , seu  arte  alia  necesse  fuisset.  Unde  de- 
monstratur, alios  in  isto  ineptissimo  opere  laboriosos  ho- 
mines , vel  a partus  cognitione  omnino  abesse , vel  studio 
rumoris  exercere  technas. 

Haec  quidem  de  obliquitate  generatim , quales  in  omni 
fere  singula  foetura  varie  quidem,  attamen  si  dicere  fas  sit, 
aliquatenus  ex  ritu  naturae  obveniunt. 

Verum  accidit  aliquando,  ut  obliquitas  ex  se  vel  affecta 
aliis  passionibus  ceu  verus  morbus  loci  terreat , ubi  prae- 
primis  orificio  quam  maxime  obliquo  ac  parum  modo  , vel 
nihil  ampliato,  angusta  pelvi,  vel  vitiosis  mollibus  membris, 
irruente  febre  et  phlogosi,  haemorrhagia,  saevis  citra  mo- 
dum doloribus , spasmis , ac  ubi  defluxum  praecipue  amnion 
est , minante  uspiam  periculo  rupturae , uteri  prae  caeteris, 
vel  quocumque  alio  discrimine  laborem  omnino  calamitosum 
sistit. 

Quin  imo  etiam  inter  phaenomena  venit,  juxta  obliqui- 
tatem os  simul  et  orificium,  seu  illius  labia  potius,  evanida, 
absentia  adeo  et  fere  nulla  esse , ut  a multis  ceu  vere  con- 
clusa et  coalita  reputentur.  Qua  de  re,  num  quidem  un- 
quam praeprimis  in  gestante  utero,  ea  exstiterit,  imo  pos- 

« 

sit,  non  disceptamus;  sed  loco  incertae  contentionis  rarum 
et  insolens  maxime  a triginta  et  plus  testibus  tractatum  et 
probatissimum  exemplum  sit,  cui  simile  inter  multa  et  plu- 
rima partuum  millia  vix  aliud  advenit ; in  quo  tamen  nar- 
rando,  ne  multus  sim,  paucissimis  absolvam. 

In  foemina,  mox  in  domum  assumpta,  juveni,  vegeta  et 
formosa,  nitente  jam  partum,  prima  exploratione,  ut  assolet, 
ab  expertissima  matrona  obstetrice  admissa , ne  levissima, 
neque  oris  neque  orificii  tractata  nota.  Brevi  post,  nec  a me, 
uti  et  postero  die , haud  magis  ab  obstetricante  nosocomii, 
ob  novitatem  casus  ad  nos  invitato , neque , dum  intra  tem- 
pus forte  licuit , a quibusdam  aliis  peritis  viris  et  obste- 
tricibus inventum  punctulum  est.  Intenta  ad  necessitates 

miserae  nitentis  cura,  perplexans  labor  sub  multis  et  in- 
festis tandem  doloribus,  satis  ambigue  in  quartum  diem  pro*^ 
tractus  fuit.  Quid  aliud  demum  in  alienitate  consilii , quam 
tristi  morbo , tristiorem  medicinam  facere , ac  quidem , uti 
conventum  erat , caesarea  noviore  sectione  per  vaginam.  At- 
qui jam  prius  ordinato  a me  apparatu , quod  multum  abest, 
ut  superbe  dicam , in  procinctu  operae , quum  denuo  ac  ul- 
timo , sicut  ante  omne  gravius  intentum  mos  est , examina- 
bam, vix  admoto  digito,  protenus  vaginam  et  amplum  ferme 
hemisphaerium  totum  uteri  placido  mucore  oblita  et  omne 
genitale  mollius , idemque  quam  circiter  tres  ante  horas 
minus  multo  calescere  offendi , confestim  meliora  ominans, 
sed  vix  ausus  sperare.  Instar  prodigii  nunc  area  oris  sine 
ullo  circulari  margine , aequans  prope  quatuor  in  diametro 
lineas,  praesto  indici  est,  et  subtensum  et  renitens  amnion. 
Mihi  ipsimet  in  certissima  quidem  at  re  omni  alienissima 
tamen , vix  subito  fidens , petii  a proximo  ex  consiliis  ad- 
stante  et  obstetrice , ut  idem  faciant  5 sed  recusarunt  potius, 
alioqui  se  rescire  nihil  esse  novi,  nec  melioris.  Verum  ite- 
rato petii.  Confirmata  admiratione,  postquam  prae  aliis  me- 
met  suppuduisse  primum  erat , omnes  affici , laetari , varie 
colloqui  omnis  circulus , et  defecta  vix  non  puerpera  no- 
vam respirare  vitam.  Ab  nunc  saltem  post  breve  tempus  et 
pro  matre  et  foetu,  partus  aeque,  uti  totum  posthac  puer- 
perium affatim  benigne  ex  natura  cessit. 

At  vero  in  omnibus  tam  alienis  et  ambiguis  rebus  earum-? 
que  varia  complicatione  pro  singulo  quovis  discrimine  nihil 
praenosci  potest,  neque  statui  neque  reprobari;  sed  necesse 
est,  ut  tota  difficultas  et  quaelibet  superveniens  et  aggra- 
vans noxa  secundum  generales  scientiae  regulas  et  artis 
usus  bonos,  non  solum  ex  proprio  intuitu,  verum  etiam , ubi 
occasio  est,  aliorum  simul  apto  sensu  ac  consilio,  quid  in 
re  verum  et  congruum  sit  et  optimum,  inveniatur,  tum 
quoad  fieri  potest,  moderate  ac  utiliter  instituatur.  Verum 
tamen  in  quocunque  gravi  adeo  et  incerto  conatu  plerumque 
non  tantum,  quod  sciam,  in  eo  erramus,  quod  quiddam 

nimis  moremur,  quantum  in  hoc,  quod  citra  aequum  ac 
necessitatem  properemus. 


COGITATA  DE  FEBRE, 


Denique  ipsa  febris , quod  maxime  mirum  videri  potest,  saepe  praesidio 
est. 


CELS. 


4. 

Quae  ad  haec  loca  memorantur,  nonnisi  leves,  et  ab  even- 
tibus, quos  in  febrium  quodam  genere  saepe  observare  li- 
cuit, derivatae,  caeterum  remotae  procul  omni  inductione 
opiniones  sunto. 

Ecquid  est  febris  ? Unde  oritur  ? Numne  morbum  eam 
dices?  An  medicinam  morbi?  Difficile  responsu.  Illud  modo 
patet , aliter  esse  febrem  ex  natura , aliter  describi ; imo 
permultas  febres  prosperius  saepe , at  diverso , quam  quo 
plerumque  solet , tractari  modo  posse. 

Profecto,  quam  diu,  quid  vita  sit,  nescimus,  et  in  quo 
consistat , neque  quid  sit  febris , definiemus.  Tita  enim  ac 
febris  in  natura  rerum  ex  primis  sunt  ultimisque , quae  la- 
tere in  aeternum  mortales  debent.  Vel  dicet  quispiam,  re- 
ctam ejus  ideam  esse,  quod  conamen  naturae  Sydenhamus 
vocat?  Vel  consistere  illam  in  motu  celeriore  cordis  et  ar- 
teriarum cum  Boerhaavio  censeamus?  Vel  Archaeus  agitat, 
opinante  Helmontio  ? 

Par  certe  ad  febris  notitiam  viris  illis  sua  cuique  doc- 
trina erat : sed  ad  usum  pro  mortalibus , ad  febris  quippe 
curam , Helmontii  et  Sydenhami  similitudines  praestare  do-? 
ctis  figuris  Boerhaavii  certum  habeo.  Illi  obscuram  cogi- 
tationem ex  re  et  facto  vividi  animantis  hauserunt  5 hic  ad 
mechanica  principia  ex  febriente  omni  animali  turbatum 
machinamentum  finxit.  Attamen  nihil  in  omni  vita  et  sani- 
tate et  in  cura  morborum  magis  ebest , quam  quod  ea , quae 

in  nobismet  essentialiter  obtinent , quoad  tempus  et  pondus 
et  mensuram  ita  intelligamus  et  accipiamus , quemadmodum 
pleraque  fieri  extra  nos  cernimus  , ac  simplicius  habere  , ac 
facere  cum  illis  non  aliter  possumus. 

Plurima  in  omni  febre  signa  mutatam  esse  vitalitatem 
aperte  monstrant : ubi  nihil  a vita  subest , ibi  utique  nihil 
etiam  febris  est.  Quum  porro  vitae  omnis  vis  haud  aliter 
manifestetur , quam  quod  in  corpore  sensibile  quiddam  et 
irritabile  sit , maxime  etiam  verisimile  est , febris  characte- 
rem repositum  ferme  in  conturbata  indole  sensibilitatis  et 
irritabilitatis  esse.  Ut  igitur,  quatenus  res  aliqua  morbum 
facit , quia  noxie  in  membra  agitat , et  insuetas  alienasque 
mutationes  in  sentiendo  producit  ; eatenus  etiam  eadem  illa 
res  procul  dubio  ceu  causa  ipsius  febris  aestimari  et  possit 
et  debeat.  Quae  tum  ipsa  febris  pro  diversa  indole  et  more 
suo  ad  sanandum  morbum  vel  opportuna  erit,  vel  noxia. 

Unde  scitur,  eos,  qui  febrem  ubique  pro  auxilio  habent, 
infestum  hospitem  nimium  honestare.  Sed  profitemur  edam, 
medicos , quod  nunquam  febrem , nisi  hostiliter , excipiunt, 
persaepe  amicissimam  sociam  naturae , cum  eaque  naturam 
ipsam  expellere. 

Equidem,  ut  vulgo  fit,  perire  citra  morbum  et  febrim 
animal  potest;  sed  nullus  Tenne  in  animanti  verus  absque 
febre  perstat,  neque  sanatur  morbus,  neque  trucidat. 

Quanquam  enim  vero  corporis  varia  membra  contrahere 
noxam  quodammodo,  tum  lente  degenerare,  et  paullatim  ad 
functiones  fieri  inepta  possint,  absque  tenente  necessario 
febre ; posteaquam  tamen  morbida  mutatio  vel  mutationis 
causa  eo  pervenit , ut  prima  inde  sentiendi  ratio  affligatur, 
protinus  febris  occipit , qua  res  in  aliam  versatur  naturam, 
eaque  in  pristinam  reditura  sanitatem , seu , quod  saepe  fit, 
desinens  in  mortem  est.  Ita  per  annos  aliquando  sine  aperto 
damno  scirrhus  haeret ; tandem  parit  dolores , accendit  fe- 
brem , fit  carcinoma  ac  necat. 

Insolitus , molestior  frigoris  passim  calorisque  sensus, 
mutatus  et  velocior  plerumque  pulsus  vasorum , cum  nova 

et  ingrata  per  universum  corpus  affectione,  febris  characte- 
rem statuunt.  Verum  cuncta  ista  in  omni  febre  diverso  modo 
se  habent  atque  excipiunt  ; unde  innumerae  varietates  et  per- 
multa sunt  nomina,  nec  tamen  medico  anxie  respectata,  nisi 
quatenus  ad  notitiam  causae  febris , et  dijudicandam  illius 
speciem  et  typum  faciunt. 

Quaelibet  seu  intermittens , post  totidem  horas  sive  dies 
manifestius  reditura,  seu  absque  intermissione  vel  ad  sani- 
tatem, vel  ad  mortem  usque  assidua  febris  est.  Nulla  cae- 
terum , quae  non  omnem  medelam  respuat , continuo  et 
eodem  aestu  durat  febris.  Quin  imo  cuivis , atque  illi  et’am 
continenti  febri , aliquae  tamen  vel  tantillae  remissiones  et 
intentiones  sunt.  Hujusmodi  interea  variae  modificationes 
in  plerisque  febribus  pro  diverso  illarum  genio  aperte  vel 
occultius  in  sensus  cadere,  et  tempore  et  more  vel  ordinem 
servare , vel  incertos  habere  modos , palam  alioquin  est. 

Plerumque  quidem  febris  a causa  excitante  regitur.  At 
robur  illius  et  intentio , quin  typus  etiam  , et  alia  ferme, 
quae  eam  comitantur,  non  tam  a materia  incitamenti , quam 
variis  ab  rebus  adventitiis  fluere  videntur  : a temperie  et  con- 
stitutione climatis,  ab  habitu  et  opportunitate  corporaturae 
et  permultis  aliis  mutabilitatibus.  Cujus  rei  clarum  documen- 
tum insitio  variolarum  et  miasmatum  aliorum  praebet. 

Quaelibet  vehementior  in  corpore  obveniens  mutatio, 
morbique  actuosa  omnis  materia  febrem  accendit,  quae  ubi- 
cunque ex  causa  sua  vel  propria  indole , nec  maligna  nimis, 
nec  rnorbo  principi  dispar  multum  , neque  rebus  extraneis, 
neque  pravo  corporis  habitu  ultra  modum  perniciosa  vel 
intensa  est , expellendo  immutandove , quae  intus  nocitura 
sunt,  naturam  ad  valitudinem  ducit,  post  totidem  quippe 
dies  , imo  horas.  En  critici  priscorum  dies  , et  cocta  materia 
morbi!  Atqui  eatenus  omnis  febris  curationem  absolvit,  om- 
nisque  morbus  eam  sibimet  ipse  creat;  eatenus  febris  vices 
medici  gerit,  imo  medicus  in  tota  natura  omnis  et  solus  est. 

Hancque  febrem  simplicem  et  benignam  salutamus;  hanc 
nostris  tempestatibus  vix  alibi  hac  puritia  invenimus  , nisi 

inter  vagantia  animalia , inque  gregibus  forte  palantium 
hominum , quo  saginata  nostra  luxuria , vel  extenuatissima 
miseria,  tum  variabilis  ad  commenta  scientia,  et  universim 
Europaeorum  mos  et  ritus  et  familiaritas  nondum  pertin- 
gere potuerunt. 

Correpto  bruto  animanti  morbo , dum  parere  instinctui 
aliquantum  potest , in  hac  febre  una  omnisque  salus  est. 
Ea  quippe  sanescit , seu  quando  malignit  as  morbi , vel  illata 
injuria  naturam  exsuperat , occumbit  animal. 

Sed  vinctis  mortalibus  ex  societate  raro  contingit  sim- 
plex et  genuina  febris.  Absunt  ab  omni  naturali  et  incom- 
posito usu;  absunt  igitur  etiam  a simplicitate  morborum  ac 
febrium.  Nobis  quippe  tam  complicatae  febres,  quam  qui- 
bus infestamur , ipsi  morbi , iliorumque  occasiones  sunt. 
Scilicet  dum  valere  nobis  videmur , naturam  repudiamus, 
ac  pervertimus , ut  nihil  mirum  sit,  versam  naturam  lin- 
quere tandem  , eamque  in  metu  morbi  deserere  etiam  nos 
vicissim.  Quapropter  plerasque  hominis  febres  ex  parte, 
eatenusque  modo  considerare , ceu  medicinam  morborum 
licet,  quatenus  natura  nempe  ex  primis  suis  fundamentis 
sese  haud  everti  sinit. 

Interea  febriles  nostrae  affectiones  ob  varias,  nocivas, 
sed  pariter  stabiles  causas  , ut  nunc  quidem  mortalium  ca- 
lamitas viget,  tantum  a prima  sua  simplicitate  distringuntur, 
ut  ad  beneficium  illud  rarissime  sint  commodatae ; contra 
rebus  in  pejus  actis , corpori  saepius  in  perniciem  fiant. 
Propterea  febris  hac  facie  tanquam  morbus  utique , vel  sal- 
tem ceu  aggravans  illum  haberi  accessio  debet.  Atque  ad 
salutem  confert  febris , imo  medicatio  ipsa  est , donec  op- 
portune agit  in  morbi  causam , morbum  mollit , sanatque, 
seu  facere  saltem  ad  illius  levamentum  et  depulsionem  po- 
test. Contra  infesta  febris  ipsaque  est  morbus , dum  sine 
utilitate  ac  frustra  in  causas  morbi  furit,  morbum  ipsum  ne- 
que pacare , neque  abigere  potens. 

Quaelibet  febris  natura  sua  infirmat,  quoniam  certo  spa- 
tio plus  virium  vitae  consumit,  quam  pari  tempore  amitti 

corporatura  sana  solet.  Ubi  tamen  idonee  incedit , hoc  in 
se  commodi  habet , ut  morbum  propemodo  vincat , laesas 
functiones  reficiat,  et  corpus  assumendo  cibo  potuique  op- 
portunum reddat.  Quodsi  vero  absque  utili  in  aegritudinem 
efficacia  trahitur,  tum  enim  vero  frangendo  vires  et  animan- 
tis habitum  amplius  suffodiendo  , morbum  exasperat , atque 
ceu  nova  ac  continens  causa  crescit , ut  de  foris  corpus  ex 
alimento  ac  medicina  nihil  contrahat. 

(Quisque  causam,  quae  febrem  concitavit  et  sustinet,  recte 
tollit,  procul  dubio  febrem  quoque  ipsam  franget,  quin  ta- 
men semper  possit  adversari,  ne  ultra  in  eam  quidquam  pro- 
clive corpus  maneat.  Sed  raro  fit,  imo  inconsultum  aliquando 
foret,  recta  in  primas  causas  tendere;  contrario  in  difficili- 
mis  saepe  aegrotationibus  acquiescere  soli  moderationi  et 
sopire  urgentes  maxime  passiones  juvat. 

Quapropter  eo  inprimis  morandum , ut  scite  definiamus, 
quid  ex  febre  ad  sanationem  pertineat,  quid  secus;  quantum 
superet,  quantum  deficiat;  denique  quemadmodum  mox  stu- 
dendum illius  augmento  sit,  mox  decremento;  in  quo  qui- 
dem, ut  opinor,  omnis  medendi  ars  versatur.  Hac  certe  li- 
nea eam  terminatam  censeo* 

Ut  plurimum  in  tractatione  haec  nobis  intentio  est,  ut 
febris  vehementiam  et  aestum  minuamus ; quanquam  in  per- 
multis morbis  potius  contrarium  oporteret,  quia  non  raro 
cum  febre  simul  vis  vitae  opprimitur.  Unde  necessario  rudis 
quoque  morbi  causa , et  indigesta  materia  manet*  Quapro- 
pter in  multis  febribus  alterans  methodus  apprime  conducit. 
Complures  aegritudines  recte  ea  ac  breviter  in  tot  Britanniae 
nosocomiis  vidi  sanari , quae  aliis  in  terris  multo  saepius 
vel  mortem  adsciscunt , vel  crebra  venaesectione,  tum  perpe- 
tuo tractu  vacui  decocti , addita  ad  confirmandum  corpus  in- 
humana victus  interdictione,  in  multos  extrahuntur  menses,  et 
ad  postremum  forte  fortuna  in  malum  longum  et  insanabile 
percurantur. 


OBSERVATIONES  IN  FEBREM  PUERPERARUM,. 


Mulieres , dum  in  febrem  puerperalem  incidunt , sin  ad  tertium  quartumve 
diem  non  persanatae  sint,  plerumque  moriuntur.  Quaedam  interea  citra 
exspectationem  convalescunt.  In  pluribus  fluxus  alvi,  ingens  dolor  et 
tensio  ventris  est.  Quomodo  cunque  curaveris , ex  quatuor  generatim 
duae  imo  tres  moriuntur.  Post  obitum  in  ventre  vis  purulenti  liquidi 
reperitur  5 et  inflammata  et  conglutinata  viscera  et  intestina.  Cujus 
morbi  tanta  malitia  est,  ut  omnis  adversum  conatus  naturae  frustra 
sit.  Nec  raro  infestat;  attamen  in  omni  re  obstetricia  ex  calamitatibus 
una  est,  quas  contra  etiam  ars  nihil  proficit. 

VV.  HUKTER  in  praelectionibus , 
M.  S. 


Nisi  confestim  curentur,  plurimae  intereunt, 

H I P P.  de  morb.  mulier. 

In  tanta  morborum  copia  ac  varietate , quibus  mortales  in- 
festantur, paucissimi  tam  periculosi  et  subito  lethales  sunt, 
quam  puerperarum  febris.  Cujus  tristitiae  crebra  habentur 
testimonia ; unde  etiam  multorum  nunc  in  inquirenda  illius 
natura  et  invenienda  curatione  laudabilis  cum  maxime  labor 
et  intentio  est. 

In  puerperis  tam  multis , quarum  demandatam  curam 
habeo,  quasdam  subinde  morbo  hoc  corripi,  nemo  dubitat. 
Quae  igitur  tractandae  febris  ratio  nobis  et  modus  sit , ut- 
que  cedat,  his  locis  profiteor. 

Ante  omnia , quem  febrem  puerperalem  nominamus , ex 
mea  sententia  proprius  acutus  morbus  est,  quo  parata  ad 
formandum  lac  in  corpore  materia , et  verisimiliter , ea 
etiam  ex  parte , quae  puerperii  purgamenta  sistit , plerumque 
citra  naturam  in  abdomen,  quandoque  etiam  in  alias  partes 
descendit.  Hancque  febrem  egregie  jam  divus  Hippocrates 
scripsit , imo  in  Libris  de  morbis  popularibus  collustratam 
observationibus  habet.  Quapropter  mirabile  est , scientiam 
affectus  adeo  jam  tot  ante  saecula  manifestati  ad  nos  usque 

delituisse , ut  illius  hodiedum  nulla  ferme  congruens  scien- 
tia sit. 

Namque  quia  febris  ob  excii  amenti  varietatem  rerumque, 
quae  eam  comitantur,  diversam  indolem,  cum  ob  aegrarum 
absimiles  naturas,  tum  ob  multas  a morbo  inductas  mutatio- 
nes , incerta  forma  venit , ingens  hac  tempestate  eruditorum 
circa  illius  naturam  dissensus  est.  Olim  quippe  crediderunt, 
noxam  oriri  ex  inflammato  utero ; nunc  eam  ex  plilogosi 
intestinorum , omenti  ac  peritonaei  ducunt.  Aliis  visa  gastri- 
cae, ac  biliosae  prosapiae,  aliis  putridae;  his  vulgaris  modo, 
illis  sui  generis  et  distincta  febris  dicitur. 

Oppositis  tantum  sententiis  circa  affectionem , haud  mi- 
ramur , diversa  etiam  adversus  remedia  celebrari*  Quilibet 
rejectis  aliorum  cogitatis,  quam  ipse  de  febre  tenet,  non- 
nisi suam  imaginem  veram  praedicat ; paucissimis  nempe 
contingit , variabiles  quam  maxime  phases , queis  morbus 
apparet , speciesque  coram  in  aegris  aspicere. 

Nec  paramus  tamen,  medentium  de  hac  pernicie  lustrare 
commenta , et  opiniones ; neque  tam  disparia  componimus 
consilia.  Id  modo  post  complura  exempla  attingimus,  febrem 
puerperarum  morbum  proprii  genii  esse;  quae  interea,  qua- 
tenus nihil , quod  per  se  mortiferum  sit , corporaturam  vel 
quoddam  membrum  occupat , ut  vulgaris  fere  intermittens 
peculiaris  saepius  ac  definitae  curae  capax  est. 

Constans  tale  et  audax  assertum  nonnisi  factis  firmatur* 
Ad  ea  refero , illis  annixa  sententia  stat.  Quare  etiam  sim- 
pliciter prima  hic  modo  lentata  et  successus  narro,  aliquando 
grave  argumentum  propria  scriptione  fuse  tractaturus. 

Quicunque  febres  puerperarum  unquam  vidit , haud  ne- 
scius illarum  caedium  est,  utcumque  ex  cognitione  hacte- 
nus tractatae  fuerint.  Alii,  qui  nihil  aspexerunt,  perniciei 
documenta  in  auctoribus  habent. 

Pleraeque,  quas  nobis  Hippocrates  notavit,  item  aliae  ab 
aliis  posthac , diversius  narratae , puerperarum  febres  fu- 
nestae vix  non  omnes  fuerant.  Apud  Leake  ex  novemdecim 
tres  supra  decem  mortem  intulere;  apud  le  Roche  inter 

senas  quatuor.  Londini  quodam  in  hospitio  ex  triginta  puer- 
peris, febre  epidemica  aegris,  intra  novem  hebdomadas  non- 
nisi duae  evaserunt.  Parisiis  in  magno  valitudinario  vix  una 
convaluit  e vigenis. 

Complures,  qui  aevo  nostro  de  febre  puerperarum  do- 
cuere , percelebres  viros  coram  sum  veneratus  , eorumque 
amicam  eruditionem  et  usum  et  familiaritatem  nunquam  non 
grato  animo  teneo.  Adfui  medentibus  iis  5 illorum  ductu , ad 
cujusvis  singuli  ritus  et  principia  ipse  curavi , aegrarumque 
alias  varia  methodo  sanescere , plures  defungi  vidi. 

Postea  multas  foeminas  proprio  discrimini  commissas  ha- 
bui. Tum  aliquando  per  tempus  aucto  aegrarum  numero  non 
ex  meo  solum  sed  aliorum  simul  consilio  varia  et  pretiosis- 
sima passim  tentata  remedia  erant  5 attamen  minus  secundo, 
quam  funesto  exitu , ut  in  novo  omni  casu  anxius  maxime 
delectus  fuerit.  Praeterea  doctrinae  ambiguitas , variabilis 
efficientia  remediorum,  item  funesti  toties  in  propria  et  alio- 
rum procuratione  febris  exitus  cum  in  vulgata  medicamina 
tum  in  consuetissimas  curationis  species  omnem  ademere 
fiduciam.  Tum  triginta  et  pluribus  admissis  quotidie  in  cu- 
ram puerperis  , necessitudo  animum  aliter  contra  morbum 
perpulit , quo  tot  hactenus  genitrices  , frustrato  naturae  et 
artis  omni  conatu,  plerumque  occubuerant.  Nullibi  profecto 
quid  generali  curatione,  methodo,  et  ordinaria  medicina 
effici  non  possit , tam  aperte  perspicimus , quam  dum  in 
complures  perpetuo  simili  morbo  laborantes  mentem  cum 
animo  intendimus. 

Verum  ne  suspicio  sit,  ac  si  ex  nostra  febrium  inprimis 
puerperarum  tractatione  vindicare  meritum  a priori  velim, 
nihil  pudet  narrare,  quemadmodum  non  ex  pensitato,  sed 
casu  a nobis  inchoata  cura  fuerit.  Verumtamen  quid  artis 
aliud  ab  origine  alia , quam  forte  ? Quis  doctorum  unquam 
ex  prudentia  praenovit , quid  intus  juvet , quid  noceat  ? 
Artem  scilicet  ab  omni  tempore  fecit  empiria,  per  successus 
probatis  ad  certos  morbos  auxiliis,  eorumque  juxta  oppor- 
tunitatem administratione , aliquando  scientiam  simulans. 

O mnis  alius  in  medendo  non  tam  ab  experientia  quam  ex 
arbitrio  acceptus  mos  semper  ac  ubique  caedes  sparsit. 

Erat  aliquando,  ut  duae  puerperae,  quarum  unam  ego 
solus,  alteram  cum  familiae  medico  curabam,  una  die  ex 
febre  obirent.  Binas  alias  simili  cum  morbo  luctantes  in 
nosocomio  babui  ; quarum  altera  brevi  defuncta , altera  in 
procinctu  mortis  erat.  Morbi  septimam  prope  diem  egit, 
ventre  tenso , tumido  ac  enormiter  dolente  ; lluxus  alvi  in- 
scia aegra,  celeritas  pulsus,  subsiliens  tendo,  delirium,  dif- 
ficilis fractaque  respiratio  cum  collapso  vultu.  Lac  ex  mamma 
passim  secesserat  ; a morbi  exordiis  parum  purgamenti , mox 
nihil. 

Obitu  illarum  mulierum , quibus  hanc  etiam  non  sine 
causa  quartam  accensui,  magnopere  commotus  vesperam  et 
animum  distraxi  inter  amicos;  at  nihil  mentem  a morbo 
depulit.  Jam  certum  quoddam  haud  vulgare  in  extera  terra 
amicissime  confisum  mihi  pharmacon  succurrit , kermes 
mineralis  mitissima  prope  ac  insons  species , idque  in  des- 
perato tentare , praecipue,  quod  aegra,  si  nihil  delini- 
menti  ex  eo , nec  tamen  habitura  damnum  sit.  Reversus 
domum,  exempta  a scrinio  medicina,  versus  decimam  noctu 
in  nosocomium  me  confero.  Quae  fuerit  aegra,  non  est,  cur 
repetam.  Tirone  quopiam  medico  et  binis  coram  ex  ordine 
in  ministeria  adstantibus  novis  obstetricibus , haesitans  me- 
dicinam praebere  ex  tempore , primae  obstetrici  eam  in  ma- 
nus dedi , ut  aegrae  porrigat  in  infuso ; hanc  mox  addito 
tegmento  bene  foveat,  sicque  contineri  curet.  Tum  miserae 
nec  auribus  neque  oculis  sentienti  valedicens  recessi. 

Postero  mane,  quum,  ut  mos  est,  ad  invisendum  veni, 
prima  obvia  obstetrix  est.  Illico  ego:  abiit  misera? 

Bene  habet;  primo  mane  caffee  a me  petiit,  simul  juberi 
servam , ut  pectat  ipsi  comam.  Irritatus  oblique  levi  ser- 
mone , nec  fidens , comitante  medicorum  et  obstetricum 
numero , concessi  ad  lectos.  A pristino  die , quia  moritura 
censebatur , lecto  suo  umbraculis  praecincto,  dum  ex  ordine 
accedebamus,  eam  libere  sedentem  cernimus.  Protinus  com- 

plexa  et  osculans  manum  meam , exprimere  gratias  avet, 
cunctis,  qui  antea  ac  heri  illam  visebant,  ingenti  admira- 
tione confusis.  Ipse  tam  inopinato  eventu  obstupui , dubius 
maxime,  valitudo  utrum  a vera  recreatione  procederet,  an 
ex  fallacia  ingruentis  gangraenae.  At  vera  et  genuina  fuit 
salus.  Aegra  de  noctu  multum  sudaverat,  missa  etiam  copia 
urinae,  quo  tantum  se  dixit  valuisse,  ac  si  nova  sibi  suffla- 
verit vita.  Haud  ultra  ferme  in  ventre  dolor  5 nec  quiddam 
meteorismi  est ; pacatior  pulsus  , placida  respiratio , humi- 
ditas  linguae.  Cessavit  diarrhoea 5 rediere  purgamenta ; 
verbo,  dispulsa  et  effascinata  pericula  mortis  sunt. 

Quo  eventu  licet  summopere  gavisus,  non  tamen  arti  vel 
medicinae  salutem , quam  forti  imputabam  potius  et  naturali 
crisi. 

Brevi  post  aliam  puerperam , multa  incassum  adbibita 
medicina,  similis  metus  excipit.  Pari  commodo  datum  sti- 
bium 5 praeterquam , quod  tardius  cesserit  curatio.  Atque 
hunc  morbum  , uti  priorem , eruptus  sudor  et  copiosum  bi- 
liosae faeci  magis , quam  urinae  simile  excretum  solvit.  Post 
dies  quinque  vel  sex  restituta  mulier.  Tum  similis  mox  in- 
tra paucos  dies  excipiens  se  ac  consecutiva  felicitas  puerpe- 
ris tribus  aliis  fuit. 

Nihilominus  jam  ut  perpetuo  rem  inter  fortuita  et  pro 
spontanea  crisi  habui,  Parum  quippe  ab  omni  tempore  in 
designatam  quampiam  medicinam  ad  certas  passiones  cre- 
didi ; quare  haud  prius,  quam  post  plures  conclamatos  fere 
morbos,  in  quibus  semper  eodem  modo  profecerat,  aliisque 
sine  quadam  similitudine  fortunae  porrectis  ejusmodi  prae- 
paratis , fidere  aliquantum  huic  coepi. 

Tum,  medicamento  in  febris  metu  et  discrimine  firmato, 
haud  moratus , illud  mox  inter  morbi  initia  tentavi.  Ab  eo 
tempore  raro  febris  in  puerpera  crudescere  ad  perniciem, 
quin  ne  vehementer  ad  periculum  solet ; pharmaco  , inter- 
dum , haud  minus  febrem  a malitia  praevertere , quam , ubi 
semel  invasit,  tollere  opportuno.  Verum  tamen  vix  sine 
quadam  injuria  monitio  esset,  non  hic  sermonem  de  febri- 

bus  agi , quas  lelhalis  ex  se  noxa  nobilis  membri  assecta- 
tur. In  illis  nimirum  stibium  nihil  sanat;  sed  opportune  dato 
membris  caveri  a gangraenosa,  intrinsecus  per  morbum  et 
febrem  oritura  pernicie , id  saepius  prodest. 

Caeterum  aliqua  hic  hujusce  curationis  exempla  specia- 
tim  in  demonstrationem  perscribere  non  opus  est , quod  si- 
milia alioquin  obveniunt,  ac  probationes  apud  nos  potius  per 
sensus , intuitu  et  contrectatione , fiunt.  Terret  etiam  ab  ul- 
terius narrando , quasi  exagitare  ob  lucrum  vellem  , prona 
suspicio.  Attamen,  qui  diutius  me  ad  aegrarum  lectos  co- 
mitantur , medici  omnes  et  chirurgi  testes  adsunt.  Neque 
illud  curiosos  praeterit , vulgares  maxime  intra  puerperia 
affectiones  , rarissime  in  instituto  nostro  crudescere  cum  ve- 
hementia , multo  minus  ad  discrimen. 

XJnde  ego  saltem , dum  parationem  remedii , ejusque, 
quantum  licet , constituentes  partes  item  naturam  passionum 
et  morborum  reputo , in  quibus  apertissime  medetur , non 
ultra  consistere  in  opinationibus  eorum  possum,  qui  virtutes 
medicaminum , non  tam  ex  recta  probatione  usus  , quam  ex 
vulgi  fama  et  imaginatione  nimis  plerumque  vel  collaudant, 
vel  vituperant.  Id  potius  teneo,  sive  ordines  et  signa,  quibus 
morbos  arguimus,  nondum  ad  evidentiam  esse  provecta,  imo 
naturam  plurimarum  affectionum  versari  adhuc  in  abscon- 
ditis , sive  certis  ab  rebus  in  corpore  mutationes  equidem 
induci  et  effectus,  sed  alios  certe  ac  omnino  diversos,  et  alio 
certe  ac  omnino  diverso  modo , quam  vulgo  creditur. 

PRAESERTIM  COXAE. 


Sunt  etiam  quaedam  emplastra  nobilia  ad  extrahendum» 

CELS. 

Incedit  aliquando,  quum  minime  suspicamur,  lancinans  in\ 
quodam  .articulo , plurimum  in  coxa  et  inguine  puerperas, 
praecipue  in  cruris  antica  parte , ex  membri  nonnunquam 
tota  longitudine  ad  calcem  usque  saeviens  dolor.  Rarum  est, 
utrumque  crus  malo  hoc  vicissim  , seu  simul  affligi;  fixus 
plerumque  est  dolor , ut  tamen  incremento  ac  remissione 
modum  periodi  teneat. 

Dolorum  hoc  genus  edito  partu  aliquos  plerumque  post 
dies  subito  ingruit , primis  licet  puerperii  rebus  satis  be- 
nignis, ac  dum  succedere  etiam  ad  naturam  reliqua  viden- 
tur. Ac  quanquam  foeminae,  quibus  sive  natura,  sive  arte 
laboriosior  partus  fuit , saepius  in  hanc  valitudinem  incidant, 
quam  quae  facile  se  expediverunt;  nihilo  tamen  minus  et 
has  aliquando  corripit , sive  lactaverint , et  ex  uberibus  lac 
abscesserit,  sive  non. 

Saepissime  dolor  a cruris  suprema  parte , maxime  ab  in- 
terna regione  ortum  ducit,  excurrens  ad  infimum  pedis  us- 
que. Primis  diebus  vix  tumorem , tensionem , vel  rubedinem 
cernis,  neque  tamen  articulum  movere  r nec  cruri  absque 
dolore , neque  insistere  pedi  aegra  potest , sed  adorta  in- 
gredi, illum  trahit.  Est  imo  etiam,  ubi  absente  omni  tu- 
more , remanente  pristina  membri  forma , et  naturali  calore 
ac  mollitie , pars  tamen  dolere , et  inepta  fieri  ad  officia 
coeptat. 

Tum  augescere  dolor , et  pulsus  prodere  febrem.  Ubi 
vero  continua,  sine  afflictae  partis  tumescentia  febris  urit, 
illius  complicatam  aut  alio  forte  vitio  simul  concretam  cau- 
sam scito. 

Morbum  hunc  vulgo  a fortiore  vel  subita  vel  diutina  pres- 
sione repetunt , quam  caput  foetus  vel  obstetricans  manu, 
vel  instrumento  uspiam  in  nervos  pelvis  fecerit.  Sed  post 
facillimum  et  expeditum  etiam  partum  irruit.  Num  causam 
forte  in  resorbentibus  vasis  quaeres  ? In  prima  materia  la- 
ctis ? in  turbatis  lochiis  vel  regresso  intus  sudore  ? 

Longam  saepe  ista  offensio  moram  habet,  sinistra  prae- 
sertim ex  principio  curatione.  Multas  foeminas  malum  per 
annos  excruciat , atque  istae  nedum  miserrimae  sunt.  Aliae 
quippe , si  non  obeant , attamen  tota  vita  claudum  dolens  et 
ulcerosum  femur  habent. 

At  teterrimus  morbus  est,  ubi  in  metastasin  desinit,  quam 
lacteam  vocant.  Tum  resolvi  ineptus  tumor  in  malignam  ul- 
cerationem , aut  prorsus  in  gangraenam  vergit.  Videbis  etiam, 
ubi  quidem  nihil  suppurat , claudum  tamen  membrum  fieri 
et  siccum  contrahi. 

Medicamenta  adversus  malum  hoc  primo  ex  antiphlogisti- 
cis  petuntur,  dein  ex  solventibus,  et  diaphoreticis.  Verum 
vix  unquam  ab  his  nec  a nitrosis  et  leniter  purgantibus,  longo 
praecipue  ac  largiore  illorum  usu,  multum  commodi  vidi. 
Sed  cautissime  observandum  circa  venaesectionem  est,  ob 
increscentem  ex  ea  pertinaciam  doloris.  Manifestum  quoque 
damnum  calida  balnea  ferunt,  inprimis  iterata,  et  a morbi  in- 
gressu, item  mollientia  calida  fomenta,  quaeque  laxant  ple- 
raque. Haec  quippe  congestiones  coquunt , quae  praesertim, 
dum  inguen  vel  coxam  affligunt , saepe  periculum  ,N  saltem 
longas  et  exedentes  molestias  parant. 

Quare  similes  adversitates  alia  ratione  statui  curare.  Af- 
fecta plaga,  per  intercapedines  levi  tractata  frictione,  post 
singulam  curam  pannis  fovetur.  Tum  aegra  pulverem  ex 
stibio  accipit;  quo  lochia  melius  manare  aut  redire,  cum 
sedimento  turbari  urina  totumque  corpus  perfundi  aequabili 
sudore  solet.  Posthac  mitigatus  dolor  vix  unquam  pristina 
fe  rocia  redit , quin  tamen  aegrae  crus  confestim  movere 
valeant;  e diverso  nitentes  incedere  pedem  cum  molestia 
trahunt.  Quam  impeditionem  alias  electricitate  tentaveram. 

Nihil  utile.  Dein  super  afflictam  partem  et  in  proximo  am- 
bitu posui  cantharides  5 neque  ex  his  moderatio.  Tandem, 
quum  juxta  plagam  nihil  amplius  intacti  esset , vesicans 
emplastrum  duos  pollices  latum , longumque  satis , supra 
et  circum  genu  ea  parte,  qua  mares  tibialia  stringunt,  appli- 
catum fuit.  Sic  in  decem  et  ultra  similibus  hucusque  mor- 
bis eodem  semper  modo , intra  duodecim  horas  fere  peracta 
cura  erat,  quocunque  affecto  membro  articulove.  Ac  quidem 
quo  longius  a centro  doloris  distat  emplastrum,  infraque 
maxime  procul  a morbo  articuli  membrum  complectitur,  eo 
certius  prodest. 

Yix  in  narratis  exemplis  orta  ex  cantharidibus  vesica, 
imo  cuticula  duntaxat  erubescente,  dolor  jam  profligatus,  et 
mobilitas  artus  restituta  erat. 

Hacque  simplicitate  infensissimus  puerperis  dolor  inpo- 
sterum  tolli , vel  certo  potest , qui , tametsi  non  semper  sit 
lethalis , aegram  tamen  plerumque  affigit  lecto , in  menses 
divexat,  et  non  raro  per  omnem  vitam  claudam  continet. 


NOTITIAE. 


Quae  anno  praeterito  e schola  techniea  pervulgabantur, 
testium  autopsia,  imo  ex  tabulis  nosocomii  demonstrabam, 
existimans,  fidem  sic  satis  firmatam,  ac  plus  fuisse  praesti- 
tum , quam  desiderare  a quovis  ingenuo  fas  sit. 

Nihilominus  fuere,  qui  dicta  fastidirent,  ob  mortuarum 
paucitatem  scilicet , recolligendo , quae  olim  puerperarum 
sors  alibi  fuerit ; tum  ob  raritatem  cujusvis  artificii  in  omni 
fcetura.  Neque  negamus,  penes  nos  perraro  artificiales  par- 
tus fieri , licet  in  novo  instituto  intra  paucos  dies  plura  suc- 
cedant puerperia , quam  in  priori  per  integrum  annum. 

A Septembri  A.  1790  usque  ad  Septembrem  1791  nonin- 

gentos  quinquagenos  partus  habuimus,  ex  quibus  octo  per 
conversionem , septem  forcipe  ; scissione  cranii  tres  exsol- 
vebantur. Versione  pleraeque  matres,  sed  quinque  modo  in- 
fantes reservati.  Usui  forcipis  sex  puerperae,  et  quatuor 
foetus  salutem  debent.  Foeminarum , quibus  partus  exscis- 
sus est , mia  obiit , nec  vero , ut  mox  narrabitur , ex  opera- 
tione potius,  quam  alias  ob  causas. 

Inter  partus  naturales  sunt  octo  gemellorum , praelapsis 
clunibus  novem , pedibus  sex , facie  quatuor  ; qui  omnes, 
juxta  plerosque  alios  inique  vel  in  obliquum  posito  capite 
proclives  foetus , ad  salutem  suam  et  matrum  naturae  com- 
mittebantur. 

Sequitur  foetuum  numerus , cum  relatione  affectuum* 
quibus  sex  foeminae  per  annum  sublatae  sunt. 

Summa  natorum  899. 

Ex  his  praematuri  tum  maturi,  sed  languide  vivi;  de- 
mortui vel  putridi  jam,  item  immaturi  foetus  et  abortus  62. 

Defunctae  puerperae  6. 

In  defunctarum  prima  cranium  foetus  dirimi  debuit ; nec 
difficulter.  Aegra  septem  jam  dies  sine  febre  extra  lectum 
morans  , ob  taedium  medicinae  vel  clysmatis , vel  quaque 
alia  obstinatione , quotidie  licet  de  valitudine  rogata , sex 
dies  strictam  alvum  celabat.  Pomorum  terrae  clam  insuper 
devorata  copia,  supervenit  ileus.  Alvo  nullo  remedio  sol- 
venda , periit. 

Alia  mulier  noctu  hora  secunda , effluxis  jam  aquis , ex 
suburbano  oppido  pedes  ad  hospitium  se  contulit ; corpore 
prius  in  circulo  liberorum  suorum  (vespera  feriae  Nicolai 
erat)  ex  conferta  farcinis  patina  haud  modice  in  propinquum 
opus  refecto.  Erat  robusta  foemina , triginta  septem  vel  juxta 
annos  nata , crasso  et  tumido  habitu.  Pulsus  in  ea  celer  fuit 
ac  mire  exilis;  at  videbatur  tamen  pollere  viribus  mulier. 
Vix  se  contineri  sub  foetura  patiens,  quovis  dolore,  et  le- 
vissima contrectatione  viriliter  objurgare  et  maledicere.  In- 
fans praemisso  pede  in  livorem  corruptus  et  tumens  hydro- 
cephalon  habuit , quo  licet  pertuso , tamen  ob  crassum  et 

durum  occiput,  partus  nonnisi  difficillime  exsolutus.  Unde- 
cim post  operam  horas  decessit.  Facta  cadaveris  sectione 
pleraque  in  ventre  ad  naturam , sanus  etiam  et  contractus 
propemodo  uterus.  Verum  aperto  thorace  pulmo  dexter, 
una  cum  bino  triente  ferme  sinistri,  totus  a sanguine  inanis,' 
et  aridus  sicut  quaedam  lacinia  exsiccatae  spongiae  fuit , so- 
lum proxime  ad  cor  sana  superstite  nec  vacua  portione.  Ni- 
hilominus utroque  pulmone  prope  per  necrosin  exoleto 
aegra  viginti  quatuor  horis  ante  laborans  adhuc  in  telarum 
quadam  fabrica  stipem  etiamnum  ex  opera  meruit;  ut  certis- 
simum sit , gravidas  nonn unquam  praeter  foetum  certam 
simul  in  se  quoque  mortem  gestare. 

In  tertia  foemina  partus  languit , nulla  alia  , praeter  ma« 
luin  victum  et  fractas  vires , manifesta  occasione.  Cum  li- 
quore amnios , furtim  labente , prodiit  foetida  ex  utero  sa- 
nies. Tum  infans  ob  nisus  defectum  forcipe  eximebatur,  is- 
que  putridus  erat.  Aegra  ex  sphacelo  uteri,  verisimiliter  jam 
ante  partum  ingresso , mox  occidit. 

Quarta  in  enitendo  subito  convellitur,  sensuum  sibi  ante 
et  post  accessum  compos.  Post  horam  novus  assultus ; mox 
ablata  eo  vita.  Exceptus  per  sectionem  uteri  foetus  jam 
livuit.  Sana  pleraque  in  cranio  et  abdomine;  verum  in  tho- 
race humoris  citra  solitum  copia. 

Mortuarum  quinta , diris  capta  doloribus , ex  suburbanis 
in  scholam  deportabatur,  multas  jam  adversitates  ab  arte 
prius  passa.  Foetu  caeterum  in  pelvi  apprime  declinato, 
nec  ullo  in  chorda  pulsu,  functio  commissa  naturae.  At 
continua  puerperam  febris,  et  pertinax  in  infimo  dorso,  nec 
molliendus  quiddam  dolor  vexat.  Quarta  die  mors.  Post 
sectionem  cadaveris  in  laterali  et  suprema  vaginae  parte, 
ubi  uterum  excipit , ulcerata  et  rotunda  ferme  rima  con- 
spectui obvenit,  proximis  simul  membris,  praesertim,  ubi  in 
ventrem  spectant , gangraena  erosis.  Vix  dubium , agresti 
et  supervacuo  conatu  reponendae  chordae  , inflictum  antea 
domi  vulnus  fuisse. 

Sextae  puerperae  facta  in  abdomen  metastasis  mortem 

intulit.  (Quinto  circiter  die  aliquantum  de  ventris  dolore 
querebatur,  clysmate  et  leniter  ducente  medicina  pacato. 
Postea  laudabilis  lochiorum  fluxus,  et  lactis  ad  nutriendum 
satis.  Septimo  die  morari  extra  lectum  valuit.  Erat  autem  in 
pulsu  febrilis  nota,  quare  eam  in  lecto  remanere  jussi,  ma- 
xime ob  autumnale  et  inimicum  tempus , quod  cubilia  calore 
foci  nondum  temperata  erant.  Vesperi  invisens,  ex  occa- 
sione ad  puerperam  ob  infantis  inquietem  moratus , quum 
eam  sudare  vidi,  ac  negligenter  tectam,  ipse  admodum  fovi, 
addita  monitione,  ut  prudentius  provideat  sibi. 

Noctu  versus  secundam  subito  et  gravissime  corripitur 
mulier,  ut  ex  atrocitate  doloris  viriumque  lapsu  se  haud  am- 
plius movendo  esset.  Mox  eam  conclamatam  reperi,  expanso 
enormiter  et  dolente  ventre.  Membrorum  livor  adest  et  fri- 
gus , parva  et  praerupta  respiratio  ac  tenax  super  faciem  et 
pectus  sudor,  sine  ullo  pulsu  supra  pollicem.  Moritur  aegra 
versus  quartam  horam  vesperi.  Instituta  cadaveris  apertura 
quatuor  libras  et  ultra  serosi  ac  turbidi  fluidi  in  ventre 
monstrat,  levissime  inflammatis,  ac  passim  modo  in  multa 
lympha  inter  se  conglutinatis  intestinis.  Uterus  et  alia  mem- 
bra sana  erant. 

Ignorare  caeterum  nemo  potest,  narratos  morbos  a 
prima  irruptione  et  ex  ipsa  sua  natura  haud  aptos  fuisse 
curari.  Reliqui  omnes  laetius  cessaverunt;  nec  levi  tamen 
illorum , praesertim  ineunte  vere , numero  et  periculo. 

Omnino,  si  computamus,  quot  in  familiis  privatis  mu- 
lieres , cum  in  urbibus , tum  ruri , sub  puerperio  in  graves 
offensas  incidant,  aequum  facile  judicium  faciemus,  in  no- 
socomio , ubi  singulis  annis  mille  et  ultra  puerperae  sospi- 
tantur , necesse  esse , ut  illarum , quae  vario  discrimine  in 
morbos  ruunt , optimo  quoque  fato , aliquis  numerus  sit ; 
eoque  magis,  quum  permultae  ex  susceptis  inopes,  misere 
nutritae,  aegrimonia  et  excessibus,  cum  longinquis  multifa- 
riis malis , tum  suspectis  drasticis  passim  exhaustae , ideo- 
que  in  morbos  puerperii  quam  maxime  pronae  sint,  dumque 
malum  eas  incessit,  difficillime  sanentur. 

Verumtamen  dicaces  homines  impigre  narrant,  propterea 
modo  rariores  in  schola  teclmica , quam  uspiam , occurrere 
mortes , quod  puerperae , quamprimum  periculosius  decum- 
bant , ex  instituto  aliorsum  in  nosocomio  mittantur.  Quod 
falsissimum  est,  ut  acta  Cancellariae  ostendunt. 

Ne  ulli  foeminae  intra  graviditatem , ac  sub  partu  tribus 
modo  yel  quatuor,  depleta  vena  fuit.  Item  septenis  in  puerpe- 
rio, iisque  ipsis,  quae  brevi  post  ex  morbo  defunctae  sunt. 
Intra  menses  duodecim  quoque  ne  libram  quidem  corticis 
Peruviani  dispendimus.  Nimirum  rationes  officinae  a mense 
Augusti  A.  1790  ad  Septembrem  usque  1791  nonnisi  tricentos 
flor,  efficiunt,  dumque  reflectitur,  herbas  pro  potu  ordina- 
rio summae  jam  ultra  explere  dimidium;  tum  clara  notitia 
est , quae  curae  simplicitas , quamque  parum  sit  medicinae, 
qua  uti  in  schola  mos  est. 

Cunctas  inter  puerperas  una  solum  inflammata , post,  ad 
suppurandum  maturata  mamma  laborabat;  istaque  sibi  illam, 
ut  aliquando  male  tentant , dedita  opera  adsciverat. 

Palpebrarum  in  recens  natis  inflammationem  hoc  anno 
multo  rarius  quam  praecedente  vidimus.  Yulgari  procura- 
tione incassum  facta,  topicus  affectus,  uti  experientia  com- 
pertum habeo , aura  electrica  tollitur.  Rarissime  penes  nos 
natorum  oscula  aphthis  corroduntur;  inter  millenos  ne  tri- 
bus accidit. 

Fuerunt  hoc  anno  in  schola  novem  et  quadraginta  candi- 
dati , partim  nostratum , partim  exterarum  regionum;  item 
triginta  novem  alumnae  obstetrices ; praeter  plures  alios  ti- 
rones , quibus  haud  quidem  degere  ibi , attamen  per  longum 
tempus  praelectionibus  interesse  et  exercitiis  artis  licuit. 

DE  ICTERO  NEO  - NATORUM. 


Oportet  itaque,  ubi  aliquid  non  respondet,  non  tanti  putare  auctorem,  quanti 
aegrum,  et  experii'i  aliud  atque  aliud. 

CELS. 

Haud  raro  evenit,  primis  post  partum  diebus  ictericos 
natos  fieri.  Emollescit  et  languet  illorum  caro ; simul  fre- 
quens, plerumque  et  mucosa  et  serosa  alvus  est» 

Infantes , quos  a partu , vel  brevi  post  fuscus  rubor  tin- 
git, maximam  partem  hoc  morbo  affectantur.  Cujus  itaque 
occasio  latere  in  ipsa  cute  videtur.  Ac  licet  reputatae  vul- 
gariter causae  adsint  aliquando , non  tamen  ad  morbum  adeo 
pertinent,  ut  inde  sive  solum,  sive  potissimum  ratio  ca- 
pienda curae  sit. 

Medici  prope  omnes  retentum  meconium  et  latitantes 
alias  sordes , tum  impeditum  bilis  ad  intestina  descensum 
pro  occasione  icteri  in  recens  natis  putant.  Sic  opinantes 
cum  ad  prohibendam  aegrotationem  tum  ad  illius  curam  sol- 
ventia, quaeque  deorsum  purgant,  ex  rheo  maxime,  ex  sa- 
pone et  manna  scribunt. 

Remedia  ista  ab  valitudinis  initio  fortassis  proficua  , mox 
in  perniciem  vertunt,  quodsi  medicus  manente  corporis  sus- 
pecto colore  illis  persanare  obstinat. 

Dum  pridem  in  expositorum  aedibus  munus  chirurgi 
fungebar , frequens  mihi  nimis , ictericos  infantes  post  mor- 
tem dissecandi,  occasio  fuit.  Vix  unquam  neque  cysticum 

meatum,  neque  alias  in  hepate  impeditas  aut  obturatas  vias 
reperi.  Toto  intestinorum  canale,  quanquam  laxantibus,  et 
copioso  clystere  impigre  expurgato,  nihilominus  cysLis  fellea 
multum  distenta , mox  aquosa  et  dissoluta , mox  spissa  et 
nigrescente  bile  fuit;  hepate  ipso  rarius  morbido. 

Redux  post  ab  itineribus , ex  quo  scholae  obstetriciae 
praesum,  in  vegeta  sanissimaque  prole  eandem  noxam  cum 
nova  molestia  vidi;  nullo  licet  intentato  exterius  vel  intus 
subsidio.  Rara  fortuna  ab  internis  impulit  tandem,  ut  par- 
vulis medicinam  modo  parcissime  propinari  sinerem.  Abhinc 
minus  in  morbos  proni  sunt,  dumque  supervenit  icterus,  ut 
plurimum  tamen  brevis  est,  ac  simpliciter  procuratione  per 
externa  cessat. 

Profecto  quoniam  gracillima  et  gelatinae  adinstar  in  omni 
recens  edito  animali,  inprimis  in  homine,  textura  intesti- 
norum est;  dum  reputamus  simul  illorum  tot  circumvolu- 
tiones omnemque  longitudinem,  facile  noscitur,  parum  hic 
posse  interna  pharmaca ; quum  largiter  intrusa  pondere  ac 
mole  noceant,  parce  autem  indita,  quae  prosint  alterando, 
acredine  stimuli  tenellum  corpus  necessario  vellicent , ac 
conficiant. 

Quantumcunque  vero  inefficax , imo  damnosa  saepe  his 
rebus  omnis  intus  medicina  est,  tantam  utilitatem  externa 
praestat  medicatio  : enema  , balneum  tepidum  , frigidulum  ; 
electrica  balnea,  et  frequens  inunctio  ventris  linimento  mol- 
liente volatili. 

Ac  balnei  quidem  hic  modus  est.  Primis  nempe  vicibus 
infans  in  patina  per  decem  et  plura  minuta  detinetur,  suffulto, 
ne  faciem  offundas , capite.  Ad  prhnos  usus  delicatae  manui 
aqua  ne  frigoris  sensum,  sed  caloris  nonnihil  imprimat.  Po- 
stea paullo  ad  frigidiorem  itur,  genito  in  omni  balneo  per 
aliquot  minuta  diutius  sustinendo. 

Qua  curatione  optime  uteris  matutino  ac  vesperi.  Post- 
quam infans  aqua  exemptus  est,  confestim  calefactis  linteis 
foveto , et  dimidium  post  horae  vel  tardius  abdomen  ipsi 
blanda  pinguedine  suaviter  confricato. 

Sub  balneorum  recto  usu  haud  opus  plerumque  frequenti 
clysmate  est , frigida  aqua  , ut  fieri  consuevit , functiones 
ventris  alioqui  expediente.  Universim  circa  enemata  nihil 
praeordinari  potest  5 ea  quippe  potissimum  pro  frequentia 
alvi  sunt  temperanda,  et  pro  copia  et  colore  excreti. 

Quando  autem  ictericus  aspectus  industria  hac  parum  vel 
lentius  in  salubritatem  et  laetum  colorem  vertitur  5 curam 
accelerabis  electrica  aura.  Insulato  nempe  et  cum  ductore 
consociato  infanti  fluidum  per  aliquot  minuta  meare  in  cor- 
pus sinitur,  quo  tentamine,  juxta  observatam  etiamnum  prio- 
rem curam,  aliquot  diebus  continuandum  est.  At  incassum 
tamen  pleraque  agis , ni  natus  laxe  tegatur , et  libera  ipsi 
motatio  artuum  sit.  Vitata  quippe  in  genitis  tractandi  ineptia, 
icterus  rarissime  affligit,  dumque  forte  immeat,  sin  unquam 
potest,  facile  persanatur.  Est  enim  etiam  insanabilis  icterus, 
partium  vitio  aut  degeneratione , aut  irresolubili  concretione 
inductus. 


DE  SITU  CAPITIS  IN  FOETU  NATURALI. 


Inter  crimina  ingrati  animi  et  hoc  duco  , naturam  ignorare. 

PLIN.  II.  IS. 

Vix  equidem  occasu  decimi  octavi  saeculi  post  Anglorum 
et  M.  Saxtorphii  monita  reprendere  ausim,  quemadmodum 
ex  ritu  naturae  caput  edendi  foetus  locatum  ad  pelvim  ma- 
tris sit.  Sed  inspectet  quispiam  cum  scholasticos  tum  alios 
plerosque  libros,  ut  sentiat,  quantum  opus  sit,  stolidissimas 
leges , et  arti  ipsique  naturae  adversos  usus  perpetuo  re- 
futare. 

Intelligimus  autem  sub  voce  capitis  initus  seu  ingressio- 
nis illius  in  primo  partus  periodo  situs  motusque  rationem, 
qua  per  pelvis  limen  in  illius  cavum  descendit.  Tum  nempe 

capitis  ad  supremam  oram  ea  est  positio,  qua  fron9  atque 
facies  versus  alterutrum  os  ilei  vel  omnis  vel  propemodo 
ita  vergit , ut  sutura  sagittalis  cum  pelvis  seu  transversa 
ferme  diametro,  seu  obliqua  quasi  parallelam  teneat.  Sae- 
pissime facies  ad  dextrum  obvertitur  latus , rarius  ad  sini- 
strum. Sed  nunquam,  nisi  fortasse  pelvi  penitus  in  contra- 
rium formata,  |ive  foetu  adhuc  pergracili,  ita  in  partum 
caput  nititur , ut  ex  matre  os  sacrum  cum  promontorio  ad 
vultum  ideoque  pubes  adversa  in  occiput  foetus  sit. 

Qui  licet  inde  a principio  artis  perspectus,  et  in  quali- 
bet naturali,  ac  longe  facillima  foetura  perpetuus  ritus  sit; 
est  tamen  hodie  dum  obstetricantium  numerus , qui  de  hac 
re  non  solum  confusam  ideam  habent , sed  eam  falsissime 
imo  penitus  ad  opposita  lingunt , affirmantes , nasciturum 
foetum  ex  capite  ita  super  pelvim  praejacere , ut  occiput 
conversum  ad  os  pubis , facies  in  ultimas  vertebras  lumbo- 
rum matris  sit. 

Mirum  profecto  est , cl.  Stein  calliditatem  hanc  subo- 
luisse , nec  resipivisse  tamen  ex  digito.  ^Considerando  enim, 
sic  fatur,  quemadmodum  caput  per  pelvim  progreditur,  equi- 
dem suis  diametris  inepte  se  videtur  habere  ad  diametros 
pelvis.  Caput  enim  cum  sua  maxima  diametro  in  pelvis  dia- 
metrum minimam , igitur  et  capitis  minima  diameter  in  pel- 
vis diametrum  maximam  instat.  Quare  non  tam  idonea,  ut 
apparet , inter  caput  et  pelvim  ratio  est , ac  si  illud  trans- 
verse per  pelvim  ferretur.  Attamen  notandum  est,  magnam 
capitis  hoc  situ  incumbentis  diametrum  ipso  eo  tempore, 
quo  pelvim  transit,  in  multas  medias  et  obliquas,  igitur  etiam 
minores  diametros  dilabi,  sieque  sub  naturali  partu  quasi 
descripto  arcu  circuli  sese  extricare,  atque  ita  fieri,  ut  caput 
transeat.44 

Confusissima  hercle  naturae  excusatio!  Non  enim  tam 
inepta  et  rustica , ut  imputat , in  rebus  suis  moliendis  natura 
est;  sed  ponit  simpliciter  molliusque  longissimam  capitis  li- 
neam in  longissimam  transversam  vel  obliquam  prope  lineam 
supremae  aperturae,  ac  movet  itaque  et  regit  et  accommodat 

coniinuo  nixus  et  renixus  successu  varios  capitis  circuitus  et 
plagas  in  varios  et  adaequatos  vicissim  consimiles  circuitus  et 
regiones  pelvis  *). 

Permulti  in  Steinii  sententias  praedati  viri  eosdem  erro- 
res colunt,  maturantque.  Atqui  fas  est,  cum  veris  juxta  fal- 
saque et  vana  exscripsisse. 

Sed  quantumcunque  auctores  illos  aestimem,  haud  tamen 
silebo , cum  in  hac , tum  etiam  in  rebus  aliis , quas  inde  ad 
exercitia  traducunt,  turpiter  errare  eos  et  omnino  adversus 
statuere , ac  in  natura  fieri  consuevit.  Quare  prospera  in 
plerisque  obstetricibus , vel  et  obstetriciis  medicis  inscitia 
est , qui  parum  prudentes  in  explorando , contrectato  obiter 
capiti  acquiescunt,  ultra  positionem  dignoscere  nihil  curiosi. 
Aliter  enim  ex  strenuis  et  fallacissimis  praeceptis  naturales 
expeditos  omnes  partus  ex  officio  vertere , vicissim  molestos 
imo  praeter  naturam  obtinentes  tractare  pro  naturalibus  de- 
berent. 

Doloribus  sufficienter  continuatis , caput  mento  thoraci 
arcte  innixum  ex  limine  supremo  paullatim  in  pelvis  cavum 
movetur;  qua  in  progressione  simul  circumagitur,  ut,  dum 
demum  cavitatem  occupat,  moxque  genitale  transgressurum 
est,  vultus  propemodo  ossi  sacro,  occiput  pubi  obtendatur. 
Yerumtamen  ista  partus  epocha  non  ingreditur,  sed  egredi- 
tur caput. 

In  cujus  argumenti  finem  imprimere  sibi  animo  prodest, 
quae  a sexcentis  assidua  et  longa  curiositate,  multoque  studio, 

a me  observatis  naturalibus  partubus  prompta  specimina  sunt. 

$ 

Istaque  ego  in  praelectionibus  jam  pridem  ingenue  vulgavi. 
Tum  alii  transcriptam  mox  ad  se  scientiam  non  perquam 


*)  In  postremis  editionibus  Libri  sui  cel.  Stein  nominatim  nobis  suffragatur. 
Docto  quippe  viro,  quia  multum  nihilo  minus  laudis  habet,  convenit 
etiam  simplex  veri  erroris  confessio.  Quapropter  cuidam  auctori  Vien- 
nae facile  indulgemus , quod  meritum  sanioris  hac  in  re  perspicientiae 
Viennensi  eidem  ipsi  scholae , ubi  ad  artem  paratus , et  amicissime 
manuductus  fuit,  viginti  post  annos  ingrate  detrahit,  ut  alii  idem  alibi, 
qui  ipse  modestius  recusat,  ingratiis  imputet.  W,  Sehmitt.  Misc. 

honorifice  affectando  sibi  adscripserunt.  „Videlicet  foetus 
caput , ipseque  totus  foetus , in  quocunque  situ  ex  natura 
per  pelvim  transit,  composito,  tardiore  quidem  citra  com- 
parationem , at  simili  fere  motu , ac  yi  aeris  globus  per  sul- 
catam gyris  fistulam  agitur;  ita  quidem,  ut  caput,  dum  gy- 
rando procedit,  lineam  spiralem,  progressuque  magnam  quasi 
circuli  partem  et  amplius  describat.4* 

Permulta  sane  hoc  ex  naturae  invento  in  curationem  cum 
naturalis,  tum  artificialis  partus  commoda  et  momenta  fluunt, 
prudenti  ac  erudito  obstetricanti  nunc  facile  obvia , sed  qui 
parum  sapit , rudi  operario , tametsi  fusius  exponerentur, 
ne  quidem  profutura. 

Hae  artes  vaticinandi,  et  humanae  naturae  affectiones,  cognoscentibus  quidem 
semper  recte  habent ; verum  non  cognoscentibus  alias  aliter. 

HIP  P, 

Ut  de  re  omni  non  visa  ante  nec  tentata  confusus  sermo 
est , sic  multa  et  difficilia  auctores  circa  partus  praeversa 
facie  hallucinantur ; ut  siquidem  fidas , illos  matri  non  so- 
lum permolestos  esse , nec  sine  arte  finiendos , sed  etiam, 
si  quidem  natura  aliquando  perficit,  foetum  inde  necessario 
periclitari  credas. 

Quapropter  obstetricantum  in  nulla  parte  major  constan- 
tia est , quam  in  hac , ut  foetus , ubicunque  faciem  offert, 
nunquam  naturae  committatur.  Atque  dum  vultus  praeest, 
fronte  ossa  pubis , mento  sacri  promontorium  respiciente, 
aut  conversa  vice , caput  manu  imo  vectis  ope  ita  componere 
suadent , ut  ad  pubem  aggeratur  vertex ; quod  si  minus  ce- 
dit, ad  praecavendum  matris  et  infantis  discrimen,  extemplo 
faciendam  versionem  esse. 

Minime  vero  vel  nunquam  ex  illorum  auctoritate  partum 
relinquere  naturae  licet,  ore  ita  adverso,  ut  frons  in  alteru- 
trum os  ilei,  mentum  prope  in  aliud  impingat;  quod  scilicet 
ejusmodi  parturitiones,  nisi  foetu  praematuro,  et  ex  minimis, 
nullatenus  a natura  traducantur;  ac,  siquidem  caput  nonni- 
hil procedat,  ah  axillis  tamen  insuperabilis  ponatur  molestia; 
harum  altera  sub  ossibus  pubis,  altera  sub  promontorio  fixa, 
ut  partus  omnino  non  sequatur. 

Mirum  profecto , ipsos  illos , qui  verbis  gestubusque  in- 
timam sibi  esse  cum  natura  consuetudinem  ostentant , ab 
hac  penitus  ignorari , ut  illis  sese  ne  quidem  in  hoc  ad 
notitiam  praebuerit , quo  mirabilissima  est , seque  tentari 
digito  patitur.  Nimirum  in  tota  eorum  sapientia,  quae  scri- 
pta prostat , turpem  alius  turpior  error  trudit. 

Atqui , ut  proprie  dicamus , ante  omnia  est  sciendum, 
partus  facie  praeversa  insolentius , caeterum  simplex  ferme 
sed  aliquando  cunctantius  modo , quam  si  praevius  vertex 
esset , parturae  genus  sistere.  Quemadmodum  vero  prae- 
stante etiam  vertice  partus  interdum  a natura  non  finitur, 
vitiosa  quiddam  caput  inter  et  pelvim  proportione , vel  ob 
dolorum  longam  remissionem , aliasve  difficultates ; sic  et 
in  foetibus  praetenso  ore  raro  casu  accidit,  ut  emitti  a na- 
tura nequeant.  Tum  quippe  ad  generalem  censum  diffici- 
lium partuum,  recte  quamvis  praegresso  capite,  computari, 
et  solito  more  instrumentis  perfici  debent. 

Hocque  de  omni  parturitione  verum  est , in  qua  tota 
ferme  in  aperturam  facies  eminet;  nec  tamen  de  illis,  ubi 
vultus  modo  aliqua  pars , uti  mentum  ac  labia  primo  inci- 
dunt, aut  recedente  sub  nisubus  facie  collum  decidit.  Verum 
hi  partus  ex  foetu  potius  obverso  collo  dici , quam  praelato 
ore  debent ; in  quibus  maturo , vel  etiam  praematuro  in- 
fante , instituenda  plerumque  versio  est. 

In  foeturis , ubi  vel  a principio  obvertitur  vel  inchoato 
opere  mox  vultus  instat,  qualicunque  caeterum  situ,  partu- 
ritionis  hic  modus  et  processus  est : caput  foetus , ex  quo 
supra  in  margine  pelvis  haeret , per  hanc  ita  transmovetur, 

ut  frons  sensim  in  curvaturam  ossis  sacri  vergat.  Utque  fa- 
cies  aperturae  infra  appropinquat , mentum  propemodo  ad- 
nititur  sub  pube , simul  atque  frons  cum  vertice  supra  pe» 
rinaeum  oblique  protruditur.  En  facialis  omnis  partus  exor- 
dium, progressus  ac  finis! 

Docta  modo  fabula  est,  infantibus  hoc  partu  esse  occi- 
dendum , sanguine  per  jugulares  venas  intercepto.  Subtilem 
doctrinam  pridem  explosit  experientia.  Foetibus  utique,  qui 
ita  descendunt , nisi  celer  satis  transitus  est , livescens  e.t 
elasticus  tumor  in  facie  oritur,  ut  vulgo  in  vertice  et  clu- 
nibus eorum  solet , qui  primo  hisce  partibus  in  lucem  se 
dirigunt.  Caeterum , qui  vertice  anteverso  enituntur , caput 
compressum  ex  latere  in  latus  habent ; e diverso , quibus  os 
praecedit,  illorum  capita  primum  utroque  ex  latere,  postea 
de  apice  menti  ad  verticem  comprimuntur.  Alioqui  nihil 
luctuosius  oris  tumor,  quam  simplex  galeatus  continet,  prae- 
terquam forte,  quod  prior  tutius  evanescat. 

Inter  octogenos  ferme  praecedente  facie  genitos,  a me  et 
aliis  in  nosocomio  et  foris  ex  proposito  observatos  notatos- 
que,  nonnisi  tres  exanimi  prodierunt,  totidemque  fere  mor- 
tui in  pari  numero  obtenso  vertice  forent.  Neque  reminiscor, 
quod  aliqua  enixa  unquam  ex  labore  damnum  coepisset ; atqui 
tamen  partus  illi  praeter  unum  omnes , sine  ulla  cura , quo 
situ  praesit  facies,  neglecto  omni  reductionis,  versionisve 
conatu , adscripti  naturae  fuerant.  In  una  modo  ob  inertiam 
nisus  et  varias  passiones  forcipe  utebar  \ idque  cum  facilitate 
et  fortuna  matris  ac  geniti. 

Qui  igitur  prodeuntes  foetus  anteverso  ore  reducere  aut 
efferre  pedibus  consueverunt,  tria  duntaxat  ex  serie,  testibus- 
que probata  nobis  exempla  narrent,  quibus  matrem  una  cum 
prole  technis  suis  tam  feliciter  evasisse  constet , ac  nostra 
simplicitate  in  tot  multis  contigit,  et  fore  inposterum  firmi- 
ter speramus. 

DE  FOETU  DEMISSA  CLUNE , GENU , 

VEL  PEDIBUS. 


Iu  pedes>  procedere  nascentem  contra  naturam  est. 

PL  I IS.  H.  N. 

Post  partus,  capite  praeverso,  creberrime,  et  ad  naturam 
accommodatissime  ii  obveniunt , quibus  infans  clunibus  se 
exhibet.  In  bis  certe  major  utcunque  naturae  labor  est, 
quam  foret  eodem  foetu  recte  cum  capite  prodeunte.  Atque 
illius  imo  etiam  vita  nutat  continuo.  Etenim  caput,  quia 
exit  ultimum,  sp«atia  pelvis  pessime  permeat,  praeversa  basi 
cranii , ceu  parte  sua  crassissima , omnisque  compressionis 
maxime  incapaci. 

Recepta  etiam  auctoribus  talium  parturitionum  distinctio 
est,  quarum  alias  perfectas,  alias  imperfectas  vocitant.  Ha- 
bet vero  quiddam  ridiculi  ista  denominatio.  Partus  quippe 
obversis  clunibus  imperfectus  non  datur.  Infante  enim  coc- 
cyge in  medio  supremae  areae  recte  locato,  insidere  utique 
omnis  postica  caro  pelvi  debet,  cujus  constituentes  partes, 
ut  quidem  noscitur,  binae  clunes  cum  ano  in  medio  sunt, 
quem  igitur  vere  atque  unicum  ex  clunibus  partum  dices. 
Coccyx  vero , si  non  tam  in  medio  aperturae , quam  oblique 
inhaerens  ex  latere  offenditur;  tum  sensu  obstetricio  haud 
proprie  praesto  clunes  sunt , sed  necessarium  est , ut  quae- 
dam alia  pars  vel  infimum  dorsum , vel  alteruter  lumbus 
spatium  occupet , quo  casu  parturitio  ab  coxa  vel  dorso  jio- 
men  trahit.  Absente  itaque  probabili  significatione , hunc 
foetus  cubitum  quodammodo  aut  sufficienter  mutatum  iri, 
ut  recedente  lumbo  coccyx  in  aream  propius  descendat,  par- 
tus isti,  ut  omnis  alius  incomposito  situ,  effici  per  conver- 
sionem debent.  Ouodsi  vero  successu  partus  inguen  aut  dorsi 
infimum  sursus  agitur , quo  clunes  interea  sponte , vel  ex 
cubitu  vel  quocunque  modo , pelvim  supra  expleant , tunc 

certe  yulgaris  partus  obversis  natibus  adest  * quem  finiri  a 
natura  operitor. 

Unde  accepta  distinctio  partuum  anteversis  clunibus  in 
perfectos  et  imperfectos  vacua  scientia  est , quod  quidem 
missum  facimus.  Sed  alia  illorum  divisio  in  naturales  quippe 
et  praeternaturales  offendit  ferme , quia  docta  ad  malitiam 
vereque  calamitosa  est.  Ante  omnia  dicimus,  nullam  ejus- 
modi parturitionem  propterea,  quod  foetus  aliter  aliterque 
incumbat,  praeter  naturam  esse.  In  quodcunque  enim  matris 
latus  vel  ad  anticam  partem , vel  retrorsum , infantis  ven- 
trem et  pectus  obversa  invenis,  nihil  refert 5 res  ubique  ad 
idem  redit.  Qui  igitur  foetum  clunibus  pelvi  ita  insedentem, 
ut  illius  venter,  alterutrum  latus  vel  ventrem  respiciat  ma- 
tris, versione  extrahi  volunt,  eo  quod  secus  super  marginem 
pubis  cum  mento  appendeat , vel  inter  pubem  et  ossis  sacri 
promontorium  impactis  axillis  cohibeatur , ne  animadvertunt 
quidem,  ex  ipso  situ  et  partium  structura  vix  posse  fieri, 
ut  vel  mento  foetus  vel  humeris  in  has  angustias  cogatur. 
Inscii  nempe  sunt , infantis  partem  quamcunque , quin  imo 
infantem  ex  toto , qua  linea  et  directione  ingreditur , eadem 
ista  nunquam  permeare.  Sic  foetus , qui  supra  in  pelvi  pede 
ac  ventre  conversis  ad  umbilicum  matris  cubat , postea , dum 
per  aperturam  infra  egreditur,  ventrem  fere  ac  crura  por- 
recta versus  illius  dorsum  habet.  Et  conversa  vice. 

Quae  quidem , licet  etiamnum  ignorentur , verissima  ta- 
men sunt , ut  quilibet  molli  digito , et  planissima  mente  per- 
cipit, vel  oculis  intueri  potest.  D olendum  revera,  haec  in 
natura  perpetua  et  gravissima  etiamnum  tam  nova  esse, 
ut  complures  ob  doctrinae  exsuperantiam  illa  pro  ludibrio 
censeant. 

Ubi  demum  ad  facilitatem  partus  aliquando  consultum 
seu  necesse  videtur , clunes  una  cum  trunco  aliqua  tractare 
circumactione,  id  opportunissime  ac  satis  admodum  tempe- 
stive agitur , coxis  in  cavum  pelvis  usque  ingressis , ut  pre- 
hendi manu  et  excipi  possint.  Attamen , qui  similes  partus 
et  ritum  illorum  et  processum  non  apprime  noscit,  pro  ge- 

nitrice  perinde  ac  prole  quam  maxime  boni  consulet , ab 
omni  pernicitate  modestius  abstinendo. 

Sed  quemadmodum  necesse  aliquando  est,  infantem,  li- 
eet  vertice  in  partum  nitatur , educere  instrumentis , ita, 
quamvis  raro,  attamen  interdum  accidit,  ut  foetus  praeverso 
podice  industria  debeat  resolvi,  pelvi  nempe  nimis  con- 
stricta , seu  foetu  praegrandi.  Tum  vero  difficultas  non  tam 
a clune  foetus  et  resupinis  cruribus  ad  ventrem,  quam  a 
capite  advenit.  In  nascente  enim  foetu  clunes  una  cum  re- 
vulsis cruribus  non  solum , quam  caput , minus  habent  ex 
ambitu , sed  etiam  aptiora  comprimi  et  diminui  sunt.  In  uni- 
versum , unde  non  emergunt  clunes,  ibi  cedere  impotens  eo 
magis  caput  est. 

Qui  itaque  angusta  pelvi  matris , ac  praejacente  foetu 
clunibus,  hunc  illico  ad  pedes  captitant,  opinantes,  hac  ne- 
gociositate  utrique  laborem  facilius  et  celerius  finitum  iri, 
certe,  quid  moliantur,  nesciunt.  Id  enim  ubique  expedit, 
ut  clunes,  quomodocunque  incumbant,  in  progressu  suo  non 
turbentur ; namque  foetus , ut  convolutus  est , uteri  os  ac 
vaginam  ampliando,  consequenti  capiti  viam  parat.  Ubi  vero 
pedes  intempeste  trahis,  noces,  quod  genitale  prius  non 
satis  dilatatur,  ut  cum  facilitate  procedat  caput.  Caeterum,  si 
quaedam  fortassis  ad  tractationem  infantis,  illius  que  egestum 
artificia  manus  placeant , ea  certe , nec  unquam  sero  nimis, 
demissa  jamjam  clune  ad  exitum , foetuque  etiamnum  con- 
voluto , aeque  bene  imo  quam  optime  perficiuntur.  Sed 
quidnam,  ubi  nonnisi  de  transmovendo  capite  agitur?  Atqui 
etiam  in  hoc  nihil  obstat  ex  pedibus , quum  protruso  podice 
alioquin  opportune  delabantur,  ut  neque  nunc  etiam  obste- 
tricanti officiant. 

Quando  autem  pariens , cui  foetus  anteversis  clunibus 
inest,  infortunate  naturalia  tam  arcita  habet,  ut  pars  posita 
super  marginem  nixu  ne  quidem  in  aperturam  pelvis , mi- 
nusque  in  cavum  urgeatur  ; tum  enim  vero  casus  in  omni 
arte  pessimus  instat.  Siquidem  enim  etiam  pedes  permulto 
impendio  fuerint  exempti,  vix  tamen  truncum  usque  ad 

thoracem  extrahes , nec  manu  neque  forcipe  ex  integro  ex- 
cipies caput.  Talis  calamitas  imperiose  jubet,  foetum  discin- 
dere. Interea  auxiliatio  haec  , praesertim  pelvi  ad  supremam 
oram  vitiosa , atque  capite  altius  residente  adhuc , raro  in 
fortunam  cedit. 

Ex  quo  verisimiliter  profectum  est,  ut  a partubus  obversa 
clune , et  omni  alio , in  quo  infimum  quoddam  membrum 
praejacet,  semper  et  ubique  prudentes  abhorruerint.  Quin 
imo  antiquitus  consultum  judicavere , in  omni  tali  partu, 
perinde  ac  in  quovis  alio , ubi  foetus  ex  transverso  compo- 
situs est , pedes  removere  a pelvi , et  in  comparata  spatia 
caput  disponere.  Quae  certe  procuratio  minime  esset  con- 
temnenda , nisi  juxta , quod  in  partu  anteversa  clune , vel 
pedibus  supervacua  sit , res  aliis  premeretur  molestiis, 
quarum  haec  neque  ultima  est,  quod  talis  industria  vix  un- 
quam summo  sine  periculo  praesertim  pro  matre  fiat.  Atque 
ea  propemodum  est  moderatio , dum  infans  uno  vel  utroque 
pede  seu  genu  in  partum  prodit.  Uticunque  vero  pedes 
primo  adsunt,  donec  nihil  cum  periculo  currit,  ventre  etiam 
in  alterutrum  latus  genitricis  verso , partus  assignetur  in  na- 
turam. Atqui  etiam  ubi  subvenire  oportebit,  vel  manu  in» 
strumentove , auxilium  satis  adhuc  opportune  accedit , foetu 
ad  anum  vel  dorsum  jamjam  progresso.  Reliqua,  ut  in  partu 
anteversis  clunibus,  instituenda. 

Est  quidem,  ut  medici,  foetu  ita  collocato,  secus  faciant, 
praesertim , uno  solum  pede , vel  crure  in  genitali  rema- 
nente; vel  etiam,  dum  et  clunes  et  pedes  seu  tali  una  prae- 
jacent. Illi  absque  mora  alterutrum  pedem  vel  utrumque 
extrahunt,  idque  ob  metum,  ne  crus  in  pelvi  adnitens  us- 
quam frangatur.  Attamen  nemo  probabit,  naturam,  ubicum- 
que sola  ac  per  se  egit , similiter  nocuisse.  Ne  potis  quidem 
est,  neque  angusta  pelvi,  neque  ampla.  Quod  utinam  etiam 
de  arte  possemus  praedicare.  Id  enim  in  scientia  nostra 
perpetuo  mirabile  est , quod  promptissimi  sumus  in  statuen- 
dis regulis , easque  in  exequendo  obstinatissimi : nimirum 
ad  praecavdnda  damna,  quae  nobis  imaginamur,  quaeque 

haud  alias  occupant,  quam  quia  praevertere  gestimus,  recte- 
que  per  id  ipsum  occupant , quo  gestimus. 


DE  PARTU  GEMELLORUM. 


Mihi  sic  est  usus  : tibi  ut  opus  est  facto , face. 

TERENT. 

Es  solito  naturae  mulier  unum  modo  infantem  gignit;  sunt 
tamen  etiam  partus  aliquando , quibus  ex  uno  simplici  utero, 
duo , trini  vel  amplius  foetus  prodeunt. 

Creberrime  gemellorum  alterius  eoque  magis  trigemi- 
num haud  par  est , ac  singuli  utrius , eadem  caeterum  ma- 
turitate editi  unius , perfectio.  Sed  intercurrit  varietas.  Sub- 
inde gemellorum  uterque  et  forma  et  vigore  sat  valens  con- 
spicitur, ut  unus  unicus  vix  exsuperet.  Verum  tamen,  quo 
plures  una  excluduntur,  quoque  longius  absunt  a maturitate, 
eo  languens  magis  et  pusillum  corpus  singulis,  ideoque  mi- 
nor etiam  vitae  copia  inest. 

Tali  partu  nonnisi  unus  plerumque  alterve  infans  prodi- 
tur vivus,  extinctis  reliquis. 

Accidit  quoque  interdum , ut  embriones  aliquod  tempus 
in  utero  vigeant , postea  alter  vivere  desinat , alter  ad  ma- 
turitatem pergat.  Quemadmodum  superstes , ita  etiam  emor- 
tuus sine  putredine  in  utero  remanet , nec  figura  nec  magni- 
tudine , qualis  in  puncto  mortis  erat , multum  decedit , prae- 
terquam, quod  a fratre  vivo  in  planum  comprimatur,  dein 
una  cum  hoc , recto  tempore , ex  matre  emittendus ; atto- 
nito medico , cui  ejuscemodi  novitas  ad  digitos  advenit. 

Sed  ubique  gemellorum  incerta  et  ambigua  signa  sunt, 
ut  nonnisi  expulso  uno  sciatur,  praesto  alterum  esse.  Hinc 
docta  praesagia  illos  modo  ornant , qui  subtilius  provident ; 
vir  probus  in  re  incerta  conjecturas  suas  scrupulose  aperit» 

Quidquid  enim  probabile  quam  maxime  est , nedum  tamen 
certum  est.  Aspicimus  quotidie  gravidas  praeter  modum 
ampliato  yentre , cum  tumore  pedum , maculis  lividis , vari- 
cibus , sensa  insuper  forti  et  frequente  motione  uteri , atqui 
unicum  post  eniti  foetum ; in  aliis  nihil  simile  vel  parum 
obvenit,  subsequis  tamen  gemellis. 

In  quo  omnium  minime  decurrenti  sulco  in  linea  alba 
fidendum  est.  Quicunque  ex  hoc  capit  suspicionem , uteri 
duplicem  foeturam  continentis  modice  perspectam  structu- 
ram habet.  Ventris  ex  latere  utroque  eminentia  potius  a flac- 
cidis tegumentis  et  renitente  multum  linea  alba  venit , quam 
a binis  foetubus , eorumque  tunicis , qui  cum  copia  amnios 
matricem  in  duplicem  et  interceptum  quasi  utrem  pandant. 

In  omni  gemellorum  partu  tractatio  prope , ut  in  simplici, 
convenit.  Exsoluto  quippe  uno  infante,  tum,*quodsi  urgere 
alium  probabilitas , post  exploratione  comprobatio  habetur, 
parientis  necessarii , dein  et  ipsa  leniter  praemonenda  est, 
quia  ex  parte  maxima  alterum  partum  conniti  mulieres  ut 
plurimum  moleste  ferunt.  Interea  editus  pullus , sueto  more, 
utque  prima  curatio  expetit,  tegitur  ac  fovetur. 

Quodsi  forsan  ex  graviditatis  incessu,  ex  ipso  parturitio- 
nis  habitu  et  modo,  tum  rebus  aliis,  gemellorum  suspicio 
adest,  eo  magis  procul  dubio  circa  cogitabitur.  Atque  pro- 
babiliter instant , dum  edito  partu  uterus  tractanti  manui  ex- 
terius solito  magis  obnititur  et  extensus  est.  Dein  ex  habitu 
ipso  foetus  exclusi.  Sed  primum  minus  exercitatos  crebro 
fallit,  namque  uterus  crassior,  seu  parum  adhuc  in  con- 
tractionem nisus , tum  ingens  etiam  ex  placenta , vel  amnio 
et  grumo  sanguinis,  congesta  moles  ventrem  citra  modum 
in  ampliatione  sustinet.  Haud  alias  igitur , quam  iterata  cura, 
num  novus  liquor  aut  infans  praesit,  ad  evidentiam  venitur. 
Verum  talia  ne  quidem  edito  foetu  semper  praesto  sunt. 
Quapropter,  si  nihil  urget,  ne  cum  doctrina  festines.  Eve- 
nit etiam , novam  vesicae  speciem  subtendi , quin  foetus 
subsit.  Nati  quippe  tunicae,  super  orificium  incumbendo,  il- 
lud obtegunt;  tum  collecti  humores,  nitendo  in  praetensum 

velamen , urgente  inprimis  dolore , passim  istud  ac  eatis 
protrudunt,  ut  simile  quiddam  ceu  novum  amnion  formetur. 
Qua  fallacia  multi  gemelli  ab  incautis  et  sciolis  obstetrici- 
bus praesagiuntur,  qui  curiose  exspectati  nunquam  prodeunt. 
Quin  imo  molae  varia  genera,  si  brevi  post  partum  quid- 
quam inde  ad  os  uteri  descendit,  interdum  pro  quodam 
membro  alterius  foetus  habentur. 

Ubi  vero  de  alia  foetura  nihil  dubitatur,  functione  non 
dum  linita,  ulterius  prospice,  quidquid  ad  parientis  com- 
moditatem et  fotum  ultra  expedit,  observanter  procurans. 

Secundus  foetus , quando  quidem  ex  situ  descendere  pot- 
est , nec  in  matre  aliquid  obstat , sine  haesitatione  deputari 
ad  naturam  debet. 

Cave  igitur,  ne  tunicas,  ad  opus,  ut  praetexunt , accele- 
randum intempeste  dilaceres,  imo  manu  et  brachio  impe- 
tuose  ingestis,  infantem  ad  pedes  capias,  protinusque  evellas. 
Quae  saevitia  tantum  in  more  est,  ut  ne  nunc,  eam  inter 
primas  regulas  posuisse,  magistros  taedeat.  Primo  non  est, 
ut  foetus  aufugiat;  dein  quis  nescium  habet,  ne  morbosas 
aquas  ex  paracenthesi  uno  fluxu  detrahi , neque  urinam  per 
catheterem  subito  e vesica  mitti? 

Quidnam  in  causa , res  tales  apertissimas  nondum  inge- 
nia obstetricantum  capere , ut  saltem  resciant , haud  secus 
quam  par  est , in  expellendo  binos  pullos  longius  uterum 
conniti,  quam  pariendo  unum? 

Interdum  etiam  secundi  foetus  tunicae , quia  tenaces 
sunt , seu  ob  nisus  inertiam  diu  continent.  Tum  studio  la- 
cerare eas  consultum , et  aliquando  necessarium  est ; ruptis 
namque  dolores  enixius  urgere  solent , et  ocyus  succedere 
partus.  Ne  tamen  in  hoc  nimium  properes.  Gemellorum 
quippe  uno  naturaliter  enixo , dum  alter  amnio  jam  nudus 
offenditur , imo  vitiose  incubat , non  tamen  congruens  est, 
mox  convertere  in  pedes , sed  etiam  tali  casu  indulgemus 
aliquamdiu,  ut  primum  uterus  quiddam  in  organicas  con- 
tractiones redeat.  Eaque  nunc  recte  momenta  prae  omni- 
bus opportuna  sunt,  queis  maxime  cum  prudentia  per  artem 

agitur;  quo  facto,  ductis  nempe  pedibus,  ultro  sine  agita- 
tione , industriam  inter  et  naturam , accommodandum  mu- 
nus est. 

Quodsi  autem  , foetu  ad  pelvim  male  composito  , sub  ver- 
sione  alium  latere  sentias,  vel  ex  rerum  omni  statu  jam 
ante  conjeceris;  maximopere  prospicito,  ne  secundi  mem- 
brana sub  arte  laceretur.  Sin  postea  traducto  primo  secun- 
dus idonee  adjacet,  nec  prioris  ducendi  labor  genitrici  fue- 
rat permolestus , neque  aliud  quidquam  emittere  residuum 
sine  mora  jubet ; satius  plerumque  instituitur , relinquere 
naturae , quam  citra  necessitatem  et  eum  vehementia  acce- 
lerare partum. 

Quodsi  natis  duobus  etiamnum  tertius,  seu  plures  insunt 
foetus,  tum  ratio  agendi  componitur  ad  traditas  normas.  Inter- 
dum vero  confusa  alienitas  est,  ut  opus  sit,  medicum  in  pecu- 
liari complicatione  ad  proprium  extricare  , quid  agi , quid  ve 
omitti  debeat.  Quod  enim  in  natura  rarissimum  obvenit,  ad 
hoc  in  antecessum  nec  consilium  stat , nec  norma. 

Jam  pridem  vulgaris  mos  est,  funiculum  primi  nati  sub- 
stringere ex  placenta  etiam,  quia  omisso  vinculo  reliquum 
in  utero  foetum , ac  interdum  matrem  simul  stillatu  san- 
guinis perire  credunt.  Haec  parum  constant;  contrario  vix 
posse , alii  sapiunt.  Attamen  casus  forte  exceptionem  habet. 
Enim  vero  per  hanc  partem  sanguis  aliquando  vere  fundi- 
tur. Quoniam  igitur  in  simili  partu  ligatura  sine  noxa  et 
molestia  lit,  omittendi  causam  parum  perspicimus.  Aliter  fes 
in  partu  simplici,  inque  gemellorum  foetu  postremo  habet. 

Ubi  scrupulose  sciendum , quinam  utrius  foetus  genitus 
primo  sit ; ut  medicus  et  obstetrix  in  eo  intendant , vel  ex 
munere  obligantur. 

In  eximendis , ni  sponte  prodeant , secundinis , attrahi 
chorda  primi  infantis  vulgo  solet , arte  interdum  parum  ido- 
nea. Quapropter  mox  abstinendum , et  alter  lentandus  funis ; 
in  quo  nihil  properare  consultissimum  est.  Vix  unquam  duo* 
bus  funiculis  simul  trahatur , quia  secundinae  in  globum 
coguntur , aegrius  secuturae.  Utri  cuique  autem  foetui  pro- 

priam  suam  placentam  esse , suaque  velamenta , nemo  alioqui 


dubitat.  Equidem  binae  pluresve  placentae  tam  arcte  ple- 


rumque inter  se  cohaerent,  ut  in  simplicem,  et  ad  speciem, 
unam  confluxisse  videantur;  attamen  separari  ac  saepissime 
quidem  sine  studio  possunt,  ita,  ut  quamque  singulam  sub- 
sistere, suamque  habere  chordam,  manifestum  fiat. 


ANIMADVERSIO  IN  SECTIONEM  CAESAREAM. 


— Nunc  ego  mitibus 
Mutare  quaero  tristia. 


HORAT. 


aliquando  in  foemina  ita  composita  est,  ut  ob  de- 


formitatem parturitioni  non  satis  congruat.  Quae  si  minor 
est  iniquitas , caput  foetus  non  sine  spe  sospitandae  vitae 
in  lucem  moveri  forcipe  potest.  Interdum  vero  tales  sunt 
angustiae , ut  caput  ex  sinu  matris  non  modo  non  vivum, 
sed  non  aliter  quam  lacerum  et  comminutum  sinant  evelli. 
Rarissime  pelvis  obest,  cujus  nimia  ex  constrictione  foetus 
ne  lacerari  quidem  et  comminui  queat.  Vidi  tamen  aliqua 
ejusmodi  exempla  in  peregrinationibus  meis.  Nuper  etiam 
ad  mulierem  ultimo  stadio  gravidam  accersitus  pelvim  ita 
coarctatam  et  distortam  offendi,  ut  neque  videretur  exscindi 
cerebrum  foetus  posse.  Tum , si  quando  foemina  pravis  adeo 
et  ineptis  ossibus , contracta  graviditate , foetum  in  utero 
habet,  ut  maturatus  nec  forcipe  tractari,  ne  quidem  evisce- 
rari possit;  tum  utique  in  matris  sospitationem,  prole  seu 
viva  seu  mortua,  ultimo  incisio  ventris  et  ut  ori  vix  evitari 
poterit. 

Atque , si  quidem  recte  sentio , haec  unica  est  occasio, 
qua  ob  vitium  pelvis,  utcunque  de  caetero  res  habeat,  se- 
ctionem Caesaream  proponere  et  patrare  fas  est.  Ubi  vero 
pelvis  quantulumcunque  spatii  ostendit,  quo  foetum  incolumi 


ANIMAD.  IN  SECTIONEM  CAESAREAM. 


95 

matre  disjungere  ac  trahere  per  partes  liceat  , ab  atroci  et 
periculosa  opera  abstineamus. 

Quid  enim  festinatio  et  praeceps  consilium  in  suadenda 
sectione  aliud  prae  se  fert,  quam  omnis  accuratae  cognitio- 
nis ac  maturioris  judicii  inopiam , fucatam  scilicet  vana , ne- 
scio qua,  et  immodica  in  foetum  misericordia,  at  inhuma- 
nissima certe  et  stolida  in  vitam  matris  crudelitate  ? Dum 
quippe  voces  illorum  et  sapientiam  audis,  idem  esse  credas, 
venam  parienti  incidere,  an  ventrem  cum  utero.  Nimirum 
vero,  dum  res  ipsa  ad  lectum  est  conficienda,  quam  ad 
scrinium  otiose  commenti  sunt ; tum  enimvero  mutant  con- 
silium, et  deficit  animus,  claro  testimonio,  quam  parum 
sibi  ipsi  placeant , et  quantum  distet  ab  usu  inconsiderata 
pessima  doctrina. 

Ut  ego  quidem  existimo,  in  consulendo  de  sectione  Cae- 
sarea , si  quando  res  aut  casus  poscit , V&fia  momenta  et  ra- 
tiones sunt , eaque  maximi  omnino  ponderis  et  gravitatis, 
singulatim  expendenda  et  cum  corde , priusquam  adgredia- 
ris.  Ac  primum  quidem  nemo  solido  fundamento  statuet, 
indicari  subito  sectionem , pelvi  duos  modo  et  medium  ex- 
plente pollices.  Enim  vero  id  oportet  considerare , spatia 
nonnisi  ex  relatione  ad  caput  foetus  esse  computanda.  Ipse- 
met  multis  exemplis  novi,  caput  foetus,  ubicumque  solita 
prope,  nec  immodica  magnitudine,  et  ossibus  conflatum  haud 
praeduris  et  ex  toto  tractabile  erat,  in  ipso  per  pelvim  com- 
meatu tam  leviter  se  produxisse,  ipsasque  ad  loci  accommo- 
dasse angustias,  ut  in  diametro  ab  uno  ad  alterum  bregma 
ne  binas  quidem  lineas  super  pollices  duos  cum  dimidio 
adaequaret ; tametsi , superatis  in  ipso  ingressu  magnis  dif- 
ficultatibus , in  pelvis  cavo  alioqui  ampliore , sat  diu  suspen- 
sum deliteret,  ut  per  moram  augescere  iterum,  ac  in  molem 
primam  redire  potuerit.  Atque  ejusmodi  foetus,  quorum  ca- 
pita, ut  demonstravi,  nec  grandiora  sunt,  neque  dura  ma- 
gis, in  hac  enitendi  molestia  plerumque  vivi  exeunt. 

Interea  pelvi  tam  vitiosa,  ac  in  tali  calamitate  consuevit, 
capitis  foetus  volumen,  duritia,  exilitas  et  mollitudo  aestimari 

antea  non  potest , nec  praefiniri , an  comprimi  patiens , et 
tractabile  ad  descensum  satis  sit , ut  forcipe  vel  alia  ope  de- 
mum traducatur.  Quoad  successum  similis  partus , in  quo  a 
principio  jamjam  inter  sectionem  Caesaream  foetusque  disso- 
lutionem jure  ambigitur,  si  judicare  nonnihil  cum  securitate 
velis , oportet  cum  maxime , ut  inter  alia  praesciatur , quae 
sit  futura  indoles , quis  typus  dolorum  ? Nisus  an  pervicaci- 
ter duraturi  sint  et  vi  superaturi  ? Deinceps , si  causa  tibi 
sit , ut  propter  morbum  vel  infirmitatem  foeminae  de  bene- 
ficiis illis  desperes , dum  enimvero  infelicitas  ista  ortaque 
in  naturam  inde  diffidentia  primum  et  ipsa  princeps  contra 
sectionem  indicium  erit. 

In  viva  quoque  muliere,  instante  praesertim  partu,  ne- 
que conjugata  riCque  alia  quaevis  in  pelvi  linea  ullo  modo 
mensurabilis  ad  probationem  matheseos  est.  Versutissimus 
obstetriciae  artifex  nonnisi  apta  conjectura  praedicit  et  asse- 
quitur. Quapropter,  qui  in  pelvimetra  confidunt,  postquam 
ad  parientum  lectos  ea  exposuere,  spe  delusi  stupent,  pro- 
missaque fatui  inventoris  damnant.  Nec  ullius  quippe  sunt 
usus,  medentesque,  quando  maxime  iis  opus  habent,  fru- 
strantur et  fallunt.  Optimos , sane , et  acutissimos  mensores 
pelvis  manum  et  digitos  habes , quorum  sensu , qui  naturalia 
metiri  nescit , frustra  circinum  apponet  et  angulos. 

Sed  maximi  est  momenti , recte  discernere , foetus  hac 
anxietate  vivus  insit , an  mortuus  ? Quis  enim  facere  tantum 
vulnus  audeat , foetu  extincto , vel  alia  arte  educi  apto. 
Signa  vero , vivat,  nec  ne , in  matre  infans , fluxissima  sunt 
neque  alia  certa,  nisi  manifestus  et  distinctus  illius  in  matre 
motus , tum  percussus  umbilicaris  chordae , si  casu  descen- 
derit , ut  tentari  queat. 

Sed  motus,  quin  imo  illi  etiam  in  ventre  matris  externe 
perceptibiles , ingruente  partus  stimulo  ac  labore  cessant 
saepe , ruptis  et  defluxis  aquis , et  contracto  utero.  Nec  mul- 
tum puerperis  fidas,  quae  ipsos  intra  nixus  infantem  se 
movere  fortissime  profitentur , quem  brevi  post  mortuum 
ac  persaepe  putridum  edunt.  Ne  quidem  verticis  ex  tumore. 

si  quem  tactu  percipis , aliquid  affirmati  habes , quia  oh  in- 
formitatem supremae  pelvis  semper  fere  informis  ipse  est, 
adeoque  re  ita  posita  sive  adsit  tumor,  sive  desit,  ac  qua- 
cunque specie , mole , duritia  aut  molitie  compareat , nun- 
quam recte  de  scientia  ei  medendi  statues.  Quin  et  mor- 
tuorum infantum  pressa  diu  in  ore  et  ad  pelvini  retenta  ca- 
pita tumoris  et  convexitatis  speciem  ex  tumefactis  integu- 
mentis sistunt.  Ita  mortis  vitaeque  a foetu  desumpta  signa 
fallacissima  et  peramhigua  sunt.  Quoties  susceptus  vel  edu- 
ctus infans  vivescens  prodit , quem  ex  omni  serie  jam  inter 
mortuos  numerabas?  E diverso,  quot  demortui,  atque  jam 
diutius  exstincti  foetus  emergunt,  quorum  de  vitalitate  vix 
causa  dubii  erat. 

Re  tam  ancipiti  et  obscura  jus,  pietas,  et  ipsa  humani- 
tatis ratio  vehementer  postulat,  ut  in  statuenda  sectione  tam 
periculosa  et  saeva  perquam  circumspicientes  et  cautissimi 
simus,  quia  matris  certa  et  rationalis-,  ut  ita  dicam,  jamque 
firmata  vita  incertissime  pro  incerta  et  solum  animali  vita 
hominis  vix  inchoati  objicitur , funesto  plerumque  exitu. 
Vulgatissimum  enim  est,  a denis  et  quatuor  mulierculis, 
quas  culter  ille  caesareus  attigit,  occidi  decem  et  tres;  atque 
colligendo  sincerius,  hic  etiam  vilis  citra  verum  et  indul- 
gens videretur  calculus.  Namque  in  tota  hac  re  casus  fere 
et  fortuna  dominatur , nullis  consiliis  obnoxia , quam  sapiens 
medicus  ubique  suspicet. 

Vidi^.ego  Caesaream  a callidissimis  obstetriciis  chirurgis 
secundissima  alioqui  spe  peragi ; sectae  tertio  quartove  die 
obierunt.  Vidi  eam  rebus  non  tam  prosperis , nec  dexter- 
rima  insuper  arte,  ab  aliis  perfici,  eaeque  convaluerunt. 

Verum  enim  vero  tam  frequentes  et  omnem  aequitatem 
vitiosissime  excedentes  mortes  tot  miserabilium  genitricum, 
propterea  maxime  afflictarum  cultro,  ut  nempe  foetus,  quem 
vivere  tales  ad  feritatem  humani  operatores  perquam  ge- 
stiunt, servaretur,  majus  etiamnum  longeque  gravissimum 
momentum  invehunt.  Id  enim  agimus,  quo  scilicet  pretio 
vita  matris,  quo  foetus  sit  habenda,  quaeque  demum  ratio 

7 


90  UBER  TERTIUS. 

inter  vitam  utriusquc  sit.  Quae  res  profecto  duplici  sensu 
accipienda  et  consideranda  est.  Ac  primo  quidem  expendere 
oportet  pretium  illud  ac  aestimationem,  quam  quisque  vitae 
suae  ipse  tribuit,  aut  tribuere  potis  est.  Quae  certe  aesti- 
matio non  ex  arbitrio , sed  ab  ipsa  necessitate  procedit , ut- 
pote  ex  ratione  perfectionis  corporaturae  et  energiae  sen- 
suum ; ex  ipso  universae  vitae  praesenti  usu , gaudio  fructu- 
que, item  ex  metu  mortis  et  horrore,  ex  gravitate  demum 
ac  diuturnitate  anxietatis  et  dolorum , sub  quibus  adrepit. 
Atqui  hoc  respectu  vita  matris  cum  vita  foetus  nondum  editi 
ultra  comparationem  excedit. 

Pretium  vero , quod  a societate  hominum  vitae  uniuscu- 
jusque tribuitur , procul  dubio  idem  non  est , quo  singulus 
quisque  vitam  suam  ipse  taxat.  Namque  dignatio,  quam  so- 
cietas de  uniuscujuslibet  adulti  vita  habet , necessario  minor 
est;  cum  inversa  ratione  major  sit  quoad  vitam  foetus  nasci- 
turi  aut  recens  geniti : quia  hic  nempe  pretii  nullam  omnino 
cognitionem , neque  vitalitatis  ipsius  aliquam  affectionem 
habet.  Attamen , quodsi  alterutra , emergente  conflictu , ne- 
gligenda  sit , carior  certe  debebit  esse  humanae  societati 
mater,  quam  foetus  nondum  procreatus,  quod  is  in  rerum 
ordine  post  matrem  venit , ipsaque  societas  ex  progenitis 
hominibus  jamque  praeditis  ratione  congregata  est,  quibus 
propter  communionem  naturae  ac  ex  cujusvis  sui  ipsius 
amore  conservatio  sui  similis  itidemque  sentientis  et  cogi- 
tantis et  agitantis  inferior  esse  nequit,  quam  incolumitas 
embryonis  vel  foetus  ad  vitam  nondum  recte  instituti  ; qui, 
quum  nec  morali  modo  ad  usque  sentiat , neque  cogitet, 
neque  agat , nec  etiamnum  genitus  in  lucem  sit , ad  huma- 
nam societatem  nequidem  pertinet.  Si  qui  vero  privatis 
consiliis  moti  , vel  ex  turpi  adulatione,  vel  foeda  cupidine 
contraria  docentes , sensu  omni  humanitatis  adeo  obdurue- 
rint, ut  tam  immania  praecepta  condere  tanquam  in  com- 
munem normam  audeant;  nae  ii  clarissima  naturae  voce  ac 
vociferatione,  ceu  incorruptissimae  aequi  bonique  aestima- 
tricis , perpetuo  refelluntur.  Mortem  quippe  conclusi  infan- 

tis , et  recens  nati  nonnisi  parentes  lugent , at  matris  mise- 
rantur omnes,  qui  norunt  eam.  Atque  hic  in  nobis  ex  vitae 
ipsius  intrinseco  pretio  profectus  sensus,  unde  etiam  in  re- 
putanda vita  aliorum  determinamur,  afficimurque,  eadem 
fer  me  ratione  in  taxanda  vita  viventium  caeterorum  om- 
nium est,  ut  a perfectissimo  animante  fere  ad  insecta  de- 
scendat* 

Quin  imo , patrata  tandem  illa  et  ab  jactura  matris  ple- 
rumque inseparabili  sectione,  si  vivus  etiamnum  exit  infans; 
quae  spes  dein  manet  quamque  caduca , fore , ut  perstet, 
tot  morbos  eluctetur,  tot  variaque  discrimina,  dum  esse  in- 
fans desinit,  dum  pubescit  , dum  adolescit,  dum  vir  vel 
foemina , dum  pater  vel  mater  fit  ? 

Ex  quibus  facile  elucet,  infantis  vitam  haud  frequenter 
cum  vita  genitricis  collidere  in  natura , ut  potius  ex  per- 
verso studio  collidantur  a mortalibus.  Namque  pelvi  adeo 
arctata,  ut  in  extremo  casu  ne  dirimi  infans  ac  educi  visce- 
ratim  possit,  quid  demum  miserandae  aliud  relinquitur,  prae- 
terquam ut  obeat , ‘ vel  tristi  sorti  patienter  se  submittat ; 
idque  sine  habita  ratione  vitae  ac  necis  foetus?  Verum  si 
pelvis  utcunque  ampla  est,  ut  tandem  forte  infans  lacerari 
ac  dividi  queat;  ne  festines  tamen,  sed  indulge  virtuti  ni- 
suum , opperiendo , quid  tempus  ferat  et  natura. 

Rebus  denique  et  occasione  tam  parum  propitiis,  ut  ab 
efficientia  naturae  ad  movendum  nihil  ultra  exspectari  pos- 
sit , contra  longior  mora  matri  periculo  foret ; forcipe  uti- 
tor , siquidem  caput  foetus  apte  promineat , neque  irritam 
esse  cum  hoc  instrumento  artem , vere  cognoscas.  Quae  au- 
tem gravis  miseria , quam  primum  illo  conatu  nequit  su- 
perari , nil  restat , nisi  infantem  ex  capite  diffringere , et 
evacuare  cerebrum , siquidem  inesse  sibi  vitam  haud  di- 
stinctissime prodat. 

Qua  in  re  Angli  obstetricantes  non  tam  timide  ac  Galli 
et  Germani  gestiunt;  majoremque  certe  puerperarum  nu- 
merum oppido  servant.  Neque  tamen  praecocitatem  indis- 
cretim  laudamus,  quamvis  finitum  et  masculum  in  hac  lucta 

consilium  minus  noceat,  quam  delicata  affectataque  molli- 
tia , et  fatuae  sexcentae  scrupulositates , quibus  tandem  ex- 
haustis ipsa  etiam  cerebri  exemptio  non  frustra  prorsus  et 
funesta  nequit  esse. 

Atqui  etiam  a me  abest . ut  foetus  disjungam , vel  ad  id 
persuadeam  modo , stantibus  indiciis  vitae , iisque  certis. 
Nihilominus  medici  foede  errant,  quibus  divellere  non  pla- 
cet , priusquam  infantem  in  utero  matris  putruisse  et  cer- 
nant et  oleant.  Videlicet  dum  circa  carissimum  pullum  an- 
guntur, nutantque  , inhumanissimos  se  in  matrem  praestant, 
quum  nescire  videantur,  hanc  quoque  phlogosi  mox  ac  pu- 
tredini necessario  obnoxiam  fore , ac  alioqui  in  privatione 
vitae  duplicem  modum  esse  5 alterum  interimendo  statim 
ipsoque  facto , alterum  non  servando  , ubi  servare  posses ; 
in  quibus  unum  idque  solum  est  discrimen , primum  pie 
crudelem  esse , alterum  impie  crudelissimum. 

Ubi  diruptio  non  nimis  tarde  et  molliter  et  diligenter 
fit,  nec  pariens  multum  jam  debilitata,  vel  morbo  univer- 
sali, vel  quodam  in  genitali  vitio  gravius  affecta  est,  pro- 
spere plerumque'  cedit  operatio. 

Quod  usitata  ad  eam  instrumenta  attinet,  illorum  horri- 
bilis vis  est.  Ego  maxime  binis  ad  hunc  usum  ferramentis 
utor : perforatorio  nempe , et  obtusa  coece  denticulata  for- 
cipe. Raro  uncis  illis  et  harpagonibus  expedire  me  potui, 
quae  instrumenta  , sicut  inepta  et  inutilia , ita  matribus  in- 
festa , atque  etiam  insidiosa  medenti  sunt. 

Non  ergo  sequor  priores?  facio,  sed  permitto  mihi  et  inyenire  aliquid,  et 
mutare , et  relinquere. 

SENEC. 


I. 


IVfolestum  semper  est,  ac  quandoque  infesti  ominis,  dum 
in  gravidis  aqua  amnios  intempestive  destillat,  seque  furtim 
subducit. 


II. 

Satius  est , amnion  in  partu  aliquamdiu  turgere , quam 
praemature  emitti;  ac,  nisi  periculum  urget,  minus  offendes 
non  rumpendo  velamenta,  quam  faciendo. 

III. 

Rari  partus  dolores  et  languidi  plurimum  increscunt  et 
augentur,  foemina  cumbente  ex  latere. 

IV. 

Cubitus  parientis  in  partem  sinistram , converso  in  lecti 
marginem  podice  et  ductis  ad  ventrem  genubus,  foetum 
optime,  maximeque  ad  naturam,  movet. 

v. 

Quum  labia  et  perinaeum  infinite  distendi  nequeant, 
ipsumque  foetus  caput  plurimum  grandius  sit , ambitu  ex- 
teriore carnis  vulvae , inevitabile  est , aliquando  lacerari  has 
partes.  Persaepe  tamen  injuriae  ab  intolerantia  parientis  et 
immodico  nisu,  vel  ex  inepta  cura  obstetricantium  fiunt. 

VI. 

Foetus  validior  et  maturus,  os  sacrum  valde  arcuatum, 
altiore  simul  perinaeo,  hoc  lacerari  ferme  necesse  faciunt. 

VII. 

Decubitus  aptus  interfemineum  lacerari  impedit , in- 
eptus promovet.  Summa  rei , ne  fiat  laceratio , in  huc 
est,  ut  novissimis  doloribus  modice  utamur,  et  cum  intelii- 
gentia. 

VIII. 

Quodsi  in  puerperis  ubera  non  implentur,  linteis  calidis 
foveto ; potissimum  etiam  cubare  eas  ex  latere  curato. 

IX. 

Ubera  puerperae  non  lactantis , quando  intumescunt, 
lacte  non  profluente , papillae  digito  tepida  aqua  imbuto  aut 
ptisana  leviter  et  iterato  confricentur;  vel  puerpera  eas  sibi 
ipsamet  sua  saliva  inungat;  mammae  subcalido  linteo  fove- 
antur, aegraque  plurimum  ex  alterutro  latere  cubet;  tum 
lac  effluet* 

X. 

Inflammationem  uberum  a copia  lactis  et  tenacitate  ni- 
hil in  medicina  potentius  profligit,  nitro;  attamen  in  puer- 
pera recenti  moderate  exhibendum  est. 

XI. 

Et  matri  et  genito  apprime  conducit,  ut,  quam  primum 
a partu  potest  fieri,  ubera  praebeantur,  quae,  si  lacte  abun- 
dant , pullus  exsugit , ne  turgescant ; idque  ut  infantem  re- 
creat , ita  etiam  matri  blandimento  est.  Si  vero  lac  etiam* 
num  deficit,  grata  titillatione  infantis  et  suctu  ipso  attrahe- 
tur. Hacque  ratione  vel  emulgetur  lac  vel  destillat , matre 
interim  doloris  febrisque  vacua. 

XII. 

i 

Infantes  recens  editi , aliquamdiu  aegrotantes , et  multum 
medicati,  aphtas  contrahunt;  raro  tamen  obnoxii,  dum  in- 
tus modo  medicinae  parcitur. 

XIII. 

Sani  alioqui  infantes , nisi  lacteant , sed  aqua  ex  fallacia 
ruminis  nutriuntur;  tum  quibus  os  saepius  et  ruditer  elui- 
tur , ac  praeter  lac  maternum  seu  nutricis , alia  vicissim  in- 
geruntur , aphtis  retro  in  ore  vexantur , in  palato , in  lingua 
et  labiis, 

XIV. 

Infantes  praemature  nati  ac  debiles , quando  incidunt  in 
morbum,  diutius  plerumque  aegrotant,  ac  tardius  moriuntur, 
quam  tempestive  geniti  et  succi  pleni  eodem  capti  morbo. 

Fluxus  alvi  in  neonatis , diu  emacians , foetorc  intolera- 
bilior est,  diarrhoea  adultorum  vel  in  febre  maligna.  Atta- 
men longius,  quam  adulti  perstant. 

xyi. 

Quae  pulsum  sub  partu  praeter  modum  lentum  et  rarum 
habent,  misere  et  laboriose  excludunt.  In  line  partus,  atque 
post,  sequitur  febris,  et  acceleratur  pulsus.  Tum  uterus  et 
venter  intumescere.  Quidquid  tenta  veris , occupat,  vel  jam 
praegressa  est  gangraena,  mortem  accelerans. 

xyii. 

Ex  quo  latere  uterus  maxime  laborat,  ex  eodem  etiam 
in  mamma  quaedam  apertius  observatur  alienitas  , in  copia 
lactis , vel  qualitate ; verum  saepe  in  utroque. 

xym. 

Foeminae,  quarum  praecordiis  praeter  naturam  aqua  in- 
stillavit, plerumque  in  partu,  aut  brevi  post,  ex  convulsio- 
nibus moriuntur. 

XIX. 

Innocua  febris  lactea  est,  si  correptae  effuso  sudore  post 
frigus  et  calorem  recreantur;  si  mammae  ipsis  ex  lacte  in- 
tumescunt et  purgamentum  defluit  laudabiliter.  Quorum  si 
nihil  obtinet,  res  anceps  et  ominosa  est. 

XX. 

Puerperae  crassae , et  ad  speciem  robustae , facile  aegro- 
tant, aegriusque  curantur  siccis  et  gracilentis. 

XXI. 

« \ 

Quae  in  puerperis  intestinorum  et  peritonaei  inflamma- 
tiones inter  principia  vehementer  dolent,  facilius  saepe  sa- 

\ 

nantur , nec  adeo  sunt  periculosae , quam  quae  modice  do- 
lent ad  contactum,  pulsu  interea  nec  valde  celeri,  nec  duro 
et  suppresso. 

XXII. 

Foeminae  succi  plenae  et  juveni,  si  rarius  praegnat,  vel 
omnino  sterilis  est , circa  tempus  menstrui  uterus  ingravitat, 
descendit  et  tumet;  mutatur  etiam  illius  collum  et  os,  ut 

praegressis  forte,  aut  praesentibus  insuper  aliis  indiciis,  quae 
graviditatem  ambigue  designant,  accedente  praesertim  avi- 
dae foetus  persuasione , medicus  habere  in  utero  eam  falso 
judicet. 

XXIII. 

In  foeminis  plurimi  morbi,  inprimis  longinqui,  quibus 
ante  tempus  senescunt , quaeque  in  genitalibus  sunt  vitia : 
haemorrhagia,  fluor,  erosio,  tumor,  ulcus,  carcinoma,  et 
6imilia,  magis  quam  a suspecto  interdum  vitae  more  et  lasci- 
via, inde  proveniunt,  quod  infantes  suos  non  lactitent,  in 
iisque  justo  celerius  alia  aliam  consequatur  graviditas. 

XXIV. 

Pro  matre  et  singula  prole,  pro  familiarum  numero  ac 
vigore , imo  pro  omni  humanitate  satius  est , ut  mulier  foe- 
cunditatem  suam  potius  per  longas  intercapedines , quam 
intra  breve  tempus  excludat. 

xxv. 

Quae  puerperae  sine  causa  apparente  febriunt , et  ex 
multo  sudore  languent , aegro  et  indolenti  animo  cum  plum- 
bea et  fusca  facie,  septimo  aut  undecimo  plerumque  die, 
ac  tardius  etiam,  exanthesi  efflorescunt,  raro  sanandae. 

XXVI. 

Miliare  in  puerperis  raro  est  periculosum , si  per  se  con- 
stet. Quodsi  vero  comes  alius  morbi  et  corruptionis  in  cor- 
poratura est,  mortem  denuntiat. 

XXVII. 

Puerpera,  sanato  dolore  ventris  continuo,  omne,  quod 
refrigeret,  vel  aliter  dolorem  cieat,  diligenter  vitato.  Prima 
enim  ex  morbo  offensio  gravis,  altera  ferme  lethalis  est. 

XXVIII. 

Fomenta  frigida  et  injectiones  in  haemorrhagiis  uteri 
potentissimum  subsidium  praestant;  nec  praemature  tamen 
et  intempeste  ea  sed  temperanter  adhibeto , quia  inflammatio- 
nes , aliasve  noxas  concitant , pejores  ipso  damno , contra 
quod  praepostere  adhibebantur. 

XXIX. 

Mollientia  tepida,  quibus  vulgariter  ventrem  fovent,  nec 
eximie , nec  tam  frequenter  prosunt , ac  consueverunt  usur- 
pari. Experientia  et  ratio  et  cognitio  naturae  consentiunt, 
ejusmodi  cataplasmata  multis  puerperis,  ac  omnino  in  earum 
febribus  biliosis  et  putridis  saepe  ac  quam  maxime  nocentia 
fuisse. 

XXX. 

Parientes  et  puerperas  ob  nimiam  infirmitatem  convulsio- 
nibus obnoxias,  nisi  abalienato  sensu  defecerint,  utile  et  hu- 
manum est,  gratis  quaestiunculis  et  jucundo  sermone  disti- 
nere, iisque  suavi  illecebra  mentis  spasmos  mollire  ac  re- 
tundere. 

XXXI. 

Puerperae  ex  sanguinis  jactura  et  debilitate  convulsioni- 
bus periclitantes,  ubi  dormituriunt , cave,  ne  somno  indui- 
geant.  Fallax  quippe  ea  recreatio  est,  quia  dormienti  faci- 
lius, quam  vigili  spasmus  obrepit. 

XXXII. 

Dolor  validus  et  stringens , ubi  in  axillas  puerperae  et 
ulnam  brachii  ingruit,  ut  immobilis  ferme  sit  humerus,  em- 
plastrum vesicans  in  infimo  brachio  tanquam  armillam,  quodsi 
in  poplite  sit,  supra  talum  imponito. 

XXXIII. 

Inter  metastases , quae  corpori  in  extimis  partibus  con- 
tingunt, illae,  quae  puerperis  in  inguine,  vel  supra  os  pubis 
consident , omnium  minime  sunt  periculosae  \ reliquas  ferme 
funestas  et  lethales  observavi. 

XXXIV. 

Ut  incisio  frenuli  linguae , in  centum  prope  neonatis  vix 
in  uno  consulta  vel  necessaria,  tutissime  fiat,  duobus  digitis 
utriusque  manus,  et  forfice  ex  obtuso  acuta,  recta  et  par- 
vissima opus  est.  Verumtamen  levis  opera  promptius  mon- 
stratu exhiberi,  quam  ad  imitationem  perscribi  potest. 

XXXV. 

Donec  nihil  discriminis,  neque  ex  ratione  metus  subest, 

consultum  est  , secundinas  intentatas  habere , operiendo , us- 
que dum  secedant  ipsaemet  a natura.  Ad  quod  expedit,  cu- 
bare puerperam  in  latus  et  demutare  passim , si  nihil  ex 
profluvio  obsit , cubitum , leniter  ac  citra  corporis  intentio- 
nem. Sed  oportet  interdum  aliter  etiam,  ex  monitione  ex- 
perientiae et  usus. 

XXXVI.- 

Nitente  puerpera  ad  latus , sinistrum  praeprimis , ductis 
ad  ventrem  feminibus,  uterus  ad  oram  pelvis  conquiescit 
tute  ac  mollissime.  Adeo  in  omni  dolore  ac  citra  etiam , ful- 
citus  aequabiliter  et  perpetuo , minus  contra  praecordia  ac 
pectus  urget , ut  liber  sit  sanguinis  meatus  et  animus  uni- 
versim.  Interdum  modo,  exequente  arte,  instrumentis  prae- 
sertim , cubitus  ex  dorso  praehabetur. 

XXXVII. 

Si  quidem  in  gestante  utero  nec  placenta  cum  membranis 
et  liquidis , nec  ubera  inter  et  uterum  quoddam  necessarium 
commercium  esset;  tum  citra  genitalis  quendam  forte  afflic- 
tum ab  extrariis,  probabiliter  nulla  etiam  peculiaris  ac  ge- 
nuina febris  puerperarum  foret. 

XXXVIII. 

Omnis  neonatus  necessario  aegrescit  incerta  vicissim  nu- 
trit ion  e mox  ex  ubere,  sive  alias  assumpto  lacte,  mox  ex 
jusculo  carnis  vel  alio  genere  potus.  Incipit  plerumque  aph- 
tis  corrodi  in  lingua  et  labiis , dehinc  profundius ; morbo 
praesertim  inepte  tractato.  Tum  languefieri  et  maciari,  tu- 
mente ventre  et  fluxa  alvo.  Quod  ut  non  accidat , solum  ac 
unicum  auxilium  est,  ne  noceatur  ex  victu  et  regimine, 
neque  durius  vel  cum  saccharo  vel  aliter  eluatur  ipsi  os  5 
rarius  modo  attrectandum  madido  pura  aqua  linteolo.  Hic 
quidem  usus  simplicissimus  valet  etiam  ore  jam  affecto ; 
alias  aphtae  incrudescunt  cum  inflammatione , morbus  iit 
praeceps , infans  febrit , et  emoritur. 

XXXIX. 

Ruptis  licet  velamentis  aliquando  amnios  nihil  decedit, 
capite  vel  podice , vel  alia  parte  os  uteri  vel  omnem  oram 


APH0IUSM.L 


107 

pelvis  occludente.  Unde  languere  partus  et  frequentes  et 
molesti  nisus  parum  promovent  ob  inertiam.  Auxilium  in 
prudenti  admotione  manus  ad  obicem  est,  ut  amnion  vel  hu- 
mores alii  effluant. 

XL. 

In  re  gravi  quaestio  sit  et  consilium : Postquam  in  puer- 
peris humor  in  cava  corporis  descendit , mors  plerumque 
haud  dubia  est.  Ad  hoc , quia  certa  signa  sunt  hujus  descen- 
sus, item,  quod  interdum  occupet,  quin  membra  gravem  et 
insanabilem  degenerationem  subeant  protenus , quaeritur, 
numne  tali  in  casu  expediat , incerte  potius  mederi , quam 
proximam  mortem  certe  et  otiose  opperiri?  Atqui  fortasse 
prodest , mucrone , quem  Troicart  vocant , vaginam , qua 
parte  uterum  amplectitur , tempore  quam  maxime  oppor- 
tuno , perfodere , ac  inclusum  humorem  paullatim  eliquare. 
Posse  ita  educi,  multis  in  cadaveribus  ex  febre  puerperali 
demortuarum  factis  a me  experimentis  clare  constat.  Atque 
etiam,  postquam  humor  partim  spurie  in  membranas  coivit, 
fieri  tamen  potest,  ut  impune  intestinis  adhaerescat,  quan- 
doque imo  etiam  partes  praeter  naturam  conglutinet.  Adde, 
quod  similis  membrana  nonnisi  tarde  aliquando  et  plures  ho- 
ras , imo  dies , post  factam  exundationem  coalescat,  Quare, 
quod  proposui  experimentum,  tantum  abest,  ut  eo  ad  per- 
niciem abuti , sed  potius  cum  foenore  uti  possis.  Tum  acci- 
dit, forte  instituam, 

XI4. 

Periculose  vivitur,  ubi  pauciores  aegrotant,  quam  me- 
dentur, 

v 


k>8 


LIBER  TERTIUS. 


DE  PUTRESCENTIA  UTERI  GRAVIDI. 


Affectus , unde  primum  maximeque  imminet  periculum , hic  primus  curari 
debebit;  interim  non  primus  modo,  verum  etiam  solus. 

GALEN. 


CAPUT  PHIMUM. 

DESCRIPTIO  MORBI,  ET  CONFECTURA  DE  CAUSIS 

ILLIUS,  ET  INDOLE. 

* 

Etsi  morbus , quem  descripturus  sum , Putrescentia  uteri, 
inde  fortassis  a passionibus  mortalium  exstiterit,  attamen  a 
nemine,  quod  sciam,  hactenus  obseruatus  et  perscriptus  le- 
gitur. 

Qua  animadversione  facile  innotescit , non  hic  vulgo  de 
uteri  gangraena , vel  insequente  graves  inflammationes  ac 
rudem  partum  sphacelo , neque  de  notissima  genitalis  pu- 
tredine : de  cancro  et  maligna  sanie , sermonem  esse.  Ea 
quippe  inter  illos  affectus,  et  morbum  praesentem  est  dis- 
crepantia , ut , juxta  periculum , vix  aliquam  similitudinem 
habeant.  Vulgares  illae  affectiones  quovis  vitae  tempore, 
vel  etiam  citra  graviditatem  ut  intra  eam  possunt  infestare; 
ista  vero  labes  plerumque  uterum  duntaxat  altius  gravidum 
aggreditur,  licet  passim  ex  ea  provenisse  quoque  abortus 
constet. 

Eaque  putrescentia  proprium  et  peculiarem  uteri  gravidi 
morbum  sistit,  quum  a tunicae  Hunteri  corruptela  oriri  vi- 
deatur , hancque  saltem  ^ffinem  habeat.  Vel  etiamsi  primo 
ab  cervice  uteri  seu  orificio  ortum  traxerit,  medio  tamen 
illius  tunicae  mox  ad  interna  subrepit. 

Est  enim  singularis  hujus  putrescentiae  natura,  ut  uteri 
os  potissimum  et  internam  faciem  occupet.  Unde  a vulgata 
gangraena,  utramque  plagam  indiscriminatim  obsidente,  cum 

maxime  differt.  Hac  in  putredine  exterius  ad  uterum  vel 
nulla  vel  rarior  livida  macula  est , ovariis  interim  tubis  et 
ligamentis  plerumque  suspectis.  (Quandoque  partes  istae  so- 
lum ex  uno  latere  livent;  sed  interdum  etiam  vitii  penitus 
expertes  sunt.  Unde  probabile  est , illarum  mutationes  ali- 
quando ipsa  ex  putrescentia  induci.  Verum  saepe  etiam  a 
collecta  in  ventre  et  circa  uterum  lactea,  sic  nominata,  ma- 
teria exeunt. 

At  intus  quoque  in  utero  putridum  saepe  non  in  pro- 
funda penetrat.  Tum  a contaminata  decidua  variis  plagis  per- 
nicies ultra  velut  offunditur.  Sed  intimius  saepe  putredo  la- 
bia oris  rodit.  Ut  plurimum  elapsis  quatuordecim  aut  pluri- 
bus etiam  a partu  diebus,  eo  loco,  ubi  haeserat  placenta, 
aliqui  etiamnum  illius,  aut  densioris  hic  deciduae,  ne  cul- 
tro quidem  avellendi  flocci  restitant.  Aliquando  noxa  in  va- 
ginam repit;  subinde  tamen,  praesertim,  infantis  capite 
haud  diu  in  ea  morato , incolumis  perstat. 

Vidi  ego  persaepe  morbum , quippe , ut  violenter  mox 
ac  repentino  mortem  infert;  mox  per  insidias  adducit;  nec 
tamen  praetereo , indolem  illius  diu  mihi  inter  abscondita 
fuisse.  Ut  enim  ad  hoc  usque  tempus  ignoratum  malum 
aperirem , nequaquam  usurpatio  oculi  in  cadaveribus  suffe- 
cit; sed  necesse  erat,  perituras  ex  morbo  ad  ultimum  hali- 
tum invisere  et  pervidere  , et  indagare , ut  constaret  tandem, 
causam  horridae  stragis  putredinem  esse  ipsius  uteri,  quae 
innumerabilium  humani  generis  malorum  puerperarumque 
inprimis  luctuosissimum  novum  nunc  additamentum  noscitur. 
Ita  gravidas  et  recens  enixas  perire  ex  convulsionibus  vidi, 
quae  dissecto  corpore  citra  exspectatum  et  sine  ullo  prae- 
gresso signo  hanc  putredinem  uteri  exhibuere.  Aliae  , post- 
quam recte  ad  partum  usque  in  operis  suis  navaverant, 
foetu  etiam  facile  excluso , brevi  post  citra  ullam  manife- 
stam causam  insolenti  febre  et  fatigatione  corripiebantur; 
insecuta  intra  biduum  morte.  Tum  secto  cadavere  inopinato 
putrescentia  uteri  apparuit.  Complures  febris  puerperalis 
sustulit;  nempe  in  his  etiam  inquisitio  praeter  inflammata 

intestina,  peritonaeum  et  omentum,  cum  copioso  descensu 
lactei  seri , foedum  uterum  monstrabat ; ac  ubicunque  noxa 
similis  subest , omni  medicinae  refragatur  febris.  Aliae  mu- 
lieres succubuere  miliari , quanquam  cunctis  ex  rebus  atque 
ex  febre  ipsa  laetior  spes  fuisset.  Aperto  corpore  uterus  in 
putredine  visebatur,  quin  inter  morbi  initia,  seu  serius,  ulla 
inciderit  passio , quae  phlogoseos  yel  gangraenae  incuteret 
metum , vel  suspicionem  modo.  Ita  plerumque  fit , ut  mor- 
bum pro  causa  mortis  pronunciemus , qui  primae  morbi 
illius  mortisque  causae  nonnisi  effectus  et  consequentia  est. 
Sic  frustra  medemur  passionibus , dum  illarum  interim 
ignorata  occasio  pulcherrimas  inter  spes  conquiescit,  et  in- 
curata vitam  subruit. 

Quae  hic  de  pernicie  uteri  notavi , comperta  maxime 
habeo,  nec  disputari  possunt,  utpote  ab  ipsa  natura  prodita, 
nec  addubitanda,  nisi  ab  iis  fortasse,  qui  innumerabiles 
morbos,  cum  aptis  ad  illorum  sanationem  cunctis  remediis, 
concludi  jam  pridem  in  libris  somniant,  pleraque  alia,  nova 
et  aliena  sibi , ad  inania  referentes*  Id  quod  ego  parum 
curo ; sapient  aliquando , dum  morbos  didicerint  spectare, 
nec  rimari  in  mortuis  fastidio  erit. 

Verum,  quae  mox  sequuntur , moderatius  subjiciam.  At- 
qui ante  omnia  id  assero , morbum  illum  certis  tempestatibus 
crebrius  occurrere,  praesertim  autumno  ac  brumali  tempore, 
kumido  simul  frigidoque.  Sed  promptiores  in  excitando 
malo  certe , sensibus  parum  obviae , adeoque  incognitae 
aeris  mutationes  sunt.  Deinceps  quaedam  foeminae  prae 
caeteris  infestantur  5 plerumque  vitium  nec  tamen  sine  ex- 
ceptione laxas  et  humidas  naturas  occupat.  Mala  nutritio, 
graves  et  protractae  aerumnae  , vita  sedentaria , in  recluso 
praecipue  et  impuro  aere , vehementer  ad  perniciem  dispo- 
nunt; interim  aliae  quoque  gravidae,  tametsi  citra  tales 
errores,  eadem  non  ubique  immunes  perstant. 

Ortus  et  indoles  hujus  morbi  in  obscuro  sunt ; interea 
pro  meo  judicio  haud  stricte  ad  inflammationes  accensenda 
affectio  est.  Ac  etiamsi  quaepiam  ab  initio  phlogosis  ali- 

quando  affligit ; est  tamen  maligna  ea  et  comparate  ad  reli- 
quas passiones  tam  fluxa  tamque  fugax  , et  a vera  phlegmone 
adeo  diversa,  ut  a medico  persaepe  ne  quidem  animadver- 
tatur , et  a gravida  ipsa  ob  levitatem  negligenter , ac  ple- 
rumque sine  querimonia  feratur. 

Universim  tanta  est  narrati  morbi  in  cursu  et  affectibus 
suis , tum  in  modo , quo  mortem  fert , inconstantia  et  mu- 
tabilitas, ut  nihil  certi  de  eo  statui  possit.  Solus  ferme  ac 
perpetuus  ejus  character  is  est , Caracteris  sibi  esse  nihih 
Etiamsi  novem  et  nonaginta  vicibus  obvenit,  centesima  re- 
currens novus  et  alienus  adest.  Quandoque  repente  occidit, 
quandoque  aliquot  post  dies , varia  ante  in  corpus  inducta 
vastatione.  Rarissime  ultra  vigesimum  diem  durat;  paucae 
undecimum  superant.  Imo  foeminis , mobili  animo  et  tenui 
fibra , putrida  noxa  aliquando  convulsiones  movet,  inter  quas 
mors  confestim  irruit. 

Quin  imo  edoctus  periculo  sum , a putredine  uteri  non 
raro  humoris  in  ventre  illuviem  aliasque  pravas  mutationes 
dudum  fuisse  inductas , priusquam  partus  labor  inceperit. 
Qua  rerum  positione  obstetricans,  qui  gravidae,  tam  in- 
fensa, ad  speciem  vero  modica  admodum  valitudine,  mi- 
nistrat , pessime  versatur.  Ambigua  parturitio  segnis  est, 
dolores  anomali  parum  movent,  et  debilitant.  Foetu  interim 
bene  composito , ac  justa  illius  ad  pelvim  portione , ad  na- 
turam saepe  labor,  aliquando  etiam  paucas  intra  horas,  ces- 
sat. Ubi  vero  pelvi  angustiore  moles  infantis,  seu  iniquus 
situs  est,  obstetricans  ob  necessitatem  vel  amore  factitandi, 
opus  illico  instrumentis , vel  alia  industria  suscipit.  Tunc 
gaudere  aliquamdiu  de  felici  eventu , et  omnium  laetitia ; at 
mox  alia  scena  est : rerum  in  puerpera  omnismodi  confusio, 
varius  malorum  confluxus  , et  inopinata  mors. 

Tum  eruditum  et  rude  vulgus  et  consanguinei  et  adstan- 
tes  minime  desunt,  culpam  naviter  in  obstetricium  volvere. 
Alii  aegram  ad  praematuros  coactam  nixus,  inde  exhaustam; 
alii  omissam  sibique  nimis  fuisse  relictam  arguunt : verbo, 
quaecunque  in  simili  occasione  consilii , agendique  fuerit 

ratio , vix  tecto  honore  absceditur,  Quod  tamen  inposterum 
facilius  evitabunt,  qui  meis  moniti  periculis  et  observatis 
signatissimam  perniciem  habent,  a nemine  hucusque  nec 
cognitam  neque  proditam. 

Est,  ubi  descriptus  morbus  nonnisi  excluso  foetu  evol- 
vitur. In  quibusdam  mulieribus  praegresso  naturali  et  expe- 
dito partu  in  uterum  et  vaginam , sine  ullis  prodromis  citra- 
que apertam  omnem  causam , acris  adeo  ac  repens  labes  ir- 
ruit, ut  ichor  ipsa  metalla  admordeat,  et  ungues  digitosque 
curiosi  fusco  et  diu  nihil  abstergendo  colore  foedet.  Atque 
ejusmodi  exempla  nonnumquam  in  foeminis  contingunt,  ad 
exterius  saluberrima  quidem  forma. 

Nihilominus  uteri  hanc  perniciem  cum  sphacelo  ferme 
scorbuticorum  , item  cum  gangraena  ex  decubitu  in  febri- 
bus malignis  et  universim  cum  membrorum  illa  necrosi 
comparamus,  quae  per  venenatos  influxus,  aut  ex  generali 
corruptione  demum  in  ipso  corpore  solet  induci.  Ibi  quippe 
membra  similiter  ab  extraneo  potius  stimulo,  seu  ex  latente 
quadam  intus  noxa , quam  a vera  ac  satis  assidua , seu  in- 
tensissima phlogosi  dissolvi  et  sphacelari  vides. 

Haecque  sententia  adnixa  factis  certissimum  documentum 
capit,  quod  cum  uteri  putrescentia  jam  ex  principio  summa 
adsit  virium  vitae  dejectio,  quae  neque  passionibus,  neque 
geriio  affecti  ex  putredine  loci  congruat. 

Unusquilibet , dummodo  prudens  alioqui  medicus,  tam- 
etsi morbi  hujus  insidias  vix  unquam  expertus  sit , cum  af- 
fectionum, quibus  decurrit,  singulari  anomalia,  tum  incerto 
remediorum  delectu  non  modice  perplicatur.  Quin  imo  ipse 
idem , cui , aegrotatione  hac  saepius  visa , illius  aspectus 
prope  familiaris  est , variabili  tamen  medicatione  nutabit, 
noscitans  quippe,  quam  parum  valeat  in  hoc  exitio  omnis 
medicina. 

Ego  quidem , quamvis  existimem , miseriam  hanc  me 
nosse  propemodo,  ita,  ut  ab  ingressu  saepe  indicerem, 
eamque  funestam  fore  ad  diem  vel  ad  horas  declararem , ubi 
alii  medici,  iique  non  novissimi,  ex  levitate  febris,  tum  ob 

graviorum  passionum  absentiam  fere,  puerperas  viis  aegro- 
tare affirmaverant ; haud  tamen  significare  scio  , quid  morbo 
mox  dignoscendo  ubique  sufficiat.  Vereor  potius,  ne  in  tam 
mutabili  signorum  fallacia , ubi  noxa  abest , aliquando  adesse 
videatur.  Indicia  enim  putredinis  ambigua  , et  parum  con- 
stantia , imo  ex  parte  mitioribus  etiam  morbis  adeo  sunt  fa- 
miliaria , iit  de  iis  apto  nexti  et  ad  modum  medendi  recto 
ordine  perscribi  nihil  queat. 

Cunctae , quae  febribus  malignis , iisqtie  cum  inflamma- 
tione complicatis,  propriae  affectiones  sunt,  hanc  quoque 
corruptionem  saepissime  comitantur.  Verum  multa  possunt 
abesse , stante  etiamsi  putrido.  Mori  hoc  morbo  aegras  vidi, 
libero  a doloribus  ac  molli  ventre,  pulsu  fere  ftaturali,  haud 
spurcata  lingua  et  immuni  capita 

AsseCtans  putredinem  ut  plurimum  ex  continuis  remit- 
tentibus febris  Cst.  Raro  perfectas  exacerbationes,  aut  novos 
cum  manifesto  frigore  accessus  habet.  Aegrae  incertis  spa- 
tiis incalescunt,  ad  vesperam  maxime,  Cum  sudore  nihil  le- 
vante , cum  multo  virium  lapsu , et  cruditate  Urinae.  Lingua 
humida  plerumque  et  pura , nihilominus  ardens  et  pCrpetua 
sitis  est.  Deinceps,  ubi  assultus  valido  horrore  ingruunt, 
mors  pulsat  fores ; paucissimae  tertium  frigus  superant. 

In  plerisque  aegris  exhauriens  diarrhoea  est,  alvo  fusco- 
flava  foetentissima , interspersis  subinde  floccis  albis  , tena- 
cibusque ; pessimi  semper  in  hoc  afflictu  Ominis.  Item  vo- 
mitus materiae  viridis  mucosae  cum  simili  prope  faecibus 
olei  sedimento.  Quo  Copiosior  aut  facilior  vomitus*  eo  pe  jus. 
Lumbrico  ejecto , vel  pluribus  infra  vel  per  os , salutis  spes 
nulla.  In  duabus  modo  aegris,  injectis  licet  Cnematibus, 
aliisque,  quae  subtus  movent,  remediis,  alvus  pertinaciter 
clausa  mansit;  eae  jam  tertia  die  obierunt. 

Turbata  plurimum  in  aegris  secretio  lactis  est.  Aliquando 
turgent  mammae,  sed  humor  evanescit,  vel  sensim  vel  oeys- 
sime.  Vidimus  etiam  ultimo  halitu  plena  adhuc  ubera,  imo  ab 
morte  post  multas  horas  (feriens  contuitus ! ) magis  nunc  tur- 
gescere , ac  plus  continere  lactis,  quam  ad  vitae  exitum. 

8 


LIBER  TERTIUS. 


i 1 4 

Atque  etiam  in  lochiis  multa  est  varietas;  pro  latitudine, 
ut  videtur,  affecti  loci  in  utero.  Parca  plerumque  sunt,  nec 
cessant  tamen , nec  a sanitate  ita  recedunt  semper , ac  loci 
in  tanto  malo  opinareris. 

Putrescente  utero , circa  pubem  praesertim  et  ad  inguina 
dolens  venter  est.  Interdum  tamen  regiones  illae  ne  rudiore 
attactu , neque  ipsa  tractatione  uteri  notabiliter  patiuntur. 
Ipse  uterus  solito  magis  minusve  expansus , hoc  in  casu, 
plerumque  mollis  et  laxus ; in  illo , citra  modum  crassus  et 
durus  est. 

Malum  istud,  nisi  ocyus  interimit,  alias  insuper  ad  in- 
ferendam necem  velut  singulariter  intentas  passiones  conci- 
tat: dolorem,  intus  confluvium,  pblogosin,  caeterasque  tur- 
bas, nec  praeverti,  nec  tolli  aptas,  nisi  putredo,  quacum, 
quamque  propter  mortem  parant ; sublata  ante,  ceu  princeps 
vitium,  ipsa  fuerit. 

At  occurrere  huic  cum  efficacia  difficillimum  scito , ut 
fieri  saepissime  omnino  nequeat.  Gravidi  namque  uteri  vel 
paullum  ante  evacuati  tantum  onus , illiusque  cum  vagina, 
et  visceribus  reliquis , per  raros  nervos , aliqua  vasa , et  de- 

-•-V 

bilia  ferme  in  usum  ligamenta,  laxus  adeo,  tenuis  et  exilis 
nexus  est , ut  in  ventre  ceu  insolatum  membrum  fluctuet, 
vix  ulla  intus  suscepta  medicina  attingi  aptum.  Quapropter 
curationis  summa,  in  hac  ferme  ut  in  plerisque  uteri  passio- 
nibus, maxime  externis  praesidiis,  illorumque  peculiari  ad- 
ministratione  comprehenditur,  quorum  aliqua,  dum  malig- 
nitas non  artem  modo,  sed  et  naturam  superabat,  feliciter 
probavi.  Quoniam  vero  singulatim  illa  recensere  longum  ac 
taediosum  foret,  Putrescendam  uteri  omnium  me  primo  de- 
texisse et  scripsisse  in  praesentia  satis  esto. 

Interea  aliquas  historias  et  cadaverum  extispicia  adjungo, 
quae  veram , quam  de  caede  exposui  delineationem  confir- 
ment, et  dilucident. 

Historia  i.  Maria  S.  iq  annorum,  rubris  capillis,  et 
tenera  compagine  M.  Decembris  febriens  et  prehensa  nixubus 
illucescente  die  ad  parientes  defertur;  brevi  ante  passa  coii- 

vulsiones , mentisque  ac  sensus  impos.  Ambabus  foeminis, 
quae  aegram  adducebant , post  illius  susceptionem  subito 
degressis , nihil  circa  proditum.  Aegra  interim  ad  lectum 
commissa  partus  mox  signa  dedit.  Exploratione,  quamvis 
lenissima , ocyus  redire  spasmi.  Elapsa  circiter  hora  deflu- 
xus amnios , paullum  post  octimestris  in  conspectu  foetus 
est.  Brevissima  mora  quoque  placenta  sequitur.  Utero  rite 
contracto , aegra  multum  emendari  visa , ut  vix  amplius  a 
nervorum  distentione  metus  fuerit.  Sed  novo  impetu  con- 
festim  obit. 

Versus  meridiem  puellae,  quae  pavientem  aliquas  horas 
ante  in  hospitium  rheda  duxerant , denuo  adfuere , qua  occa- 
sione ex  narratis  constitit,  illam  sericorum  textricem,  ipsis 
laboris  et  lecti  fuisse  sociam , semper  ac  egregie  valuisse, 
juxta,  quod  ante  biduum  de  capitis  dolore  et  redundatione 
stomachi  quereretur ; continuatis  nihilosegnius  ab  illa  suetis 
in  fabrica  operis.  Praegressa  vespera  amicam , quum  ex  se- 
cessu in  cubile  regrederetur,  post  fortem  venti  per  canalem 
in  partes  afflatum,  torminibus  captam  fuisse,  ut  foetus  sibi  in- 
stare jacturam  diceret.  Ipsas  rem  primum  jocose  tractavisse, 
et  quod  alioqui  serum  noctis  erat,  ne  tumultus  fleret,  in 
diem  detulisse ; adventu  solis  mox  adscitam  fuisse  obstetri- 
cem , cujus  monitu  aegra  protinus , atque  ob  fatigationem, 

•• 

cuipru  fuerit  transportata  5 in  itinere  ex  spasmo  plures  eam 
spasmos  habuisse. 

Corpus  vesperi  eo  die  secari  jussi.  In  cranio  nihil  alieni, 
nec,  ut  in  convulsionibus  assolet,  turgidae  venae.  Etiam  in 
pectore  immunitas , praeter  inflatos  quiddam  spumeo  san- 
guine pulmones.  Aspecto  utero , illius  collum  ad  altitudi- 
nem , qua  vagina  complectitur , totum  putridum  apparebat. 
Eadem  labes  uterum  intus  foedavit,  cum  maxime,  ut  in  collo, 
ad  partem  anticam;  noxa  caeteroqui,  ut  plerumque  fit,  in- 
tra viscus  vix  duas  tresve  lineas  penetrante  soliditatem.  Ex- 
terius neque  maculam  habuit. 

Nec  etiam  circa  putridum  nota  aliqua  inflammationis  vi- 
situr , vagina  prope  aliisque  partibus  sanissimis.  Atque  hoc 

ipsum  plerumque  ista  putrescentia  peculiare  habet,  quo  recte 
a vulgari  gangraena  uteri  sphaceloque  dignosci  non  satis 
monere  possum.  In  illis  circa  confectam  carnem  aliquid  sem- 
per  praegressae  phlegmonis  restat,  sanas  etiam  post  mor» 
tem  partes  ab  aliis  jam  ante  obitum  extinctis  fluxe  secer- 
nens; unde  clarujm  fit,  gangraenam  et  sphacelufti  actuosa 
quadam  potentia  fuisse  inductos.  Aliter  res  in  praesenti  cor- 
ruptione habet , hic  quippe  nulla  ambientis  phlogoseos , nisi 
ab  ipsa  putrescentia  per  casum  accesserit , conspicua  macula 
est.  Unde  cito  intelliges,  istam  sphaceli  speciem  jam  morbi 
intra  principia,  modo  quodam  passivo,  oriri. 

Historia  ii.  Catharina  N.  3i  annorum,  aliquoties  enixa, 
rustico  , at  per  immodicam  venerem  enervato  habitu , fine 
graviditatis  institutum  adiit.  Quinto  ab  adventu  die  partus 
indicia.  JDe  nullo  hucusque  incommodo  questa  continuo  ap- 
petit, ut  ultra  suas  portiones*  quidquid  comestibile  obvium 
erat , avide  consumeret  5 solitis  caeterum  operibus  domesti- 
cis solerter , et  lubenter  occupata , prae  cunctis  reliquis 
sociis/ 

Quum  mane  invisebam , renuntiat  assistens  obstetrix, 
aegram  noctu  frequenter  alvum  solvisse,  per  aliquot  horas 
queri  de  redeunte  dolore  in  lumbis , et  imminere  partum 
digito  nosci.  Foemina  in  parientum  cubile  mandata  versus 
quartam  horam  vesperi  masculum  foetum,  tum  tribus  horis 
post  alterum  edidit.  Elapsis  circiter  horis  duabus  sponte 
etiam  placenta  exiit,  cum  multo  foetidoque  sanguinis  grumo, 
et  copia  serL 

Intra  triginta  sex  a labore  horas  puerpera  praeter  solitos 
post  partum  dolores  nihil  incusabat;  nec  febris  aderat.  Verum 
ob  magnitudinem  uteri,  ventri  prius  volatili  unguine  tractato, 
fumigata  lintCa  imposita  sunt. 

Sequenti  nocte  profusus  aegrae  Sudor,  prostratis  viribus, 
cum  febre  et  ardentissima  siti.  Tertio  die  sparsim  ad  axillas 
et  super  pectus  petechiale  exanthema.  Altera  nocte  exhau- 
riens ventris  fluxus , meteorismus  et  dolor.  Cessant  lochia. 
Die  quarto  circa  vesperam  mors. 

Quatuor  vix  a morte  horis  in  brachiis  jamjam  et  femi- 
nibus gangraenosae  vibices,  amplae  uti  vola  manus,  adsunt'. 
Postero  die  aperiebatur  cadaver.  Totum  ferme  intus  uterum, 
cervicem  ac  supremum  vaginae , putredo  attriverat.  Tubae 
et  ovaria  livida ; dextrum  marcidum  simul  et  saniosum»  Ex- 
pansa multo  aere  ac  passim  cum  omenti  portione  inflammata 
leviter  ex  superficie  intestina. 

Historiaiii.  Julia  S.  29  annos  nata,  secunda  vice  gestans, 
sanaque  ad  speciem  foemina.  Quatuordecim  dies  optima  va- 
litudine  in  nosocomio  morata,  octavo  circiter  ante  partum 
die  sine  cognita  causa  corripitur  febre , deleto  appetitu , et 
amaritia  oris.  Examine  comperimus,  foeminam  intra  gesta- 
tionem bis  aegrotasse , qua  propter  bis,  etiam  detractum  ei 
sanguinem  fuisse.  Modice  de  torminibus  querebatur,  circa 
umbilicum,  posita  alvo  paullum  cessantibus.  Iterum  melius 
habet  usque  ad  partum , qui  paucos  post  dies  insecutus, 
languens  et  solito  gravior  est.  Placenta  licet  soluta  et  le- 
vissime tractabili,  segnior  tamen  in  contractionem  uterus, 
et  sanguinis  citra  ritum  fluxio.  Sub  ortis  convulsionibus  re- 
pente moritur. 

Dissecto  cadavere  os  uteri,  interna  facies  cervicis,  et  ex 
parte  cavum  uteri , item  ovarium  cum  tuba  lateris  sinistri 
confecta  putredine  conspiciuntur»  Cordi  et  arteriis  congruus 
sanguis  inerat. 

Historia  iv.  Anna  P.  25  annorum,  ut  ajebat,  secunda, 
vice  gravida,  omni  praegnatione  bene  transacta,  expeditum 

partum  habuit.  Primum  puerperii  tempus  sat  prospere  ces- 

\ 

sit , salubri  lochiorum  fluxu , mammis  interea  non  multum 
tumidis.  Appetit,  et  congrua  alvus  est;  verum  mollis  con- 
tinuo et  celer  citra  modum  pulsus.  Sextam  inter  et  septimam 
diem  lochiorum  suppressio  , largi  sudores  , magna  infirmitas 
et  oris  amaritia.  Postera  die  eaedem  passiones,  cum  vomendi 
nisu,  et  modica  tensione  ventris.  Decima  die  idem.  Unde- 
cima5  noctu  inflatum,  dolentissimumque  abdomen,  velox  et 
subdurus  pulsus,  sicca  lingua,  ardens  et  inextinguibilis  sitis. 
Duodecima  die  mane  eadem  calamitas.  Circa  meridiem  lior- 

ror  febris  irruit,  subsequo  longo  aestu.  Decimo  tertia  et 
quarta  die  febris  nova  accessio , idemque  status  est.  Decima 
stfxta  super  totum  corpus  dispersa  foede  miliaria.  Supervenit 
noctu  vomitus  pituitae  viridis  cum  diarrhoea.  Die  decima 
octava , fluxu  alvi  nihil  cessante , desidere  nec  amplius  do- 
lere  venter  coepit,  aegra  bene  sibi  valere  visa.  Adhibitis 
frustra  remediis , decima  nona , ingresso  febris  frigore,  ver- 
sus meridiem  occubuit. 

Instituta  cadaveris  apertura  magnam  destillati  intus  par- 
tim  in  membranulas  concreti  humoris  copiam , et  perito- 
naeum et  intestina  cum  omento  leviter  hac  illae  inflammata 
offendimus.  Uterus  extrinsecus  solum,  ubi  intestinis  appres- 
sus fortiter  cum  fundo  est , lividam  plagam  habuit.  Illo 
dissecto  cervix,  totaque  organi  intus  facies,  uti  praedixeram, 
ex  putredine  soluta  et  destructa  cernuntur,  ac  si  omne  ca- 
vum foeda  nigerrimaque  spurcitie  studio  fuisset  expletum. 
Ovaria  et  tubae  livida.  Tota  vagina,  etiam,  qua  collum  cin- 
gitur, sanissima  erat. 

Similia  porro  detrimenta  in  tribus  aliis  cadaveribus  reperta 
sunt,  unde  tandem  persuasum  habeo,  morbum  imo  etiam, 
olim  sub  nomine  febris  miliaris  puerperarum  notificatum, 
persaepe  forsan  putrescentis  uteri  nonnisi  symptoma  fuisse. 
Id  quod  verisimiliter  quoque  de  illis  affirmatur  febribus, 
quas  recentiores  sine  discretione  ac  promiscue  febres  puer- 
perales vocitant.  Non  infitior  quidem,  puerperis,  quin  ute- 
rus vere  ex  putrido  langueat,  metastasim  aliquando  et  ex- 
anthema miliare  vel  aliud  contingere,  idque  constat  ex  ob- 
servatione; sed  frequens  experientia  etiam  hoc  comprobat, 
putredinem  saepe  in  morbis  istis  subrepere,  ac  universim, 
ubi  in  ventre  seu  alicubi  congestio  lactea  fit,  uterum,  ovaria, 
tubas , et  vaginam  vel  separate , vel  junctim  putrescere , vel 
absente  quidem  tanta  pernicie  saltem  a salubritate  quocunque 
alio  modo  devortere.  Quae  opinio  cum  propter  novitatem, 
tum  quod  adversa  quidquam  sit  doctrinae  temporis , medi- 
corum , forte  et  obstetricantium  numero  displicet ; interea 
quiddam  mutare  nihil  intendimus. 

ANNOTATI  O- 

Praemissam  dissertationem  elapso  abhinc  anno  elaboravi, 
quo  tempore  significatum  morbum  nondum  toties  ac  nunc 
curaveram.  At  vero  frequentius  solito  ultima  hyeme  saevie- 
bat. Quaelibet  pharmaca,  omnis  apparatus,  quaeque  laudan- 
tur caetera,  tentata  incassum  fuerunt.  Cognoveram  quidem 
vitium,  et  illius  sedem  et  naturam;  verum  sanare  nihil  po- 
tui. Petii  alios  in  consilia;  stetit  usitata  ratio.  Pereunt  mi- 
serae , ut  quidem  solitis  servari  medicamentis  hucusque  nec 
poterant , neque  possunt.  Nunc  vero  vehementissime  ani- 
mum  egit  cogitatio  , oportere , ut  morbus  alioquin  immedi- 
cabilis simpliciter  ceu  vitium  loci  percuretur.  At  quonam 
modo?  Injectiones  omnis  speciei  saepius  jam  frustraque  ad- 
hibui. Nunc  igitur  uterum  intus  unguine  tractare  tento.  At- 
que iteratis  experimentis  tutum  satis  acuatum  theriaca  sim- 
plex unguentum  est;  quippe  horas  intra  viginti  quatuor,  vel 
quadraginta  ad  separationem  corrupti  facit , quin  quidem, 
quod  integrum  et  immune  ab  noxa  in  vagina  ac  utero  est, 
damnum  sumat ; sed  id  est  molestiae , linimentum  ex  peni- 
cillo in  uterum  non  ingeri  posse. 

Itaque  frustrata  exspectatione  ars  nova  excogitanda  erat ; 
oportuit  nempe,  ipsum  uterum  sicuti  externam  partem  chi- 
rurgico .modo  tractare,  et  turundas  et  pulvillos  inferre;  id 
que  primum  in  schola  technica  Yiennensi  coram  multis  me- 
dicis et  chirurgis  et  obstetricibus  prompte  et  feliciter  exegi. 
Duae  puerperae  hoc  ritu  tractatae,  quamvis,  ut  aliae  ex- 
stinctae utero  putrido,  graviter  decumberent,  in  salutem 
sunt  restitutae , sine  novo  auxilio  verisimiliter  periturae. 

Separatio  putridae  labis  in  vagina  et  utero  , partlm  ipsius 
etiam  cervicis  consumptio , circa  horas  triginta  sex  forma 
Iloccorimi  et  laciniarum  contigit , cum  aperta  remissione  pas- 
sionum , ac  aegrarum  ex  suppuratione  propere  consecuta 
convalescentia. 

At  interdum  repente  et  inopinato  infestant  pericula,  quin 
imo  sub  ipso  jam*partu  praesunt.  Nec  insolens  est,  uterum 

et  vaginam  horribiliter  tamque  subito  putrescere,  ut  mors 
ne  moram  quidem  ferendi  auxilii  sinat.  In  ejusmodi  calami- 
tate aegris  quandoque  in  brachiis  ac  cruribus  magnae  ma- 
culae cupreo  colore  veniunt,  circuli  aut  ovi  forma,  dispa- 
rentes , redeuntes ; quas  ubicunque  conspexeris , viscera  et 
uterum  a parte  ventris  affligi,  corpusque  septica  labe  obsideri 
certps  esto.  Tum  vero  morbus  humana  consilia  excedit , nec 
intra  fines  naturae  sanatio  est.  Id  genus  malorum  non  in 
nosocomiis  dumtaxat  occurrit , ut  quidam  opinantur ; contra 
frequentissime  et  primum  illud  in  foeminis  offendi , quae 
aegrotae  et  in  partus  doloribus  ex  urbe  ac  oppidis  in  hospi- 
tium transportantur.  Nec  semper  ab  eo  nobilibus  et  opu- 
lentis parcitur.  Interim , sordida  humidaque  habitatione, 
pravo  victu,  immunditia  et  aerumnis  mortales,  quod  supra 
monui , pesti  huic  reddi  obnoxiores , id  quidem  nullum  du~ 

1 . „ v * e.  . y * . - . . ■ , - - • - 

bium  Labet. 


HUMORIS  IN  ABDOMINE  FOEMINAE 

FEBRE  PUERPERALI  DEMORTUAE  COLLECTI 

CHEMICA  ANALYSIS. 


Quippe  experientia  normae  vice  semper  tabenda  est  eorum,  quae  excogi- 
taveris. 

GALE  N. 

Quaenam  sit  indoles,  quae  humoris  principia,  qui  in  febre 
puerperarum  plerumque  in  abdomen  distillat,  in  hoc  varia 
est  doctorum  dissensio.  Multi  materiam  pro  lacte  putant; 
alii  nil  nisi  serum  esse  et  lympham.  Nos  quidem  alienum 
fluidum  nunquam  pro  lacteo  habuimus;  attamen  qui  eidem 
proprium  et  quod  singulare  sit,  inesse  plane  nihil  credunt, 
valdopere  etiam  errare  videntur. 

De  lacte  soluto  et  vertente  quidpiam  in  eo  contineri, 
multum  verisimile  est.  Id  saltem  constat,  saniem,  quae  in 

puerperis  consedit,  easeosi  aliquid  redolere  et  sapere  magis, 
quam , quae  in  aliis  vulgari  enteritide  extinctis  foeminis  oc~ 
currit.  Praeterea  in  puerperis  citra  omnem  similitudinem 
major  illips  copia  est,  quam  ut  congruere  cum  praesenti  in- 
flammatione dicas. 

- • { 4 •'  v 

Nihil  certe  obstat,  quin  materiam  istam  ceu  principium 
lacteum  reputemus.  Interea  vox  ipsa  admonet , non  verum 
lac  et  regurgitatum  ex  mammis  dici ; at  regurgitasse  tamen 
necesse  esset,  quod  nonnisi  per  mammas  paratur  et  secer- 
nitur lac.  Nihilominus  liquidum  illud  gravidis  ac  puerperis 
penitus  proprium  videtur  esse,  seu  copiam  illius  seu  cer- 
tum m prjnpipiis  qupdpiam  momentum  cogites,  unde  lym- 
pha et  serum  illis  liaud  ita  insunt,  atque  forent,  si  gravidae 
eae  vel  puerperae  non  essent*  Dejnceps,  quia  in  rerum  se- 
rie,  ut  dicitur,  nihil  fit  per  saltum;  nequaquam  probabile 
est , totam  praeparationem  omnemquc  apparatum , quem 
natura  elaborationi  lactis,  ejusque  secretioni  tribuit,  solum 
consistere  in  eo,  ut  humores,  sine  omni  antecedente  muta- 
tione , deferendo  simpliciter  ad  mammas , protinus  lac  inde 
idque  sincerum  sit  effectura.  Procul  dubio  quaedam  in  flui- 
dis praecedere  neqesse  est,  unde  appropinquanti  metamor- 
phosi fiant  aptiora;  quapropter  fioc  saltem  sensu  nomen 
principii  lactei  non  plane  incongruens  erit. 

Tametsi  autem  in  sero  et  sanguine , qua  brevi  post  lac 
fiant,  praeparatio  quaedam  summopere  sit  necessaria;  haec 
ipsa  tamen  antecedens  commutatio  corporaturae  interdum 
nocens  erit , quod  ex  ipsa  ea  commutatione  humoribus  inter 
alia  verisimiliter  specialis  quaedam  proclivitas  in  destillatio- 
nem et  colluviem  inducatur, 

Quumque  aspectus  doceat,  puerperas,  ex  quo  colluvies 
uspiam  insidet,  subitam  atque  lethalem  simul  pati  virium 
ruinam , etiamsi  aliquando  minimum  sit  coeuntis  materiae ; 
pridem  hoc  me  in  sententiam  duxit,  cum  sero  et  lympha 
fluidi  quoque  a nervis , vel  yitalis  aurae  (si  quid  demum 
simile  inest  in  nobis)  una  deponi.  Estne  forsan,  ut  lympha, 
ceu  lactis  primum  elementum , in  gravidis  ac  puerperis 


122  LIBER  TERTIUS. 

aethere  vitali  magis  abundet?  Medicatrix  ac  reficiens  virtus 
ex  mammis  exsucti  lactis,  vel  detracti  etiam,  ut  calescit  ad- 
huc a corpore,  potatio,  item  manifestus  ex  matre  vel  nutrice 
in  sugentis  temperamentum  et  mores  influxus,  opinioni  huic 
firmamento  sunt. 

, * 

Ne  autem  longius  ex  sola  analogia  et  exteris  notis  dispu- 
taretur, saniem  inquisitioni  chemicorum  adjudicavi.  Quapro- 
pter impermixtam  et  sinceram  materiem,  qualem  ex  ventre 
puerperae , febre  hac  quinto  extinctae  die , decem  post  obi- 
tum horas  exemeram,  lagenis  obsignatis  percelebri  Jacquinio 
transmisi,  rogans,  ut,  quae  chemia  monstraverit,  liberaliter 
communicaret.  Quo  studio,  ac  animi  candore  111.  Vir  satis- 
fecerit, quam  tute  humor  tentatus  fuerit,  videre  ex  trans- 
lata epistola  est» 

A.  S. 

„De  fluido , quod  aliquas  post  obitum  horas  ex  puerpera 
collectum  mihi  ad  chemica  examina  transmisisti,  quae  per- 
scribenda habui,  sequentia  sunt.44 

„ Allatum  fluidum  volumine  tres  circiter  aquae  libras  adae- 
quavit, cui  permultae  laciniae  et  flocci  pinquis , albae,  nec 
pellucidae  materiae  innatabant.  Mechanicam  utramque  effi- 
cientem partem  per  filtrum  linteum  discrevi , quo  facilius 
redderetur  utriusque  singulare  examen.44 

„Fluidum  flavescens , quidquam  turbidum , recenti  sero 
simile.  Odor  nauseosus,  seri  fere  lactis  acescentis  instar; 
sapor  salsus.  Purum  igni  expositum,  et  ad  ebullitionem  ca- 
lefactum , maximam  partem  in  duras  et  elasticas  glebulas 

4 

coiit.  Aquae  fervidae  immissum  in  lactescentem  cum  illa  et 
turbidum  humorem  mutabatur , acido  nitrico , haud  coagu- 
landum , cum  frigida  aqua  vero  ad  omnes  relationes , et  abs- 
que inducta  mutatione , commisceri  patiens.44 

„Tincturae  Helianthi  nulla  in  hoc  fluidum  erat  actio;  ve- 

j * 

rum  diluto  cum  syrupo  violarum  viridis  adscitus  color  est. 
Admixto  alcohole  liquor  subito  coagulatur,  quod  magis  etiam- 
num  a temperato  aqua  acido  nitroso  fit.  Acidum  muriae  et 

purum,  et  dilutum,  idque  sulphuris  humorem  modo  turbat, 
accedente  coagulatione  a tempore  et  calore.  Oleum  vitriolji 
commune  ad  initia  quidem  connubium  repudiabat,  discretum 
in  fundo  stratum  sistens ; tum  paullatim  vero  in  albam , non 
pellucidam  gelatinam  mutata  commixtio  est.  Ab  aceto  destil- 
lato in  liquore  citra  leve  illius  turbamentum  vix  ulla  variatio.66 

„Alcalia  fixa  et  blanda , et  ammonia  caustica  fluidum  ini- 
tio turbare  magis , quam  condensare  videbantur.  Miscela  ubi- 
que clara  rediit ; descendente  post  viginti  quatuor  horas  pel- 
lucida valde  et  tenaci  gelatina.66 

„Instillato  liquamine  terrae  calcareae  leve  et  albidum  se- 
quebatur crassamentum  ; idem  a plumbo  nitroso , probabili 
indicio,  fluido  liberum  alcali  inesse.66 

„Calida  solutio  mercurii  nitrici  perfectum  in  gelatinam 
roseam  coagulum  formavit;  acidi  phosphorici  signum !66 

„Fluidum  per  se  solum  ex  retorta  vitrea , aucto  sensim 
igne , destillatum  aquam  insipidam  nauseosi  odoris , spiritum 
volatilem  alcalinum,  mitis  ammoniae  quidquam  sicca  forma, 
et  pauxillum  olei  empyreumatici  largiebatur.  Residuum  par- 
ticula carbonis  fuit,  difficulter  in  cinerem  comburendi,  qui 
(si  sapori  libet  credere)  pauco  dumtaxat  sale  constat.66 

„Sibimet  ipsi  in  laboratorio  relictum  fluidum  tempera- 
tura + 8°  R.  circiter,  elapsis  octo  diebus  mutari  sensim, 
turbidum  fieri , et  deponere  materiam , quae  describendae 
mox  substantiae  simillima  erat ; versus  decimum  et  quintum 
diem  nec  citius  coepit  putrescere.64 

„Tunica  membranacea  mox  ab  initio  ex  hoc  fluido  per 
filtrum  separata , libero  aere  in  corneam  soliditatem  aresce- 
bat, octavo  jam  die  ad  putredinem  vertens.  In  mortario  por- 
cellano  cum  aqua  frigida  trita  perfecteque  resoluta,  aequali 
mitioris  alcali  admixta  copia , intra  pauca  minuta  sese  in  pel- 
lucidum et  tenax  gluten  contraxit.  Verum  alcali  caustico 
mixta,  et  cum  salis  puro  acido  digestioni  exposita,  in  solu- 
tionem fusco  colore  transiit.66 

„Tunica  haec  per  se  ex  retorta  \itrea,  aucto  propemodo 
igne,  destillata,  eadem,  quae  ipsum  fluidum,  dedit  producta, 

sed  varia  proportione,  minori  nempe  aquae,  majorique  olei 
et  carbonis  in  residuo  copia.w 

„Quibus  experimentis  (quatenus  analysis  humorum  ani- 
malium explicat) , intelligimus , fluidum  illud  nec  cum  lacte 
convenire , nec  pum  aliqua  illius  constituente  parte  ; sed 
genuinam  > et  secundum  chemicas  proprietates  lympham  si- 
millimam sero  esse*  Quodsi  porro  allata  a Grasmaiero  signa 
puris  vera  sunt,  quod  ipsemet  firmare  per  tentamina  non- 
dum potui,  lympha  commixtum  pus  habuit,  ut  contingere 
in  omni  phlogosi  asserunt,  quae  intensior  sit.-f 

„Quod  demum  institutos  conatus  in  tunicam  attinet,  licet 
pauci  sint , ii  prope  illorum  favent  opinioni , qui  lardaceam 
crustam  hanc  perinde  ac  omnem  phlogisticam  esse  talis  in- 
dolis putant,  qualem  pars  fibrosa  sanguinis  habet,  admixto 
tamen  hoc  in  casu  pauxillo  puris.w 

D.  in  Horto  Botanico  1.  Decembris  A.  1792. 

Jamque  cl.  Hermstaedt  collectam  in  puerperis  saniem  che- 
mia tractaverat , nanctus  inde  saccharum , quod  in  Jacquinii 
experimentis  abfuit.  Fortene  certis  modo  sub  conditionibus 
praesto  est , ubi  inter  alia , tenente  morbo , lac  in  mammis 
evanuit?  Yel  adest  illud,  lacte  ante  morbum  ad  mammas 
delato?  Yel  etiam  ex  his  quidduam  retrogresso?  Haec  qui- 
dem pleraque  ad  medendum  parum  faciunt , quod  alioqui 
lac  ciere  in  mammas,  quodve  inest,  qua  licet,  satagamus 
retinere  ; nifiilpminps  perdigna  attentione  res  est  , pt  taedeat 
me , non  reminisci,  ne  mulieri , ex  qua  materiam  sumpsimus, 
influxerit  vere , an  fuerit  repressum.  Id  autem  assevero , in 
cadavere  nihil  phlogoseos , neque  notam  suppurationis  topi- 
cae adfuisse.  Attamen,  quum  juxta  Grasmaieri  experimenta 
in  hoc  fluido  quidpiam  puris  latebat;  illorum  inde  senten- 
tiae, qui  cum  magno  morborum  observatore  Haenio  etiam 
sine  ulcere  gigni  in  corpore  pus  affirmant,  novum  quodam- 
modo pondus  advenit. 


Gravidarum  puerperarumque  elapso  anno  a mense  Septem® 
bris  1791  usque  ad  Septembrem  1792  in  nosocomio  suscepta® 
rum  mille  et  quindecim  numerus  est.  Inter  editos  partus 
duodecim  gemellorum , octo  praevia  facie , quatuordecixm 
conversis  ad  marginem  clunibus,  et  novem  agripparum.  In 
octonis  propter  malum  situm  necessaria  versio  fuit.  Ex  in® 
fantibus  ea  eductis  quinque  erant  vivi,  mortui  tres;  horum 
unus  jam  putrefactus  eximebatur;  binis  aliis  probabiliter  sub 
labore  extinctis » bona  caet^roqui  valitudine  matrum.  Septem 
foetus  expediti  forcipe , ex  quibus  quinque  prodierunt  cum 
vita.  E puerperis  unam  gangraena  uteri  a molesto  partu 
abstulit.  In  tribus  infans  debuit  concidi,  servatis  genitrici® 
bus,  quarum  alia  excluso  partu  haud  potis  continendae  uri® 
nae  erat.  Quo  morbo  sex  et  amplius  septimanas  degebat  in 
nosocomio , variis  tentata  remediis.  Nullibi  in  vesica  inque 
confiniis  aperto  vitio ; nec  tamen  urina  consueto  ex  meatu 
fluere  videbatur. 

n • Y i'  * 

Pertaesa  morae,  valida  caeterum  puella  cum  errore  suo 
institutum  reliquit.  Elapsis  prope  septem  mensibus  ob  lac® 
teum  ac  tardius  resolutum  in  mamma  nodum  me  adiit.  Qua 
occasione  dixit,  quatuor  mensibus  vexatam  urina,  ideoque 
coactam  se  fuisse,  abdicare  servitia.  Postea,  dum  conducto 
lecto  apud  anum  degeret,  nec  labem  posset  abscondere,  mu- 
lierem sibi  respondisse:  Quidni?  Nonne  plures  jam  mingere 
in  lintea  suetas  virgines  habui?  sibi  protinus  adhibituram 
medicinam  esse.  Tum  proximo  die  et  subsequis  griseum  et 
nauseosum  valde  pulverem , aqua  dilutum , intrusisse  sibi 
faucibus , ab  eo  tempore  liberam  se  ab  omni  fluxu , imo  a 
duobus  jam  mensibus  sanam  et  hilarem  denuo  in  servitiis 
esse.  Quae  fuerit  matCria,  non  potui  experiri. 

En  partus  et  mortalitatem» 

Summa  natorum  q55. 

Ex  his  praematuri  tum  maturi,  sed  languide  vivi;  demor- 
tui vel  putridi  jam,  item  immaturi  foetus  et  abortus  60. 

Defunctae  puerperae  io* 

Inter  decem  illas  mortuas  quatuor  convulsionibus  periere. 
Unius  historiam  priori  loco  scripsi.  Tres  aliae  ex  aqua  in 
pectore  intra  partum  mortuae  spasmis.  Quarta  sub  unica, 
atque  levi  quidem  distentione  omnimodo  ex  atonia  uteri 
occidit.  In  ea  post  tardum  nec  facilem  laborem  non  in  con- 
tractione uterus , sed  sicut  collapsa  et  vacuata  subito  vesica 
inveniebatur.  Tribus  mors  ex  visceris  putredine  venit.  Ha- 
rum duae  niiliare  exanthema  habuere.  In  nona  puerpera  cau- 
sam mortis  supra  diximus.  Ultima  ob  commissos  in  victu  er- 
rores in  morbum  recidit , quo  decima  et  tertia  die  ex  re- 
cessu lactis  in  pulmones  sublata  est. 

Febris  puerperarum  ad  finem  Januarii  et  tribus  mensibus 
post  non  insolens,  sed  rarior  tamen  erat,  quam  anno  priori. 
Arreptae  omnes  puerperae,  ut  secundo  libro  indicavi,  anti- 
monio  sunt  persanatae ; praeter  memoratam  ultimam , atque 
tres  alias  eunt  putrido  utero,  in  quibus,  quod  febris  cor- 
ruptissimi loci  symptoma  Crat,  ideoque  omnis  curae  incapax, 
praedicta  mox  ab  morbi  ingressu  morte,  medicatio  omnis 
omissa. 

Hoc  anno  quinquaginta  tirones  obstetricii , et  quadraginta 
super  unam  obstetrices  in  schola  habitarunt,  praeter  com- 
plures alios , qui  interesse  quotidie  institutioni  solent. 

Hac  occasione,  quod  saepius  jam  de  solitis  mihi  in  schola 
potissimum  instrumentis  rogatus  fui , quum  tam  varie  circa 
rem  ad  se  perscriberetur,  breviter  quidem,  at  lubentissime 
respondeo.  Forceps,  qua  prae  reliquis  uti  consuesco,  illi  D. 
Leake  simillima  est , juxta  quod  aliquanto  brevior , et  abla- 
tus tertius  vectis  sit.  In  nostra  forcipe  superius  nempe  bra- 
chium infimo  incumbit  modo,  neque,  uti  hoc,  in  manubrii 
angulo  laminam  articuli  habet.  Volsella  ad  eximendum  cra- 
nium longitudine  decem  pollices  metitur.  A junctura  bra- 
chiorum usque  ad  finem  utriusque  manubrii , infra , ubi  in 
annulum  desinunt,  sex  circiter  cum  dimidio  pollices,  et  ad 

extrema  cochlearium,  quae  in  facie  concava  dentes  habent, 
pollices  sunt  duo  cum  semisse.  Illae  extremitates  prope  ovoi- 
dea forma  excurrunt;  videlicet  exterius  convexa,  intus  con° 
cava.  In  alterius  cava  facie  quaterni,  in  alterius  pyrami- 
dales trini  trochleari  flexu  inserti , ac  dispositi  ita  dentes 
sunt,  ut  concluso  instrumento  toti  tegantur,  sed  aperto  non- 
nihil cum  eminentia  prostent. 

Syrinx  ad  repurganda  muliebria  a vulgari  obstetricibus 
usitato,  medenti  pariter  atque  aegris  permolesto  tubo,  in 
hoc  differt,  ut  justo  nec  major  sit  nec  ponderosior,  neque 
fistula  siphonem  intret  per  trochleam.  Videlicet  non  firmum 
cum  reliqua  machina  complexum  habet , sed  praefixa  simili- 
ter est , ut , modo  consueti  ad  clysmata  siphonis , sicut  in 
hoc  tubulus  antea  in  anum,  ita  in  illo  fistula  induci  in  geni- 
tale possit.  Qua  constructione  ad  iteratam  quamque  tubi  re- 
pletionem educere  ex  utero  et  vagina  fistulam  haud  est  ne- 
cesse.  Remanet,  quotacunque  opportuna  injectio  sit.  Atque 
profecto,  qui  id  curant,  ut  non  in  vaginas  modo,  sed , ubi 
expedit , in  ipsos  uteros  injiciant , ii  certe  levem  emendatio- 
nem quiddam  aestimabunt. 

Ab  aliquo  tempore  uterum  ferme , sicut  alia  corporis  'ex- 
terna membra,  deligare  coepi.  Jam  olim  quidem  ulcera  il- 
lius injectionibus  tractabam,  et  illato  unguine;  verum  ad  in- 
gerendum pulvillos  aut  turundas  nova  invenienda  machina 
erat , quae  curvata , consuetae  ad  uterum  siphonis  fistulae 
non  multum  absimilis,  sed  parum  longior  est.  Per  hanc  ducti 
bini , vel  etiam  trini  torti  ex  filis  sericis , ac  longi  ulnam 
vel  supra  tenues  funiculi  sunt.  Syringem  in  parte  suprema 
contegit  operculum , intus  in  superficie  firmum  annulum  ha- 
bens, cui  exiles  isti  funes  , unitis  nodo  inter  se  finibus,  affi- 
guntur. In  operculi  centro  aptum  recipiendo  syringis  episto- 
mio foramen  est.  Hac  ex  apertura  liquoris  primum  per  im- 
missam in  genitale  fistulam  injectiones  cum  syringe  fieri  pos- 
sunt. In  cujusvis  funiculi  altero  fine  appensus  pulvillus  est ; 
qui  singuli  ut  in  uteri  cavitatem  commigrent , medicus 
altera  manu  retinens  fistulam,  altera  oleo  aut  pinguedine 

' uncti  antea  et  in  annulo  haerentis  ad  usque  funis  solu- 
tam ab  nodo  nunc  extremitatem  * qua  potest , moderate  at- 
trahit. Sic  tractus  in  uterum  erit  pulvillus.  Simillimo  modo 
etiam  reliqui  pertingunt.  Tum  abstracta  caute  super  tenues 
funes  fistula,  hi  glutine  emplastri  ad  proximam  Curam  usque 
aegrae  inguini  affiguntur  vel  cruribus.  Caeterum  oportere, 
ori  ipsique  utero  adaptare  eos , utero  nempe  non  tam  am- 
pliato graciles , at  brevi  enixo , pleniores  pulvillos  inducere, 
alioqui  scitur.  Hinc  oportunum  est , duos  habere  consimiles 
tubos,  longiorem  unum  crassioremque;  tum,  paullo  tenuio- 
rem alium , qui  optime  Cx  argento  fabricatur.  Deficiente  si- 
mili tubo  longa  quaedam  incurvata  et  firma  satis  fistula  cu- 
jusque  ad  injectiones  in  matricem  usitatae  syringis  admodum 
sufficit. 

■ • J ? 1 y 1 ' 

Nihil  adjicimus  de  mediocris  inyenti  usu  et  utilitate,  quum 
per  se  pateat,  permulta  muliebrium  vitia : indurationes,  ex- 
crescentias,  et  ulcera,  graves  haemorrhagias , item  alias  flu- 
xiones vel  sanari  forte  hoc  apparatu,  vel  saltem  mulceri 
posse.  Deinceps  amplificatum  inde  chirurgiae  imperium  ar- 
tisque obstetriciae  factus  cum  illa  medicinae  matre  intimior 
etiamnum  nexus  et  consensus  est. 


Ex  instituto  technico  obstetricio. 

M.  Nov.  A.  1792. 

COMMENTATIO  DE  FEBRE  PUERPERARUM. 


Distinguere  autem  oportet  in  singulis  aegritudinibus  primum  quidem,  si  sine 
loci  passione  sit  febris,  vel  ex  humorum  putredine,  vel  quia  solus 
spiritus  sit  alteratus.  Deinde,  si  membrum  febris  sit  causa,  quaenam 
sit  ejus  dispositio.-  Ubi  vero  horum,  notitiam  exercitatione  comprehen- 
deris , tum  eorum  omnium  mixtionem  invenies. 

GALEN. 

PROLOQUIUM. 

Donec  morborum  naturam  ex  praemonstratis  principiis  ex- 

♦ 

plicare  hominis  ingenium  superat,  uti  sensibus  liberaeque 
menti  obveniunt , ita  in  illorum  intuitu  ac  simplicissima  de- 
scriptione consistere  ac  morari  oportebit. 

Vix  de  quacunque  alia  aegritudine,  ej usque  determinanda 
natura  et  curatione  major  disputatio  est , quam  de  hoc  ipso, 
quem  nunc  perscripturus  sum , gravi  ac  infenso  morbo.  Ac 
licet  in  multis  operibus  de  eo  sermo  sit,  vix  tamen  ulla  ad- 
huc, quae  praeter  varias  perniciei  historias  curatius  quoque 
illius  causam  et  indolem  quodammodo  ex  suamet  ipsa  mate- 
ria exponeret , genuina  nobis  commentatio  venit. 

Nec  recondita  ratio  est,  quare  permulta,  quae  contrecta* 
tione  eaque  sola  ferme  atque  oculis  attinguntur,  tum  facere 
morbi  ad  notitiam  possunt , hactenus  sine  animadversione 
praetermissa  fuerint.  Mulierum  quippe  in  vulgari  vita  scru- 
tari debilitates  perrarum  quin  imo  non  ex  facili  est.  Multae 
puerperae  occumbunt,  propterea  modo,  quia  medicus  ple- 
rumque in  obstetricem  confidere,  vel  servam  custodem  debet. 

Insolitum  etiam  est,  complures  simul  aegras  in  puerperio 
liris  demandari,  qui  praeterquam,  quod  rerum  cum  ad  per- 
quirendos , tum  recte  aestimandos  morbos  necessariarum 
periti  sint , posthabita  veritati  bonoque  mercede  et  gloria- 
tione, otium,  et  in  eo  delectationem  habeant,  ut  graves  ap- 
paritiones sine  antecepta  opinione  identidem  scrutentur,  nec 
omisso  pro  scientia  commodo  elabi  sinant.  Si  quidem  enim 
vulgares  obstetricantes  magis  innoxii  versarentur,  prodito 
foetu  puerperae  curam  ultra  recusando ; serpit  tamen  dete- 
rior ex  aliis  pernicies : hi  scilicet  absque  omni  chirurgico 
exercitio  ac  manus  habilitate  muliebres  infirmitates  occupant, 
quae  sine  notione  et  usu  illarum  artium  ne  quidem  discerni 
possunt. 

Frequentissima  morbos  puerperarum , qualescunque  so- 
lent evenire,  observandi  tractandique  vix  alii  ante  me  ob- 
lata occasio , tum  multorum  annorum  in  hac  opera  exerci- 
tium , item  adjuncta  tot  tironum  solertia  et  aviditas  id  per- 
commode effecerunt,  ut  nulla  praetermissa  opportunitate, 
qua  morbus  ejusque  medicatio  ad  noscendum  clarius  eluce- 
ret, tales  ego  alienitates  prae  caeteris  curate  rimari,  praeter 
solitum  inquirere , itidemque  tentare  potuerim.  Quae  igitur 
ex  permultis  exemplis  et  conatibus  comperta  ac  probata  ha- 
beam , his  locis  candide  aperio. 

CAPUT  PRIMUM. 

IV  PRAECIPUAS  O P IVI  OVES  DE  FEBRE  PUERPERALI 

BREVIS  COHSPECTUS. 

Quae  plerorumque  auctorum  circa  febrem  puerperarum 
sententiae  sint , illiusque  tractandae  ritus , conscribere  hi- 
storiam , taediosum  ac  superfluum  foret.  Id  potius  refert, 
ut  sciamus , quam  puerperalem  febrem  vocitant , eam  ipsam 
ab  vetustissimis  medicis  dudurn  pro  singulari  morbo  ac  peri- 
culosissimo habitam  fuisse , illamque  a febre  protracta  la- 
ctea omnino  discrepare,  ut,  ubicunque  invadit,  peculiarem 
a puerperio  adsciscat  formam  , adeoque  et  peculiarem  me- 

delam  postulet.  Quapropter , quae  antiquitus  de  hoc  morbo 
viguerint  opiniones,  et  artes  curandi,  hoc  circa  strictim  ha- 
beatur mentio. 

Miramur  profecto  cum  quadam  reverentia , dum  in  cu- 
randis ejusmodi  febribus  sumus,  si,  defunctis  aegris,  morbi 
cursum , quodque  in  cadavere  reperitur , cum  oraculis  con- 
ferimus , quae  ante  bis  mille  et  ultra  annos  de  eadem  febre 
verissime  fatus  Hippocrates  est.  Quodsi  omni  saeculo  in 
systematicorum  tanta  vi  unus  solum  morborum  similis  ob- 
servator exstitisset,  quot  et  quanta  in  humanum  genus  et  in 
animantium  omnem  vitam  collata  beneficia  fuissent.  Illius 
liber  de  morbis  mulierum  plerasque  species  complectitur, 
quibus  febris  puerperarum  obvenire  sporadice  solet.  In  libro 
de  morbis  popularibus  febris  hujus  epidemice  grassantis  con- 
signatissima  etiam  exempla  sunt,  ac  si  pone  aegrarum  lectos, 
et  ad  tabulam  anatomicam  scripta  ex  nuper  sectis  corpori- 
bus essent.  Jam  tunc  febris  saevitia  eadem , idemque  dis- 
crimen fuit:  correptae,  partim  nomine  vocitatae,  mulieres 
prope  omnes  interierunt.  „Et  insuper , ait  divus  senex  , pe- 
riclitabitur, ne  livida  fiat  sicut  plumbum,  et  aquam  inter- 
cutem  incidat;  et  umbilicus  exstabit  ipsi  ab  uteris  ele Vatiis, 
et  circa  circum  nigrior  erit.  Et  ubi  haec  facta  fuerint , fieri 
non  potest,  ut  mulier  superstes  maneat.  Pereunt  autem  aliae 
alio  tempore , pro  corporis  et  affectionis  ratione ; verum 
unam  et  vicesimam  diem  non  excedunt,  id  quod  plerumque 
sic  contingit.44 

Sed  utut  vera  sunt,  quae  Hippocrates  de  febris  habita 
externo  monet;  ita  etiam  recte  circa  naturam  morbi  et  ori- 
ginem sensit ; ubique  saltem  de  utero  simul , et  de  lochiis 
curaverat. 

In  quibusdam  prioris  aevi  operibus  morbi , olim  jam  de- 
scripti notatissimique , nova  rursus  mentio  fit,  sub  voce:  Fe- 
bris puerperarum  malignae  miliaris , tunc  epidemice  domi- 
nantis , et  magna  inter  puerperas  strage.  Ex  quo  autem  dis- 
putatae sententiae  nunquam  convenere , miliare  febris  exan- 
thema, an  criticum  sit  vel  symptomaticum,  numque  ex  morbo 

ipso  prodeat , vel  referendum  sit  ad  accidentias ; accuratior 
illius  ad  aegrarum  lectos  omittebatur  observatio,  neque  secta 
fuerunt  cadavera.  Quae  tamen  negligentia  aevo  potius  impu- 
tari, quam  poni  inter  errores  artis,,  debet. 

Saeculo  elapso  plures  Angli , posteaque  Germanorum 
etiam  aliqui  medici  periculosum  morbum  solertius  indaga- 
runt. Attamen  in  linienda  illius  natura  et  instituenda  medi- 
catione mirifice  variant  scriptores , ut  vix  diversissimas  opi- 
niones ad  examen  unius  ejusque  vitii  referas.  Alii  nempe 
morbum  pure  pblogisticum  dicunt , *ex  topica  intestinorum, 
omenti  inprimis  peritonaeique  inflammatione ; venaesectio- 
nem  una  cum  reliqua  antiphlogistica  cura  vehementer  com- 
mendantes ; pars  pro  typho  maligno  habuerunt , cum  ince- 
dente variis  locis  phlegmone , sed  per  casum  modo.  Hi  spem 
sanationis  antisepticis  et  roborantibus  fovent.  Quidam  e di- 
verso cum  ad  praepediendam  tum  curandam  febrem  emetica 
laudant.  Sunt,  qui  mannam  et  sal  amarum  extollunt;  pars 
frigidum  regimen , imo  aegrarum  libero  in  aere  commora- 
tionem probant;  alii  demum,  quibus  propemodo  nos  acce- 
dimus, juxta  rectam  temperiem  diaphoretica  et  antimonialia 
colunto 

In  qua  dissensione  admiramur , quod  ii  nimirum , qui  ali- 
quando conspexisse  morbum  scriptis  suis  comprobant,  licet 
quoad  naturam  ejus  aptissimamque  curationem  varient,  fe- 
brem tamen  intricatam  quam  maxime  et  infensam  uno  ore 
significent;  alios  contra,  legendo  vel  multo  magis  ex  ima- 
ginatione illius  scientiam  tenentes,  vel  eadem  tametsi  ab  iis 
tractata,  ne  tamen  unquam  cum  intentione  aspecta,  non  ob- 
stante inter  puerperas  suas  frequentissima  nece,  non  adeo 
periculosam  asserant , imo  ostentationis  causa , quam  ubique 
fuit,  atque  perstat,  molliore  indole  praedicent. 

Ac  quaenam  ambiguae  taxationi , atque  dissensui , quae 
incertae  tractationi  ratio  subest?  Cur  quaelibet  ferme  dili- 
gentia aliquando  felix,  in  aliis  plurimisque  exemplis  ineffi- 
cax , imo  nocens  reperitur  ? Missa  animadversione , ipsam 
saepe  naturam  potentius  opitulari,  quam  nocendo  par  sit  in- 

dustria ; id  saltem  a quovis  probo  ac  erudito  medico  exspe- 
ctare licet , quacunque  passionum  specie  formaque  apparue- 
rit morbus,  eandem  illam  fida  imagine  a se  etiam  fuisse  de- 

. ' , * 
scriptam. 

Verisimile  est  autem,  id  a quoque  praetennissum , quod  ipse  non 
cognoverat : a nullo  id , quod  non  viderat , fictum. 

CELS. 

Verum  tamen  non  a symptomatibus  solum  et  forma  fe- 
bris, sed  ab  ipsa  diversitate  indolis  ejus,  colligenda  ratio 
est,  quare  nullus  fere  medicinae  modus  excogitetur,  qui,  si 
non  profuit  interdum , ubique  tamen  non  vehementer  obfue- 
rit : lethalitate  nempe  morbi  nondum  absolute  posita.  Qualis 
autem  sanandi  cura,  quove  ea  pacto  innoxia,  salubris,  ac  non 
raro  sola  efficax  probetur,  id  solummodo  doctus  per  experi- 
menta discernit. 

Ne  autem  tam  varie  incedentis  et  continuo  obscurae  fe- 
bris longius  imperfectissima  notitia  sit , liceat  in  illam  histo- 
rico potius  genere  sermonis,  quam  dogmatico,  animadver- 
tere. Namque  ad  usus  ipsos  in  communi  vita  et  in  omni  arte 
id  maxime  inservit , ut  de  factis  et  opinionibus  plana  et  sim- 
plex decurrat  narratio. 

CAPUT  SECUNDUM. 

I N PUERPERARUM  SANITATEM  PRAEMONITA. 

Cuivis  vitae  humanae  periodo , in  qua  novae  et  insuetae, 
longius  hreviusve , duraturae  animales  functiones  sese  exse- 
runt, propria  quaedam  et  singularis  est  habitudo.  Hujusce- 
modi vitae  inconstantia,  qua  diversa  mutationem  mutatio  ex- 
cipit , in  muliebri  sexu  magis  multo , quam  in  viris  contin- 
git. Menstrualis  primum  puella 5 tum  nubilis  fit,  tum  conci- 
pit , gerit  utero , parit  et  salutatur  mater.  Atque  in  pluri- 
mis foeminis  ea  obtinet  in  his  epochis  varietas  et  alterna- 
tio , ut  n6n  una  prorsus  in  singula  statione , quae  antea  fuit, 
eritque  iterum  post,  vitae  et  sanitatis  conditio  eadem  sit. 
Insontes  tamen  hae  plerisque  vicissitudines  veniunt , ac  ra- 

rius  multo  occuparent  cum  molestia,  nisi  pridem  infensa  vis, 
mores  et  vitia  , opulentiae  item  vel  egestatis  exsuperantia, 
infinitarum  corporis  animique  aegritudinum  fons  et  occasio 
exstitissent. 

Atque  inter  omnia  muliebris  sanitatis  stadia  et  momenta, 
nobilitate  functionum,  earumque  peculiaribus,  in  ortu  et 
progressu  modis , deinde  ob  manifestum  in  omne  corpus  in- 
fluxum, haud  aliud  magis  eminet,  quam  partus  epocha  puer- 
periique. Insignes  prae  caeteris , quae  partum  efficiunt , fun- 
ctiones exstant , utpote  solae , quibus , integra  etiam  valitu- 
dine,  modicum  doloris  sensum,  assectatorem  quasi  et  neces- 
sarium , inesse  natura  voluit. 

i 

Hocque  vitae  muliebris  breve  quidem  spatium  molestia- 
rum ac  doloris  naturalem  quandam  sistit  periodum,  facile 
tamen  plerumque  tolerandam , quod  illam  in  perfectionem 
omnis  vitae  muliebris  et  ad  implendum  illius  processum  ips$ 
injunxerit  rerum  creatrix  natura,  Unde  omnis  foemina,  quod 
parere  propemodo  inter  dolores  debeat,  faciles  sibi  indul- 
gentias mollissimamque  curam  jure  vindicet.  Neque  tameij 
ex  hoc  aegrotare  illam  dicimus.  Simplex  enim  pariendi  actus, 
quodsi  inepto  regimine , aut  temeraria , utque  ex  lucri  cu- 
pidine solet,  intempesta  negotiatione  a consuetudine  naturae 
detorquetur,  sicque  functionum  omnium,  quae  maxime  na- 
turalis est,  parturitio,  calamitatum  perpetua  causa  redditur; 
tum  enim  vero  hominum  istuc , haudquaquam  naturae  in- 
faustum opus  habeto.  Utique  nonnisi  naturalem  functionem 
partus  sistit;  qualis  plerumque  foret  etiam,  ni  genus  vitae 
et  modus  obesset,  quo  tractant  et  mactant  parientes.  Ita  quo- 
que res  cum  subsequa  habet  periodo , generalia  et  propria 
munera  puerperae  , recentis  nempe  matris  , complectente. 

Qua  in  valitudine,  licet  universa  mulieris  natura,  ad  tem- 
pus certe , solitis  viribus  deficiat  nonnihil , ac  deforis  citius 
offendi  patiens  sit;  haud  tamen  propterea  veram  aegrotatio- 
nem incusamus.  Partus  enim  praegressus,  utcunque  mollis 
fuerit , quaeque  illum  comitantur  necessitates : functionum 
ad,  lac  parandum  ortus  et  explicatio , fluxus  iochiorum , lar- 

gior  exhalatio  cutis,  et  similia  alia  corporaturae  utique  vix 
robur  addent.  Sed  faciunt  tamen  ad  moderandam  sanitatem 
puerperae  et  constitutionem,  qualis  congrua  est : dum  videli- 
cet  pleraque  satis  intra  suos  fines  versantur , ne  quid  abire 
in  morbum  minetur. 

Istaque  ad  aliquot  dies  protracta  post  partum  defatigatio 

cunctis  animantibus  matribus  indicta  esse  a Numine  videtur ; 

* 

propterea  forsan,  ut  recentis  matris  erga  nudam  prolem  in- 
separabiles amplexus  sint.  At  in  hominis  genitrice  vanum 
ferme  hoc  intentum  natura  habuit.  Taedet  enim  certe , non 
esse,  quod  ferarum  pulli  ob  maternum  amorem  proli  horni» 
nis  invideant ! 

Puerpera  itaque , nisi  vere  affligit  morbus , nequaquam 
in  tractatione  pro  aegra  habeatur,  quod  tamen  fieri  quotidie 
cernimus.  Plurima  quippe  in  puerperio  significata  citra  verum 
aestimantur.  Ita  accidit , ut  inepto  consilio , et  adversis  re= 
mediis  ex  methodo,  ut  superbiunt,  in  matrem  et  infantem 
alliciantur  morbi , in  quos , praetermissa  solum  absurda  cu- 
ratione , ne  quidem  pronitas  aderat. 

Caeterum , ne  quis  dicere  me  putet , puerperarum  quoad 
victum  aliasque,  quibus  laedi  possunt,  deforis  et  intus  po- 
tentias , nullam  habendam  rationem  esse  ac  prospicientiam ; 
procul  abest,  ut  potius  congruum  vitae  modum  summopere 
commendem-  Hic  enim  nonnisi  de  rerum  extremis , et  de 
mutabili  cura  puerperarum  ad  praeconceptas  opiniones , tum 
de  illarum  ob  doctam  inscientiam  vitiosa  tractatione  sermo- 
nem facimus. 

CAPUT  TER  T I U M, 

GENERALES  IN  FEBREM  PUERPERALEM  ANIMAD- 
VERSIO N E S. 

Quanquam  recens  puerperii  periodus  singularem , at  re- 
ctum caeteroqui  sanitatis  statum  sistat , fatendum  nihilominus 
est , puerperam  eo  tempore , quam  reliquis  vitae  stadiis , in 
multifarias  infirmitates  procliviorem  esse,  utque  functionibus 

novis  implicita  et  peculiaris  ipsi  vita  est , ita  plures  quoque, 
easque  inordinatas  et  puerperio  adscriptas  pati  mutationes. 
Igitur  vel  ex  hoc  vulgares,  in  alios  passim  mortales  et  in 
vitae  universitatem  illabentes  morbi,  si  forte  puerperae  in- 
gruunt, in  hac  cum  variis  puerperio  adtributis  rebus  et  mo- 
mentis necessario  confunduntur , eamque  ob  causam , ut  di- 
versimode sunt  complicati,  distincte  internosci  etiam  et  per- 
curari debent. 

Quarum  veritatum , licet  ipsa  eas  natura  monstret , ne- 
glecta aestimatione  evenit,  ut  singularis  morborum  puer- 
peralium origo  et  cursus  et  exitus , ad  ultimum , cujusvis 
vulgaris  morbi,  simul  in  puerperas  incidit,  proprius,  quem 
in  his  insumit  ac  retinet , character , ad  usque  posthabitus 
fuerit,  vel  spretus  omnino. 

Ac  quanquam  haud  jucunda  multum  ex  se  genitricum 
sors  sit , ne  prospera  quidem  valitudine , eoque  magis , ad- 
versa ; est  tamen , ut  invisa  earum  alioqui  fortuna  deforis 
etiamnum  miserabilior  efficiatur.  Nullum  profecto  superat 
aquae  ignisve  tormentum  medicum,  quod  non  tentatum  in 

Hr 

miseris  diversa  arte  fuerit.  Olim,  atque  longissima  annorum 
serie,  omnicuilibet  novae  matri  sudando  vix  non  pereundum 
erat;  alia  tempestate  ne  ipsum  contra  frigus  tutabantur.  Ali- 
quando primis  a partu  diebus  neque  enema,  multoque  minus 
quoddam  alvum  movens  lene  medicamen  adhibebatur ; paullo 
post  manna  et  mirabili  sale  iis  bonos  succos  expurgabant  ad 
ultimas  guttas  usque.  Tum  non  multis  abhinc  annis  vix  pa- 
rere gravidas  siverunt,  nisi  ad  plures  uncias  educto  ante  per 
venam  sanguine ; nostris  contra  diebus  multo  minore  copia 
una  cum  sanguine  protinus  emanare  animum  horrent.  Illic 
puerperas  generoso  potu  et  victu  saginant  et  exurunt  prope- 
modo ; hic  inerti  herbarum  infuso , et  aquosa  emulsione  vix 
vitam  consistere  cum  fame  sinunt.  Quo  rudi  et  tumultuario 
more  paucissimis  salubre  puerperium  contingit.  Unde  inter 
tricenas  aegrotantes  vix  duas  excipito , quibus  , nisi  ubi  epi- 
demice regnat,  non  ex  acceptis  erroribus  adsciscatur  febris. 
Caeterum  pleraque  similiter  illata  mala  vulgus  derivare  a 

partu  solet,  utcunque  naturalis  fuerit,  nec  difficilis  ferine. 
Atqui  protracta  tamen,  quin  et  aspera  aliquantum  partura, 
vitata  modo  ministrandi  cruditate , raro  molestias , ne  veras 
quidem  indignationes  concitat,  praecipue  si  amicum  tempus 
est,  neque  morbus  popularis,  aut  incongruens  ante  omnia 
in  graviditate  et  puerperio  regimen  fuerit,  v 

Frequentissima  morborum  puerperalium,  dum  certe  sin- 
gulatim  occurrunt , occasio  ab  intemperie  aeris , a subita 
illius  mutatione , et  contracto  frigore  oritur ; item  a transpi- 
ratione,  aliisque  excretionibus  retropulsis ; a ciborum  potus» 
que  immoderatione , nec  raro  a tenui  victu , ex  vegetabili- 
bus inprimis ; ab  extenuante  potatione , ab  infirmantum  pur- 
gantiumque  abusu,  denique  ab  omni  vehementi,  sive  subito, 
sive  longius  opprimente  motu  animi.  Verum  uberrimus  metu 
molestiaque  gravium  fons  malorum  turbata  lactatio  est : 
mammarum  Omnis  totaque  repulsa , vitioso  insuper  usurpato 
regimine , aut  illarum  sera  nimis  admotio.  Eaque  prorsus 
vitia  et  errores  vix  aliquando  doloribus , et  certa  febre  va- 
cant. Nihilosecius  mortalibus  cum  ipsa  hac  febris  specie 
mirabilis  familiaritas  est,  ut  eam  habere  pro  necessaria  et 
naturali  socia  omnis  puerperii  ament,  imo  invitandam  esse 
ex  cultu  credant. 

Nunc  vero  in  rem  erit,  tractandi  morbi,  quem  febrem 
puerperalem  dicunt , ante  omnia  atterere  historiam , tum 
quaenam  vulgaris  illius  habeatur  idea , obiter  pronunciare. 
Conveniendum  enim  ubique  ante  disceptationem  est,  quae- 
nam nominibus  tribuatur  significatio.  Ac  quoniam,  quod  pre 
profertur , non  tam  residere  in  fictione  quam  existere  in  re 
ponimus,  vocis  conceptio  versari  in  factis  potius,  quam  in 
vanitate  soni  debet. 

Quamquam  id  sero  quidem.  Praestat  autem , ut  nunc  non  graculi  aut 
corvi  more  de  vocibus  decertes , sed  ipsi  rerum  veritati  des  operam. 

GALEN. 

Ac  quidem  ex  quo  nomen  febris  puerperalis  innotuit : ubi 
foemina  in  puerperio  ex  acuta  varia  febre  moritur,  et  secto 
radavere  in  ventris  praesertim,  vel  etiam  pectoris  cavo,  aut 

alibi  colluvies  aquosa  et  aemula  puris  offenditur , communi 
prudentum  medicorum  sermone  defuncta  febre  puerperali  di- 
citur. Id  equidem  confirmatum  est.  Item  omnes , ab  aucto- 
ribus vocabulo  febris  puerperalis  ad  hanc  diem  designatas 
febres , eodem  se  habuisse  modo  , ejusque  ipsius  speciei  af- 
fectiones fuisse , etiam  hoc  compertum  est. 

Febris  itaque,  aut  quaelibet  puerperam  invadens  aegri- 
tudo, sub  qua  peculiaris  hujusmodi  colluvies  occupat,  vel 
occupare  potest,  febris  puerperarum  exstat.  Neque  tamen 
omnis , quae  in  puerpera  est , recte  febris  puerperalis  est ; 
quanquam  constet,  pl eramque  febrem  nonnihil  protractam,  in 
primis  quodam  in  systemate  uteri  longius  morante  stimulo, 
ad  inducendum  similem  morbum  idoneam  esse , reque  vera 
saepe  inducere , qualiscunque  passionum , unde  febrem  no- 
minas, caeterum  in  perspicuo  apparatus  fuerit. 

Ubicunque  igitur,  quod  saepe  assolet,  ejusmodi  infensa 
febris  haud  satis  in  tempore  judicari  et  feliciter  potest,  mox 
malo  ea  conatu  modoque  ponere  humorem  tendit,  et  copia 
et  materia  ita  comparatum  , ut  similis  congestio  in  nemine 
fieri , nisi  in  puerpera  queat. 

Atque  licet  non  omnis  in  novam  matrem  incidens  valitudo 
ac  febris  ab  initio  jamjam,  et  ex  se  febrem  puerperalem  pro- 
prie constituat,  potest  saltem  in  eam  abire,  imo  ni  ocyus 
sanetur,  aut  rite  mulceatur , debet  abire. 

Quae  quidem  paradoxa  multis  sententia  ab  innumerabili- 
bus exemplis  sponte  promitur.  Atqui  ex  totidem  iisque  pro- 
bis observatis  aliud  momentum  grave  ex  febris  ipsa  natura 
prodiit:  summum  quippe  in  hoc  morbo  esse  discrimen,  ne 
idiopathica  febris  sit,  an  deuteropathica. 

Quarum  postrema  ab  omni  morbo  potest  oriri,  qui  puer- 
peras passim , atque  alias  fo eminas  quacunque  de  causa  cor- 
ripit; ut  tamen  in  illis,  ob  facilem  in  febrem  puerperarum 
metamorphosin , periculosius  decurrat,  quam  in  aliis,  extra 
puerperium.  Illae  enim  non  tam  ex  morbo  primo , et  ab  ortu 
fortasse  minus  exitioso  perimuntur,  quam  ex  morbidis,  qua- 
tenus puerperae  sunt , per  febrem  in  se  inductis  et  induci 

aptis  modificationibus.  Interim  etiam  hoc  docet  experientia, 
generalium  affectionum  in  febres  puerperales  descensum 
non  quovis  tempore , nec  omni  sub  climate  , nec  in  quavis 
puerpera  similiter  fieri , eademque  velocitate. 

Quandoque  autem  morbi  in  puerperia  cadunt , jam  ipsa 
ab  origine  hoc  praediti  genio , ut  sine  praegressis  in  ter  cur- 

rentium  febrium  notis , neque  quod  deforis  accesserit  occa» 
sio,  maximum  subito  ac  nonnisi  puerperis  infestum  discrimen 
prodant. 

Qua  in  re  potissimum  ad  duo  momenta  respicimus  : primo 
ad  singularem  malignitatem,  quae  morbum  efficit;  tum  ad 
ipsum  corpus  suscipiendae  labis  peculiariter,  quin  imo  unice 
idoneum.  Quid  ni?  Ipsi  contagio  harum  febrium,  ut  multis 
exemplis,  ne  dicam  experimentis,  calleo,  nec  in  alias  foe- 
minas , neque  in  gravidas , ullum  est  imperium.  Corripit 
nempe  illas,  sive  ulterius  saltem  ac  manifestius  erumpit  in 
eis  nonnisi  post  editum  foetum  morbus. 

Atque  pessimae  tales  febres  sub  diversis , nec  aptis  sem- 
per  in  proditionem  insidiis  etiam  endemice  grassantur.  Ut» 
plurimum  vero  illarum  epidemicus  furor  est ; quin  tamen, 
ut  reliquae  pestes , medicorum  curas , imo  ne  suspiciones 
vulgi,  illico  in  se  convertant;  quia  minus  ubique,  quam  alii 
aegri,  numerosae  puerperae  sunt. 

Quarum  febrium  causa  et  origo  absque  dubitatione  prae- 
sertim in  qualitatibus  aeris  latet,  quin  sensibus  occurrat, 
nec  forte  etiam,  licet  cognita,  immutari  queat. 

Consuevit  autem  febrium  puerperarum  genus  hoc  pluri- 
mum cum  exanthemate  grassari,  vixque  malignitatis  modum 
tenere.  Stratae  venenoso,  vitam  veluti  afflante,  halitu  asphy- 
cticae  jacent , intus  fractae , vixque  erigendae  ad  animum 
amplius  puerperae. 

Sed  infesta  maxime  ea  febris  est , quae  cum  maligno 
uteri  affectu  aut  putrescentia , vel  cum  extincta  illius  vita, 
vel  simili  pernicie  cujusdam  alius  partis  conficitur.  Atque 
ista  quoque  febris  more  epidemicarum  saevit;  sed  passim 
sporadice  etiam.  Tum  vitio  loci,  sive  causa  illud  febris  sit, 

sive  effectus , curam  et  moderamen  respuente , plerumque 
necat. 

Inter  sporadicas  febres  frequentissime  ea  incidit,  quae 
ortum  a laesione  et  inflammatione  genitalis  habet,  post  gra- 
ves partus  ex  natura , vel  rustica  manu , item , quae  profusas 
haemorrhagias  sequitur.  Pi^aegressis  talis  notae  offensis,  nisi 
mors  confestim  irruit,  dumque  vitium  loci  impatiens  me- 
delae perstat , calamitas  omnis  in  febrem  puerperalem  ver- 
titur, quae  vel  per  se,  vel  una  cum  gangraena  ac  sphacelo 
afflictae  partis , certa  nece  perimit.  Nihilominus  celebres 
alias  medici  non  solum  nihil  proprii  inesse  febri  pueiqxerali 
arguunt ; sed  etiam  viros  eadem  laborare  similiter  ac  foemi- 
nas  perhibent.  Alienus  sermo!  quin  etiamsi  verum  dictum 
esset;  at  falsissimum  est? 

Puerperas  perinde  ac  viros,  utique  citra  puerperium,  in- 
flammatione peritonaei  et  intestinorum  prensari , hacque  il- 
los interimi  prope  uti  puerperas  posse , apexta  et  confessa 
vexatas  est.  Item  plurimas  membranacearum  partium  plilogo- 
8es  cum  transfusione  humoris  lymphatici  ac  serosi  currere, 
tum  inflammata  membra  passim  conglutinari , et  hoc  liquet. 
Humoris  vero  talem  destillationem  illi,  quae  in  puerpei’a, 
tenente  vel  praegressa  vulgari  intestinorum  aut  peritonaei 
phlogosi,  sive  etiam,  ut  saepius  consuevit,  absque  tali  in- 
flammatione, in  decursu  tempestatis  tardius  ocyus  in  ventrem 
iiruit,  copia,  indole,  ortusque  causa  et  modo,  esse  similli- 
mam; id  expeiientia  ipseque  aspectus  refutat. 

Illa  quippe  evaporatio  nunquam  sine  inflammatione  ori- 
tur, arctissimumque  cum  ista  prodit  nexum;  haec  autem 
metastasis  in  partibus  saepe , quas  inundat , nihil  habet  in- 
flammati ; dumque  per  casum  phlegmonis  quiddam  obrepit, 
abest  tamen,  ut  quae  puerperae  insidet,  colluvies,  seu  co- 
pia, seu  colore,  vel  materia  et  consistentia,  cum  illa  videlicet 
per  phlogosin  facta  destillatione,  aliquatenus  congruat. 

Ac  sane  absque  singulari  perspicacitate  intelligitur , flui- 
dorum copiam , constituentes  partes , et  mixtionem , item 
corporis  illiusque  facultatum  omnem  complexum  aliter  se 

habere  in  foemina , dum  ventrem  gestat , aliterque , quando 
vacua  est ; ut  taceamus , quantum  haec  omnia  ab  aliis  corpo- 
ribus , cummaxime  virorum  discrepent. 

Illi  vero  unam  esse  omnium  hominum  curationem  existimant.  Ego 
contra,  si  cujusque  privatim  naturam  explorare  ad  unguem  scirem, 
utique  qualem  fuisse  Aesculapium  mente  concipio , talem  me  esse  pu- 
tarem. 

GALEN. 


Verum  mortalis,  cujus  vita  et  bona  valitudo  statis  tempo- 
ribus tot  peculiares  mutabilitates  habet;  nonne  consequens 
est,  ut,  si  iisdem  vitae  periodis  valitudine  laboret,  et  ipsis 
quoque  suis  afflictibus  insit  quidpiam,  quo  ab  omni  morbo 
alio  se  distinguant?  Atqui  harum  mutabilitatum  in  gravidis 
ac  praesertim  puerperis , caduca  salubritate , singularissima 
una  et  maxime  conspicua  liaec  est:  quod  iis  ex  fatali  fere, 
quatenus  morbus  tenet,  humorum  ubertate  sua  et  indole, 
tum  ob  propriam  sibi  sensibilitatem  tam  facile,  ac  quidem 
frequentissime  in  ventrem,  ex  morboso  stimulo  et  agitatione 
febris , liquidi  alieni  congestio  fiat. 

Atque  ex  hac  a quovis  prudente  medico  agnita  demum  et 
aperta  experientia  clare  scitur,  omni  puerperali  febri  atque 
aliis  etiam  minus  periculosis  puerperarum  morbis,  si  quidem 
etiam  majorem  in  illis  irritabilitatem,  fluxum  loehiorum* 
lactisque  appulsum  et  excretionem  (quorum  omnium  multi- 
plex et  peculiaris  est  in  affectiones  suas  potestas) , haud  re- 
spicimus; proprium  et  per  se  insignitum  characterem  essCj 
easque  ob  hanc  singularitatem  variam  quidem , sed  ubique 
tamen  ad  ipsam  indolem  suam  proxime  applicatam  artem 
poscere. 


Quae  curationem  indicant,  prout  in  duo  dividuntur,  affectus,  queia. 
curamus  , et  partium  aegrotantium  temperies  sunt. 

GALE  N. 


Nihilosegnius  circulatorum  genus  aegrotanti  omni  puer- 
perae , paucas  intra  horas , senis  pluribusque  vicibus  indis- 
criminatim  venam  deplent , ac  in  falso  credita , seu  vera 
etiam  enteritide , intra  biduum  ex  usu  et  sine  omni  haesita- 
tione sal  amarum  cum  parca  aqua  ad  sex  et  ultra  uncias 

impie  ingerunt.  Boni  Dii ! quodsi  non  omnis  ita  interficitur 
muliercula , quid  aliud  colligimus  inde  ! nisi  vix  quaqua  me- 
thodo quasdam  naturas  posse  destrui,  quasdam  contra  nulla 
ratione  conservari. 

CAPUT  QUARTUM. 

j ' 

VARIAE  CAUSAE,  QUAE  IN  AEGROTANTIBUS  PUERPERIS 
EXSTI  ELATIONEM  LACTEAM  PROLICIUNT. 

Ob  multifarias  causas  foeminam  ex  ea,  quam  sibi  ceu 
puerpera  propriam  habet,  salubritate,  in  aliam  ab  hac  aber- 
rantem, ideoque  morbosam  valitudinem  posse  delabi,  nemo 
dubitat.  Praeter  vulgares  in  rebus  non  naturalibus  admissos 
errores,  puerperis  majore  ambitu  infestos,  excitandae  febris, 
et  lethalis  in  cavum  quoddam  transiturae  materiae  actuosis- 
simam occasionem  intempesta  saepe  et  aliena  medicina  ex- 
hibet. 

Quidquid  in  puerpera  inimicum  stimulum  concitat,  et  ali- 
quantum valet  extrahere , id  ipsum  etiam  in  illa  vitiosae 
destillationis  opportunitatem , ipsamque  inducere  funestam 
actionem  poterit. 

Praeter  varias  topicas,  praecipue  genitalium  aliorumque, 
quae  his  proxima  sunt,  membrorum  affectiones,  quaelibet 
Talitudo  febrilis  cum  vel  etiam  sine  conspicua  offensa , in- 
primis  ubi  ante  partum  incessit  labes , ceu  princeps  in  puer- 
perio morbi  post  foetum  emergentis  habenda  causa  est.  Id- 
que  ante  omnia  ad  illas  primarum  viarum  alienitates  perti- 
net, quae  insequi  omnino  debent,  quoniam  certi  homines 
praeter  avarissimum  victum , quo  miserabiles  gravidae  alio- 
quin  marcescunt,  crudelius  etiamnum  eas  crebris  purgatio- 
nibus pCr  menses  extenuant.  Ista  gignentium  pernicies  tri- 
stiorem satui  humano  stragem  inferunt , quam  omnes  , quot- 
quot fuerant  eruntque , epidemiae  inter  puerperas. 

Morbi  acuti  alias  regnantes,  si  forte  in  enixas  incidunt, 
quibus  alioqui  gravius  minantur,  accedente  praesertim  ma- 
ligna visceris  cujuspiam  in  thorace,  seu  ventre  phlogosi; 

tum  Yaria  typhi  genera  5 febres  putridae  vel  nervosae , in- 
primis  cum  scarlatina , vel  petechiis,  ni  morbo  tempestiye 
occuritur , vel  recte  a principio , protenus  naturam  induunt 
febris  puerperalis.  Eaque  nunc  uspiam  in  corpore  colluviem 
ponit,  arte  ut  plurimum  jam  nimis  sera  vix  arcendam. 

In  permultis  puerperarum  epidemicis  febribus,  excitans 
fomes,  uti  videtur,  specialiter  ex  aere  cadit,  tanta  noxa  et 
repentina  nec  explananda  facile  omnium  functionum  ever- 
sione, ut  exitialis  destillatio  paucis  nonnunquam  ab  invasione 
horis  jam  coeperit , imo  consummata  sit.  Ea  prope  celeri» 
tate  ac  saevitia  febris  affligit,  quae  per  contagium  est  illata* 
Morbum  quippe  in  locis,  ubi  plures  puerperae  simul  com- 
morantur, non  communicari  solum  et  propagari,  sed  etiam 
continuo  evolvi  in  pejus , enim  vero  non  argumentis  hoc  in- 
vestigandum , sed  jam  experimentis  cognitum  est. 

Nec  fas  est  reticere , ne  unam  quidem  me  comminisci 
hoc  morbo  exstinctam , quae  nec  uteri , neve  alterutrius  tu- 
bae aut  ovarii,  singulatim  vel  omnium  simul,  morbosam  ali- 
quam affectionem  exhibuerit. 

Quas  quidem  mutationes  et  corruptelas  interdum  a morbo 
produci  et  ab  ipsa  in  ventre  collecta  sanie,  nequaquam  ab- 
nego. Yerumtamen,  quia  ejusmodi  alienitates  passim  occur- 
runt, ubi  nihil  humoris  in  membra  premit,  ventre  omni  col- 
luvie vacuo , ac  perfectissima , quae  hac  in  cavitate  sunt, 
partium  natura ; quum  porro  ea  sit  persaepe  corruptionis 
facies , ut  illam  evenisse  inter  febris  breve  tempus  prudenter 
ne  cogitari  queat  5 non  est  profecto , ut  abnormes  in  syste- 
mate uteri  mutationes  semper  consequi  ex  febre  putemus ; 
ad  summum  fateamur , quasdam  illarum  increbrescere  ipso 
sub  affectu , tum  forsan  praesentibus  alioqui  passionibus  su- 
pervenire per  casum  posse. 

Memorata  a me  hucusque  parum  equidem  cum  sententiis 
aliorum  conspirant,  qui  febre  hac  extinctarum  uteros  semper 
se  reperisse  illaesos  asserunt.  At  primo  celebres  illi  scri- 
ptores nihil  produnt,  quanam  nota  ipsi  uteros  internoscant. 
Namque  non  omnem  a phlegmone  licet  et  gangraena,  aut 

alias  clara  pernicie  incolumem  uterum  ideo  quoque  pro  sano 
habeamus.  Quotnam  sunt  demum  obstetricantes  et  medici, 
quibus  brevi  ante  gravidae , aut  recentis  puerperae  salubrem 
et  in  toto  ad  naturam  dispositum  uterum  intueri  acciderit, 
et  palpare  manu  ? quive , dum  morbidum  viscus  licuit  aspi- 
cere, adeo  curiosi  fuerint? 

Persaepe  primo  ego  obtuitu  suspectos , paucis  minutis 
antea  ab  aliis  vix  in  fundo  scissos , ab  omni  suspicione  plane 
absolutos,  et  rejectos  uteros  paullo  post  coram  iisdem  me- 
dicis ac  chirurgis , eadem  super  tabula , novo  examini  sub- 
jeci, nulloque  studio  indurationes  in  iis,  pus,  ulcera,  vel 
aliter  depravata  loca  omnium  ante  oculos  posui. 

Contigit  mihi  etiam  in  peregrinationibus  meis,  interfuisse 
aliquando  in  parientium  quodam  instituto  duabus  sectionibus. 
Si  quidem  in  examinanda  omni  per  febrem  sublata  puerpera 
similis  levitas  ac  properatio  ex  consueto  obtinet;  haud  mi- 
remur porro , quemadmodum  in  omnibus , quae  circa  mor- 
bos puerperii  cadaverumque  extispicia  illinc  pervenere  hi- 
storiis , uterum  vix  unquam  contaminari  dicant. 

In  alio  amplissimo  valitudinario , ubi  singulis  anni9  non 
paucae  puerperarum  mortes  sunt , certior  factus , propriisque 
edoctus  oculis  fui,  in  his  ad  vulgares  anatomicas  exercita- 
tiones , uti  caetera , destinatis  corporibus , nihil  peculiariter 
inquiri.  Imo  certus  quidam  alibi  degens  obstetricator,  de 
sua  puerperarum  egregia  tractatione  impie  vociferans , tam- 
etsi in  cadaverum  copia  tristem  morbum  proxime  spectare 
opportunissime  possit,  quin  aspicere  flocci  pendit,  nimirum 
senescenti  secum  adquiescens  indolentiae,  alioqui  noscitare 
se  prae  omnibus , tales  aegras  ad  unam  omnes  ex  enteritide 
perimi,  a sordibus  nempe  in  primis  viis.  Alii  interim  pru- 
dentes, instituta  sectione  in  ipsis  iis  corporibus,  semper  qui- 
dem congestionem  in  cavo  ventris,  sed  phlegmonis  intesti- 
norum, omenti,  peritonaeique  saepissime  ne  vestigium,  con- 
tra ubique  uteri  corruptionem  et  in  ultimas  aliquando  libras 
putrem  solutionem  repererunt. 

Unde  clare  perspicitur,  quaenam  auctoribus  fides  sit, 

quibus  uterus  in  defunctis  hac  febre  puerperis  continuo  sanus 
et  integer  apparet.  Sors  talis  insolens  mihi  saltem  nunquam 
contigit. 

Uteri  et  internorum  genitalium  morbida,  et  diverse  ad 
putredinem  inclinata  conditio , ut  in  antecedente  libro  ube- 
rius tractavi , febrem  puerperalem  malignam  creberrime  ex- 
citat. Hancque  veritatem  a perpetuo  coram  multis  medicis 
facto  examine  ita  habeo  probatam , ut  omnino  existimem , in 
hujus  notae  morbis  systema  uteri,  in  quantum  irritabile  ac 
sensibile  est,  tum  quoad  ipsum  solidum,  ideoque  etiam  qua- 
tenus ad  integritatem  structurae  ac  functionum , semper  a 
salubritate  quodammodo  dellecti , quin  imo  certam , licet 
saepe  nonnisi  per  vitiata  munera  intelligendam  alienitatem 
in  locis,  quatenus  topica  affectio  cum  communibus  privatis  ve 
puerperae  facultatibus  propius  communicat , omnem  febrem 
puerperalem  ferine  per  essentiam  ponere , caeterum  parum 
referre,  num  uteri  calamitas  ante  febrem  steterit,  hancque 
primum  concitaverit,  an  morbo,  varias  ob  causas  in  puerpe- 
rium ante  illapso,  ea  demum  fuerit  inducta;  adeoque,  topi- 
cam  offensam  febris  fecerit. 

Equidem,  si  celebratis  medicis  fidem  habemus,  lactis  lo- 
chiorumque  ipsa  materia  et  modus  secessionis  haud  multum 
spectant  ad  febrem  puerperalem,  haecque  ipsa  ex  casu  dum- 
taxat , ut  in  quaedam  alia  munera , sic  etiam  in  illa  influ- 
xum habent.  Attamen  ex  meo  conspectu  alia  interponenda 
opinio  est.  Ac  quonam  argumento  vel  exemplo  excretiones 
illas  in  febre  puerperali  haud  recedere  a salubritate  dispu- 
tant ? Nemo  medicus,  cui  aliquoties  modo  curare  in  puer- 
perio contigit,  nescium  habet,  urinam,  lochia , aliasque  lin- 
teo exceptas  impuritates  curiose  discerni  semper  nec  ubi- 
que haudquaquam  posse.  Quin  imo  minister  ille  naturae, 
omniumque , quae  ad  puerperii  cultus  spectant,  diligens  ob- 
servator ultro  innuet,  in  lubrica  re  potius  adstantium  et  cu- 
stodum dictis  confidendum , quam  sensibus  esse.  Quid  autem 
foeminarum  istud  genus  non  impigre  narrat  ? Ac  quaenam 
notae,  quae  pleraque  in  lochiis  sana  esse  significent?  quum 

notissimum  sit , neque  colorem  , neque  consistendam  et  co- 
piam ad  illas  cognitiones  praestare,  sed  in  singulis  mulieri- 
bus yaria  et  mutabilia  esse,  ut  non  tam  ex  lochiis  ipsis, 
quam  ex  valitudine  totius  corporaturae  decerni  de  purga- 
menti natura  et  errore  debeat. 

Idem  etiam  de  praepostero  judicio  circa  munus  mamma- 
rum valet.  Permultum  impedimenti  medico , potissimum, 
nisi  simul  obstetricans  est , etiamque  huic  saepenumero , ab 
intempestivo  decore  objicitur.  Namque  ubera , siquidem  non 
omni  vacant  lacte,  quod  rarum  est,  ideone  certi  sumus,  lac 
iis  sincerum  inesse  justaque  copia?  Qua  caeterum  levitate 
in  ista  officia  vulgo  animadvertatur,  nemo  nescit.  Atqui  ta- 
men ab  lactis  omni  defectu,  ad  illius  rectam  copiam,  et  qua- 
litatem certa  est  gradatio*  Mihi  saltem  vix  ulla,  quoad  me- 
mini, febris  puerperarum  obvenit,  in  qua  tardius  ocyus  nec 
in  purgamentis , neque  in  secretione  lactis , aliqua  ingruerit 
turbatio ; ut  itaque  breviter  dicam : Ubicunque  febris  puer- 
peralis est  j ibi  etiam  et  in  lacte  et  in  lochiis  aberratio  est. 
Sed  ne  ita  quidem  rem  complexus  sum.  Scilicet  oportet 
etiam,  curam  praecipue  evaporationis  per  eutim  habere. 

Ast  dehcit  fere  functionum  cutis  doctrina , quum  nec 
modum , quo  transpiratio  succedat , nec , quibus  elementis 
exspiratum  constet,  intellectum  habeamus. 

Neque  explicamus , quemadmodum  resorptio  per  cutim 
•fiat,  quaeve  principia,  quaque  ea.  copia  ex  aere  in  corpus 
commeent.  Atqui  tamen  notitia  haec  ob  plura  nondum  ex- 
plicari apta  argumenta  plurimum  interesset.  Verum  neque 
crassioris  humidi , quod  ex  cute  provenit , sudoris  nempe, 
aliquod,  unde  scientia  in  usus  proficiat,  praetentatum  examen 
sciveris.  Num  illius,  quod  clam  avolat  per  cutim,  ipsiusque 
sudoris,  ex  parte  saltem,  eadem  sunt  excernentia  organa, 
eademque  principia  excretorum,  juxta,  quod  copia  et  forma 
discrepant  ? Quomodo  materia  transpirabilis  et  sudor , qua- 
tenus perfecta  sanitas  est,  ab  eadem  materia  tenente  morbo 
differt.  Quinam  illarum  secretionum  modus  variis  sub  aegri- 
tudinum formis  ? Quanam  pactione  excretio  illa  morbum  le- 

vat.  Quomodo  6e  habet,  si  non  Ierat,  sed  exasperat  verius  ? 
Quamnam  instabilem  et  reciprocam  rationem  externa  evapo- 
ratio ad  internam  eam  que  totam  habet,  quae  ex  tunicis,  qui- 
bus cavae  et  membranaceae  partes  teguntur,  intus  obtinet? 
Quis  demum  hac  in  re  modus  in  omni  homine , praesertim 
in  muliere , extra  puerperium , tum , quando  puerpera , vel 
sana,  vel  morbida  est?  Similibus  quidem  studiis  dedere  sese 
multo  praestaret,  quam  curta  alioqui  scientia  ad  lubidinem 
construendo  morbos , aegros  destruere , erroribusque  addere 
ineptias. 

Largior  universim  in  puerperis,  quatenus  recte  valent, 
transpiratio  est , eaque  in  plerisque  aliquid  peculiaris  olidi 
habet , ne  ingrati  quidem , nisi  ab  aegritudine  vel  immundi- 
tia aliter  fiat.  Quapropter  ex  eo,  quocj  per  superficiem  cor- 
poris migrat,  ex  oritur  a inde  cutis  temperie,  mollitia,  et 
benefico  quodam  madore , vel  ex  alienitate  aut  defectu  illa- 
rum rerum  certius  de  puerperis  earumque  valitudine  judi- 
catur, quam  ex  plerisque  mutationibus  aliis,  quae  singulatim 
ab  illis,  ac  veluti  signa,  seorsim  acceperis.  Reciprocam  enim 
vero  affinitatem  esse  et  consensum  aliquem  inter  corporis 
externam  et  internam  exhalationem,  item  in  valitudine  mor- 
bosa , afflicta  alterutra  superficie , alteram  affici  ex  contra- 
rio , communissimum  est. 

Equidem  in  plerisque  aliis  morbis  aliqua  in  cute  ejusque 
muneribus  mutatio  obtinet;  attamen  in  nulla  afflictatione  ea 
tantum  tamque  necessarie  ad  ipsam  naturam  passionis  facit, 
quantum  in  febre,  quae  funesta  puerperis  est,  quum  ipsa 
illa  maxime  ea  principia  et  materiam  suppeditet,  quorum  in 
destillatione  et  colluvie  affectus  fere  omnis  totusque  positus 
est. 

CAPUT  QUIN  T U M. 

QUAEDAM  IN  CONGESTIONIS  SEDEM  ET  M A T E U 1 A M 

ANIMADVERSIONES. 

Humorem  puerperali  febre  morbose  instillatum,  secto  ca- 
davere, principes  in  chemia  viri  examinaverunt;  sed  abunde 

erit,  lectori  revocasse  analysin,  in  tertio  libro  a me  commu- 
nicatam. Confitemur  tamen , ex  curiosa  arte  nihil  fere  , ne- 
que m edentibus  commodi  increvisse. 

Quare  monitis  ad  chemiae  illa  criteria  supra  expositis 
quaedam  hic  alia  subjungam , medicis  forte  ad  usum  non 
penitus  inania.  Atque  quidem,  dum  ad  ea,  quae  instillatio- 
nem solent  comitari , cordate  attendimus , veri  haud  absi- 
mile est,  ipsum  humorem,  quem  mulier,  donec  gravida  erat, 
ad  foetum  modo  vegetabili  sustentandum  in  se  habuit,  nunc 
autem  genito  secundum  ritus  animales  nutriendo  , ad  paran- 
dum quippe  lac , possidet , principiorum  , unde  morbosa  se- 
cretio coit , capitalem  partem  sistere  una  cum  commixta  ne- 
que exigua  portione  materiae  transpirabilis  et  accedente  ali- 
quo purgamenti  momento  , sive  non  delati  in  uterum , sive 
vitiose  resorpti.  Quatenus  vero  ex  primis  viis,  aut  ex  urinae 
meatubus  acri  confluvio  quidquam  adveniat , difficile  pro- 
batur. 

Deinceps , quandoquidem  naturae  nostrae  aliquid  inest, 
quod  vere  supremum  vitae  principium  dixeris , ea  indole,  ut 
ceu  subtilissima  aura  aetherea  cogitari  possit;  propemodo  cre- 
dam, cum  lethali  et  alienissima  colluvie  vitalis  illius  aetheris 
simul  difflari  quiddam  ; quod  insequens  paene  una  cum  me- 
tastasi omnis  ruina  virium  probabilissimum  facit. 

Abdomen  ac  proxime  pectus  congestio  prae  caeteris  in- 
trat. Yix  unquam  fere  laticem  in  cranio  vidi.  Sed  notandum, 
prima  occasione  mortis  aliunde  jam  reperta,  caput  aperiri 
saepe  omissum  fuisse.  Senlel  modo,  ut  dudum  declaravi,  qua- 
lis in  abdomen  descenderat , materiae  particula  oculorum  in 
cameris  sedit,  et  aliquando  juxta  communem  focum  in  dex- 
tro pectoris,  duae  itidem  illius  humoris  unciae  inter  pleu- 
ram et  musculos  costarum  eodem  latere  coiverant,  integra 
pleura. 

Rarius  humor  partes  exteriores  petit.  Sin  vero  occupat, 
dumque  haud  dispellitur  in  tempore , nec  febris  apta  pror- 
sus tractatio  fit;  alia  plerumque  nova  in  quoddam  cavum  ir- 
ruptio sequitur , simili  cursu  ac  fine.  Migrat  autem  sanies. 

ubi  ad  exteriora  tendit , potissimum  circa  articulos  femo- 
ris , genuum  quoque , rarius  ad  eubitos.  Interdum  etiam  in 
parotides  cadit , summo , quod  extrinsecus  confluens  mate- 
ria habet,  discrimine;  quum  pessima  plerumque  comitans  fe- 
bris sit. 

Magna  interim  illapsi  humoris , quoad  indolem  illius  at- 
que copiam,  diversitas  est,  ut  modo  aquosus  et  albidus  seu 
paullo  densior , pus  aemulans , subfuscus  ac  ex  parte  con- 
cretus in  membranulas  sit,  qua  specie  viscera  contegit,  con- 
glutinat , et  malignissimum  odorem  gasis  spargit.  I^aec  au- 
tem omnia  a natura  febris,  ab  aegrarum  habitu  ac  inde  po- 
tissimum videntur  regi,  num  tardior  fuerit,  aut  rapidior 
fluidi  illapsus , quaque  mora  ante  obitum  stagnaverit. 

€ A P U T SEX  T U M. 

RE GENTI ORUM  qUORUNDAM  DE  FEBRE  PUERPERARUM 

OPINIONES. 

Antequam  Angli  nunc  yoce  febris  puerperalis  suspectum 
morbum  diligentius  notaverant , illiusque  designatione  alias 
etiam  excita  in  eruditis  solertia  fuerat;  medicorum  numerus 
illum  ex  uteri  partiumque  vicinarum  sola  ac  simplici  inflam- 
matione explanarunt,  quae  scilicet  omnem  naturalem,  eoque 
certius  difficilem  partum  et  artificialem  sequi  possit. 

(^uam  quidem  febris  puerperalis  interdum  esse  originem 
palam  constat.  Ubique  gentium , etsi  haud  saepe , tamen  ali- 
quando accidit ; sed  rarissime , ubi  omnino  nulli  vel  nonnisi 
prudentes  medici , neque  alii  obstetricantes , quam  recte  in- 
stituti presto  sunt.  Compertum  interea  multis  exemplis  est, 
illam  febris  comprehensionem  non  ubique  respondisse,  quuin 
non  tam  uterus,  quam  peritonaeum  et  intestina,  et  omentum 
foedata  phlogosi  apparuerint.  Exinde  moti  mobiles  in  com- 
menta medici  mox  in  phlegmone  illarum  partium  naturam 
febris  perspexerunt  clarissime ; utque  fit , ut  suorum  homi- 
nes somniorum  extemplo  fiant  interpretes,  ac  ubi  desunt, 
rationes  sibi  fingant;  sic  etiam  in  hoc  studio  cessit  percom- 


i5o  UDER  QUARTUS. 

mode.  Abdomen  videlicet  ejusque  inquilina  per  graviditatem 
expandi,  dilatari  premique  obnoxia  sunt.  Sed,  foetu  excluso, 
pressio  cessat  5 bine  necessario  sanguinis  et  humorum  om- 
nium in  vasa  irruens  confluxus;  hinc  necessario  congestus 
et  inflammatio.  Atqui  mechanica  et  rudi  compositione  hac 
nasci  phlogosin  et  diffundi  tam  liquide  cernimus,  ac  si  urens 
massa  recte  membris  injiciatur  ex  siphone.  Verum  sodes! 
Quodsi  ita,  nonne  ubique  in  terris  tot  intercurrent  puerpe- 
rarum  febres,  quotquot  partus  exeunt?  Nonne  quodvis  puer- 
perium excipietur  morbo  similiter,  ac  lochiis  vulgo? 

Deinceps,  ut  ludicrum  istud  in  puerperis  inflammationis 
figmentum  est , sic  quoque  fallacissime  traditur , indolem 
febris  puerperalis  solum  in  phlogosi  peritonaei , aut  alicujus 
membranacei  visceris  in  ventre  latere;  tum  enim  vero  certis- 
sima etiam  haec  foret  enuntiatio  : ubicunque  peritonaei,  omen- 
ti , vel  intestinorum  abest  inflammatio , ibi  etiam  non  febris 
puerperarum,  nec  coitus  materiae  est.  Sed  quam  procul  haec 
distent  a vero,  pridem  experientia  et  inspecta  corpora  affatim 
ostenderunt , ut  omnis  in  rem  supervacua  disceptatio  sit. 

Alii , ac  si  aegre  habeant , per  naturam  in  intestinis  resi- 
dere faeces , illorum  phlogosin  ab  excrementis  intra  gesta- 
tionem corruptis,  et  collatis,  stratum  super  stratum,  pulcer- 
rime  pervident  et  explicant.  Numnam  vero  in  Italia  et  reli- 
qua meridie  praegnantes  sub  ileo  flores  et  ambram  gerunt, 
quum  insolens  utcunque  illis  puerperarum  febris  sit?  Aut 
forte  nostratium  quoque  gravidarum  puerperarumque  ventres 
modo  ad  tempestates  faex  implet  ? Namque  hisce  etiam  in 
regionibus  morbos  puerperarum  quammaxime  per  periodos 
tractamus.  Procul  dubio  quidem  puerperis  in  ventre  inflam- 
mationes fiunt,  nec  exstat,  quapropter,  dum  in  puerperio 
est  mulier , prae  reliquis  a tali  affectu  immunis  maneat , cu- 
jus quippe  viscera  quocunque  damno  offendi  aptiora  sunt. 
Imo  in  quibusdam  casibus  materia  et  causa  morbi  in  primis 
viis  fortasse  aut  secundis  haerebit,  indole  sua  nocens,  co- 

piave.  Atque  orta  ex  tali  occasione  phlogosis  utcunque  de- 
stillationem efficiet  ; quin  tamen  recte  inferas,  febrem  puer- 

peralem  continuo,  ac  primum  modo  a phlegmone  provenire, 
quum,  siquidem  locum  habet,  inflammatio  saepius  colluviei 
ante  jam  incumbentis , quam  colluvies  effectus  esse  inflam- 
mationis consuescat.  Quod  evidentissime  ex  eo  declaratur, 
in  cadaveribus  sine  phlogosi  saepe  colluviem , sed  nunquam 
sine  colluvie  repertam  phlogosin  fuisse  ; hancque  porro , ubi- 
cunque erroneo  latice  accensa  fuit,  rebus  paribus  non  morbo 
solum,  vitaeque  a facta  metastasi  ultra  duraturae,  sed  copiae 
etiam  et  malignitati  decidui  humoris  congruere. 

Recentiores  quidam  medici  febrem  puerperarum  simpli- 
citer pro  maligna  nervosa  habent , quae  puerperam  fortuito 
corripit,  nulla  caeterum  cura,  quatenus,  quaque  propter 
maligna  scilicet  febris  ista  in  puerperio  aliter  veniat,  currat, 
aliosque  prodat  effectus,  quam  citra  puerperium.  Quare  fru- 
stra est  talis  aestimatio. 

Interea  febrem  puerperarum  ad  normam  caeterasque  no- 
tas scribere,  irritum  conamen  habeto , quia  variabilis  maxime 
est,  nec  alio,  qui  illam  sistat,  charactere  firma,  quam  qui 
propemodo  in  adjecto  residet.  Pleraque  videlicet  non  aliter, 
quam  ex  passione,  quatenus  affligit,  moderantur;  ex  oppor- 
tunitatibus, iilarumque  rerum  apparatu,  quibus,  quarumque 
causa  quaevis  febrilis  forma  in  puerpera  eas  modificationes 
recipit,  quibus  demum  ceu  febris  puerperarum  certis  dis- 
creta notis  ponitur,  et  formatur,  et  efficitur. 

CAPUT  SEPTI  M U M. 

PRAECIPUA  IN  DEFUNCTIS  FEB11E  PUERPERALI 

EXTISPICIA. 

Febre  puerperali  mortuarum  corpora,  aliis  cadaveribus, 
simili  temperie  et  loco  citius  in  putredinem  vergunt.  Paucis 
ab  obitu  momentis  livescens  macula  et  latae  plagae  ad  artus, 
et  in  corporis  trunco  comparent;  tumente,  tenso  et  ex  nigro 
livido  ventre.  Forinsecus  genitalia,  licet  expedito  ante  et 
naturali  partu,  semper  fere  ex  sero  tument,  et  citra  modum 
flaccida  et  livida  sunt. 

Morbo  cum  efflorescentia  cutis  finito  , stigmata  passim 
plura  vel  pauciora  restant,  mammis  creberrime  flaccidis,  va- 
cuis , aut  si  lactis  nonnihil  inest , id  non  tam  verum  lac, 
quam  fiavescens  et  corruptum  effuso  in  corpus  humori  simil- 
limum serum  refert.  Sed  etiam  varias  in  hoc  genere  ex- 
ceptiones vides.  Magnum  quippe  est  discrimen,  longus  mor- 
bus an  brevior , quaeque  adhibita  medela  fuerit. 

Ventre  vix  inciso  collectus  liquor  illico  prorumpit,  di- 
versa copia  et  qualitate : pellucidus , aquosus , densior , fla- 
vus, furvus,  foetens,  acer,  cum  floccis  et  laciniis,  vel  abs- 
que. Omento,  quod  saepe  obvenit,  ad  superiores  regiones 
revoluto,  nuda  intestina  conspiciuntur,  offusa  vel  corrupta 
phlogosi,  vel  libera  in  omni  tractu,  sive  hac  illae  solum  levi 
macula  adspersa,  vel  quidquam  scarlatino  rubore  latius  tincta 
passim , et  plumbeo  colore ; interdum  etiam  pura  et  integra, 
qualia  in  hominibus  sine  morbo  exanimatis  sunt. 

Similem  prope  faciem  etiam  omentum  habet , et  perito- 
naeum, item  alia  membra,  quae,  praesente  quanquam  me- 
tastasi, saepe  pura,  saepe  usta  inveniuntur.  Obductum  ali- 
quando etiam  intestinis  justo  pressius  omentum  , ac  plerum- 
que , ut  ipsa  intestina,  inflammatum  circaque  pelvim  et  ova- 
ria agglutinatum  est.  Partes  istae , ut  aliae  etiam  membra- 
naceo glutine  inter  se  nectuntur,  ita  ut  multis  tunicis  cryptas 
et  cancellos  forment , quibus  purulenta  sanies  concluditur. 
Uterus  majore  plurimum  amplitudine,  inertia  et  molitia  est, 
quam  quidem  pro  elapso  post  partum  tempore  oportet.  Per- 
saepe, qua  abdomen  respicit,  superficie,  nulla  in  colore  ob- 
tinet varietas;  unde  probabiliter  factum,  ut  multi  medici 
illum  sine  omni  dubitatione  pro  salubri  haberent , quasi  ad 
obsignandam  membri  cujusdam  sanitatem , illud  exterius 
prosperum  aspici , omnia  absolveret.  Interim  non  raro  etiam 
exterqe  vitia  coloris  monstrat;  dumque  illuvies  per  moram 
insedit,  genitale  et  attingentes  partes  alias  subflavum  gluten 
onerat , sedimento  incumbentis  humoris  haud  absimile. 

Ovaria , tubae  , ligamentaque  uteri , vel  simul , vel  sin- 
gulum quodvis,  varia  statione  a natura  aberrant,  eaque  nec 

unquam  separatim  saltem,  et  ex  toto  sana,  niliil  mutataque 
vidi.  Saepissime  Titium  tale  est,  ut  constet,  saniem  jam  pri- 
dem antea  fuisse  superfusam.  Nonnunquam  uteri  inferius 
segmentum,  ligamenta  lata,  seu  horum  potius  aliarumque 
proximarum  partium  cellulosa  tela  yelut  mutata  in  gelatinam, 
et  tubae  et  ovaria  tumida  purulento  foco  conspiciuntur. 
Quandoque  ovaria  siccato  sanguine  scatebant.  Bis  copiosae 
simul  crines  inerant.  Aliquando  alterutrum  praeter  modum 
tenue , et  laxum , subinde  utrumque  affectum  ovarium  est, 
una  cum  corpore  luteo  in  alterutro  latere  citra  naturam 
aucto,  et  in  ipsa  sua  soliditate  commutato. 

Stomachus  et  intestina  perpetuo  sunt  expansa , similem- 
que,  quaiis  vomitu  et  alvo  intra  morbum  ejiciebatur,  impu- 
ritiam continent.  Amplior  saepe,  quam  in  sanitate,  fellis  ve- 
sicula magnam  serosae,  minus  tinctae,  et  solutae  bilis,  aut 
crassioris  et  ex  fusco  viridis  copiam  continet.  Hepar  aliquo- 
ties , ac  lien , magnitudine , colore , atque  etiam  compage 
decessit.  Hepati  fere  semper,  ac  saepius  lieni  citra  modum 
pallidus  color  est. 

Verumtamen  non  omnibus  humor  in  ventre  cubat,  quan- 
doque etiam  pulmones  premit;  ubi  cum  per  se,  tum  quate- 
nus in  obsessa  loca  gravitat,  similes  prope  ostendit  mutatio- 
nes. Raro  magis  colluvies  abdomen  et  pectus  una  occupat. 
Attamen  quocunque  citra  ventrem  exui  materia  est,  nunquam 
genitale  ex  toto  valere  , sed  semper  nonnihil  vitiatum  offen- 
des. Quod  ne  quis  moleste  ferat , quia  dicimus : consenuisse 
quempiam  in  anatomicis  posse,  quin  necessario  noverit,  quae 
uteri  ejusque  partium,  egesto  brevi  ante  foetu,  naturalis  fa- 
cies sit  et  compactura;  quum  ad  perspiciendum  hoc  ex  na- 
tura ubique,  imo  in  amplissimis  nosocomiis,  rarissime  occa- 
sio detur. 

Praeterea  uterus  naturali  sua,  alias  post  mortem,  ali- 
quantum superstite  sibi  vi  orbatus , remissus , mollis  amplior- 
que  invenitur,  quam  ad  elapsum  a partu  tempus  competit. 

Postea  , dum  exemptus  simul  cum  vagina , quo  intus  ex 
superficie  pateat,  perscinditur;  creberrime  obductus  foetente 

ac  fusca  sanie  apparet , idque  primis  fere  post  obitum  mo- 
mentis. Occupatis  ante  a placenta  plagae,  tametsi  ad  solitum 
et  facillime  exciderit , aliqua  tamen  adhuc  floccorum  pars 
tam  firmiter  inhaeret,  ut  ne  scalpro  cedat.  Ific,  et  sub  glu- 
tine multis  locis  uterus  aliquas  lineas  in  altitudine  plumbeo 
colore , ac  putri  sanie  solutus  cernitur.  Manifestius  perni- 
ciem erosa  et  destructa  carne  infra  in  cervice  et  labiis  vides. 
Quandoque  malignitas  uterinam  quoque  portionem  vaginae 
corripit;  haec  raro  tamen  ex  toto  contaminata  est. 

Ubi  vero  morbus  ad  summum  increverat , tetra  etiam  ma- 
gis narrata  damna  sunt.  Uteri  praesertim  ad  ligamenta  hor- 
ribilis confectio  est , ut  raro  exesis  fibris  , atque  ex  versico- 
lore foetente  sanie,  longe  magis  putridum  casei,  seu  favi, 
quam  quoddam  viscus  ex  animali  simulet.  Quippe  omnium 
minime  corruptae  partes  etiammim  eae  sunt,  quae  purulen- 
tos focos  formant,  quales  ferme  in  phthisi  maligna  callosas 
vomicas  noscimus. 

Ablato  cranio  majores  rami  vasorum  sanguinis  in  menin- 
gibus  et  cryptis  cerebri  singulatim  saepius  ex  obscuro  rubri 
et  quiddam  turgidi  apparent  ; verum  uspiam  in  cavo  exstilla- 
tam , minusque  similem , ut  in  aliis  cavitatibus , materiam 
confluxisse  ac  repertam  fuisse  vix  memini ; neque  in  morbis 
cum  similibus  passionibus  prope,  quas  adscribere  phrenitidi 
consueverunt.  Etsi  enim,  ut  fatebar,  non  in  singulis  caput 
diffidimus , nunquam  tamen  praetermissum , postquam  levis- 
sima modo  per  cursum  febris  ex  cerebro  suspicio  erat;  ut 
facta  a nobis  toties  incassum  apertura  tandem  didicerim,  lactis 
vulgo  ad  caput  migrationes  oppido  raro  fieri ; ac  rarius  moi> 
bum  medullae  aegrarum , quam  medentium  insidere. 

Quando  febris  initium  ex  phlogistico  oedemate  in  quo- 
dam articulo  duxit , aut  tardius  tumor  supervenit ; tunc  eo 
post  mortem  inciso  serosus , ut  vulgo  ex  simili  noxa  , humor 
manat.  Tantummodo  ubi  morbus  moram  traxit,  profluens 
liquor,  quae  intus  in  corpore  latet,  materiam,  colore  et 
consistentia  propius  aemulatur. 

DIAGNOSIS  ET  PROGNOSIS  FEBRIS  PUERPERARUM. 

Diagnosis  febris  puerperalis  haud  difficilis , imo  dudum 
est  scripta:  Febris  nempe  in  recenti  matre,  quae  stimulo 
ex  vehementia  siye  per  moram  nocente  in  solidis,  ac  mor- 
bosa solutione  fluidorum , certam  in  puerpera  proprii  humo- 
ris colluyiem  inducere  peculiariter  efficax  est. 

Qua  definitione  genus  quidem  harum  febrium  modice  de- 
terminatur; species  vero  et  varietates  et  ultimae  differentiae 
generali  significatione  nequeunt  comprehendi,  ad  ipsos  cum- 
maxime  aegrarum  lectos,  ex  singulari  febris  notitia,  et  af- 
fectarum partium  distinctione  intelligendae. 

Prognosis , ni  superstrata  figmentis  et  conjectationibus 
opinio  sit,  ab  ipsa  cognitione  morbi  prodeat;  alias  ludicra 

erit  et  inutilis.  Morbi  autem  recta  habetur  scientia,  dum  ex 
illius  statu  praesenti  ea , quae  ex  more  naturae  necessario 
eveniunt,  certe  pervides  et  moderate  praedicas.  Atque  ita 
prognosis  non  modo  naturales  eventus  prospicit , sed  ab  in- 
ductione suppeditat  etiam,  quid  agere  oporteat,  quidve  omit- 
tere , ut  res  adversae , quae  hac  illave  positione  accedere 
aut  possunt  aut  debent,  mutatis,  qua  fieri  potest,  per  artem 
conditionibus  haud  contingant.  Sed  firma  ejusmodi  prospi- 
cientia in  puerperarum  praesertim  affectibus  nequaquam  ex 
fallacia  conjecturandi  proditur.  Quaecunque  enim  non  per 
sensus  notificantur,  pro  vera  prognosi  nihil  sunt,  sed  ad  vani- 
tatem et  auguria  pertinent.  Interim  , quae  in  omni  valitudine 
sensibus  ac  praecipue  ex  tactu  percipimus , quemadmodum 
percipiantur,  perscribi  non  potest,  similiter,  ut  quisquis,  qua 
subtilitate  molle  pannum  a molliori  discernat  digitis,  verbis 
non  exprimet. 

Quare  in  exemplis  multarum  febrium  paucas  easque  ge- 
nerales notiones  colligimus , quibus  aliqua  similitudine  in- 
trospicere interdum  in  aegrarum  sortem  licet.  Nec  tamen 
repono,  quae  jam  ante  memoravi,  cum  in  hoc  tractatu,  tum 
sparsim  per  universum  opus.  Itaque  principium  mihi  disse- 

ren  di  est  de  rebus  iis,  quae  constanter  et  tanquam  pro  norma 
in  hoc  morbo  eveniunt. 

Atquin  quo  brevius  a partu  gravis  febris  occupat,  eo 
magis  portendit.  Sed. maximum  vulgo  ea  minatur,  quae  jam 
intra  partum  vel  ante  emersit. 

Quodsi  in  febriente  expressum  ex  mammis  lac  in  caseo- 
sam  et  serosam  partem  discretum  stillat  , sero  praesertim 
tenaci , crasso  et  sordido  fere , tum  metus  plerumque  exitii 
subest. 

Quos  aegrae  dolores  narrant,  ac  si  pungens  instrumen- 
tum sibi  a sterno  versus  scapulam  et  axillas  adigeret , seu 
candentia  fila  per  abdomen  ducerentur,  vel  quasi  fervens  li- 
quidum guttatim  in  ventrem  decideret,  vere  indicant,  con- 
gestionem in  abdomen  vel  pectus , vel  in  utrumque  fieri, 
imo  factam  jamjam  esse. 

Sin  cavitas,  ubi  humor  latet,  du dum  ante  exstillationem 
erat  inflammata;  plilogosis,  tametsi  benigna,  cito  in  gangrae- 
nam et  sphacelum  transit.  Idem  confestim  accidit  sub  ipsa- 
que  effusione,  dum  maligna  est  inflammatio.  Ubi  denique  me- 
tastasis a peste  ipsius  febris  inducitur;  inter  destillationem 
acrimoniae  membra  intacta  hucusque , protinus  ex  superficie 
pessima  et  urens  ad  sphacelum  phlogosis  necat.  Quibus  sub 
passionibus  mors  in  evitabilis  est;  quin  imo  incidit  cum  iis. 

Verum  quando,  rebus  paribus,  tardius  oboritur  febris, 
etiam  in  deponendo  humore  natura  lenta  plerumque  et  cun- 
ctantior  est ; segnior  etiam  mors.  Tunc  labes  quoque  non 
tanta  vi  rodit,  quasque  obsidet  partes,  quam  in  prioribus 
exemplis , tardius  inflammat. 

In  hisce  febrium  speciebus  colluvies  natura  et  industria 
quandoque  praeverti , imo  effusus  aliquantum  liquor  resor- 
beri in  vasa , indeque  per  emunctoria  sudoris  praesertim  ac 
urinae  eliminari  poterit.  Est  forte  etiam,  ubi  collectas  aquas 
chirurgia  extrahat;  idque  praecipue  de  morbis  observamus, 
nec  vehementer  nec  maligne  affligentibus , quique  ratione 
typi  febris  medium  inter  acutas  et  intermittentes  simulant. 

Semel  modo  metastasiin  in  febre  acuta  anomola,  praegres- 

sis  variis  passionibus  et  periculis , tandem  orto  post  aliquot 
hebdomadas  in  feminibus  maligno  , tum  diffuso  in  lata  ulcera 
erysipelate  resolvi,  atque  ita  liberari  aegram  vidi.  Copia 
seri  ex  ulceratione  manavit , unde  venter  sensim  depleri, 
etiamque  repurgari  et  sanari  ulcera  coeperunt.  Sic  misera 
ex  infusis  floribus  sambuci  et  baccis  juniperi , tum  usu  mo- 
dico carnis  et  vini  multa  aqua  diluti  convaluit,  quae  si  forte 
princeps  foemina  fuisset,  seu  matrona  dives,  lautiore  victu 
ac  perpetua  artis  mixtura  vix  evasisset. 

Neque  reminiscor,  quampiam  acuta  phlegmone  vel  ulcere 
mammarum  vexatam  puerperam,  forti  licet  affectum  uberis 
assectante  iilumve  praegressa  febre , illo  ex  morbo  unquam 
^periisse.  Caeterum  nihil  opus  est  notare,  quapropter  in  si- 
miles eventus  singulari  studio  animadvertam ; naturae  quippe 
in  sanandis  offensionibus  indicia  et  processus  et  molimina, 
donec  morbus , tempus  et  alia  sinunt , respectare  et  con- 
gruenter vertere  in  usus  potissimum  ad  salutem  juvat. 

Matres  lactitantes , officio  hoc  semel  liquido,  raro  in  gra- 
ves et  acutos  morbos  incidunt ; dumque  fit  aliquando , ipsa 
lactandi  consuetudo  opportunitatem,  qua  aegrotatio  in  discri- 
men febris  puerperalis  nutat,  plerumque  jam  sustulit.  Aliter 
omnino  patiuntur,  quae  non  praebent.  In  illis  quippe,  tametsi 
paradoxum  videbitur,  et  principium  et  proclivitas,  cum  metu 
ex  puerperio  febriendi , longius  perstant , hac  modo  pecu- 
liaritate,  quod  colluvies  minus  subito,  sed  ascitidis  instar 
fiat,  ac  creberrime  non  tam  in  aliquod  cavum,  quam  ipsum 
quoddam  in  viscus  intret , adeoque  mortem  quamvis  haud 
repentino,  attamen  post  breve  tempus  certe  inferat. 

Plerumque  noxa  ad  pulmones  repit  sub  forma  Febris 
Puerperarum  Lentae , phthiseos  sistens  speciem.  Subinde 
uterum  vel  alia  membra  infestat,  ubi  congestiones,  mali- 
gnam suppurationem,  indurationes , et  amplius  alia  mala  gi- 
gnit, duro  monitu,  nunquam  naturae  vias  deseri  impune  vel 
sine  periculo  posse. 

CAPUT  NONUM. 

COGITATA  (JUAEDAM  DE  VITA,  SANITATE,  MORBO 
ET  SANATIONE  GEKERATIM. 

Organismus  animalis , illius  exordium , incrementum , de- 
crementum , cumque  maxime  variabilis  duratio  probabiliter 
ex  processu  sublimiori  animali  chemico  cedit.  Eo  quippe 
materia  et  vis  secundum  immutabiles  leges  continuo  agunt, 
et  reagunt,  statutoque  ordine  diversissimis  sese  exserunt 
modis  speciebusque. 

Quo  in  processu  summum  Regens  Vim  vitae  vel  Princi- 
pium, appellamus  cujus  praesentiam  in  se  et  virtutem  ne  quis 
in  dubium  vocet , qui  vivere  se  ipse  non  dubitat. 

Verumtamen  indoles  Vis  hujus  divinae,  et  mirabilis,  quo 

se  exserit,  modus,  tametsi  profundissime  lateat,  nec  sciatur, 

an  per  se  sola  ea  stet , an  cum  aliis  naturae  viribus  quadam 
conjuncta  affinitate,  in  animantum  singulis  membris  eadem 
ferine,  caeterum  quoad  exercitia  et  efficientiam  suam  varie 
dumtaxat  modificata  sit  (pro  diversa  nempe  , quae  ad  eam 
concipiendam  apta  est , materiae  basi)  5 prodit  tamen  ubique 
sese  ac  manifestissime  per  sua  miracula.  Illa  videlicet  est, 
quae  foetum  in  utero  matris  procreat , et  sospitat ; quae  te- 
nerum veris  primum  flosculum  a frigoribus  Boreae  fovet, 
atque  hominem , omnium  nulliusque  climatis  incolam , nunc 
sub  solis  ardoribus  nunc  in  oceani  gelu  recreat  conservatque. 
Sed  ad  tempus  modo.  Tempus  quippe  cuncta  exedit  et  de- 
struit: quodque  est,  ocyus  serius  labitur , disparet,  et  eva- 
nesci'^ novaque  et  matura  ad  efformationem  atomus  vicem 
et  locum  occupat  prioris.  Ita  visque  materiaque  innumeris 
variando  formis  aeterno  circuitu  eunt  redeuntque. 

Homines  autem  putant,  lioc  quidem  ex  orco  in  lucem  auctum  ge- 
nerari, illud  vero  ex  luce  in  oreum  imminutum  perire  ac  corrumpi. 
Oculis  autem  magis  credere  oportet,  quam  opinionibus. 

HIPP. 

Quamdiu  corpus  animale  membris  ac  partibus  suis , tam 
ad  earum  relationem  inter  se  quam  ad  nexum , rite  consti- 

tuitur ; quamdiu  principium  vitae  vel  ex  se  perstans , vel  in- 
genitum materiae  , continuoque  a justo  membrorum  et  hu- 
morum consensu  ac  reciproca  in  se  actione  renisuque  pen- 
dens , cuivis  singulae  parti  adstrietum , proprio  modo  indi- 
tum , ad  eamque  temperatum , in  omnem  compaginem  expe- 
dite agit  ; quamdiu  corpus  stimulis  extrariis  probe  afficitur, 
sensibusque  per  materiam  ad  percipiendum  formatam  recte 
fungitur , atque  hinc  intus  in  se  ipsum  ac  extrorsus  conve- 
nienter perficum  est ; tam  diu  praesto  necessaria  momenta 
et  conditiones  sunt,  quae  vitam  sanitatemque  videntur  effi- 
cere. Attamen  non  ex  omnium  aut  certarum  modo  illarum 
conditionum  omni  ac  tota  defectione  (quod  certe  mortem 
significat)  sed  ex  earum  varia  nonnisi  turbatione , morbi  seu 
recessus  a statu  sano  , idea  profluit. 

Abnormi  quippe  habitu  corporis,  dum  extraneae  spu  in- 
tus exortae  potentiae  naturam  diverso  modo  conturbant,  pro- 
cessus vitae  talis  esse  ultra  non  potest,  qualis  erat,  prius- 
quam damna  illa  ipsum  exercerent ; quaeque  propterea 
modo  se  noxia  probant,  quod  per  sese  aut  per  intermedia  in 
formatam  materiam , ex  eaque  in  ipsum , unde  materia  vitam 
trahit,  principium  damnose  agitent,  quae  conjuncta,  vis  nempe 
atque  materia , vitam  et  sanitatem , nunc  vero  turbata  vitam 
et  morbum  constituunt. 

Quemadmodum  salubri  corporatura  et  actuosa  prope- 
modo  viscerum  conspiratione , omne  illud , quo  corpus  ad 
sui  conservationem  indiget  extrinsecus,  attrahitur,  recipitur, 
mutaturque;  partim  assimilatur,  partim  rejicitur,  ac  plera- 
que munera,  sicut  ad  sanitatem  et  constantiam  competit,  so- 
le uniter  procedunt;  ita  in  aegrotante  animali  eodem  paene 
modo  eaedemque  res  functionesque  summatim  quidem , sed 
perperam  modificatae  versantur,  eatenusque  solum  perstant, 
quatenus  ad  ducendam  amplius  vitam  esse  utcunque  possunt, 
ac  necessario  debent.  Atcpii  tamen  imperfecto  huic  et  inor-' 
dinato  processui  vitae  aliud  nunc' atque  novum  incumbit  mu- 
nus, idque  non  minimum:  morbum  videlicet  persanare,  vel, 
si  magis  libet,  in  sanationem  saltem  adjuvare. 

Talibus  praemissis , totidem  nos  convalescendi  arbitramur 
modos,  quot  morborum  species  sunt ; porro  in  ipsa  alienitate 
linitam  et  temporis  et  ritus  contineri  normam , qua  corpus 
vel  revertitur  in  salubritatem  vel  ultra  ad  naturam  exstin- 
guitur. 

Omnium  communissima  in  turbata  quavis  valitudine  ea 
passionum  apparitionumque  complexio  est , quam  Febrem 
dicimus : Morbi  item  illius  causae  et  Principii  vitalis  opus  5 
manifestatio  abnormis  energiae  in  vitioso  et  justo  celeriore 
processu  vitae ; varia  ratione  vel  destructioni  favens , vel 
conservationi  5 itidem  necessaria  ad  curationem  morborum, 
atque  ad  illorum  essentiam. 

Qua  febris  lucta , viriumque  oppositarum  continuo  nisu 
renisuque , natura  secundum  aeternas  leges  cum  omni  sua 
penu  urget , tendit  et  nititur ; verum  non  aliter , quam  ad 
praesens  momentum  ubique.  Quapropter  ad  intellectum  seu 
artem,  in  casu  praecipue  ancipiti,  ante  omnia  pertinet,  ut  ap- 
posite in  morbum , et  habita  ad  illius  exitum  et  finem  recta 
ratione,  pleraque  ita  instruat,  dirigat  aut  praepediat,  quem- 
admodum in  salutem  competens  ac  necessarium  videtur. 

Idque  in  permultis  certe  morbis  quandam  esse  arti  in  or- 
ganismum actionem  necessario  ponit  5 namque  causam  morbi 
tollere,  seu  morbo  antevertere,  hic  ad  unum  redit:  quo,  si 
quidem  potes  exequi,  utique  aegro  boni  consules. 

Sicubi  vero  noxa , seu  labes  universam  constitutionem 
jam  intravit,  morbus  tanquam  ens  proprium  perstat,  ex  se, 
neque  tollendae  causae  ultra  locus  datur.  Summa  nunc  verti- 
tur in  eo,  ut  perniciei  effectus  frangas.  Quodsi  praeterea  in- 
fluxus a primordio  ultra  potest  prohiberi,  citra  dubium  haud 
levem  partem  ad  curationem  egeris. 

Nec  unquam  simplex  et  recta  in  qualemcunque  faculta- 
tem actio  est,  per  quam  nempe  sentimus,  percipimus,  et  ir- 
ritari apti  sumus.  De  quibus  potentiis  universim  probatur, 
cunctas  quidem  ab  una  eaque  sola , sed  diverse  dumtaxat, 
cui  inhaerent,  composita  materia,  atque  per  eandem  mate- 
riam, modificata  solum  aliter  vi  vitali  pollere,  caeterum  inter 

se  esse  simillimas.  Quapropter  et  in  offensis  febrilibus  et  in 
tractandis  externis  vitiis  id  maximum  et  unicum  opus  est,  ut 
iis  prope , quos  ipsa  natura  in  suam  conservationem  sibimet 
lines  et  consentaneos  nisus  posuit,  materiam  corporis  aggre- 
diamur; ne  tamen  immemores,  eidem  huic  materiae  inhabi- 
tare sensum  et  vitam. 

Quidquid  autem  sit,  ex  quo  efficitur  vita,  id  ipsum  tan- 
tum mutari  aptum  videtur , quatenus  eadem , cui  inest , mu- 
tari patiens  materia  est.  Qua  positione  materia  ipsa  haud  po- 
test commutari,  quin  quoque  etiam  vitae  in  ea  principium 
modificationes  subeat:  gradu  scilicet  vel  augeatur  vel  minua- 
tur ; secus  enim  nequit. 

Materia  organica,  donuc  illo  principio  non  penitus  vacat, 
in  processum  dissolutionis  generalis  contumax  est;  ad  sum- 
mum noxias  solum  modo  mutabilitates  admittit  suae  ipsius 
naturae.  Hinc  omnis  in  corpore  vivo  alienitas  ab  hoc  principio 
necessario  pendet  et  stringitur.  Namque  ex  eo  materia  suam 
formam  tenet  et  proprietates , illudque  ipsum  stat  conserva- 
turque  per  materiam  in  essentia  et  vi  sua. 

In  eo  quod  efficeret,  vim  esse  censebant:  in  eo  autem,  quod  effice- 
retur , materiam  quandam : in  utroque  tamen  utrumque ; neque  enim 
materiam  ipsmn  cohaerere  potuisse,  si  nulla  vi  contineretur,  neque  vim 
■ sine  aliqua  materia. 

CIG. 

Haud  quidem  recta  rebus  extraneis  in  principium  vitae 
ingressus  datur  et  actio;  at  id  tamen  perpetuum  est,  ubi 
morbus  corporaturam  possidet,  illud  etiam  suo  modo  affligi, 
nec  re  aliquacunque  utiliter  quiddam  in  materia  effici , quin 
ipsa  illa  res  huic  principio , unde  quippe  materia  vitam  habet, 
congruens  et  perquam  accommoda  sit.  Propterea  modus, 
quo  alia  corpora  solent  mutari,  vel  in  corporibus  aliis  mu- 
tabilitates inducere , haud  strictam  praebet  normam  ad  aesti- 
mandum effectus  item  et  affectus,  qui  animali  materiae  eique 
vivae  competant. 

In  omni  affectione  febrili  quaedam  in  calore,  qui  ani- 
manti proprius  inest , inconsuetae  mutationes  manifestantur, 
idque  varia  intentione;  vel  incremento  vel  decremento  calo- 

ris,  Tariis  periodis;  tum  quia  incerta  calidi  in  variis  locis  cor- 
poraturae diffusio  et  temperies  est,  seu  quod  sub  febre  in 
toto  organismo,  vel  in  singulis  membris  nunc  plus  nunc  minus 
calidi  deforis  intret , vel  intus  generetur , vel  foras  effluat, 
sive  demum,  quod  eadem  copia  vario  tempore  nonnisi  diver- 
simode agitet,  vel  corpus  etiam  ex  insolita,  quam  patitur, 
modificatione  aliter  inde  aliterque  sese  affectum  sentiat. 

In  qua  omni  valitudine  nequit  abesse , ut  ad  ultimum 
fluida  etiam,  nec  subtilissimi  modo,  sed  etiam  sensibus  ob- 
vii, ac  per  vasa  moderati  omnis  generis  humores  insolenter 
constituantur;  accensendo  simul,  quantum  ii  ex  multifario 
casu  a naturali  sua  temperatura  jam  prius  recesserint.  Eae 
quippe  mutationes,  quas  sanguis,  reliquorum  omnium  humo- 
rum fons  et  materia,  corporisque  ad  vitam  praestantissimum 
elementum,  ex  febre  vel  interdum  ex  ipso  miasmate  con- 
trahit, pro  varietate  illarum  rerum  maximopere  inter  se  dis- 
crepant, ut  aliter  in  simplici  phlogistica  febre,  quam  in  ano- 
mala,  aliterque  in  maligna  habeant. 

Quodlibet  intus  in  corpore  enutritum  aut  deforis  invadens 
damnum  et  illata  laesio  vitam  vel  repentino  eximit,  vel  illius 
regularem  processum  ad  tempus  conturbat.  Ubicunque  febre 
prehensum  est  animal , infesti  quid  agere  in  illud , vel  certe 
egisse  necesse  est ; quin  tamen  afflictu  semper  cum  excitante 
causa  strictim  consentiat;  permultum  namque  ab  ipso  cor- 
pore, in  quO  febris  ortum  duxit,  tum  ab  anni  tempestate, 
tum  rebus  extraneis  aliis  regitur.  Hinc  febres  accidunt , ac 
simplicissimae  quidem , sine  quopiam  singulari  neque  mate- 
riae neque  vi  vitao  infenso  stimulo.  Aliae  contra  nequiores 
sunt , per  quas  scilicet  in  solidis  et  fluidis  phlogistica  fit 
mutatio,  majori  metu,  si  principium  vitae  simul  una  infirma- 
tur , ac  gravius  quidem , quam  indignationibus  febris , quan- 
tum in  sensus  cadunt,  illiusque  morae  et  indoli  conveniat. 

Omnium  denique  pessimam  classem  illae  febres  definiunt, 
in  quibus  sine  phlogoseos  incessu  corpus  et  in  materia  sua 
et  in  vi  sua  tantum  infestatur,  ut  constituentes  partes  illico 
in  putridum  vergant. 

In  omni  acuta  febre  membra  in  compagine  sua,  quatenus 
tactu  et  oculis  potest  indagari , vel  immutata  et  illaesa  ma- 
nent, vel  morbosas  sensibusque  obvias  subeunt  mutationes. 
Atque  inter  reliqua  damna,  quibus  obnoxia  sunt,  dominatum 
phlogosis  tenet,  indole  sua  et  ex  febre,  quam  concitat, 
quave  incensa  ipsa  fuit , seu  pura , seu  maligna  anomala. 
Frequentissime  aliqua  tantum  membra  urit,  modo  hoc,  modo 
aliud,  pro  varia  quippe  causa  extranei,  pro  genio  regnantis 
morbi,  et  peculiari  opportunitate  aegrae. 

Neque  tamen  semper  ex  phlegmone  laborant  afflictae  par- 
tes ; affectu  scilicet  cum  tumore , tensione , rubedine  et  do- 
lore. Morbida  partis  mutatio  persaepe  solum  ex  commota  per 
errorem  sensibilitate , cum  vel  sine  organi  ex  intentione,  vel 
languore  variata  consistentia:  videlicet  per  spasmum  prodi- 
tur; cui  offensioni  membranacea  et  cava  viscera,  tum  etiam 
aponevroses  quammaxime  subjacent.  Accidit  etiam  interdum, 
ut  pessimum  virus,  praesertim  ubi  in  membranaceo  tenui, 
vel  quopiam  etiam  crassiore  cavo  viscere  longius  ac  vehe- 
mentius saevit,  omnem  nonnunquam  in  illo  vim  et  calorem 
repente  tollat , subsequo  mox  membri  totius  sphacelo.  Ita 
etiam  sporadice , et  extra  nosocomia , in  foeminis  brevi  ante 
salubriter  gestientibus,  primo  morbi  impetu,  ac  ne  prae- 
gresso ferme  dolore , aliqua  membra  subito  et  sine  ulla 
phlegmonis  nota  per  necrosin  exstinguuntur. 

CAPUT  DECIMUM. 

FEBRES  PUERPERALES  BENIGNAE,  NON  r II  LO- 
GISTICA E. 

Febrilem  omnem  morbum  proprio  quodam , sui  ipsius  vi- 
taeque potentiis , incitato , continuatoque  processu  pergere, 
dirimique , nulla  dubitatio  est.  Hinc  in  affectibus , qui  artis 
opem  non  strenue  postulant,  dum  aegrotans  modo  antecepta 
opinione  et  consuetudine  vacat,  nec  orba  omni  extrinsecus 
adjumento  natura  est,  ipsa  plerumque  errores  omnium  op- 
time ad  salutem  ex  se  corrigit  et  componit. 

Non  equidem  id  puto , cunctas  vel  plurimos  morbos  sola 
natura  vinci : multae  aegritudines  sine  industria  artis  difficul- 
ter aut  nequaquam  sanarentur.  Verum  dicimus  etiam  et  con- 
fitemur, ex  inepta  cura  centies  fraudari  salutem. 

Atqui  non  mediocre  istud  inter  convalescere  et  non  conva- 
lescere discrimen  in  ipsis  gravissimis  illis  morbis,  ubi  sanitas 
cummaxime  exspectanda  ab  arte  est,  a modo  proficiscitur,  quo 
curationem  inchoamus.  Namque  in  ipso  exordio  et  cruditate 
xnorbi  decursus  ac  finis  illius  jam  comprehenditur. 

Morbis  enim  quoque  quasdam  leges  natura  posuit. 

PLIN.  H.  N. 


Atque  ita  accedente  arte  mox  a primo  ejus  conatu  judi- 
cium exit,  num  ab  intercedente  medicina  fructum  natura  an 
damnum  sortiatur.  Quare  adversa  valitudine  prudentius  agi- 
tur, inter  initia  morbi  deliberare,  quam  ad  finem ; dum  quae 
facta  sunt,  haud  fieri  infecta,  quaeque  fient,  haud  ultra  im- 
pediri queunt. 

Quaedam,  ut  noscitur,  febriles  affectiones  insontes  plane 
et  mites  sunt,  ac  nihil  omnino  phlogoseos,  multoque  minus 
proclivitatem  quandam  in  malignas  noxas  monstrant;  quas 
etiam,  siquidem  more  ferme  ac  mansuetudine  brutorum  to- 
leramus , natura  propria  penu  ac  saepissime  post  moram  ali- 
quam quodammodo  per  crisim  vincit. 

Quae  brevi  post  partum  saepe  puerperas  invadunt  passio- 
nes, irruendo  et  conturbationis  vi  majus  aliquando,  quam 
intus  alunt,  discrimen  minantur.  Tum  medicus,  aegrotatio- 
nem  fortassis  non  apprime  discernens  et  heroicis  armis  non 
tam  morbum  oppugnans,  quam  naturam,  illum  jam  nunc  la- 
cessit, vel  id  ipsum  prava  arte  malum  asperat,  quod  falso 
mollire  studet. 

Propterea , donec  causa  et  natura  passionum  minus  sunt 
patefacta , quacunque  forti  medicina  abstineto.  Idque  de  ex- 
citante pariter  atque  de  eo,  quo  debilitant,  omnique  fere 
alio  ritu  est  accipiendum.  Consultius  in  universum  arbitror, 
ut  incessentes  puerperae  affectiones , donec  nullo  vitio  pe- 
culiariter et  topice  distinguuntur,  apto  victu,  rerum  ambien- 

tium  cubitusque  regimine,  tum  recta  cura  et  attentione  ad 
nova  munera,  item  ad  matris  justum  cum  prole  animale  com- 
mercium primo  committamus  in  naturam.  Haec  benefica  pro- 
curatrix omnium  bonorum,  etiam  quoque  in  adversis,  bre- 
vem aliquando  a lactatione  , interdum  a labore  partus  vel 
aliis  non  tam  diris  affectibus  inductum  errorem  quam  suavis- 
sime mulcet  et  corrigit.  Qua  simplicitate  inter  quingentas 
foeminas  ac  multo  plures  etiam , vix  opus  ullo  medicamento 
est ; addita  cautione , ut  parturiti o quoque  ad  simplicitatem 
ministretur  naturae,  nec  matres  prophylactica  intentione,  ut 
ajunt , repurgando  evacuentur  , aut  exurantur  calidis , neque 
in  illis  itidem,  quemadmodum  in  aliis  hominibus  fieri  solet, 
morbi  proxime  ex  pulsu  construantur. 

Tenis  enim  maxime  credimus,  fallacissimae  rei,  quia  saepe  leniore» 
celerioresve  sunt,  et  aetate  et  sexu,  et  corporum  natura.  ' 

GELS. 

Verum  tamen  gravior  febrilis  morbus , quamprimum  il- 
lius natura  significata  est,  actuosiorem  intercessionem  poscit, 
inprimis  ob  praecipitem  quandoque  opis  necessitatem. 

In  omni  quidem  febre  totum  corpus  patitur;  interim  ali- 
qua tantum  prae  caeteris  essentialiter  pressa  vel  afflicta  mem- 
bra et  functiones  sunt;  iisque  ipsis  aegrotatio  praecipue  in- 
ternosci et  speciatim  dijudicari  debet.  Nec  tamen  in  febrien- 
tibus etiam  puerperis  afflicta  membra  semper  cum  securitate 
definiendo  sumus.  Tum  ea  duntaxat,  quae  conturbatis  ex 
functionibus,  ex  obvia  in  sensus  materia  aliisque  incertis  sig- 
nis probabiliter  suspicari  licet , medico  normam  agendi  et 
delectum  suppeditant  medicinae. 

Alioqni  in  quavis  puerperarum  febre  , ut  supra  proditum, 
genitalia  plerumque  non  penitus  salubria  sunt;  id  quod  sectio- 
nes cadaverum  evidenter  demonstrant.  Sed  amplius  contendo, 
ab  illarum  partium  morboso  affectu  febrem  creberrime  pro- 
duci; quum  non  raro  intra  graviditatem,  imo  saepius  sub 
partu  ipso  tantopere  patiantur,  ut  ex  illarum  vitio  febris  in 
universum  corporis  commeet. 

Interea  usus  hoc  etiam  aperit,  tales  injurias  in  naturali 

aut  vicinis  membris  non  eadem  semper  festinatione  locum 
capere.  Certis  temporibus  difficillimi  partus  imo  artificiales 
impune  fiunt  ; quod  in  aliis  foeminis , aliaque  tempestate  se- 
cus obtinet.  Ita  etiam  eadem  ferme  in  locis  offensa  nunc 
brevi  et  innoxie  cedit , quae  diversa  occasione  summum  dis- 
crimen habet;  ut  igitur  simillima  prope  res  varie  accidat, 
partim  ex  eo , quod  extrinsecus  advenit ; utpote  ex  mutabi- 
litate et  regnantium  morborum  genio,  partim  quoque  ex 
aegrarum  tunc  temporis  ipsa  opportunitate. 

Quibus  reliqua  corporis  membra  , iisdem  utique  morbis 
obnoxia  similiter  muliebria  sunt:  laesionis,  aberrationis,  ac 
tumoris  vario  generi;  phlegmoni,  suppurationi,  gangraenae, 
sphacelo,  ac  necrosi.  Uterus  porro,  ceu  viscus  cavum  ante 
caetera  aliis  patet  injuriis : nocivarum  in  se  rerum  congestui 
ac  retentioni;  spasmis;  sensusque  visque  contrahendi  sese 
omni  privationi;  quae  uti  saepe  haemorrhagiae  causa,  sic 
non  raro  illius  est  effectus  et  consequentia,  quamque  pariter 
ac  ipsum  fluxum , ni  subito  ac  per  se  fuerit  lethalis , cum 
maligna  phlogosi  vel  sine  ea  febris  puerperalis  sequitur,  sub- 
inde parva , aliquando  nulla  apparente  congestione ; quasi 
fere  post  largam  profusionem  pro  formanda  colluvie  desit 
necessarius  et  sufficiens  humor. 

Non  modo  in  iis  exemplis , ubi  topica  noxa  febrem  exci- 
tat, illiusque  aperta  causa  est,  verum  etiam,  quando  calami- 
tas partis  a febre  provenit,  vel  febris  ob  aliquod  accidens  in- 
juriam loci  alia  forma  modoque.  comitatur,  quam  pro  digni- 
tate partis  in  simili  offensa  consuevit ; sanatio  morbi  genera- 
lis potissimum  inde  pendet , ut  ante  omnia  rectissime  insti- 
tuatur curatio  loci.  Quivis  enim  in  hisce  mulcendis  vitiis  ne- 
glectus; quivis  in  rebus,  quae  morbum  loci  oportune  et  ci- 
tissime ad  salubritatem  reducant,  commissus  error,  naturae 
et  artis  in  sanando  morbo  universali  omne  conamen , omne 
opus  frustratui’.  Sed  par  exitium  sinistra  febris  cura  offen- 
sioni partis  infert ; ut  vix  in  alia  aegrotatione , sicut  in  hac, 
tam  necessarium  sit,  in  universo  tractationis  et  in  illius 
omni  puncto  fere  utramque  artem  diligentissime  inter  se 

conferre , mox  illique  accomodare  hanc , mox  iliam  huic : 
pro  mutabilitate  nempe  passionum.  In  quo  forsan  culpabitur, 
re-s  citra  verum  irretiri  et  confundi  a nobis.  Sed  immerito. 
Adjicimus  contra,  idem  etiam  de  aliis  febri  huic  conjunctis 
vitiis  confirmari:  de  parotidibus,  de  tumoribus,  et  varia  in- 
primis  phlogosi  artuum  et  articulorum. 

Quare  in  omni  febre  puerperali  quam  maxime  oportet, 
ut  topicas  genitalis,  ac  si  forte  adsunt,  affectiones  quoque 
aliarum  partium  in  tota  sanatione  ita  percuremus , quemad- 
modum ob  vehementiam  et  praeceps  discrimen  morbus  uni- 
versalis jubet,  topicus  sinit:  apto  scilicet  remediorum  de- 
lectu; fomento,  cataplasmate,  enemate,  injectionibus,  aliisve 
accommodis  auxiliis ; ad  mollitionem  doloris  quippe , et  ob- 
tundenda, vel  amovenda  irritamina;  dein  ut  pars  vexata  so- 
piatur; induratum  mollescat;  quodque  inflammatum  est,  uri 
salubriter  desinat.  Quae  si  forte  non  possint  fieri,  at  locus 
tamen  et  membra  ferant;  tum  fovenda  suppuratio,  corruptio 
secernenda,  et  in  cicatrices  ducenda  laesio  est. 

CAPUT  UNDECIMUM. 

; FEBRIS  PUERPERALIS  PHLOGISTICA. 

Praeterquam  quod  intercurrentes  variae  adversitates  ante 
et  sub  partu  ad  morbos  disponant ; permultas  etiam  ipsum  jam 
puerperium  continet  occasiones , unde  in  febrem  proclives 
foeminae  fiunt.  Imo  interdum  morbus,  ante  partum  inchoatus, 
a puerperio  tandem  aliquando  evolvit  sese  et  maturatur, 

Pleraeque  puerperarum  affectiones  tam  universales,  quam 
topicae,  nisi  a malignitate  proveniant,  aut  complicentur , ab 
exordio  saltem  phlogisticam  habent  indolem , eamque  pluri- 
mum etiam  per  decursum  retinent , proviso , si  alioqui  et 
aegrotatio  et  aegra  adposite  curentur. 

Atqui  in  omni  febriente  puerpera  primum  ex  causis  et 
ortu  febris  rectius  de  illius  indole  judicabis,  quam  ex  invasio- 
nis impetu,  et  passionum  ruditate,  quarum  in  omnibus  prope 
febribus  acutis  simillimus  furor  est. 

Equidem  in  sananda  omni  inflammatione  ipsius  corpora- 
turae tenenda  ratio  est  ; attamen  non  ex  aegrotantis  solum 
habitu,  seu  ex  consuetudine  vitae,  aliisque,  quae  morbum 
praecesserunt,  rebus  liquido  conficitur,  phlogistica  febris  ad- 
sit, nec  ne;  quaenam  sit  inflammationis  indoles;  an  scilicet, 
habita  solummodo  ratione  ad  corporaturam  et  extranea,  de- 
bilitantibus eam  aggredi  vel  roborantibus  oporteat.  Pridem 
jam  et  in  Germania  primus  ferme  venaesectionis  eorumque, 
quae  deorsum  purgant , abusus  et  scelera  in  gravidis  ac  puer- 
peris ego  damnavi;  atque  in  tot  curis  meis  traditarum  nu- 
mero, inter  millenas  ne  uni  quidem  vena  inciditur,  aut  eva- 
cuans exhibetur  medicina.  Nec  tamen  reticendum,  aliquando 
in  foeminis , multos  menses  in  nosocomio  antea  tractatis , aut 
alias  impie  exhaustis , tum  deforis  ad  nos  conductis , si  forte 
febris  eas  cum  topica  phlegmone  cepit,  nihil  prius  profecisse, 
quam  eductis  aliquot  ex  infirmato  corpore  sanguinis  unciis. 
Fhlogosis  nimirum  ac  pura  quidem,  debilitata  perinde  cor- 
pora, ac  densa  et  robusta  corripit;  haud  secus,  quam  ano- 
mala  et  non  phlogistica  febris  in  has  pariter  naturas  cadere, 
ac  in  illas  solet.  Interim  genera  illorum  morborum  omnem- 
que  speciem  ipso  habitu  corporis  singulariter  modificari,  ne- 
quaquam abnuo. 

Phlogosis  quippe  vel  in  toto  corpore  cum  febre  est , quin 
quaedam  inflammatae  partes  subsint  aut  inflammari  sub  febre 
occipiant ; vel  orta  simpliciter  phlegmone  mechanico  ex  sti- 
mulo aut  alia  causa  mitiore  interdum  a partibus  exit,  simi- 
lem accendens  febrem , itidemque  in  universum  corpus  dis- 
sipans. 

Caeterum,  quae  phlogistica  febris  est,  nunquam  adeo  in 
perniciem  corporis  agitat,  uti  anomala  et  maligna  consuevit. 
In  his  enim  vero  partes , fluidae  praesertim  , recta  vergunt 
in  solutionem  lethiferam ; sed  phlogisticae  mutationis  cul- 
men ultimam  duntaxat  sistit  modificationem , qua  animalis 
humor  ac  materia  recedere  ac  mutari  vitiose  per  processum 
vitae  possunt,  quin  eapropter  illico  dissolutioni  generali 
succumbant. 

Morbosus  certe  omnis  status,  hinc  benigna  quoque  febris 
phlogistica  et  pura  inflammatio  aegrotantis  yires  quodam- 
modo frangit;  nec  tamen  inde  necessario  et  ubique  pessima 
quaepiam , et  exitiosa  potentiis , easque  aggrediens  et  dissol- 
vens malignitas  ponitur.  Quin  imo  ipsissimae,  quae  genui- 
nam phlogosin  efficiunt,  occasiones  simili  veneno  carent. 
Unde  saepe  fit , ut  natura  in  ejusmodi  febribus  tollendo  ge- 
nerali et  topico  malo  non  solum  par  sit;  verum  etiam  ob 
turbatam  et  intensissimam  vitam  (quoniam  illa  nonnisi  in 
praesens  ubique , ac  ratione  crebrius  vitiosa  vim  inter  et 
tempus  fluctuat) , ad  ipsius  morbi  exacerbationem  damnose 
vehementiusque  exsurgat,  quam  quidem  ad  curam  phlogo- 
seos  competit. 

Quodsi  igitur  ex  adjunctis  rebus , ex  febris  genitrice 
causa , ex  continuo  robore  et  frequentia  pulsus , ex  atroci- 
tate doloris  et  ambitu,  dumque  affectum  membrum  oculis 
tactuive  patet,  ex  rubore  illius  et  tensione,  ex  siti,  calore, 
ac  praecipue  ex  notitia  intercurrentium  morborum  et  tem- 
poris, morbum  re  vera  esse  a phlogosi  scias,  apparatum 
antiphlogisticum  confestim  adhibeto,  secundum  necessitatem 
utique,  ne  vero  ex  praepropera  doctrina  et  citra  moderamen; 
quatenus  nempe  auxiliatio  ista  ad  temperandam  febrem , il- 
liusque  primas  et  saevissimas  mitigandas  passiones  requiritur. 
'Atqui  hac  mente,  hoc  fine  Boerhaavius,  Sydenhamus , om- 
nesque  alii  principes  medici  methodum  antiphlogisticam  ad- 
hibuere et  collaudant. 

Cujus  inter  adminicula  supremum  venaesectio  est;  quin 
tamen  majus  inde,  quam  praestat,  commodum  opperiaris; 
neque  eam  immodice  instituas.  In  puerperis  certe  ad  quin- 
tam sanguis  sextam  ve  unciam  utilissime  trahitur,  praesertim 
ex  pede;  namque  depletio  ex  brachio  nocentius  infirmat. 
Nec  facile , nisi  graviore  forsan  peripneumonia , repetenda 
sectio. 

Permulti  quidem  intra  biduum  octoginta  et  ultra  uncias 
detrahunt,  firmiter  persuasi  ab  infestatis  locis  corporis  ani- 
malis perinde  inflammationem  cum  sanguine  velut  exundantes 

aquas  emitti  e pratis  posse.  Ego  certe  a cruenta  opera  nihil 
unquam  salutaris  sum  expertus  5 exsanguia  quidem  corpora, 
nec  tamen  inflammata , quod  ante  inflammati  nihil  exstitit, 
ac  si  exstitit,  ex  putredine  ac  multiplici  abusu,  non  vero  ex 
inflammatione  foedata  membra  spectavi. 

Quinimo  medicorum  quidam  venaesectionem  solenniter 
repetunt , donec  nullam  ultro  sanguis  phlogisticam  crustam 
contrahat.  Verum  in  plerisque  gravidis,  ut  in  quovis  valente 
homine,  praeter  omnem  morbum  similis  in  sanguine  tenaci- 
tas adest,  eoque  magis,  quo  densius  praesertim  et  solidius 
corpus  erit.  Dehinc  perspectissimum  habetur,  crustam  illam 
ad  numerum  vasorum , quibus  eruor  excipitur , identidem 
augeri.  Atque  etiam  in  adventitiis  a natura  profluviis  idem 
contingere,  neminem  fugit.  Dum  demum  crustae  nihil  com- 
paret, pessimum  inde,  sanguinis  jam  nimium  fluxisse,  indi- 
cium sumito  ; nimirum  , quod  detrahendo  cum  prospicientia, 
quatenus  eruor  abundat,  potuisset  praeveniri,  id  ipsum  dam- 
num spoliatione  necessitatis  temere  inducitur:  pronitas  to- 
tius corporis  in  putredinem , et  ustae  partis  ex  debilitatione 
spliacelus , quem  male  docti  formidolosum  modo  ex  plethora 
credunt. 

Reliqua  medendi  ratio  cummaxime  ex  victu  pendet,  in 

quo  natura  sibimet  ipsa  optatissime  providet;  ita  ut  habita 

/ 

ad  illius  instinctum  observantia  facile  plerumque  fiat  indica- 
tio. Nihilominus  in  ambigua  re  natura  pariter  atque  ars 
saepe  in  errores  devortit:  Instinctus  namque  nihil  curat, 
quid  consequatur;  uti  consuetudo  et  opinio  nihil  respectant, 
quid  cum  ratione  congruat  vel  consequi  possit  aut  debeat. 

Gelidus  potus , quem  aegri  avide  expetunt , puerperis  in- 
discriminatim  vix  potest  concedi.  Verumtamen,  tot  virorum 
pariter  ac  muliercularum  ex  sapientia , qualiacunque , idque 
in  morbo  ab  energia  et  aestus  intemperie  originem  et  nomen 
habente  quin  imo  per  communem  potum  corpori  deforis 
ingerere  calorem , istud  certe  et  ratio  et  morbus  ipsaque 
natura  respuit.  Optimo  semper  cum  successu , inprimis , do- 
nec ingenue  currit  inflammatio , omnem  potum  (exceptis 

paucis  in  peculiarem  iinem  elatis  haustubus)  ea  temperatura 
concessi,  quae  a loco  aegrae,  quo  moratur,  sensim  advenit. 

Communis  maxime  et  usus  inexhausti  potus , quem  na- 
tura cunctis  animantibus  largiter  et  gratis  tribuit , ceu  ali- 
tura Talenti  etiam  mortali  nedum  aere  gravis,  simul  ac  ex 
febre  aestuat , in  optatissimum  sibi  medicamen  cedit.  Pura 
aqua  vel  cum  aceto , vel  cum  vino  congrue  mixta  optimam 
sistit  hac  in  valitudine  medicinam.  Verum  passionum  vi  ali- 
quamdiu constante , inter  nycthemerum , nisi  diarrhoea  vetet 
vel  phlogosis  stomachi  vel  intestinorum,  quadraginta  circa 
grana  nitri  dare  cum  potu  expedit. 

Tales  aegrotantes  creberrime  inter% vigorem  febris  cibos 
laute  nutrientes , praesertim  carnes , nauseant , nisi  consue- 
tudo et  usus  consumendi  moderamen  naturale  oppresserint. 
Inprimis  prosunt  blanda  vegetabilia,  quae  posteaquam  co- 
ctione crudum  deposuere,  omnino  debent  concedi;  eaque 
etiam  appetuntur  passim. 

Cubiculum  aegrae  ad  aequabilem  et  gratum  calorem  con<* 
tinuo  temperetur,  et  intus  aeri  suffimigiis  saepe  lustrato  li- 
berum, quoad  licet,  ac  moderate  cum  deforis  commercium 
sit.  Haecque  simplicissima  prudentia  non  solum  in  puerpe- 
rarum febribus , sed  in  aliis  etiam  morbis  maximum  pondus 
habet.  Atqui , quae  de  temperamento  aquae , ceu  potus  ac 
nutriminis  ad  crassiorem  primamque  assimilationem  naturali 
materia  diximus , ea  propemodo  etiam  de  aere , tanquam 
tenui  maxime  et  ad  parandum  sanguen  et  spiritum  aptissimo 
aetliereo  potu  sunt  accipienda. 

In  pl erisque  febribus  ita  fit,  ut  excretiones  aliquae,  copia 
vel  qualitate , prae  caeteris  et  manifestius  a salubritate  rece- 
dant. In  quo  primum  interest,  ut  aberrationem  ita  modere- 
mur, quemadmodum  passiones  ferunt,  et  tempus  et  morbi 
natura  urget.  Atque  hoc  verissimum  est,  omnes  in  acuta  fe- 
bre secretiones  et  excreta , donec  copia  et  modo  sic  fiunt,  ut 
justas  ad  compescendum  morbum  vires  et  occasiones  depri- 
mant, nec  unquam  in  curatione  ad  salutem  facere.  Contra, 
ubi  praeter  modum  celeriter  et  abundanter  quiddam  , imo 

insolita  qualitate  procedunt , viribus  caeterum  exinde  haud 
notabiliter  fractis,  sed  auctis  prope,  et  cum  aperta  leva- 
tione ; tum.  quousque  ita  feruntur,  ne  facile  timeto;  nec 
illa,  tametsi  modum  feceris,  unquam  penitus,  minime  au- 
tem repente  opprimas. 

Alvus  inter  febris  phlogisticae  initia  utplurimum  inordi- 
nata est , vulgari  enemate  quam  optime  mollienda.  Etsi  po- 
stea ad  sordes  minus  forte  necessarium  clysma  sit;  oportet 
tamen , prorsus  sub  morbo  quatuor  circa  liquidi  uncias  in- 
gerere passim , ad  fovenda  viscera. 

Vix  opus  est  repeti , curate  respectandum  ad  lochia  et 
lactis  secessionem  esse.  Lac  quippe,  qua  fieri  potest,  allici 
in  mammas,  et  educi,  item  purgamenti  fluxus  inordinatus, 
vel  praeclusus  restitui , corrigi  et  sustineri  debet ; utrumque 
vel  ob  mechanicam  utilitatem,  videlicet  ut  in  recenti  matre 
quivis  ad  congruum  suum  locum  humor  commigret , ne  ex 
illius  aberratione  et  disparitate  corpus  multa  occasione  no- 
xam contrahat.  Quapropter  ubera  praebere  matrem , nisi 
propria  ejus  conditio  vel  foetus  adversetur,  omnium  est  aptis- 
simum. Verumtamen  in  magnis  difficultatibus,  queis  lactatio 
omnis  tollitur,  secundum  alia  in  his  libris  indicata  face. 

In  febribus , iisque  praesertim  gravibus , ubi  vix  in  mam- 
mas lac  influit,  attrahere  illud  validis  stimulis  juvat,  quod 
etiamsi  cesserit  cum  labore,  continuandum  tamen  est,  atque 
quidem  febre  vehementer  maligna  et  certo  discrimine , do- 
nec pars  inflammetur,  imo  suppuret.  De  lochiis  autem  haec 
certa  scientia  habetur : pleraque  ad  revocandum  illa  aut 
emendandum  opportuna  auxilia  parum  proficere , nisi  aegro- 
tae pedes  grato  simul  calore  foveantur.  Universim  nihil  prae- 
ter accessum  aeris  et  convenientem  potum  pariter  ac  tempe- 
ratus et  aequabilis  lecti  tepor  negotia  excretionis  movet. 

Caeterum,  quae  hucusque  de  curatione  morbi  universa- 
lis statuimus,  accommodanda  fere  ad  phlegmonem  cujusvis 
singulae  partis  sunt , quatenus  natura  resolutionem  nititur. 
Propterea,  quidquid  afflictis  membris  varia  forma  applicatur, 
ne  nimium  stimulet,  sed  ea  sit  blanditie,  ut  acredo  doloris 

sopiatur , tensio  relaxetur , aestusque  intemperantia  ab  usto 
loco  et  vicinia  tollatur  et  ad  exteriora  derivetur.  Secus  est 
cum  pultibus  ac  fomentis  ad  irritandum  vel  calefaciendum, 
sive  ut  maturatio  sequatur. 

Interim , benigna  licet  auxiliorum  efficientia , et  felicis- 
simo , quoad  beneficia  naturae  , sanationis  profectu , febris 
ista  nihilominus , uti  aliae  acutae , nequaquam  cessat , more 
suo  increbrescere  per  aliquot  dies,  variisque  passionibus  ad 
propriam  sibi  indolem,  et  distincte  ab  omni  alia  aegrotatione, 
amplius  perfici  maturarique.  Licet  vero,  quoad  curatio  artis 
providentiae  naturae  haud  obest,  singulares  et  gravissimas 
affectiones  oporteat  tollere , seu  moderari  certe ; tamen  ea- 
propter nihil  in  tractationis  capite  et  calculo  universo  inno- 
vandum , donec  res  affectui  illiusque  ad  sanitatem  conver- 
sioni respondeant.  Simul  vero , atque  exacerbatio  primas 
ultra  modum  concitatas  vires  impetusque  se  remississe  mon- 
strat (brevi  enim  ex  assidua  febre , ex  dolore  et  inquietudine, 
item  a defectu  consueti  forinsecus  subvenientis  nutrimenti, 
infirmatum  corpus  iri,  alioqui  intelligitur)  tum  a paupertate 
victus  abstinendum ; e diverso  per  invigorantem  et  congruam 
nutritionem  corporaturae  providendum , quaeque  processui 
vitae  competit,  propemodo  sustentanda  vis  est.  Namque  quo 
morbus  sincere  tollatur,  ita  quidem,  ut  illata  a phlogosi 
damna  cum  in  materia  solida , tum  in  fluidis , aut  si  fixa  in- 
flammatio et  ad  locum  circumscripta  fuerit , ipsis  in  mem- 
bris vitiose  congesta  corrigantur,  quaeque  non  assimilanda 
sunt , satis  molliantur , ut  parata  resorberi , et  amovendo 
una  cum  morbo,  per  meatus  eliminari  queant:  id  enimvero 
natura  certis  in  diebus  perficit.  Haecque  vera  crisis  vel  per- 
fecta priscorum  patrum  est ; qui , ut  saltem  ego  sentio,  probe 

existimarunt,  morbi  materiam  digeri  morbumque  judicari 
debere. 

"V  erum  ubi  non  tam  prospere  res  cedit : si  membrorum 
phlegmone  et  sanguinis  aliorumque  humorum  phlogistica 
dispositio  citra  modum  augescit ; si  certa  occasione  varioque 
discrimine,  neque  natura,  nec  ars , quod  brevi  est  nocitu- 

rum, ‘utiliter  immutare  potest  yel  eliminare ; tum  aliquando, 
etiamsi  a purissima  phlogosi  febris  perstet , congestio  oritur, 
eoque  certius,  si  calamitatis  processus  yariis  causis  retarda- 
tur, yel  ob  pertinaciam  ac  degenerationem  affectuum  loci  in 
pejus  yertitur , adeoque  ex  phlogistica  in  speciem  anomalae 
febris  seu  malignae  nutat ; qua  tristi  conversione  eandem 
ferme  atque  ista  medendi  observationem  poscit. 

CAPUT  DUODECIMUM. 

FEBRIS  PUERPERARUM  AHOMALA. 

Nostro  quidem  aevo  febres  , nisi  causa  admodum  mate- 
riali inferantur,  raro  ex  phlogosi  benigna  sunt.  Sed  neque 
malignae  communiter  sine  phlogosi  grassantur.  Plurimae  ni- 
mirum febres  nostrates  ea  utuntur  indole , ut  universalem 
ac  topicam  inflammationis  labem  obscure  et  cum  perfidia 
significent,  latente  aliquo  viru,  solidas  fluidasque  partes  mu- 
tante , vitaeque  satis  infenso  , ut  corpus  diversa  praecipita- 
tione illico  in  putredinem  vertat. 

Atque  quo  longius  morbi  tales  in  puerperis  a simplici  in- 
flammatione . aberrant , eo  magis  decurrunt  cum  periculo. 
Phlogosis  quippe  ad  animantum  naturam  propius  pertinet, 
ipsaque  qua n quam  morbus  sit;  est  tamen,  ut  trepidissimis 
in  rebus,  aegidis  instar,  ab  arte  et  natura  advocetur,  et 
sospitet. 

Atqui  ambiguus  ille  morborum  genius  nostris  in  terris 
omni  ferme  sporadicae  item  mechanico  modo  illatae  febri 
adhaeret.  Tot  scilicet  adversae  potentiae,  tantaque  et  innu- 
mera in  mortalium  partem  maximam  directa  damna  corpora- 
turas usque  depresserunt,  ut  ne  istud  beneficii  reliquerint, 
quo  phlogistice  etiamnum  aegrotare  valeant.  Hinc  non  so- 
lum in  corporibus  sponte  excubati , sed  ipsi  etiam  a tempo- 
rum communi  mutabilitate  oriundi  omnes  paene  morbi  su- 
spectae indolis  sunt.  Idque  praesertim  de  febribus  constat, 
quae  a quodam  in  aere  explicato  viru , seu  peculiari  noxa 
elimatis,  vel  a qualicunque  labe  alia  proficiscuntur.  Quorum 

morborum  amplissimae  familiae  sine  numero  progenies  et 
varietas  est.  Ac  quoniam , si  Diis  placet , et  in  corporali  et 
morali  bono  in  dies  eminenter  proficimus ; eorum  proceram 
catervam  nunquam  non  augendam  fore , laeta  spes  manet. 

Atque  morborum  antiquum  genus  hoc  inter  febres  acutas 
vere  phlogisticas  et  malignas  non  phlogisticas  immensum 
spatium  explet , maximumque  mortalium  censum  ante  metam 
naturae  perimit. 

Quae  febres  omnes  pejus  eo  feriunt,  quo  minus  partici- 
pant a genuina  phlogosi  ita,  ut  defectus  unius  excessum  po- 
nat ac  exaequet  alterius.  Verum  discrimen  hoc  non  tam  fa- 
cile ad  aegrorum  lectos  aestimatu,  quam  pro  quavis  doctrina 
percommodum  dictu  est. 

Quantumcunque  enim  splendens  eruditio  sit  et  agendi 
mos  inveteratissimus , stetit  tamen  antiquius  prudentia  ex 
nocentibus  et  juvantibus ; unde  sapimus  demum , quidnam 
sit  in  re,  quidve  juvet,  quidve  noceat. 

Corporis  externa  ac  interna  tota  facies  latus  campus  est, 
ubi  causa  febrem  producens  quam  maxime  habitat , quod 
noxa  membranaceas  partes  mitius  acriusve  urat , interdum 
etiam  phlogistico  dolore  nonnisi  vellicet  illarumque  vigorem 
citra  naturam  intendat  vel  deprimat.  Attamen  profundius  in 
solidum  topica  prima  affectio  non  facile  ingreditur ; interdum 
imo  maligna  phlogosis  sedem  intus  uspiam  in  superficie  figit, 
quin  pars  afflicta  prae  caeteris  morbidam  prodat  se , verum 
alia  interim  membra  functionesque  pati  simulet.  Aperta  cae- 
terum  res  est , non  rem  omnem , unde  dolor  in  corpore  vel 
alia  offensa  concitatur,  parem  esse  quoque,  ut  obsessa  membra 
inflammet;  sicut  non  omnis  particula,  nec  quaevis  corpora- 
tura ultro  apta  inflammari , neque  omni  tempestate  in  phlo- 
gosin  similiter  prona  est ; idque  in  aegri  aliquando  felicita- 
tem ; at  etiam  summo  detrimento  saepe. 

Utque  nocentes  illae  potentiae  peculiari  affectione  quo- 
rumdam viscerum,  et  quadam  conturbatione  in  illorum  mu- 
neribus occurrunt;  sic  potius  diversas  formas  aegritudinis 
quam  veras  species  prae  se  ferunt.  Atque  iisdem  formis 

etiam  cadere  in  puerperas  solent,  hac  una  discrepantia,  quod 
in  his  acrius  agitent , complicalius  currant  et  natura  perinde 
ac  industria  difficilius  superentur. 

Sed  malo  ipso  magis  subinde  exitiosus  in  his  exemplis 
morbi  varius  aspectus  est,  medicorum  inconstans  judicium, 
ductaque  exinde  varietas  et  inconstantia  curae.  Quin  imo 
compositis  etiamsi  circa  passionem  consiliis,  taedet  et  pudet 
tamen  perpetuae  in  remediis  et  in  omni  tractatione  disparita- 
tis , et  inconsequentiae. 

Inter  alia,  quae  hac  tempestate  vehementer  disputantur, 
etiam  hoc  affirmant,  nihil  nocentis  in  humores  corporis  recta 
agere.  Sed  quodnam,  si  subdubitare  adhuc  licet,  assevera- 
tionis hujus  fundamentum  ? Quarenam  sanguis  ab  extrin- 
seca  quacunque  causa  non  aliter  mutari , quam  per  media 
solidorum  possit?  Sciturae  de  omni  re  nocente  aliud  quid, 
praeterquam , dum  illa  solidas  partes  infestat , ipsas  utique 
attingere  etiam  ? Sed  attingere  pariter  imo  et  afficere  fluida, 
iisque  nubere  etiam  virus  poterit.  Aut  humorum  forte  partes 
constituentes  tam  viles  et  vapidae  sunt,  ut  ne  mereantur  de- 
pravari quidem?  Quid  secundum  aliud  est  in  natura?  Et  in 
cruoris  abundantia  ob  paucas  interdum  uncias  nihilosegnius 
avare  et  obstinatissime  dubia  movent. 

Cluso  in  organismo  omnia  in  semet  ipsa  agunt,  et  rea- 
gunt,  solida  in  humores  et  sanguinem , sanguisque  et  hu- 
mores vicissim  in  solida.  Nonne  omnis  solida  ipsa  quondam 
forte  fluida  erat  materia?  Utraque  certe  in  conservandis  so- 
lidis ac  humidis , inque  omni  salubritate  par  habens  pretium, 
quin  etiam  ingrediente  morbo  , simul  quidem  ac  reciproca 
sympathia,  at  unaquaeque  tamen  etiam  pro  se  tenera  satis, 
et  affici  capax  est , ut  suo  modo  possit  offendi. 

Mihi  quidem  videtur,  principium  corporis  nullum  esse,  sed  omnia 
similiter  principium  et  omnia  finis. 

HIPP. 

Ridet  profecto  natura  paradoxam  illam  humorum  anima- 
lium inyiolabilitatem , ac  paucissimis  saepe  horis  crassas  non 
solum  in  primis  viis,  sed  nobiles  etiam  et  secretos  latices 

misere  corrumpit.  Idque  ipsa  ex  rerum  continua  serie  et 
consecutione  sumitur.  Praestantiora  quippe  et  ad  sui  conser- 
vationem necessaria  elementa  corpus  per  vasa  externae  cu- 
tis , et  narium , et  cavitatis  oris  et  pulmonum  trahit ; sed 
rudia  alimenta  nonnisi  praegressa,  eaque  varia  et  dura,  ela- 
boratione sibi  assimilat. 

Principium  alimenti  spiritus,  nares,  os,  guttur,  pulmo  et  reliqua 
respiratio.  Principium  alimenti  et  liumidi  et  sicci,  os,  gula,  venter. 
Verum  antiquius  et  primordiale  alimentum  per  abdomen  umbilicus. 

H I P P. 

■ 

Locus,  ubi  suas  vicius  mutationes  subit,  medium  quodam- 
modo , quod  communem  naturam  clausumque  organismum 
interjacet,  spatium  sistit,  cum  viscere,  quo  alimenta,  diviso 
imperio  inter  conversionis  animalem  processum , eumque  in 
natura  universalem,  qui  cuncta  dissolvit,  in  liquorem  mu- 
tantur, cui,  si  primae  hujusce  atque  crudius  elaboratae  assi- 
milandaeque  materiae  modo  formam  spectes,  in  universa  na- 
tura nihil  reperis  simile.  Verum  enim  vero  nec  victus  quid- 
quam nec  potulenti  intrat  stomachum,  quin  aer  commiscea- 
tur de  foris,  ipsaque  assumpta  aereum  elementum  contineant, 
ceu  menstruum  digestionis  principale,  posteaque  chylo  ipsi 
ceu  pars  constituens  immiscendum.  Deinceps  quanta  aeris 
in  parando  sanguine  inque  ipsum  jam  paratum  efficientia  ? 
Atque  si  ex  purissimo  aethere  in  haec  omnia  tantum  beneficii 
est,  nonne  noxia  et  deletrix  erit  cujuscunque  corrupti  pote- 
stas ? Quanam  hic  opus  intercessione  ? Numne  aer  atmosphe- 
ricus,  gas  illud  universale,  cum  corpore  nostro  illiusque  hu- 
midis  et  subtillissima  aura  non  tam  rectam  affinitatem  ha- 
bet, atque  cum  solido?  Undenam  certi  sumus,  haud  quidem 
ex  se , at  volumine  tamen , exilem  et  levissimam  solidi  par- 
ticulam stupendam  eam  efformandi  vim  et  aptitudinem  pos- 
sidere , ut  ex  fluida  eadem  materia , sine  interventu  alius 
principii,  nunc  pustulam  variolae , nunc  scarlatinum  exan- 
thema, mox  miliarem  vesiculam  effingere,  mox  maculam  pe- 
tcchialem  potis  sit.  Mirum  omnino  est , quoniam  ren  m talia 
recte  momenta,  quae  in  nobis  simpliciter  fiunt  et  apparent, 

ex  transscensa  sapientia  obscure  in  animum  ducimus , contra, 
quae  extra  nos  sunt  ac  perpetuo  latent,  qualiacunque  accepi- 
mus , utpote  nobis  clara  et  perquam  intellecta  habemus. 

Atqui  hoc  in  decursu;  quo  magis  aliquanto  constet,  in 
tractanda  febre  puerperali,  ut  quidem  ea  nobis  advenit,  so- 
lida perinde  ac  fluida  aequabiliter  esse  respicienda;  tum  quia 
humores  in  corporatura  rerum  ad  valitudinem  nocivarum 
promptuarium  faciunt , potius  oportere  , solidas  partes  con- 
tra noxam  fluidarum,  quam  fluida  adversus  actionem  solida- 
rum tutari,  proinde  alias,  utrum  illorum  corruptio  recta  pro- 
venerit, an  a solidis. 

Omnes  morbi , qui  puerperas , ut  reliquos  mortales , inva- 
dunt, quanquam  ex  toto  simili  fere  ratione  sint  aestimandi; 
tamen  in  curandis  illarum  febribus  , quibus  nimirum  cuique 
propria  sua  indoles  et  distincta  proclivitas  inest,  multa  aliter 
quam  in  aliis  aegrotationibus  et  temperari,  et  fieri  vel  omitti 
debent. 

Quomodo  enim  populares  plurimi  morbi  alia  tempestate 
incertis  passionibus  incedunt  varioque  habitu,  sic  etiam, 
quae  ab  illis  indolem  suam  habent,  febres  puerperales  mu- 
tabili aspectu  veniunt.  A viginti  et  ultra  annis  curiosissime 
inspexi  in  tales  aegras;  ajo  tamen,  illarum  morbos,  si  pecu- 
liarem in  metastasin  propensionem  excipis , nullibi  fere , qua 
unquam  aderant , eadem  facie  reversas  esse. 

Quaecunque  demum  harum  febrium  sit  modificatio,  ha- 
bita ratione  rerum,  quae  proxime  ad  puerperia  pertinent; 
inprimis  respectandum  , an  febris  cum  topica  phlogosi  jarn- 
jam  ingrediatur,  an  sub  febre  ea  superveniat,  quaeque  mem- 
bra inde  ac  functiones  cummaxime  inveniantur  turbata* 

Istae  febres  non  minus  in  accessione  quam  in  decursu  in- 
fidissimae fallere  mox  impetu,  mox  subdola  lenitate.*  Medi- 
cus quoque  familiaris  cum  iis,  non  quidem  statim  ab  ingressu, 
nec  tamen  nimium  sero,  illas  dijudicat:  ex  cognita  nempe 
illarum  causa  et  ortu  et  affectione  loci,  oculis  tactuque;  ex 
dissimili  febris  et  virium  et  reagentium  norma:  tum  sedato 
primo  assultu  : ex  segnitia  et  infirmitate  corporis  , quatenus 

incongruens  est  cum  passionibus.  Pleraque  caeterum  sumpta 
singulatim  ex  pulsu , ex  lingua , ex  nausea  et  siti  indicia  fe- 
brem quidem  adesse , nec  tamen  cum  constantia  illius  genus 
et  naturam  produnt. 

Phlogistica  horum  morborum  indoles,  vel  ex  pernicie 
causae  excitantis , vel  defectu  corporis  virium , imperfecte 
explicata,  nec  venaesectione , neque  debilitantibus  rebus  aliis 
potest  tractari.  Ad  summum  membrorum  talis  inflammatio 
parcissimam  detractionem , eamque  topicam  proxime , scari- 
ficatione, vel  suctu  hirudinum  fert;  tunc  praesertim,  si  mo- 
dice profundum  itemque  loco,  qua  derivari  intenditur,  vici- 
num vitium  sit* 

Jam  prius  traditum,  dolenti  membro  haud  simul  et  ubi- 
que adesse  phlogosin , quae  tantum  accedit , protracto  satis, 
et  ad  partem  adaequato  stimulo.  Id  quod  praecipue  de  visce- 
ribus membranaceis  valet,  de  expansionibus  tendinum  et  la- 
tis ligamentis , quae  forte  propterea  etiam , quod  non  tam 
multa  crassaque  vasa  contineant,  segnius  exuruntur,  licet 
alioquin  a stimulo  et  irritamine  haud  immunia  sint.  Quemad- 
modum itaque  in  morbis  vere  phlogisticis , deplendo  oppoi  * 
tune  venam , phlegmoni  loci  adversamur , seu  accedens  ma- 
lum considere  prohibemus;  sic  in  febribus  anomalis  et  am- 
bigua pblogosi  detractio  sanguinis  ex  misero  loco , atque  ef- 
ficacius aliquando  imposita  cantharis  prope  afflictum  mem- 
brum prodest.  Ita  cutem  rubefaciendo  , aut  irritando  quid- 
quam  saepe  ad  salutis  spem  conferimus.  In  morbis  acutis  ar- 
ticulorum , et  substrati  proxime  cuti  textus  cellulosi,  vel  si- 
milis cujuspiam  visceris,  ut  alibi  jam  in  his  libris  annotavi, 
horumce  remediorum  egregius  et  apertissimus  usus  est. 

Plerique  tumores,  qui  hujus  notae  febres  praecedunt, 
easve  sequuntur , suspectam , mollem  et  informem  tumen- 
tiam referunt;  vel  si  quidem  inflammatus  est  tumor,  recedit 
tamen  a genuina  indole  phlogosis : incerta  nempe  rubedo , et 
dolor  initio  plurimum  ardens  magis , quam  ex  benigna  in- 
flammatione consuevit ; sed  interdum  quoque  mitior  est, 
quam  inflammatis  membris  convenire  credas.  Tandem  quo 


LIBER  QUARTUS. 


malignior  passio , eo  minus  in  partis  ambitu  sensim  diffluit 
rubor,  sed  repentino  limitatus,  velut  exstinguitur.  Caeterum 
topicus  morbus , quando  oculis  patet , febris  omnium  opti- 
mus declarator  est. 

Sed  quae  intus  viscera  occupant,  similes  offensae  majus 
utique  discrimen  habent,  quam  illae,  quas  diligentia  chi- 
rurgi mulcet ; ac  quemadmodum  exterior  phlogosis  ad  de- 
signandam naturam  febris  facit , ita  ferme  inflammationes, 
quae  intus  sunt , ex  febre  cognoscuntur. 

Intefnae  hujusmodi  phlogoses , nisi  prope  ad  genus  per- 
tinent simplicium  , vel  natura , et  arte  sensim  perducuntur, 
nonnisi  una  persanabiles  via  sunt:  resolutionis  scilicet.  Nulla 
hic  benigna  suppuratio,  coctio  nulla  puris,  vel  quid  simile 
ultra  transire  morbum  in  universalem  putredinem  prohibet. 
Imo  externae  etiam  tales  inflammationes  ne  unquam  laudabi- 
liter suppurant , sed  sphacelantur  ferme ; atque  in  vasta  mi- 
seriae plaga,  si  pars  accensa  nobilis,  neque  tumor  vel  ulcus 
apta  medicina  extolli  ad  laetiorem  phlogosin  patiens  est;  cor- 
ruptio increscit  intra  paucas  horas , ut  nihil  porro  ad  salu- 
tem fiat.  Tum  mors  itidem,  ac  confecto  aliquo  intus  membro, 
confestim  obrepit. 

In  exemplis  etiam  est,  quae  a natura  adveniunt  damna, 
perinde  fere,  atque  inditum  arte  miasma,  primordio  in  cor- 
poris minore  aut  latiore  plaga  aliquod  tempus  delitescere, 
ibique  maturatum , vel  illata  prius  in  obsessa  loca  pernicie, 
in  reliquum  commeare  corpus.  Tunicae  organorum  respira- 
tionis, pleura  praesertim;  intestina,  tendinum  et  musculo- 
rum aponevroses  , ligamenta  item  et  velamina  ad  articulos, 
inque  gravidis  puerperisque  viscera  sexus,  malo  huic  saepe 
subjiciuntur. 


Quodsi  vero  in  hisce  focis  cum  solidarum  partium  tum 
fluidarum  susceptum  virus  aggredi , infringere , seu  omnino 
expellere  potis  sis,  antequam  penetralia  corporis  intraverit; 
morbus  quandoque  in  ortu  suffocabitur : saltem , ubi  topica 
noxa  nondum  descendit  ad  perniciem  , melior  sanandi  spes 
manet. 

In  qua  nutatione  crebrius  ipsa  sibi  natura , sire  vomitu 
spontaneo,  siye  largo  sudore,  vel  alia  quadam  excretione 
fortunaque  in  tempore  opitulatur.  Ubi  yero  deficit ; oportet 
medicum  prudenter  illius  exempla  sequi,  similique,  quo  ad 
potest , subvenire  auxilio.  Unde  alioqui  scitur , cur  inter 
morbi  initia  nonnunquam , quod  sursum  purgat , subinde, 
quod  sudorem  pellit , tum  quale  alvum  movet , medicamen 
prosit ; quare  interdum  venaesectione , aliquando  imposita 
cantharide  aliasve  cura  prosperet. 

(Juaecunque  yero  in  affectis  locis  ad  antevertendas  seu 
tempestive  levandas  passiones  fieri  ex  arte  chirurgi  queunt, 
haec  recta  ac  per  se  procurare  impotens  natura  est ; totum 
et  omne  opus  industriae  incumbit.  Interea  suppetias  artis 
brevitas  ipsa  et  fuga  temporis  excludit  saepe. 

Verum  enim  vero  ex  cunctis  , quae  in  puerperarum  istis 
morbis  solent  contingere,  clare  elucet,  vim  vitalem  maxirno- 
pere  affici , item  solidas  partes  lluidasque  tantum  immutari, 
ut  a sueto  et  ad  animalem  vitam  necessario  vigore  receden- 
tes protinus  in  dissolutionem  vergant,  cui  animalis  omnis 
materia,  simul  ac  muniri  vita  cessat,  illico  succumbit.  Tum 
fit,  ut  extrema  collidant:  viva  videlicet  materia  ultra  ulti- 
mum consistentiae  suae  nihil  potest  vel  progredi,  vel  reflecti, 
quin  prorsus  in  aeternum  recidat  alterum  circulum , quo  de- 
struit natura.  Tum  occumbit  quippe  materia  necessitati  pu- 
tredinis, quod  aegrorum  excrementa,  sudores,  lividae  plagae, 
ipseque  halitus ; post  cadaveris  foetor  et  velocissimum  deli- 
quium horribiliter  ostendunt,  ut  inutilis  omnis  sermo  sit. 

Atqui  contra  internecionem , contra  ipsum  destructionis 
fatale  robur  tueri  se  natura  accingit,  accelerato,  citraque 
normam  agitante  processu  vitae ; accensa  nimirum  febre:  Ai- 
rium  nondum  devictarum  oppositione , vario  intercessu , al- 
tercatione et  molimine;  quo  nocens  avertere,  obtundere,  subi- 
gere , sicque  normam  organismi  et  proprietates  resumere  va- 
lens fiat. 

Atque  in  hoc  medici  quoque,  tanquam  naturae  ministri, 
facultas  et  studium  et  officium  posita  sunt,  ut  in  erigenda 

febre,  vel  deprimenda,  cum  recta  virium  sustentatione,  justo- 
que  secretionum  excretionumque  moderamine ; item  expel- 
lendo noxam  materiae  vel  emendando  saltem ; illiusque  de- 
mum , quod  salubre  superest , apto  tutamine , ad  tollendam 
aegritudinem  prudenter  adlaboret. 

Verum  maximam  non  solum  naturae,  sed  arti  etiam  in 
lioc  morbi  et  sanationis  periculo  difficultatem  topica  vicissi- 
tudo et  primorum  viscerum  suspecta  phlogosis  parit. 

In  omnibus  paene  puerperarum  febribus  summum  phleg^ 
monis  discrimen , praeter  genitale , quibusdam  praesertim 
membris  in  abdomine  et  pectore  est. 

Sed  quandocumque  intra  morbum  graves  istae  affectiones 
loca  obruunt,  sive  initio  febris  seu  in  decursu  ocyus  serius; 
omnium  prima  indicatio  in  illarum  mitigatione  ac  sensim  in- 
stituenda abolitione  stat.  Qua  in  re  de  laxandis  quoquo  modo 
viribus  cogitandum  nullatenus  esse,  supra  monui. 

Quodsi  igitur  summum  fortasse  topicae  passionis  venae^ 
sectionem  desideret,  id  etiam  aliquid  est,  ut  sanguinem  du- 
cas ex  minima  laesione.  * Utque  illa,  quae  ad  externas  tales 
phlegmones  adhibemus , nisi  tumor  stimuli  omnis  impatiens 
sit,  aut  ex  maxima  prima  tensione  vehementer  doleat , invi- 
gorante  modicum  ac  calefaciente  vi  debent  pollere  ; ita  quo- 
que remedia,  quae  contra  profundas  phlogoses  externe,  forma 
epithematis,  et  inunctione,  et  vaporibus  administrantur,  iis- 
dem viribus  valeant.  Ipsa  imo  ad  sustentanda  munera  affecti 
visceris  , ad  secretionem  praecipue  et  excretionem , item  ad 
eliminandas  inde  nocivas  materias  adhibita  pharmaca , haud 
nimis  stimulent , ne  ruditate  vires  corporis  ad  exitium  pre- 
mant, sicque  non  tam  morbum  constringant,  quam  naturam. 
Quos  in  errores  maximopere  praeceps  itur , ubi  morbus  pri- 
mis viis  inest , aut  inesse  ex  errore  creditur. 

Permulti  in  tractatione  horum  affectuum  perpetui  in  ex^- 
purgando  intestina  laborant,  similiter,  ac  si  ubicunque  tu- 
bum dixeris  in  homine  , subito  etiam  everrendum  ceu  in  cm 
niculo  sit. 

Atqui  stercoreum  istuc  studium  ex  impuritia  oris  probant. 

Certe  enim  vero  in  sanissimo  quoque  homine  ab  assumpta 
omni,  quae  subducat,  medicina,  lingua  muco  tegitur,  et  nau- 
seosus sapor  lit.  Universim  oris  ille  mucor  a generali  verius 
aegritudine  ipsaque  a febre  videtur  provenire , quam  recta 
ex  cruditatibus  ac  colluvie  in  stomacho  et  intestinis.  Nos 
certe  in  cadaveribus  puerperarum,  quae  alibi  plures  per  heb- 
domadas , imo  menses , parcissimo  victu  se  trahebant , quo- 
tidie insuper  ob  luem  ingurgitare  purgantia  cogebantur,  ven- 
triculum penitus  vacuum  , elutaque  simul  omni  excremento 
intestina,  at  spurcissimam  nihilominus  linguam  vidimus.  At- 
que ita  etiam  tales  gravidae  habent,  donec  misere  vacillant 
inter  vivos. 

Erat  profecto  vel  id  praegrave.  Verum  longe  gravius  est,  quod  ac- 
cidit. Cum  enim  memoratae  naturae,  ubi  sub  tali  victu  reguntur,  gra- 
vissimis occupentur  febribus  ; qui  hunc  injungunt  medici  , nihil  mihi 
a carnificibus  differre  videntur. 

GALEN. 

Equidem  in  omni  acuta  febre  observanda  alvus  est,  eoque 
magis,  dum  morbus  ventriculo,  vel  intestinis  insidet.  Ne  quid 
tamen  in  abusus  , aut  error  in  consuetudinem  crudescat.  Ut 
enim  ex  initio  ventrem  aliquando  liquare  juvat , sic  postea, 
quando  nimium  fluit,  continendi  quiddam  necessitas  incidit. 
Caeterum  remedia  ad  resolvendam  alvum  non  solum  blandis- 
sima , sed  ea  simul  sint  virtute , ut  aegrotis  membris  et  illo- 
rum inflammationi  congruant.  Quarum  rerum  haud  facilis  est 
delectus.  Quidquid  igitur  enemata  possunt,  iisdem  efficito; 
id  quippe  commodi  habent,  ut  ad  sanationis  scopum  faciant, 
nec  tamen  stomachum  ac  ventrem  ingrate  irritent,  nec  lan- 
guens inde  corpus  fiat.  Hoc  enim  alias  ab  assumpta  per  os 
medicina  vix  abest.  Utinam  medentium  turba  meminerint  ali- 
quando, secretos  propemodo  humores  primis  viis,  et  faeces 
inesse  intestinis  , tantum  prope  ad  exigendam  vitam  requiri, 
quantum  opus  contineri  in  venis  sanguinem  est. 

Quapropter  in  ejusmodi  aegrotationibus  crebras  et  cor- 
ruptas dejectiones  caute  moderari  oportet;  namque  a diar- 
rhoea haud  licet  diutina,  praesertim  superveniente  vomitu, 
fibrarum  ventriculi  et  intestinorum  compages  et  cohaesio  in- 

firmatur,  sive  uticumque  alias  a sanitate  abigitur;  unde  fit, 
ut  illa  viscera , latentis  in  se  materiae , et  aeriformium  prin- 
cipiorum vi  expansiyae  non  diutius  resistant,  seu  aliunde  ipsa- 
met  se  in  naturali  ambitu  haud  diutius  queant  continere , sed 
mox  dilatentur  ex  meteorismo , quocum,  ni  saltem  etiamnum 
excita  forte  per  artem  peculiari  profusa  crisi  malo  anteverti 
potest,  maligna  simul  collectio  saepissime  instat. 

Hac  rerum  calamitate  noxias  excretiones  cum  internis  au- 
xiliis tum  externis  idonee  praeyertito.  Quo  fine  juxta  oppor- 
tunum ad  diaphoresin  regimen,  item  aliqua  ad  sudorem  mo- 
vendum  modice,  seu  sustinendum  pharmaca,  et  alia  ferme, 
quae  nociyos  aeres  corrigunt,  affectisque  in  membris  mor- 
bosum stimulum  mulcent,  tum  similia,  adjecto  opio,  clys- 
mata,  aliaeye  forsan  ad  propositum  aptae  injectiones,  una 
cum  roborantibus,  yel  aliter  in  salutem  actuosis  fomentis  et 
unctionibus  quam  maxime  competunt.  Quibus  in  rebus  magna 
certe  prudentia  et  moderatione  opus  est,  ne  nocens,  in  meatu- 
bus  perperam  mutata  extranea  materia,  vel,  quae  ipso  ex  or- 
ganismo male  illuc  sunt  deposita , subito  concludantur,  adeo- 
que  offensa  jamjam  membra  novo  vellicentur  stimulo.  Qua 
praecipitatione  corpus  non  tam  ad  energiam  benignae,  quam 
ad  discrimen  malignioris  phlogoseos  agitur. 

Ejusmodi  febres  saepius  aliquo  cum  exanthemate  currunt, 

t 

Atque  levia  dari  exanthemata  liquet ; tametsi  in  suspectis 
morbis,  praesertim  puerperii,  talia  raro  contingant.  Interim 
etiam  in  puerperis  aliquando  miliaria,  imo  in  gravidis  pete- 
cliias  observavi,  ephemera  modo,  eaque  mediocri  cum  febre. 
Universim  plurima  etiamnum  circa  efflorescendas  cutis  igno- 
ramus , praelongo  licet  illarum  schematismo. 

Aliqua  certe  exanthemata  ad  febris  ipsam  naturam  spec- 
tant; ex  documento  variolarum , febris  miliaris  et  morbillo- 
rum. Videlicet  in  his  quoque  exemplis  natura  aeterno  nisu 
procreans  destruensque  actuose  monstrat,  in  plerisque  affi- 
nitate conjunctis  rebus  se  certos  sibi  gradus  posuisse  ac  li- 
mites. Namque  a memoratis  illis  criticis  omniumque  fere 
acutarum  mitissimis  efflorescendis,  quarum  eruptione  sum- 

muin  plerumque  in  omni  sanatione  absolvitur,  ad  petechia- 
lem  usque  febris  malignae  maculam , venenata  exanthematum 
vis  continua  veluti  computatione  crescit.  Quo  minus  nempe 
phlogistici  apparatus  habent;  quo  minus  organicas,  distinctas, 
et  purulentas  ferme  pustulas , vel  diffusas  saltem , asperas 
quiddam,  ac  phlogisticas  papillas,  totidem  percipiendis  con- 
trectatione punctis,  exhibent;  eo  pejor  illorum  natura  est. 

Deinceps , quatenus  puerperae  obnoxiae  morbis  sunt , qui 
ex  se  ac  necessario  hac  illave  efflorescentia  stipantur,  eate- 
nus  scilicet  quaedam  illarum  febres  criticum  et  proprium 
exanthema  habent.  Tum  etiam  eruptioni  nihil  objiciendum ; 
sed  illam  multo  magis , antequam  imminens  colluvies  locum 
capit , utroque  apparatu  oportet  promovere.  In  omni  alio 
specimine , aliaque  sub  forma , quod  febri  acutae  superve- 
nit , exanthema  malum  hospitem  censeas , vix  tamen  diversa, 
quam  quae  alias  ad  curam  febris  indicatur,  observatione  amo- 
vendum. 

Aliud  harum  febrium  molestissimum  symptoma  pervigi- 
lium est.  Yitam  mortalis  nempe  alterna  vigiliae  somnique  vi- 
cissitudine in  binas  aequales  ferme  dispertiri  periodos  natura 
voluit.  Omne,  quod  animam  habet , vegetantia  item,  oriens 
sol  ad  vitalitatis  summam  intentionem,  suaeque  ad  perfruen- 
das  vitae  voluptates  excitat;  dumque  occidit,  tum  omne  vi- 
vens somno  tegit  nox,  et  alternata  requie  ad  posteram  diem 
fovet  et,  recreat;  praeter  aliqua  insecta  et  praedantes  bestias, 
quae  tenebrionum  more,  quia  lucem  perhorrescunt,  in  ob- 
scuro reptant. 

Lux  quippe  omnem  vitam  perfectiorem  ad  plenam  virium 
suarum  exercitationem  accendit,  eamque  in  nobis  cum  quo- 
dam sensu  facilitatis  et  delectationis  adflat,  Ouodsi  autem  in- 
sueto seu  morboso  irritamento  intensius  concitata  vitalitas 
occaso  sole  vigil  protrahitur;  mox  languere  corpus,  et  aegro- 
tatio asperior  fit.  Quidni?  Pervigilium  ipsum  morbus  est,  ut 
quaevis  hora,  donec  ad  sensum  aeger  percipit,  quemadmo- 
dum annus  duret.  Unde  leviter  desipere  haud  spernendum  ali- 
quando beneficium,  vel  reficiens  auxilium  est ; ut  quidem  etiam 

i ii  communi  valitudine  passim  citra  febrem  consuevit.  Igitur 
in  omni  aegrotatione  inquietudines  mulcere  adjuvat. 

Sicubi  vero  insomnia  ut  ipsum  delirium , non  recte  ab 
offensa  loci  in  cerebro,  aut  meningibus  proficiscitur , tum  so- 
lum ex  universo  passio  debet  judicari,  neque  capax  singularis 
medelae  est.  Lenit  saltem  quidquam  ac  vulgariter  aquae  cum 
aceto  aequis  partibus,  haud  calide  paratum,  et  expresso  lin- 
teo impositum  ad  frontem  epithema.  Praeterea  non  facile 
mitius  auxilium  modico  enemate  vesperi  cum  opio  datur. 

Sicut  vero  in  istis  febribus , quodcumque  privatione  seu 
aliter  corporaturam  languefacit , oportet  evitare ; ita  etiam, 
primo  praesertim  passionum  incremento,  ab  omni  valente  sti- 
mulo abstinendum , quo  in  puerperis , ut  in  aegris  aliis  simi- 
liter imo  saepius  nocetur,  quam  quavis  alia  ad  debilitandum 
instructa  industria.  Atque  tardius  etiam,  ubi  propter  summam 
malignitatem  morbi  et  pertinaciam , subinde  ob  graves  dolo- 
res, ob  defectum  nutritionis,  tum  complura  alia,  vires  aper- 
tius deficiunt,  caute  nihilominus  mercandum  cum  excitantibus 
est,  ut  aliquid  suneret , ususque  medicinae  et  delectus  pro 
necessitate  queat  intendi;  alias  membra,  volatilibus  seu  fixis 
incitamentis  mox  supra  aequum  vellicata  et  obtusa,  amici  sti- 
muli intempestive  incapacia  fiunt ; torpentia  nunc,  neque  ali- 
ter postea,  quam  quo  destruantur,  affici  apta.  Ne  itaque  con- 
citari naturam  insolitis , proinde  atque  eam  sincere  recreari 
putes.  Namque  ad  potentias  eatenus  protrahendas  sustinen- 
dasque,  ut  natura  sanationem  et  ordiri  et  perficere  valeat  : 
ad  id  nempe  aliis  commodis  opus  est:  apto  cibi  potusque  ge- 
nere, salubri  aere,  necessaria  opportunitate,  justo  excretio- 
num  moderamine,  pace  animi,  otii  somnique  norma;  inpri- 
mis  vero  , ut  nocentes  potentiae  minuantur  seu  infringantur 
certe  ; porro , ut  salubria  sospitentur , vitiata  corrigantur, 
quaeque  demum  corruptionem  habent , amoveantur.  Quibus 
indicationibus  ex  parte  continuatus  aliquando  usus  infusi  ex 
aromaticis,  cum  saccharo  et  modico  aceti,  quam  optime  re- 
spondet. Postea,  temperato  passionum  aestu,  carnis  cum  hor- 
deo, oryza,  sago  aut  polenta,  cocta  addito  aceto  levia  juscula* 

dein  moderatum  aqua  vinum,  tum  per  vices  et  parvo  haustu, 
acidula  pura  vina , ac  generatim  pro  instinctu  et  ardore  silis, 
nunc  mixtus  aceto  potus,  nunc  vinosus  debent  concedi.  Vi- 
ctus , ni  forte  ex  animali  nausea  sit , constet  ex  lauto  carnis 
decocto,  nec  tamen  pingui;  ex  coctis  blandis  vegetabilibus, 
vel  arefactis  frugibus ; ex  edulcato  ad  ignem  cum  vitellis 
ovorum  vino ; ex  embammatibus , aliisque  similibus.  Ali- 
quando etiam,  urgente  casu,  quae  nutriant,  ingerenda  clys- 
mata  sunt. 

Per  errorem  omnino  creditur , acutam  aceto  aquam  puer- 
peris in  febre  maligna  noxam  facere ; e diverso  optimum 
lactis , ut  cujusvis  alius , qui  per  has  febres  cietur  in  solutio- 
nem , humoris  corrigens  est.  Quod  valenti  nutrici  aut  matri 
novae  ubera  non  impleat,  idcirco  non  desinit,  febrienti  puer- 
perae remedio  esse.  Pleraque  per  os  assumpta  non  aliter  pro- 
sunt , vel  obsunt , quam  pro  modo , et  opportunitate. 

Nonnunquam  simplicissima  illa  medicina  et  in  rebus  ex- 
traneis observatione  gravior  quoque  febris  feliciter  cedit. 
Attamen  si  diu  cruciat  morbus , si  corruptio  ac  passiones  non 
desinunt  increscere , contra  vires  decrescere ; tum  oportet 
acetum  largius  admiscere  potui,  liberalius  propinare  vinum, 
perque  vices  et  cochleatim  extracta  vina  Hungarica  seu  cocta 
Hispanica  exhibere,  vitamque  novis  et  insuetis  pungere  in- 
citamentis. Quibus  consiliis  pro  mea  quidem  experientia  ante 
omnia  moschus  innuit ; tum  castoreum  ac  probabiliter  zibe- 
thum ; hoc  nempe  nunquam  tentavimus.  Verum  tristis  obser- 
vatio est , in  hac  demum  malignitatis  statione  neque  ista  n.ec 
caetera  plurimum  laudata  praesidia,  in  puerperis  earumque 
hisce  morbis  adeo  ac  evidenter  sese  efficacia  praestitisse ; 
id  quod  etiam  de  interno  usu  camphorae,  de  omni  acido  forti 
graviore  ac  vaporoso,  minerali  praeprimis,  non  tacemus,  quin 
tamen  infitiemur , similia  alios  forte  probata  invenisse. 

Tandem  vero  ex  vehementia  et  mora  febris  organa  inter- 
dum resolutione  ita  mollescunt,  ut  in  elementis  suis  necessa- 
ria demum  cohaesio  et  firmitas  desit.  Tum  enim  vero  confu- 
gere ad  talia  juvat,  quae  in  materiam  animalem  adslringen- 

tem peculiarem  quandam  vim  exserunt.  Quibus  ex  medicamen- 
tis si  forte  quodpiam  adhuc  alia  ac  speciali  ad  vitalitatem  ef- 
ficacia inclaruit,  prudens  illud  caeleris  antepones.  De  cor- 
tice Peruviano  hic  esse  sermonem,  quis  non  sentit?  Equidem 
procul  absum,  ut  pretiosum  medicamentum  accidam;  sed 
praemoneo  solum,  in  puerperis  oportere,  cautissime  hoc  intus 
uti,  cum  sub  morbo,  tum  in  convalescentia,  ac  primum  non- 
nisi forma  infusi  aut  tenuis  decocti,  cum  eo  praetentandum  esse. 
Inflammatio,  meteorismus  primo,  congestiones,  indurationes, 
hydrops  et  similia,  errore  altero,  ineptum  usum  protinus  in- 
sequuntur. Interea,  quod  cortice  per  os  assumendo  circum- 
spici imperitat,  id  idem  ad  chirurgica  officia  illum  summo- 
pere extollit : virtus  nempe , qua  impuritias  abstergit , putre- 
dinem cohibet,  membraque  cum  vigore  inflammando  ad  vi- 
tam roborat  et  intendit. 

In  omni  genere  febrium  acutarum  potest  accidere,  ut  ali- 
cubi corporatura  exterius  cum  inflammatione  tumeat.  Similis 
offensio  in  puerperis  nonnunquam  labia  vulvae,  vel  alias  prope 
genitali  plagas  capit.  Interea , si  reliquas  vexationes , praeci- 
pue  affectum  prius  membrum,  aegritudinisque  totam  indolem 
salubriter  mitescere  cernis ; imo  ubi  loci  ipsius  non  tanta  est 
praerogativa,  ut  in  omnem  eventum  res  vertere  in  perniciem 
queat;  novae  alienitati  nihil  opponas , sed  potius  recta  sub- 
venito; deinceps,  ut  decet,  persanato.  Enim  vero  ingruente 
tali  passione  majus  damnum  saepe  praepeditur  vel  tollitur. 

Sed  gravissima  ac  pertinaci  febre , si  scripta  hucusque  ob- 
servatione aut  meliore  fortassis , tantum  ea  coerceri  nequit, 
ut  contingentes  in  corporatura  mutationes  ad  salutem  verius 
conspirent , quam  in  destructionem ; quando  ex  topica  vitio- 
sitate partis  vel  hac  latente , ex  turbatis  saltem  functionibus, 
ac  omni  calamitate  subsenties , topicum  morbum  non  satis 
tempestive  ad  salubritatem  properare ; in  conflictu  rerum 
utique  non  amplius  tuta  est  mora,  ne  in  cavum  quoddain  vel 
plagam  sanies  irruat.  Namque  ut  primum  in  omni,  quae  puer- 
peram cepit , continente  febre  quacunque  caeterum  forma  et 
typo , in  CQrporatura , et  in  communibus , et  in  propriis  re- 

centi  matri  humoribus  talis  obvenit  mutatio,  ut  in  efficienti- 
bus suis  principiis  eorumque  mixtione  ab  norma  et  indole, 
quibus  ad  naturam  animalem  maxime  constituuntur,  vitiose 
devortant;  tum  enim  vero  lethalis  illa  congestio,  criseos 
haec  calamitosa  species,  necessario  occupat. 

Quo  discrimine  praesertim  oportet,  ut  secundum  certas 
indicationes  justoque  tempore  naturae  validis  stimulis  occa- 
sionem  ac  vias  commodemus , quibus  ea  materiam  summo 
periculo  in  descensum  ad  interiora  alioqui  proclivem , aut 
jam  inchoatam  congeri,  per  emunctoria  utriusque  superficiei 
aucta  nempe  exspiratione,  per  meatus  urinarios,  item  per 
uterum  et  vaginam  expellat 5 atque  quidem,  ut  Celsus  monet; 

Quo  celerius  ejusmodi  tempestates  corripiunt , eo  maturius  auxilia, 
etiam  cum  quadam  temeritate,  rapienda  sunt. 

Ad  quem  finem  forte  emetica  utiliter  faciunt , inprimis 
ipecacuanha,  parva  dosi;  opium,  moschus,  ante  omnia  vero 
temperata  antimonii  calx,  aut  alia  movere  ac  excernere  su- 
dorem simul  et  urinam  apta  hujus  metalli  praeparata.  Horum 
quippe  egregiam  vim  agyrtae  pridem  jam  rectius  videntur 
dignavisse  usu,  quam  plurimi  hodie  etiamnum  medici  ex  opi- 
nione callent.  Sane  ad  confirmandum  illud  pharmacon,  nar- 
ratis in  secundo  libro  historiis , post  tot  amplius  annos , cen- 
tum subjungi  exempla  praesto  sunt;  sed  nihil  est,  quod  ad- 
monet. 

Interim  saepe  neque  hoc , nec  quocunque  alio  modo  ad 
optata  pervenitur,  dum  nempe  malignitas,  seu  morbi  omnis 
natura,  vel  loci  etiam  offensio  tanta  est,  tamque  in  perni- 
ciem properat , ut  ex  rerum  ordine  medicationi  non  ultra  lo- 
cus sit.  Tum  omnis  alioqui  prudentiae  ad  sanationem  prae- 
clusa via  est ; strictaque  nunc  cura  ad  mulcendum  id  solum 
restat,  ut  sine  perspecta  cognitione  de  celata  potestate  clusi 
et  latentis  organismi  non  desperemus,  licet  haud  frequentius 
in  hoc  fine  miracula , quam  in  infinito  prodigia  fiant. 

Quando  igitur  colluvies  praeverti  nequit , seu , quod  as- 
solet, illius  ne  qua  forte  intraverat  suspicio,  tum  humor,  ut 
in  praecedentibus  indicavi,  creberrime  in  ventre  considet; 


, Oo  LIBER  QUARTUS. 

idque  celerius  in  malignis  et  acutis ; lente  ac  tardius  in  non 
tam  perfidis , mitiusque  moderatis  morbis ; intenso  tum  et  do- 
lente  abdomine,  atque  ita  quidem,  ut  ventris  ea  mutatio  col- 
luviem sive  praecedat,  sive,  ex  quo  sanies  influit,  una  ac^ 
cedat,  sive  serius,  hac  quippe  dudum  deposita,  superveniat, 
Idque  etiam  de  inflammatione  est  tenendum , quae  similiter 
collectionem  vel  praecedit  vel  comitatur,  vel  sequitur.  Fit 
vero  etiam,  ut  absque  omni  vera  et  manifesta  phlogosi  sanies 
irruat. 

Colluvie  in  bis  febribus  semel  facta , si  neque  natura  re- 
sorberi  liquor , nec  per  artem  a chirurgo  potest  educi , ma- 
lorum vitaeque  finis  proxime  instat.  Quin  imo  , ubi  morbus 
a miasmate  universali  processit,  quod  uti  alios  mortales,  ita 
ex  casu  quoque  puerperam  infestat;  hanc  ut  plurimum,  quam 
caeteros , quoniam  puerpera  est , citius  interimit, 

CAPUT  DECIMUM  TERTIUM. 

FEBRIS  PUERPERALIS  MALIGNA  NON  P II  LOGISTICA. 

Etsi  multae  perscriptae  usque  huc  affectiones  ob  maligni- 
tatem , item  ex  ipsa  adjuncta  phlogosi,  naturam  et  artem 
eludant,  brevique  trucident;  nihilominus  tamen,  quae  sine 
omni  phlogistica  labe  tenent , eae  perniciosae  febres  majus 
multo  quam  illae  periculum  minantur  ac  velocius  in  destru- 
ctionem tendunt.  Quemadmodum  enim  in  benignis  nonphlo- 
gisticis  morbis  natura  maximam  partem  ad  sanationem  sola 
confert,  arte  ferme  praeter  victus  rectam  procurationem  ni- 
hil faciente ; sic  in  non  phlogisticis  malignis  febribus  creber- 
rime nec  natura  quidquam  nec  industria  proficit. 

Hae  febres  ex  eodem  fonte , quo  malignae  phlogisticae, 
oriuntur ; attamen , quin  de  intercurrentibus  morbis  necessa- 
rio participent,  infestae  singulariter  puerperis  sunt. 

Permulti  medici  et  obstetricantes  febrem  puerperarum 
absque  phlegmone  inter  paradoxa  habent.  Non  est,  quod  ob- 
jiciam. Quilibet  nempe  suo  modo  videt  et  coecutit.  Attamen 
in  eo  saltem  cavemu^  ne  noxa  illa,  quae  subinde,  antequam 

enitatur,  in  gravida,  sub  acutis  forte,  sed  non  recte  obser- 
vatis , vel  lentis  etiam  ac  tacitis  passionibus  in  membris,  prae- 
sertim in  systemate  uteri  evenit,  adeoque  subruta  sensim  con- 
stitutione , demum  vix  exsoluto  foetu  malignam  maxime  fe- 
brim excitat , sine  genuina  phlogosi , puta  , nec  inflammata 
parte  quadam;  tum  plilogosis  vera  ea  et  consecutiva,  quae 
facta  inter  febrem  intus,  in  abdomine,  vel  in  viscere  aliquo 
colluvie,  ex  comitatu  dudum  adrepentis  mortis  nunc  jam 
partes  adurit,  non  cum  morbo  ac  febre  illa  principi  confun- 
datur, quae  confluxus  sine  phlogosi  prima  et  efficiens  causa 
erat. 

Ejusmodi  febres  saepe  perniciosum  exanthema  primordio 
socium,  vel  subsequum  habent:  petechias,  maculas,  malignam 
scarlatinam , cum  virium  non  ultra  firmandarum  lapsu , ac 
manifesta  corporis  in  putridum  adpropinquatione.  In  permul- 
tis tam  graviter  febrientibus,  paucis  post  illarum  in  hospitio 
adventum  simul  atque  obitum  horis , omnem  cutem  foedatam 
vibice,  petechiis , et  flavere  et  nigrescere  vidi. 

Quarum  febrium  horribilem  scenam  breviter  sic  habes  : 
incidit  puerpera  repente  et  graviter;  durat  paucos  dies  et 
moritur* 

Profecto , si  modum  reputamus , quo  exeerabilis  febris 
ista  sanissimas  florentissimasque  foeminas  subito  sine  omni- 
que  cognita  causa  corripit , sparsa  eonfestim  super  toto  cor- 
pore macula,  vix  dubium  est,  forinsecam  pestem  cutis  per 
poros  et  vasa  perinde  ac  infinita  lumina  intus  penetrare , sic-* 
que  opportunam  ad  suscipiendum  virus  ex  gestatione  et  puer- 
perio corporaturam  illico  evertere.  Hic  quoque  origo , et  in- 
fectionis primus  locus  non  una  discreta  plaga,  neque  unum 
viscus  modo , sed  corporis  universa  facies , totusque  organis- 
mus est.  Quinimo  destruens  horumce  morborum  virus  tam 
repente , tantaque  se  exserit  vi , ut  naturae  ne  quidem  exci- 
tandae phlogoseos  facultas,  seu  excitatam  forte  maturandi, 
tempus  maneat.  Transitus  quippe  in  solutionem  putridam 
praeceps  adeo  est,  ut  humor  illuviei  paucis  horis  magna  jam 
copia  sit  congestus*  imo  locorum  rerumque  malitia  ultima 

ne  quidem  naturae  id  restat,  ut  par  solummodo  saniem  colli- 
gendo sit. 

Eadem  prope  pernicie  yel  tristiore  febris  est , quae  gra- 
vidi uteri  ab  putrescentia  et  exit,  et  alitur.  Cujus  morbi  fu- 
sius primumque  notati  a me  historia  quum  ad  hanc  disserta- 
tionem necessario  pertineat,  id  circo,  ne  quid  fastidiose  re- 
sumam , remittendus  ad  loca  lector  est. 

Quia  igitur  nihil  exstat,  nec  quidquid  forte  unquam  erit, 
quod  febrium  malignarum  venenatam  vim  in  corpus  recta  de- 
struat; oportet,  ut,  nisi  ab  initio  sponte  natura  sive  per  ar- 
tem excito  vomitu,  vel  effusione  sudoris  vel  aliter  virus,  una 
cum  corruptis  ab  eo  primum  humoribus,  tempore  opportuno 
eliminetur,  aliove  quovis  pacto  reddatur  innocuum;  saltem 
contra  perniciem  illiusque  effectus  et  damna  instituamus.  Ve- 
rum tamen  quaecunque  in  febribus  malignis  cum  phlogosi  ad 
virium  sustentationem , item  ad  sospitandum  a putrido  ser- 
viunt , ea  certe  pro  passionum  morbique  varia  indole  pluri- 
mum  etiam  in  hac  calamitate  indicantur,  atque  intensius  quo- 
que : ut  corpus  non  tam  ad  phlogosin  loci,  nisi  quatenus  com- 
petit forte , quam  phlogistice  verius  et  generaliter  ad  ener- 
giam exstimuletur. 

Raro  interim , quae  tam  graviter  patitur , sanatio  aegrae 
quacunque  cura  impetratur.  Evanidae  nempe  sunt  corporis 
vires , quarum  defectione  minus , quam  congruit , sospitata, 
et  a pernicie  nimis  contaminata  materia  universae  corru- 
ptioni tanta  vi  ac  praecipitatione  subjicitur,  ut  necessariae  ad 
vitam  conditiones  mox  evertantur  et  concidant.  Non  jam  in 
materia  vis  et  in  vi  materia,  et  in  utroque  utrum  que  est;  sed 
spiritus  a corpore  avolavit  et  corpus  revertitur  in  elementa 
materiae. 

Neque  tamen  omnis  quanquam  gravior  puerperarum  fe- 
bris in  mortem  desinit.  Rarius  certe,  sed  tamen  aliquando, 
citra  omnem  exspectationem  ad  salutem  convertitur.  Qua 
laeta  mutatione  decrescentis  mali,  et  ipsius  convalescentiae 
haec  observatio  et  norma  est , ne  ex  vitio  regiminis  vel  alio 
errore  fiat  relapsus.  Ubique  id  maximum  teneto,  ut  per  con- 

gruum  victum  potius  quam  per  varias  medicationes  salubri- 
tas coalescat:  longa  videlicet  in  lecto  mora,  frigoris  alia- 
rumque  noxarum  fuga , competente  viribus  cibo,  facili  digeri 
et  ex  animali  potissimum ; moderato  usu  vini  probi  vulgaris, 
tum  p as  sim  extracti  generosi,  aut  alius  fermentati  potus,  ex- 
cretionum  justa  temperie,  somno  et  quiete,  animi  ad  hila- 
ritatem motu , commoratione  in  afflato  puritia  aeris  cubili, 
tum  modica  agitatione  in  libera  calore  et  solis  radiis  mollita 
luce;  sol  enim,  quodcunque  vivit,  recreat  sospitatque. 

EPILOGUS. 

Ex  dictis  hucusque  satis  probatur , in  omni  puerperae 
morbo  ad  permulta  esse  attendendum  , quod  quaevis  affectio 
variam  ferme  curam  postulet.  Cadit  nimirum  hic  omnis  fe- 
brium nomenclatio  docta , et  generalis  quaeque  pro  lubitu 
constructa,  fluxaque  methodus.  Sed  oportet , singula,  quae 
affectionem  sistunt,  ac  circumveniunt,  praecipue  opinia  loci 
externa  et  interna  vitia  membratim  disquirere , illorum  pos- 
sibiles exitus  cum  morbo  principe  comparare,  ac  quidquid 
efficacissime  eas  mulcere  aut  sanare  valet , tempestive  inve- 
nire et  persequi. 

Eveniunt  quippe  in  aliis  quoque  mortalibus  cum  benignae, 
tum  malignae  topicae  inflammationes , quae , tametsi  non  fe- 
licissime judicentur,  nec  tamen  semper  inferunt  mortem. 
Secus  vero  accidit  inflammatis  membris  in  febriente  puer- 
pera; etenim  qui  aliis  in  aegris  haud  exitus  pessimus  est: 
suppuratio  (si  noxa  saltem  neque  nobilissimum  viscus  occu- 
pat, nec  reclusum  pus  remanet),  imo  ipsa,  quae  simillima 
puri  est,  materiae  in  corpore  coctio,  qua  plerumque  natura 
in  acutis,  quanquam  nulla  singula  pars  laboret,  devincere 
morbum  consuevit;  in  puerperis  majus  habent  periculum  et 
ad  salutem  vix  faciunt.  Alios  mortales  plerumque,  ut  suis 
vivunt  integre  viribus,  arripit  noxa;  corpora  illorum,  antea 
nihil  infirmata,  insidiis  fortius  resistunt,  luctamque  diutius 
sustinent,  quam  graviditate  et  partu  eorumque  subsequis  ne- 
cessitatibus nunquam  non  debilitatae  puerperae.  Hae  vide- 

licet  recedentes  a muliebritatis  summo  fastigio,  quo  difficul- 
tates patientius  ferunt,  iisque  minus  affliguntur,  posito  nunc 
foetu , omni  patent  aegritudini , magisque  obnoxiae  sunt. 
Quippe  quodcunque  damnose  agitat , in  illis  ad  evertendam 
sanitatem  vitamque  promptius  materiam  et  suppetias  offendit, 
quam  in  hominibus  aliis.  Quin  imo  idem  tempus,  cunctaque, 
quibus  ad  salutem  vulgo  natura  utitur,  advocata  praesidia, 
haec  ipsa  in  puerperis  adducere  socia  sibi  et  in  exitium  ae- 
grae convertere  morbus  potest. 

Interea  in  rebus,  ad  graviditatem  pertinentibus,  tum  ad  par- 
tum et  puerperium,  si  pleraque  modo  ad  naturae  simplices  ri- 
tus et  fines  instituerentur,  puerperarum  passiones  sine  dubio 
occurrerent  rarissime.  At  ipsa  jam  sub  gestatione  plurimae  ob- 
noxium sibi  morbis  et  difficile  puerperium  ipsaemet  parant. 

Non  equidem,  ut  olim,  adeo  venaesectionibus  infirmantur 
purgantibusque ; attamen  pro  illis  ineptiis  repetito  nunc  ad 
luxuriam  clystere  , utque  elegantia  invaluit , frequenti  prae- 
sertim et  diutino  ante  partum  balineo,  item  levi  nimium,  at 
nunc  rursus  constricto  improbe , nec  formae  corporis  , ne- 
que climati  accommodato  vestitu , copiosa  nec  minora  in  se 
detrimenta  contrahunt ; ne  scilicet  proscripto  uno  peccato 
stultitiae  non  novum  mox  sequatur  cum  pluribus.  Ita  genitri- 
ces hominum  perpetuo  a naturae  commodis  et  usu  devor- 
tunt  longius;  ita  ex  falsa  mollitie  vix  demum  sentiunt,  nihil 
se  sentire,  nequidem  naturalem  sanctissimumque  instinctum, 
ut  porrigant  proli  suae.  Hocque  stigma  foedissimum  in  cor- 
dibus maternis  nec  communissimus  hominum  et  animantium 
sensus  abolere  potis  est,  quia  jam  pridem  ex  fallaci  sapientia 
occalluit  animus.  Ilinc  plures  ubique  ex  promptis  morbis  a 
consuetudine  pereunt,  quam  ex  necessaria  sorte  intercurren- 
tium aut  regnantum  febrium,  aut  vero  a caeteris  injuriis  alio- 
qui  haud  praevertendis  omnibus.  At  suntne  forsan  a damnis 
similibus  et  in  universum  ab  epidemia  et  contagio  immunes 
puerperae ? 

Principium  epideraiarum  atque  contagii,  quamquam  nobis 
exitiabile,  generali  tamen  rerum  ordine  comprehenditur,  pro 

terrifico  exemplo , materiam  nobilissima  forma  et  ad  supre- 
mas vitae  profectam  subtilitates , quantocunque  eminet  fasti- 
gio 5 ut  pleraque  creata  alia,  subjectam  universo  Numini  esse. 
Quippe  natura  illatis  hujus  generis  stragibus , uti  suam  in 
destruendo  corpora  yim  et  majestatem  monstrat,  ita  illimita- 
tam  se  et  benignissimam  yalentissimamque  exhibet,  in  iis 
progignendis ; ut  iniquum  foret  dicere , tantum  esse  ejus  in 
illa  re  tyrannidis , quantum  in  hac  beneficentiae.  Quin  homi- 
nes naturae  imprudenter  antevertendo,  suas  sibi  adversita- 
tes verius  ipsi  parant.  Quae  enim  ex  aere,  vel  aliis  rebus 
extraneis  gignuntur,  nec  frequentes  noxae  sunt,  nec  perti- 
naces ; plerumque  etiam  nonnisi  paucos  feriunt.  Plurima, 
maxima  damna  mortales  propria  culpa  excruciant , modo 
nempe,  quo  illa  arcessunt,  movent  et  sustinent. 

Hercule , liomiui  plurima  ex  homine  sunt  mala. 

PLIN.  H.  N. 

Ipsimet  propagant  et  exasperant  lues  suas  ac  epidemicum 
virus  mox  in  contagiosum  acuunt.  Ipsi  saepius  absque  omni 
inclementia  coeli,  in  summis  mortalium  institutis  publicis 
haud  scrupulosius,  quam  in  nugis,  perniciem  ineptia  sua  in- 
ferunt, cujus  postea  tristes  effectus  pestilentiae  aeris  adscri- 
bunt.  Yirus  enim  populare  (missa  interim  vox  sit)  atque  epi- 
demia  immensum  distant.  Istaec  extrinsecus  advenit , illud 
intus  in  hominum  corporibus  gignitur  et  evalescit.  „Ingens 
naturae  beneficium , si  illud  in  injuriam  suam  non  vertat  ho- 
minum furor.  Dici  etiam  de  ventis  potest;  adeo  quidquid  ex 
illis  utile  aut  necessarium  est,  non  potest  his  repensari,  quae 
in  perniciem  suam  generis  humani  dementia  excogitavit  m9u  Se- 
neca monet.  Verumtamen  in  caterva  malorum,  quae  animum 
pii  philosophi  movent,  conferta  magna  nosocomia,  puerpera- 
rum hospitia , et  infantum  talia  instituta  frustra  quaerimus. 

Quilibet  epidemicus  morbus , imo  ex  cursu  naturae  , ni 
ultima  paupertas,  incuria,  inscitia,  miserorum  congestio,  ii- 
lorumque  tractatio  nequissima  pestem  alant , aliunde  obtun- 
ditur ac  semet  ipse  exhaurit.  Ubi  vero  per  singularem  per- 
plexitatem grassante  malignitate  duplo  major  triploque  aegro- 

rum  numerus  in  loco  angusto  accumulatur,  qui  salubri  etiam 
tempore  ne  sporadicis  quidem  et  vulgaribus  morbis  commode 
suffecerat ; tum  perperam  venenato  aeri  calamitates , vel  cum 
prudentia  naturali  miseriae  mortes  imputantur;  sed  vituperia 
artis  et  sordidae  administrationis  studia  sunt.  Sed  partim  fue- 
runt talia  exempla;  tum  plura  praeteriri  satius  est,  ne  revivi- 
scant. Interim  communiter  omnis  typhus  nosocomialis  in  ho- 
minum ignominiam  furit.  In  priscis  medicis  istam  caedem  vix 
reperies;  at  barbara  illi  et  rudia  tempora  vixerunt  ! 

Paucissima , hercle , mortalium  pars  morbis  perimuntur, 
qui  in  se  cadunt;  plurimos  vitia  necant,  quae  ipsi  sibi  con- 
sciscunt ; quod  neque  brutum  facit ; aut  quae  ab  aliis  infe- 
runtur , quod  nec  brutum  patitur.  Ipsa  utique  natura  nec 
quemvis  surculum  in  arborem  increscere , nec  omnem  juve- 
nem sinit  attingere  seniles  annos;  atqui  tamen  sanus  paene 
omnis  homo  longaevitatis , naturali  nonnisi  morte  liniendae, 
innata  semina  gerit , ad  quam  adipiscendam  innumerae  orbis 
plagae  largiter  suppetunt.  Yerumtamen  quo  fato  ipsimet  no- 
stram alioquin  ad  breve  tempus  commensam  vitam  amaritu- 
dine condimus,  praescindimusque  ? Patimur,  ut  vivamus,  vi- 
vimus , ut  patiamur. 


DE  QUODAM  SANGUINIS  FLUXU 

IN  PUERPERIS  ANTE  NON  SCRIPTO. 


Ferme  semper  ad  duos  lines  militamus,  alterum  hominis,  alterum  artis:  quo- 
rum alter  obscurus  est,  alter  scientiae  determinatus.  Opus  est  autem  in 
utrisque  his  etiam  fortuna. 

HIPP. 

]Vloratum  in  pelvi  caput  foetus , dum  per  exitum  agitur, 
tensio  partium  ac  pressio  perinaei  obtinet,  donec  transgres- 
sum per  genitale  est.  Hac  parturitionis  epocha  accidit  sub* 
inde,  ut  in  labiis,  seu  vagina  uteri , quin  illius  externa  tu- 

niea  simul  laceretur , altius  vel  profundius , ac  procul  labiis 
et  perinaeo  vel  propinque  quoddam  vas  rumpatur ; unde  suf- 
fuso sanguine  in  alterutro  labio  vulvae  aut  infra  tumor  oritur. 
Similis  noxa,  illiusque  curatio  nil  novi  habet 5 eapropter  at- 
trivimus modo. 

Excipit  vero  alia  interdum  laesio  in  his  partibus , diversa 
facie  et  majori  metu,  parientem,  quam  nec  veterator  in  arte, 
nisi  eam  evenire  posse  praedoctus,  tempestive  dignoscet. 
Cujus  rei  simplex , et  historiis  firmata  expositio  fortasse  ac- 
ceptior erit,  quam  quaevis  erudita  quidem,  sed  ad  rei  per- 
spicientiam neque  utilis,  nec  accomoda  satis  adumbratio  alia. 

Sana,  et  plena  succi  mulier,  viginti  annorum  prima  vice, 
id  quod  ajebat  et  videbatur,  ventre  gestans,  ante  biennium 
in  instituto  solita  magnitudine  foetum  per  naturam  et  facile 
exclusit. 

Brevi  post  infantem  vehemens  sequitur  haemorrhagia,  in- 
tra quam  secundinae  exeunt,  utero  super  os  pubis  admodum 
compacto.  Bebus  caeterum  congmiis , nec  remittente  tamen 
ad  omnem  opem  fluxu,  necessum  inquirere  erat.  Deprehensa 
quantitas  concreti  sanguinis  in  vagina  5 cujus  inter  grumos 
obstetrix  digito  indice  supra  in  vaginae  dextra  parte , ad 
trium  circiter  digitorum  ab  infima  ora  altitudinem , in  rotun- 
dam , laceram , vix  apicem  digiti  recipientem  rimam  offendit. 
Inde  sanguis  evidenter  erupit.  Supra  rimam  ex  eodem  latere 
ingens  tumor  erat,  totam  paene  pelvis  supremam  regionem, 
ac  partim  etiam  spatia  ultra  pelvim  occupans  5 ita , ut  digito 
ad  os  uteri,  et  ad  uterum  ipsum  occlusus  accessus  esset. 
Aegra  ob  largum  dispendium  fracta  viribus.  Injecto  tamen  in 
vaginam  liquore,  et  continuato  usu  stypticorum,  profluvium 
sistitur , nec  quidquam  in  praesens  periculi  erat. 

Elapsis  aliquot  horis , damnum  posse  tuto  indagari  ratus, 
ipse  digito  tentamen  feci,  lies  fuit  pro  dictis.  Attamen  veri- 
tus , ne  foemina  alioqui  debilis , scrupulosa  exploratione  novo 
discrimini  exponeretur,  omnem  plagam  nondum  definivi.  Li- 
bera caeterum  a doloribus  mulier  erat,  nullus  genitalium  ex- 
terne tumor,  nec  in  colore  naturali  quaedam  mutatio. 

Tertio  demum  die  cutis  labii  dextri  cum  parte  clunis  us- 
que ad  anum  livorem  ex  suffuso  sanguine  contraxerat , sine 
ulla  fere  intumescentia.  Decreverat  potius  intus  tumor,  do- 
lens nonnisi  ad  contrectationem.  Multum  etiam  nunc  e vul- 
nere  foetida  sanies,  et  corruptum  serum  cum  cruore  manat. 

Repetito  examine , digitus  in  expletum  cavum  sanguine, 
partim  in  grumos  coacto , partim  dissoluto , pertigit , cujus 
altitudinem  et  circuitum  eo  emetiri  non  potui. 

Magna  ichoris  reclusi  copia , presso  ad  vaginam  digito, 
aut  congruente  cubitu  per  laceram  nuncque  suppuratione  et 
putredine  ampliatam  rimam  fluxit. 

Sed  vix  de  ineunda  cura  prius  utique  consilium , quam  de 
vastitate  mali  planissime  constiterit.  Applicato  igitur  primum 
cereolo,  bine  quo  solemus  in  viris  uti,  cathetere,  tandem  ad 
ferendas  in  uterum  turundas  ductore  nostro,  attoniti  omnes 
aspeximus , instrumenta  ista  quaquavorsum , quamque  longa 
sunt,  in  cavo  tractari,  sine  ullo  aegrae  sensu.  Quin  imo  mo- 
rantem in  cavitate  anticum  catheteris  finem , aut  ductoris, 
quum  sursum  tendebatur,  undequaque  sub  cute,  juxta  su- 
praque  ilei  marginis  processum  superiorem,  latissime  moveri 
manifeste  et  vidimus , et  digito  sensimus. 

Apto  situ,  temperatis  injectionibus,  tum  quae  purificant, 
aliis  medicamentis,  cum  lauto  cibo,  et  vino  et  decocto  cor- 
ticis , aegram  in  quartam  septimanam  traximus.  Quinimo 
plaga  per  decem  et  quatuor  circiter  dies  bene  suppurante, 
mulier  habitu  et  viribus  conspicue  proficiebat,  licet  inter  il- 
lud tempus  duae  ingentes  crassae  laciniae  telae  adipalis  ex 
angusto  ore  immensi  ulceris  partim  sua  sponte , partim  ex- 
tractae cesserint,  alterutra,  super  pollices  duodecim  longa, 
ac  medio  in  ambitu  super  quatuor  lata.  Tum  vigesimo  circi- 
ter die  languescere  suppuratio,  segnius  manare  ichor,  rarus, 
acer,  et  vario  colore.  Brevi  post,  versis  repentino  in  pejus 
symptomatibus,  aegra  moritur. 

Facta  corporis  sectione  vaginam  a latere  dextro  vicinis 
partibus  nullibi  cohaerere  visum ; adipe  ac  tela  cellulosa  mus- 
culos psoam,  iliacum,  item  ani  levatores  inter  et  peritonaeum, 

omnique  alia,  quae  dextrum  renem  tegit,  ex  corruptela  et 
suppuratione  consumpta  pinguedine.  Illaeque  partes  tristi 
quadam,  et  tam  eleganti  puritia  oculis  se  obtulerunt,  ut  nemo 
anatomicorum  praeparare  sciret  subtilius.  In  fundo  horribile 
antrum  saniei  et  cruoris  vim  tenuit. 

Atque  ex  hoc,  quem  nunc  descripsi,  morbo,  similis  mox, 
plures  ante  annos,  a me  tractatus  in  memoriam  rediit.  Illo 
tempore  ruri  penes  amicum  eram.  Per  occasionem  a me  pe- 
tiit,  ut  viserem  in  propinquo  aegram  rusticam.  Dum  cesso, 
perducens  homo  foeminae  vicinus  narrat,  eam  semper  valen- 
tissimam,  impigram  ad  labores,  et  Jaeto  animo  fuisse;  ante 
septem  hebdomadas  tertia  vice  peperisse , ab  eo  tempore 
emaciari. 

Misera  posthac  idem  docet,  addito  momento:  in  ultima 
partura,  alias  haud  difficili,  post  proditum  infantem  mox  pas- 
sam se  fluxum  sanguinis  esse , adeo , ut  ab  obstetrice  impo- 
sita sibi  in  ventre  lintea  cum  aceto  fuerint ; abhinc  dolores 
et  cruciatus  in  corpore  nunquam  desivisse;  jam  vero  ex  spe 
sua  finitum  iri,  quod  se  confectam  sentiret,  atque  penitus 
nosset,  moriendum  sibi  necessario  ex  putrido  in  utero  fore. 

Explorari  facile  sivit.  Dextra  perinaei  parte  illico  obvius 
magnus  et  inflammatus  nonnihil  tumor  erat,  certa  cum  fluctua- 
tione. Digito  post  sub  pubem  illato , duos  circiter  pollices 
supra  os  vaginae  rotundum  tuberculum , cum  parva  fovea, 
offendi.  Eaque  particula  vehementer  doluit.  Vagina  multum 
puris  et  saniei  horrendo  foetore  recludebat.  Uteri  collum 
cum  reliquis  partibus  sanum. 

Petii  ab  aegra , ne  ex  dolore  curiosam  indagationem  re- 
cusaret; neque  renuit.  Nunc  indice  per  parvum  tuberculi 
foramen  in  verum  cavum  penetravi,  quod  longius  circum  ex- 
currebat , quam  ut  finire  illud  digito  potuerim.  Os  sacrum 
nudum  et  cariosum  sine  dubio  sensi.  In  cutem  perinaei,  in- 
que  intestinum  rectum  vis  corrupti  puris  gravitabat,  nec  pres- 
sione , nec  situ  ex  dilatata  tametsi  aliquantum  rima  prodiens. 
Aperturam  ex  adverso  fieri  mulier,  et  vehementius  maritus 
horruit.  Neque  mihi  ingratum  erat;  aegra  aliunde  nimis 

defecta.  (Quapropter  citra  solatia  et  mores  nullius  ad  salutem 
auxilii  compos,  ad  mulcendam  tantisper  miseriam,  quatenus 
suppetitayit , consului,  ac  discessi. 

Atque  istliaec  calamitas  similem  certe , ac  prior , ortum 
habuit : propterea  etiam  primum  perscriptae  eam  protinus 
subnectere  volui.  In  utraque  scilicet  cujuspiam  vasis  sangui- 
feri  laceratio  in  vagina , proximave  cellulosa  contigit , quam 
ubique  haemorrhagia  necessario  sequitur , pro  diversitate 
parturitionis  et  stadii  illius , pro  fluxus  ipsius  more , ac  loco 
demum , quo  sanguis  ruit , varie  periculosa , compescenda 
quippe , aut  invicta. 

Yaginae  enim  vero,  sive  alterutrius  labii  interna  vel  rupta 
vel  illaesa  tunica  est.  Si  prius,  tum  quidpiam  certe  sanguinis 
in  cellulosam  diffunditur  5 interim , quia  maxima  pars  foras 
ruet,  non  tantus  a residuo  tumor  erit.  Verum  morante  etiam- 
num  in  vagina  foetus  cranio,  hac  licet  laesa,  eruor  e corpore 
manare  prorsum  cessat,  infantis  nempe  capite  vulneri  appresso 
et  effluvium  arcente.  I11  utroque  casu , ubi  vaginae  tunica  a 
laceratione  illibata  perstitit , sanguis  primum  ac  praecipue  in 
spatia  a pressione  longius  remota  diffluit.  Tum  satius  etiam 
est,  cruorem  in  vaginae  inferiori,  quam  suprema  parte,  sur- 
sum nempe  ac  introrsum  coire. 

Accidit  quoque , ut  ex  rupto  vase  sanguis  primo  in  cellu- 
losam se  dispergat,  hacque  distenta  accumuletur.  Tum  ex- 
orti tumoris  non  prius  ruptio  fit , quam  foetu , vel  saltem 
illius  capite  ex  cavo  pelvis  profecto.  Nunc  liberata  videlicet 
a pressu , atque  per  ipsum  laborem  extenuata  vagina  cedere 
debet  irruenti  tumori  5 qua  similitudine  morbum  enarratum 
se  formavisse  vix  dubium  est. 

Interea  utrum  ex  venis  eruor  an  ex  arteriis  fluat,  diffi- 
cile finitu ; neque  propius  ad  rem  momentum  habet.  Est 
Imo , ubi  sanguis  e vena  fluens  magis  abundat , quam  ex  ar- 
teria , cujus  exempli  hanc  propemodo  causam  censeo  : quod 
illa  vasa  virtute  sese  contrahendi  minus  polleant  5 dum  prae- 
sertim in  varices  dilatari  disposita  sunt,  aut  ejusmodi  amplia- 
tione dudum  laborant. 

Sed  sanis  licet  et  integris  genitalibus  in  difficili  partu  ipso 
jam  capitis  pondere  et  duritia  infringi  aliquam  venam  posse, 
palam  scitur.  Unde  non  miramur , fieri  interdum , vasis  an- 
tea morbide  affectis , aut  ex  iniqua  cura  ; si  nempe  insidens 
illas  in  partes  ruditer  caput  non  solum  apte  non  sustinetur, 
contra  inepta  tractatione  gravius  praepeditur. 

Attamen  in  iis , quae  mihi  obvenere , exemplis  nullum 
antea  vitiosae  constitutionis  indicium,  multo  minus  morbi  ali- 
qua causa  ab  extrariis  suberat.  Qua  occasione  fallax  fortuna 
obstetricantis  declaratur.  Dum  quippe  in  ejusmodi  suspecto 
casu  levissimum  instrumentum  illatum,  aut  simpliciter  insi- 
nuata manus  fuerit,  vix  ipse  a facinore  insontem  se  putabit. 

Cujus  morbi  rarior  indoles  quum  jam  nunc  sit  patefacta, 
data  occasione  vitium  quidem  expeditius  cognoscetur;  at  illud 
praevenire , in  quo  utique  rei  supremum  est,  ultra  labor  erit. 

Quodsi  morante  etiamnum  in  pelvi  foetu  evenit , ut  san- 
guis per  rupta  vasa  vel  in -contiguam  cellulosam  intus  et  sur- 
sum vel  in  ipsam  pelvis  cavitatem  cum  modico , vel  nullo  ad 
exterius  effluvio  manet;  jam  ex  ipsa  tamen  successione  pas- 
sionum, atque  parientis  tota  valitudine,  sanguinem  ad  interna 
fundi,  suspicio  oritur,  ut  ob  istam  ferine  necessitatem  pro- 
perandus partus  sit,  in  quaecunque  caeterum  loca  confluat 
humor. 

Perscriptam  hic  novam  haemorrhagiam , quae  quidem 
bona  fortuna  rarius  multo , quam  vulgare  profluvium  ex  foe- 
minali  infestat,  quum  adesse  chirurgus  sciverit;  ut  in  reli- 
quis prima  intentio  de  substringendo  sanguine  est.  Attamen 
pro  tractatione  in  ulterius  plura  invenies  , quae  huic  afflicta- 
tioni omnino  peculiaria  sunt. 

Fluxus  nempe  sanguinis , sicut  in  similibus  aliis  vitiis , re- 
mediorum recto  usu  atque  inprimis  exercita  per  manum  in 
laesas  partes  pressione  sistitur.  Quodsi  neque  hoc  modo, 
neque  ferendis  alioqui  in  ruptam  venam  stypticis  coerceri 
potest;  id  saltem  curato,  ne  sanguis  prorsum  in  cellulosam 
dispellatur,  ac  praecipue  intus  et  in  superius  migret.  Imo  re- 
rum collisu  boni  consules,  fluido,  facta  incisione,  potius  viam 

fores  pandere,  quam  cum  socordia  indui  gere,  ut  cum  impetu 
et  copia  in  corpus  ruat. 

Frequentissime  autem  malum  non  prius , quam  profusione 
dudum  consummata  noscitur.  Sanguine  interea  non  immo- 
dice prolabente,  et  echymoseos  more  suffuso,  natura,  cum* 
maxime  per  industriam  adjuta,  aliquamdiu  moliri  resolutio- 
nem valet.  Id  vero  ab  experientia  asserere  de  illis  modo  tu- 
moribus possum , quae  infimum  praesertim  vaginae  obsident, 
seu  alterutrum  labium  modo.  Ubi  vero  sanguis,  magna  alicubi 
mole  collectus,  in  distenta  et  exesa  cellulosa  focum  excavat 
sibi , eoque  ex  corruptione  solutus , vel  actus  in  coagula  de- 
git ; tum  nullo  conatu  naturae  amplius  in  vasa  revertitur. 

Hac  rerum  angustia  alieno  cruori  exitum  parabis , scite  ta- 
men, et  cunctando  3 ne  ex  eadem  vena  novi  metus  profluvii 
sit:  haud  prius  nempe,  quam  parte  jam  quiddam  inflammari 
coepta.  Si  tandem  noxa  graviter  et  altius  residet,  sin  ob  de- 
structionis spatia,  sive  ob  pravum  et  multiformem  passionum 
conventum  nulla  suppurationis  bonae  spes  manet;  tum  quo- 
que inutilis , imo  accelerans  mortem  omnis  operatio  foret. 
Quapropter  lethalem  noxam  modo  delinire  juvat. 

In  casu  prius  memorato  neque  natura  neque  ars  mede- 
tur: hac  nimirum  diritate  insanabile  malum  est.  Nunc  vero 
pauca  exempla  habeo,  similis  equidem,  sed  minus  infensi  mor- 
bi, in  quibus  sanatio  effecta  ab  arte  est;  eaque  perscribam. 

In  aegrarum  una , ex  vena  in  internis  vaginae , non  pro- 
cul ab  illius  orificio  rupta,  tantum  sanguinis  in  vaginam  et 
dextrum  labium  influxerat,  ut  tumor  magnitudine  infantis  ca- 
put; scirrhum  duritia  aequaret,  illaesa  cute. 

Morbus  primum  fomento  discutiente  tractatus ; neque  ta- 
men praeter  suppurationem , nisi , quod  tumorem  maximam 
partem  forte  gangraena  subiret,  quidquam  sperabatur.  Verum 
citra  omnem  exspectationem  intra  quatuordeeim  dies , sine 
ullo  incommodo , sequuta  resolutio  erat. 

In  alia  puerpera , foetu  per  naturam  brevi  expulso  , con- 
festim  copia  sanguinis  effluit.  Facta  indagatione  recte  nosci- 
tur, cruorem  ex  sauciata  vagina  provenire,  ac  dextrum  la- 

bium  Yulyae  ima  cum  vagina  ex  eodem  latere,  quatuor  cir- 
citer supra  orificium  pollices,  in  amplum,  lividum  tumorem 
surrexisse.  Sanguinis  extra  genitale  fluxus , et  illius  in  inte- 
riora diffusio  procuratis  ad  exterius  et  intus  remediis  constitit. 
Aegra  ad  extremum  infirmata,  et  tenuissima  corporatura, 
primo  facili  ad  stomachum  cibo , et  diluto  aqua  vino  alita, 
trunco,  quantum  poterat,  elevato  cubuit,  foto  interea  aquis 
tepidis  tumore. 

Ne  profluvium  recrudesceret,  non  ocyus,  quam  quarta 
die,  novum  examen  feci.  Per  indicatam  aperturam,  quae 
dextrorsum  in  vagina  super  ejus  orificium  erat,  haud  diffi- 
culter immisso  indice  impletum  sanguine  et  grumis  cavum 
exploratum  habui,  quod  mediocrem  pugnum  facile  reciperet. 
Fundum  illius  versus  intestinum  rectum  digitus  haud  attigit. 
Hinc  illico  sulcatum  specillum  delegi , quo  mox  patuit , va- 
stam ulcerationem  infra , ad  cutem  usque , anum  inter  et 
ischii  processum  descendere.  Ab  hinc  in  vaginam  usque,  eo- 
dem super  specillo  , omnem  sacci  anticam  parietem , partem 
insuper  vaginae , una  cum  dextro  labio  in  totum  dissecui. 

Aperta  hoc  modo,  atque  obitur  solum  a cruore  repurgata 
cavitas , primum  nunc , uti  et  in  successu  curationis , ad  ae- 
quandum in  planitiem  ulcus , pro  re  nata  , carpto  linteo  ex- 
plebatur. Prima  siccaque  , scapulari  fascia , peracta  deligatio 
per  biduum  relicta  ; post  usque  ad  perfectam , vix  ultra  vi- 
ginti  dies  protractam  curam , temperata  ulceratio  unguento 
digestivo  est.  Neque  in  lochiis,  aut  in  alia  quacunque  fun- 
ctione per  totum  tempus  aliqua  offensa,  neque  vaginae  par- 
tiumque formae  aut  ipsius  compagis  vitiata  nota  restitit. 

Postremo  adjungimus , in  nostris  exemplis  periculum  va- 
ginae semper  in  dextra  pariete  fuisse  congestum.  Forsitan, 
quod  error  frequentissime  hunc  locum  occupet,  juxta  alia 
inde  derivatur , quia  scilicet  infantis  plurimum  supremus  ver- 
tex cum  fronte  identidem  in  dextrum  matris  conversus  est  ; 
ut  inde  subsequens  capitis  solita  evolutio  ortui  afflictus  in  hoc 
ipso  latere  potissimum  faveat  ? 

ilU  tamen  moderatius  subjiciam  : Conjecturalem  artem  esse  medicinam  , ratio- 
nemque conjecturae  talem  esse , ut  cum  saepius  aliquando  responderit, 
interdum  tamen  fallat. 

C E L S. 

L 

In  arte  obstetricia  non  secus  ac  in  omni  medicina  falsae 
opiniones  quamplurimae  et  paradoxa  hactenus  crebuerunt ; 
quae  vero  reperta  sunt  pauciora  et  saniora  praecepta  artis,  ea 
inepto  et  pravo  plerumque  usu  pervertuntur.  Unde  matres  et 
proles,  quas  natura,  sibi  soli  commendatas,  incolumes  prae- 
stitisset, ipso  artis  studio  morbis  implicantur,  et  intereunt 
nonnunquam. 

1L 

Os  matricis  aperire  et  dilatare  digito  ad  promovendum 
partum  naturalem,  inutile  prorsus,  perniciosum  et  nefas  du- 
cito. Partes  enim  teneriores  affrictu  lacessitae  inardescunt, 
parturitio  retardatur,  et  intensius  dolens  fit.  Dein  ad  gravis- 
simas offensiones  praebetur  occasio , post  partum  etiam. 

III. 

Fas  est  aliquando  et  necesse , secundinas  ex  cavo  uteri 
blanda  manu  evolvere  ; sed  istud  rarius  usuvenit , ac  multis 
videtur.  Quidam  imo  placentam  ex  utero  cochleari  offert; 
alius  quidam  alibi  eam  forcipe  igniaria  expedit.  Talia  fiunt, 
docentur , et  vulgantur ! 

iy. 

Contractus  brevi  post  partum  uterus  nonnunquam  fatiscere 
et  relaxari,  idque  iterato  potest.  Unde  haemorrhagia  oritur; 
quod  maxime  in  puerperis  extenuatis , partu  inprimis  segni 
et  anomalo  , solet  evenire. 

Y. 

Uti  foetus  * qui  prono  capite  proveniunt , plerumque  ad 
dexterum  matris  latus  conversam  et  sublatam  faciem  habent; 
ita,  qui  in  utero  transversim  sunt  compositi,  membra  sinistri 

lateris  proferunt,  cubitum  praecipue  vel  brachium;  idque  , ut 
verisimile  est,  notata  ex  positione  sequitur,  quam  caput  habet. 

VI. 

Puerperas  sanas  et  valentes  parcior  victus , quem  diaetam 
vocant , extenuans  identidem  purgatio , aegras  et  infirmas 
reddit» 

VII. 

Emulsiones  et  potiones  tepidae,  aquosae,  primas  in  puer- 
peris vias  labefactant,  easque  aegrotare  faciunt.  Ni  praesens 
malum  aliter  jubet,  victu  solito  et  potu  ultra  utuntor,  cum 
prudentia  et  moderamine. 

VIII. 

Ubi  puerperae  , antea  valentes  et  sanae , diutias , quam 
fieri  interdum  sine  discrimine  post  partum  consuevit,  et  sine 
apparente  occasione  febriunt;  causa  valitudinis  plurimum  in 
genitali  aut  circum  assidet ; tum  injuriam  aptis  praecipue  ex- 
ternis subsidiis  curato. 

IX. 

Nihil  est  in  omni  medicina  tantum  utile , quod  in  damnum 
aegrotantis  non  usurparet  imprudentia.  Quod  etiam  dicimus 
de  confrictu  ventris  recens  puerperarum.  Complures  hac  ru- 
sticitate , praesertim  uhi  supervacua  est  tractatio , in  proflu- 
vium aguntur,  alias  insontes  mansurae.  Magna  certe  in  ista 
re  moderatione  usuque  opus  est.  Uterus  enim  ubicunque  sine 
occasione,  utque  fit,  impetuose  contrectatur,  abest,  ut  prae- 
vertatur haemorrhagia , ut  multo  magis  excitetur. 

X. 

Permultae  foeminae  difficulter,  atque  aliae  in  omni  vita 
sua  a puerperio  non  recreantur  amplius  , propterea , quod 
intra  illud,  tempore  praesertim  brumali,  haud  satis  diu,  nec 
fortasse  omnino  obtemperaverint. 

XI. 

Infantum  ex  ubere  nutritio , retardata  post  partum  plures 
horas  imo  dies , tot  matres  forma , bona  valitudine , etiamque 
vita  privavit,  ut  non  miremur,  puerperas  paene  omnes  dulce 
et  salubre  munus  perhorrescere.  Atqui,  tamen  officii  huius 

praetermissio  totidem  etiam  ac  simillima  inducit  mala;  cujus 
adversitatis  omnis  culpa  ex  utrocpie  errore  in  ignorantia  ob- 
stetricum et  in  callositate  magistrorum  residet  , qui  utinam 
aliquando  tandem  , quamvis  sero , resipiscant ! 

XII. 

Mos  est  alicubi  et  furor , infantes  a matribus  abstractos 
parris  familiis  ad  nutriendum  elocare,  minore  dispensa,  quam 
catulos  alunt.  Sed  cordatissime  dolent,  innocentium  tam  hor- 
ribilem stragem  esse. 

XIII. 

Cunctos  vix  in  lucem  editos  alyum  moventibus  potiunculis 
irrigant.  Quodsi  succi  et  eclegmata  illa,  paucis  interjectis  ho- 
ris , ritra , quibus  continentur , fermentatione  disrumpunt ; 
quidni  mollicula  pusionis  viscera  inflando , prae  dolore  cieant 
convulsiones,  nauseamque  adversus  nectar  moveant , quod  e 
materno  ubere  debuisset  gustare  prae  omnibus  ? 

xiv. 

Pessimum  pro  omni  neo -nato  alimenti  genus  est,  dum 
promiscue  ac  vicissim  mox  juscula  ex  carne,  mox  potatio  ac 
pultes  ex  lacte  ingeruntur. 

xy. 

Matres  et  recens  nati  plurimum  in  morbos  incidunt,  non 
tam  ex  causa,  quae  ex  natura  venit;  sed  quod  sinisterius  et 
praepostere  curentur. 

XVI. 

Pauci  neo -natorum  et  lactentium  morbi  arte  sanabiles 
sunt;  permulti  autem  usu  prudentis  consilii,  et  vitando  in- 
eptias praevertuntur* 

XVII. 

Prima  in  educandis  liberis  cura  de  sano  et  robusto  habitu 
esto.  Ubi  firmior  aetas  usum  rationis  et  exercitium  aliquod 
in  unoquoque  elicuerit ; tum  denique , pro  singuli  fato  et  in- 
dole , adhibita  mentis  animique  cultura  ad  humanitatem  in- 
formentur. Praematurior,  nec  opportuna  in  liberis  excolen- 
dis sollicitudo  eos  neque  robore  corporis  ad  animalia,  neque 
humanitate  et  virtute  pertinere  ad  homines  sinet. 

Neque  vero  cognitione  matheseos  careat  homo  doctus  ct 
intelligens ; igitur  nec  medicus  obstetricius.  Ipsa  autem  par- 
turitio,  et  quibus  movetur,  potentiae  ac  facultates,  totiusque 
ejus  miraculi  effectio  regulis  geometriae  explanari  et  definiri 
nequit ; ut  nec  actio  respirationis , nec  sanguinis  in  corpore 
permeatio.  Satis  est,  mathematice  nos  scire,  hac  in  re  sciri 
nihil  posse  mathematice.  Atqui  tamen  doctae  et  eruditae  hu- 
jus inscientiae  quaesita  diligenter  cognitio  una  solaque  est, 
quae  prudentem  et  probum  obstetricium  ab  inepto  et  igno- 
rante discernit.  Sed  lineas  pingere,  pollices  recitare,  ossa 
metiri  circino,  axin  dicere,  ubi  nihil  est;  id  hebetes  pro 
sublimitate  geometrica  habent. 

XIX. 

Qui  in  adjurando  partu  instrumenta  posse  omnino  negligi 
credunt , mente  laborant ; attamen  ipso  tempore  rerumquo 
periculo  ad  saniora  revertuntur.  E diverso , alii  sine  oppor- 
tunitate et  necessitudine  eadem  usurpantes  certe  ex  gloria- 
tione vel  ex  cupiditate  pecuniae,  vel  ex  ignorantia  passim, 
audacter  faciunt , suoque  more  matres  et  infantes  mactant. 
Hosque  puerperis  ad  internecionem  inimicissimos  corrigere 
frustra  est. 

XX. 

Si  quis  inter  septem  et  quadraginta  ex  serie  consequentes 
partus , quinque  et  viginti  per  forcipem  extulerit ; nomen  is 
ferat  harpagonis,  non  medici  obstetricii.  Dum  insuper  alios, 
qui  humanius  versantur , obtrectat ; prudentium  miseratione 
punitum  et  contemtum  caput  abito. 

XXI. 

Suturae,  praesertim  in  capite  foetus  molliore,  exploranti 
digito  interdum  adeo  denticulatae  et  inaequales  obveniunt, 
ut  totidem  fere  fonticuli  videantur  esse.  Idque  ad  doctrinam 
de  Exploratione  pertinet. 

XXII. 

Conjugatam  in  gravidis  sola  manu  accuratius  et  facilius 
definies,  quam  artefaeto  quolibet  pelyimetro.  Nec  alio  quo- 

que  instrumento,  quod  cognitum  sit  hactenus,  inclinationem 
orae  pelvis  certe  determinabis.  Comparatae  enim  vero  com- 
plures inter  se  pelves  oculos  ipsamque  rationem  convincunt, 
cur  inter  propensionem  conjugatae  ad  horizontem  et  inclina- 
tionem lineae  ab  apice  coccygis  infra  ad  marginem  pubis  di- 
rectae , haud  necessario  recta  intercedat  ratio  quaedam. 

XXIII. 

Foetus,  dum  capite  per  orificium  agitur,  partu  etiam  na- 
turali nec  multum  difficili,  fissuras  nonnunquam  in  uteri  collo 
efficit,  nulla  plerumque  consequente  notabili  noxa.  Interdum 
tamen,  altiore  praesertim  laesione,  dolores  in  lumbis  et  circa 
inguina,  vel  in  pube  cientur 5 item  tenesmi  et  offensiones  in 
locis  urinalibus. 

xxrv. 

Quin  etiam  erosiones  in  utero,  in  vagina,  in  labiis  et  pe- 
rinaeo, ex  morbosa  aliqua  secretione,  vel  aliter  ante  partum 
contractae , iisdem  illis  malis  non  raro  causam  praebent.  Ipso 
etiam  parturitionis  nisu  hujusmodi  sauciationes  exsistunt , si 
grandius  caput  et  siccior  et  solito  violentior  partus  fuit. 

xxv. 

Intus  etiam  in  utero  certae  plagae , eaeque  praesertim, 
quibus  placenta  insederat,  speciem  prope  erosionis  assumunt, 
saltem  ad  tempus  quoddam  a partu. 

XXVI. 

Ad  has  sive  fortuitas , sive  naturales  offensiones  ubi  alia 
accesserint  incommoda : epidemia,  tempestas  humida  diu,  aut 
frigida;  immunditia,  pravus  vel  tenuis  victus;  animi  aegritu- 
dines ; si  gracilis  et  cachectes  puerpera  est ; tum  enimvero 
affectiones  illae  pondus  acquirunt , membra  corrumpunt , et 
malignitatem  contrahunt,  unde  non  raro  mors  sequitur. 

xxvn. 

Alios  natura  morbos  sola , alios  non  sola  sanat.  Verum 
multis  nec  natura  medetur,  neque  ars.  Res  simplicissima  uti- 
que , sed  parum  intellecta  considerataque  ! 

xxvni. 

Ars  sine  naturae  consentientis  efficientia,  vel  saltem  pa- 
tientia, ad  morborum  curationem  nihil  recte  facit. 

XXIX. 

Yis  est  fusa  per  omnem  naturam  animalem,  idque  certis- 
simum est,  qua  corpora,  certo  limite  et  pacto  mutatis  aut 
rejectis,  quae  noxia  sunt,  siye  digestis  reparatisque , quae 
deliciunt  sibi , aut  quacunque  ratione  alia , ex  morbo  ad  sani- 
tatem sponte  migrant.  Quae  yis  salutaris  naturae,  quocunque 
eam  nomine  voces , licet  intrinsecus  nobis  incognita  sit , be- 
nefica tamen  ac  clara  sua  efficientia  apertissime  evincitur. 

XXX. 

Topica  corporis  vitia  et  iniquitates  persaepe  ars  tollit,  qua 
sine  natura  non  raro  succumberet.  Atque  eatenus  ars  me- 
detur. Sed  corporis  opportunitas , ad  artis  haec  auxilia  reci- 
pienda, ipsaque  convalescentia  solius  opus  naturae  est;  quae 
non  solum  morbo  resistit,  sed  saepe  etiam  peccata  et  injurias 
medentium  expiat. 

XXXI. 

Aliud  est  curari,  aliud  sanari.  Multi  sanantur,  non  curati. 

XXXII. 

Neque  vero  rarissime  ars  medentis  cum  salutifera  vi  na- 
turae adversa  fronte  pugnat;  conjecto  aegro  inter  malleum 
et  incudem. 

XXXIII. 

Yis  ea,  qua  corpora  sanantur,  non  secus  ac  aliae  naturae 
vires  intellectum  humanum  exsuperat,  et  immutabilis  est,  si- 
cut natura  ipsa. 

XXXI Y. 

In  foeminis,  in  earum  compage  et  vitalitate  dominatum 
mutabilis  uterus  tenet,  item  in  facultatibus  et  affectibus  illa- 
rum, in  sanitate  ac  morbis,  tum  in  omni  moderatione,  qua 
cum  singulari  ipsis  a natura  specialiter  deputata  quadam  vir- 
tute agitant , patiuntur  et  sustinent. 

XXXV. 

In  curatione  morborum  et  cultu  vestium  haud  dissimilis 
ritus  est.  Yariant  citius,  quam  per  decennia,  mosque  novis- 
simus ad  contrarium  prioris  semper  sese  potiorem  praedicata 
Interea  valent,  et  aegrescunt,  et  convalescunt,  et  moriuntur 

homines  pecudesque,  semper  itidem  ferme,  ae  ubique,  sine 
discrimine. 

XXXVI. 

Ex  communi  rerum  lege  alii  morbi  in  sanitatem , alii  in 
mortem  desiliunt;  atque  hi  lethales,  illi  sanabiles  ipsa  natura 
declarantur.  Quodsi  igitur  in  his  non  semper  artem  laudave- 
ris , in  illis  certe  insontem  dices. 

xxxvii. 

In  corpore  animali  non  mortuo  putredini  perfectae  et  ab- 
solutae locus  esse  non  potest;  verum  qua  ratione  vis  vitalis 
in  eo  decidit , eadem  ratione  funesta  putrescentia  necessario 
ingruit. 

XXXVIII. 

Aliud  quidquam  est , in  corpore  animali  vim  putredini 
resistentem  conservare,  aliudque  impedire,  ne  in  putridum 
abeat  corpus.  Igitur,  quae  carnem  et  nervos  a corruptione 
muniunt,  exinde  non  satis  idonea  se  ad  sanandas  febres  ner- 
vosas , putridasve  probant. 

XXXIX. 

In  morborum  curatione  praecipuum  est,  vim  vitalem,  qui- 
bus ea  causis,  quoque  deperit  modo,  adaequata  ad  id  ratione 
tueri  et  fovere,  propensionemque  ad  putridum,  remediis  illi 
indicationi  consentaneis , retardare  ac  depellere.  Atqui  hoc 
respectu  decoctum  ex  althaea  interdum  inter  antiseptica  emi- 
net ? ac  pro  aliis  affectibus  potus  ex  cortice  Peruviano. 

XL. 

Sinit , qui  lectis  morborum  historiis,  instituta  deinceps 
ratiocinatione , saepius  etiam  praetermissa  , curam  nonnihil 
cavillantur , aegrumque  potuisse  servari  arguunt ; facilius  ni- 
mirum est,  praeterita  exaudire,  quam  prospexisse  in  futura. 

XL1. 

Ne  ulla  partus  est  conditio,  nec  respectu  parientis  matris, 
neque  gignendi  foetus,  vel  utriusque,  quae  cum  simili  con- 
ditione in  alio  foetu  vel  puerpera  omnino  conveniat.  Naturae 
autem  sunt  partes , nisum  et  actum  cujusvis  parturitionis  in 
singula  fdetura  ita  adcommodare  et  exsequi,  ut  in  hac  ipsa 

functione  res  cedere  et  potest  et  debet.  Eaque  vis  naturae 
cuncta  regens  et  dirimens  in  omni  partu  manifeste  declaratur. 
Quae  vero  aberrationes  et  vicissitudines  incidunt , partim  in- 
tellectae nobis,  partim  non  intellectae,  nec  unquam,  quate- 
nus in  ipsa  efficientia  parturitionis  resident , plane  intelligen- 
dae;  eae  utique  exceptionem  aliquando  ab  norma  possunt 
constituere.  Quae  exceptio  si  quando  existit,  atque  ex  ipsa  re 
vel  ex  consequenti  effectu  agnita  erit;  tum  vero  legem  definit 
promovendi  partus  admota  exterius  ope,  leni  et  quam  maxime 

opportuna.  Quaecunque  praeter  hanc  legem  arte  suscipiun- 

•« 

tur,  inepta  sunt,  matrique  et  foetui  acerba  exitiosaque. 

XLII. 

In  doctrina  obstetricia  omnis  hucusque  norma  sumpta  de 
trivio  est,  mancaque,  et  in  ipsis  principiis  vitiosa.  Quae  tam- 
etsi ad  extremas  lineas  recte  fortassis  sit  descripta,  aliter  ta- 
men ac  nos  fingimus  et  opinamur,  ipsa  procreans  natura  mu- 
nus suum  absolvit.  Unde  et  medici  obstetricii  et  obstetrices, 
iique  ignorantissimi  legum  naturae,  quae  minutissimis  qui- 
dem varietatibus,  at  gravibus  tamen,  nec  satis  unquam  per- 
cipiendis, omnem  partum  distinguit  et  moderatur,  in  ipso 
excludendi  labore  dicaces  maxime,  et  molestissimi  ardelio- 
nes  sunt.  < 

XLIII. 

Postquam  in  partu  infantis  caput  pelvim  jam  evasit,  cor- 
pore non  succedente  protenus,  uti  solet  plerumque ; cave,  ne 
foetum  capite  utraque  manu  prehendas,  atque,  ut  vulgo  ad- 
huc et  ubique  gentium  fit , confestim  extrahas ; sed  capite 
blande  fulcito  exspecta,  usque  dum  sequens  forte  nisus  alius 
reliquum,  corpus  suapte  exprimat.  Neque  enim  ob  hanc  mo- 
ram deficiet  infans,  sed  securius  vivit,  quam  si  caput  haere- 
ret in  pelvi.  Quodsi  vero  nisus  alius  alterve  longum  cessat, 
ventrem  parientis  infra  umbilicum  manu  leniter  confricato, 
altera  caput  infantis  sustinens,  haud  impeditis  ore  et  naribus. 
Hoc  modo,  qui  plerumque  sequitur  dolor,  infantem  ultro  pel- 
lit. Secus  primos  digitos  duos  ad  prominentem  quam  oppor- 
tunissime axillam  molliter  applicato,  ac  foetum  leniter,  quem- 

admodum  natura  monstrat  viam  et  in  opere  adjuvat,  sine  tra- 
ctu capitis,  ad  lucem  promove. 

Atque  ita  infantem  suscipi  proprie  dices,  quum  alterum 
arripere  ex  capite  illum  et  cum  violentia  abstrahere  sit.  Nos 
enim  per  experimenta  docti  sumus,  quanto  dementior  mi- 
nusque  periculosa  cum  pro  matre  tum  pro  foetu  demonstrata 
methodus  sit.  Hac  lenitate  haemorrhagias  praeverti,  animi 
deliquia , tormina  post  partum  et  permultas  alias  offensiones, 
facile  liquet.  Nec  tamen  spes  est,  fore,  ut  tam  simplex  et  ab 
ipsa  natura  hausta  commoditas  aliquando  in  communem  usum 
vertatur.  Spreta  salubri  monitione  frustra  auxilium  est. 

xliy. 

Foetus  non  recta,  sed  quodammodo  curva  et  ad  pelvis 
ilexum  continuata  linea  e matre  suscipiatur,  quod  facilius 
praemonstrare  manubus  , quam  exprimere  verbis  est. 

XLV. 

Exclusus  matre  foetus  etiamsi  vivere  se  prodat,  ne  tamen 
statim  secernatur  ab  umbilico;  sed  linque  eum,  quatenus  ni- 
hil aliud  convenit,  cubare  prae  sinu  matris  obtecto,  usque 
saltem , dum  pulsus  ex  toto  fune  evanuerit ; tum  solvito  ex 
more,  reliqua  opperiturus.  Verum  saepe  cum  placenta  exci- 
det, priusquam  secueris.  Hic  ritus  ad  perfectissimam  vitali- 
tatem foetus  et  salubritatem  genitricis  non  modo  opportunus, 
sed  necessarius  est.  Scriptum  hoc  ex  millenis  exemplis  ad 
lectos  studio  observatis. 

XLYI. 

Natura  limites  et  tempus  ponit,  quo  funis  ab  umbilico  de- 
cidat. Sunt  vero  a natura  etiam  exstantes  umbilici,  ne  con- 
fundendi ex  hac  parte  cum  specie  herniae. 

XLVII. 

Inter  foeminas  gibbas  multo  sunt  plures  , quarum  pelvis 
sine  vitio  est,  quam  quibus  ob  deformitatem  partus  inde  mo- 
lestus liat. 

XLVIII. 

Quae  foeminae  in  sella,  ut  lit,  sedendo  pariunt,  omnino 
contra  naturam,  nec  unquam  bene  pariunt. 

XLIX. 

Lucinae  sacrarium  verisimiliter  templum  Nodis  est,  quo- 
niam , qui  in  illo  se  scriptitasse  gloriantur,  plerique  ex.  oli- 
scuro  viderunt. 

TUM 

QUATENUS  ABSQUE  REGENS  NATI  NOXA  OMITTI  DELIGATiO 

NEQUIT.  ' 


Fortunae  quidem  improvidos  casus  a nobis  ignorari  fatemur. 

L.  APU L. 

Olim  equidem  vulgata  fides  stetit , omnem  recens  natum 
sanguinis  fluxu  perimi,  nisi  accisa,  et  substricta  chorda  um- 
bilici praepediretur  haemorrhagia.  Millenae  naturales  matres 
infenso  judicio  ceciderunt  victimae  ; ac  quamquam  vix  esse  e 
re  videatur,  crudelitates  illas  rimari,  nec  tamen  adeo  excor- 
des sumus  , ut  tot  miserarum  violenta  funera , quo  tardius, 
eo  profundius  lugeamus. 

Si  quidem  vero  neglectus  funis  olim  citra  justum,  omni- 
que  sine  clementia  in  culpa  mortis  ponebatur;  nostris  contra 
temporibus  cura  illius  praeter  aequum  spernitur , quum  abs- 
que discordia  ligaturam  extra  metum,  imo  omitti  sine  quo- 
piam periculo  asserant.  Prior  opinio  imputationis,  altera  in- 
felicitatis ex  procurato  obiter  fune , creberrima  causa  fuit. 

Neminem  alioqui  latet,  substricto  etiam  fune,  ex  hae- 
morrhagia perisse  infantes.  Sed  qui  fit , ut  ligatura  licet  po- 
sita casu  sanguinis  possint  extingui,  siquidem  substrictio  ci- 
tra discrimen  omnino  praetermittatur  ? Quam  pro  re  veram 
seu  apparentem  contradictionem  componamus  primo , quo 
aperiatur,  quid  constans  sit  et  perpetuum  in  natura. 

Animalia  utique  chordam  umbilicarem  non  stringunt,  pul- 
lis nihiloseeius  perstantibus.  Atque  ob  paritatem  verisimile 
est,  ipsaque  experientia  probat , et  evicit  jamjam  , hominum 
quoque  in  natis  deligare  chordam,  haud  esse  necessario  opus, 
ca  pactione  scilicet,  ut  homines  in  hac  re  et  universim , si 
dicere  fas  est , se  tam  prudenter  quam  animantia  gerant. 

Sed  est  in  communissimis  vitae  officiis  quaedam  nobis 
confusio,  ut  ex  parte  ad  ritus  animantium  sint  concinna;  at- 
tamen humanis  maxime  ineptiis  tantum  irretiantur,  ut  vocem 
vix  invenias  dementiae.  Unde  fit , ut  in  omni  sanitate  nostra 
vitaque  in  hoc  orbe  pejus  habeamus,  quam  ab  innocentia  et 
finibus  naturae  non  tam  digressa  proxima  nobis  quadrupeda. 

Quandoquidem  novum  animal  (sermo  de  brutis  est  aliis- 
que nobilibus  animantibus)  ex  utero  emersit;  habet  nihilomi- 
nus pauca  adhuc  momenta , intermediis  secundinis  et  chorda, 
aliquod  cum  matre  commercium ; nisi  illae  etiam  , quod  fieri 
rarius  solet,  una  cum  foetu  protenus  exciderint.  Atque  hoc 
etiam  in  casu  editus  pullus  aliquamdiu  adhuc  communicare 
saltem  cum  placenta  videtur.  Utcumque  enim  tempus  breve 
sit,  quo  hac  conversione  similiter,  atque  ante  in  utero,  vi- 
tam ducit;  est  tamen  in  utroque  specimine,  ut  foetus,  nisi 
omnino  sit  extinctus,  a norma  hauriendi  vitam  per  funiculum, 
ad  morem  agitandae  illius  in  aere , saepissime  non  repentino, 
sed  sensim  per  momenta  transeat,  celerius  tardius. 

Non  est,  ut  infantum  plurima  pars  ipso  temporis  puncto, 
quo  a vulva  excidunt , spiritum  in  pulmonem  ducant , sed 
creberrime  aliqua  sunt  momenta,  priusquam  vitam  ex  aura 
trahant.  Primus  quippe  vagitus  primum  plerumque  eorum 
suspirium  est.  Interea  dum  natus  in  aere  vivescit,  perstat 
etiamnum  in  chorda  pulsus,  itidem  sensim  vanescens,  ut  ani- 
malis nova  vita  paullatini  accenditur  et  exsurgit. 

Nunc  assumamus  vasorum  omnem  in  fune  umbilicari  per- 
cussum recta  a foetu  esse  ! Superstite  igitur  illius  aliqua  spe- 
cie, foetus,  jamque  enixus,  more  reclusorum  vivit,  neque 
habendus  pro  demortuo  est,  quanquam  aeriae  vitae  nihil  pro- 
dat ferme.  Quando  autem  pulsare  funiculus  desiit  ; foetu  non- 

dum  in  animalem  vitam  transgresso,  illiusve  nexu  vitali  eum 
matre  alias  cessante;  tum  discriminosa  occasio  est.  Nunc 
protinus  moliendum,  ut  infans  aptis  remediis  variaque  indu- 
stria exstimuletur.  Deque  tali  infante  probe  dicimus , inter 
criticum  istud  tempus  animali  ritu  neque  vivere  eum , neque 
vivere  desiisse.  Verum,  quam  longa  haec  in  ancipiti  mora  sit, 
et  quousque  post  ultimum  in  vasis  motum  foetus  queat  resu- 
scitari, nulla  saltem  in  nobili  viscere  illata  prius  nece,  id 
quidem  definiri  non  potest.  Permultos  infantes  continuato 
auxilio  in  vitam  revocavi,  licet  inchoari  conatubus  haud  prius 
potuerit,  quam  motu  venarum  plura  momenta  jam  oppresso. 
Contra  in  aliis  ad  speciem  similibus  exemplis , pulsu  in  um= 
bilico  vix  fatiscente  nec  exstincto , nihil  succedit. 

(duas  collectas  a natura  observationes  praemisimus,  ut  in 
solvendo  foetu  non  nesciatur,  quonam  pacto  ligatura  funiculi, 
male  peracta,  vel  omissa  foetui  noceat,  vel  lethalis  fiat. 

Bruta  funiculum , nisi  per  casum  cedit , communiter  mor- 
dendo lacerant,  sicque  foetum  distringunt.  Neque  in  hoc  agi- 
tant, ut  pullus  novae  assuescendi  vitae  abunde  moram  habeat. 
Ac  quoniam  avulsio  vel  demorsus  sine  tritu  fieri  et  quadam 
contorsione  nequit,  naturalis  operatio  haec  ita  finitur  plerum- 
que , ut  sanguis  parum  vel  nihil  decidat.  Postea , umbilico 
aeri  exposito , nihil  superest , unde  novum  sanguini  per  pul- 
mones iter , ejusque  meatus  in  recenti  animali  praepediatur. 
Hinc  nihil  cruoris  ultra  effluit. 

(duae  mitissima  in  observatione  secundinarum  praebita 
nobis  exempla  dum  prudentius  coleremus  modo,  certe  etiam 
hominum  pullis  ex  fune  umbilici,  substricto  liberove,  nun- 
quam discrimen  haemorrhagiae  foret. 

Propterea  funiculus  haud  debet  praescindi,  priusquam 
foetus  prae  sinu  matris  primam  animam  hausit,  ac  satis  ani- 
malis vitae  prodit.  Ubi  vero  minus  a spiritu  valescit , opor- 
tet, eo  cum  matre  etiamnum  conjuncto,  vulgares  incitationes 
tentare : comprimendo  alternatim  pectus,  inflando  in  pulmo- 
nes, corpus  aspergendo  frigida  aqua,  admittendo  ei  liberius 
atmosphaeram , dumque  turgor  ac  livor  oris  non  dissuadent^ 

irritando  volatilibus  palatura  et  nares;  item  applicando  oppor- 
tune clysma. 

Verum  delitescente  aut  prorsus  cessante  motu,  quodsi  ex 
corpore  foetus , ex  cunctatione , ex  galeati  tumoris  tensione 
ac  colore,  conjectatio  fit,  guttas  sanguinis  ex  cliorda  demi 
posse ; nunc  etiamnum  satis  ad  id  tempestiva  occasio  est, 
cacpie  utilissima.  Temerarium  enim  foret  ac  crudelissimum, 
nato  primas  radices  vitae  abscindere,  quin  novis  eam  posse 
sustineri , probabilitas  adsit.  Sed  irritis  ad  excitandum  primis 
conatibus  chordam  aliquando  stringere  oportet.  Tum  com- 
munibus , jam  alibi  narratis  experimentis , impigre  insisten- 
dum est. 

Sed  antequam  chorda  scinditur,  si  sanguinem  excipere 
nihil  propositum,  ad  quatuor  circa  ab  umbilico  pollices,  in- 
ter digitos  terito  illam,  tum  hac  plaga  obtusa  forfice  scin- 
dito, ut  verius  pressu  rumpantur,  quam  praecidantur  vasa. 
Tum  constrictio  fiat.  Deinceps  si  natus  velato  corpore  caute 
aeri  exponitur,  nullum  subest  discrimen,  fune  licet  non  con- 
stricto. 

Verum  quia  in  communi  vita  alio  utuntur  more,  eoque,  ut 
infantem  a matre  celeriter  solutum  confestim  abluant , im- 
mittant balneo,  fasciisque  linteisque  vinciant;  hac  certe  tu- 
multuaria agitatione  substringi  ex  foetu  chordam  necesse  est. 
Nec  fila  circumduxisse  sufficit,  sed  oportet  etiam  , inter  pri- 
mas praesertim  horas  , respicere  aliquando , utrum  arceantur 
Vasa,  nec  sanguis  excidat.  Quum  enim  fascia  umbilicari  atque 
omni  foetus  vestitu,  telis  praesertim  ad  thoracem,  ventrem, 
artusque  humane  constrictis,  novus  circulus  vehementer  im- 
pediatur; sanguis  in  vasa  umbilici  recidit,  neque  raro  sunt 
exempla,  prolem  vix  exclusam  linteis  vaporibusque  elegan- 
tissime exceptam  e ligato  fune  extinctam  haemorrhagia  esse: 
filo  scilicet  primum  negligenter  adacto  , seu  funis  liquore 
subtus  exstillato,  vasisque  haud  longius  affatim  compressis. 
Quapropter  expedit,  antequam  foetus  involvatur,  vel  ubicun- 
que primo  a partu  tempore  opus  videtur,  iterata  adstrictione 
praecavere. 

Unde  prona  est  scientia , qui  fiat , ut  foetus , umbilicari 
chorda  licet  non  provisa,  nihil  tamen  jacturae  patiatur, 
contra  alias,  neque  omisso  filo,  haemorrhagiae  lethiferae  ob- 
noxius sit. 

IliX  adjunctis  tabulis  haud  exiguum  mortalitatis  discrimen 
prodit,  ut  mortes  anni  1793  earum,  quae  reliquis  annis  simul 
sumptis  contigere , omnium  numerum  excedant.  Hyeme  illius 
anni,  quod  notissimum  est,  Viennae,  ut  alibi  inter  puerperas 
epidemia  regnabat;  quam  simillimam  ei,  quae  anno  1795  ob- 
servabatur, in  tertio  libro  diligentius  perscripsi.  Memorata 
ibi  etiam  in  sporadicis  morbis  usque  adhuc  in  comperto  ha- 
bentur; quadraginta  et  amplius  ad  lectos  annotatae  historiae 
3-  orborum,  tot  postea  tam  in  schola,  quam  in  reliquo  noso- 
comio demortuarum,  coram  multis  medicis,  maxime  ab  egre- 
gio D.  Schultes  institutae  et  pone  anatomicam  tabulam  con- 
signatae sectiones  de  pernicie  illius  febris  haud  longius  sinunt 
disceptari.  Ubique  et  quocunque  curata  modo,  eadem  tem- 
pestate iisque  sub  tegulis,  lethalis  erat. 

Maxima  puerperarum  pars  autumno  ac  hieme  tentabantur, 
non  omnes  quidem  pari  discrimine ; suberat  yero  aliqua  in 
passionibus  insolentia.  Inprimis  versabantur  cum  periculo, 
quae  in  partus  doloribus,  aut  jamjam  enixae  importatae  fue- 
runt, hasque  morbi  fomitem  primo  intulisse  probabile  est. 
Complures  advectae,  multae  pedites  cum  molestia  adrepebanl; 
febrientes,  tumido  flavescente  yultu , languidae,  exhaustae. 

Puerperis  illis  exterius  non  solum  in  corpore  sed  etiam 
in  genitali,  quoad  calidum  aliasque  proprietates,  quidquam 
suspecti  inerat,  ut  ipsa  sub  parturitione , yel  brevi  post,  pro- 
pinquam mortem  praediceres  ad  diem  ferme. 

Intra  breve  labes  in  contagium  abiit : qua  malitia  epide- 
micus omnis  morbus,  praesertim  in  valetudinariis  solet  ag- 

gravari.  Dam  quippe  puerperarum  pessima  haec  febris  coram 
erat.  Cujus  excitantes  causae  latent;  necque  scitur,  quid  ex 
aere  in  epidemiam  fuerit  influxus.  Ac  quamquam  indicatis  ante 
vitiis  morbus  mox  in  contagium  et  endemiam  increbuerit ; 
erat  tamen  ex  origine  et  natura  epidemicae  indolis.  Remisit 
etiam  per  intervalla,  constante  licet  in  reliquis  nequitia. 

Uti  vero  rebus  adsciscere  rationem  aut  illius  saltem  sub- 
dere speciem  consuevimus;  ita  prorsus  hic.  Patuit  extemplo 
obtrectationi  et  amentiae  lata  provincia.  Alii  incusare  instru- 
menta; alii,  foeminas  implicari  morbis  ob  partus  naturae  com- 
missos , neglectis  ferramentis;  alii  oriri  febrem  a frequenti 
contrectatione.  Aliis  tandem  verissima  causa  ex  primis  viis 
obvenit , haud  purgari  puerperas.  Quippe  ne  id  quidem  sa- 
piunt , in  tam  misere  adventantibus , antea  domi  perquam  ex- 
purgatis vel  alioqui  vacuis  foeminis , nihil,  quod  purgaretur, 
remansisse. 

Rebus  tam  confusis  aliquoties  non  tam  ex  mente  quam  alie- 
nis raptus  consiliis  in  absurda  conscendi;  ne  quid,  qualecun- 
que certi  viri  arrogantissime  commendant,  inexpertum  mane- 
ret. Ast  nova  mox  accedit  confirmatio,  tales  tempestates  sale 
mirabili  et  manna  nec  averruncari  posse,  neque  sanari.  Magni 
tales  medici  eadem  facundia  purgante  electuario  juventam 
contra  variolas,  et  adultos  contra  febres  imo  etiamque  contra 
pestem  tutabunt.  Videlicet,  morbos  ad  commenta  tractare  et 
pugnare  in  aerem , par  dementia  est. 

Nemo  caeterum  nescit,  epidemicorum  indolem  nonnisi 
post  aliquot  observata  apertius  explicari.  Illi  quoque  morbi 
primo  ne  quidquam  videbantur  portendere ; tam  subdole  ex 
conspicuo  incedebant.  Verum  tamen  instituta  coram  discipu- 
lis ac  medicis  aliis  corporum  apertura  mox  commonstravit, 
hisce  in  febribus  tam  parum  salutis  spem  et  possibilitatem 
concipi,  ac  in  inflammatione  hepatis,  viscere  hoc  dudum  a 
pernicie  vix  non  exusto. 

Idque  palam  profiteor,  credere  me  atque  convictum  esse, 
ad  usum  in  medicina,  a priori  nec  haberi,  nec  pernosci  quid- 
qpam,  sed  totam  scientiam  reapse  praeter  expolitam  arte,  stu- 

dioque  acceptam  empiriam  «esse  nihil.  Ubinam  igitur  vir  ille 
magnus  et  magnificus,  qui  expertus  cuncta  solus,  cuncta  ten- 
tavit , et  delibatam  vix  artem  longo  gutture  hausit  ? Ubinam 
usque  constant  adhuc  tot  omnis  medicinae  a seculis  excla- 
matissima  prodigia?  Nonne  omnicuique  probato  medico  in 
scientia  jus  et  ratio  par  est?  Alii  namque,  quod  esse  verum 
et  utile  cominus  praedicant,  idem  illud  alii  ea  veri  specie 
noxium  esse  fal  sum  que  eminus  propalant.  Cunctis  quippe  de- 
monstrationis fundamentum  et  principium  deest , ne  quidem 
ex  factis  comparandum  et  eventibus.  Tum  consilia  opportu- 
nitas regit. 

Quando  enim  etiam  vel  fortuitas , vel  ex  membrorum  per- 
nicie inevitabiles  caedes  excipimus  5 nihilominus  inter  quin- 
quagenos exanimatos  vix  unus  erit , qui  mortem  obiverit  ex 
naturali  senio.  At  fuit  tamen,  qui  multos  ante  naturae  termi- 
num a vita  eripuit,  cognitus  morbus?  Quis  neget?  Quodsi 
igitur  cognitio  haec  cadere  in  mortales  non  potest ; uterque 
certe  pariter  male  habet,  aeger  ex  morbo,  medicus  ex  do- 
ctrina. Tunc  etiam  nec  de  medicamentis  scient,  utrum  con- 
gruerint, nec  ne.  Quia  enim  morbus,  vel  perspectus  quidem, 
in  mortem  desiit,  nonne  est  necesse , ut  vel  medicina  defe- 
cerit, vel  error  in  illius  delectu,  vel  in  medendi  universa 
norma  fuerit?  Quapropter  stultissimum  est,  in  aliis  demen- 
tiam dicere  , quod  laboriose  et  cautim  experiundo  supplere 
arti  student.  Vel  enim  honestam,  nec  ludicram  ad  medendum 
periti  navatam  cum  probitate  operam  habeamus , vel  vana  et 
praestigiosa  omnis  medicina  est. 

Profecto , vix  in  alio  quopiam  morborum  genere  valens 
medicamen  magis  desideratur,  quam  in  ipso  hoc,  qui  ali- 
quamdiu epidemice,  atque  in  populosis  praesertim  urbibus 
frequentius  quam  ruri , puerperas  tollit.  Puerperarum  ma- 
lignam febrem  puta,  febrem  nempe,  quae  ex  affecto  ac  pes- 
sime morboso  utero  infertur,  vel  eam  etiam,  quae  demum  cor- 
rumpi et  putrescere  uterum  ipsa  efficit.  Attamen  seu  idiopa- 
thica sit  febris,  seu  deuteropathica  5 id  ubique  constans  est,  sa- 
nari eam  nullatenus  posse,  nisi  occursetur  vitio  loci,  quod  ve 

in  utero  et  propinquis  partibus  cludum  ex  corruptione  inest, 
propemodo  removeatur.  Ecce  tecbnica  bina  argumenta,  quae 
natura  proponit , scientia  quae  resolvat ! 

Utinam  medici , quibus  morbi  aspectus  iste  medendique 
modus  parum  placet,  servata  tametsi  una  eo  alteraque  aegra, 
meliora  impertiantur.  Id  saltem  accipitur,  soluto  et  putre- 
facto utero,  diversimode  affectis  vel  corruptis  ovariis,  liga- 
mentis , aliisque  partibus , febri , qualemcunque  dixeris  sine 
vel  cum  exanthemate  , nec  decoctam  althaeam , nec  arcanum 
duplicatum , neque  camphoram  mederi  neque  corticem.  At- 
que hic  ipse  idem  morbus  est , qui  ubicunque  grassabatur, 
grassatus  ubicunque  lethaliter  est. 

Student  equidem  in  nosocomiis  certi  obstetricantes  et  me- 
dici, gloriose  occulere,  quot  hac  ex  febre  puerperas  amise- 
rint, Id  vero  damno  est,  quod  non  etiam  eas  sepelire  ipsis 
contingat;  ita  enim  noscimus,  in  quot  cadaveribus  detrimenta 
publice  sint  conspecta.  Nos  saltem  morbum  istum  tantopere 
exitiosum  reputamus , ut , si  forte  unquam  evadit  puerpera, 
id  potius  videatur  portentum  naturae  esse , quam  artis  meri- 
tum, ac  tum  quidem  necesse  est,  plurima  ad  sanationem  pro- 
pitia infuisse  corpori.  Quisquis  haec  exaggerari  autumat, 
morbum  nunquam  ipse  vidit,  vel  levem  quamlibet  in  puer- 
pera febrem,  modicum  omnem  ventris  dolorem,  turbata  quid- 
dam lochia,  pro  febre  maligna  puerperarum  praebet,  eamque 
sese  prae  aliis  callidissime  vicisse  gestitat. 

# Ut 

Ultima,  quae  in  Libro  tertio  consignatio  est,  usque  ad 
i5.  Septembris  A.  1793  pertingit.  Quare,  ut  inposterum  com- 
modius discernatur,  illum  defectum  hic  subjungimus. 

Ab  17.  Septembris  usque  ad  ultimam  Decembris  A.  1792 
nati  sunt  pueri  186  ; puellae  190.  Inter  illos  decem  cum  abor- 
tus, tum  praematurius  nati  demortui  pueri,  ac  septem  puel- 
lae fuere.  Calendis  Decembris  mortuae  duae  puerperae  sunt. 
Nunc  videsis  praecedentium  annorum  historias,  quales  ex 
Cancellariae  libris  et  scholae  notis  descriptae  sunt. 

Anno  1793  partus  erant  1191.  Demort.  puerperae  32. 

* * * 

Inter  omnes  illos  partus  acephalon  unus  fuit,  et  unus  tri- 
geminorum. Qui  faciem  praeferebant  foetus,  eorum  exitus 
omnes , cum  optimo  pro  matre  ac  infante  successu  commit- 
tebantur naturae  5 inter  ducentos  ferme  unicum  modo  instru- 
mento tractavi.  Reliqui  omnes  infantes,  tribus  exceptis  *) 
vivi  nascebantur,  neque  celerius,  quam  alii  solito  more  ge- 
niti vivere  desierunt , necque  illis  retrorsum  magis  reclina- 
tum caput  erat.  Neque  cuipiam  matri  gravis  in  locis  offensa 
contigit.  Ad  quid  ergo  inanes  tot  cavillationes , impeditiones 
et  privata  odia?  Ego  pro  parte  mea  cunctos  anteverso  ore  ac 
alios  ex  capite  citra  solitum  compositos  partus  cum  foetus  et 
matris  commodo  mandare  ad  naturam  consuevi.  Id  fieri  per- 
peram, alii  conclamant,  diversa  molientes.  Libet.  Vertat  ita- 
que, vertique  curet,  quisquis  velit.  I11  nostro  saltem  instituto 
ex  tam  multis  facie  oblata  genitis , cum  pari , praemisso  ver- 
tice enixorum,  numero  collatis  infantibus,  illorum  certe  pau- 
ciores in  hunc  diem,  quam  ex  bis  obiisse  sub  partu,  istud 
quidem  evertere  nemo  potest. 

Nec  taedeat  repeti,  cunctos  etiam  alios  partus,  praecedente 
coccyge,  pedibus , genubusve  , ni  forte  tardo  capiti  aliquando 
subveniatur , a quavis  cadterum  pernicitate  immunes  linqui. 
Quarum  partium  quodsi  in  suprema  pelvi  ea  locatio  est,  ut 
infantis  pectus  et  venter  prope  ad  antica , ideoque  dorsum  ii- 
' lius  fere  dorso  incumbat  matris ; tum  enim  vero  omnium  ac- 
commoda quam  maxime  et  aptata  est  parturitio. 


*)  Ex  his  jam  demortui  duo  fuere  , priusquam  in  parium  decederent. 

Propter  obliquitatem  oris  vel  capitis,  nec  digitus,  nec  ma- 
nus , multo  minus  unquam  aliquod  instrumentum  immissum. 
Alioqui  infantilium  verticum  abunde  salva  et  prospera  quae- 
libet est  positio  : utinam  aliquorum  obstetricantum  etiam  mi- 
nus in  obliquo  capita  essent. 

Demortuarum  pars  maxima  e foeminis  fuit,  quae  febrien- 
tes jam,  vel  diutino  cum  morbo  ex  urbe  et  suburbanis,  vel 
ex  valetudinario  in  scholam  transferebantur;  in  iis  vario,  et 
a partu  puerperioque  omnimode  diverso  , ac  per  se  existente 
morbo , mors  inevitabilis  erat.  Tum  complures  morbus  ner- 
vosus, ortus  a topica  putredine  uteri,  et  alia  ab  A.  1799  us- 
que ad  A.  1800  epidemica,  maxime  puerperis,  exitiosa  febris 
scarlatina  rapuit;  systemate  uteri  haud  quidem  ad  conspectum 
vehementer,  seu  semper  ad  mortem  contaminato,  neque  ta- 
men intacto  penitus. 

Verum  varia  et  diversa  maxime  ab  iis,  quae  in  hac  nar- 
ratione aperio , mendacia  et  falsitates  in  alio  schemate  nuper 
promulgato  legimus  ! Nobis  sane  non  ea  tanta  est  commodi- 
tas, ut  aegras  in  quovis  metu  mortisque  imo  novissima  hora 
ad  cubilia  disparis  omnino  notae  relegemus,  ibique  dolorum 
alienas  inter  socias  mori  faciamus.  Qua  novitate  fraudis  pau- 
cae modo  puerperae  miserabili  utuntur  fortuna,  ut,  ubi  pe- 
pererunt,  ibidem  sibi  tranquillum  etiam  defungi  sit. 

Ex  instituto  obstetr.  technico. 

M.  Sept.  1804. 


LIBER  QUINTUS, 


DE  CONVERSIONE  FOETUS. 


Infantem  manu  dirigit  medicus  vel  in  caput,  vel  in  pedes,  si  forte  aliter  com- 


positus est» 


CEL  S. 


Posteaquam  exploratione  innotuit,  maturum,  seu  praematu- 
rum foetum  (noviores  ex  situ  nihil  moratur) , ita  locatum  su- 
per pelvim  esse,  ut  aliter  quam  capite,  clunibus,  pedibus, 
genubusve  in  partum  procedat;  vel  si  quidem  recte  adest, 
graves  vero  afflictus  opus  accelerare  jubeant ; si  porro  infans 
ita  in  margine  incubet , ut  venire  ad  illius  pedes  opportune 
liceat ; quodsi  tandem  ea  sit  pelvis  haud  iniqua  conformatio, 
quae  partus  probe  expediendi  spem  prae  se  ferat ; tum  ve- 
niendum adVersionem  est.  Manu  videlicet  per  vaginam  utero 
leniter  insinuata,  foetus  pedes  investigati  ac  molliter  prehensi 
caute  in  vaginam  demittuntur,  quo  facto  parturitionis  actus, 
cedere  ultra  possit. 

Quilibet  praegressis  pedibus  a natura  foetus,  tum  omnis 
in  pedes  versio , gignendi  molestias  et  majus  infanti  pericu- 
lum intendit , quam  idem  partus , si  capite  praeverso  fieret. 
Ubicunque  enim  caput  praeest,  ea,  rebus  paribus,  omnium 
commodissima  est  parturitio. 

Ne  itaque,  quin  necesse  sit,  infantem  convertas;  tum  vero 
minime,  ubi  non  sat  justa  pelvis  spatia  habet.  Vesano  certe 
consilio  capite  praevio , at  praegrandi , vel  quod  ad  idem  re- 
dit, pelvi  angusta  atque  ex  hac  molesto  nixu,  versio  patratur. 
Tale  facinus  infanti  ac  matri  nunquam  non  exitio  est. 

Ubi  vero  partus  languet,  ut  fieri  sine  praesidio  artis  ne- 
queat, foetu  interea  ita  composito,  illiusque  capite  in  pelvim 
satis  demisso , ut  forceps  possit  applicari ; hanc  procuratio- 
nem, utpote  matri  ac  proli  minus  infestam,  versioni  ubique 
anteponimus. 

Attamen  versionis  tota  eruditio  in  quotidianis  libris  parti- 
culatim  nimis , et  ob  id  ipsum  ad  singulos  eventus  perplexe 
traditur  ; quaedam  enim  inutilia  et  inefficacia  ipsa  subtilitas 
reddit.  Infinita  quippe  in  collocatione  partuum  aliisque  rebus 
diversitas  obtinet,  ut  quae  in. tanta  casuum  mobilitate,  et  ad 
incidentes  vicissitudines  ratio  agendi  recta  et  aptissima  sit, 
quibusve  modis  infans  tractari  et  moveri  debeat,  nonnisi  gene- 
ralibus praeceptis  comprehendatur.  Atque  primum  absit  ver- 
sio  , nisi  impellente  necessitate , et  pensitatis  rebus  omnibus, 
utrum  foetus  etiam  illibata  matre  opportunus  educi  sit;  plu- 
rima certe  infortunia,  quae  ex  artificiali  partu  unquam  vene- 
runt, initium  ab  inconsulta  versione  ducebant.  Interea  neces- 
sitate intercessionis  semel  evicta,  oportet,  ut  medicus  adstan- 
tes  ac  puerperam  de  proposito  decenter  adhortetur,  cunCtaque 
ad  finem  necessaria  nunc,  ac  ulterius,  urbane  disponat. 

Praeter  alia  , quae  in  omni  vulgari  partu  desiderantur,  nisi 
enitens  alioqui  in  lecto  suo  cubet  ex  latere  (quod  optimum  est), 
vel  supra  dorsum  ad  marginem  lecti  dirigatur , transversum 
saltem  ad  versionem  stratum  convenit , quod  parienti  aeque 
ac  obstetricanti  accommodatum,  artificiosae  omni  sellae  aliis- 
que machinamentis  longe  praestat. 

Tum  rebus  curate  adpositis,  aegra  inter  suave  colloquium 
ad  lectum  commissa,  pro  temperie  modeste  tegitur.  Strato 
ita  incumbat,  ut  nates  liberae  sint.  Tum  prolata  crura,  quie- 
tis pedibus  super  bina  scabella,  fulciuntur,  pede  genuque  ab 
assidente,  ad  utrumque  latus,  ministrante  foemina  leniter  su- 
stentatis. Ita  saltem  mos  est , dum  versio , aut  quaecunqUe 
opera  alia,  incumbente  aegra  in  dorsum  fit.  Alias,  atque  com- 
modius , cubare  ex  latere  in  margine  lecti  vel  incumbere 
dorso  potest.  Nos  vero  lioc  loco  ex  priore  ritu  instituimus, 
non  quod  hunc  quidem  optimum  sciamus,  sed  quoniam  no- 
stratibus usitatior  est. 

Truncus  corporis  modice  elevatus,  et  paullo  altius  posi- 
tum caput  sit , quod  adstans  retro  ministra  una  cum  bracliiis 
molliter  sustinet.  Quaedam  porro  paucae  aliae  ad  ministeria 
praesto  sint  mulieres.  Prae  lecto  pannus  sternitur,  ac  sub 
cruribus  aegrae  poni  labrum  debet.  Obstetricans,  ad  opus 
cedens  dum  vestem  extimam  deponit,  cum  specie  excusatio- 
nis agat.  Nec  in  conspectu  aegrae  vel  saltem  occultius  succin- 
gatur manica;  imo  ex  quo  manus  in  vaginam  cedit,  sponte 
volvitur.  Novimus  nec  incelebrem  magistrum,  qui  dejecto 
capillamento,  et  imposita  mitra,  nudatis  super  ulnam  usque 
brachiis  ad  lectum  parienti  in  horam  assedit , priusquam  ve- 
niretur ad  operationem.  Putabam,  ait  nobilis  matrona,  partus 
aliquando  narrans  historiam , versari  me  in  extremis , nec 
reum  unquam  supplicii,  ut  me  anxietas  mortis  torsit. 

Perinde  porro  est,  qua  manu  convertatur  foetus,  dum  modo 
bene  vertitur.  In  peregrinationibus  meis  inter  familiares  ob- 
stetricantis fui , qui  nonnisi  una  manu  utebatur , altera  de- 
fecta ; non  ininus  tamen  habilitate , et  successu  percelebris. 
Felicior  certe  in  utraque  manu  dexteritas  est;  tuncque  illa 
inprimis  adhibenda , qua  pedes  pro  vario  foetus  situ  facile 
apprensari,  apte  moveri  et  tutissime  duci  possunt.  Ea  porro 
ipsa  manus,  quae  opus  coepit,  idem  etiam,  siquidem  potest, 
perficiat.  Fac  tamen,  ut  in  illud,  quod  et  utile  et  commo- 
dum maxime  pro  matre  et  prole  est,  cordatius  intendas, 
quam  in  ritus  elegantiam. 

Quo  facilius  manus  in  genitale  pertineat,  ejus  dorsum, 

et  omnis  cubitus  modice  ungatur.  Posthac  extensi  digiti 

* 

apponuntur  sibi,  imponunturque ; tum  manus,  propemo- 
do  in  rotundum  acumen  desinens,  lente  ac  lenissime  insi- 
nuatur. 

Interdum  foetus  aliquod  membrum , brachium , vel  aliud 
forsan , aut  chorda  umbilicaris,  jam  antea  in  vaginam  descen- 
dit. Has  partes  in  uterum  haud  reprime ; sed  manum  tuam 
vergere  juxta  internam  brachioli  aut  funis  faciem  ita  sinito, 
ne  inclementi  pressione  noceas.  At  fune  e vulva  delapso  ac 
pulsante,  primo  illum  in  cavum  pelvis  referto,  tum  prorsus 

permota  eadem  manu  in  uterum,  confestim  et  suaviter  ordi- 
tor vertere. 

Uteri  ore  omnino  aperto,  vel  prono  aditu  illata  manus  pa- 
rum cautionis  petit.  Contra  orificio  minus  etiamsi  patulo , at 
explanato  tamen,  ut  inductis  primo  digitis  ac  manu  possit  di- 
latari (quod  tentare  modo  licet , ubi  exspectare  omnem  am- 
pliationem a natura  discrimen  est),  opus  hoc  patientissime 
et  prudenti  cunctatione  exequere.  In  hoc  quippe  etiam,  ut  in 
multis  aliis  rebus,  saepe  sum  expertus,  id,  quod  nunc  effici 
nullatenus  potest,  proximo  momento  alioqui  cedere. 

Quando  autem  foetus  capite , trunco , artubusve  in  mar- 
ginem pelvis  tantum  gravitat , ut  manus  per  os  uteri  non  in- 
trare in  illius  cavum , nec  attingere  et  movere  pedes  possit, 
quin  prope  oram  pelvis  ad  caput  fortasse  offensi  et  impacti 
renitantur,  quodque  multo  pejus  est,  protracti  super  dorsum 
foetus  restitent ; ante  omnia  pars  praepediens  leniter  et  tute 
removeatur,  dumque  licet,  declinando  eam  ad  alterutrum 
latus,  primo  ita  modificandus  situs  infantis  est,  ac  opus  vide- 
tur, ut  manus  ad  pedes  possit  moveri;  nova  cura  ac  cautione, 
ne  nunc  pedes,  ex  quo  illus  adducis,  in  ostio  cum  capite  pri- 
mum iterumve  collidant. 

Atque  in  hoc,  quem  jam  exposui,  modo,  quo  in  molesta 
versione  manum  ad  foetus  pedes  tendimus,  non  vero,  ut  certi 
magistri  male  docent,  caput  foetus  quantacunque  vi  ac  bruta 
obstinatione  in  fundum  uteri  retrudendo , apta  illa  quorum- 
dam ad  versionem  praeparatio  consistit.  Si  quidem  vero  in 
hoc  ac  talis  ad  conversionem  praeparatio  est,  in  quo  nam  ac 
qualis  demum  conversio  ipsa  est?  Illo  quippe  cruciatu  mater 
potius  ad  mortem,  quam  infans  adversionem  paratur.  Quo- 
usque tandem  et  puerperas  et  foetus  pro  machinis  et  spectris, 
item  vivos  uteros  pro  saccis  ex  Corio  habebunt ! 

Pertingit  autem  manus  ex  facili  plerumque  ad  infantis  pe- 
des , dum  duci  super  pectus  potest. 

Posteaquam  ad  pedes  ventum,  sin  ambos  cum  securitate 
simul  trahis,  id  maxime  expedire  scito.  In  qua  opera,  ut  in 
reliquo  universo  negotio,  ita  oportet  versari,  ut  membra  ex- 

plicentur,  reganturque,  quemadmodum  structura  partium,  et 
spatia,  et  naturalis  juncturarum  mobilitas  sine  periculo  luxa- 
tionis et  fracturae,  seu  alio  damno,  aut  jubet  aut  sinit. 

Quodsi  interea,  ex  quo  pedes  quaeruntur,  aut  manu  per 
vaginam  in  uterum  tenditur,  ac  uniyersim  , donec  in  eo  ma- 
nus agit,  pariendi  nixus,  vel  alia  impeditio  incidit;  confestim 
ne  alter  motus  alteri  renitatur,  quiescere  in  loco  oportet, 
manu  mox  explanata  et  sine  motu  morante,  donec  dolor  et 
contractio  cessaverit. 

Caeterum,  quousque  labor  geritur,  ars  equidem  necessa- 
ria vi  in  foetum  se  exserat;  sed  in  uterum  tantummodo,  quoad 
mollius  heri  et  rei  natura  et  impeditio  negat.  Secundinis  prae- 
sertim ex  parte  aliqua  ab  utero  jam  solutis  attente  parcito. 
Intactus  etiam , quantum  potest , funiculus  maneat. 

Ambo  pedes  ubi  simul  duci  cum  securitate  nequeunt,  prae- 
stat potiri  alterutro.  Qua  quidem  in  re  maxime  congruit, 
illo  potius  potiri,  quo  moto. et  deorsum  ducto,  infantis  cor- 
pus ita  circa  axim  volvitur , ut  deinceps  abdomen,  pectus, 
tum  facies  quoque  propius  ad  dorsum  matris  et  os  sacrum 
spectet. 

Quae  hucusque  dicta  sunt,  ad  omnem,  inprimis  ubi  ex 
latere  suo  incumbit  infans , versionis  modum  pertinent.  Sin 
vero  dudum  ab  initio  venter  vel  pectus  pelvim,  respicit,  trans- 
versim  ita  foetus  positi  circa  axim  suam  conversio  interdum 
non  necessaria , aliquando  impossibilis  , imo  noxia  erit.  Inte- 
rim  etiam  in  hac  positione,  ex  quo  deorsum  pedes  moventur, 
ita  dirigatur  foetus , ut  facillime , dum  juxta  longitudinem 
pelvim  subit,  et  brevissima  via , et  ad  naturalem  maxime  mo- 
dum, quo  potest  circumagi,  ventre  et  pectore  adverso  quid- 
dam in  os  sacrum  prodeat. 

Pedes  generatim  eo  loco  ducantur,  qui  ob  spatium  prae 
reliquis  se  commendat;  sin  alias  ad  explicata  consilia  opitu- 
latio procedit.  Aptissime  illos  ad  utrum  latus  aperturae  , vel 
in  ilei  alterutro  angulo  in  vaginam  diriges.  Attamen  impedita, 
aut  diutius  neglecta  opera,  et  locum  et  rationem  agendi  ne- 
cessitas indicit. 

Ac  primo  quidem,  allerntro  dumtaxat  promoto  pede,  ma- 
nus secundum  internam  illius  plagam  denuo  in  loca  fertur, 
alterum  prehensum,  siquidem  absque  metu  ac  singulari  mo- 
lestia cedere  possit;  aliter  consultius  foetum,  pede  uno  super 
abdomen  reclinato  , prodire  sinas. 

Tunc  aliquando,  quae  alterum  obtineat  pedem,  manus  re- 
ferri nequit,  quin  jam  devolutus  alter  removeatur  quidquam. 

In  quo  , nec  levi  saepe  obstaculo , bombycea  in  hos  usus 
texla  taenia,  aut  fascia  quaedam,  super  et  circum  malleolos 
demissi  pedis  adponatur.  Posthac,  dum  alterutram  in  geni- 
tale manum  ducis,  altera  adstrictum  pedem  leniter  sustineto. 
Si  vero  pedibus  in  pelvim  delapsis  reliquum  corpus  non  inse- 
quitur, quia  duplicatum  forte  aperturam  occupat,  trunco  vel 
secundum  naturam  flexo,  vel  quod  pessimum  est,  cum  capite 
ad  imum  dorsum  reflexo ; necesse  fit , singulum  pedem  cin- 
gere ansa , post  altera  manu  eos  moderate  adducere , altera 
infantis  pectus  et  caput  prudenter,  et  lenissime  levare.  Ne 
vero  fasciam  cunctante  opera  nimium  et  diu  stringere  eodem 
loco  sinas.  Quapropter  absumenda  est,  quamprimum  non  ul- 
tra expedit;  alias  oppressa  plaga  certissimam  noxam  habet. 

Pleraeque  aliae  ad  versionem  laudatae  taeniarum  formae, 
et  bacilli,  et  alia  hujus  notae  stolida  genera , labore  vere  ar- 
duo, ex  se  inepta,  labore  facili,  ne  pejus  dicam,  supervaca- 
nea, sed  utrinde  in  agresti  manu  et  matri  et  infanti  calami- 
tosa semper  ad  perniciem  sunt* 

Pedibus  in  vaginam  ductis  id,  quod  natura  merito  ab  arte 
exspectavit,  ars  quippe  perfecit.  Postea  ni  gravi  vitio  loci 
seu  alia  indignatione  impedimentum  fiat,  ad  reliqua  saepius 
saluberrime  sibimet  natura  sufficit.  Nuncque  ad  summum  per 
occasiones  modo  intercedat  industria,  plerumque  maxime 
proficiens,  a praepostera  agitatione  abstinendo.  Nonnunquam, 
ne  intempesta  et  incongrua  diligentia  vehementer  noceas,  ab- 
unde sit , utrumque  vel  alterutrum  pedem  adduxisse  ac  cae- 
tera  cum  prospicientia  opperiri.  Permulti  equidem  hoc  aevo 
obstetricantes  ea  pollent  et  doctrina  et  habilitate  et  audacia, 
ut  arti  suae  ne  minimum  diffidant,  licet  haud  tandem  igno- 

rare  fas  sit , foetum  in  partu  naturali  perinde  ac  in  abnormi* 
motu  progressivo  atque  simul  et  in  gyrum,  procedere.  Hunc 
motum  ipsa  et  sola  natura  efficit,  dirigitque , ut  nulla  ars 
sine  nisu  ac  invitatione  naturae  illum  similiter,  eadem  op- 
portunitate mansuetudineque , producere  vel  imitari  unquam 
possit. 

Posteaquam  infans  ad  coxas  usque,  et  ultra  prodiit;  illas 
linteo  molliter  involvere , et  decorum , et  idoneum  scito. 
Deinceps  partem  suscipere  manu , ac  propemodo  sustinere 
oportet,  donec  corpus  sponte  sequitur,  seu  ubi  necesse  est, 
cautim  et  ad  exemplum  naturae  permovetur.  Antea  vero  um- 
bilicaris funiculi  habenda  observatio  est : num  quidquam  de- 
trahi debeat.  Tum  funis  duobus  digitis  supra  umbilicum  tute 
prehensus,  quantum  ea  parte,  qua  ad  placentam  surgit,  paul- 
latim  ac  brevissime  attrahitur.  Verum  cavesis,  ne  immisso 
inter  ventrem  et  chordam  digito  vel  pluribus,  rudis  eam  ex- 
trahere tendas  ; hac  duritia  multi  umbilici  evulsi  sunt. 

Postquam  demum  foetus,  thorace  ac  ventre  propius  ad  os 
sacrum  reclinato , usque  ad  omoplatas  descendit ; alterutrum 
saepe,  subinde  etiam  utrumque  brachium  prae  pectore  et  ad  la- 
tus vi  nixuum  in  vaginam  et  foras  truditur.  Quandoque  tamen 
caput  et  sursum  protensa  a latere  brachia  simul  procedunt, 
ubi  nempe  pelvis  spatiosa , nec  caput  praegrande , et  efficax 
satis  nisus  fuerit.  Hic  nihil  est,  quod  brachium  evolvi  jubet; 
namque,  quo  caput  liberius  cedat,  et  infans  quadam  cum  se- 
curitate conservetur,  praestat,  ut  vel  utroque  vel  altero  certe, 
ad  buccam  sublato  brachio , per  os  uteri  ac  pelvim  exeat. 

Ubi  autem  vere  constat,  brachia  transituro  capiti  sursum 
obstare;  primo  explicandum  illud  est,  quod  cedit  facilius; 
idque  frequentissime  prae  alio  ad  sacrum  matris  spectat.  Po- 
stea , quando  quidem  sequi  caput  potest , alterum  brachium 
intactum  linquito.  Si  vero  ex  illius  situ,  aliisque  notis  aperi- 
tur, relictum  membrum  descensui  prorsus  obesse,  confestim, 
uti  cum  priore , etiam  hujus  curetur  expeditio.  Index  nempe 
digitus  et  medius  in  externa  et  superiore  cubiti  facie  ad  ulnae 
juncturam  interius,  et  si  fieri  potest,  ad  humerum  ducivdebet, 

ut  apex  indicis  ab  initio,  donec  motus  in  junctura  incipit, 
ipso  ulnae  in  articulo  conquiescat;  tum  brachium  moderatis- 
sime ad  infantis  pectus  ad  infra  et  deorsum  regitur.  Qua  oc- 
casione vix  satis  admonemus,  ut  in  hoc  motu  ad  compaginem 
partium  et  juncturas  diligenter  observetur,  et  evolutio  par- 
tis sensim  fiat  et  cordatissime.  Obstetricans,  ex  quo  alterutra 
manu  tenue  brachium  demittit,  alteram,  fulciendo  pectori  et 
trunco  foetus , supponit.  Nunc  vero  primum  instat  subtilissi- 
mum multoque  maxime  formidolosum  omni  in  pedes  converso 
foetui  commune  punctum:  capitis  nempe  egressus.  Pedes  sci- 
licet item  et  clunes  sequaces  esse  admodum  consueverunt, 
adeo  ut  negotiosi  obstetricantes  arti  suae  manubusque  saepe 
tribuant,  quod  ad  artem  nullatenus  attinet;  donec  ventum 
ad  transitum  capitis  est , quod  in  tali  partu , praesertim  si 
praecox,  rudis  et  demens,  ut  fit,  tractatio  irruit,  corpus  suum 
raro  vivum  sequitur.  Propterea  exhorresco  heroes  magistros 
illos , qui  toti  et  perpetui  in  versione  sunt. 

Ante  ompia  profitemur , in  quovis  partu , inprimis , ubi 
pedes  intrant,  necesse  esse,  ut  plurima  imo  cuncta  per  na- 
turam fiant;  illius  quippe  absque  tempestiva  et  actuosa  ope 
infans,  nisi  modico  corpore  sit  et  in  ampla  pelvi,  provenire 
cum  vita  nequit.  Quibus  in  angustiis  praesertim  ad  nixus  at- 
tendito, quos  etiam  pro  necessitate  et  congruenter  aliquando 
excire  per  industriam  competit.  Postea,  si  caput  eo  pervenit, 
ut  abducta  forsan  indice  et  medio  digito  leniter  inferiore  ma- 
xilla, iidem  porro  digiti  moveri  ac  imponi  in  superiorem,  al- 
teriusque  manus  index  digitus  et  medius  simul  niti  in  occiput 
possint;  dum  interea  reliquis  utriusque  manus  digitis  foetus 
thorax  ex  sterno  et  retro  molliter  comprehenditur,  ventre  ac 
pedibus  super  obstetricantis  brachio  dispositis ; tum  ad  tem- 
pus et  varias  opportunitates , quin  festinando  et  temeraria  vi 
in  molli  corpore  trahatur  ex  jugulo,  in  hoc  potius  curatio  et 
efficientia  sit,  quo  caput  aptissimo  et  ad  singulam  offensio- 
nem adaequato  motu,  ita  super  perinaeum  vergat,  ut,  quan- 
tum potest , caro  ista  immunis  et  illaesa  maneat. 

Sin  neque  parturitionis  ipso  nisu  neque  extraneis  subsi- 

iliis  caput  sat  tempestive  et  benigne  exit,  aptissimum  appli- 
care forcipem  est.  Ex  quo  igitur  medicus  in  artificio  partus 
occupatur,  opportune  interdum  explorare  debet,  numnam, 
quaque  vi  pulset  funiculus;  inde  enim  efficitur,  quatenus  pro- 
perare oporteat.  Sed  evanido  etiam  chordae  pulsu,  ac  quam- 
quam in  foetu,  nondum  omnino  progresso,  motum  vitae  esse 
nihil  sentiatur,  haud  tamen  protinus  crudeliter  aggredi  et  in- 
dice ac  medio,  furcae  instar,  cervici  injectis,  reliquisque 
lingularum  more  collo  infixis  digitis  extrahere  pullum  et  con- 
quassare fas  est.  Simili  ferocia  asphycticus  infans  enim  vero 
recte  feritur,  ut  nunc  jam,  actum  de  vita  sit. 

Neque  tamen  celamus,  omni  licet  adhibita  operati  mode- 
ratione , providentia  et  dexteritate  , nihilominus  permultos 
foetus  emori,  seu  naturae  in  negotio  ministres,  seu  infante 
ad  pedes  devoluto , agere  eam  paene  solam  sinas.  Id  autem 
ex  re  fiuit , neque  hac  curatione  cedere  optatius  potest : pro- 
pterea,  quod  in  simili  partu,  quemadmodum  infans  ex  pelvi 
movetur  , pars  ultima  caput  sit. 

Natus  hac  arte,  proditis  manifeste  vitae  signis,  a placenta 
solutus  omnino  tractatur,  ac  si  provenisset  naturaliter.  E di- 
verso , ubi  vita  illius  nondum  recte  conspicua  et  firmata  est, 
ut  saepe  fit;  mox  ad  excitantia  confugiendum,  iisque,  quan- 
tum casus  expetit,  cum  quadam  pertinacia  insistendum  est. 

Mater , nisi  quidquam  obsit , ex  artificiali  situ  in  alium 
juxta  , temperate  calefactum  , componitur , modice  tegitur, 
et  curata  fovetur.  Atque  etiam  secundinae , si  foetum  non 
protinus  aut  brevi  post  sponte  insequuntur,  nec  anceps  pro- 
lluvium  vel  alia  adversitas  urget,  intactae  remanent,  donec, 
ut  plerumque  assolet , illas  expellere  natura  tendit. 

Sin , reclusis  utero  plus  uno  infantibus , necessitas  versio- 
nis  incidit,  amnio  secundi  foetus  nondum  effuso,  ne  hujus 
velamenta  rumpas , antequam  prior  satis  descenderit , soler- 
ter  caveto.  Infante  autem,  qui  sequitur,  alioqui  non  inna^ 
tante  amplius,  procul  absit,  ut  pedem  utriusque  foetus  unum, 
ut  potius  utrius  ambos  pedes  simul  ducas.  Ubi  igitur  scientia 
quidquam  in  incerto  est,  praestat  alterutrum  infantem  dun- 

taxat  uno  movere  pede,  illumque,  si  nihil  aliter  jubet , primo 
demittere , cujus  proximum  caput  ad  marginem  pelvis  erit. 

Multa  quidem  adhuc  alia  conversionem  aliquamdiu  moran- 
tur, et  implicant.  At  minutatim  cuique  noxae  legem  et  medi- 
cinam scribere , haud  datum  est.  Obstetricans  sana  mente, 
et  versatili  ingenio,  primis  monitis  in  agendo  apprime  guber- 
natur; sine  illa  fortuna  multis  et  complicatis  praeceptis  aliun- 
de perplexatus  ad  operam  suam  multo  ineptior  redditur.  Ita 
interdum  plures , eaeque  variae  cummaxime  passiones  partus 
hoc  genus  aggravant.  Ante  omnia  interest , quae  sit  uteri  il- 
liusque  oris  situs  et  conditio ; quonam  modo  habeant  natura- 
lia; quaeque  puerperae  constitutio,  sensibilitas  molestiarum- 
que tolerantia  sit ; quae  foetus  magnitudo  et  compositio ; 
utrum , quaque  parte  prematur  in  pelvim , vel  liber  supra 
marginem  ac  mobilis , item  an  orificio  uteri  propinquior  cum 
capite  sit,  an  cum  pedibus;  num  restagnet  liquor  *),  vel  du- 
dum , quamque  diu  effluxerit ; an  demum  efficientes , ubi, 
quandoque  oportet,  nisus  sint,  et  similia  plura.  Siquidem 
nunc  harum  rerum  relationumque  quaedam  singulae,  aut  il- 
larum complures  simul , durius  reluctantur ; tum  conversio 
plerumque  sine  manifesta  pernicie  locum  non  habet. 

Quodsi  tamen  hasce  difficultates  satis  levari  posse  confi- 
dentia est,  ut  postea  forte  experiri  versionem  competat,  pro- 
tinus paranda  auxilia  sunt,  quae  indignationis  modus,  partus- 
que caeterum  ratio  vel  desiderat,  vel  concedit. 

At  restante  etiamnum  consultae  versionis  obstaculo  , prae- 
stat eadem  abstinere , et  opperiri  ex  tempore  et  occasione, 
qualis  demum  futura  indicatio  sit.  Idque  potissimum  est,  ne 
foetum  vesana  manu  visceratim  evellendo,  matrem  crudeliter 


*)  In  hoc  exemplo  , praesertim  uteri  ore  satis  ampliato , exquirere  pedes 
et  ambos  simul  ducere  in  vaginam,  facile  est.  Verum  tamen  nonnisi  in- 
sinuata in  uterum , ibique  juxta  tunicas  morante  manu  , disrumpi  am- 
nium debet.  Residentibus  enim  aquis  , expedita  quaquavorsum  manus 
mobilitas  est.  Quapropter  ex  locis  manum  haud  retrahito  , antequam 
apte  comprehensos  pedes  una  trahere  deorsum  possis ; ne  uterus  post 
elfluxum  humidum  contrahatur,  ac  cuilibet  investigandi  foetus  operae 
obstinaciter  renitatur. 

trucides.  Quo  quidem  maleficio  omnis  certe,  sine  interventu 
forcipis,  foetus  matrisque  a se  invicem  discessus  subito  pro- 
curatur. 

Caeterum  ex  proviso  et  apte  institutam  versionem  rebus 
in  extremis  beneficam  opem  censeas  5 dumque  ea  in  matris 
simul  ac  prolis  salutem  cesserit , est  sane , quod  obstetricans 
de  sospitatis  nonnisi  sua  peritia  duobus  mortalibus  ex  animo 
gaudeat;  pulcerrima  certe  peracti  operis  memoria.  Nec  alius 
doctorum  quicunque  ne  de  uno  homine  ea  sinceritate  potest 
laetari:  hominem  servavi  sine  me  in  natura  obolitum. 

Sed  nostro  aevo  inter  exempla  est , infantes , qui  ab  initio 
foeturae  brachium  in  vaginam  demissum  habebant,  post  fa- 
ciente natura , absque  ulla  intercessione  artis , conversis  in 
partum  clunibus , adeoque  exclusos  sponte  fuisse.  Ac  pro- 
fecto , si  comminisci  voles , haud  rarissime  foetum  in  matris 
sinu  ex  transverso  cubare , huicque  errori  naturales  insula- 
rum foeminas  non  minus  esse  obnoxias,  quam  mollitas  et 
luxu  fluentes  in  urbibus  Europae  conjuges;  putare  fas  est, 
animalem  naturam , opitulandi  sibimet  in  magna  penu , hae 
quoque  gaudere  potentia , ut  transversam  foetus , ejusque 
exitum  morantem  compositionem  propemodo  demutet  corrf» 
gatque  , ut  dein  sequi  partus  per  se  possit.  Verum  siquidem 
natura  talem  sibi  vim  deputatam  habet,  colligitur  tamen  ex 
ipsa,  quae  id  affirment,  exemplorum  insolentia,  solatii  genus 
istud  concessum  sibi  solummodo  incertis  pactis  esse , quae 
evenire,  aut  incidere  conjunctim,  rarissime  adsolent;  qua- 
rum insuper  tam  parum  perspecta  nobis  ratio  est,  ut  nulla- 
tenus in  rem  incertam  confidere , nec  juxta  quidquam  moliri 
deceat.  Praeterea  in  quodam  Londinensium  instituto , circa 
aliquas  praeverso  brachio  parturitiones , factis  ex  docta  et 
curiosa  cunctatione  experimentis,  clare  compertum  est,  Spon- 
taneam Evolutionem  foetus  pertinere  nonnisi  ad  rariora  phae- 
nomena ; unde  id  unum  summumque  pro  arte  emergit , ut  di- 
scamus , foetu  transversim  posito , tum  versione  diu  omissa, 
vel  aliter  impedita , non  protinus  de  secando , et  reliquis  ex- 
tremis tractationibus  arripiendum  consilium  esse.  Quare  res 

in  antiquo  manet : in  omni  partus  situ  abnormi  tentare  con- 
versionem, quamprimum  caetera  sinunt.  Quo  pacto  etiamnum 
ultra  sospitandae  in  hac  miseria  et  matris  et  prolis  meritum 
ad  artem  redit. 

Utut  vero  mater  et  infans  artificio  hoc , siquidem  in  tem- 
pore, apte,  ac  clementer  instituitur,  interdum  conservantur; 
sic  ipsum  illud,  perperam  et  sine  causa  inductum,  certissimo 
exitio  est.  Nec  tamen  ex  re  injuria  provenit , sed  eorum  ex 
culpa,  qui  versionem  falso  statuunt,  inepte  exercent,  impru- 
denter docent.  Quodsi  hercle!  aliqui  homines  in  vita  tota  sua 
tumentem  summa  foetura  uterum  unquam  conspexissent,  mi- 
nori certe  praecipitatione  et  ausu  in  illa  opera  versaturi , hu- 
maniusque , quam  passim  faciunt , gesturi  essent.  Quae  enim 
vero  in  re  qualibet  momenta  sunt,  illorum  recta  scientia  et 
aestimatio  tantum  a vanitate  metus , quantum  a praepostera 
audentia  continet.  Atqui  illi  plurimum  in  negotioso  tumultu 
quam  maxime  heroes  et  circulatores  factitant , qui  incepti 
discrimina  nesciunt,  vel  siquidem  suspiciunt,  socordes  pes- 
sime pericula  propria  reformidant , aliorunr  damna  excordes 
nihil  curant. 

GENERALIA  ADDITAMENTA  IN  ARTIFICIALEM 

PARTUM. 

Quando  naturalia  resiccata,  et  vexationis  intolerantia  sunt, 
humore  mucilaginis  tepide  ea  mollito , priusquam  manum  aut 
ferramentum  inferas. 

Alvus,  nisi  periculum  festinet,  proinde  ac  in  naturali 
partu,  purganda  clystere  est. 

Ubi  urina  non  satis  evacuata,  si  mingere  aegra  nequit,  ex- 
cerni per  artem  debet;  in  obstinata  difficultate  tenuem  fistu- 
lam, ex  gummi  elastico,  qua  in  viris  utuntur,  adhibeto;  me 
quidem  nunquam  fefellit. 

Si  pelvis  cavum  propemodo  amplum  et  vacivum  reperitur, 
praesente  licet  aut  inchoante  nixu , manum  tute  insinuare, 
quin  etiam  ferramentum  nihil  vetat;  imo  nunc  optima  saepe 

occasio  est. 

Propendens  nimium  in  genua  venter  sub  ipsa  operatione 
fulciri  attollique  debet;  satius  utique,  si  obstetricans  alteru- 
tra manu  id  ipse  connititur. 

Chordam  umbilicarem  forte  circumvolutam,  quamprimum 
res  ipsaque  foetus  emissio  patitur,  explicato. 

Siquidem  iniquus  situs  convertere  infantem  jubet,  verum 
pertingi  ad  pedes  sine  matris  periculo  nequit ; dum , si  caput 
forsan  movendi  facile  et  tutius  ad  introitum  copia  est , id 
omnino  moliri  oportet , ac  circumspicere , quid  natura  dein- 
ceps faciat,  renuatve,  ut  agendi  porro  modus  et  ratio  sciatur0 

In  non  paucis  molestis  partubus  capitis  in  pelvim  ingres- 
sus non  tam  a vera  conjugata,  quam  aliunde  a curvata  vitiose 
ac  intus  prominente  vertebra  ultima  penultimaque  lumborum 
aggravatur,  imo  impeditur.  Num  et  hic  metiri  pelvim  circino, 
et  forcipe  caput  excipere  trans  supremam  oram? 


DE  LACTATIONE  ET  CURA  MAMMARUM. 


Iu  hoc  sumus  sapientes , quod  naturam  optimam  ducem  ianquam  Deum  sequi- 
mur, eique  paremus.  . 

GIG. 

Paucissimae  familiae  per  experientiam  non  compertum  ha- 
bent, quibus  saepe  mammarum  offensis  et  doloribus  divexen- 
tur puerperae. 

Ecquid,  forsan  natura  muliebria  haecce  membra  erronee, 
et  ad  functionem  , cui  praesunt,  tam  inepta  effinxit?  Procul 
abest,  ut  rerum  mater  in  hoc  reprehendatur,  ut  potius  in- 
dulgentiam illius , quaque  stratas  sibi  contra  sapientissimos 
fines  a nobis  injurias  praevertit,  tollit,  imo  patitur,  benignam 
vim , curam , et  aequabilem  in  vindictam  longanimitatem  ad- 
miremur. 

Generales  hae  animadversiones  ad  rem,  de  qua  hic  insti- 
tuo , proxime  spectant : ad  lactationis  nempe  organa , ipsius- 
que  numeris  occupationem. 

Atqui  homo  quoque,  sicut  pleraque  animalia,  dum  in  ma- 
tre fit,  ab  illius  sanguine  incrementum  habet.  Postea  genitus 
in  lucem,  utens  facultate  vivendi,  a primo  suo  in  aerem  in- 
gressu, novum  genus  existendi  inchoat,  ampliusque  matura- 
tur ad  perfectionem.  Sed  etiam  infantem  non  ex  puro  aere 
vivere  vulgatum  est. 

Alimenta,  atque  si  eadem  ad  recens  natos  referas,  cruda 
quidem  et  adultorum  potius  sustentationi  congrua,  nutrire  in- 
fantem nequeunt,  digestu  scilicet  assimilatuque  sibi  inepta. 
Indiget  ergo  ad  continuandam  vitam , materno,  quo  mox  ale- 
batur, humori  simillimo  pabulo,  etiamnum  ex  ipsa  traducendo 
genitrice : lacte  nempe , quod  ex  matris  ubere  ipse  sugat. 

In  quo  firmo  eoque  communissimo  statuto  naturae  nec  mu- 
tari aliquid,  neque  demi  potest,  sine  certa  cum  matris  tum 
infantis  noxa;  nisi  in  utrovis  mutuo  quidquam  in  hunc  finem 
obsit. 

Ab  hac  naturae  constanti  manifestissimaque  lege  homines 
unquam  abscessisse  vix  capimns : sed  quid  est  tandem , quod 
non  solum  in  semetipsis , sed  etiam  in  aliis  non  perpetuo  con- 
turbent? Dum  vesana  mente  et  elato  supercilio  simplicitatem 
naturae  aspernantur,  quin  illis  etiam  sese  detrectant  benefi- 
ciis , quibus  caetera  instinctui  parentia  animalia  cum  felicitate 
vigent,  laetantur,  et  prosperant.  Quod  praecipue  ex  ritubus, 
qui  in  eleganti  mundo  matrem  inter  et  prolem  intercedunt, 
iliorumque  ex  effectis  cernitur.  Is  enim,  quo  nostro  aevo  ad 
se  invicem  habent,  modus,  ab  eo  prorsus  abhorret,  quo  esse 
juxta  se  sibique  ac  secum  deberent,  mater  et  pullus. 

Veri  tamen  haud  simile  videtur,  mortales  ita  lubenter  a 
recto  bonoque  discessisse , nisi  diu  ad  id  impulsi  forinsecus 
forent.  Quantum  in  hoc  culpae  , ut  reliqua  praetermittamus, 
partim  in  medentes  recidat,  id  Operibus  suis  ipsi  docent:  „Ex 
ore  eorum  judicabitis  eos.u  Quippe  id  certissimum  est,  lacta- 
tionem, matris  hoc  dulcissimum  munus,  per  sophismata,  sae- 
piusque  ex  cupidine  lucri , damno  genitricis  et  infantis , imo 
totius  humanae  speciei  cum  pernicie  in  contemptum  venisse. 
Atqiii  tamen , quaecunque  foetum  plures  menses  in  corpore 

gestasse,  et  nutrivisse  satis  mater  valet;  illa,  postquam  pe- 
perit , natum  etiam  aliquamdiu  nutrire  ex  sinu  potest. 

Simul  proditus  est  infans,  dum  satis  viget,  matris  avere 
pectora,  dumque  non  invenit,  quodvis  proximum  captitare 
osculo,  sugere  in  proprio  suo  pugillo,  in  quovis  alieno  prae- 
bito digito.  Cujus  brutum  matrem  pudet,  id  exuta  naturam 
homo  mater  aspicit , nec  sentit  tamen  corde , cupita  proli 
porrigenda  ubera  esse.  Tum  frigidi  scientes , et  aniles  ma- 
tronae novam  genitricem  iisdem  cruciatubus , ac  olim  se  ve- 
xari laetae  , haud  sugere  infantem  in  sapientia  sua  laudatis- 
simum habent.  Interea  dives  ante  lactis  mamma  flaccescit,  et 
miseranda  proles  inter  laxantes  syrupos  et  aquam  amplius 
prosperare  impedita,  priusquam  vitam  vivere  gaudet,  fusa 
alvo  exstinguitur. 

Plerumque  jam  ante  partum,  aut  certe  mox  postea  ubera 
quidquam  lactis  tenent.  Elapsis  circiter  tribus  quatuorve  ho- 
ris , seu  verius  , quam  primum  potest  fieri , si  nato  praeben- 
tur , ipse  sugendo  laticem  in  se  suscipit , seu  allicit  magis, 
adeoque  titillatione  suctus  lac  moderate  moiliterque  advenit, 
ut  sponte  etiam  effluat  paullatim , significatione  ubertatis.  Ita 
in  lactatione  modus  obtinet,  ut  nunquam  ferme  humoris  in 
mamma  nocens  abundantia,  vel  inopia  fiat;  ita  nec  tensio  ori- 
tur, nec  dolor,  neque  alia  offensio. 

Hac  provisione  lactea  etiam  febris  rarissime  incidit ; quare 
stolide  tanquam  necessaria  omni  puerperio  comes  probatur. 
Illa  perversi  cummaxime  regiminis,  aliarumque  causarum  ah 
extrariis  consequentia  est,  praetereaque  nihil. 

Quotiescunque  infans  sitit,  seu  verius  appetit,  clara  mon- 
stratione cupire  papillas  significat.  Quod  facile  cernitur,  dum 
pone  genitricis  pectus  in  lecto  accubans,  materna  aura  et  va- 
pore fovetur.  Hisce  enim  beneficiis,  velut  exclusus  pullus  alis 
maternis  tutari  ac  calefieri  indiget , carere  sine  noxa  non  po- 
test. Optime  subitoque  sugit  infans,  dum  matre  in  latus  sibi 
accumbente,  leviter  ad  calorem  obtectus  modo,  membrisque 
liber  est.  Propterea  supervacuus  eruditae  dissertationis  labor, 
de  aptissimo  ad  praebendum  genitis  tempore.  Pol!  erudient 

tandem  etiam  in  nutriendo  pullos  suos  bruta  non  solum , sed 
etiam  corvos  et  picas  et  passeres.  O mirabilissimum  inter  ani- 
malia, et  ad  perniciem  tuam  sagacissimum  genus  hominum  ! 

Omnis  infans , si  valet,  nec  vitium  habet  ex  ore  vel  palato, 
osculo  excipit  papillas , easque  opportunissime  sibimet  ipse 
parat 5 dum  nec  impositis  modo  pileolis,  nec  malo  unguine  in 
nauseam  vertantur , ingestis  insuper  (ut  vere  in  genitorum 
pestem  ubique  consuevit)  aliquot  intra  nycthemerum  mannae 
unciis.  Nec  ulla  matri , ubi  primos  praesertim  lactatus  prae- 
stat, alia  observatio,  praeterquam  imbuto  propria  saliva  di- 
gito leviter  confricare  sibi  papillas;  quo  facto  infans  eas  sua- 
vius osculatur,  lacque  ipsum  expeditius  affluit. 

Quidquid  papillas  emollit,  illarumque  sensum  auget,  tur- 
bat etiam  lactatum,  quod  infans  sugendo  promptius  rodit.  Cu- 
res igitur,  ut  papillarum  et  uberum  sensus  obtundatur  quid- 
quam, uti  esset  propemodo,  nisi  mos  et  vestitus  ea  jam  pridem 
tegendo  premendoque  ad  munera  vitiassent.  Unde  mox  futura 
mater  adhuc  aliquando  prospicit  sibi  leviore  demum  curatione 
illarum  partium,  iterata  earum  admissione  ad  aerem  et  ex- 
terna irritamina;  papillarum  item  cum  frigida  ferme  commixta 
quiddam  cum  alcohole  aqua  contrectatione  et  grato  affrictu, 
tum,  hac  praesertim  periodo,  plurimum  ex  alterutro  latere 
solila , ad  salubritatem  alioquin  accomoda  cubatione. 

Haec  pauca  quidem  sunt , ac  simplicia  cummaxime  mo- 
menta, quae  in  omni  lactandi  observatione  natura  jubet.  Quae- 
nam vero  praecepta  ad  nostros  usque  dies  ars  dictitat?  Ea 
partim  ex  substrata  epistola  intelliguntur.  Nec  fletum  esse  ar- 
gumentum ; id  innumerabiles  ac  diversissimi  lingua  et  forma 
libri  docent.  Deinceps  nec  primum  istud,  neque  ultimum  re- 
putamus , in  quod  difficile  sit , satyram  non  scribere. 

En  Epistolam  Obscuri  Viri. 

„Optime  fecit  excellentissima  Domina , quod  dignata  sit  a 
tali  viro,  qualis  ego  sum,  consilium  petere,  quia  omnes,  Deo 
sint  laudes , perillustres  Dominas  et  spectabiles  foeminas  in 
tota  urbe  tractandas  habeo , et  celebritas  mea  in  hoc  puncto 
fixa  est.  Nulli  mearum  Dominarum  permitto,  ut  infantes  suos 

lactent,  et  sic  semper  admodum  bene  me  expedivi.  Quodsi 
etiam  mammae  primis  diebus  aliquam  confusionem  faciunt, 
nihil  tamen  hoc  est,  in  comparatione  cum  illis  molestiis,  quae 
ab  infante  infliguntur,  quem  ipsimet  lactamus.  Excellentia  Ve- 
stra per  dies  et  noctes  nullam  quietem  habebit;  et,  ut  nihil  de 
sanitate  dicam,  pulchritudo  Sua  maximum  detrimentum  patie- 
tur. Itaque  etiam  atque  etiam  miror , quod  illustrissimus  Do- 
minus maritus  tantum  optet,  ut  Excellentia  Vestra  molestum 
istud  opus  suscipiat,  (^uod  Dominus  Doctor  N.  ad  illud  sua- 
deat, hoc  naturale  est,  quia  perbene  scio,  quod  unus  ex 
nova  schola  sit.  Per  Deum  immortalem,  quot  quantaque  in- 
fortunia in  hoc  et  altero  mundo  isti  homines  prorsus  facturi 
sunt !“ 

j ^Postquam  autem  pleno  titulo  Dominus  Maritus  id  liben- 
ter videt,  et  etiam  Excellentia  Vestra  ipsam  et  magnum  desi- 
derium lactandi  habet,  bat  mea  pace ! Verum  si  res  malas  se- 
quelas inducet , ut  mihi  postea  nihil  inculpetur.  Nam  in  nu- 
merosa mea  praxi  jam  plures  ejusmodi  tristes  casus  vidi ; ita 
praeterita  septimana  ter  mammam  aliquam  cum  cultro  ape- 
rire debui.  Illustrissima  Mater  et  Amita  Excellentiae  Vestrae 
etiam  maxime  attonitae  et  plane  inconsolabiles  sunt,  oh  pro- 
positum ita  sese  exponendi,  quia  ab  hominum  memoria  nul- 
lum exemplum  fuerit,  aliquam  Natam  B.V»  unquam  prolem 
suam  lactavisse  , et  quia  ab  immemorabili  tempore  huic  anti- 
quissimae familiae  ista  particularitas  haereditaria  sit,  omnes 
dominas  de  V.  parvas  papillas,  et  nullam  plane  complexionem 
ad  lactandum  habere. u 

„Eo  minus  suadeo,  ut  Excellentia  Vestra  isti  negotio  pe- 
riculoso se  immisceat.  Attamen  si  nullo  modo  ab  ea  digne- 
tur desistere , hortari  saltem  volo , ut  propter  mox  laudatam 
haereditariam  specialitatem  papillas  sibi  praeparet,  aut  potius 
praeparari  faciat.  Hinc  Excellentiae  Vestrae  cum  proxima  oc- 
casione sex  pileolos , et  ad  necessitatem  desuper  duos  sipho^ 
nes  , et  totidem  etiam  vitra  et  trahentes  antlias  transmittam, 
(duomodo  istae  machinae  tractandae  sint,  et  quod  pileoli  ante 
applicationem  semper  oleo  amygdalarum  aut  aliquo  suavi  un- 

guentulo  illiniri  debeant,  has  res  matrona  Iviliana  optime  in- 
telligit.  Excellentia  Yestra  tam  in  partu,  quam  in  omnibus 
aliis  negotiolis  in  eam  audacter  confidere  potest.  Certe  egre- 
gia obstetrix  ista  Kiliana  est.u 

„Ad  istud  yero  Excellentia  Yestra  praesertim  debet  respi- 
cere , ut  non  nimis  mature , yel  sero  infantem  ad  mammas 
ponat.  Nam  si  statim  post  partum  fit  5 infans  nihil  lactis  ac- 
cipit, mammillas  irritat,  et  matrem  gratis  vexat,  ex  quo  pes- 
simae sequelae  oriuntur.  Yerum  si  lactatio  tardius  incipitur, 
etiam  magnae  incommoditates  sunt.  Secundum  meam  expe- 
rientiam optimum  est,  ut  illustrissimus  infans  post  partum 
secundo  elapso  yel  tertio  die  adponatur;  tunc  videlicet  febris 
lactea  ut  plurimum  jam  intravit,  et  mammae  sufficienter  re- 
pletae sunt.  Inter  hoc  tempus  decoctum  althaeae,  vel  infusum 
verbasci  cum  lacte  et  saccharo , et  omni  bihorio  duo  parva 
cochlearia  syrupi  laxativi  dantur , ut  tenerae  primae  viae  a 
meconio  lege  artis  expurgentur,  et  ad  assumptionem  materni 
lactis  praeparentur.44 

„Si  vero  papillae  non  ita  praeparari  possint,  ut  infans, 
qui  Dei  gratia  generis  masculini  sit,  illas  facile  capiat,  sta- 
tim ad  vitra,  ad  cucurbitulas,  quidquod  etiam  ad  siphones 
confugiendum  est.  Quodsiyero  etiam  haec  non  juvent  ; tunc 
Excellentia  Yestra  mammas  sibi  a suctrice  exsugi  faciat,  quae, 
quo  magis  edentula  est,  eo  melior  est.  Si  vero  annosum  tale 
flagitium  fortassis  non  inveniatur,  parum  refert:  duo  catelli 
opus  tam  bene  atque  melius  absolvunt,  uti  de  hoc  in  longis- 
sima mea  praxi  saepissime  edoctus  sum.  Diana  B.  D.  nunc  ad 
amussim  etiam  plena  est,  et  fortunate  cum  Excellentia  Yestra 
in  tempore  convenit.  Dominus  Liber  Baro  Excellentiae  Y e- 
strae  manum  exosculatur,  et  in  casu  necessitatis  ex  hac 
mordentissima  prosapia  nobile  par  certe  ad  obsequia  tum  pa- 
ratos tenet.u 

„Si  nihilominus,  quod  nimium  saepe  videmus,  praeceptis 
his  licet  strictissime  observatis  lactatio  aliquam  difficultatem 
facit;  sincere  consulo,  ut  Excellentia  Yestra  statim  desinat, 
et  illustrissimam  prolem  cum  aqua  et  lacte  dignetur  educare. 

Ego  saltem  isti  innocenti  nutritioni  magis  amicus  sum , quam 
nutricibus;  nam  bonae  rarae  sunt,  et  malae  nihil  juvant.  Et 
si  etiam  nutrix  sana  sit,  saltem  cie  morali  suo  charactere 
semper  suspicionem  habemus , ad  quem  tamen  respici  debet. 
Hinc  jam  olim  celeberrimus  Virgilius  doctissime  dixit : 

Nec  tibi  diva  parens,  generis  nec  Dardanus  author 
Perfide , sed  duris  genuit  te  cautibus  horrens 
Caucasus,  liyrcanaeque  admonuit  ubera  tygres. 

„Quidnam  vero  sunt  istae  tygres  nisi  nutrices  nostrae?  Hinc 
educatio  aquosa  securior,  et  si  recte  tractatur,  prae  omnibus 
laudem  meretur , praesertim  pro  hominibus  illustris  genitu- 
rae : mens  per  aquam  sagax  et  ad  perfectionem  capacior,  imo 
etiam  vultus  pulchrior  et  cor  ipsum  nobilius  fit.u 

„Ut  autem  febris  lactea  labefactetur , et  per  Excellentiae 
Vestrae  tractum  intestinalem  excrementa  et  alia  impura,  quae 
plane  naturaliter  sub  graviditate  ibi  sese  accumulant,  sensim 
sine  sensu  expellantur , ne  Excellentia  Vestra  obliviscatur, 
gratiosissime  ordinare,  ut  inclusa  formula  in  phannacopolio 
accurate  paretur , qua  alvi  quotidie  quatuor , aut  sex  vicibus 
bona  dejectio  fiat.  Medicina  gratissimi  saporis  est,  et  egre- 
gios effectus  edit;  optimum  etiam  contra  morbos  in  puerpe- 
rio prophylacticum  est.w 

„Tenelli  infantes  omnibus  rebus  assuefiunt,  atque,  ut  se- 
mel assuefacti  sunt,  ita  postmodum  habentur.  Quodsi  igitur 
Excellentia  Vestra  lactet,  satis  et  abunde  est,  si  de  die  et 
nocte  quater  mammas  porrigit.  Alias  Excellentia  Vestra  nimis 
exhauriretur , ac  tenerae  fibrae  ventriculi  infantis  sub  quan- 
titate lactis  succumberent.  Praeter  has  vices  alternatim  jus- 
culum pullinaceum  et  aqua  oryzae  propinari  debent,  quibus 
lac  maternum  in  stomacho  egregie  diluitur.  Id  certe  pro  te- 
nellis ejusmodi  creaturis  melius  est,  quam  si  perpetuo  matri 
adhaereant.  Post  aliquot  dies  clara  panatella  datur.  Deinde 
suadeo  etiam  sincerissime,  ut  infans,  quamprimum  possibile 
est,  in  separatum  cubile  transponatur,  et  diligenti  et  devo- 
tae foeminae  in  curam  detur;  alias  matri  et  ejus  lecto  ter- 
ribiliter assuescet,  et  postea  in  nullo  alio  loco  quietem  da- 

bit , uti  hoc  in  amplissima  mea  praxi  centies  centiesque  ex- 
pertus sum“ 

„Si  tamen  lac  copiose  in  mammas  veniat,  ad  manus  sunt 
Excellentiae  Vestrae  uterum  repurgans  potiuncula  mea,  cu- 
curbitulae atque  siphones.  Posito  autem  casu,  quod  lactatio 
Excellentiam  incommodet,  de  quo  plane  non  dubito,  aut  si 
ex  aliis  causis  forsitan  ab  ea  desistendum  sit;  tunc  mammae 
statim  debent  fasciari,  ne  nimis  repleantur,  et  naturaliter  in- 
flammentur, et  suppurent.  Sed  etiam  in  hoc  ultimo  casu  la- 
xans uterum  potiuncula  mea  frequentius  sumi  et  diutius  con- 
tinuari debet , ut  abundans  lac  ex  pectore  Excellentiae  Ve- 
strae recta  via  per  alvum  subducatur;  quocum  me  recom- 
mendo  etc.“ 

Quamquam  laudatus  hic  curandi  modus,  nisi  ex  toto  ubi- 
que , attamen  ad  partes  adhiberi  solitus , et  matri  et  infanti 
maxime  sit  exitiosus  , nec  tamen  aptius  ad  naturam  initum 
consilium  est.  Lactandi  quippe  'munus , unde  mater  veram  et 
suavissimam  voluptatem  capiat,  illi  in  cruciatus  cedit,  ut  in- 
tegerrimum saepe  uber,  novo  homini  aptissimae  aliturae  fons 
et  scaturigo , in  sedem  dolorum,  vel  saepius  in  plenissimum 
focum  puris  et  saniei  abeat.  Rebus  ita  perversis , infans  ali- 
mento proprio  sibi,  nec  primis  gustato  labris,  orbatur,  et  na- 
turalis, quae  ipsum  inter  et  matrem  amoris  copulatio  est,  primo 
nunc,  atque  hercle  satis  mature  solvitur,  postea  nunquam  forte 
ad  sympathiam  reficienda. 

In  schola  technica  a multis  retro  annis  lactatus,  et  recens 
natorum  omnis  tractatio  aliter  instituitur.  Cuncta  nimirum  mo- 
derat et  regit  natura;  atque  inter  tot  millia  puerperarum  nec 
una  unquam  ex  communi  testimonio  inflammatum,  multoque 
minus  suppuratum  uber  habuit.  Quare  certus  sum,  inter  multa 
centena  puerperarum  uberibus  infesta  vitia  vix  occurrere 
unum,  quod  aliunde,  nisi  ab  erronea  cura,  a malo  regimine, 
vel  ab  iniqua  consuetudine  inter  matrem  et  infantem  venerit. 

Atque  simplicissima  illa  procuratione  non  lactantes  modo, 
sed  etiam,  quae  non  lactitant,  illibatae  ab  omni  molestia  ma- 
nent; quippe  in  tota  re  secus  obtinet,  ac  vulgo  a medicis, 

chirurgis  et  obstetricantibus,  a doctis  matronis,  anubusque 
solet  commendari,  multaque  auctoritate  ubique  ferme  in  usu 
colitur  ac  perstat. 

Puerperae  primis  diebus  foventur  lecto.  Quo  degunt,  cu- 
bile inter  -f-  i5  et  170  Reaum.  temperaturam  habet.  Insolens 
est , ulli  earum  medicinam  exhiberi , quae  deorsum  purgat. 
Ubera  ab  omni  gravi  tegmento  et  constrictione  immania, 
modice  solum  calefactis  quiddam  linteis  tutantur.  Mater  per 
vices,  utque  libet,  in  alterutrum  latus  incumbit,  papillasque 
sibi  saliva  digito  molliter,  ac  liniendo  confricat.  Tum  lactis 
facilior  fit  exitus.  Interim  uda  linteola  saepius  absumere , ac 
diligenter  submittere  nova  oportere,  vix  necessarium  commo- 
nefieri est. 

Lac  quamdiu  copiose  influit , dum  quadam  puerperae  in 
victu  moderatione  est  utendum.  Ad  sitim,  quoad  urget,  aquo- 
sus, vino  quidquam  mutatus  potus  sufficit.  Alvo  adstricta  clys- 
ma  ponitur.  Hacque  simplicitate  cedit  lactationis  totum  nego- 
tium procul  febre  et  inquie;  nisi  quis  tam  ineptus  est,  ut  igno- 
ret, in  puerpera  et  lactante  matre  venam  moveri  haud  ea  tar- 
ditate, ac  in  avunculo  vel  avia  posse,  ne  confestim  et  morbum 
et  febrem  arguat.  Est  tamen  vulgaris  haec  doctrina. 

Ambigebam  aliquamdiu , simplicissimam  hance  curam 
praescribere,  veritus , ne  ipsa  sese  a lacte  sine  metu  et  poena 
expediendi  facilitas  matres  etiamnum  complures  ad  defectio- 
nem a summo  officio  illiciat.  Interim,  quia  medicus  sum  ^at- 
tinet , foeminae  potius  corpus  curare , quam  animum.  Dein- 
ceps bonae  etiamnum  matres  sunt,  quae  per  ipsum  id,  quod 
lactent,  vel  avide  gestiant,  vel  ex  inscitia  et  importunitate 
aliorum,  vel  ex  propria  in  officio  sinisteritate  vel  quacunque 
inevitabili  offensa  deforis , in  afflictus  mammarum  incidunt. 
Quis  non  illarum  mulcere  dolores , dumque  fieri  potest , ad- 
versus tutari  vellet  ? Caeterum  monuisse  sufficit,  ad  salubri- 
tatem corporis  foeminei  omnino  necesse  esse , ut  mater , si- 
quidem valet , proles  suas  lactitet.  Unde  etiam  consequens 
est , officium  hoc  non  solum  proceritati  uberum , formaeque 
pulchritudini  non  nocere , sed  eam  maximopere  intendere  ac 

procurare ; nulla  enim  est  sine  sanitate  formositas.  Praeterea 
frequens  probatio  oculorum  monstrat , ipsissimas  eas , quae 
lactationi  pertinacissime  obstrepuerant,  ante  aetatem  longe, 
imo  in  juventa , ab  natura  ipsa  pendulis  et  exsuccis  mammis 
notari , morbisque  foedis  plecti , citra  eam  culpam  a se  om- 
nimodo alienis. 

Haud  quidem  dubitatio  est,  puerperas  lactantes,  similiter 
atque  eas , quae  non  praebent , sub  aptissima  caeterum  tem- 
peratione affectari  in  mammis  posse.  Tum  vero  primum  ma- 
lum plerumque  alio  ac  majore  gravatur:  inepta  scilicet  tracta- 
tione , morbum  durius  asperante , quam  factum  unquam  ex 
natura  foret,  si  dementia  curationis  non  supervenisset. 

Nonnunquam  mammarum  papillae  minus  eminent;  isque, 
qui  placere  orbicularis  turgor  solet , adeo  deficit , ut  contra 
planae  sint,  imo  depressae.  Molliori  affrictu,  et  aliquamdiu 
digitis  suaviter  tentata  expressione,  ad  prominentiam  sollici- 
tantur. 

Juvat  etistm  prudens  interdum  elasticae  antliae,  seu  vulga- 
ris , aere  per  calorem  satis  expulso,  cucurbitae  vitreae  impo- 
situs, qua  paullum  post  ablata,  illico  admovendus  natus  est. 
Hae  tentationes  aliquoties  moderate  repeti  debent , donec  pa- 
pillae aptatae  sunt,  ut  infans  eas  capere  valeat. 

Est  quidem  etiam,  ubi  suctione  mamma  affligitur,  nec 
tamen  ideo  lactare  cessandum ; quamvis  enim  arrosa  papilla 
haud  expers  dolorum  sit,  vincit  tamen  maternus  amor,  ipsius- 
que  prolis  insons  saliva  intra  aliquot  dies  lenit,  persanatque. 
Creberrime  levis  simul  circum  papillam  et  aream  inflamma- 
tio occupat,  quae,  ut  mitescere  erosio  coepit,  sponte  cessat. 
Praeterea  nihil  in  hac  re  magis  idoneum,  quam  morbidas  pla- 
gas saepius  subfrigida  aqua  attrectare,  dumque  primo  appetit, 
mox  admovere  prolem. 

Inter  lactatus  libera  spatia  afflictae  partes  conduplicato  lin- 
teolo teguntur,  aqua  madefacto,  ac  saepius,  ne  adhaerescat, 
renovando;  quod,  si  forte  agglutinatur,  ante  quam  removeris, 
paullatim  emollito. 

Inter  alia  linimenta  (si  quidem  pinguia  posuisse  fas  est), 

maxime  unguentum  de  uvis,  aut  si  deest,  recens  butyrum 
mollit.  Ubi  dolorum  ferocia  est,  yel  aegrae  delicata  nimium 
corporatura,  ut  nec  incumbens  in  afflictas  partes  exile  indu- 
sium ferat , apto  pileolo  tegi  papilla  potest.  Attamen  quo  ra- 
rius breyiusque  hoc  tutamen,  eo  melius.  Obtecta  enim  papilla 
mollescit , et  citius  roditur. 

Quamvis  equidem  haud  yera  semper  mammas  phlogosis 
tenet,  solent  saltem  intumescere  aliquando.  Tum  nec  fomen- 
tis humidis  nec  emplastris  confestim  utitor.  Nocet  etiam,  puer- 
perae lac  intempeste  et  cum  molestia  per  cucurbitulas  et  ant- 
lias extrahere;  quia  tumor  ita  potissimum  incenditur,  et  mo- 
dica offensio  gravius  augmentum  capit.  Sub  apta  dolentis  loci 
observatione  et  repetito  , quoad  licet , infantis  suctu , mam- 
mae turgor,  et  propinqua  exesae  papillae  levis  inflammatio 
sponte  cedunt. 

Sin  erosio,  ortaque  ex  ea  phlogosis  et  tumiditas  increscunt, 
atrocissimo  dolore,  ut  lactatus  usque  ad  discrimen  molestus 
fiat,  seponendus  ferine  infans  erit.  Quo  facto  morbus  descripta 
curatione  intra  breve  tempus  ad  sanitatem  ducitur. 

Verum  aliquando  ingens  inflammatio  repente  irruit,  cum 
validissima  febre , tumidis  simul  et  dolentibus  glandulis  sub 
axilla,  vel  immunibus.  Saepissime  malum  etiam  originem  ab 
exteris  habet ; praesertim  a suscepto  frigore,  ab  violento  animi 
motu,  ab  omisso,  vel  erronee  vel  segniter  observato  lactatu. 
Tum  nihil,  seu  paucissimum  ex  ubere  decidit. 

Quibus  in  rebus  ante  omnia  prospiciendum,  ut  lac  stillet 
et  continuet;  idque  aptissime  impetratur,  ex  quo  puerpera 
in  alterutrum  latus  cubat.  Ubi  vero  juxta  alia  memorata  sub- 
sidia simplicitas  haec  non  respondet,  nec  in  papillis  quidquam 
renuit,  cucurbita  vel  lagena  elastica  aliquantum  exsugere  de- 
cet ; quod  siquidem  commode  nequit,  ab  inutili  periclitatione 
mox  abstineto. 

Externe  ad  partem  levia , cuidam  infuso  resolventi  im- 
mersa dein  expressa  fortiter  plicata  linteola  imponuntur,  per- 
petua cautione , ne  mammae  frigus  adspiret.  Verum  tamen, 
quia  fomentorum  applicatio  nonnisi  impigre  ac  cautim  debet 

tractari,  illis  haud  facile  utimur;  quum  imbuti  suffimigiis  ex 
saccbaro  et  blandioribus  resinis  panni , similiter  congruant. 
Universim  vel  ob  imaginationes  vulgi  in  admovendis  fluidis 
moderatus  esto.  Inter  caetera  yalentissime  molliens  cataplasma 
juyat;  quod  etiam  principio  inflammationis,  leve  praesertim, 
ne  opprimat,  et  tenax  aliquanto  potius,  quam  molle  et  aquo- 
sum, utile  est.  Pultes  enim  yero  stillicidium  revocant,  et  in- 
terdum pblogoseos  aeque  resolutionem,  ac  alia  mutabilitate, 
suppurationem  movent. 

Yix  in  tali  offensa  aegram  monere  circa  victum  opus  est. 
Ciborum  scilicet  appetitus  in  hoc , ut  in  similibus  aliis  mor- 
bis parum  angit.  Nec  ad  fruges,  ut  solet,  ubique  obligatio 
sit;  poma  nimirum,  armenia,  cerasa,  hujusque  alia  generis 
calore  furni  non  siccata  praesertim , cruda  coctaque,  puerpe- 
ris male  praebentur;  conducunt  multo  magis  dulcia  jusculo 
carnis  concocta  olera  et  blandae  radices.  Pro  potu,  non  qui- 
dem ex  ordinatione  et  magna  copia  sumendo  , sed  ad  sitis 
modo  desiderium , mixta  quidquam  cum  vino  aqua , cum  yel 
sine  saccharo , concedi  opportune  potest. 

Neque  substricta  alvus  sit.  Quando  igitur  intra  nyctheme- 
rum  nihil  movetur,  duci  per  molliens  clysma  debet.  Febris 
vero  ubi  «multum  accenditur ; si  tumens  valde  et  dolens  et 
rubra  mamma  est,  nec  universa  valitudo  obstat;  nitrum  ali- 
quando cum  saccharo , ex  aqua  simplici , vel  alio  competente 
vehiculo  porrigi  ad  aliquot  grana  potest.  Dum  demum  febris 
atrocius  instat,  modice  sanguinem  ex  vena  trahere,  idque 
fortassis  nec  tamen  sine  vera  necessitate  iterare  decet. 

Aegra  continenter  aequabili  ac  justa  degat  temperie , ne 
arida  cutis  fiat ; quaeque  vertere  in  damna  possint , sollicite 
evitet.  Hancque  simplicissimam  curam  benigna  saepe  resolu- 
tio sequitur.  Quae  quidem  si  cum  nutatione  trahitur,  haud 
insistas  pertinaciter.  Neque  enim  satis  est,  cedere  ruborem, 
sed  simul,  atque  intra  breve  tempus,  partem  quoque  emol- 
lescere  et  subsidere  oportet.  Secus  expedit  pus , quam  ocy- 
sissime  potest  fieri,  solerter  et  ad  intentionem  maturare. 
Namque  alias  suppuratio  languens,  dolens  magis,  ac  diutina 

lit  cum  vicissitudine  ; et  periculum  est , ne  tubercula  ma- 
neant. 

Interdum  itaque  gravis  inflammatio  renititur  et  tristem 
exitum  habet,  ut  afflictum  uber  suppuret;  quod  in  procinctu 
esse , sequentia  indicant : dolores  in  punctum  convergere, 
lancinantes , et  subito  ictu  quasi  penetrantes  fieri ; brevi  us- 
quam in  mamma  splendens  et  mollis  locus  eminet ; tum  sub- 
tus crudescere , pungere , tandem  pulsare  dolor.  Postquam 
ista  omnia,  aut  pleraque  ad  certos  pervenere  gradus,  nihil 
longius  impedit,  quin  locus  suppuret,  et  abscessus  fiat.  Quin 
imo  saepissime  suppuratio  jam  coepta  est. 

Qua  sub  difficultate  dolens  opus  inchoanda  nunc  aut  con- 
tinuata calidorum  impositione  oportet  maturare ; quod  ut  ci- 
tius procedat , pulti , ad  molliendum , plus  , quam  hucusque 
habuit,  remanere  humidi  debet.  Deinceps,  si  loca  ad  matu- 
rationem et  abscessum  maxime  pervenere,  cataplasmati  ad 
properandam  eruptionem  puris  emplastrum  gummosum  sup- 
ponitur, cui  passim,  ubi  proxime  pus  latitat,  incisa  rima  sit. 
Sed  cave  ab  omni  emplastri  miraculo , ex  cujus  irritamine 
dolor  et  suppuratio  citra  modum  increscit,  ac  modicum  ma- 
lum in  pejus  mutatur.  Simplicia,  absque  singulari  stimulo 
mollientia  cataplasmata  rem  apprime  absolvunt;  imo  nonnun- 
quam , ubi  vix  sperares , tumor  ex  resolutione  cessat.  In  ae- 
gris dumtaxat  sine  omni  paene  ministratione  suppurans  uber 
simplici,  super  papillam  exciso,  emplastro  et  superposito  pul- 
villo tegitur;  in  quo  quidem  quiescere  casus  jubet. 

De  reliquo  omnis  seu  morbo  seu  aliunde  praeter  modum 
tumida  mamma  devoluto  ex  adversa  axilla  linteo  molliter  ful- 
cienda est. 

Nulla,  quae  pus  continet,  mammarum  plaga,  quoounque 
instrumento  cum  prudentia  aperitur.  Ne  quidem  imponendi 
caustici  unquam  mihi  necessitas.  Interea  ad  operandum  licet 
ineptissimi , sed  celebritate  increbrescere  cupidi  chirurgi  in 
simplici  ac  mollissima  parte  ostentare  suam  dexteritatem  pro- 
peranter gestiunt.  Magnificum  inceptum ! miserabili  et  afflictae 
foeminae  cultro  mammam  pertundere.  Dementiae  multo  ma- 

gis  vel  socordiae  exemplar  dicimus,  dum  sine  gravi  causa  fa- 
cinus patratur,  unde  offensa  per  factitios  dolores  necessario 
augescit,  et  in  perniciem  cogitur.  Quot  mulierum  formosis- 
sima et  uberrima  pectora  ab  ejusmodi  magistris  evastata , sed 
nunquam  percurata  amplius  sunt , ut  miserae , qua  tandem 
convalescant,  misso  spurio  chirurgo,  apud  alium  tractato- 
rem vel  proximam  quamque  vetulam  solatium  quaerant  et  in- 
veniant. 

Simplex  admodum  mammae  suppurantis  cura  est.  Tumo- 
rem cataplasmate  foves , donec  rumpitur.  Tum  pus,  et  lacte- 
scens humor  varie  effluit.  Impeditum  fluxum  situs  et  mode- 
rata expressio  movet  $ qua  tamen  caute  versandum , ne  novus 
dolor  fiat.  Et  si  angustior  forsan  ab  initio  apertura  est , suc- 
cedit tamen  illius  sponte  ampliatio ; ut  itaque  frivolum  sit 
imo  crudele,  vi  dilatare,  aut  spongias  intorquere  et  turun- 
das velut  clavos;  ut  scilicet  abscessus  apertus  servetur  aut 
obturetur  ? 

Super  patens  ulcus , quo  illud  adversus  fomenti  asperita- 
tem munias , congruens  et  variis  incisum  locis  emplastrum 
ponito.  Atqui  usus  etiam  pultis  continuetur , donec , quae  sup- 
purant, aperta  sponte  et  persanata  loca  sint.  Pro  lactis  cae- 
terum  et  puris  copia  commutanda  crebro  cataplasmata  et  pul- 
villos esse , alioqui  intelligitur.  Maximum  quippe  in  tota  cu- 
ratione momentur  munditia  habet. 

Aliquando  morbida  plaga  serpere  in  latum  ulcus ; tum  il- 
lud ex  superficie  modo  et  leviter  simplici,  vitello  ovi  tempe- 
rato, unguento  digestivo  illitis  carptis  filis , quodque  profunde 
erosum  est , similiter  paratis  ex  linteo  floccis  obiter  tegere, 
atque  ita,  quatenus  suppurat,  semel  vel  bis  intra  nycthe- 
merum  tractare,  et  mulcere  amplius  partem  per  cataplasma 
juvat. 

Cui  procurationi  insistitur,  donec  suppuratae  omnes  pla- 
gae sese  aperiant , dein  mundatae , et  partem  maximam  soli- 
datae in  cicatrices  sint.  Post,  omisso  cataplasmate,  ulcerata 
quiddam  adhuc  loca  intra  quatuor  et  viginti  horas  semel  de- 
ligari , et  tepido  tegi  linteo  satis  est. 

Perfecta  sanatione  aliqua  plerumque  indurata  loca  rema- 
nent, successu  temporis  sensim  disparitura.  Sed  celerius  eva- 
nescunt, superposito  spermate  ceti,  aut  emplastro  cicutae, 
vel  simili  alio.  Aliquando  indurationes  illae  nunquam  penitus 
dispelluntur,  quin  tamen  sero  in  pejus  ruant.  Hac  quippe  for- 
tuna res  plerumque  cedit,  nisi  peculiaris  in  morbos  pronitas 
subest , neque  ulcus  incisum  cultro , nec  tota  perperam  acta 
curatio  fuerit. 

Plurimi  profecto  mammarum  acuti  affectus  hoc  modo  et 
facile , et  perfecte  sanantur.  Interim  aliquando  contra  obve- 
nit. Inter  plures  indignationes  unicus  modo  in  memoria  mihi 
casus  est,  ubi  duos  in  dextra  mamma  sinus,  ob  contractas  in 
iis  ex  mala  labe  callositates , dilatare  et  in  unum  vulnus  scin- 
dere opus  habui.  Sed  rarissima  sunt  ejusmodi  vitia,  ut  tan- 
quam  exceptiones  genus  curationis  rpinime  infringant. 

Morbida  aut  ulcerosa  mamma , haud  semper  impedit  la- 
ctare 5 hoc  potius  ad  mitigandas  passiones  et  ad  sanationem 
ipsam  saepissime  confert. 

Ejusmodi  mammarum  afflictus,  praesertim  ab  initio,  quum 
dolor  saevit , aegrotantes  damnose  infirmant , quaeque  asse- 
ctatur febris , ambiguam  plurimum  habet  naturam  5 ideo  pru- 
dens in  ea  moderanda  medicus  sit,  ne  foemina  viribus , prae- 
terquam quod  morbus  pessumdat,  ipsa  etiamnum  medicatione 
spolietur. 

Satis  alioqui  diu  in  opprobria  chirurgorum  medicorumque 
unguentarii  et  matronarum  vulgus  ulceratas  mammas  facile 
et  celeriter  consolidarunt , quae  siquidem  haud  semper  ad 
normam  artis  prius  destructae  fuerint,  nec  tamen  ex  arte  un- 
quam sunt  persanatae.  Ars  omnis  posita  in  simplicitate  est. 
Et  rationalis  medicina,  si  quondam  monstratam  hanc  a natura 
viam  sagacius  prosequetur,  in  tractandis  his  morbis  eodem 
gaudebit  successu  , quem  sana  mens  hactenus  et  empiria  ha- 
buerunt. 

Haee  sit  propositi  ijostri  summa : quod  sentimus,  loquamur;  quod  loquimur, 
sentiamus. 

SE  NE  C. 


L 

Pertinet  ad  luxum  et  perversum  temporis  nostri  morem,  ut, 
quo  delicatiores  et  locupletiores  sunt  puerperae  earumque  fa- 
miliae, eo  obscurius  cubile  sit,  quo  decumbunt.  Stulta  osten- 
tatio noctes  etiam  conduplicat,  ut  medicus,  obstetrix  et  fa- 
mulae a sole  ad  puerperam  concedentes , in  caligine  caecu- 
tiant, utque  in  tenebris  accessere,  in  tenebris  pariterque  re- 
cedant. 


II. 

Atqui  necesse  omnino  est,  ut  lucis  nitor,  aer  intempestus, 
omnisque  turba  et  tumultus  a puerpera  et  genito  arceantur. 
Plena  autem  meridie  jacere  in  atrata  crypta  et  sepulchrali 
quasi,  seque  ipsum  illecebra  lucis  defraudare > id  enim  vero 
muris  alpini,  non  hominis  est. 

III. 


Nonne  flores  aeri  et  luci  exponimus,  ut  crescant?  Poe- 
nam carcerum  obscuratione  lex  asperat  3 igitur  scilicet  etiam 
novellas  matres  earumque  infantes  industriosa  nocte  occuli- 
mus , ne  aegrescant  ? O stolidam  et  insanam  artem  I Atqui 
infirmis  puerperis  saluberrima  mollior  et  umbrosior  lux  est, 
quae  grato  vel  necessario  etiam  irritamento,  quodcunque  ani- 
matum est , permulcet  et  recreat. 

IV. 

Non  omnis  ubique  omnia  profert  natura  , neque  eadem  co- 
pia aut  perfectione  3 variante  coeli  terraeque  tractu , aliisque 
. * 
causis. 

V. 

Sed  in  procreationibus  suis  rerum  mater  pedetentim  et 
gradatim  sese  limat  perficit  que , tam  in  omni  re  singulari, 
quam  in  rerum  similium  infinita  serie.  Ea  quippe  in  generan- 

dis  perficiendisque  suis  operibus  intra  hos  principales  fines 
omnia  moderat  regitque : ut  quid  vel  simpliciter  sit,  vel  ex 
omni  perfectione  sit.  In  quibus  terminis  velut  conclusa  aeter- 
num progreditur,  retrogreditur.  Unde  cernimus,  a valentis- 
simis  parentibus  haud  semper  exire  validas  proles,  patreque 
vel  ingeniosissimo  hebetem  aliquando  omnisque  curae  et  in- 
stitutionis incapacem  filium  gigni. 

VI. 

Uti  rerum  naturae  certam  perfectionem  attingunt,  necque 
procedunt  ultra,  ita  eaedem  conversa  ratione  descendere  in 
pejus  nec  tamen  altius  possunt.  Atque  ita  morbi  innati  et  hae- 
reditariae  labes  cum  tempore  evanescunt,  infirmique  et  caduci 
parentes  tandem  aliquando  vividiores  proles  edunt. 

VII. 

Utinam  contra  prosperitatem  et  praerogativas  hominum 
tanto  minus  actuosi  et  officiosi  essemus,  quanto  magis  diligen- 
tes et  anxios  praestamus  nos  in  excolendis  brutis  et  bestiis. 

VIII. 

Climata,  terrae,  aquae,  et  incognitae  aliae  causae  naturis 
uniuscujusque  plagae  patrium  quendam  et  domesticum  ca- 
racterem  necessario  et  tantopere  indunt , ut  naturae  alienige- 
nae , ejusdem  recte  speciei , in  illam  plagam  tanquam  in  co- 

t 

Ioniam  deductae,  ibique  vigentes,  post  aliquod  tempus  ean- 
dem indolem  ita  assumant,  ut  aborigines  videantur. 

IX. 

Itaque  diversitas  quaedam  et  varietas,  in  aptis  ad  procrea- 
tionem modis  et  materiis,  summopere  valet  ad  cujusvis  ge- 
nerati robur  virtutemque  perfectam.  Vitianttxr  enim  et  emar- 
cescunt valentissimae  animalium  propagines , ubi  potentiae 
procreatrices  et  efficientes  naturae  vires  inter  animalia  et  in 
hominibus  ex  una  eaque  serie  longo  tractu  exercentur. 

X. 

Ad  foetus  futuri  perfectionem  summum  momentum  vigor 
et  validus  habitus  coeuntium  est. 

XI. 

Labes  matrum  et  morbi,  et  in  hominibus  et  in  brutis,  nec 

tam  facile,  nec  tam  frequenter  in  foetus  traducuntur,  quam 
vitia  constitutionis  ex  generante  mare. 

XII. 

Animalium  propagines , quibus  nec  ex  Arabia  neque  ex  Hi- 
spania suffici  et  restitui  mares  generosi  possunt,  necessario 
exolescere , habituque  et  vigore  et  virtutibus  labi  ad  ulti- 
mum debent , si  ad  generandum  nonnisi  maribus  enervatis 
et  vilissimis  parcitur,  iisque  utimur. 

XIII. 

Qua  ratione  germen  futuri  foetus  natura  severit,  quomodo 
in  ipso  procreandi  actu  eliciatur  et  pullulet,  ipsa  sibi  seposuit, 
nobis  occuluit.  Atqui,  si  notiones  partium  anatomicas,  quae- 
que in  graviditate  fiunt , quarundam  mutationum  scientiam 
excipis  , amplius  nihil  hac  de  re  novimus , quam  quod  a primo 
generis  satu  probatum  erat. 

XIV. 

Quid  dicam,  esse  adhuc  homines  tam  stolide  credulos,  qui 
fidem  adhibeant  circumforaneis  istis  ardelionibus , pendere 
ex  arbitrio  generantis,  marem  an  femellam  procreet?  Num- 
nam  circulatrix  sapientia  ista  planum  jam  fecit  docuitque,  qua 
ratione  res  certo  succedat,  nulla  habita  ad  genus  cura?  Dum 
similes  nugae  apud  Germanos  ventilantur,  certo  indicio,  quo 
ratio  stet;  ecce  tibi  in  Galliis  vanus  alter  ex  tripode,  qui  cu- 
riosissimam, generosas  nonnisi  gignendi  et  ingeniosas  proles, 
scientiam  tradit.  Fortene  jam  pater  istius  sophistae  pridem 
calluit  mirabilem  artem  ? 

xv. 

Scribimus  indocti  doctique ; indocti  pronius  efPusiusque  de 
rebus  nec  intellectis,  nec  perceptis.  Quare  numerosissimi 
Th  , . orum  libri  sunt.  Verum  etiam  ex  centenis  scriptoribus 
circa  obstetricia  vix  unum  videris  habilem  obstetricantem,  qui 
usui  et  partus  esse  adjutor  possit. 

xvi. 

A situ  obliquo  capitis  foetus , dum  intactum  modo  manet, 
nequaquam  tantae  nec  pavienti  neque  foetui  adversitates  ac- 
cidunt, quantae  ab  insanabilibus  tot  obstetricantium  et  obste- 

tricum  craniis,  qui  in  omni  fermc  opere  gestiunt  et  agitant, 
rudes  et  miserabiliter  negotiosi. 

XVII. 

Quocunque  modo  infantis  caput , utpote  collo  naturaliter 
junctum,  pelvim  intrat,  eadem  ratione,  sed  aliter  quidem,  ac 
in  libris  confusi  doctores  tradunt , per  ipsam  naturam  illud 
et  sine  magno  labore  proferri  in  lucem  potest ; dummodo 
aequum  modice  inter  pelvim  et  caput  discrimen  sit,  nisusque 
ea  dumtaxat  polleant  vi,  ac  etiamnum  oportet,  ut  promovea- 
tur ex  natura  foetus,  capite  locato  quam  aptissime. 

XVIII. 

In  quacunque  obstetricia,  non  secus  ac  in  omni  therapeu- 
tica cura , primum  est : non  obesse  ; secundum  : prodesse. 

XIX. 

Vagina  hactenus  in  parturitionis  actu  simpliciter  ceu  pars 
aestimabatur,  quae  patiens  sit  expandi;  caeterum  ad  ipsam 
functionem  ignava  et  inefficax.  Attamen  in  multis  partus  mo- 
mentis, in  secundinarum  secessu,  ut  in  aliis  opportunitatibus, 
organum  istud  in  expellendo  foetu  proprie  ac  revera  actuo- 
sum est , ad  partumque , imo  ipsam  ad  uteri  integritatem  et 
exercitationem  necessario  ac  uno  quasi  tenore  pertinet. 

XX. 

Morbosae  quaedam  sunt  offensiones , quarum  assultu  cer- 
tas corporis  partes  paucis  horis  fatiscere  et  emori  cernimus ; 
uti  a primo  accessu  febris  nonnunquam  tota  confestim  con- 
stitutio vitalis  ad  necem  afficitur , et  dissolvitur. 

XXI. 

Talia  pleraque  damna  medici  sub  typo  febrium  maligna- 
rum comprehendunt ; verum  malignitatis  ipsius  quale  princi- 
pium sit,  qualisque  fomes,  id  neque  significatur,  neque  colli- 
gitur. 

XXII. 

Necesse  tamen  est,  materiei  aliquid  esse,  aut  illius  certe 
aliquam  singularem  formam  et  modum;  ut,  si  corpus  inde  affi- 
citur, quacunque  ratione,  seu  positiva  seu  negativa,  mutatio- 
nes in  eo  contingant,  quibus  persistere  longius  vita  nequit. 

XXIII. 

Atqui  vix  unquam  erit,  ut  malignitatem  ipsam,  quatenus 
haud  tractabilis  sensubus  est,  recte  aggrediamur,  aut  illius 
saltem  retundamus  vim;  quemadmodum  acidum  salis  addita 
creta  elidit,  aut  vis  soporifera  opii  aceto  stringitur. 

XXIV. 

Quapropter  in  percurandis  malignis  ejus  notae  morbis  ha- 
ctenus acquiescere  in  eo  oportet:  ut  afflictum  corpus,  et  par- 
tes inprimis  offensioni  maxime  obnoxiae  contra  destruentem 
vim  sive  recta,  sive  intermedia  arte  muniantur,  seu  curentur, 
ferme , ut  exitio  minus  patibiles  sint ; deinceps , ut  morbum 
in  universo , aut  ex  viru  enatas  offensiones  loci  mitigemus, 
vel  amoveamus;  denique,  ut  omne  nocens,  aut  quodcunque 
ad  recipiendam,  vel  ad  generandam,  vel  augendam  propagan- 
damque  pestem  idoneum  est , pro  re  nata  per  vias  secretio- 
nis , aliterque  studeamus  educere , idque  propemodo , ut  na- 
turae congruit , ne  in  sanationis  ad  tempus  et  modum  oppor- 
tuno processu  suo  quidquam  praeoccupetur , neque  ex  parte 
quidem , neve  sua  ipsi  abstrahantur  praesidia  viresque , neve 
omnino  adversus  convalescentiam  ponantur  impedimenta. 

xxv. 

Ad  omnem  curationem  morbi  summopere  pertinet,  ut  po- 
tissimum id,  quod  in  alienitate  ipsa  est  alienum,  vel  tollatur, 
vel  corrigatur. 

XXVI. 

Systema,  quod  omnem  medendi  summam  binis  contrariis 
verbis,  oppositas  solum  significantibus  modificationes,  conti- 
net explanatque , licet  diversissima  necessario  in  tam  variis 
affectionibus  et  ratio  remediorum  et  usus  et  opportunitas  sit, 
tam  parum  ad  usus  absolutum  et  ex  universo  commodum  est 
aptumque , ac  aliud  quodpiam , quod  nihil  nisi  saburram  odit, 
in  bilem  pugnat , et  faeces  rimatur  per  intestina. 

XXVII. 

Quae  hactenus  in  medicina  fabricata  systemata  fuere,  cun- 
cta imperfecta  sunt,  neque,  ut  videtur,  perfectum  ullum  un- 
quam est  futurum.  Quid,  si  e singulis  illud,  quod  usui  possit 

esse,  decerpas,  novamque  structuram  retexas,  meliorem  sin- 
gulo quoquo,  cujus  e ruderibus  desumseris?  At  vero  id  emo- 
lumentum ne  ad  pluteum  quidem ! 

xxvm. 

Non  sat  est,  matrem  ex  subactione  naturae  peperisse;  sed 
superest  etiam , postquam  exclusa  proles  est , ad  praescri- 
ptum naturae  alere  eam.  Atqui  in  hoc  unica  , et  planissima 
ratio  est : alitura  nempe  ex  ubere  materno  , quae , si  non  sup- 
petit , ex  mamma  yalentis  nutricis. 

XXIX. 

Quilibet  alius  natos  nutriendi  mos  naturae  contrarius, 
damnosus  et  delens  hominum  est.  At  aniculae , et  nescio  quis 
hinc  inde  fungus  et  excors , infantes  tibi  laudant  formosis- 
simos, ac  mirifice,  ex  aqua  prosperos,  Bacchum  vincentes. 
Sed  tot  millium  genitorum , qui  citra  duos  ejusmodi  inflatos 
et  mucosos  pueros  ex  fatuo  potu  misere  perierunt , coeci 
obliviscuntur;  neque  occurrit,  fieri  haud  posse,  ut  proles, 
matris  fraudata  ubere  vel  nutricis , tam  pleno  ac  valente  cor- 
pore succrescat  habituque , quam  si  lactuisset.  Nempe  catu- 
los poni  ad  rumina  jubemus.  Post  inter  binos  agnos,  alterum 
matris  nutritum  lacte , alterum  ope  limpida  artis,  si  optio  sit, 
videsis , quem  eligant  ac  seponant  sibi , aquoso  mucore  edu- 
candae sobolis  humanae , sagacissimi  praecones. 

XXX. 

In  qualicunque  partu  placenta  non  excernitur,  priusquam 
collum  uteri  vel  salubriter  vel  morbose , organica  vi  ac  ipsa 
ex  materia  vere  in  contractionem  iverit,  quod  vario  tempore, 
attamen  sensibiliter  obtingit;  tum  quidem  inter  viginti  ejus- 
modi casus  vix  trinos  numerabis,  quorum  finis  qualibet  vel  ad- 
hibita curatione  vel  omissa  non  funestus  sit.  Interea  ad  hanc 
quaestionem  pertinentia  multa  momenta  sine  probatis  exem- 
plis ac  peculiari  discretione  ad  usum  explanari  nequeunt, 
quamvis  inolescat,  pleraque  nunc  imo  commodius  ex  priore 
vel  praedicto  dirimi. 

XXXI. 

Quemadmodum  quodvis  in  universo  creatum  in  se  ac  cir- 

cum  quiddam  adversum  sibi  et  obnitens  habet;  sic  etiam  na- 
tura, idque  ipsamet  sibi  in  homine  effinxit;  in  hoc  quippe 
delectamur  et  nobis  perplacemus , quo  eo  suavius  exedimur, 
ac  velocius  consumimur.  Miserabilis  fortuna  miseria  in  mise- 
ria est. 

XXXII. 

Perductio  partus  manu  et  instrumentis  a qualicunque  alia 
chirurgorum  operatione  omnino  differt,  quoniam  in  hac  intra 
ipsum  opus  natura,  nihil  ferme  actuosa,  medentis  manui  pa- 
tiendo nonnisi  obsequitur.  Verum  in  obstetricia  opera  necesse 
et  perpetuum  est,  ut  una  cum  arte  etiam  natura  velut  agendo 
moveat  et  efficiat. 

XXXIII. 

Atque  permagni  interest , cum  in  naturali  partu , tum  in 
omni  artificiali , utrum  a natura  an  extrinseca  vi  distendatur 
os  uteri.  Haec  enim  simul  atque  cessat,  os  protenus  ad  idem, 
quo  ante  fuerat , contrahitur  spatium ; idque  etiam  observa- 
mus, dum  illud  supra  impetratos  ex  nisu  naturae  limites,  me- 
chanica pressione  amnii , vel  prominente  quopiam  membro 
foetus  panditur.  Alia  admodum  atque  diversa  ratio  explicatio- 
nis orificii  a natura  est : quod  haec  ampliatio  ab  inquilina  ve- 
niat facultate , recteque  computata  ad  scopum  et  tempus  sit ; 
illa  vero  deforis  profecta  dilatatio  cum  desinente  vi  subito 
evanescat,  tendente  quippe  constanter  orificio,  redire  in  or- 
bitam, qua  violenter  fuerat  exturbatum.  Itaque  in  omni  partu, 
atque  artificiali  quidem  etiam , non  minimum  refert , os  uteri 
an  natura  cogat,  an  manus  et  instrumentum. 

XXXIV. 

Nihil  communius  est , quam  foeminas  ob  varios  fluxus  ex 
genitali  et  alia  circum  vitia  in  balinea  et  thermas  relegari, 
pessimo  plerumque  consilio ; quia  tristius  plurimum  re  vertun- 
tur , quam  advenerant. 

xxxv. 

Vere  speciem  miraculi  habet,  quantum  potens,  patiens, 
et  efficiens  in  parandis  sibi  mediis  ac  viis  foetans  natura  pro 
excretione  devii  aliquando  ac  demortui  embryonis  vel  foetus 

per  anum  et  circa  sit,  consequente  plena  valetudine,  solum 
sub  attenta  quidem,  at  nihil  citra  necessitatem  aut  violentius 
gestiente  industria;  cujus  fortunae  tria  exempla  habuimus. 
Nos  saltem  perpetuo  ab  hoc  proficiscimur,  omne  immedica- 
bile in  genitalibus  praesertim  malum  suspecta  provisione  ac 
furore  artis  pessumire , non  alio  fine,  ac  beneficio,  quam 
quod  magis  doleat , et  celerius  destruat. 

XXXVI. 

Hercule,  id  nostro  aevo  creberrime  occurrit,  quoad  gene- 
rationem : In  hoc  optime  sibi  ingeniosam  providisse  naturam, 
quod  vulgo  mortalibus  mentem  segniorem  et  mutabilem  de- 
derit ; contra  sensus  et  affectus  fortes , igneos  et  temerarios 
quandoque. 

XXXVII. 

Momentosa  maxime  in  omni  re  obstetricia  ex  natura  in- 
ventio! Foetus  quippe,  quatenus  intra  amnion  delitescit, 
tota  sua  compactura  inprimis  ex  capite  mollior  multo  et  ad 
omnem  tractationem  et  figurationem  patientior  est,  quam  ef- 
fluxo amnio;  ut  quanto  diutius  liquor  exstillaverit,  nudaque 
pars  longius  in  genitali  promineat,  tanto  magis  ea  ex  ossi- 
bus renitens  fiat  et  obdurescat.  Haec  aperio  equidem^  sed 
vereor,  ne  utilitas  a quibusdam  diligentius  in  damna  gignen- 
tium et  foetuum,  quam  ad  salutem  vertatur.  Tum  poenitet 
non  tacuisse. 

XXXVIII. 

Arduam  adhuc  in  Germania  docti  quidam  obstetricantes 
diremptu  litem  habent ; numnam  videlicet  ars  obstetricia  ars 
vere,  an  scientia  sit?  Neque  suae  patrumque  nostrorum  an-» 
tiquitus  sibi  longius  obstetrices  placent,  quas  nitidiuscule  no- 
minari Adjutrices  partus  optant.  Ohe,  in  verbis  et  formis 
multi  et  gravissimi  sumus. 

XXXIX. 

Aliquando  aqua  inflata  adhuc,  etiamque  deducta,  foetus 
nihil  curioso  digito  obvenit.  Ne  tamen  inde  praecipitanter  in- 
feras, illum  transverso  situ  esse.  Namque  uno  alterove  nisu 
post  rupta  velamenta  non  raro  plaga  quadam  tum  primum  al- 

liclit 5 ut  pertingas  digito;  si  forte  partem  illata  omni  manu 
non  prius  senseris. 

XL. 

Hoc  quidem  ex  aere  affluit,  aliquam  disparitatem  esse  in 
animalibus,  eaque  singula  non  tam  sibi  esse,  quam  alterum 
alteri;  utpote  cuncta  nascuntur,  plurima  occiduntur. 

XLI. 

Nunquam  non  cum  medicina  esse,  ac  sine  morbo  nunquam 
valere,  mollioribus  patiendi  commodissima,  medentibus  me- 
dendi opportunissima  ratio  est. 

XLII. 

Frustra  est  scribere  ad  salutem  mortalium,  inprimis  mu- 
lierum. 

Nisi  utile  est,  quod  facimus,  stulta  est  gloria. 

PHAED. 

Ai  iquando,  foetu  etiamnum  latente  in  utero,  funiculus  um- 
bilicaris procidit.  Tum  quia  intra  os  uteri  et  in  genitali  sae- 
pius premitur,  necessarium  prolis  cum  matre  commercium 
ante  tempus  cessat. 

Propterea  obstetricantes  ejusmodi  foeturas  semper  timue- 
runt. Pro  foetu  quippe  maximam  partem  infelices  sunt,  idque 
ex  necessitate  naturae,  quocunque  observato  studio.  Sed 
etiam  pro  matre  saepe  detrimentum  habent,  quin  necesse  sit: 
nimirum  citra  culpam  naturae,  sed  ex  perversa  tractatione, 
qua  non  raro  et  genitrix  et  genitus  simul  destruitur,  irrito 
proposito  hunc  conservandi,  ubi  ex  fortuna  rei  nullatenus 
potest. 

Copia  amnios,  foetu  inprimis  infra  modicum  gracili,  il- 

liusve  capite  super  oram  leviter  imposito , nec  explente  satis; 
dum  foetus  erroneum  situm  habet,  et  praelonga  chorda  est; 
si  praeterea  in  ampla  pelvi  major  vesica  sistitur,  forteque  sub 
intempesta  motione  matris,  nec  opportuno  actu  et  positione 
rumpitur;  haec  atque  similia  funi  occasionem  descensus  prae- 
bent. Interdum  tamen  prolapsio  lit  sine  aperta  causa.  Sed 
undecunque  venerit,  ambigua  semper  et  plena  periculi  res 
est;  quae,  ut  optime  tractetur,  curatius  in  noxae  naturam  et 
conditiones  inquirendum,  quam  plerique  docent,  ac  in  usu 
fieri  consuevit. 

Casu  funiculi,  quoad  infanti  non  periculo  est,  aut  nequit 
esse,  hoc  quippe  jam  demortuo,  genus  parturae,  quaeque 
inde  prodit  indicatio  auxilii , nihil  mutatur.  Dum  funis  igitur 
ex  vita  nihil  veget,  nec  manifeste  pulsat,  demens  molimen 
ac  ineptissimum  est,  partum  propterea  modo,  quia  decidit 
chorda,  per  artem  cumque  discrimine  genitricis  finire. 

Quoniam  itaque,  utut  nos  actuosos  praestemus,  in  simili 
casu  unum  propositum  est,  idque,  ut  infans  sospes  servetur; 
oportet,  omnem  auxiliationem  propemodo  instituere,  ut  ille 
non  solum  cum  securitate  ferme  immunis  maneat,  sed  ne 
mater  durius  offendatur,  nec  in  discrimen  vitae,  nec  lon- 
ginquae aegrotationis  aut  futurae  sterilitatis  agitetur. 

Quibus  pactionibus , quum  nemo  quispiam  humano  animo 
illas  injustas  neque  indecoras  dicet,  confidenter  superstruo, 
quae  nunc  perscripturus  sum,  quaeque  ita  reputo , ut  in  omni 
praecipitatione,  quatenus  poterat , a me  actum  secundum  illa 
utiliter  fuisse  et  opportunissime  credam. 

Id  quidem  vulgo  asseritur:  ubi  funiculus  praecidit,  ante 
omnia  moliendum,  ut  remittatur , tum  retineatur.  Pro  con- 
cione certe  perfacilis , sed  ad  usum  rustica  et  indefinita  po- 
stulatio! Non  raro  enim  vero  labente  furtiin  aqua,  nec  me- 
diocriter etiamnum  aperto  utero,  funis  descendit;  dum  inter 
oris  labia  adeo  stringitur,  ut  communicatio  inter  foetum  et 
genitricem  videatur  obstructa.  In  qua  re,  quum  accipimus, 
parvam  modo  portionem  funis  intra  os  detineri,  quin  in  vagi- 
nam, minusque  ad  exteriora  procidat;  id  forte  impetramus 

aliquando,  ut  particula  admotis  digitis  in  uterum  recedat,  ibi- 
que  latitet,  donec  acta  in  pelvim  nixubus  foetus  pprs  viam  ei 
porro  praecludat.  Fateor  autem,  insons  fere  prolapsionis  ge- 
nus hoc  rarissime  obvenisse.  Persaepe  funis  ex  longo  in  vi- 
gina  reperitur,  sed  qui  illum  referre,  quin  conatu  ipso  ru- 
dius opprimas,  quam  ex  natura  dudum  contingit?  Quantum 
porro  simili  periclitatione  corpus  parientis  affligatur,  nemo 
nescit.  Unde  alioqui  patet,  tali  casu  in  salutem  infantis  nihil 
converti,  ne  tum  quidem,  si  parcere  neque  matri  volumus. 

Nec  tamen  ubique  tam  funeste  praejacet  chorda.  Interdum 
enim  ore  uteri  propemodum  aperto,  sub  praetensis  velamen- 
tis tractatur;  feriunt  aliquando  arteriae  digitum,  ductoque 
ultra  indice  foetus  recte  fortassis  in  partum  procedens  qua- 
dam parte  attingitur.  Qua  positione  ante  omnia  prospicito, 
quid  matri  simul  ac  foetui  verisimiliter  prosit,  optimeque 
cedat.  Quapropter  rei  complexus,  ac  ratio  praesertim  inter 
caput  infantis  et  pelvim,  tum  incessus  etiam  et  natura  nixuum, 
quisque  parturitionis  usque  huc  fuerit,  ultraque  probabiliter 
futurus  sit  tenor;  item  et  partes  et  regio,  quas  inter  contine- 
tur funis,  illiusque  vjgor  denique  ac  prolapsionis  totius  alti- 
tudo recte  perpensa  habeantur,  computando  una,  quam  fra- 
gilis incertaque  omnis  tentatio  sit,  qua  foetus  ex  conversione 
in  pedes  ducitur,  tunc  imo  etiam,  quando  artem  mitiori  agi- 
mus auspicio,  quam  illud  est,  postquam  necessitati  partus 
novum  ac  triste  augmentum  ex  prolapsa  chorda  accessit.  Sed 
nihil,  re  caeterum  pari,  foetui  majus  portendit,  quam  dum 
supra  in  margine  pelvis  ac  subtus  pubem  procidit  chorda. 
Haud  tantum  noxae  habet,  quodsi  ad  alterutrum  latus  sive, 
quod  minus  officit,  retro  ex  quodam  angulo  ilei  prominet; 
ibi  namque  saepius  duplicata  offenditur,  velut  inaequalis  et 
submollis  tuber. 

Cave  etiam,  ne  ex  intempesta  curiositate  contrectando, 
funem  profundius  agas,  quam  alioqui  haeret;  inprimis,  ubi 
conquiescit  in  alterutro  angulo.  Postquam  enim  tuto  ibi  et 
salubriter  latens  erat,  atque  foret  ultra;  mox  in  apertum 
\ agitur  exitium , simul  ac  insana  pernicitate  eum  ab  asylo 
exturbas. 

Sane , funiculum  retro  ex  latere  pelvis  deciduum , nec 
profundius  lapsum,  persaepe  caput  foetus  supergreditur  sine 
noxa.  Ego  certe  tales  partus  percommode  evenire  vidi;  id 
quod  plurimum  accidit,  dum  res  modo,  licet  ambigua  sit, 
praepostera  agitatione  nihil  in  pejus  vertitur.  Oportet  potius, 
puerperam  blande  hortari,  ut  quiete  et  congruenter  incum- 
bat. Nec  tamen  necesse  est,  ut  occasio  monitionis  ipsi  ape- 
riatur. De  reliquo  inutiles  contrectationes  et  ineptam  omnem 
curae  speciem  sollicite  vitato. 

Sed  nihil  in  tali  re  irritum  magis,  et  damnosius  novi,  sto- 
lido incepto,  funem  revehendi  nimirum.  Nemo  quisquam  pro- 
lapsam ex  utero  chordam  cum  commodo  matris  ita  removere 
in  loca  potest,  ut  intus  contineatur.  Danaidum  istuc  opus  est; 
simul  enim  atque  particulam  reducis , alia  pars  major  juxta 
procidit. 

Idque  difficillimum  esse , nec  fieri  ad  salutem  unquam , ex 
eo  confirmatur,  quia  certi  obstetricantes  ad  efficientiam  inanis 
consilii  varia  machinamenta  effinxerunt.  Verum  cunctis  ejus- 
modi quisquiliis  hoc  dedecus  inest,  ut  intentum  non  modo 
non  impetrari , sed  ne  quidem  sine  summo  discrimine , affli- 
gendi in  necem  uteri,  institui  pro  experimento  possit. 

Quoniam  igitur  chorda  altius  praelapsa  reduci  in  uterum 
nequit,  vana  alioqui  retinendi  eam  sollicitudo  est.  Quaprop- 
ter cuncta  in  hunc  finem  consilia  confidenter  et  solemniter 
spernimus.  Innumera  videlicet  absurda  valent,  quae  quamvis 
ob  implicationem  et  pondus  dementiae  a ratione  inviolabilia 
sint,  apertissima  tamen  falsitate  sensus  feriunt. 

Si  vero  pulsus  arteriarum  brevi  ante  percipiebatur  in 
chorda,  eoque  magis,  ubi  perstat,  vel  vigere  quiddam  aliunde 
videtur;  dum  illa  capiti  foetus  adjacet,  idque  in  pelvim  op- 
portune descendit,  ut  eximi  queat  per  forcipem;  tum  vero 
hujus  ope  absolvendus  partus  est,  quandoquidem  artificium 
ita  potest  exigi,  ne  foetui  gravius  ex  eo  discrimen  accedat, 
quam  quo  dudum  premitur. 

Re  ita  constituta,  ut  ex  memoratis  pactis  operari  prudens 
sit;  statim  instituenda  versio,  quam  primum  difficultas  sive- 

rit.  In  qua  curatione,  si  quidem  chorda  alte  in  pelvim  descen- 
dit, nec  tamen  ex  vulva  propendet,  inutile  atque  durum  est, 
primo  referre  in  uterum  eam , posteaque  manum  denuo  ad 
pedes  ducere.  Sed  oportet  fune,  quin  asperius  tangas,  uti- 
cunque  in  locis  relicto,  ad  operandum  eadem  tractare  manu, 
cujus  admissione  in  vaginam  funiculo  a pressione  multo  ma- 
xime parcitur. 

Interdum  vero  excidit  funis,  reliquis  rebus  ita  positis,  ut 
versio  instituatur,  vel  quod  necessarium  sit,  vel  certe  con- 
sultum maxime.  Qua  pactione,  quantum  chordae  extra  geni- 
tale est,  manu  antea  removetur  in  pelvim;  post  eadem  manu 
tute  ac  molliter  in  uterum  pergitur , idque  sine  cunctatione, 
ut  infans  accipiatur  ex  pedibus.  Namque  alias , quod  ad  exte- 
riora decidit,  inter  genitale  et  operantis  brachium  diuj  nimis 
et  cum  pernicie  opprimitur. 

Demum  sicubi  funiculus  juxta  caput  praejacet,  rerumque 
complexio  partum  maturari  desiderat;  prae  reliquis  adhibenda 
forceps  est,  capite  saltem  ita  composito,  ut  eadem  queat  com- 
prehendi. Foetus  enim  caput  infra  oram  pelvis  prope,  vel 
amplius  demissum  jam,  causa  faciundae  versionis  ex  pelvi 
retorquere  in  uterum,  idem  perinde  ac  extinguere  genitrici 
animam  ex  proposito  est.  Nihilominus  vulgatissimum  crimen 
istud  in  libris  scholasticis  oppido  commendatur  et  fovetur. 
Quod  miraremur  forte,  si  quid  etiamnum  esset,  quod  sit  miran- 
dum. Neque  enim  exspectamus  vel  poscimus,  ut  quis  saniora 
profiteatur,  perscribatque , quam  ipse  sapit;  attamen  difficiles 
sumus  in  approbando , fas  esse  nescio  sui , regulas  jubere 
et  usus,  qui  in  perniciem  humani  generis  tendunt,  quorum- 
que tandem  infensa  vi  nemo  immunis  stabit.  Utique  si  de  opta- 
tis , et  cogitatis  tractaretur,  nae,  vix  venia  censurae  foret? 

Caeterum  in  appositione  forcipis  funem  extra  illius  lami- 
nas relinquendum , porro  in  omni  opera  esse  providendum, 
ne  pars  citra  modum  prematur,  nihil  opus  monitore  habet. 

In  quavis  ex  prolapsu  chordae  ancipiti  quidem , at  in  reli- 
quis naturali  foetura  in  hoc  intendas  praecipue,  quatenus  vita 
scilicet  sub  nixubus  impune  perstet.  Donec  enim  caput , pe- 

des,  atque  clunes  etiam  recte  procedunt,  et  pulsus  in  de- 
missa parte  propemodo  viget,  tamdiu  per  artem  facere  nihil 
necesse  est.  Posteaquam  vero  motus  in  arteriis  sensim  eva- 
nescens funiculum  alicubi  esse  in  angustiis  prodit,  tum  enim 
vero  eam  procurationem  deligamus , quae  contra  adversita- 
tem, item  ad  expediendum  opus  prae  aliis  congruet. 

Non  equidem  dicimus,  eo  temporis  puncto,  quo  motus  in 
vasis  cessat,  simul  etiam  in  foetu  extinctum  penitus  esse  prin- 
cipium vitae;  attamen,  quamprimum  communicatio  inter  ma- 
trem et  infantem  haud  longius  se  manifestat,  nihil  morae, 
quin  foetus  ad  animalem  vitam  reducatur.  Quod  saepe  suc- 
cedit , donec  funi  propria  vitalis  temperies  et  naturalis  calor 
ac  vigor  inest.  Ne  tamen  cum  hisce  dotibus  congestum  illius 
ex  longa  substrictione , et  turgorem  et  adventitium  calorem 
a matre  confundamus.  Accidit  etiam  interdum,  ut  minus  exer- 
citati in  contrectatione  curiose  fallantur:  pulsum  quippe  ex 

I « 

proprio  digito  in  funem  transferunt.  Isque  saltem  non  igno- 
bilissimus error  est,  quia  recte,  qui  minime  sunt  habiles, 
ipsos  sibi  quoque  minime  obnoxios  habet. 

Deinceps  longi  aliquando  portione  funis  ex  genitali  pen- 
det: sed  reliqua  partus  ita  se  habent,  ut,  quod  praejacet,  in 
pelvim,  qua  sospes  sit,  referri  nequeat.  Quibus  in  rebus  boni 
consules,  partem  foris  propensam,  tametsi  ambigue  valeat, 
madefactis  linteis  calida  aqua  vel  decocto  molliente  leviter  in- 
volvere, utque  fieri  potest,  ita  prohibere,  ne  frigescat  et  ex- 
siccetur. 


NOTITIAE. 


Inter  2284  in  schola  technica  biennio,  a 1.  Jan.  A.  1801  ad 
3i.  Decembris  1802  exclusos,  et  proxime  consignatos  partus 
fuere  gemellorum  triginta  tres,  facie  praeversa  viginti  qua- 
tuor,  quinquaginta  octo  natibus,  et  viginti  quinque  pedibus 

praeviis.  In  tredecim  labor  versione  liniebatur,  in  octonis 
forcipe.  Semel  apertum  cranium. 

Summa  natorum  2264. 

Ex  his  praematuri  et  maturi,  sed  languide  vivi;  emortui, 
ac  plerumque  jam  ex  putredine  lividi  5 item  foetus  immaturi 
et  abortus,  116. 

Puerperae  obierunt  10. 

Inter  has  defunctas  una,  effluxo  diu  amnio,  allata  ex  pla- 
teis erat  5 in  ea  mors  a febre  post  gravem  versionem  sequuta. 
Duae,  ex  haemorrhagia  uteri  morientes  importatae,  brevi 
post  convulsae  obierunt.  Quatuor  alias,  partu  caeterum  natu* 
raliter  soluto , secunda  aut  tertia  die  syphilitica  phthisis  con- 
fecit. Tres  reliquae  ex  febre  scarlatina  moriebantur. 

Inter  conversiones  una  intentius  mihi  mentem  commovit. 
Res  enim  vero , licet  haud  primo  similis  fcrme  sub  manu  erat, 
nunquam  tamen  antea  tam  notabiliter  sese  ad  percipiendum 
praestitit:  Spontanea  quippe  foetus  Evolutio  est;  de  qua  bre- 
vitei’  enarrabo.  Ex  sinceritate  historiae  elucebit,  rem  vere 
in  natura  esse,  adeoque  evenire,  ut  nihil  amplius,  quo  in 
principio  affusa  exiit , speciem  portenti  ferat. 

Facile  profecto  Evolutionis  spontaneae  voce  in  id  adduci- 
mur , ut  significatione  ista  non  tam  naturalem  nisum , quam  a 
natura  velut  extra  ordinem  conquisitam  aliquam,  et  a com- 
muni pariendi  modo  et  vi  discretam  et  peculiariter  accensam 
facultatem  fingamus.  Cujus  siquidem  efficientem  causam  si- 
mul esse  in  utero  ponimus,  id  ipsum,  resque  tota  hactenus 
quam  maxime  complicata  captuque  difficilis  videbatur.  Ve- 
rum, ex  quo  similis,  caeterum  rarissima  varietas  se  in  manum 
obtulit  mihi,  eam  simplicissimam  complexus  sum,  ut  nunc 
penitus  existimem,  sicut  ad  omnes  alias,  quamquam  raro  ob- 
tingentes modificationes,  nil  aliud  naturae  in  hoc  afflictu  mo- 
liendum et  concitandum  esse,  quam  quod  aliunde  ad  omnem 
parturitionem  in  se  habet  ac  possidet. 

Ineunte  aestate  anni  1801  praegnans  aliqua  in  parientiura 
cubile  concessit.  Ruptis  in  itinere  velamentis  ne  hora  ferine 
ante  ejus  adventum , facta  mox  exploratione,  foetus  sinistrum 

brachium  in  pelyi  detectum  est.  Yocatus  confestim , mem- 
brum jam  usque  descendisse  audivi,  ut  digiti  cerni  oculis  pos- 
sent. Exercitationis  causa  tiro  illa  die  assistens,  a me  exami- 
nare jussus,  rem  propemodum  renuntiat,  ut  postea  ipsemet 
reperi:  turgere  brachium,  nec  satis  jam  apertum  orificium 
esse.  Incubuit  transversim  foetus , obverso  in  dorsum  matris 
ventre.  Uteri  inferius  segmentum,  pelvis  ora  superior  atque 
cavitas,  vacua  paene  et  libera  tactui  erant. 

Injecto  jam  ante  clysmate,  ob  tensam  valde  vesicam,  aegra 
etiam  de  urina  monebatur.  Interea,  dum  aliae  in  parando 
lecto  occupantur,  cum  discipulis  ex  ordine  ad  visendas  puer-* 
peras  concessi.  Elapsa  media  hora  reventum.  Multa  per  cly- 
sterem ducta  excrementa,  sed  tantillum  urinae;  missa  igitur 
ex  cathetere  est.  Post  clysma  dolores  vehementer  et  magna 
efficacia  incesserant,  ut  versionem  non  prolatandam  ratus,  ae- 
gram ad  sustinendam  eam  exhortarer.  Ingruente  dolore , in- 
sinuans digitos  sensim  vaginae,  haud  parum  mirabar,  altius, 
quam  brevi  antea  erat,  manum  infantis  nunc  recessisse;  quum-* 
que  nisus  duraret,  imo  augeretur,  digitis  in  planum  positis, 
et  inertibus,  in  cavo  pelvis  manu  morabar  ignavus.  Perstitit 
sine  laxamento  dolor,  infantis  simul  brachio,  non  absque  qua*? 
dam  mea  perplexione , pone  sinistrae  manus  meae  dorsum , in 
latere  vaginae  dextro , manifeste  revertente  in  uterum.  Sed 
maxime  adtentionem  id  moverat:  eodem  quippe  momento  in- 
fans  subito  totum  pelvis  cavum  clunibus  explet,  ita  quidem, 
ut  manus  mea  inter  illius  aliquatenus  adhuc  delapsum  bra- 
chium et  podicem,  seu  sinistram  potius  illius  coxam,  pressa 
in  angustiis  esset.  Nec  desiit  dolor,  ut  itaque  vix  aliud  supera- 
ret , praeterquam  una  cum  foetus  continuo  protruso  podice, 
bona  fortuna,  et  protrudi  meam  manum  sinere.  Quo  autem 
foetus  demissum  primo  brachium  vaderet:  an  prope  pectore 
ad  latus  capitis  supinum  illud  fuerit,  pergente  interim  per  exi- 
tum utraque  clune ; an  processerit  manu  porrecta  ad  corpus,  in 
celerrima  re  non  prodam.  Truncus  nempe  vivi  foetus  ipsum- 
que  caput  subito  aeque  per  infimum  pelvis  adigebatur,  ac 
mox  ante  ab  sinistro  ileo  super  oram  in  cavum  protrusae 
clunes  erant. 

Certe,  sin  aliquot  minuta  prius,  ore  praesertim  uteri  non 
tam  patefacto,  vertere  paravissem,  majore  molestia  infelicius- 
que  etiam  forte,  in  pedes  compositus  infans  foret,  quem  tar- 
dius aliquanto , sed  satius,  praemittendo  podicem,  natura  ipsa 
explicuit.  Quid  ergo  hac  in  re  contigit?  Uteri  videlicet  ad 
normam  contractio , dolorumque  confluxus , partem  foetus 
aperturae  pelvis  nondum  magnopere  appressam , podicem 
nempe , revulsis  supra  ventrem  pedibus , atque  porro , secun- 
dum articulorum  naturales  flexuras , inferius  dorsum  et  abdo- 
men complicavit , ac  compressit , et  in  latere  amplioris  nec 
tam  occupatae  supremae  aperturae  permovit.  Dum  mobilio- 
res illae  partes  ac  molliores  ab  osse  ilei  ad  inferius  pelvis 
protruduntur,  capite,  quum  multis  id  ipsum  ex  latere  oppo- 
sito punctis  insistat  et  cohibeatur,  minus  cedente,  ac  impe- 
dito quidquam  aut  immobili  ferme,  donec,  depressis  in  cavum 
pelvis  clunibus,  partus  naturali  via  ultro  perficitur. 

Quae  fortuna  ut  in  parturitione  incidat,  necesse  inprimis 
est,  ut  praeter  pelvis  larga  spatia  foetus  quoque  ad  proportio- 
nem haud  sit  praegrandis,  eumque  situm  ex  transverso  habeat, 
ne  caput  prope  intrudatur  cum  brachio,  nec  fortiter  nimis  com- 
pactum a suprema  ora  sit;  dein,  ut  effusis  aquis  actuosi  mox 
adsint  dolores,  ac  debite  durent;  postremo,  ut  os  uteri  festi- 
nanter dehiscat , lubrico  etiamnum  et  rite  adtemperato  geni- 
tali. Caeterum  in  describenda  historia  modum  tenui,  ut  res 
oblata  et  percepta  est.  Unde  intelligitur  saltem,  parientem  na- 
turam, ubicunque  nec  vires  nimium,  neque  spatia  desunt,  ut 
potentissima  est  in  instituendo  opera  sua,  ita  simplicem,  pla- 
nam, et  unam  quoque  esse  in  remediis  ad  illa  exequendum. 
Oportet  vero , ut  obstetricans  curate  in  inventione  navet, 
quibusnam  modis  natura  foetui  aliqua  extricatione  evolvendo 
par  sit ; haecque  monitio  proxime  hanc  ipsam  attinet  partu- 
ram , quam  fieri  Evolutione  Spontanea  prope  per  metapho- 
ram dicunt. 

Quae  res  profecto  observatione  dignissima  est.  Quisquis 
enim  cum  versione  saepius  tractat,  non  expertum  non  habet, 
quam  difficile,  discriminosum , atque  etiam  impossibile  ali* 

quando  reperire  et  adducere  pedes  sit  , infante  cum  quacun- 
que parte , praesertim  clunibus  dolorum  yi  intempeste  ac  ve- 
hementer in  marginem  actis.  Postquam  igitur  circa  modum, 
quem  ipsa  submovendo  oneri  commodissimum  sibi,  et  suffi- 
cientem habet,  natura  distincte  monuit,  miranda  nostra  in  has 
significationes  incuria  est.  In  asperrimis  certe  partubus,  ubi 
ob  imminens  discrimen  labor  industria,  si  tamen  valet,  haud 
subito  potest  finiri , nec  alia  forte  subsit  gravis  calamitas , de- 
ductis vel  arte , vel  suapte  natura  clunibus , partui  satius  ob- 
temperare oportebit,  quam  lacerando  uterum,  ac  foetus  in- 
ternecione, matrem  et  infantem,  quod  ajunt,  a se  invicem 
removere.  Removere  certe ! 

Satis  jam  alioqui  per  saecula  parturitio , praeter  dolores, 
quos  ipsa  injunxit  natura,  omni  foeminae  versa  in  genus  tor- 
turae est.  Nulla  neque  injuria  corporis  quaecunque  , neque 
magicum  ullum  cogitari  amplius  nugamentum  poterit,  quod 
inexhaustum  superstitio  et  inscitia  reliquissent.  Machinarum 
vis  omnis : et  digiti  et  manus  et  brachia  ; forcipes  et  terebrae  ; 
^ectes  et  unci,  mox  in  matrem  saevierunt,  mox  in  foetum  ac 
saepius  in  utrumque.  Quot  miseris  sine  necessitate  venter  cum 
utero  perscissus  fuit?  Ac  utinam  pro  ultima  atrocitate  ipsas 
pelves  ex  nexubus  disrupuerint ! 

Grates  mortalium  Optimo  Primo ! Mitior  ars  in  nostro 
Instituto  colitur , ubi  pariens  natura  in  antiqua  sua  primum 
restituta  jura  est;  ubi,  dum  extranea  ope  indiget,  artem  pa- 
ratam ad  subsidium  invenit , qua  si  quidem  non  potest  susti- 
neri semper,  saltem  nec  pejus  afflictari  debet.  Hocque  ritu, 
his  praeceptis  inter  tot  millia , una  eaque  serie , et  diligenter 
spectatorum  partuum : 

A.  Nunquam  infantis  quocunque  modo  instanti  capiti  ad 
commutandum  situm  apponebatur  digitus. 

B.  Nec  ori  uterino  quorsumcunque  verso,  ad  reducendum 
id,  aut  dilatandum,  admotus  index  est. 

C.  Cuncti  partus  anteversa  facie  , 

D.  natibus,  item  atque 

E.  pedibus  genubusve,  qualicunque  more  pelvim  ab  exor- 
dio obsident,  soli  relicti  naturae  sunt. 

F.  Nullus  infans  enixo  capite,  mox  extractus,  sed  rite 
moratum,  donec  agitante  aliquo  dolore  reliquum  corpus  pro- 
cederet ex  natura, 

G.  Haud  ulla  unquam  placenta  utero  exempta  manu,  nisi 

urgente  gravi  periculo.  / 

H.  Parientes , nunquam  ad  peculiarem  quendam  obliga- 
tae situm , per  totam  parturitionem  ex  lubitu  in  utrumque  la- 
tus , vel  in  dorsum  incubuere. 

I.  Neque  ullus  in  sella  tractatus  partus. 

K,  Puerperis  genitisque,  quoad  nullus  manifeste  morbus 
institit , ne  medicamenti  quidem  granum  exhibitum. 

L.  Neque  ullum  in  instituto  exemplum  est,  puerperam, 
lactaverit , nec  ne  , offensa  acriter  papilla , multoque  minus 
ulcerato  ubere  doluisse. 

Haec  nostra  differentia  artis  est;  haec  usus  novioris  manu 
et  visendo  praecontrectata  exempla  et  abducta  praecepta  sunt. 
Unde  quidem,  si  quid  meriti  est,  hoc  ad  ipsum  institutum 
potius,  in  quo  versamur,  quam  ad  nos  pertinet,  qui  in  eo  di- 
scimus , et  aliquantum  aliquando  sapimus. 

Caetera  ridemus , ingentem  ex  variato  usu  discrepantiam 
felicitati  muliebids  in  Austria  corporaturae  adscribi , quan- 
quam  notissimum  sit , parientes  apud  nos  ultra  dimidium  ex- 
traneas esse.  Aut  forsan  etiam  cavitates  osseas  his  expandi  a 
Viennensi  climate  imputant?  Stomachum  et  alia  prope  quae- 
piam viscera  saepius  ampliari  hic  non  est  novum ; at  pelves 
amplificari  novissimum  est. 

Nemo  praeterea  non  perspicit,  quodvis  provinciale  minus 
hospitium  a plenis,  in  populosis  urbibus , Viennae , Berolini, 
Lutet.  Parisiorum  vel  Londini  Institutis  puerperarum  toto 
coelo  distare.  Ibi  parientium  rarus , at  scrupulosior  tamen 
delectus  habetur,  imo  ad  praebendum  se  experimentis,  mer- 
cede  conducuntur ; hic  ingens  ab  urbe , suburbiis , oppidis- 
que, ex  Germania , ac  omni  fere  Europa  longiusque  subinde 
affluxus  est.  Nobis  ne  ullam,  quae  in  utero  habet,  repudiare 
nec,  quae  gratiosior  sit,  expromere  quamque  aliam  licet.  No- 
bis brevis  et  simplicissima  lex  est,  gravidas,  quotquot  in  noso- 

comiis  degunt,  tametsi  in  ultimis  vitae  adferantur,  uti  sanas, 
quotquot  foris  adveniunt,  et  praegnantes  et  puerperas  sine 
dubitatione  suscipere , etiamsi  aliquando  domi  jam  ab  obste- 
triciis medicis  et  obstetricibus  perquam  nimium  pertractatae 
fuerint.  Nobis  adveniunt  aqua  et  terra,  incertis  diu  noctuque 
horis  , v alentes  ac  morbidae  , defluxis  non  raro  dudum  aquis, 
hieme  in  cutem  madidae,  vel  rigescentes,  aestivo  tempore 
exustae  et  ad  mortem  languentes  foeminae.  Sunt  passim  etiam, 
quae , postquam  in  plateis  exclusere , portantes  infantem  una 
cum  placenta  in  subligaculo,  vix  non  exsangues  accipiuntur. 

Amplus , patens  et  festivus  ad  operandum  campus  Osian- 
dri ! Nihilominus  Memorabilium  immemorabilis  scriptor  ri- 
dicule superbit,  inter  aliquot  paucissimos  partus  nunquam  se 
exemisse  cerebrum,  nosque  mordens  increpat,  qui  aliquando 
per  necessitatem  hanc  operam  necessarie  fungimur,  ut  infante 
alioqui  conclamato  , exemptione  illius  cerebri , potius  sospi- 
temus genitricem  saltem , quam  Steropeo  labore , ac  bruto 
instrumento  prolem  et  matrem  simul  una  conficiamus. 

Inter  mille  et  ultra  longe  partus , ne  aliquando  quidem 
necesse  est  foetum  discindere;  quapropter  latitanti  uspiam 
operatori  vix  per  omnem  vitam  talis  tristitia  accidit.  Num 
vero,  in  parientium  multitudine,  si  quando  ejuscemodi  partus 
fataliter  intervenit,  propter  ingratissimum  munus  arguendi  ab 
eo  carnificinae  sumus?  Quid  si  eidem  reponamus  : nos  mulier- 
culis non  collum  ab  utero  exscindimus , tum  ex  locis  carnem 
cum  anima  unguibus  . . . horremus  a dicendo.  Attamen  de- 
licatus vel  pius  opitulator  est : Sua  solatia  semper  unctis  in- 
strumentis oleo  et  opio  administrat;  sicque  efferata  facile 
pro  nihilo  habet.  Angitur  solum,  et  unicum  ipsi  dogma  prin- 
cipale ac  humanissimum  in  eo  est:  Ne  perforetur.  Cui  certe 
constans  sibi  et  sat  fortis  quilibet  artifex  acquiescere  potest, 
donec  monstro,  sua  forcipe,  non  fallitur,  caput  foetus  eadem 
probe  comprimitur,  conquassatur  et  extorquetur;  vel  donec 
nullum  cranium  sat  firmiter  pelvis  tenet,  quod  robur  brachium 
obnitentis  retrudere  intus  in  matrem  non  potens  esset. 

Neque  nunc  attigissemus  spectacula  ista  , nisi  illorum  ex- 

bibitor , obstetricans  doctor  quidam  magni  ponderis  contra 
concessum  ab  Immortali  Imperatore  Institutum,  contra  ritus  et 
usus  in  eodem,  contra  praedicatum  supremo  Motu  meum  no- 
men, tum,  nihil  ultra  habens,  quo  carpat,  in  ipsam  a patre  et 
atavis  congenitam  mihi  CH.  Fidem  cavillator , perpetuus  in  eo 
esset,  ut  me  diffamet,  quin  ex  remota  aliena  terra  unquam  vi- 
derit  me , neque  ipsum  ego  noverim.  Quod  quidem  satis  erat, 
in  quo  etiam  conquievi ; ut  nec  iste  probaverit,  in  quacunque 
re  primum  se  unquam  infense  petitum,  vel  non  decenter  ho- 
nestatum a me  fuisse. 

¥ 

Attamen  ingenuus  omnis  vir  id  nobiscum  dolebit , ob  per- 
petua scandala  a tali  peste  etiam  scientiae  adversari ; neque 
id  ad  proferendas  cognitiones  rerum  utilium  recte  facere, 
quoniam  pleraque,  utut  sint,  intemperanter  vel  approbantur, 
vel  reprobantur,  quin  aliquatenus  in  hoc  animadvertatur,  ubi- 
que in  terris  alios  mores  et  usus,  alias  conversiones  et  per- 
versiones esse.  Neque  enim  in  mathematicis  tractamus , ut 
cuncta  in  minimis  et  maximis  comprehendamus  et  possimus 
significare , ut  potius  necessario  quaedam  aliter  forte  edisse- 
ramus , quam  intelligimus , vel  intendimus , vel  efficimus. 

Ex  Instituto  technico  obstetricio. 

M.  Aug.  1806. 

LIBER  SEXTUS. 


DE 

CAPITIS  DIFFICILI  TRANSITU  et  USU  FORCIPIS. 


Yim  temperatam  Di  quoque  provehunt. 

H ORAT. 


CAPUT  PRIMUM. 

C O M M E I T A T I O I 1 S ARGUMENTUM. 

Quamquam  parturiti o id  plerumque  naturae  opus  sit,  quod 
ipsa  ea  commodissime  traducit,  ni  quidquam  invia  obnitatur, 
vel  inconcinna,  ut  solet,  ministratio  incidat;  est  tamen  inter 
centenos  aliquot  subinde  unus  alterve  partus , qui  moveri  for- 
cipe debet. 

Causarum,  quae  auxilium  hoc  imperitent,  vel  certe  in  ma- 
tris prolisque  salutem  summopere  suadeant,  magna  est  varie- 
tas; ut  vel  singulae  quaeque  ob  intentionem,  vel  multae  ex 
conjunctione  illud  expetant. 

Frequentissimam  admittendae  forcipis  occasionem  iniqua 
proportio  inter  foetum  et  matris  genitale  praebet;  interea  de- 
formitas nativa  pelvis  in  matre  crebrius,  quam  foetus  magni- 
tudo capitis  in  culpa  est. 

Pelvis,  si  demum  infans  ex  natura  prodeat,  satis  ad  mini- 
mum ampliata  structaque  esse  ex  ordine  debet,  ut  hujus  pro- 
pemodo  grande , caeterum  juste  efFormatum , caput  trans  il- 
lam sola  vi  naturae  possit  expediri , praesentibus  inprimis  et 

prosperis  etiairmum  ad  facilitatem  motus  subsidiis : ut  nempe 
caput  cranii  postica  parte  non  tam  ad  antica  matris  ferme, 
quam  ad  latus  spectante,  fronte  autem  yultuque  magis  mi- 
nusye  ad  latus  aliud  superiusque  conyersa , partui  adsit  5 ut 
idem  caput  nixubus  ac  pelyis  renisu , ossiumque  bregmatis 
praecipue  mollitie,  mobilitate,  eorumque  reciproca  suscep- 
tione , in  acumen  desinat , atque , ut  in  omni  pelyis  regione 
oportet  fieri , ab  una  ad  aliam  plagam  in  formam  cogatur  mi- 
norem , aliaque  extenuetur  in  majus  5 ut  naturalia  rite  consti- 
tuta , mollia , lubrica , tum  dolorum  ritus  et  intentio  ita  sint 
temperata , ut  illorum  in  partus  yaria  periodo  recta  yi  infans 
accommode  progrediatur. 

Verum  aliquando  ea  pelyis  est  angustia,  ut  integris  licet 
illis  commodis  caput  permeare  haud  queat,  eoque  minus,  si 
praeter  pelyis  yel  capitis  yitium  aliae  accedant  molestiae : 
morbi  universae  corporaturae,  nisuum  inertia,  anomalia,  aut 
omnis  defectus,  yel  aliae  hujus  generis  adversitates,  quibus 
summopere  trahitur  yel  omnino  impeditur  partus. 

Nec  tamen  semper,  ubi  pelvis  ex  angustia  peccat,  forcipi 
locus  est  5 id  enim,  ut  aliae  res,  certos  limites  habet  et  arctius 
cingitur,  quam  vulgo  computant.  Quarum  conditionum  ratio 
varia  et  incertissima , paupertas  item  maturatae  cognitionis, 
iluxaque  et  instabilis  principiorum  indoles  id  efficiunt,  ut  de 
forcipis  separatim  adhibendae  indicio  tam  diverse  judicetur, 
et  frequentissimus  cum  ea  abusus  fiat. 

Est  tamen  etiam,  ubi  nullo  errore  in  locis,  justaque  foe- 
tus ad  pelvim  proportione  et  vigente  nixu , partum  per  forci- 
pem nitimur ; quando  scilicet  matri , yel  foetui , yel  utrisque 
quoddam  discrimen  instat , ut  festinandum  sit. 

Experientia  enim,  etsi  haud  tam  crebro  ac  permulti  ima- 
ginantur, passim  tamen  ostendit,  satis  protrahi  premique  par- 
tus , ut  oporteat  aliquando , difficultatem  externa  aptissima 
ope,  ac  quandoquidem  manus  sola  deficit,  quodam  ferramento 
sublevare,  quo  caput  facile  comprehenditur,  sustinetur,  ju- 
stoque  modo , per  naturales  vias , paullatim  et  mollissime 
traducitur.  Propterea,  qui  primus  ad  hanc  artem  meditatus, 

iliique  efficiundae  utilissimum  una  excogitavit  inventum , de 
humano  genere  optime  meruit,  tot  viris  celebratissimis  alias, 
ob  fusa  in  mortales  beneficia , longe  praestans.  Licet  nihil 
emineat,  ubi  quiescit  5 ipsa  ingenii  sui  mitissima  inventio  pe- 
rennius aere  durat. 

Quanquam  de  reliquo  certissimum  sit , saepius  ex  vanitu- 
dine ac  perniciose  applicari  forcipem,  imo  matrem  plurimum 
ac  prolem  tutius  evadere  sine  ferramento;  nullatenus  tamen 
error  ab  instrumento , sed  in  illis  est , qui  eodem  stolide 
utuntur. 

Profecto  quot  matres,  et  geniti  vitam  ei  ferramento,  illius- 
que  rectori  debent?  Quapropter  certorum  obstetricantum  he- 
betudinem vix  capimus,  qui  vanum  esse  illud,  eoque  facile 
eareri , verba  fundunt.  Estne  tam  arduum  sapere , inter  infi- 
nitas , quae  in  potentiis  partus  matri  foetuique  adveniunt  vi- 
cissitudines , necessario  etiam  tales  et  tam  asperas  esse , ut 
natura  sola  sine  accedente  vi  extranea  foetum , capite  ante- 
verso , justo  tempore , vel  unquam  movere  ex  pelvi  nequeat. 
Atqui  haec  ipsa  forinseca  vis  omnium  optime  maximaque  pro- 
pemodo  securitate , imo  unice , per  forcipem  additur.  Nam  in 
v ere  molestis , ac  propterea  huic  subsidio  idoneis  partubus, 
infans,  quin  trucidetur,  et  rupturae  uteri  metus  fiat,  haud 
facilius  ex  vulva  per  manum  trahitur , quam  excerni  a natura 
intus  pharmacis  potest. 

Verum  tamen  coerceamus  abusus  etiam.  Videlicet,  qua  vi- 
vimus aetate , aliqui  obstetricantes  forcipem  in  singulo  ferme 
tertiove  foetu  exercent , quasi  feroces  induxissent  animum 
sibi , naturam  illa  ab  omni  suo  in  partum  imperio  cominus 
exturbare.  Praestrenui  quippe  magistri  ad  liniendam  demen- 
tiam hoc  ridicule  gestiunt:  quod  alias  vix  intelligant,  quo 
fine  Superi  tam  eximium  donum  sibi  in  manus  dederint ; ob 
quid  aliud  namque  obstetricantes  ipsi  sint,  et  nomen  habe- 
ant? Nullam  fieri  neque  matri,  nec  proli  hoc  ferro  noxam 
posse.  Cui  quidem  fatuitati,  si  reponere  pretium  esset,  id  re- 
sponderemus: habetis  ex  eodem  dono  cultros,  propterea  for- 
san, ut  brachia  et  crura  tollatis,  ubi  amputare  non  opus  est? 

Sed  attingamus  seria.  Atqui  primo  falsum  est , neque  matri 
portendi  a forcipe,  neque  proli.  Mater  certeet  conjunx  et  pro- 
pinqui expavescunt,  vel  intellecto  proposito  inferendi  ferri. 
Quapropter,  ubi  nihil  urget,  nec  probabilissime  conjectura- 
tur , prodesse  forcipem , ab  omni  instrumento  cautus  abstine, 
ne  afflicta  alioquin  familia  vel  ex  injecto  metu  frustra  offen- 
sam habeat.  Alienum  quippe  a vero  est , forcipis  usum  , pri- 
mamque  ad  opus  ipsam  parationem , sine  aspero  sensu  fieri, 
praecipue,  si  monstrum  instrumentum  sit,  idque  agresti  manu 
ducatur , ut  vulgares  mechanici  consueverunt. 

Neque  injurias  istas  praetextu  accelerandi  partus  compen- 
sari credas  ; magis  contra  obstetricans  properando,  quam  ido- 
nea tarditate  nocet.  Yirium  certe  cuique  sua  partui  mensura 
inest , quarum  ope , dum  foetus  et  secundinae  stato  tempore 
a genitali  secernuntur , viscus  illud  atque  aliae  deinceps  par- 
tes sic  modificantur,  ut  decet,  ne  partu  excluso  organa  a sa- 
lubritate desciscant.  Quodsi  etiam  in  arte  esset,  primo  ni- 
xuum incursu  omnem  parturitionem  subito  absolvere  ; quam- 
vis magica  virtute  eximendi  foetus  protinus  copia  esset;  omitti 
tamen  deberet,  quia,  etiamsi  non  semper  inde,  saepissime 
tamen  mors  certa  matri  foret.  Sic  noxium , atque  exitiosum 
non  raro  est , sine  recta  causa  citra  naturam  incitare  modo 
vel  praepostere  finire  partum ; foetus  enim  per  pelvim  bonus 
progressus  ac  exitus,  sine  dolorum  ad  tempus  et  spatia  probe 
respectata  et  commensa  simul  ratione , ne  quidem  cogitari 
potest.  At  nesciunt  hoc  mechanicorum  vulgus , quibus  prae- 
ter pedes  et  manus  et  forcipes  nihil  est  in  arte.  Isti  utique 
parum  sentiunt , adjecto  citra  indicationem  ferro , omni  vix 
inchoato  homini  vitae  insidias  strui. 

Namque  licet  eam  machina  formam  habeat,  ut  certa  cogni- 
tio , quod  foetus  vivus  insit,  illius  usum  nec  excludat,  nec 
insequi  eo  etiam  infantis  mors  necessario  debeat;  non  tamen 
ideo  quispiam  conjectabit,  ferramenti  genus  hoc  esse  lethale 
non  posse.  Horret  animus,  pensitando,  quot  infantes  hac  fa- 
talitate feriti  ac  exanimes  pertracti  sunt , quos  paullo  tardius 
sospjtes  in  lucem  prodidisset  natura  sola.  Nonne  ex  simplicis- 

simo,  quemque  ferme  animantia  habent,  sensu  communi  per- 
cipitur, tenellum  in  matre  foetum,  vi  nullatenus  computanda 
et  repetita,  qua  mite  caput  comprimitur,  haud  ita  clementer 
et  molliter  provehi  in  locis  posse,  ac  alias,  licet  re  et  occa- 
sione minus  benigna,  suaviter,  ac  tuto  nasci  suapte  natura 
consuevit.  Verumtamen  rudis  et  ad  simplicitatem  nondum  no- 
bilitata ars  hasce  clarissimas  ah  ipsa  natura  sancitas  leges  pa- 
rum respicit,  ut  pridem  jam  verissime  saperent,  qui  ab  in- 
strumentis in  matres  et  foetus  hominum  plus  damni  ferme 
quam  beneficii  redundare , asserunt. 

Non  nulli  obstetricantes  artisque  simul  doctores  temere  ac 
frustra  assumptae  toties  excusationem  forcipis  ex  commodo 
discentium  simulant.  Pol ! Dolemus  sane  ab  officiosis  adeo 
viris  non  etiam  vesicam  secari  ob  calculos  5 indere  scilicet 
eadem  modestia  vivis  hominibus  lapides  tum  super  eos  exer- 
citare sese  et  discipulos  possent.  Inutilis  stultaque  partus 
ita  tractandi  jactatio  tirones  perplexatur  et  confundit.  In 
omni  quippe  in  hominibus  et  brutis , curandi  manu  et  instru- 
mento , eruditione  id  primum  maximumque  est , ut  sciatur 
indicatio : forcipis  applicandae  modus  ipse  alioquin  expeditus 
habetur , ut  communissima  propemodum  satis  habilitas  sit, 
nec  unquam  trahere  tanto  impendio  competat,  quantum  ex- 
primere ac  desudare  paratissimi  solitum  habent.  Turpe  cae- 
terum,  atque  vile,  miseram  genitricem  cum  prole  sua  tantum 
despicere  et  violare , ut  in  utraque  cum  discrimine  sanitatis 
ac  vitae , tanquam  in  obstetriciis  ex  corio  ferroque  compactu- 
ris , quispiam  ipse  furat , vel  furere  alios  sinat.  Talia  exem- 
pla prostant  et  turgent. 

Quotquot  a prima  inventione  aliae  absimiles  nobis  forci- 
pes advenere  5 illarum  quamlibet  ferme  deterius  modo  primi 
exemplaris  simulacrum  aestimamus  r nec  facilitate  usus , ne- 
que applicationis  promptitudine  praestans.  Generaliter  suffi- 
cit, obstetriciae  forcipi  talem  propemodo  fabricam  esse:  ut, 
vi  per  ipsam  exercendae  non  solum  congruat,  sed  etiam  in 
naturale  et  ad  foetus  caput  expedite  duci,  idque,  provisa  ma- 
tre ac  prole,  molliter  ea  prehendi  et  contineri  et  promoveri 

possit.  Quidquid  ad  proposita  haec  deest,  superatve,  vel  mole 
officit,  vrel  quovis  alio  errore,  incongruum  et  supervacuum 
ducito.  Neque  novissimam  curvationem  multum  extollimus. 
Mihi  certe  per  experimenta  constat,  forcipe  ex  toto  recta  foe- 
tum affatim  benigne,  imo,  quam  curvata,  aliquando  expeditius 
regi.  Nec  tamen  ideo  machinam  ad  os  sacrum  intus  modice 
incurvam  haud  convenire,  dicimus.  Ast  quae  hoc  tempore 
praelongae , ponderosae  turpiter  et  sine  modo  inflexae  forci- 
pes prodierunt , horrida  machinamenta  ipso  aspectu  odimus. 

Qua  quidem  ego  forcipe  utor,  cujus  etiam  ope  cunctos 
difficiles,  hac  quadam  arte  superabiles  partus,  coram  spectan- 
tibus admodum  ad  finem  provexi,  similis  propemodo  Lea- 
keanae  vel  Smellianae  cum  nova  curvatura,  duodecim  Yienn. 
pollices  longa  est,  ut  a junctura  quatuor  poli,  cum  quincunce 
ad  manubria , ac  septem  poli,  cum  quatuor  quincun.  ad  lami- 
nas pertineant.  Maxima  laminarum  a se  invicem;  distantia  cum 
inferiorum  , tum  fere  et  superiorum  ramorum  duos  pollic. 
cum  dimidio  aequat.  Proxime  super  juncturam,  quod  summi 
momenti  est , utraque  curva  lamina  admodum  in  latus  flecti- 
tur , quam  prope  curvationem  etiam  in  fine  superiori  habet. 
Manubria  a junctura  in  suos  exitus  continuo  latius  excurrunt, 
adeo , ut  sibi  adposita  infra  duos  prope  pollices  imo  magis 
lata,  caeterum  ex  toto  perquam  crassa  et  solida  sint.  Infra  sul- 
cus circum  manubria  ad  continendam  fimbriam  est,  si  forte 
stringere  competit.  Superior  lamina  inferiori  simplici  arti- 
culo nonnisi  incumbit,  vel  obtuso  angulo  potius  inhaeret,  ac 
nova  ramorum  curvatura  perexigua  est. 

Quod  descriptum  a me  instrumentum , si  ob  brevitatem 
forsan  displicet,  nihil  facilius  erit,  quam  observata  in  singula 
parte  ad  longitudinem  proportione,  aliud  aliquas  pollicis  de- 
cimas vel  aliquanto  supra  pollicem  longius  curare  confici.  Ul- 
tra omnis  forceps  inutili  mole  peccat. 

Sinus  vero  atque  distantia  laminarum  summa  sunt  in  qua- 
vis obstetricia  forcipe  momenta  5 iis  enim  scite  procuratis,  re- 
bus caeterum  paribus,  capiti  prolis  a ferramento  cummaxime 
temperatur. 

Prosunt  exscissae  laminae.  Si  quidem  plenae  singulo  cui- 
que foetui  circumfundi  possent,  distributa  sic  per  caput  to- 
tum pressione  aequabili,  minus  utique  ferri  vis  in  aliquas 
solum  partes  casura  esset.  Quod  autem  quum  fieri  nequit, 
multum  abest,  ut  plena  lamina  prosit,  ut  multo  magis  caput, 
quin  firmiter  amplectatur,  in  quibusdam  punctis  durius  et  pe- 
riculosius opprimat.  Altitudo  cujusvis  laminae  in  antica  parte 
ad  pollicem  cum  quinque  octantibus  excurrit;  et  illius  uterque 
ramus  latitudine  circiter  pollicis  octantem  unum,  altitudine 
duos  tenet ; ut  itaque  reliquum  laminae  exscissum  pateat. 

Tum  commoda  etiam  sit  manubria  inter  et  laminas  pro- 
portio longitudinis;  illa  enim,  ubi  citra  morem  longa  sunt, 
dum  caput  eadem  yi  nimis  comprimitur;  praecisis  contra,  vi- 
rium opus  aucto  impendio  est,  ad  id,  ne  elabatur,  satis  reti- 
nendum. Ligno  insita  manubria  corio  vel  sint  tecta , vel  non 
sint , parum  refert.  Cui  caeterum , si  forte  munditia  exigit, 
novandi  indumenti  commoditas  est,  is  obducta  nudis  vel  ob 
temperandum  sonitum  ex  metallo  praeferat. 

Simplex  porro  juncturae  modus,  pari  caeterum  maeliinae 
constantia  et  securitate,  reliquis  antecellit,  quod  facilior  inde 
et  expeditior  applicatio  cedit.  Propterea  quamlibet  commissu- 
ram cum  clavis  aut  repagulis,  qua  instrumentum  jungi  se  su- 
per infantem  renuit,  donec  alterum  alteri,  singulo  ad  amussim 
puncto,  respondeat,  nullius  usus  aestimo.  Unde , quam  in  for- 
eipum  prima  Anglica  miramur,  simplicissima  junctio  perpe- 
tuo optima  erit,  in  qua,  simul  ac  superior  lamina  cum  angulo 
suo  inferiori  strenue  non  tam  incumbit,  quam  inhaeret  potius, 
brachia  nullo  modo  divelluntur.  Inflecti,  disrumpi  quidem  for- 
ceps , aut  ea  conquassari  foetui  vertex  poterit;  at  nihil  est, 
quod  illius  amplexum  dirimat. 

Laminae  forcipis  ita  sint  incurvatae  oportet,  ut  conjuncto 
instrumento  in  suprema  parte  duas  circa  lineas  a se  invicem 
distent.  Demum,  quo  mollius  ex  rotundo  in  planitiem  margi- 
nes ramorum  exeunt,  eo  perfectius  caeteroqui  fabricata  for- 
ceps est. 

Atque  omnis  a dotibus  istis  haud  vehementer  abhorreas, 

caeterum  qualitercunque  praedicata  forceps  trahi  in  usus  po- 
test ; ut  inutile  videatur , in  describenda  earum  Yna  multum 
morari.  Alioqui  vanum  est , talia  minutatim  verbis  significare, 
quae  plerumque  obiter  maxime  ac  procul  ab  amussi  facta  com- 
parent. 

Verum  non  facile  cedit  enodare  casus  et  momenta,  quae 
genus  adjumenti  hoc  vel  expetunt,  vel  suadent.  Idque  poni- 
mus , duo  ferme  esse  in  pariendo  notissima  extrema , ubi  ar- 
tem succurrere  protinus  et  generaliter  definitum  est,  ut  nec 
circa  modum  auxilii  aliqua  dissensio  sit.  Primum  nempe , si 
inique  infans  ad  partum  compositus;  alterum,  si  talis  natu- 
ralium angustia,  aliave  vitiosa  constitutio  officit,  ut  foetum 
ex  toto  nasci  nullus  modus  sit.  Verum  inter  innumeras  alter- 
utrius erroris  species  et  fluxas  vicissitudines , procul  dubio, 
aliquae  intercurrunt , ubi  partus  aut  omnino  non , aut  certe 
opportuno  tempore  non  aliter  cedit , quam  adveniente  forin- 
secus additamento  virium , quale  pro  multiformi  positione  ad 
efficiendum  munus  absolute  requiritur,  eatenusque  opportu- 
num modo  erit,  quatenus  debitam  naturae  vim  ad  partum  ali- 
quando seu  recto  tempore  solvendum  suppleat,  seu  in  iis  or- 
ganis, per  quae  promoveri  pars  debet,  aut  in  movenda  parte 
ipsa,  impeditiones  et  obstacula  superet.  Quod  vero  ut  impe- 
trare recte  confidas,  oportet,  ut  ambigua  res  illos  limites  te- 
neat, quos  intra,  per  naturales  meatus  et  adjecta  simpliciter 
vi  externa , opem  ferre  ars  etiamnum  potis  sit. 

His  praemissis , miramur , tot  medicos  ex  harum  rerum 
quaque  singula  prorsus  immittendae  forcipis  necessitatem  ex 
definito  praestituere,  quamvis  pleraque,  quae  illius  subsidium 
aliquando  expetunt,  nonnisi  sub  parturitionis  ipso  actu  cog- 
noscantur et  maturescant. 

Namque  non  satis  est  scire  , pollicis  aliquas  partes  nimis 
angustam  pelvim  esse  5 sed  foetus  caput  etiam , illius  molli- 
tiem ac  situm , matris  porro  habitum  et  valitudinem , nixus 
deinceps,  eorumque  efficaciam,  tum  perennitatem  forte,  com- 
putare decet.  Verum  cuncta  haec  in  languida  parturitione,  ut 
crebrius  fit,  non  alias,  quam  ex  laboris  ipso  progressu,  in  no- 
titiam cadunt. 

Ut  igitur  forcipis  applicandae  necessitudo , seu  certe  op- 
portunitas , et  rectum  momentum  comperta  et  intellecta  ha- 
beantur , mechanice  modo  agere  artificium  nihil  complet. 
Plurimos  noyos  in  eo  reprehendimus  , quod  multa  nece  sae- 
pius properanter  et  sine  ratione  forcipe  utantur.  Rarius  iri 
mora  peccant.  Nec  infitiamur  tamen , quosdam  alios  vel  ob 
ineptiam  in  adhibendo , yel  propter  yituperabiles  alias  causas 
matrem  et  prolem  negligere  aliquando,  quae  eadem  servari 
potuissent.  Circulatorum  stulta  jactantia,  omnia  se  compla- 
nare digitis,  omnique  in  partu  impune  instrumento  carere, 
despicienda  silentio  est. 

Sunt  quin  imo  casus  etiam , ubi  ad  ferramenti  usum  com- 
pellimur, spe  licet  successus  pleni  quam  maxime  ambigua. 
Infante  quippe  , dum  forceps  admovebatur , etiamnum  vivo, 
dein,  quo  traducitur,  intra  tempus  emortuo,  mancum  quodam- 
modo opus  cessitP  Integra  nimirum  felicitas  potissimum  ex- 
spectanda a pelvi  haud  nimis  constricta;  capite  non  altius  in- 
sidente, neque  pergrandi  neque  praeduro,  sed  propemodum 
in  pelvim  depresso  : ubi  universim  partus  insolentia  a vitio  in 
potentiis  vel  earum  defectu,  vel,  quae  naturale  opus  accele- 
rari exigant,  aliis  ex  causis  potius,  quam  a mendosa  propor- 
tione inter  foetum  et  pelvim  oritur. 

Id  praeterea  tenendum , eam  esse  instrumento  structuram, 
Ut  infantis,  etsi  haud  vivum,  semper  tamen  integrum  caput, 
eodem  et  possit  et  deheat  eximi.  Qui  dedita  opera  illud  for- 
cipe conquassat , postea  extrahit , foeda  et  hominis  indigna 
patrat;  namque  aptius  et  magis  humaniter  partus  membra  di- 
vellimus , cum  mitiori  etiam  tractatione  genitricis  , et  quam 
minimo  periculo. 

Postquam  tandem  artificialis  partus , item  adhibendae  for- 
cipis justa  causa  evidens  et  perspecta  habetur ; adstantibus, 
tum  ipsa  etiam  aegra,  prudenter  monitis,  juxta  opportunita- 
tem stratum  et  alia  ,ad  rem  necessaria,  silentio  et  placide  pa- 
rantur , quemadmodum  in  tractatu  de  versione  clarius  ecJis- 
seratum  est. 

Verum  tamen,  ut  communia  curationis  hujus  principia  ad 

singulum  quemque  eventum  queant  referri,  ac  rectissime  im- 
pendi, exordium  ab  historia  ducendum  est,  quo  potissimum 
modo  caput  in  parturitione  a natura  evolvitur ; namque  tra- 
ductio illius  per  forcipem  nihil  aliud  sit , quam  naturae  ex 
arte  affectatio , quatenus  datur , illaque  sola  operi  ad  suos  ri- 
tus perficiendo  impar  erit. 

CAPUT  SECUNDUM. 

BREVIS  DESCRIPTIO  NATURALIS  CAPITIS  PER  PEL- 
VIM TRANSITUS,  PRAESERTIM  OPE  FORCIPIS. 

Quoquo  demum  modo  infantis  integrum,  ac  junctum  trunco 
caput  ponere  supra  pelvim  natura  suevit,  ita  etiam  id  ip- 
sum caput  promovere  per  pelvim  et  potest  et  solet;  proviso, 
quod  necessitatum  ea  duntaxat  conditio  sit,  ut  nec  in  spatio, 
nec  in  partium  compagine  neque  in  vigore  et  ducatione  ni- 
suum quidquam  nimis  peccet,  aut  quod  necesse  sit,  omnino 
deficiat. 

Ad  paucas  sane  pactiones  in  exsolvendis  productis  suis  ad- 
stricta  natura  est ; quae,  uhi  satis  suppetunt,  continua  ea  tota- 
que in  procreando  versatur,  ut  opera  sua,  etsi  nullum  itidem 
recte  atque  aliud  producat,  illorum  tamen  omne  singulum  ad 
genus  suum  regat  et  perficiat : tardius,  celerius,  vel  facile,  vel 
difficile.  Sed  in  hoc  aestimando  sensus  nostri  et  ratio  quam 
maxime  fallunt.  Nihil  namque  in  natura  faciliter  aut  difficili- 
ter fit;  sed  quidquid  fit,  simpliciter  fit. 

Quae  amplissima  animadversio  quammaxime  ad  foeturas 
animalium  atque  hominum  spectat.  Donec  enim  summa  ad 
quamque  parturitionem  momenta  praesto  sunt , cuncti  fluunt 
partus,  quamquam  nec  ullus,  quoad  tempus  et  modum,  om- 
nis cum  alio  congruat. 

Partus  hreve  tempus  et  sine  notabili  molestia  incedentes, 
vocari  faciles,  id  capitur  quidem;  partus  manifestis  prope- 
modo  notis  instantes,  ut  natura  plerumque  commode  expe- 
diat, omnium  haberi  optatissimos,  nemo  miratur;  at  ex  in- 
numeris rationibus,  quae  momenta  illa  perpetuo  mutant,  ali- 

quas  modo  ad  arbitrium  sibi  seposuisse  homines , tum  rebus 
male  intellectis  confusum  effinxisse  exemplar  sibi,  ad  quod 
naturam,  sin  unquam  ipsa  agere  suum  opus  audeat,  possitque, 
dementer  constringunt,  adeoque  incredibili  stoliditate  arctis- 
sime et  citra  sui  ipsius  aeternos  ritus  coercuisse ; id  tandem 
alienissimum  videretur,  nisi  arrogantia  et  prona  in  opinatio- 
nes mens  mortalibus  communissima  attributa  essent. 

Ad  puerperii  nempe  commoditatem  genitale  eam  habet  am- 
plitudinem, ut  plenus  foetuS,  seu  maturitati  proximus,  ex  lon- 
gitudine sua  tute  eo  possit  emergere.  Haecque  in  materno  sinu 
infantis  positio , ut  illo  more  in  partum  procedat , inter  omnes 
frequentissima  est.  Foetus  quippe  transversa  tota  locatio  raro 
contingit.  Neque  fieri  tunc  ex  natura  partus  potest,  nisi  ini- 
quus situs  vi  extrinseca  internave  fuerit  digestus,  ut  postea 
infans  clunibus  vel  pedibus,  vel  capite  forsan,  in  pelvim  deor- 
sum agatur. 

Dimidio  praegnationis  stadio  vix  emenso,  foetus  ut  pluri- 
mum capite  ad  portam  pelvis  adest.  Attamen  constans  ista  in 
perfectioribus  animantibus  positio  (alia  enim  a lege  solum 
aberrat)  mechanicam,  ut  aliqui  opinantur,  explicationem  non 
agnoscit.  Ad  nostrum  interea  scopum  satis  est,  ut  sciamus, 
prorsus  fieri  talia. 

Uti  demum  partus  appropinquat,  amnion  imminuitur,  foe- 
tus augescit , et  paullatim  in  utero  pressius  continetur ; tum 
earum  rerum  mora  et  incremento,  item  aliarum  virium  nova 
exsurrectione  et  accessu  evenit,  ut  infans  initio,  pro  reciproca 
gravitate,  forma,  et  junctura  capitis  cum  collo,  illiusque  mo- 
bilitate, in  alterutrum  certis  legibus  commensum  organicum 
situm  cogatur,  uterique  interea  patefacto  ore  ita  prodeat : Ca- 
pitis nempe  capillata , quodve  raro  contingit , non  capillata 
plaga,  plus  minusve  recta  in  pelvim  cubat.  Quoque  perfectius 
prior  adest  situs,  eo  pressius  nititur  mentum  sterno  ac  pectori, 
verso  quidquam  in  alterutram  axillam  ore , eo  propius  instat 
occiput , eo  promptior  tota  parturitio  est.  Quanto  plenius  al- 
tera positio  occupat;  tanto  magis  inferiore  plaga  adpressum 
occiput  supremo  dorso  est,  tanto  enixius  facie  ad  latus  con^ 

Tersa  prominet  mentum;  eo  tolerabilius  etiam  hac  positione 
exsolvit  natura,  dummodo  tale  spatium  et  robur  virium  sit, 
quale  propemodum  pro  partu  etiam  generis  prioris  debet  esse. 

In  utroque  partus  modo  infantis  frons  super  pelvim,  et  in 
illius  apertura  ita  residet , ut  ex  priori  specimine  vultus , in 
altero  eminentius  capillata  regio,  utravis  conversa  sursum 
fere  , alterutrum  latus  matris  aspiciat , recta  propemodo.  Id- 
que  vel  ob  reciprocam  conformationem  partium,  et  consisten- 
tiam  reliquasque  conditiones,  foetu  pleno  aut  maturato  prope, 
item  laudabiliter  figurata  pelvi,  vix  alias  potest.  Nec  facile, 
re  ita  comparata,  caput  secus,  quam  designata  plaga  alteru- 
tra , unquam  proprie  et  totum  in  partum  vergit ; ut  mirabile 
sit , obstetricantes  in  Auriculari  Partu , quo  caput  alterutro 
latere  in  pelvim  componunt , adeo  desudare.  Ilosque  foetus 
ex  illorum  sapientia  tam  frequentes  ferme  credas,  quam  prae- 
missos vertice.  Convertunt  nempe  infantum  capita  ad  cardi- 
nales plagas  quatuor , quibus  in  globo  terrarum  tempestates 
coeli  numerant.  Exilis  disparitas ! Talem  collocationem  foe- 
tus nisi  capitis  ipse  cum  collo  modus  juncturae  refutaret, 
quidnam  si  diceremus , tot  inter  partuum  millia  haud  un- 
quam  unum  exstitisse  praeversa  aure. 

Interdum  vero  infans  per  pelvim  ita  transit , ut  praebitis 
primo  ad  pelvim  clunibus,  genubus  pedibusve , omnium  ulti- 
mum caput  sequatur.  Atque  in  hoc  etiam  parturitionis  genere, 
ut  praeverso  capite  solet,  maxilla  inferior  tandem  sterno  ad-* 
primitur,  sed  differentia  quadam,  ut  infimus  vertex,  et  oc- 
ciput passim  formari  eo  situ  in  obtusum  conum  non  possit, 
Quapropter  ad  functionem  insignis  quaedam  commoditas  de- 
ficit. Verum  in  ista  quoque  foetura  capitis  ad  truncum  singu- 
laris innixus  et  positus , quo  aptissime , minimoque  cum  pe- 
riculo , hac  directione  enitatur , summum  pondus  habet.  Pa- 
rum nihilominus  in  gravissimam  rem  respectavere  periti ; qui 
enim  fieri  posset  tam  in  naturali  partu,  quam  in  artificiali, 
ut,  quam  primum  in  propinquo  pedes  sunt,  protinus  foetum 
arripiant,  iisque,  donec  valent,  sine  modo  deorsum  trahant, 
Qua  ruditate  pectus  yel  a mento  dimovent,  vel  hoc  ne  unquam 

attingi  et  niti  sterno  ac  pectori  queat , inepte  prae  vertunt. 
Unde  infantes,  proni  ad  partum  pedibus,  ex  quo  nascuntur, 
plerumque  moriuntur.  Ita  fit  ex  re  ipsa;  sed  persaepe  cuncta 
in  pejus  mutat  inconsulta  properatio. 

Caput  infantis , sive  primum  prodeat,  ultimumve,  perinde 
ac  truncus,  ejusque  singulatim  pars  omnis,  non  quidem  sim- 
plici, sed  progressivo  motu,  simul  ac  in  gyro,  per  naturalia 
eluctatur.  Interim,  quam  mente  fingito,  spiralis  ista  linea  in 
quovis  puncto  alia  atque  alia  erit;  circuli  quippe  majus  mi- 
nusve,  si  summum  infimumque  illius  punctum  in  eodem  esse 
plano  ponimus,  descriptura  segmentum.  Sed  ne  ista  imago 
infantem  ejusque  iter,  uti  per  spatia  pelvis  migrat,  describit 
omnimode;  ipsa  enim  spiralis  linea  insuper,  ceu  variis  ex  lon- 
gitudine curvata  flexubus , comprehendi  animo  debet , quum 
etiam  uteri  et  pelvis  , qua  foetus  movetur , curva  cavitas  sit, 
ipsaque  pelvis,  in  omni  suae  altitudinis  varietate,  variam  quo- 
que amplitudinem  habeat. 

Complicatissima  haec  et  motus  et  directionis  ratio,  qua 
pmnis  partus  aeternum  movetur  regiturque , a propriis  pen- 
det potentiis:  ab  uteri  praesertim  et  vaginae  contractionibus; 
a congrua  structura  naturalium;  a recta  inter  pelvim  et  foe^ 
tus  caput  proportione ; a corpore  infantis  , ejusque  adscita 
forma  et  situ.  Id  enim  vero  Viennensi  obstetriciae  scholae 
meriti  est,  quod  ista  naturae  lex  perpetua  primum  ibi  detecta 
et  aestimata,  quodque  summum  est,  inventa  aliquando  mille- 
€jue  experimentis  tentata  veritas  mox  etiam  in  usum  artis 
conversa  fuerit  et  communissima  exercitia.  Huic  beneficio 
simplex  nunc  et  mansuetissima  partum  suscipiendi  super* 
structa  constans  scientia  est. 

Permulti  scriptores  foetus  iter  per  sinum  matris  docte  nar- 
rant, ac  plaudentes  sibi  clam  se  speculatos  naturam  esse,  cir- 
cinantes mox  majorem  capitis,  mox  minorem  diametrum  , in 
similes  nunc,  mox  in  dissimiles  lineas  ponunt,  foetusque  ex 
matribus  obscura  doctrina  ita  explicant,  ut  propria  sibi  parum 
aeque  sensa  constent , ac  naturae , dum  forte  indiget , quid- 
quam usus  inde  vel  auxilii  advenit.  Caput  foetus  scilicet  neque 

geometricam  superficiem  refert  neque  figuram  crucis.  Pelvis 
ipsa  infinita  dimensione  variat,  et  inter  omnes,  quotquot  co- 
gitantur, cavitates,  mensurari  impatientissima  est.  Quare  non- 
nisi regiones  significamus , quibus  caput  mutabiliter  ad  par- 
tum praesit;  postea  statuimus,  quemadmodum  pro  primo  suo 
in  aream  ingressu , subsequis  in  pelvi  stationibus , paullatim 
in  varios  dirigatur  circuitus.  Solus  quippe  sectionis  cujusdam 
in  capite  totus  ambitus,  data  simul,  qua  incubat,  positione, 
comparatus  ad  totam  alicujus  in  pelvis  quacunque  altitudine 
postulatae  sectionis  circumferentiam,  cujus  pariter  determi- 
nata directio  sit  ; porro  obstacula , ceu  totidem  adversus  po- 
tentiae , harumque  in  diversa  regione  pelvis  incrementa  vel 
decrementa  vel  defectus  : haecce  nimirum  inter  se  propemodo 
computata,  haecque  sola  ostendunt  tantisper,  quanam  ratione, 
in  variis  pariendi  stadiis , moveri , dirigi , quamque  cogi  in 
formam , caput  et  truncus  debeat.  Sed  variant  pleraque  ista 
quovis  progredientis  laboris  momento,  plus,  minusve;  cele- 
rius vel  tardius : pro  varia  crassitudine  et  situ  foetus ; pro 
constitutione  matris , et  genitalis  habitu , pro  energia  nixus, 
et  commutatione  tandem,  quam  subire  membra  sub  partus 
processu  necesse  est. 

In  tam  magna  conditionum  rerumque  in  utrisque  conspi- 
ratione et  reciproco  influxu , ac  quidem  in  matre : aptis  uteri 
contractionibus , et  universali  parturitionis , praesertim  ab 
actione  musculorum  ventris , adaucto  nisu ; tum  pelvis  , et 
quarundam  genitalis  partium  mollium  renisu  5 item  in  foetu : 
illius  quippe  convolutis  et  ad  caput , ad  pectus  et  abdomen 
propius  appressis  extremitatibus ; mento  pectori  fortiter  in- 
nixo 3 reflexis  brachiis,  et  manubus  juxta  buccas  ad  os;  fuL 
tis  in  profundum  occiput  humeris  et  scapulis,  propinquus  par- 
tui infans  in  solidum  feriri  e , mollius  et  sequacius , velut  non 
articulatum  coniforme  corpus , cujus  obtusus  apex  pelvi  pro- 
pemodum,  basis  vero  adversa  fundo  uteri  est,  ita  subigitur  ac 
comprimitur , ut  nisuum  impetus  in  columnam  maxime  ver- 
tebrarum , hincque  porro  sese  in  pelvi  contiguum  caput  ex- 
serat. Yerura  capite  quodammodo  in  oram  pelvis  assumpto, 

dum  quippe  in  motu  infantis  non  ea  prorsus  ratio , maxime 
quoad  capitis  et  trunci,  utriusque  singulam  progressionem  et 
circumversionem  est,  ita  quidem,  ut  capite  non  nisi  secundum 
axim  suum  in  axim  supremae  orae  pelvis  inhaerente,  ac  ex  ea 
ferme  ad  exitum  provecto,  infantis  supremum  pectus  et  axil- 
lae longissima  sua  linea  nunc  eandem  oram  expleant,  quam 
adaequate  prius  occupaverat  caput;  haecque  reciproca  dissi- 
militudo per  totum  pariendi  actum  valet,  quo  usque  foetus  ex- 
cidit, vel  procedit  saltem.  Atque  ita  vario  motu  et  directione, 
adeoque  integravi  nixus  et  accommodo  renisu  partus  plerum- 
que absolvitur.  Sed  possunt  innumerabiles  etiam  vicissitudi- 
nes in  quovis  partus  momento  id  efficere,  ut  plura  minus  be- 
nigne cedant,  et  tempore  et  modo,  varia  ab  occasione,  vel  ex 
foetu,  vel  matre,  vel  ex  utroque,  tum  praesertim  ab  indole 
nixuum , et  renisu  ex  pelvi  et  foetu  vel  partibus  aliis , unde 
fieri  potest,  ut  nisus  seu  ex  se,  seu  cum  noxa  unius  vel  plu- 
rium viscerum  degenerent , et  labantur , satis  interim  con- 
stante renisu  ab  infante  et  rudiore  pelvi,  ejusque  carne,  ita 
quidem , ut  renisuum  vis  non  modo  tantum  obsit , quantum 
decet , sed  vim  vitalem  novam  et  ad  pariendurn  specialiter 
necessariam  vincat  demum,  et  conficiat  cum  damno,  quin 
imo  cum  destructione  interdum  ipsius  ejusdem  organi,  unde 
pariendi  omnis  potentia  oritur  et  exit. 

En  generalia  ferme  et  quaedam  gravissima  momenta  partus 
naturalis , ubicunque  forcipe  aliove  adjumento  ars  iniquitates 
corrigere  vel  levare  debet;  propterea  nempe,  quod  illis  in 
tempore  locoque  superandis  natura  sola  haud  sufficiat. 

CAPUT  TERTIUM. 

CONTINUATIO  DE  APPLICATIONE  AC  USU  FORCIPIS.  . 

Tali  videlicet  modo  rerum,  ut  forcipis  abusu  fortunae  spes 
sit , hoc  aliquid  est , ut  inserendi  primus  conatus  plurimum 
sine  molestia  fiat , eaque  non  reluctanter  immissa , nec  re 
alia  impedita , caput  facile  quoque  eadem  comprehendatur. 
Nunquam  vero,  etsiamsi  ad  naturam  ampla  pelvis  sit,  forci- 
pem opportune  admovebis,  donec  caput  mobile  super  pelvim 

nutat.  Qui  prolongato  quantumvis  ferro  excipere  se  in  excelso 
foetum  gloriantur,  nunquam  reputaverunt,  jam  ex  situ  ipsius 
capitis  vacuum  propositum  esse.  Utpote  caput  hic  fronte  et 
facie  conversa  ad  latus  et  sursum  instat.  Ponimus  nunc , ma- 
chinae utram  laminam  ex  alterutro  latere  pelvis , alteram  in 
opposito  ad  caput  duci  5 sine  dubio  alterutra  super  frontem  et 
faciem,  altera  retro  et  infra  moveri  juxta  occiput,  huic  apponi 
ad  idemque  sustineri  deberet.  Quod  quidem  fieri  nequit;  ea- 
que  impeditione  forceps  universim  nec  admitti , neque  im- 
poni potest. 

Atqui  si  forte  altius  caput  aliquamdiu  ferro  contines,  certe 
conquassari  vultum  haud  evitabis , quin  ad  validissimos  tra- 
ctus nonnihil  sequuturum  onus  sit;  quoniam  recte  per  af- 
flictus illos  caput  ex  sede  sua  et  directionis  commoditate  ex- 
pulsum, vi  pressionis  in  ipsissima  ea  plaga  augmentum  capit, 
ubi  competentius  idem  minui  oportet.  Quando  autem  laminas 
capiti  propemodum  ex  utroque  latere  accommodare  tendis ; 
ante  omnia,  apprime  etiam  configurata  pelvi , promontorium, 
os  coccygis  una  cum  perinaeo , tollenda  e medio  sunt.  Stre- 
nuus aliquantum,  neque  quotidianus  labor! 

Quo  itaque  forcipi  locus  sit,  necesse  est,  ut  caput  ex  am- 
bitus sui  quadam  parte  pelvis  orae  firmius  inhaereat  jamjam. 
Quodsi  apte  contigerit , ut  ossa  parietalia  aequabiliter  com- 
prehendantur in  apertura,  mollius  utique  cedet  ferramenti  ap- 
plicatio. I11  quo  cavesis , ne  deceptus  forsan  tumiditate  cranii, 
quae  in  extincto  etiam  foetu  saepius  adest,  aut  inductus  veri- 
tate galeati  tumoris,  caput,  quam  reapse  est,  profundius  jam 
descendisse  credas. 

Atque  forcipis  applicandae  generatim  hic  modus  est : Pa- 
riens , utres  exigit,  commode  tecta  recumbat,  et  obstetri- 
cans et  ministrantes  ita  gerant , ut  in  versione ; ni  fortassis, 
ut  decentius  fit,  caput  promoveatur,  manente  aegra  in  pri- 
stino lecto  situque  fere  in  dorsum,  vel  in  latus  composito. 
Sed  nudare  sibi  tantum  in  hac  opera  ac  in  conversione  bra- 
chium, haud  necesse  est. 

Ante  omnia  rursus  exquiratur  caput,  quaeque  forte  in  pro- 

pinquo  jacent,  alia  membra.  Nunc  enim  confirmanda  quaestio 
est,  num  uti  forcipe,  qualem  primo  insinuare  laminam,  qua- 
que pelvis  in  regione  Congruat.  Aliquando  primus  conatus 
noti  proficit;  dum  caute  nova  loca  quaerere,  et  tentare  decet 
cum  laminis , donec  quacumque  opportunitate  instrumentum 
pertinuerit.  Plerumque,  quoad  impeditio  fert,  illud  capiti  ad- 
ponitur  juxta  utrumque  latus,  ut,  nisi  recta  sit,  qua  utimur, 
forceps,  ramus  laminae  longior  propius  vergat  ad  vultum, 
utraque  lamina  capiti , quemadmodum  illud  saepissime  pelvis 
excipit,  ita  incumbente,  ut  a vertice  et  occipite  super  fron- 
tem satis  ac  tempora  quiddam  directa  ad  mentum  sit.  Verum 
foetu  primum  prodeunte  cum  trunco,  ubi  demersum  satis  ca- 
put forcipe  evolvimus , hac  plurimum  in  opera  id  competit, 
ut  fere  a mento  super  bregmata  et  verticem  laminae  tendant. 

Quoniam  porro  Caput , quo  minius  etiamnum  in  pelvi  de- 
scendit, eo  minus  quoque  obversami  faciem  ad  os  sacrum  ha- 
bet;  sponte  noscitur,  lineam  juncturae  forcipis  (dum  conclu- 
sum hoc  instrumentum  inferiori  sua  lamina  recumbere  in 
plano  fingimus) , perpendiculariter  incidentem , cum  alia  iti- 
dem recta , quam  ex  quopiam  puncto  ossis  sacri  ad  punctum 
aliud  in  superficie  interna  commissurae  pubis  pariter  insistere 
e perpendiculo  accipimus , eo  propius  parallelam  fore , quo 
propinquius  ad  exitum  caput  tendit;  ideoque  vultus  deorsum 
jam  magis  vertitur  sursumve.  Eadem  vero  illa  linea  in  geni- 
trice, recte  incumbente  ex  dorso,  eo  longius  in  alterutrum 
latus  declinabit,  quo  sublimius  insidet  caput,  facie  lateri 
matris  alterutri  adversa , adeoque  a sacro  remota , ac  sublata 
magis. 

Quod  inter  partus  praeversa  facie , eosque , ubi  vertex 
praeest,  quando  per  naturam  fiunt,  discrimen  observatur;  id 
ipsum  ferme  obtinet , dum  raro  eventu  finiri  per  artem  de- 
bent, ac  quidem  potissimum  ratione  modi,  quo  forceps  im- 
ponenda est.  Oportet  scilicet,  laminas  ex  vultus  quapiam  re- 
gione trans  capitis  latera  versus  infimum  verticem  et  occiput 
admittere.  Reliqui  in  labore  iidem  ritus  prope,  ut  in  tali  partu, 
dum  evolutio  suapte  natura  fit.  Atque  hunc,  quem  primum 

speculatus  6um,  communissimum  modum,  quo  natura  facie 
anteversa  partus  perpetuo  orditur,  moderatur,  ac  perficit,  in 
tertio  libro  harum  commentationum  scriptum  dedimus. 

Quaevis  lamina,  antequam  pelvi  admovetur,  animali  tem- 
perie caleat , et  in  exteriore  planitie  pingui  humore  liniatur. 
Deinceps  obstetricans,  ne  digitos  et  manum,  eeu  praemissos 
cuique  laminae  exploratores  et  indices,  absque  illitu  insinuet, 
non  opus  monitore  habet. 

Namque  digiti,  qua  licet,  machinam  praecedant,  ut  ad 
caput  tute  illam  pertingere  , nec  periculoso  errore  deviare 
inter  vaginam  ut^rique  cervicem  prodant.  Etsi  enim  appli- 
cando ferro  haud  sit  locus,  antequam  uteri  os  utcunque  con- 
sentiat; raro  tamen  ad  ordiendum  opus  dilatationis  finem  ex- 
spectare a natura  licet,  quia  in  tali  causatione  os  ampliari  ex 
toto  vix  accidit.  Caeterum,  quae  hucusque  de  inducenda  prima 
lamina  monui,  apposito  sensu,  etiam  ad  alteram  pertinere, 
aliunde  clarum  est. 

Tandem  in  universo  negotio  oportere , ut  maxime  respi- 
ciatur,  ubinam , ac  quemadmodum  utra  lamina  pro  soliditate 
capitis  et  situ,  yel  pro  diversa  forma  pelvis  in  singulo  quo- 
quo casu,  hac  vel  illa  regione  aptissime  sit  immittenda,  ut 
cum  altera  commodissime  incidat;  deinde  instrumentum,  pre- 
mente nixu , haud  longius  inferendum  esse , ut  illud  ad  mo- 
menta satius  immotum  relinquamus ; item  laminas  nequid  in- 
tus adigendas , sed  sensim  experiundo  insinuandas  esse , ut, 
pergens  suam  viam  ad  suum  utraque  locum , extremitate  ma- 
nubrii curvam  describat ; haec  enim  vero  ex  partium  reci- 
proca compactura  percipiuntur,  nec  tam  tradi  sermone,  quam 
edisci  ab  exercitio  possunt.  Omnis  in  universum  technica  non- 
nisi usu  docetur,  ac  comprehenditur;  ut  plurimum  etiam,  qui 
in  minutiis  rerum  particulatim  tractandis  ac  perscribendis  sese 
maxime  gnaros,  patientissimosque  probant,  iidem  ipsissimi, 
ubi  agere  manu  obvenit , mirificam  ineptiam  produnt. 

Quo  facilius  et  accuratius  ferramentum  se  accommodat,  eo 
probabilius  ex  more  res  succedit;  ubi  adversum  obtinet,  dif- 
ficilis laboris  et  incerti  exitus  suspicio  subest. 

Illatas  laminas , postquam  utraque  modice  huc  illuc  ten- 
tata  est , ut  nihil  quapiam  suspecte  obstare  vel  comprehendi 
sentias,  caute  in  juncturam  ducito.  Id  quod  in  forcipe  cum 
Smelliana  commissura  velut  sponte  incidit,  adeo,  ut  foetus 
caput  simili  machina  citius  propemodo  sublatum  habeas,  quam 
eodem  partu  alia,  firmata  clavo,  forceps  redacta  in  conjunctio- 
nem foret. 

Quicunque  structuram  instrumenti  sui,  partium  illiusque 
portiones  recte  novit,  ipso  jam  ex  modo,  quo  se  claudi  sinit, 
atque  ex  situ  manubriorum  abunde  sentiet,  quorsum  evadant, 
item  quousque  super  caput  distent  laminae.  Atqui  distinctius 
sapere  haud  datur , nec  graduum  artificiosa  mensura , neque 
alio  quovis  apparatu , quo  simplicem  ac  bonam  machinam  de- 
formem et  inhabilem  fecerunt.  Namque  caput  paullo  quan- 
tumvis aliter,  ac  oportere  somniant,  ad  partum  demissum; 
lamina  forcipis  unam  alteramve  lineam  huc  illuc  directa ; tu- 
mor galeatus  major  vel  minor  aliquanto;  caput  diversa  dire- 
ctione nonnihil  vel  compressum  vel  turgidum;  quin  imo  for- 
ceps ipsa  paucas  lineas  altius,  vel  profundius  admota,  ut  in- 
finitae aliae  mutabilitates , intervalla  manubriorum  insigniter 
variant,  quin  tamen  quispiam  sana  mente  ex  eo  de  capitis 
vera  magnitudine,  multo  secius  de  residuo  illius  ad  compres- 
sionem spatio  judicet.  Undenam  noscitur  tandem , ex  proni- 
tate,  qua  caput  primo  se  comprimi  patitur,  recte  omnino  illius 
volumen  computari? 

Ex  communicatione  dumtaxat  forcipis  simplicissimae,  quae 
igitur  nec  longitudine  peccet,  nec  mole,  seu  potius  ex  ipso 
ab  manubriis  instrumenti  in  medici  manus  transeunte  sensu 
quaedam  empirica  in  re  perceptio  est.  Haec  scilicet  varia- 
bilis sors  est,  ut,  dum  certissima  doctrina  res,  quae  extra 
nos  sunt,  acriter  definimus,  eorum,  quae  in  nobismet  intus 
fiunt , pleraque  non  intelligamus.  Nescit  ergo  sana  mens  pa- 
radoxa metra.  Usque  dum  foetus  in  genitrice  latet,  frivola  ad 
mensurandum  ista  nugamenta  sunt ; sed  enixo  capite , nunc, 
si  libet,  res  quaqua  simplicissima  linea  finitur,  neque  opus 
ostentatione  est. 

Immissa  forceps  rite  prehensis  ac  moderata  vi  manuum 
coactis  manubriis,  capiti  foetus  ita  apprimitur,  ut,  dum  mo- 
veri illud  occipit,  instrumento,  quantum  opus  est,  continea- 
tur, ne  facile  elabi  queat;  porro,  ut  ex  oppositis  duabus  pla- 
gis ita  comprimatur,  quemadmodum  fieri  mutua  inter  par- 
tes ratio  sine  damno  infantis  sinit,  vel  inexorabilis  necessi- 
tudo exigit. 

(luodsi  per  indicia  praescitur,  partum  difficilem  et  longin- 
quum fore,  necesse  est,  ut  ad  confirmandas  laminas,  uti  ad- 
jacent, circum  manubria  fimbria  ducatur.  In  quem  finem,  ut 
aequabilis  perpetuo  pressio  sit,  tentata varia  cuneorum,  cocli- 
learumque  supellectili,  claustra  demum  ad  machinas  pro  ex- 
trahendis dentibus , in  forcipem  obstetricantis  congesserunt. 
Verum  hujusmodi  opificia  in  ferro  ad  usus  proviso  delicatis- 
simos non  solum  inutilia,  sed  cummaxime  nocifera  sunt,  quod 
inter  artificem  et  vivum  plerumque  foetum,  quem  per  machi- 
nam tractat , sensus  et  perceptionis  commercium  obtundant, 
et  praepediant.  Partu  difficili  alioquin  laminae  sensim,  quous- 
que possunt  propius  sibi  invicem  debent  adduci , ut  obstetri- 
cans sibi  gratuletur,  dum  forceps,  quin  tamen  caput  excidat, 
appropinquantibus  manubriis  sensim  coarctetur.  Nec  ullum 
quo  simile  quid  obtinet,  non  grave  momentum  est* 

Neque  id  agitur,  quo  simpliciter  et  inconsiderate  trahas, 
sicuti  multi  artifices  exclamant,  imo  transigunt;  sed  oportet, 
ut  ad  invitationem  naturae,  nixuum  cum  assensu  et  adju- 
mento, peCque  intervalla,  quatenus  licet,  et  paulatim,  et  com- 
mode , et  constanter  caput  moveatur.  Obstetricans  quippe 
interceptum  illius,  et  progredi  certis  punctis  impeditum  am- 
bitum ab  offendente  ambitu  pelvis  hac  illae  commovendo  ex- 
tricat , idque  propemodo , ut  a natura  consuevit : motu  pro- 
gressivo et  in  gyro  simul* 

Atque  modorum,  queis  cum  forcipe  in  caput  agitur,  haec 
ratio  et  summa  est:  primum,  ut  illud  sub  machinae  compressu 
ex  una  lamina  ad  oppositam  in  angustius  volumen  cogatur; 
contra  aliis  locis , ubi  pressio , aut  similis  resistentia  abest, 
pro  rerum  varietate  elongetur  et  intumescat  ; deinde,  ut  recte 

semel  inter  laminas  comprehenso  capite  exserens  se  ad  ma- 
nubria potentia  (quatenus  haec  ferramento  haud  aliter , quam 
quodam  colligante  se  cum  foetu  vinculo  utitur)  id  ipsum  cum 
eventu  motus,  vel  sine  eo  tendere  faciat,  quo  nititur  vis ; 
postremo,  ut  caput,  multimodis  vectis  motibus  variaque  con- 
fluente et  temperata  sensim  rotatione , ex  diversis  suae  super- 
ficiei punctis , ad  alia  sensim  puncta  peripheriae  pelvis  mol- 
liter inclinetur  moveaturque. 

Quibus  in  rebus,  ubi  nempe  impeditio  inprimis  ab  angu- 
stia genitalis  exit,  ad  perficiendum  opus  certe  necesse  est,  ut 
propemodo  comprimatur  caput.  At  quousque  comprimamus, 
id  a fabrica  instrumenti  pendet,  a capitis  varia  duritia,  et  se- 
quacitate , ossiumque  inter  se  susceptione ; item  a gradu  et 
modo  exserendae  vis;  dumque  motus  ex  natura,  vel  per  ar- 
tem insequitur,  ab  eo  potissimum,  quaenam  in  locis  difficulta- 
tes obveniant , quarum  occursu  non  solum  aliter  comprimitur 
caput,  aliasque  formas  recipit,  sed  ipsa  sub  forcipe,  sin  saltem 
clementer  ac  idonee  tractetur,  raro  in  eadem,  qua  initio  erat 
susceptum , directione  et  situ  sustineri  ad  finem  potest. 

Illa  capiti  foetus  inflictae  vis  postrema  species , caeterum 
minus  necessaria,  quo  magis  labor  per  naturam  movetur,  nul- 
lam neque  matri  necque  infanti  mechanicam  utilitatem  prae- 
stat. Praeterea  inter  omnes  nequissima  est,  funesta  frictione 
et  contundendo  partes,  aliquando  citra  infantem  turpiter  et 
cum  laceratione  extractas  quoque.  Fit  etiam,  ut  restitet  ca- 
put ; dum , linquente  improviso  forcipe , trahens  potenter  ar- 
tifex retro  se  omnia  sternit,  et  procumbit  humi. 

Multi  nihilominus  magistri  obstetricandi  artem  totam  po- 
sitam in  aspero  hoc  motu  habent.  Ingens  ad  istam  vim  pon- 
derosissimumque  exemplar  forcipis  nuper  vidimus , in  hoc 
quoque  excellens,  quod  binis  jugis  ternisque  ad  trahendum 
peropportunum  sit.  Complures  obstetricantes  eximie  agi  hac 
vectura  invenerunt,  ut  spes  sit,  non  frustra  advenisse  emo- 
lumentum istud.  ' 

In  universum  adtemperati  vectis  motus  in  omni  ferme 
molesto  partu  rem  secure  et  commodissime  absolvunt ; prae- 

terea  parientem  et  operantem  minime  fatigant.  Hisque  va- 
riata arte  exercitis  viribus  foetus  saepe  explicatus  habetur. 
Nec  tamen  indifferens  est , quo  tempore  alia  atque  alia  mo- 
tus species  maxime  impendatur;  sed  agendi  ritus,  et  subtili- 
tates in  omni  arte  neque  sermone  perdisces  necque  docebis. 
Haec  modo  praerogativa  est : in  quacunque  impensione  vis 
nullum  unquam  motum  simpliciter , sed  singulum  alia  mo- 
tionis specie  , ad  varia  momenta  adaequate , adeoque  ex  per- 
mistione  exercendum  esse.  Caeterum , quod  commode  fieri 
potest  cum  mora,  ne  violenterexequere,  ut  cito  fiat.  Genera- 
tim , quo  partui  ab  sua  origine  plus  impeditionis  superat; 
quo  nitenti  intra  laborem  majus  facilitatis  accessit ; quo  va^ 
lentior  etiamnum , quae  foetum  moveat,  inquilina  vis  super- 
est , eo  prudentius  et  cunctantius  versetur  obstetricans.  Quiii 
imo,  dum  caput  ex  strictura  liberatum  justo  vehementius  pro- 
greditur, quod  interdum  fit,  nequaquam  accelerare , contra 
forcipe  aliquamdiu  inhibere  oportet,  ne  alias  major  injuria 
perinaeo  fiat* 

In  tota  etiam  perfunctione  forceps  capiti  ita  accumbat,  vis- 
que in  illud  ea  sit  directio , ut  mentum  idonee  adigatur  ad 
thoracem  , saltem  intempestive  non  abigatur.  Namque  hac 
solum  positione  caput , instrumento  ex  utroque  latere  oppo- 
sito comprehensum,  et  a mento  ad  verticem  prolongatum, 
expeditissime  prodit;  quoniam  ita  ex  altitudine  sua  in  altitu- 
dinem pelvis  instat,  ideoque  illius  altitudo  tota,  comparata 
ad  illam  pelvis,  velut  evanescit* 

Omnis  autem  directio,  ad  quam  foetum  ex  arte  movemus, 
a primo  Opis  exordio  ad  finem  usque  juxta  monstratas  vias  sit 
dimensa.  I11  quo , si  rite  proceditur , ipsa  natura  admonet, 
quum  progrediens  per  curvam  pelvim  caput  descensu  suo, 
post  ascensu,  forcipi  incumbenti  hanc  ipsam  prope  directio- 
nem impertiatur,  sicque  prudentem  medicum  manuducat. 

Forceps,  ubi  nimium  trahitur,  aut  perperam  sedet;  item, 
si  molli  constat  metallo;  si  nimis  plana  et  angusta,  seu  aliter 
vitiosa  est , nonnunquam  caput  subito  deserit , saepe  non  abs* 
que  obstetricantis  culpa.  Verum  etiam  sponte  et  sensim  fallit, 

sine  illius  errore.  Quare  ad  praepediendum , ne  excidat,  sol- 
vere aliquando  laminas  oportet , post  utramque  referre. 

Ligatis  ante  manubriis,  ubi  labor  obstinat,  et  vivere  foetum 
suspicio  est,  vinculum  per  vices  relaxari,  ac  mox  superata 
difficultate  tolli , vel  certe  haud  multum  constringi  debet. 

Ex  omni  ferme  partu  languido  in  partibus  genitricis,  item 
in  cute  foetus  humor  quiddam  deficit : hinc  non  modo  ad  puer- 
perii expeditionem , sed  etiam  ad  alia  proposita  ingestis,  quae 
molliant,  tepidis  ungere  locos  et  lubricare  proficit.  Nimirum 
et  hic  probatur:  juvat  raucedines  oleum. 

Posteaquam  caput  affatim  descendit,  ut  tendi  perinaeum 
et  tumere  et  occiput  prodire  sub  pube  inchoet,  tunc  arte, 
nisi  vitium  pelvis  in  exitu  habet,  non  ultra  opus.  Jam  solvere 
forcipem , laminas  demittere , sustentare  cutem , tum  reliqua 
operiri  a natura.  Rebus  vero  ita  compositis , ut  etiamnum 
continuare  artem,  opportunum  vel  necessarium  videatur,  in 
hoc  propemodo  ratio  agendi  sit,  ut  caput  infantis  cum  for- 
cipe tarde  ac  per  intervalla  super  mollitum  unguine  et  digitis 
comprehensum,  iisque  adductum  perinaeum  ita  ex  pelvi  effe- 
ratur, quemadmodum  a natura  consuevit.  Cunctanter  scilicet 
movendum  occiput  sub  pube;  ne  menti  tamen  ante  tempus  a 
pectore  recessus  fiat.  Postquam  demum  plagae  capitis  capil- 
latae notabilis  pars  sub  pube  emersit;  tum  frons,  super  oc- 
cygis  et  ossis  sacri  inclinationem  admodum  progressa  (quo- 
niam ex  adverso  nihil  obstat , capitisque  cum  collo  mobilis 
junctura  est),  simul  ac  occiput  infra  pubem  totum  egreditur, 
ita  ferme  ad  curvum  directa  linea  super  perinaeo  levari, 
eximi  et  aliquantum  moveri  in  gyrum  debet,  ut  in  omni  vul- 
gari partu  pleraque  ad  exemplum  sponte  fiunt.  Quodsi  pror- 
sus inter  subsidia  artis  natura  officiose  protegit , nec  in  omni 
opere  quidquam,  donec  licet,  sine  illius  invitatione,  auspi- 
ciis , nixuumque  assensu  committitur ; labor  saepissime  for- 
tunam habet. 

Ultimam  hanc  partus  stationem,  postquam  obstetricans  forte 
inflexis  hucusque  genubus,  operatus  est,  corpore  erecto  per- 
agit. Nunc  manubria  instrumenti,  item  et  laminae,  ex  quo 

caput  sensim  transmovetur  , ad  eam  prope  lineam  verticalem 
reducantur , quam  utraque  primam  ad  immissionem  tenebat. 

Ut  autem  perinaeo  maxime  caveatur , expedit  inprimis, 
ut  ferrum  diligenter  absumas , simul  ac  pro  eximendo  capite 
haud  ultra  necesse  est;  quin  imo,  dum  longius  juvat  agere, 
ultimum  laboris  opportune , magis  cunctanter  et  per  artis 
dumtaxat  intercapedines  perficiatur. 

Evoluto  capite,  quod  restat  corpus,  naturae  committitur; 
neque  in  secundinis,  donec  nihil  abnorme  intercurrit,  secus 
procurandum,  ac  si  omnia  processissent  ex  solito. 

Nunc  ad  finem  commentationis  aliqua  subjungam,  quae 
quoniam  ad  omnem  ferme  partum  referunt , his  locis  non 
aliena  videntur.  Ubicunque  artem  intercedere  opus  est,  opor- 
tet, ut  ea  primo  tentetur  procuratio,  quae  commoda  satis  ac 
praeterquam  , quod  obtinendo  fini  congruat , simul  exsequi 
opportuna , et  prae  reliquis  sine  metu  et  molestia  sit , qua- 
tenus saltem  ex  perspicuis  adversitatibus  non  aperte  elucet, 
mitiorem  curam  hoc  casu  esse  ambiguam,  et  periculosam,  vel 
adhiberi  omnino  non  posse. 

Inter  cunctas  artes,  quae  partum  mechanice  adjuvant,  illa, 
quam  forcipe  exercemus , omnium  facillima , et  matri  et  in- 
fanti minime  insidiosa  est.  Ubicunque  igitur  imperante  casu, 
aliqua  saltem  probabilitas  praeest , forcipem  applicari  eaque 
praestari  opem  posse ; cum  eadem  ordiri , aequum  et  pruden- 
tissimum  ages.  Est  enim  certe , ut  forceps  etiamnum , ubi  vix 
expectabatur , aliquando  ad  salutem  faciat.  Verum  in  hoc 
dubio  intenta  opera  praedicari  non  nisi  ceu  modicum  experi- 
mentum , ideoque  etiam  non  secus  tractari , quam  cum  mo- 
destia debet.  Quodsi  posthac  admotio  instrumenti , aut  illati 
usus  non  succedit,  ea  saltem  insit  humanitas,  ut  tempestive 
a conatu  abstineamus  , priusquam  exitium  fecerimus. 

Postremo,  ubi  difficultates  aliud  capere  auxilium,  extemplo 
vetant,  id  reminiscere,  impetrari  post  tempus  subinde  quid- 
piam  ipsissimo  modo  , quo  paullum  ante  nullatenus  quivit. 

Equidem  ne  in  ulla  unquam  ministratione  obstetricia, 
quanto  tempore  perficienda  sit , affirmate  praedices  : sed  mi- 

nime  in  iis , quae  forcipe  geruntur.  Hic  quippe  convenit , ut 
maxime  aci  ductum  parientis  naturae  consulamus.  Universim 
cito  factitandi  pernicitas  artem  nostram  parum  ornat.  Yirtus 
potius  in  cunctando  est ; praeceps  enim  ac  viribus  naturae  in- 
congrua , omnis  agitatio  caedes  patrat. 

Interea  explicata  cognitione  partum  terminari  hoc  modo 
non  posse , imo  , omnem  ultra  contentionem  matri  praecipue 
in  perniciem  fore  ; si  labore  non  modo  nihil  profici  visum, 
sed  verendum  etiam,  ne  ob  prioris  consilii  pertinaciam  aliud 
forte  serius  adoptandum  frustra  fiat,  tentatum  aliquando  satis 
esto.  Attamen  illorum,  qui  has  naturae  et  rationis  justissimas 
leges  nondum  agnoscant,  turba  circuit.  Isti  parientes  terri- 
biliter angunt,  donec  valent,  ipsumque  ferrum  durat.  Tum 
commutata  subinde  forcipe , postquam  viribus  ipsi  languent, 
corpora  aliorum  substituunt.  Tandem  in  exitu  lethalis  crucia- 
menti , aestimantes  miseriam  ex  lateribus  propriis  magis, 
quam  ad  passiones  genitricis  et  foetus , pudorem  eo  usque 
eximunt,  ut,  spreto  utriusque  adversus  perniciem  suam  re- 
nisu, conjugata  vi  brutaque  constantia,  onus  sese  tandem, 
cum  potenti  forcipe,  feliciter  adeo  usque  exantlasse  glorien- 
tur  ! Haec  Satyra  in  mortales  est  ; aut  vero  exstincta  tota  hu- 
manitas est ! 

Postquam  igitur  ex  rebus  praesentibus , earumque , quae 
antea  contigere,  memoria,  item  ex  puerperae  habitu  et  vali- 
tudine,  illiusque,  quod  superandum  restitat,  aequo  censu  per- 
pensum et  intellectum,  fuerit,  ab  irrito  conatu  primum  oppor- 
tunissime abstineri,  mox  prudens  forcipem  absumito;  quo 
facto  aegra  amicabili  suasu , ac  nova  lenita  spe , ad  suetam 
cubituram  referenda  est. 

Evenit  aliquando,  ut  morans  in  pelvi,  arteque  aliam  ante 
in  positionem  et  figuram  actum  caput,  licet  prius  eximi  ferro 
impatiens  fuerit , post  aliquod  tempus  non  quidem  natura  ex- 
pellatur sola  (id  enim  raro  fit);  attamen  vario  rerum  concursu 
ita  modificetur , totaque  calamitas  eam  fortunam  subeat , ut, 
quod  intento  licet  molimini  reluctabat,  nova  nunc  tentatione 
facile  superetur.  Ita  quandoque  ex  necessitate  forcipem  inter- 

posita  vice  applicui,  partumque  hoc  modo  in  salutem  matrum 
imo  et  foetus  tandem  feliciter  absolvi. 

Antequam  igitur  primum  frustratis  experimentis  in  duriora 
descendatur,  si  nihil  imperiose  urget,  yarias  ob  causas  con- 
sultum habebis,  decenti  moderatione  adhuc  indulgere  parum- 
per. Quodsi  tamen  nihil  ad  rem  prosperat , omissa  inutilitate 
efficacius  instituendum  erit.  Jam  silentio,  quae  ad  dirimen- 
dum cranium  pertinent,  in  promptu  sint,  praeter  hoc  quippe 
pro  matre  unicum,  aptissimum,  ac  ultimum  auxilium  nihil 
superest. 


DE  PERFORATIONE  FOETUS  et  DISSECTIONE. 


Si  partus  intus  emortuus  est,  nec  excidere  per  sese  potest,  adhibenda  cura- 
tio est,  quae  numerari  inter  difficillimas  potest;  nam  et  summam  pru- 
dentiam moderationemque  desiderat. 

CELS. 

Est  aliquando  inter  millenos  et  ultra  partus,  ut  ob  angu- 
stiam genitalis  foetus  integer  neque  ex  natura  prodeat , nec 
per  artem , sed  pertundi , aperiri  vel  membratim  ex  parte 
eximi  debeat.  Ingrata  certe  et  ob  tristem  aspectum  parum 
commendabilis  opera;  quam  quidem  nemo  conabitur,  donec 
alia  tractatio  quaepiam  facilis  et  apta  similiter,  et  pro  inco- 
lumitate matris  opportuna , hanc  enim  intendimus , pari  fe- 
licitate superat.  Interim  exsectioni  ad  ordinem  et  habiliter 
institutae  vix  alia  curatio  antecellit,  quoad  lenitatem  doloris 
et  modicum  periculum.  Namque  afflictus  in  ea  creberrime 
non  tam  ex  arte  proveniunt , quam  ab  injuriis  et  vexatione, 
quibus  aegra  excruciabatur,  antequam  ad  rem  ventum  est;  in 
qua  tota  duo  maxime  sunt  fugienda,  ne  quid  effoeminatum 
aut  molle , et  ne  quid  durum  aut  rusticum  sit. 

Ob  gannit  vero  obstetricantium  nescio  quod  genus  suspe- 
ctum , qui  ipsum  hoc , unicum  sua  specie  saluberrimumque 
subsidium,  ceu  inutile  et  inhumanum  exclamant , callide  sub- 

stituto  consilio , nunquam  perforandum  cranium  esse ; sed 
oportere  potius , ut  infans  extrahatur  per  forcipem , idque 
etiam  fieri  ubique , et  commodissime  posse,  etiamsi  caput  ea- 
dem vel  conquassari  debeat.  Quid  respondere  ad  horrorem, 
ubi  tumultus  rationi,  ordini  casus,  et  injuria  modestiae  prae- 
ponitur? Equidem  ad  eximendum  cum  fortuna  cerebrum  ma- 
gis , quam  ad  usum  quemcunque  forcipis  , singulari  cura  et 
rara  in  chirurgicis  habilitate  opus  est.  Quid  vero  consequitur, 
praeterquam,  ut  quisquis  hanc  aptitudinem  ab  incunabulis  do- 
ctrinae non  in  naturam  verterit  sibi , aliena  re  abstineat. 

Ne  tamen  facile  a perforando  inchoes,  vel  ob  decorem  et 
aspectum.  Priusquam  igitur  ad  evidentiam  comprobaveris, 
nec  forcipe , neque  aliter  effici  quidpiam , primum  tempera- 
te et  scienter  mitia  experitor,  nisi  praetentata  eadem  ab  aliis 
fuerint.  Sed  nihil  proficientibus  mox  detrahito.  Dum  interea 
in  lectum  composita  aegra  commode  mulcetur,  affines  circa 
id,  quod  brevi  opus  est  factu,  tacite  admonebis.  Puerperae 
enim  paullatim  haud  occulere  sufficit , fore , ut  alioquin  ex- 
tinctus  infans,  ceu  ingestabile  onus,  alio  conatu  moveatur. 

Postea , rebus  necessariis  tranquille  apparatis  , aegra  ad 
operam  disponitur.  Caetera  quoad  commoditatem  instruun- 
tur propemodo,  ut  jam  alibi  proditum  est. 

Chirurgus , instrumentis  silenter  coram  dispositis , ut  foe- 
mina  in  marginem  lecti  porrectis  clunibus  cubat , inter  illius 
crura  tecta  linteo  genubus  incumbit.  Tum  inunctam  manum 
ad  caput  foetus  leniter  movet , inquirens , ubinam  in  pelvi, 
quaque  in  plaga  capitis  ferrum  aptissime  immittatur ; num  sa- 
tis obnitatur  caput 5 anne  opus  sit,  uterum,  et  una  subtus  in- 
fantem , idonea  sustentatione  ventris  aegrae  a propinqua  ob- 
stetrice fulciri.  Deinceps  terebra  juxta  internam  illatae  in 
vaginam  manus  et  digitorum  planitiem  ad  foetus  caput  , et 
locum  faciundae  aperturae,  ducitur.  Ea,  si  quidem  forte  in 
cutem  interosseam  vel,  quae  minus  sit  occultata,  quandam 
suturam  incidit , singula  opportunius  fiunt,  Aliter  in  prima 
quaque  plaga,  ut  potissimum  convenit,  cautim  et  cunctanter 
perforandum  est. 

Cranio  et  involucris  cerebri  apte  pertusis , mox  cum  san- 
guine portio  medullae  excidit.  Nuncque,  ut  rima  dilatetur, 
ac  tunicae  cerebri  omnisque  textura  deterantur  promptius, 
manubria  ferri  distringuntur  quiddam  , circique  ad  medium 
factitata  rotatione , partes  capitis  latius  dimoventur.  Post 
redeuntes,  vel  continui  aliquando  nixus,  caput  comprimen- 
do , cerebra  sensim  expellunt , vix  ultra  quidquam  moliente 
operato. 

Nunc  divulso  hiatu  cranii,  et  exempta  terebra,  enitens  [in 
lecto  mollius  disponitur , et  submissis  ad  excipienda  excreta 
linteis  debite  curatur ; opperiendo , quid  eveniat, 

Nisi  pelvis  sine  modo  angusta ; si  nisus  quidquam  in  ute- 
ro, nec  impactum  nimis  caput  est;  reliqua  plerumque  suapte 
natura  fiunt.  Jam  passim  exquirendum  modo , ne  mutata  in- 
terim  capitis  positione  formaque  fissum  aliquod  cranii  os , vel 
avulsa  spicula  forte  , matrem  in  locis  laedat. 

Quodsi  vero  evacuatum  cranium,  tametsi  aliquamdiu  com- 
pressum, longis  et  validis  nisubus  ne  quiddam  movetur,  mo- 
ratio creberrime  adhuc  dum  a capite  fit.  Occiput  quippe  est, 
seu  cranii  tota  basis  , quae  adversum  nititur. 

Plerique  obstestricantes , cerebro  per  cochlear  diligentis- 
sime excepto,  mox  capiti  vulgarem  forcipem  adjiciunt,  quasi 
vero  in  mora  discrimen  esset.  Quo  instrumento  eo  minus 
abstinent,  ubi  progredi  caput  re  vera  nequit.  Ipsemet  olim 
tractus  exemplis  eodem  more  feci ; sed  rem  semper  diffici- 
lem , imo  noxiam  reperi.  Vacuum  quippe  caput  vix  unquam 
forceps  retinet,  idque  in  fortunam  aegrae  plurimum;  seu  te- 
net quidem  machina  et  adhaeret  quidquam ; tum  vero  con- 
fissa  et  sejugata  ossa  temere  comprimuntur , quassanturque, 
ut  acutae  et  prominentes  spinae  vaginam  plerumque  aliasque 
partes  foedissime  dilacerent,  ac  si  traductum  per  ea  scindens 
vitrum  fuisset.  Caput  igitur  simul  ac  diremptum  est,  haud  diu- 
tius sub  brachia  pertinet  communis  forcipis. 

Quo  instrumento  quia  frequentissime  nihil  proficitur,  ob- 
stetricantes Smellii  acutum,  vel  alium,  ad  cranii  formam  cur- 
vatum , uncum  injici  in  caput  , eoque  illud  extrahi  volunt. 

Aiii  ferrum  extrinsecus,  alii  multo  optime  figi  intus  docent. 
Nos  yero  non  disputabimus  hic , quaenam  ex  utraque  aptis- 
sima sit  applicatio  5 id  modo  agitur , utra  princeps  sit  absur- 
ditate  et  periculo.  Profecto,  uticunque  in  his  machinis  ver- 
sabere , undique  sub  metu  es  , ne  resiliens  uncus  ab  capite 
in  genitale  matris  ruat.  Ideo  quippe  etiam  auctores  grayiter 
inculcant,  quo  maxime  in  omni  tractu  prospiciatur , ut,  si 
forte  infensa  aduncitas  linquat , subito  simul  desinatur  a tra- 
hendo. Sed  quidquam  multum  hoc  est,  nec  aequabilius  ab 
habilissimo  homine  exigendum,  quam  ab  omni  bruto.  Propte- 
rea  alii  commodius  arbitrantur,  ut  obstetricans,  ne  quid  fallat, 
capiti  et  unco  manum  submittat  propriam  suam , ut , si  forte 
excidit  mucro  , potius  , quam  in  carne  genitricis,  in  yola  hae- 
rescat chirurgi.  Singulare  desiderium!  Ecquid  post  mirabilem 
alternationem  operatus  cum  inutili  manu  ? Eritne , ut  nunc  in 
aliena  permixtione  pariens  et  adstantes  ipsum  foveant? 

Sed  superyacua  ista  et  inepta  discrimina  sunt.  Depletum 
caput,  si  quidem  mechanico  modo  extrahi  debet , quam  op- 
time fabricata  ad  id  proprie  yolsella  uteris.  Hanc  nempe,  ut 
dictum  de  terebra  est,  ad  hiatum  in  capite  ducito.  Post  diva- 
ricatas quiddam  ramis  alterutrum  intus  in  patentem  plagam,  al- 
terum exterius  ad  cranium  diriges,  longiusque  juxta  altitudi- 
nem capitis  ita  sursum  duces , ac  commodum  et  extra  metum 
erit.  Postea  sensim  cum  lenitate , tum  aliquanto  fortius , ne 
tamen  citra  modum  commissis  ramis  , interjectum  os  com- 
prehende, motum  inchoa,  et  perlinito;  altera  manu  interim 
in  yagina  ad  caput  foetus  relicta , pro  re  nata  actuosa  yel 
tranquilla. 

Persaepe  caput  haud  sequitur,  nisi  osse  aliquo,  temporum 
praecipue , yel  occipitis , yolsella  cautim  eliso , vel  exempto, 
Quin  imo  pelyi  supra  nimium  arctata  , ipse  axillae  satis  ali- 
quando obstant , ut  foetus  neque  extrahi  possit , nec  conatu- 
bus  naturae  permoveatur.  In  qua  difficultate  primum  axillas 
aptius  disponere  oportet,  vel  demittere  brachium.  Quod  si 
fallit,  obtusa  unci  curvatione  alterutri  axillae  supposita?  foe* 
tus  moderate  eliminatur. 


3oo 


UBER  SEXTUS. 


Sed  inferiora  quoque  pelvis  ad  extremum  retinent  aliquan- 
do ; dum  pelvis  nimirum  tota  compages  deformatione  peccat, 
ut  neque  caput,  profundius  licet  jam  haerens  sub  pube,  nec 
pectus  nec  reliquum  corpus  sine  molestia  sequatur.  His  an- 
gustiis alicubi  in  caput  aduncitatem  infigimus.  Quodsi  enim 
cuspis  nunc  quidem  elabitur , quoniam  prope  extra  pelvim 
jam  versatur,  aliqua  modo  observata  cautione  casus  sine 
noxa  erit. 

Accidit  etiam  , ut  in  partu  agrippino , tam  naturali , quam 
artificiali,  infantis  caput  non  secus  ex  pelvi,  quam  pertusum 
et  comminutum  excidat.  In  quibus  exemplis  cum  ob  praeclusa 
spatia , ossiumque , quae  obvia  sunt , magnam  duritiem , tum 
quia  cerebrum  segnius  excidit,  hacque  positione  cranium  non 
sine  labore  frangitur , opera  multo  difficilior  est.  Attamen 
bis  etiam  in  angustiis  oportet  versari  propemodo , ac  si  prae- 
cedens bregma  esset. 

Foetus  autem  dum  in  pedes  procedit,  subsequo  aegrius 
capite , truncoque  corporis  violenter  tracto  , hujus  nonnum- 
quam de  collo  avulsio  fit , illud  vero , haerens  vel  in  pelvi, 
vel  supra,  vario  discrimine  remanet ; namque  quo  continetur 
altius,  eo  pejor  offensio  est.  Periculosus  profecto,  e:  pre- 
mens graviter  in  omnem  labor,  qui  noxam  apparavit,  nisi 
marcido  forsan  multum  foetu , qui  excuset  nonnihil. 

Aliqua  mihi  exempla  sunt , ubi  abruptum  et  retentum  ca- 
put , ex  quo  advocabar , prius  quam  adventare  poteram , na- 
tura expulsum  suapte  ac  felicius  fuit , quam  quispiam  perfe- 
cisset ex  industria.  Quapropter  in  simili  adversitate  inter  le- 
nientia prudenter  cunctari  et  operiri  decet , quid  consequa- 
tur, quid  non.  Potens  enim  et  in  patiendo  natura,  postquam 
primum  modo  inimicam  artem  amoveris , saepius  omnium 
optime  sibi  consulit , concessa  quiete  et  fortuna  occasionis, 
dumque  satis  quodammodo  spatii  exitus  habet. 

Quae  naturalis  evolutio , quo  promptius  succedat , aliqui 
obstetricantes  incumbens  inique  caput  componere  ad  melius 
docent.  Quod  etiam , si  fieri  possit , nequaquam  approbo. 
Quam  vehementes,  quotque  in  vanum  matris  novi  dolores  { 

Tum  nempe  quodvis  postea  auxiliantis  naturae  conamen  irri- 
tum erit.  Ubi  igitur  caput  non  ex  omni  parte  yitiose  crassum 
est,  nec  sine  modo  genitalia  affecta  sunt;  quousque  nixus  va- 
lent, pleraque  saepius  sponte  natura  fiunt,  eaque  quam  op- 
time. Re  autem  ex  toto  contraria , reliquus  €[uoque  labor 
finiendus  arte  est.  Atque  ubi  in  pelvim  jam  descendit  caput, 
idem  quam  primum  congruens  est,  supponi  forcipi,  atque 
sensim  traduci  debet.  Sin  vero  nequit,  quia  sursum  nimis  cu- 
bat, vel  arctissima  pelvis  est,  tum  sane  nihil  restat,  nisi, 
ut  caput  protenus , et  ubicunque  potest , tute  perforetur , et 
imminutum  eximatur. 

Tument  et  ingrandescunt  aliquando  capita  ex  aqua  et  aere 
jamjam  in  utero  matris.  Sed  nonnunquam  humor  considet, 
quin  pars  adeo  intumescat,  ut  nec  formetur  in  acumen,  nec 
prolongata  dolorum  vi  pellatur  et  prodeat*  Alioqui  intelligi- 
tur,  his  in  foeturis  haud  verum  tumorem  j ut  alias  consuevit, 
in  vertice  fieri , nec  eo  contingi  digitum , atque  solet , dum 
res  ad  naturam  currit*  Necesse  autem  est,  monitis  et  exem- 
plis ante  sapuisse  quempiam  , ut  ejusmodi  vitium  noscat  et 
discernat  in  nascente  foetu  , sed  non  excluso  etiamnum. 

Subinde  vero  adeo  turgens  ex  lympha  caput  est , ut  ne- 
que natura , nec  industria  ad  eventum  aliter  tractari , quam, 
terebratione  possit;  perinde  seu  praecedat  idem,  seu  demis- 
sam clunem  vel  pedes  subsequatur.  Deinceps , ubi  ita  super- 
jacet, ut  praeter  quoddam  os  fortassis  nihil  tumidi  in  tactum 
veniat,  exploratione  praesertim  non  cum  tota  manu  tentata 
(quod  in  omni  casu  ne  quidem  fieri  potest),  tum  vero  creber- 
rime inflatus  vertex  non  pernoscitur,  priusquam  in  applicanda 
forcipe  sumus,  quod  impatiens  haec  claudi  sit,  et  quandam 
renitentiam  monstret,  non  tam  perscribi  aptam,  quam  percipi. 
Nunc  vanus  etiam , ac  certe  molestus  frustra  cum  forcipe 
omnis  labor;  sed  statim  facienda  apertura  et  emittendus  hu- 
mor est.  Postea  compressum  doloribus  caput  brevi  ut  pluri- 
mum et  absque  interventu  artis , sola  natura , exprimitur. 

Est  etiam , ubi  infans  aquosam  colluviem  et  vim  aeris  in 
ventre  continet,  ut  nonnisi  perforatus,  nec  prius,  quam  eva- 

cuato  lluido  queat  exsolvi.  Quo  facto  et  hic  per  se  plerum- 
que partus  excidit , nisi  infans  in  pedes  procedat , ac  caput 
fortassis  denuo  adhuc  ex  basi  renitatur. 

Noscitur  quidem  nunc,  quemadmodum  parturitio,  qua  in- 
fans praemissum  in  pelvim  totum  brachium  habet , raro  spe- 
cimine ex  natura  finiatur;  sed  non  ignoramus  quoque,  ad  for- 
tunam illam  pertinere  omnino , ut  complures  utilitates  cum 
in  matre,  tum  in  foetu  obveniant,  quae  rarissime  incidunt 
et  collimant.  Quapropter  non  nimium  faciles  in  fide  simus. 
Quodsi  enim,  tali  compositione,  versio  quacunque  de  causa 
non  in  tempore  peragitur , ea  plerumque  calamitas  fit , ut 
emortuam  prolem , sin  saltem  parcas  genitrici , non  aliter  po- 
stea exsolveris , quam  scisso  thorace  yel  yentre ; quatenus 
nempe  oportet , ut  exempto  viscere  eadem  ex  pede  yel  aliter 
educatur. 

Caeterum,  idque  reponimus,  nemo  nisi  urgente  necessitate 
in  opem  hanc  descendet , quin  tamen  ob  trucem  aspectum, 
yel  ex  affectata  mollitia  eam  unquam  negligat , ubi  aliquate- 
nus etiam  modo  facilior  ex  ea  et  propitior  matri  partus  fit, 
quam  foret  quocunque  more  alio.  Atqui  hoc  ipsum  vitupera- 
tissimum  aliis  subsidium  inter  reliqua  omnia  (praeter  usum 
forcipis  in  pelvi  non  nimis  angusta , et  demisso  satis  capite) 
pro  omni  genitrice  in  necessitudine  laboris  lenissimum , et 

sub  manu  ad  id  parata,  tenui  et  habili,  facillimum  tutissimum- 
' .... 

que  ex  corde  praedico.  Nihilominus  praeter  excisionem  yix 
ulla  audentia  reprobatur,  cummaxime  ob  humanissimam  com- 
moditatem et  praerogativam  : quod  alii  nudatis  brachiis  mem- 
bra foetus  in  matre  tumultuarie  distrahant  et  divellant , nos 
contra  tectis  cubitis  instrumento  ad  finitam  normam  tran- 
quille sejungamus.  Sic  quippe  facies  rerum  et  ambiguitas 
doctrinae  etiam  in  hoc  ludificant : siquidem  exanimis  foetus 
et  animata  genitrix  est , utrum  magis  aequabile  et  idoneum 
sit,  instrumentis  excipere  mortuos  infantes,  an  sine  instru- 
mentis exanimare  vivas  matres  ? 

A primo  Januarii  A.  i8o3  usque  ad  3i.  Decembris  i8o5  in 
Schola  obstetricia  23q8  partus  contigere  , quos  inter  agryp- 
parum  yiginti  unus,  praemissis  clunibus  quadraginta  septem, 
facie  tredecim , gemellorum  triginta  cum  uno  erant. 

Quinque  labores  versione;  undecim  ope  forcipis  peregi- 
mus ; tribus  vicibus  perforatum  cranium. 

Summa  natorum  2429. 

Ex  his  praematuri  et  maturi,  sed  languide  vivi 5 emortui* 
ac  plerumque  jam  ex  putredine  lividi ; item  foetus  immaturi 
et  abortus , 177. 

Puerperae  obierunt  16. 

Ex  mulieribus,  Anno  i8o3,  novem  febris  scarlatina,  hye- 
me  late  grassata , abstulit.  Infestus  maxime  puerperis  morbus 
erat , formata  plerumque  ad  tertiam  diem  colluvie. 

Sectis  cadaveribus  fauces,  oesophagus,  intestina  cum  pe- 
ritonaeo , et  uterus  manifesta  ejusdem  ruboris  vestigia  exhi- 
buerunt, qui  corpus  ante  mortem  externe  suffundebaf.  Quo- 
nam morbum  nomine  vocare?  inflammationis  malignae?  aut 
fluxae  per  omnem  cutem  echymoseos  ? aut  repentinae  gan- 
graenae ? aut  quo  alio  modo  ? 

Caeterum , quia  in  rebus  hoc  spatio  comprehensis  nihil 
solemniter  notari  meretur,  juvat,  aliqua  ex  memorabilibus 
priorum  temporum  collocare , quatenus  potissimum  ad  puer- 
peras earumque  morbos  pertinent.  Talis  atque  quidem  vulga- 
tissima demonstratio  cum  datis  olim  a me  circa  febrem  puerpe- 
ralem monitis  denuo  falsitates  redarguet,  quas  impune  spargi 
non  solum  in  me  posse , sed  etiam  contra  Institutum  quidam 
sibi  persuasum  habent.  Deinceps  tristis  historia  pro  scientia 
materiam  continet,  ut  diu  parcens,  atque  nunc  etiamnum  re- 
pugnante animo  , ultra  tacere  nequeam. 

Quae  quippe  sequuntur  observata , ex  notatis  sectionibus 
selegi , ut  in  nosocomii  camera  anatomica  me  coram , ac  qua- 

draginta  pluribusque  testibus  evenerunt.  Similia  quaedam,  ex 
curatis  a me  aegris , scripta  exempla  prioribus  libris  incu- 
riose , qua  forte  cesserint , et  sincere  pridem  exposui ; pro- 
pterea  hoc  loco  talia  modo  tractantur,  quae  mihi  perinde  at- 
que instituto  scholae  prorsus  aliena  sunt.  Enim  vero,  quia 
illa  tempestate  in  nosocomio  , atque  etiam  foris  , plures  so- 
lito puerperae  moriebantur;  id  circo  cum  ob  propriam  meam, 
tum  discipulorum  eruditionem  statueram,  ut  quotquot  essent, 
sive  a valitudinario , sive  ex  urbe , adportata  cadavera  pub- 
lice aperirentur. 

Narratae  mox  historiae  sumptae  e sexaginta  et  ultra  sectis 
cadaveribus  sunt,  utut  lethata  corpora  acceperamus,  ex  noso- 
comio , vel  passim  ex  suburbiis  etiam. 

Extispicia  plerumque  intra  duodecimam  et  vigesimam 
horam  a confirmata  morte  fecimus.  Notationes  absque  opera 
mea,  imo  magnam  partem  me  inscio  conscripsit  honestus 
Schultesius,  eo  tempore  juvenum  medicorum  in  schola  soler- 
tissimus , nunc  inter  eruditos  ac  professores  excellens. 

Idque  verissimum,  haecce  in  privatos  usus  conscripta  npn- 
quam  ad  typum  praevisa  fuisse,  quaeque  hic  ex  parte  pervul- 
gamus, nunc  recte  extorta  prodiisse ; simplicissima,  incompta- 
que , qualia  insonti  ex  manuscripto  hodiedum  quoque  palam 
monstrare  parati  sumus.  Plura  quidem  exhibere  pronum  erat, 
sed  abstinuimus:  quod  pleraque  idem  offerunt.  Tanta  quippe 
morborum  similitudo  fuit,  quoad  naturam  suam,  et  cursum, 
et  illatam  necem. 

Die  1 3.  Decembris  A.  1794  senescens  jam  et  cachectica 
puerpera  obiit.  Cujus  aegritudo  neque  longa , nec  quantum 
scio,  dolens  valde,  neque  notabilis  quadam  insolentia  erat. 
Praesagita  tamen  gravis  in  abdomen  transfusio,  repertaque 
in  secto  corpore  flavescens,  ut  solet,  et  obscure  viridis,  et 
mora  in  floccos  coacta  materia.  Innatabant  intestina  fluido, 
circumcincta  floccis , tinctaque  praesertim  in  vicinia  uteri  ru- 
bore, et  inflammata  uti  per  erysipelas.  Exstillati  citra  modum 
copia ; neque  tamen  in  mammis  lac  aberat. 

Neque  uterus  ad  tempus  puerperii  satis  erat  contractus, 

sed  flaccidus,  et  justo  crassior.  Hinc  inde  ligamentorum  et 
tubarum  tunicis , et  vulvae  gangraenosis  aliquantum  labiis 
parva,  glutinosa  apostemata  insedere.  Uteri  interna  facies  su- 
pra et  adversum  placentam  propemodo  pura  ; sed  livuit  circa 
os , pernicie  ad  tres  lineas  collum  penetrante.  Sana  ovaria. 
Ubique  accretus  pleurae  pulmo,  caeterum,  ut  reliqua  mem- 
bra , naturalis. 

Octavo  Decembris  ex  mortuis  puerperis  in  cubilibus,  ubi 
Zeller  praeest,  unam  dissecuimus.  Nec  abdomen  neque  inte- 
stina phlegmonis  aut  colluviei  signum  praebuere.  Verum  su- 
specta facies  uteri;  illius  quippe  in  toto,  maxime  in  cervice, 
multas  lineas  alta  corruptio  fuit.  Tubae  Fallopii  et  ligamenta 
permulta  puris  tubercula  tenuerunt , integris  ovariis.  In  ube- 
ribus (quintus  circiter  post  partum  dies  erat)  lac  remansit. 

Tres  aliquando  simul  intra  illos  dies  in  camera  repertae 
puerperae.  Harum  una  ex  nosocomio,  a cubilibus  D.  Nord, 
jam  erat  dissecta.  Levis  in  ea  exstillationis  et  phlogoseos  con- 
specta indicia  sunt;  flaccido,  molli,  et  ad  fundum  satis  inco- 
lumi utero , sed  foedo  illius  ore.  Superficiem  internam  ex 
rufo  griseus  ichor  texit.  Ista  puerpera,  ni  fallor,  febre  scar- 
latina decubuit.  In  altero  pariter  jam  scisso  corpore  uterus 
mollis,  et  viridi  ferme  colore  erat*  Plurimi  parvi  in  membra- 
nis ejus  abscessus.  Pleraque  sine  ullo  inflammationis  vestigio. 

Tertia  ex  Z.  cubiculis  foemina,  secta  nunc  primum  et  exa- 
minata a nobis,  corruptissimum,  viridi  quiddam  ex  fusco  co- 
lore uterum  habuit ; contractum  quidem , uti  duodecimum 
circa  diem  solet,  sed  foedum  adeo,  et  putredine  exsolutum, 
ut  sub  cultro  et  forcipula  difflueret,  linirique  uti  putrescens 
caseus  posset.  Lividus  insuper  tubarum  et  ovariorum  color, 
et  frequens  in  ligamentorum  tela  adipali  abscessus*  Ne  quid- 
quam inflammati,  vel  inter  viscera  delapsi  humoris  indicium. 

Tres , quatuorve  similes  casus , quibus  Coram  adesse  non 
potui , alii  viderunt* 

Die  4*  Febr.  1795  puerpera  ex  suburbiis  in  nosocomium 
illata,  cui  biduo  post  partum  circa  articulos  purpurae  appare- 
bant. Mox  vivere  desiit,  putri  ad  perniciem  utero. 

Decimo  die  Martii  moriebatur  puerpera,  quae,  ut  plerae- 
que  aliae,  apud  nos  defunctae,  jam  in  doloribus  advenerat. 
Difficulter  enixa  est,  immisso  foetu  in  angustam  pelvim  clu- 
nibus , qui  praegressus  ad  umbilicum  , quoniam  chorda  nihil 
pulsabat,  pro  exstincto  habebatur.  Supervenit  stringens  foe- 
tus collum  ex  ore  uteri  spasmus.  Longa  mora,  antequam  fo- 
mentis, opio,  et  similibus  molliretur  contractum;  Neque  nunc 
procedere  caput;  eoque  pro  usu  forcipis  posito  nimium  su- 
pra marginem,  jarrt  prona  ferme  ad  evacuandum  cranium  ars 
erat.  Tum  irruente  valido  nixu  modicus  pullus  a natura  inopi- 
nato pellitur.  Sequenti  mane,  novem  post  actum  horas,  vagi- 
nam gangraena  cepit;  aegraque  vehementer  sitim  queritur* 
duro  et  fortissimo  pulsu.  Detractae  sanguinis  decem  unciae  ; 
haud  omissis  aliis  contra  inflammationem  observationibus. 
Obiit  die  quarto  post  partum.  Singula  ventris  membra,  una 
cum  inflammato  peritonaeo , spuria  membrana  tegebat.  In- 
gens etiam  seri  copia  cum  multis  ex  flavo  viridi  colore  floc- 
cis intestinorum  interstitia , et  infima  ventris  occupaverat. 
Similis  ferme  liquor  exprimebatur  quoque  ex  mammis.  Quo 
certe  casu  inflammatio  in  visceribus  aderat.  Simul  gravis  la- 
bes contractum  prope  quidem , at  nigra  et  putrida  materia 
oblitum  intus  uterum  tenuit,  corrosa  illius  cervice.  Nec  in 
sinistro  ovario  nullum  damnum  erat.  Corpus  paucas  modo 
post  mortem  horas  horribiliter  foetuit. 

Eodem  die  alium  puerperae  putridum  uterum  conspexi- 
mus. Erat  ex  foeminis  una , quae  triginta  in  dies  crucigeros 
in  nosocomio  solvunt , et  deputatae  curis  Z.  sunt.  Colluvies 
ventrem  explevit,  cunctis  prope  uterum  cellulosis  cancellis 
flavo  muco  obsessis;  juxta  notabiles  in  utero  trinas  fistulas. 
Interna  uteri  superficies,  sphacelo  nigra,  aliubi  modo  minus 
corrupta  et  livida  fuit.  Etiam  in  ovariis  malitia;  neque  tamen 
vacuae  mammae.  Et  istud  etiam  corpus  stigmata  antiphlogi- 
stieae  tractationis  praebuit,  a secta  aliquoties  vena,  et  fomen- 
tis. Atqui  sana  tamen , albida  et  mollia  intestina  fuerunt. 

Die  17.  Martii  alia  e Z.  puerperis  dissecta  a nobis  mortua, 
quam  aliarum  instar  $ ut  per  reliquias  patuit,  ex  enteritide 

curaverat.  Ne  tamen  ulla  levissima  in  toto  corpore  phlogosis. 
Erat  quidem  exstillati  aliqua  copia  in  ventre;  erat  etiam  non- 
nihil ruboris  ad  intestina  passim  et  peritonaeum ; sed  in  carne 
integritas  perstitit.  Nunquam  cum  simili  foeditate  uterus  in 
aspectum  venit , neque  obvenit  forte  alias.  Internam  superfi- 
ciem ex  fusco  viridis  tenax  ichor  operuit , qui  prehendi  et 
sustineri  volsella  poterat.  Tota  soliditas  ad  dimidium  pollicis 
penetrata  sphacelo  , nigra,  flava,  viridis,  omnique  alio  colo- 
rum genere  variegata.  Penitus  corruptum  uteri  collum.  Re- 
stitit adhuc  lactis  portio.  Vesica  fellea  naturalis.  Aegra  con- 
valescere credita , sedere  in  lecto  coepit , potare  veluti  sana, 
edere , obambulare  in  cubili.  Undecima  die  subito  obit. 

Die  2.  Aprilis.  Ante  quatuor  et  viginti  dies  mulier  aliqua 
penes  nos  peperit , sueto  modo , et  cum  facilitate.  Salubre 
edam  puerperium,  juxta  intensam  modice  febrem  lacteam. 
Alias  ex  sanissimis  puerperis  erat  et  moderatissima  in  tota 
domo , quam  undecimo  die  post  partum  reliquit.  Dimissa  in 
Hospitium  expositorum , quia  tantum  valere  videbatur , inter 
nutrices  recepta , ex  more  natis  duobus  ubera  dedit.  Qua 
cura  undecim  dies  functa  queri  de  dolore  capitis  et  languore 
virium  coepit.  lVIox  translata  in  nosocomium  est.  Subsequo 
die  (post  partum  vigesimo  et  quarto)  exstinguitur.  Notabilis 
in  ventre  concretae,  partim  dilutae,  copia  materiae,  subviri- 
dis tamque  acris,  ut  vellicaret,  et  bruneo  colore  tingeret  di- 
gitos. Saniei  etiam  volatilissimus  et  infestus  foetor.  Quid  mi- 
rum igitur,  inflammata,  et,  sicut  erysipelas,  maligna  rube- 
dine offusa  intestina  fuisse  ? Non  obstante  destillati  copia, 
lactis  in  mammis  turgor  erat,  ut  exprimi  ad  multa  cochlearia 
potuerit,  probo  candore,  at  limpidius,  imo  jam  in  mammis 
discretum.  Uterus  in  justa  spatia  coiverat,  adeo  tamen  iners, 
ac  putridus  et  resolutus,  ut  ne  hamulo,  quin  laceraretur,  nec 
volsella  potuerit  sustineri.  Quinimo  conteri  se  inter  digitos 
facile  patiens  erat;  intus  omnino  corruptus,  per  omnem  am- 
bitum ater,  et  ad  multas  lineas  in  ipso  solido  corrosus. 

Die  1 3.  Aprilis  ignotae  puerperae  apertum  cadaver.  Et 
ista,  quantum  a fomenti  pulvere  et  venarum  punctura  judica-,, 

vimus , antiphlogisticam  curam  subiit.  Erat  etiam  aliqua  vi- 
scerum inflammatio , et  contaminata  leviter  omenti  pars  in 
vicinia  citra  modum  dilatati  mollisque  adeo  et  resoluti  uteri, 
ut  laceratu  aeque  ac  scissu  facilis  fuerit:  pessimo  simul  co- 
lore tetro  ac  livido , ac  si  inhumatum  jam  aliquamdiu  viscus 
fuisset.  Nigrum  quoque  , et  ex  putredine  tumidum  collum. 
Cavum  uteri,  sicut  assolet,  flavam  saniem  continuit.  Soluta 
sphacelo  ovaria.  Lactis  adhuc  in  mammis  indicium. 

Yigesimo  quinto  Aprilis  in  camera  jam  dissectum  cadaver 
puerperae  offendimus.  Aegra,  finito  in  urhe  partu,  in  nosoco- 
mium recepta  fuit.  Conspecta  in  abdomine  et  phlogoseos  et 
congestionis  vestigia.  Uterus  ad  inhumandum  cum  caeteris  re- 
jectus, testante  sio  quidem  vespillone,  vulgariter  putridus  erat. 

Eodem  die  aliud  ex  Z.  puerperis  exanimatum  corpus  ape- 
ruimus. Vidimus  multas  cicatrices  ex  recenti  venaesectione, 
relictos  herbarum  pulveres  super  abdomen  et  tostam  per  fo- 
menti ardores  cutem.  Pcst,  patefacto  corpore,  aliqua  ex  ven- 
tre copia  seri  manat.  Nihil  caeterum  inflammati  5 flaccida  et 
pallida  verius,  quaeque  subtus  jacent,  aliquantum  injecta  san- 
guine intestina  fuere.  Praeterea  laxus  ultra  solitum  et  mollis, 
et  immaniter  expansus  uterus  interne  fusco  iehore  et  strato 
ex  putrida  decidua  tegebatur.  Ad  sinistrum  angulum  jam  quid- 
quam arrosa  etiam  soliditas.  Ovariis  et  tubis  integra  sanitas. 
Lactis  in  ubere  copia. 

Haec  multa  jam  narravimus , quum  inutile  imo  absonum 
videatur,  perniciem  per  scripta  olim  extispicia  demonstrare, 
quae  inde  ab  ejus  tristi  inventione  ac  excita  a nobis  in  eam 
mente  non  magis  nunc  ex  ratione  probatur,  quam  ubique  sa- 
tis nimium  visu  et  odoratu  distinguitur.  Sin  igitur  evenit,  ut 
in  urbe,  sive  regione  quadam,  eoque  in  tempore,  plures  so- 
lito morbi  grassentur  ; sin  illa  tempestate  intra  duos  tresve 
menses  plures  quoque  gravidae  ac  puerperae  decumbunt,  mo- 
riunturque,  quam  alias  totidem  intra  annos  ; porro,  dum  idem 
morbus  eadem  ratione , eoque  semper  ipsis  ex  cadaveribus 
conspicuo  manifestissimoque  modo  necem  infert;  potestne  di- 
sceptari ultra,  an  epidemicum  vel  populare  malum  sit?  Dein- 

ceps,  nonne  a medicinae  exordiis  arti  summum  hocce  maxi- 
mumque  proponitur,  ut  quidquid  corpori  corruptum  vitaeque 
inimicum  inest,  quocunque  modo  abigatur,  praesertim,  quod 
inter  vitam  ac  mortem  judicat  et  dirimit.  Quae  quidem  satis 
intellecta  supponimus,  ut  non  solum  omnem  medicum,  sed 
neque,  dum  homo  est,  nec  bruta  mente,  quemque  alium  fu- 
giant. Aut  fortassis  nova  tantum  sunt , et  insolentia , ut  igno- 
rare talia  nullus  pudor- sit?  Cel.Leake  in  observationibus  circa 
febrem  puerperarum  sequentia  notat : 

„Hjreme  anni  1746  dirus  epidemici  genii  morbus  in  puer- 
peras saeviit*).  Incessit  lluxa  alvo,  subsequis  mox  doloribus 
ventris.  Lochia  non  ex  ordine ; abdomen  durum , tensum , et 
dolens  valde.  Supervenit  capitis  dolor  et  per  vices  tussitatio. 
Tertio,  vel  quarto  a parturitione  die,  turgentes  nunc  plerum- 
que manfmae  mox  vacuae  et  flaccidae  fieri  5 dein  quinto  aut 
septimo  die  secuta  mors.44 

„ Absolutae  in  nosocomiis  partu  pauperes  maxime  succu- 
buerunt, tantaque,  praesertim  Cal.  Februarii,  hujus  morbi 
malignitas  et  epidemica  strages  erat,  ut  inter  aegras  viginti 
vix  una  evaderet.  Sectis  cadaveribus  coactum  lac,  quod  ajunt, 
intestinis  adhaesit,  serique  lactis  copia  in  abdomine,  in  qui- 
busdam etiam  pauxillum  in  pectore  erat.  Ventriculus  , inte- 
stina et  uterus  inflammata;  in  non  paucis  morbosa,  et  partim 
suppurata  ovaria  conspiciebantur.4* 

„Quam  perniciem  ex  vitiata  quadam  uteri  affectione  ortum 
duxisse,  probabile  est;  quapropter  etiam  cum  morbo,  quem 
mihi  nunc  describendum  sumsi , haud  confundi  debet.44 

Atqui  talia  compertissima  exempla  uberius  explanavimus, 
quum  certus  quidam,  medicum  se  ostentans,  quin  sit,  mor- 
bum a nobis  primo  descriptum  unquam  exstitisse  abneget**), 
quamquam  idem  morbus  in  puerperis , quas  ipse  in  curatione 
habebat , instituta  ad  foeminarum  numeros  comparatione, 
multo  majorem  in  suis  stragem,  quam  in  puerperis  nostris 


*)  A.  Acad.  scient,  ann.  174(5  pag.  l60. 

**)  Sim.  Zeller , in  Prine.  A.  obst.  germ.  sc  180(5. 

fecerat.  Sed  postquam  in  suo  complexu  audacter  ac  sine  ru- 
bore mortes  celaverat,  eo  facilius  quoque  et  necessario  occu- 
lit morbos , eorumque  officiosus  fit  defensor , mites  omnino 

V . . , f 

eos  et  tractabiles  praedicans.  Audiebat  certe  passim , mori 
suas  puerperas ; sed  nescius  et  incurius  unde , conquievit , in 
credita  a se  enteritide,  depletam  ipsis  diligenter  venam  et 
probe  expurgata  viscera  fuisse.  Neque  miramur,  quum  palam 
sit,  quod  a viginti  annis  ne  unam  quidem  sibi  in  puerperio 
mortuam  per  anatomen  indagaverit.  Sed  dissecuerunt  alii,  il- 
lasque  ipsissimas  mortuas , quae  sub  sua  cura  peribant.  Ab 
liinc  demum  pervulgata  notissima  pernicies  et  tonsoris  medi- 
castri  inscientia  et  improbitas  est. 

Xnterim  non  me  ferit  solum,  sed  lacessit  etiam  et  imbecib 
les  taxat  medicos  pariter  omnes , quicunque  febrem  puerpe- 
rarum unquam  observavere , vel  ubicunque  de  illa  scripse- 
runt modo.  Quid  igitur  hominis  Lucilius  iste,  qui  medendi  to- 
tam scientiam  uno  tractu  radicitus  exscindit?  Neque,  dum  in 
sapientiam  suam  credimus,  talis  morbus  unquam  exstitit.  Quin 
imo  nomen  ipsum  febris  puerperalis  ridet , et  odit  absurdum 
et  frivolum  sibi.  Sed  quinam,  sodes,  mollis  affectus  et  insons 
rapuit  suas  puerperas?  Quare  ipsas  mortes  confutare,  neces 
nequiter  silere,  cum  dolo  obtegere,  si  puri  sumus?  Gaete- 
rum,  quonam  in  angulo,  quibus  in  tenebris  quaque  sordida 
scheda  alius  sua  falsimonia  excudat,  parum  curamus.  Verum  in 
tam  quotidianis  et  rebus  notissimis  si  quis  mendax  praerupta 
fronte  ambulat;  quaenam  erit  confusio,  obscuratio,  et  horror 
in  aliis  patratis,  quae  ad  morbos  in  universum  et  ad  curas  et 
obitus  occultius  pertinent! 

Qnid  si  nunquam  adeo  foedis,  adeoque  pudendis 
Utimur  exemplis , ut  non  pejora  supersint. 

JU  VE N A L. 

DE  HAEMORRHAGIA  UTERI  GRAVIDI. 


Quid  fieri  soleat,  quid-s  oporteat,  in  universum  et  mandari  et  scribi  potest; 
tale  consilium  non  solum  absentibus , sed  etiam  posteris  datur.  Illud 
alterum,  quando  fieri  debeat,  aut  quemadmodum,  ex  longinquo  nemo 
suadebit , cum  rebus  ipsis  deliberandum  est 

SENECA. 

CAPUT  PRIMUM. 

GENERALIA. 

In  gravidis  menstruum  solito  cessare,  vulgaris  notitia  est.  In 
aliquibus  tamen  per  aliquot  periodos  repetit;  ac  licet  tum 
meatu , aut  aliter  aliquantum  declinet , est  tamen  saepe  , ut 
initio  vix  satis  pateat,  utrum  menstrualis,  an  morbosus  san- 
guis sit. 

Attamen  novisse  hoc  discrimen  multum  refert.  Quodsi 
enim  graviditas  subest,  ac  sanguis  per  naturales  vias  et  men- 
struus decedit , intempeste  et  violenter  eum  cohibere , peri- 
culosum foret.  Quando  autem  ex  morbo  fluit , incuria  simul 
aut  perperam  curata  aegra,  frequentissime  abortus  sequitur, 
aptissima  quandoque  observatione  haud  praevertendus. 

Ut  igitur  profluvii  genus  et  prosapia  cum  aliqua  veri  si-  * 
militudine  dignoscatur,  oportet  ante  omnia  speculari,  num 
sanguis  consueto  tempore  et  modo  quoad  copiam,  indolem, 
et  alias  mutationes  prodeat;  numque  adversitas  sine  prae- 
gressa occasione , aut  forte  ex  manifesta  offensa  oriatur. 

Mulier  ubi  non  primum  gerit  utero  , si  priori  graviditate 
menstruare  desiit,  vix  manationem  sine  errore  censeas.  Inte- 

rim  res  nondum  extra  dubitationem  est;  quapropter,  si  ne- 
que copia  profluvii,  nec  aliud  periculum  urget,  cauta  diagno- 
sis et  prudens  haesitatio  sit.  Namque  licet  in  illa  momenta 
curate  respectes , raro  tamen  perfecta  exinde  cognitio  adve- 
nit , impetranda  solum  per  explorationem  genitalis. 

Menstruum  sanguinem  citra  graviditatem  maxima  parte 
provenire  ex  ipso  utero,  frequens  inspectio  docuit;  num  vero 
ex  arteriis  vel  venis , vel  ex  utrisque  scaturiat  simpliciter,  vel 
medio  texturae,  nondum  finitum  est.  Neque  amplius  scitur, 
quemadmodum  res  cum  menstruo  in  gravidis  habeat,  Quam- 
vis  enim  vix  aperiatur,  quatenus,  ex  cavo  uteri  sanguis  veniat, 
non  tamen  rem  ad  impossibilia  referas.  Ego  saltem  exempla 
habeo,  ubi  circa  quartum  praegnationis  mensem,  longa  mora 
et  ad  plures  libras  effuso , et  in  grumos  coacto  sanguine , ae? 
gris  jam  proximis  morti,  haud  per  abortum,  sed  praegressa 
licet  horribili  jactura,  postea  stato  tempore  egestus  a natura 
foetus  est.  Quare  igitur  aliquae  unciae  tanto  facilius  natura- 
liter et  sine  noxa  stillare  nequeant?  Tunicae  Hunteri  muni- 
men, et  orta  inde  glutinosa,  quae  primis  mensibus  collo 
uteri  inest,  materia,  simili  affectioni  haud  strenue  contraria-? 
tur;  certa  modificatione  res  imo  explicationem  admittit. 

Uti  vero  eventus  rerum  pertinaciter  definimus,  doctrina 
videlicet  aspectui  et  inceptis  nostris  famulante  , ita  quidem 
in  gravidis  menstruum  venire  ex  uteri  cavo  multi  infitiantur; 
attamen  quia  negare  res  vetat,  etiam  in  praegnantibus  idem 
haud  cessare  interdum,  sanguinem  hoc  casu  supra  ex  vagina 
et  exterius  ab  uteri  infimo  segmento  derivare,  perfacile  ce? 
dit.  Sed  non  admodum  probata  est  alternatio  ista;  quum  veri 
haud  absimile  sit,  ejusmodi  quidquam  vel  in  non  gravidis 
aliquando  contingere.  Manans  statis  epochis  ex  illis  partibus 
haemorrhois , saltem  ceu  abnormis  valitudo , neutiquam  ad 
raritates  pertinet.  Unde  varia  dubitatione  in  re  tam  mutabili 
prima  cognitio  premitur,  ipsa  saepius  exploratione  nequaquam 
dirimenda.  Quapropter  in  tali  nutatione  summa  consilii  in  hoc 
\ertitur,  ut  rebus  cunctis  inter  se  comparatis  moderamine 
utamur,  et  affectui,  ut  ambiguus  ipse  est,  ambiguam  quoque 

curam  opponamus.  Earrue  certe  insons  ratio  est;  fluxus  quippe, 
quamdiu  nihil  portendit,  ne  heroica  etiam  opus  auxiliatione 
habet.  Ubi  yero  casus  premit,  yel  in  pejus  nutat,  quamvis  ab 
origine  affectio  ad  naturam  menstrui  accesserit;  nequaquam 
porro  talis  est  habenda,  sed  morbum  constituit,  qui  tractatio- 
nem  aptam  eamque  propriam  desiderat. 

Equidem  in  omni  haemorrhagia  prima  et  perpetua  indi- 
catio est , fluxum  compescere ; sed  oportuisset , regulam  ita 
scribere:  Stringite  sanguinem,  quemadmodum  in  calamitate 
molliter,  caeterum  ad  passiones  ac  praecipue  illarum  ad  con- 
sequentias fieri  opportunissime  potest.  Simplex  praeceptum 
ac  evidentissimum ; attamen  in  obstetriciis  et  medicis  yel  in 
chirurgicis,  quoties  contra  offenditur? 

Ex  dictis  liquet,  in  haemorrhagiis  gravidarum  simul  procu- 
randum esse,  ut  fluxus  tali  subsidio  arceatur,  quale  pro  con- 
servatione foetus  in  utero  recte  ad  maturitatem  usque  profi- 
cuum , vel  omnium  minime  nocens  est.  In  qua  duplici  indica- 
tione manendum,  quousque  discrimen  concesserit. 

Ut  autem  profluvii  ex  gravido  utero  minus  obscura  scien- 
tia sit , juvat  primo  fabricam  et  naturam  partium  cum  dili- 
gentia respicere  , deinceps  comminisci , quo  modo  placentae 
et  velamenta  foetus  utero  adhaerescant.  De  quibus  licet  in 
tractatu  de  valitudine  gravidarum  ample  collocaverim , atta- 
men  sine  aspecta  saepius  natura  vix  impetrabitur , ut  dunta- 
xat  quatenus  ad  primos  usus,  perpensa  eadem  et  intellecta 
habeantur.  Quare  perpetuo  necessarium  est , scrutari  cada- 
vera , et  inquirere  morbos ; alias  nemo  quispiam  nec  doctus 
per  experimenta  medicus  erit , neque  habilis  obstetricans. 

Donec  viscera  matris  cum  partibus , quae  graviditatem  si- 
stunt , et  nexus  eorum  et  reciproca  communio  illibata  sunt, 
ut  inter  se  nihil  separetur,  haemorrhagia,  qualis  hic  tracta- 
tur, vix  locum  habet.  Quin  tamen  affectum  pure  ad  mechani- 
cam fingamus,  aut  velimus  explicare.  Pleraque  enim,  quoniam 
partes  vitam  habent,  et  animali  organismo  constant,  ortum 
et  exitum  profluvii , praesertim  ex  utero , aliter  modificant, 
ac  nos  simplici  aestimatione  ad  physicam  nobis  imaginamur. 

Ita  duos  casus  memini  , ubi  ex  pleno  utero,  cujus  labia  et 
cervix,  a longo  tempore  scirrhosa,  et  indubie  ex  cancro  erosa 
fuerant  (unde  quoque  intra  graviditatem,  atque  ante,  graves 
et  letbales  paene  haemorrhagiae  oriebantur)  , paucis  post 
assultus  hosce  hebdomadis,  citra  omnem  expectationem  par- 
tus naturalis  nec  molestus,  quodque  majus  est,  sine  omni  pro- 
fluvio, prodiit,  praeterquam,  ut  in  quavis  puerpera  solitum 
ex  natura  est.  Tum  quatuor  sexve  a partu  septimanis  , iidem 
dolores  cum  jactura  redierunt ; morbo  nunc  celerius  currente, 
ac  funesto  exitu,  qualem  carcinoma  communem  habet.  Quid 
potissimum  hic  mirari?  Mulierem  simili  valitudine  citra  casum 
sanguinis  concepisse  , vel  sine  haemorrhagia  parturire  ? 

Universae  corporaturae  , aut  singuli  membri  vel  laxitas, 
vel  rigor,  item  vitiosa  infantis,  quaeque  attinent,  partium  ad 
uterum  relatio  ; morbosus  in  genitali,  seu  in  aliis  membris  sti* 
mulus  ; commissi  in  rebus,  quas  vocant,  non  naturalibus  erro- 
res ; fortes  affectus  animi;  calor,  susceptum  frigus  ; vehemens 
vel  lenis  etiam,  at  insuetus  corporis  motus ; universales,  prae- 
sertim cum  gravi  febre  decurrentes  morbi;  topicae  in  utero, 
illiusque  confiniis  vitiositates;  turbatio  in  excretionibus , illa- 
rum praecipue  , quae  per  viscera  urinalia  , item  ex  intestinis 
fiunt;  illatae  deforis  injuriae;  immodica  et  rudior  venus;  fa- 
stidium , etiamque  ex  parvis , ad  haemorrhagias  causam  prae- 
bent. Praeterea  certis  mortalibus  adversa  opportunitas  in  pro- 
fluvia ex  natura  inest,  cujus  causam  et  indolem  licet  nescia- 
mus, pro  certo  tamen  habetur,  ubi  pronitas  haec  abest,  a vio- 
lentissimis quandoque  offensis  nihil  sanguinis  concitari ; e di- 
verso , illa  praesente , a minima  interdum  occasione  fieri  di- 
scrimen. Multum  etiam  a genere  vitae  et  consuetudine  regi- 
tur, ut  in  gravidis  saltatricibus  et  in  aliis  foeminis  , quae  sce?* 
nae  serviunt,  sed  praeprimis  ex  vulgo  cernimus , quae  exer- 
citae usu  difficillimos  labores  innoxie  moliuntur  et  peragunt. 
Attamen  observatio  ista  non  perpetuo  constans  est. 

Nostro  nunc  aevo  creberrime  ceu  haemoimhagiarum  causa, 
quae  in  universo  habitu  sit,  debilitas  inculpatur.  Profecto, 
omnis  jactura  majore  damno  ac  frequentius  exiles  corporatu^ 

ras  infestat,  in  iisque  gravius  habet,  ac  persanatur,  quam 
in  aliis  robusta  compage.  Neque  tamen  negamus,  haemorrhar 
giam  sine  aperta  extranea  causa  passim  et  in  gravidas  inci- 
dere, quas  nec  universali , nec  topica , sive  directa  debilitate 
sive  indirecta  laborare  dices.  Verum  rarius  istis  esse  proflu^ 
vium  , id  quidem  probatur. 

Universim,  quopejus  nutrita,  vel  ex  natura  vel  humanis  vi- 
tiis defecta,  gravida  languet,  eo  proclivior  ea  erit  in  haemor- 
rhagias,  eo  difficilius  curatur;  eoque  magis  in  tractatione  ab 
omni  re,  quae  debilitat,  oportet  abstinere.  Quin  imo,  etiamsi 
alias  vegeta  et  succi  plenissima  aegra  sit , postquam  cruoris 
aliquam  jacturam  passa  est,  brevi  citiusque  plurimum,  quam 
multi  medentes  opinantur,  id  faciendum,  ut  stimulis,  et  robo- 
rantibus remediis,  recte  sustentata  servetur.  Nimirum  nau- 
seosa ac  perluens  stomachum  , ex  limonio  vel  amygdalis,  pa- 
rata potatio  , uti , revulsionis  praetexta  causa  ex  adverso  loco 
instituta  venaesectio , tum  porrecta  simul  deorsum  purgantia 
miseram  omnino  conficiunt.  Heu ! quae  singularis  mortali  de 
vita  et  sanguine  suo  adscita  idea  est. 

Possunt  quidem  foeminae  in  omni  gestationis  stadio  hae- 
morrhagia pati,  sed  saepissime  ea  inter  secundum  mensem 
et  tertium  affligit.  Tardius,  nisi  ex  errore  deforis  concitetur* 
plerumque  septimo  vel  octavo  incidit.  Interim  profluvia,  quae 
non  a gravi  occasione  extrinsecus  irruunt , ad  finem  foeturae 
rarius  , quam  a principio  observantur, 

Quo  maturius  haemorrhagia  in  graviditate  oritur,  eo  mi- 
nus  plerumque  discrimen  pro  matre  habet.  Hoc  tamen  incom- 
modi est,  similes  jacturas  mechanicam  opem  et  subsidia  ex- 
terna  aegrius  admittere,  quam  qui  ultimo  stadio  fluxus  infe^ 
stant.  Interea  rarissimum  est,  primo  praegnationis  tempore 
foeminas  ex  haemorrhagia  perire , licet  aliquando  satis  labe- 
fiant  et  in  periculum  adigantur.  Alioqui  mulierum  sexus,  pro- 
priis praecipue  sibi  affectionibus,  absque  pari  damno  majus, 
quam  viri , ex  sanguine  dispendium  sustinent. 

Verum  tamen  non  ex  ipso  solum  fluxu  princeps  et  omne 
periculum  computemus;  sed  patientis  simul,  et  temporis,  quo 

sanguis  stillat,  instituenda  ratio  est.  Quo  enim  brevius  intra 
spatium  certa  copia  defluit,  eo  major  increscit  metus;  ac  facta 
jamjam  notabili  dispendio,  deliciens  in  vasis  nobilibus,  vel 
superans , unica  forte  uncia  pdus  dirimit , quam  ab  initio  ca- 
sus aliquot  ferme  librae.  Multum  quoque  interest,  num  af- 
flicta ob  sanguinem  ea  felici  constitutione  utatur,  ut  profu- 
sius aliquanto  flumen  pati  sine  summa  mox  offensa  valens  sit. 
Quod  beneficium  haudquaquam  ad  robur  corporis  et  forinse- 
cus torosam  fabricam  ubique  et  generatim  commetiamur.  Te- 
nuissimi homines  magnam  saepe  profusionem  aequabiliter  fe- 
runt, quum  valentissimus  copia  multo  minore  interdum  ener- 
vetur, et  concidat.  Ex  toto  paucissimae  foeminae,  quae  in  hae- 
morrhagia moriuntur,  ex  haemorrhagia  moriuntur.  Verum, 
quia  finitu  difficile  est,  quantumnam  cruoris  aegra,  et  intra 
quod  tempus  impune  perdat  , quum  porro  , quo  parcius  est 
dispendium,  eo  minus  quoque  damnosum  sit;  hinc  tota  in  ob- 
servatione maxime  respiciendum,  ut  tempestiva  quidem,  ve- 
rum tamen  nunc  et  in  consequens  accommoda  medicatio  fiat. 

Recensemus  nunc,  quales  in  viscere,  unde  sanguis  fluit, 
principaliter  mutationes  ex  alieno  fiant.  Atqui  primum  id  po- 
test esse,  ut  separatio  quaedam  placentae  accidat,  antequam 
salubris  in  reliquo  uterus  ex  natura  contrahatur.  Vel  etiam 

i, 

uterus  ipse  a laesione  soliditatis  patitur.  Ad  primam  affectio- 
nem placenta  sive  in  utero  residens  est,  quin  illius  cervicem 
attingat ; sive  huic  ex  centro  varia  plaga  et  tenacitate  inhae- 
ret , ut  os  obtegat.  Est  demum  etiam , ut  uterus  solus , vel 
illius  vagina,  vel  utraque  lacessita  cruorem  fundant.  In  quibus 
omnibus  simplex  et  eadem  indicatio  valet:  Substringere  san- 
guinem. Verum  multa  et  varia  ad  hoc  adminicula,  et  diversa 
positione  , speciatim  accommodanda  praesidia  sunt. 

CAPUT  SECUNDUM. 

TRACTATIO  HAEMORRHAGIAE,  PRAESERTIM  A DI- 

* 

SCRETA  PLACENTA. 

Nullum  dubium  est , quin  casus  haemorrhagiae  primis  ge- 
stationis septimanis  rarius , multo  accideret , nisi  numerus 

mulierum  duris  laboribus  (ita  homines  gravidas  suas  libera- 
lius, quam  gestantia  utero  sua  bruta  onerant)  5 partim  mise- 
ria; partim  per  absurditates  mollitiae;  item  ex  abolito  mo- 
rum officio , et  materni  amoris  sensu , ipsaemet  nova  in  se 
organica  stamina  cum  dispersu  illius  ejusdem  humoris  ya- 
starent , in  quem  natura  foetui  aeque  ac  ipsi  genitrici  immu- 
tabile impertita  jus  est. 

Nocturnus  occurram  Furor  — 

Et  inquietis  assidens  praecordiis 

Pavore  somnos  auferam.  H O R A T, 

Sed  nostrum  est,  ut  rem  ad  meliora  ordiamur.  Primum 
igitur  dicimus  , quas  in  gravidarum  vitae  moderationem  docti 
indoctique  statuerunt  leges,  ad  commenta  cummaxime  esse 
conformatas , quae  de  sanitate  et  morbis  eorumque  cura  pas- 
sim  dies  tulerat.  Nemo  alioqui  tam  fatuus  est,  ut  huic  scien- 
tiae se  non  parem  aestimet.  I11  quo  insuper  alia  furit  perni- 
cies, quod  foeminae,  tametsi  plerasque  in  valitudinem  obser- 
vationes haud  scrupulose  sequantur , attamen , si  quando  ob- 
temperent, mala,  molestaque , dum  praestigiosa  modo,  prae- 
cepta magis  curae  habeant,  quam  sana,  sed  vitio  simplicis  ac 
veri  prava  consilia. 

Gerens  utero  assueta  sibi  in  vita propemodum  perstet;  ca- 
veat in  victu  ab  erroribus , item  ab  extraneis  offensis , et  do- 
nec valens  est,  a medico  perinde  ac  medicina.  En  summam 
regiminis!  Verum  exactissima  licet  vitae  norma,  non  tamen 
secura  a periculo  haemorrhagiae  omnis  gravida  est,  vel  quod 
abdita  in  corpore  ad  morbum  pronitas  sit,  vel  hac  inprimis 
dudum  praesente,  noxa  forinsecus  veniat. 

Prima  vice  gravidae,  juvenes  praesertim  et  molliter  edu- 
catae, profluviis  et  abortui  maxime  sunt  obnoxiae,  quin  ob 
eam  causam  de  salubri  et  numerosa  progenie  confestim  de- 
sperandum sit. 

Ubi  rebus  praeteritis  ac  praesentibus,  quoad  sensibus  usur- 
pari praesertim  tactu  possunt,  recte  constat,  sanguinis  casum 
esse  ex  morbo,  tum,  antequam  subsidii  genus  finiatur,  exci- 
tantis causae  totiusque  corporaturae  ineunda  ratio  est. 

Animi  tranquillitas  , corporis  quies,  cubatio  in  lecto,  ami- 
ctus levior , cum  caloris  extrinsecus  moderamine , generales 
in  tractanda  omni  haemorrhagia  necessitates  sunt.  Attamen, 
donec  aegra  haud  vehementer  periclitatur , oportet , etiam  in 
delectu  et  applicatione  remediorum  aliqua  modestia  uti , ne 
praepostera  medicatio  fiat. 

Olim  crediderunt , ac  nunc  etiamnum  multis  opinio  est, 
ad  frigefactandum  ebulliens  sanguen,  ejusque  deplendam  co- 
piam aptius  nihil  esse , quam  macerrimo  victu  et  aqua , et 
multa  venaesectione  , vires  frangere , tum  molem  cruoris  de- 
» ivare  et  minuere  purgantibus. 

Ex  quo  vero  ortum  et  naturam  morborum  aliter  cogitare 
coeperunt,  haemorrliagiarum  quoque  causam  proximam  a de- 
bilitate repetunt , omnemque  curam  inexorabiles  plane  a ro- 
borantibus simpliciter  et  stimulantibus  inchoant.  Quarum  ar- 
tium neutram  indiscrete  comprobamus ; namque  etiam  hic  tu- 
tissimum medio  itur.  Mixtus  potus  ex  aqua  cum  congrua  parte 
vini;  nutriens  cibus  palato  aegrae  acceptus,  facilis  digestu, 
justaque  copia  et  temperie,  optimum  est,  quod  praebeas. 

Sed  princeps  curationis  punctum  in  omnibus  haemorrha- 
giis  cummaxime  uteri,  aptis  externis  auxiliis  nititur.  Multi 
equidem,  qui  mente  continuo  supra  scriptos  mortali  fines  va- 
gantur , manualem  operam  in  hac  lucta  despiciunt , vel  ad 
summum  pro  fortuita  accessione  habent.  Quae  pulcherrima 
lectu,  et  suavissima  dici  ex  cathedra,  sed  frivola  ad  aegra- 
rum lectos  sunt.  Vera  ex  locis  haemorrhagia  tam  parum  in- 
tus soli  medicinae  paret,  quam  laesa  magna  vena  constringi 
opio  aut  naphta  potest.  Externum  quippe  idoneum  emolu- 
mentum, cum  assumpto  recte  pharmaco  per  os , principale 
ac  totum  in  cohibendo  sanguine  uteri  est.  Utrumque  per  se 
indigens,  alterum  alterius  auxilio  veget,  ut  alterutro  carere 
nefas  sit;  in  quo  tamen  providendum,  ut  circa  quaedam  agenda 
delicatius  observetur,  quam  vulgo  consuescit. 

Qui  enim  vero  in  curandis  haemorrhagiis  a sola  materia 
ordiuntur,  quin  simul  ad  carnis  vitalitatem  spectent,  jam  ex 
principio  suppositi  errant ; quemadmodum  etiam  , qui  conti- 

nuo  vim  vitae  urgent,  nec  cogitare  videntur,  hominum  ani- 
mantiumque corpora  non  solum  vita  constare  et  animo,  sed 
carnibus  et  sanguine  etiam  , icleoque  communibus  itidem  le- 
gibus parere , queis  moderatur  et  regitur  materia» 

Frigus,  quod  olim  ceu  roborans  in  haemorrhagiis  subsi- 
dium non  satis  collaudari  poterat,  nostris  diebus  sollicite  vitu- 
peratur, quum  illud  jam  nunc  ex  natura  debilitare  praedicent- 
Attamen  animali  ritu  debilitari  roborarique  , et  physice  ab- 
stringi  vel  relaxari,  res  diversissima  est.  Haud  quippe  alia, 
nisi  modica,  ac  per  naturam  vivido  corpori  adtributa  tempe- 
ries organico  et  animali  modo  roborat  , servatque;  ex  diverso 
quivis  praeter  naturam  auctus  vel  imminutus  calor,  nisi  muta- 
tionem vel  defectum,  quem  patitur  animal,  fortassis  suppleat, 
seu  corrigat,  non  influere  diu  in  corpus  potest,  quin  nocens 
fiat  $ ideoque  animali  more  infirmet.  Vehemens  frigus,  dum 
illud  ceu  chirurgicum  auxilium  ad  compescenda  profluvia  ad- 
hibemus, non  id  intendimus,  ut  corporatura,  quasi  reficiente 
quadam  potentia , exhilaretur , ut  potius  in  membris  mecha- 
nica vi  firmitas  aliqua  et  rigor  fiat.  Idque  eo  praestari  cer- 
tum est.  Quare  oportet,  quum  in  afflictu  valentius  medium 
desit,  in  hoc  solatio  acquiescere,  praesertim,  quoniam  pro- 
babile est,  chemicas  sanguinis  ipsas  constituentes  partes  per 
frigus  condensari  nonnihil. 

Attamen  scientia  haec  suas  modificationes  habet.  Qui  enim 
a frigido  apparatu  suo  abstrahi  sibi  nequidquam  annuunt,  vix 
reputant,  frigus  in  animalia  non  tam  mechanice,  ac  in  res 
alias  agere,  durnque  ad  haemorrhagias  adhibetur,  se  non  aliter, 
quam  per  impetus  et  in  tractatis  tantum  locis  utiliter  prae- 
stare. Sub  qua  ministratione  simul  intus  sustentare  vires  > et 
corporaturam  animali  ritu  fovere  , nunquam  omittamus. 

Unde  cunctis,  quae  frigus  tenent,  ac  praesertim  fomentis, 
ita  est  utendum,  ut  per  vices,  membroque,  unde  sanguis 
ruit,  ea  quam  proxime  adplicentur.  Ne  tamen  reliquum  cor- 
pus eidem  vehementiae  exponas,  madefactis  linteis  frigidis- 
sima aqua,  velut  glaciali  balneo,  totum  opprimendo,  vel  mi- 
seram ex  lecto  nudam  et  in  pavimento  stratam  , plenis  alveis 


320 


LIBER  SEPTIMUS. 


superfundas.  Quae  amentissima  bruta  conata  multis  mulie- 
ribus, quin  ob  modicum  profluvium,  bonam  valitudinem, 
membrorum  mobilitatem  et  usum , et  permultis  vitam  ipsam 
abstulerunt. 

Rarae  sunt  uteri  haemorrhagiae,  quas  non  ab  ingressu  aut 
brevi  post  in  genitali  aut  locis  vicinis  dolores  comitentur,  quo- 
rum causam  et  indolem  diligenter  exquirito.  Ipsi  enim  forsan 
vel  concivere  haemorrhagiam,  illamque  protrahunt,  vel  per 
accidens  una  incedunt , vel  adversus  tanquam  auxilia  super- 
veniunt. Atque  in  priori  discrimine  leniendus , ac  si  potest 
fieri , abigendus  dolor  est ; in  altero , nisi  debito  tempore  et 
benigne  invadit,  excitare  eum  et  sustinere,  et  convertere  in 
ipsam  curam  oportet,  perdita  inprimis  reservandi  foetus  in 
utero  fiducia. 

In  haemorrhagiis , intra  primos  menses,  non  facile  liquet, 
amnion  disruptum,  an  integrum,  vel  quonam  modo  disposita 
omnis  offensio  sit.  Hinc  pleraque , quae  ex  utero  secedunt, 
ac  praesertim  coagula  sanguinis,  solerter  excuti  debent,  ut 
appareat,  num  forte  exilis  foetus , placenta,  sive  membrana- 
cea quaedam  lacinia , seu  molam  referens  quoddam  concre- 
mentum , aliquando  etiam  mucosa  illa  deciduae  pars  , quae 
primo  graviditatis  stadio  in  collum  uteri  descendit,  illudque 
replet,  una  exiverit,  nec  ne;  item,  quid  etiamnum  conclu- 
sum restitet.  Hinc  quippe  ratio  et  modus  ultra  subveniendi 
probabilis  fit*  Tum  quodsi  aliquando  uterque,  mater  et  infans 
in  utero,  longius  consistere  simul  Cum  vita  nequeunt,  hunc- 
que  demum  natura  haud  expellit,  invitari  nisus  et  moderate 
lacessiri  debent»  Donec  igitur  aquae  nondum  effluxere , ubi 
profecta  graviditate  tractari  digito  possunt , rumpere  vela- 
menta decet;  quod,  digito  ad  tunicam  minus  pertingente, 
obtuso,  quale  proxime  ad  manus  erit,  quovis  specillo  facile 
impetratur.  Quo  propior  caeterum  maturitati  foetus  est , eo 
minus  in  acceleratione  partus  haesitare  licet.  Attamen , ubi 
nihil  monet,  nequid  suscipias. 

Defluxo  amnio  uterus  plurimum  ex  organismo  contrahi 
aptus  fit.  Ita  enim  nixus  invitantur,  nuncque,  nisi  ipsa  in 

carne  visceris  aut  illius  vitalitate  labes  subsit , uberius  resul- 
tant cum  efficacia.  Placenta , tum  grumosa  et  lymphatica  por- 
tio sanguinis,  totidem  fere  obturamenta  sistunt,  quibus  non 
raro  haemorrhagia  minuitur , omnisque  cessat. 

Ubi  delluxo  humore , foetum  recte  compositum  invenis, 
decrescente  simul  periculo,  laborem  in  naturam  deputa,  quin 
tamen  ad  necessitatem  providere  negligas.  Verum  depleto 
amnio  et  contractionis  segnitie  juxta  priorem  curam  abdomen 
et  uterum  leniter  perfricato.  Sed  incerti  creberrime  ominis 
est,  si  defluxo  amnio  vera  in  organo  vis  vitalis  non  confestim 
sese  atque  sine  invitatione  prodit. 

Donec  reclusus  liquor  est , uterus , praeter  tenuia  quae- 
dam super  chorion  cruoris  strata,  sanguini  vix  locum  dabit. 
Delapsis  vero  aquis  ingens  copia  vitalis  fluidi  intus  potest  col- 
ligi. Hinc  res  diligenter  curanda,  ne  praeceps  discrimen  fiat. 
Modicum  enim  sanguinis,  praesertim  coagulati,  illiusque  in- 
primis  concreta  lympha  impune  in  utero  esse,  quin  imo  strin- 
gendo fluxui  opitulari,  videtur.  Atque  quo  certiores  simus, 
ne  sanguis  cum  noxa  intus  coeat,  necesse  est,  turgorem  et 
amplitudinem  uteri  per  vices  leniter  experiri,  tum  ad  pulsum 
et  vires  aegrae  et  ad  faciem  respicere , et  omnem  habitum, 
nec  tuto  confidere,  quod  nihil  effluat,  quodve  manat,  id  aquo- 
sus latex  sit.  Inde  verius  internae  haemorrhagiae  suspicio- 
nem capimus,  quia  destillans  humor,  sin  seri  recta  ex  san- 
guine indolem  habet,  certissima  indicia  praebet,  sanguen  ex 
rubra  parte  concrevisse , et  in  utero  et  in  pelvi  haerere  in 
coagulis. 

Profecto , si  ea  solum  signa  curemus , quae  de  internis 
haemorrhagiis  magistri  annotant,  et  secundando  cunctamur, 
donec  tristes  illae  significationes  apparuerint : ingens  nempe 
uteri  expansio  a collecto  sanguine ; ardoris  in  ventre  sensus ; 
indifferens  in  misera  ad  omnia  animus,  nec  pessima  ad  spe- 
ciem valitudo  ; tunc  saepenumero  , quidquid  tentabis  , tarde 
paratur  medicina,  necque  diutius  averruncanda  mors  erit. 

Ruptis  tunicis , si  fluxus  continuat  nec  satis  minuitur , ut 
casus  ultra  sine  metu  sit  (raro  enim,  quod  neque  conduceret, 

omnis  et  repentino  cessat),  tum  saepissime,  quemcunque  si- 
tum tenet,  foetus  eximendi  necessitas  incidit. 

Verum  graviditate,  dimidium  periodi  nondum  emensa,  in- 
fantem nullatenus  ex  utero  manu  duces;  mitioribus  cum  in- 
ternis tum  externe  administratis  auxiliis  ad  dura  nunquam  de- 
scendi. Curata  quippe  natura  semper  et  satis  opportune  ipsa 
opitulabatur.  Interim , corpore  fortassis , quod  relinqui  intus 
sine  noxa  r equit,  ex  ore  satis  prominente,  ut  in  vagina  attin- 
gatur, tentare  oportet,  num  se  traduci  manu  vel  instrumento 
sinat;  quo  casu  simplex  ad  polypos  idonea  forceps  commo- 
dissime adbibetur,  seu  foetus  sit,  seu  species  molae,  vel  quid- 
quam aliud,  quod  eximi  debeat.  Facilius  utique,  quam  minus 
maturus  foetus , gestatus  jam  super  medium  infans  manu  sol- 
vitur ; attamen  etiam  in  boc  labor,  quinimo  pro  matre  discri- 
men est,  praesertim,  ubi,  foetu  infra  menses  septem,  pedes 
cum  obstinatione  quaeris,  iisque  comprehensis  eum  extrahis, 
uti  cum  maturis  ac  praematuris  fieri  solet. 

Ut  in  omni  conversione,  sic  in  illa  praecipue,  quae  ob 
haemorrhagiam  instituitur,  infans  leniter  et  sensim  traducen- 
dus est,  quo  uterus  in  se  coire  opportunus  fiat.  Nihilosegnius 
multi  obstetricantes , foetu  excluso , subito  etiam  secundinas 
evellunt , atque  uterum  modico  omni  coagulo  impigre  expur- 
gant, inepta  intentione,  ut  aptius  se  contrahere,  eoque  san- 
guis substringi  queat.  Sed  malo  exitu  plurimum ; his  quippe 
in  calamitatibus  ante  omnia  refert , ne  praepostera  medicina, 
supervacuo  affrictu  ventris,  et  offensa  loci,  profluvium  revo- 
cetur. Prudenti  sub  observatione  potius  opperitur,  quid  pror- 
sus agendum  forte  sit,  omittendumve. 

Sed  in  omni  casu , praesertim  si  de  foetu  in  matre  ultra 
servando  cogitari  nequit,  omnium  optatissimum  est,  exsur- 
gere nixus ; qui  nisi  sponte  proveniant , congruenter , quin  ex 
» industria , advocentur. 

Caeterum  licet  ineptissima  sit  doctrina,  protenus  et  per- 
celeriter in  omni  profluvio  evacuandi  uteri;  occurrunt  ta- 
men exempla,  quae,  prodito  foetu,  eximi  placentam  imperiose 
jubent.  Sunt  equidem , qui  tale  conatum  ubique  reprobant ; 

istis  scilicet  largam  yel  pertinacem  haemorrhagiam  tractare 
nunquam  accidit.  Obstetricans,  dum  cuncta  administrari  in- 
cassum cernit , „dum  una  eademque  via  sanguisque  animus- 
que sequuntur  ;u  anne  adeo  excors  et  inhumanus  erit,  ut  ope- 
ram recuset,  ne  ideo  negligendam,  quod  periculosissima  pro- 
fluvia interdum  saltem  post  exsolutionem  placentae  cum  for- 
tuna cessaverint. 

Omne  sanguinis  grave  profluvium , si  quidquam  durat,  de- 
mum non  inferre  mortem  non  potest , ut  aliquando  impetus 
arti  ad  interveniendum  neque  moram  sinat.  Attamen  in  hae- 
morrhagiis,  quales  saepissime  incidunt,  ita  obvenit,  ut  fluxus 
copia  et  praecipitatione  se  remittat,  quin  satis  cesset,  ne  fiat 
lethalis : secundinis  in  utero  etiamnum  morantibus , sive  na- 
tura sive  forinseco  auxilio  dudum  excretis.  Qua  dubitatione 
fluxum  minui  aspicis;  neque  aliter  potest.  Vel  per  intervalla 
omnis  desinit;  tum  denuo  secedere  quiddam,  alternante  di- 
scrimine, ut  tandem,  quod  foras  manat,  serum  multo  magis, 
quam  fluidus  vel  coagulatus  eruor  sit.  His  sub  insidiis  uterus 
quidem  compactus , sed , quam  oportet , rigidior , et  durus 
offenditur ; tum  relaxatur , ut  illum , quasi  in  ventre  absit, 
manu  vix  percipias.  Atque  tales  vicissitudines  aliquamdiu  per 
tempus  habet.  Interea  coaguli  in  genitalibus , ctim  mortis  su- 
bito metu,  horribilis  moles  et  cumulus  fit.  Qua  mutabili  per- 
fidia placentam , si  quidem  adhuc  inest , plurimum  a carne 
uteri  nondum  perfecte  separatam  scito : ob  energiae  quippe 
defectum  in  inferiori  praesertim  segmento  segnius  secerni- 
tur; atqui,  donec  vitiose  haeret,  haemorrhagiae  non  est  finis. 

Nunc  tenax  particula  cum  cautione  solvi  debet.  Obstetri- 
cans, aegra,  quousque  potest,  in  pristino  situ  relicta,  manum 
inter  cruoris  in  pelvi  collectos  grumos , quin  inepto  more  il- 
los sub  palma  dementer  ejiciat , per  os  uteri  juxta  tunicas  et 
discretos  placentae  margines  ad  partem  usque  affixam  ducit, 
eamque  duobus  tribusve  ultimis  digitis  leniter  distringit,  re- 
manentes passim  floccos  incurie  habens.  Nec  absque  singulari 
causa  retrahat  manum,  priusquam  placenta  propemodo  com- 
prehensa et  omnis  extrahi  una  possit.  Quo  sub  labore  quam- 

primum  uterus  opportune  se  contrahere  occipit,  salutis  lae- 
tior spes  est;  atque,  si  unquam  mechanicum  irritamen  hac  in 
re  valet , sub  moderatissima  etiam  eductione  stimuli  probabi- 
liter abunde  erit. 

Inter  alia  conamina  etiam  hoc  legimus : inducta  manu  poste- 
rior uteri  paries  satis  premitur,  ut  descendentis  retro  aortae  op- 
pressione sanguis  irruere  in  uterum  per  subditos  ramos  prae- 
pediatur. Ecce  nova  alia  procul  ab  aegris  excogitata  inductio . 
quam  circa  candidus  afferam  , quae  duobuS  periculis  exper- 
tus sum.  Ubi  nempe  uterus  modice  crassus  et  contractus  est, 
compressio  arteriae , etiam  si  fieri  possit , inefficax , ac  ne 
quidem  necessaria  est.  At  flaccido  et  perquam  amplo  viscere, 
ut  manus  robur  in  arteriam  penetret,  mors  alioqui  fores  pul- 
sat , ex  uteri  paresi , cujus  haemorrhagia  solum  consequen- 
tia est,  ut,  nisi  apoplexiam  loci  sustuleris,  aegra  occidat, 
sanguis  fluat,  nec  ne.  Id  saltem  compertum  nunc  usque  ego 
habeo. 

Alius  quidam  aeres  in  uterum  ex  sulphure  et  vitriolo  jubet 
immitti.  Verum  communiter  non  quodvis  parientis  cubile  che- 
mica  officina,  nec  omnis  lectus  ad  physica  experimenta  ido- 
neus apparatus  est. 

Equidem  etiam,  donec  placenta  intus  latet,  aliqua  prope- 
modo  in  uterum  utilis  injectio  est,  unde  genitali  ad  contra- 
ctionem stimulato  , sanguis  simul  in  coagula  eat.  Sed  hujus 
subsidii , item  ad  illius  indolem , parati  clysmatis  procuratio 
quam  maxime  desideratur,  dum,  emissis  licet  secundinis, 
metus  non  satis  celeriter  ad  confidentiam  redit. 

Caeterum  facile  intelligitur , haemorrhagia  ad  hoc  tempus 
eamque  profusionem  profecta,  vitam  mox  ex  paucissimis  gut- 
tis agi.  Cunctis  igitur  praesidiis  cum  externis,  tum  internis, 
quibus  fluxum  recta  vel  internexa  ope  coercere  intentum  erat, 
frustra  adhibitis,  hoc  unum  restat,  ut  tandem  mechanico  la- 
bore id  consequaris,  quod  intrinsecus  ex  virtute  organismi 
aliisque  potentiis  nondum  impetrabile  fuit. 

Inter  caetera  hac  in  re  solita  commendari  unum  vulgare 
absurdissimumque  est.  Femora  nempe  et  brachia  circumduci 

vinculo  jubent,  ne  per  oppressas  venas  sanguis  redeat,  sed 
praeclusus  in  membris  pro  corporatura  reservetur.  Verum 
sufficitne,  quo  vivamus,  sanguen  brachiis  ac  pedibus  inesse  ? 
Parca  alioqui  ad  corpus  vitali  particula,  si  reliquum  in  mem- 
bris substringitur,  nonne  tanto  brevius  ad  cor  nihil  refluet? 
Descendimus,  exscissum  recens  cor  ranae  sine  sanguine  qui- 
dem ac  solo  externo  stimulo  aliquamdiu  in  contractiones  cieri  5 
at  falsa  "amen  argumentatio  est,  in  homine  etiam  officia  cor- 
dis sine  omni  influente  sanguine,  illiusque  saltem,  quae  ad  vi- 
tam exillimam  pertinet,  parte  minima  consistere,  perficique. 

Nec  plus  utilitatis  in  profluvio  hoc  ab  imposita  cucurbi- 
tula in  ventrem  speres.  Solummodo  in  levibus  iisque  cum- 
maxime,  quae  citra  foeturam  infestant,  haemorrhagiis , ubi 
affectio  a vitiosa  in  certis  membris  irritabilitate  forsan,  vel, 
quae  non  tam  mechanicae  sint,  causis  aliis  procedit,  iisve 
stipatur,  talis  medicatio  subinde  ad  salutem  confert. 

Tum  etiam  medicamenta , quae  alterantia  dicimus , quae- 
que vomitum  movent,  refracta  dosi,  tentare  convenit.  Ast  in 
profusis  gravidarum  et  parientium  haemorrhagiis  ludicra  ista 
et  inania  pleraque  sunt. 

Permulti  medici , interno  aluminis  et  aliorum  stipticorum 
usui  singulariter  fidunt ; quae  quidem  laesis  venis  proxime  ap- 
plicata, ostia  constringunt,  sanguinem  quodammodo  coagu- 
lant , adeoque  compescendae  haemorrhagiae  idonea  sunt.  At 
quanam  virtute  alumen  et  vitriola  intus  ad  stomachum,  hinc  de- 
lata ad  intestina,  praeceps  flumen  ex  utero  infringent?  Nonne 
potius  tunicas  et  vasa  in  organis  illis  stringendo,  talia  medica- 
mina effluvium  in  remota  parte  magis  exagitabunt  ? Unum  non- 
nisi ab  largius  ingesto  alumine  effectum  noscito,  huncque  so- 
lum : pertinaces  inde  ad  stomachum , et  in  aliis  vicinis  parti- 
bus, easque  non  raro  insanabiles  obstructiones  relinqui  mem- 
braque muliebria  praeprimis  indurari.  Simile  damnum  omne, 
quod  fortius  constringit,  ac  simplex  quidem  frigida  aqua  etiam 
in  non  gravidis  habet,  dum  in  cura  genitalium  his  membris 
intempeste  et  citra  modum  adjicitur  5 insanabilia  saepe  mala 
post  exitiosam  ejusmodi  procurationem  consequentia  sunt. 

Alius  et  ex  quorundam  consilio  magis  securus  haemorrha- 
giam coercendi  is  modus  est : quo  vagina  multis  aceto  et  fri- 
gida aqua  imbutis  laciniis  ita  refercitur , ut  sanguini  haud  ul- 
tra exitus  pateat,  quique  retro  confluit,  in  grumos  cogatur. 
Utique,  ne  foras  effluat,  liquor  hac  arte  subigitur;  parum 
autem  praevertes,  ne  in  utero  ipso,  et  subtus  inter  illius  se- 
ctionem , ipsumque  obturamentum  omnis  forte , qui  in  cor- 
pore superest,  desedeat  et  coaguletur  humor.  Nullibi  tamen 
subsidium  nisi  ex  chirurgia  est,  idque  solum  juvat  in  his  hae- 
morrhagiis , quo , dum  opportet , uterum  ipsum  tractare  ceu 
externum  membrum  potes.  Cui  operi  vulgare  nostrum  inferen- 
dis turundis  accommodatum  instrumentum  cummaxime  con- 
gruit. Illius  filis  alligantur  flocci , ea  magnitudine , ut  facile 
intrent  os  uteri,  quorum  totidem,  ac  opus  est,  stiptico  inter- 
strati pulrere,  per  immissam  in  uterum  fistulam  seorsus  in- 
troducuntur. Circumacto  ante  circa  abdomen  longo  mantili, 
aut  alio  linteo , ab  adstantibus  in  utrumque  aegrae  latus  ser- 
vis , quarum  utraque  lintei  extremam  fimbriam  attrahit , ab- 
domen et  uterum  tantisper  constringi  et  contineri  jubemus, 
ac  illa  propemodum  sustinendo  par  est.  Constrictio  enim,  ubi 
fortissima  est,  neque  saepe,  nec  tempestive  per  vices  rela- 
xatur, animi  gravationem  inducit  cum  deliquio,  unde  metus 
lethalis  spasmi  necessario  increscit.  Nihilominus  haec  optima 
hucusque  atque  unica  cura  est,  in  ancipiti  casu,  dum  vita  et 
mors  occurrunt  sibi.  Similiter  nempe  , uti  vena , quae  san- 
guinem spargit  ex  artu,  stringitur,  ita  ferme  opprimitur,  ob- 
turaturque  uterus.  Atque  nisi  ante  humoris  ad  vitam  neces- 
sarii nimia  facta  jactura,  nec  omnis  prope  vis  vitalis  in  organo 
exstincta  est , vix  non  mortua  quandoque  evadit.  Qua  felici- 
tate , dum  vita  obturamento  debetur , natura  elapsis  aliquot 
diebus , cum  specie  in  genitali  digesti  puris , turundas  ipsa- 
met  extrudit.  In  omni  eventu  iisdem  egerendis  haud  prope- 
rare , quam  intempestive  ordiri , prudentius  est. 

Qualiscunque  vero  auxiliationis  modus  et  ratio  fuerit,  quam- 
primum discrimen  vere  cessat , acquiescere  in  eo  opportet, 
ut  aegra  se  tranquille  habeat.  Praeterea  ab  omni  re  abstinen- 

3um,  unde  fluxio  rursus  concitari  posset.  Noscimus  de  reli- 
quo , quid  ad  sistendam  haemorrhagiam  natura  in  vasis  mo- 
liatur. Patens  quippe  vena  nonnihil  per  se  coarctatur;  reli- 
quum luminis  naturale  obturaculum  explet , quod  sanguinis, 
ex  quo  defluit,  cum  rubedine  phlogoseos  ipsa  lympha  format. 
Ad  id  vero  justa  mora,  et  forinsecus  varia  fortuna,  decumben- 
tis quiete,  et  insigni  praesertim  prudentia  medici  opus  est. 

Ex  quo  autem  in  externis  adminiculis  versamur,  quibus 
indubitanter  in  omni  profluvio  notabili  suprema  vis  est , ne 
recta  quoque  cura  ex  accedente  usu  internorum  negligatur. 
Inter  caetera,  ubi  primum  succurrendum  viribus  est,  cinna- 
momo cum  alcohol  e , nihil  praestantius  reperimus. 

Sed  ad  subitam  et  momentaneam  vis  vitalis  elationem,  in- 
primis  ad  praecavenda  animi  deliquia , quae , si  proprie  a de- 
fectu sanguinis  oriuntur,  confestim  convulsiones  ac  mortem 
adsciscunt,  generosum  vini  acetum  valens  maxime  in  refo- 
eillando  habetur. 

Demum  calamitate  ad  meliora  composita  diligenter  cave, 
ne  exhaustam  quocunque  modo , vel  ne  medicina  conturbes, 
unde  nausea  excitetur  vel  vomitus,  qui  divexans  alioqui  in 
nova  et  ultima  pericula  agit. 

Quoad  externa:  quamprimum  frigida  aqua  nix  aut  glacies 
opem  praestiterunt , ab  iis  abstinere , omne  humidum  mode- 
rate tollere  , e contrario  sensim  fovere , et  reducere  aegro- 
tanti calorem  naturae  competit;  alias,  quod  subsidia  illa  at- 
tulere commodi,  denuo  pessumdatur,  ut  tam  in  acutos  mor- 
bos quam  in  longinquos  pronum  corpus  flat,  ac  ipsa  haemor- 
rhagia gravius  malum  inolescat. 

Videbis  etiam  fluxus , in  quibus  injectiones  et  fomenta  fri- 
gida, tum  quae  cetera  debilitant,  nihil  prosint.  Ita  saepissi- 
me in  foeminis  accidit  tenui , infirmata  et  consumpta  aerum- 
nis forma;  manifesto  argumento,  deforis  inductas  utero  con- 
tractiones ad  sanguinem  cum  constantia  stringendum  minime 
sufficere , sed  necessarium  esse , ut  viscus  propria  vi  coeat, 
qua  efficiente  vix  unquam  sanguis  abunde  fluit,  ne  solutis  in- 
tempeste secundinis  quidem  , vel  lacessito  aliquantum  utero 

etiam.  Ubi  vero,  intrinseca  virtus  deest,  idque  sine  omni  co- 
gnita causa  externa  aut  aliqua  notabili  opportunitate  ; tum 
enim  vero  praeceps  aliquando  tantaque  irruit  haemorrhagia, 
ut  misera  celerius  exinanita  pereat,  quam  solummodo  po- 
tuerit subveniri.  Quo  casu  remissio  uteri  nullatenus  a pro- 
fuso sanguine  venit;  ut  multo  magis  profusio  ab  utero  ex 
spiritus  lethali  inertia  procedat.  Quae  funesta  in  puerperis 
resolutio,  ubi  penitus  contingit,  vix  impetrabis , ut  exstinctam 
virtutem  quibuscunque  irritamentis  revoces , vel  electricitate, 
illave,  quae  a Galvanio  dicitur,  vel  alia  qualicunque  cognita  ha- 
ctenus vi  suppleas.  In  simili  desperatione  consultius  ab  omni, 
quod  frigus  habet,  abstinetur.  Calida,  sicca  et  aromatica,  in 
alcohole  soluta  camphora,  sin  aegra  odorem  fert,  vel  spiritu 
vini  impraegnata  fomenta ; intus  tinctura  cinnamomi  cum  opio, 
volatiles  stimuli,  hoc  conflictu  juxta  reliqua  ex  chirurgia  pe- 
tita , unice  ad  salutem  superant. 

Aliquando  partu  salubriter  et  citra  omnem  metum  trans- 
acto , vel  ubi  quidem  haemorrhagia  infestabat , hac  feliciter 
curata,  intra  puerperii  primos  dies  sanguinis  cum  fluidi  tum 
coagulati  praeter  morem  et  improviso  magna  copia  ex  natu- 
rali pellitur,  praegressis  ut  plurimum  aut  sociatis  doloribus. 
Cujus  afflictationis  varia  Causa  et  occasio  est:  Latens  major 
grumus  in  sensibili  ex  injuria , aut  debilitato  utero ; vitiata 
illius  contractio ; retenta  et  difficulter  abscedens  particula  se- 
cundinarum, aut  molae  species;  tandem  varii  cum  ipsius  loci 
tum  universales  spasmi.  Raro  casu  laesio  etiam  alicubi  in 
vulva  subest, 

Donec  nihil  in  utero  celatur,  quod  per  artem  debeat  educi, 
aut  opportune  possit , caetera  procuratio  secundum  notatas 
in  hoc  opere  generales  regulas  instituenda  est.  Persaepe  cum 
utilitate  volatiles  stimulos  et  roborantia  cum  opio , et  exte- 
rius calida,  sicca  fomenta  cum  camphora  ministrabis.  Inter- 
dum, perstante  in  locis  praesertim  spasmo  et  dolore,  nihil 
nobilius  est  molliente  cataplasmate.  Sed  oportet  etiam,  uni- 
versam constitutionem  respectare,  quum  in  omni  tali  aegro- 
tatione discrimen  sit , ne  puerperae  perniciosa  febris  irruat. 

Nunc,  quae  hic  forte  subjungere  oporteret  pauca  alia  mo- 
nita , ea  ultro  collocabimus  commemoratis  ante  quibusdam 
praeceptis,  quae  ad  haemorrhagias  attinent,  ab  insedente  oii 
placenta  ortas,  vel  ab  ipsa  laesione  uteri. 

CAPUT  TERTIUM. 

DE  HAEM  ORRHAGIIS  EX  PRAEVIA  PLACENTA,  ET 

LAESIONE. 

Quemadmodum  in  caeteris  rebus  natura  interdum  a con- 
sueto declinat , ita  etiam  evenit , ut  secundinae  ad  inferius 
segmentum  et  ostium  uteri  magis  minusve  ex  centro  hae- 
reant. Unde  quidem  primis  mensibus  non  multum  incommodi, 
nec  varietatis  etiam  manifestum  indicium  est ; quamprimum 
vero  infima  sectio , demum  cervix  uteri  ipsumque  os  dilatari 
inchoat;  praesertim  si  ampliatio  velociter  fit  et  cum  vehemen- 
tia, non  potest  non  esse,  quin  nexus  inter  placentam  et  ute- 
rum desinat.  Tum  pro  re  nata  et  vario  discrimine  necessario 
haemorrhagia  sequitur. 

Quare  non  miramur , circa  finem  praegnationis , ac  procul 
saepe  ab  ingressu  nixuum , per  vices  decedere  sanguinem ; 
affectu  interea  , dum  aegra  modo  solita  procuratione  ad  quie- 
tem componitur,  per  aliquam  moram  remittente. 

Demum,  invadente  nixu  fortiore,  dum  labia  uterique  cer- 
vix properantius  dilatantur,  pro  mutabilitate  doloris  et  affe- 
ctionum , ac  praesertim , quo  secundinae  propius  medio  resi- 
dent super  os  uteri,  ingens  plerumque  haemorrhagia  oritur. 

Diffuso  satis  orificio,  ut  explorationi  locus  sit,  placenta, 
ac  retro  illam  quandoque  nitens  amnion  percipitur,  cum  vel 
sine  foetus  quodam  membro.  Atque  ubi  ea  centro  suo  os  uteri 
non  attingit,  est  interdum,  ut  orificio  nonnihil  ampliato,  juxta 
marginem  partis  avulsae,  nuda  se  membrana  amnios  digito 
praebeat.  Attamen  sin  exigua  est  soluta  plaga,  si  corpus  alio- 
qui  ex  compactura,  et  laudabili  cruore  valet,  nec  quid  aliud 
in  parturitione  infensius  affligit , fluxus  cessat  aliquando : 
tensa  quippe  velamenta,  et  appulsus  retro  infans  contra  pel- 
vim placentam  opprimunt,  quo  fit,  ut  sumrno  licet  cum  metu, 

attamen,  quin  lethalis  fiat,  partus  a natura  exsolvatur.  Sed 
talis  exitus  in  antecessum  et  certa  cum  scientia  nec  praedici 
nec  exspectari  potest. 

Quamprimum  ergo  os  uteri  promovendo  foetui  non  obstat, 
oportet  placentam,  nisi  jam  alicubi  a margine  oris  delapsa  sit, 
in  quapiam  pelvis  regione , ac  retro , ubicunque  ad  tunicas 
facillimus  accessus  erit,  illata  manu  cautim  separare,  tum 
ruptis  tunicis  infantem  solito  traducere. 

Contingit  vero,  ut  ad  periculum  non  advocemur,  priusquam 
placenta  ex  ambitu  oris  firmiter  adhaerens , tantum  extenuata 
et  protrusa  sit,  ut,  quod  retro  est,  tunica  amnios  videatur, 
vel  si  parum  inest  liquoris , foetusque  cum  capite  aut  cluni- 
bus in  pelvim  alte  descendit , partes  illas  instar  vittae  tegat. 
Quam  prope  interea  mors  instet,  admonere  non  est  opus. 
Verum,  ubi  forte  fortuna  (id  enim  interdum  accidit)  haemor- 
rhagia ob  lapsas  vires  sponte  cessavit,  partu  ceterum  progre- 
diente;  in  re  incerta  utilissimum  est,  ut  attendatur,  quid  ul- 
tra in  novo  periculo  moliendum  sit.  Quae  observatio , si  non 
valere  videatur,  oportet,  placentam  aliqua  plaga  absolvere 
digitis,  rumpere  tunicas,  ac  nisi  ipsa  natura  satis  moveat,  par- 
tum ita  perficere , quemadmodum  compositio  foetus  et  rerum 
complexus  inprimis  commonet  et  postulat;  sed  de  hoc  jam 
alibi  traditum  est.  Praeterea  cavendum,  ne  sub  opitulatione 
manum,  vel  forcipem,  ac  restitante  clune  obtusum  uncum,  vel 
quodcunque  aliud  instrumentum  praetortae  vel  circumnexae 
placentae  superponas. 

Mihi  saltem  hisce  in  periculis  nunquam  opus  fuit,  evoluto 
foetu  confestim  secundinas  eximere  ; quippe  jam  intra  curatio- 
nem aut  brevi  post  suapte  natura  succedebant.  Re  vero  aliter 
conversa,  dumque  damnum  pertinacius  instat,  ab  excipiendo 
eas  caveri  demum  nequit.  Quo  facto  reliqua  secundum  gene- 
rales normas  ultra  disponito  , donec  vita  aut  mors  vicerit. 

Quae  graves  laesiones  intus  in  genitali  insequi  haemorrha- 
gia solet,  a malo  provenit,  plurimum  ex  se  magis  periculoso, 
celeriusque  lethali,  quam,  quod  ab  eo  nequit  abesse,  ipsum 
profluvium. 

Cum  vulva  percussa  est,#  dolor  in  inquinibus  et  coxis  et  femini- 
bus est  5 sanguinis  pars  per  vulnus,  pars  per  naturale  descendit:  vomi- 
tus bilis  insequitur,  quaedam  obmutescunt,  quaedam  mente  labuntur; 
quaedam  sui  compotes  , nervorum  oculorumque  dolore  urgeri  se  confi- 
tentur; morientesque  eadem,  quae  corde  vulnerato,  patiuntur, 

CELS. 

Atqui  eo  pejor  et  lethifera  illico,  sive  aliquantum  post, 
gravis  vulneratio  est,  quae  vim  sanguinis  fundit,  quave  eruor, 
tametsi  modice  fluat,  in  propinquas  partes  vel  ipsum  in  ven- 
trem commeat,  unde  nec  educi,  nec  resorberi  aptus,  tan- 
quam  corpus  alienum  corrumpitur,  et  infectis  membris  ex 
toto  necrosin  inducit. 

Demum  et  boc  inter  summa  discrimina  est,  quod  sine  qua- 
piam deforis  offensa,  in  omni  partus  momento,  rumpi  uterus 
suapte  natura  possit,  utcunque  levis  labor  sit,  vel  difficilis, 
seu  natura  eum  , seu  ars  mansuete  ruditerve , secundum  in- 
dicationem, vel  contra,  perficiat.  Frequentius  quidem  malum 
a ruditate  et  fera  tractatione  irruit : ab  nixuum  intemperato 
incitatu  et  violenta  elaboratione,  a nimia  mora,  dum  opus  sub- 
sidio est;  vel  ab  impetuosa  et  perperam  admota  manu  vel  in- 
strumento, ac  praesertim,  si  pariens  in  sella  angitur.  Verum 
etiam  praeter  istos  errores,  incolumi  licet  ad  usque  functione, 
nec  culpanda  quidquam  cura,  puerperae  et  ministrantibus  ne 
ad  momentum  quidem  securitas  ab  infortunio  est. 

In  haemorrhagiis , quae  ex  ruptura  uteri  vel  vaginae  fiunt, 
damna  , quae  laesio  per  se  infert , citius  plerumque  occur- 
runt sensubus , quam  sanguis  ex  genitali  ipse.  Subita,  inter- 
cisa remissio  nixus , praeceps  ruina  virium , pallor  faciei  et 
aspectus  mutatio ; sensus  ac  terroris  ex  afflicta  in  adstantes 
usque  diffusio ; dumque  amplum  vulnus  est,  ut  infans  illiusve 
quoddam  membrum  in  ventrem  commigret,  horum  per  tactum 
ipsa  perceptio  , prius  saepe  pro  notitia  afficiunt,  quam  largus 
adeo  fluxus , quem  protinus  a tam  terribili  vulneratione  non 
reputavisse  nefas  foret. 

Quodsi  ruptura  in  utero  fit,  foetu  in  margine  pelvis  mo- 
veri etiamnum  apto , quumque  is  ex  integro  vel  quadam  sui 
parte  per  fissuram  erit  retrogressus;  nova  exploratione  mag- 

num  sane  status  praesentis  a priori  discrimen  senties.  Aliter 
vero  , si  foetus  , antequam  ruptura  contigit , capite  vel  cluni- 
bus, profunde  et  arctius  aliquanto  in  pelvi  haeserat  5 non  enim 
nunc  ex  toto  descendit  in  abdomefi,  quodque  ex  vulva  sangui- 
nis foras  fluit,  parum  saepe  est,  ut  vix  de  periculo  moneat. 

Nunc  foetus  sive  per  naturales  sive  paratas  sibi  vias  subita 
extractio  hac  in  trepidatione  primum  ex  more  proponitur, 
agiturque.  Quod  siquidem  per  meatus  naturae  et  sola  immis- 
sione manus  impetrari  potest,  sine  cunctatione  fiat;  pauca 
namque  momenta,  ut  casus  me  docuit,  fortunam  dirimunt. 
Verum  cautius  oportet  versari,  ubi  quaestio  de  eximendo  foetu 
per  sectionem  agitur.  Rectissima,  ut  mihi  videtur,  Angi  orum 
objectio  est,  quasdam  mulieres,  quae  in  tali  fato  sibimet  ipsis 
relinquebantur,  una  cum  exanimi  in  ventre  foetu  per  longum 
tempus  exegisse  vitam ; ex  adverso  ne  unicum  quidem  haberi 
parientis  firmum  exemplar,  quae  delapso  in  abdomen  partu 
et  facta  mox  caesarea  vulneratione  superstes  aliquos  modo 
dies  fuerit.  Ac  profecto  inter  specimina  est,  naturam  multos 
post  annos  emortuis  ita  foetubus  , quos  nulla  industria  salu- 
tariter ex  corpore  sustulisset,  singulares  vias  paravisse. 

Talia  monemus , ne  in  simili  anxietate  consilium  prae  po- 
stere ad  violenta  dirigatur , praetexta  inprimis  prole , quam- 
quam experimenta  perpetuo  monstrent,  eodem  temporis  pun- 
cto , quo  destructio  in  genitrice  inchoat , modo  vix  compre- 
hensibili exstingui  vitam  infantis  quoque.  Propterea  in  omni 
ambiguitate  consultissimum  foret,  ut  obstetricantes,  antequam 
gravius  conentur  quidpiam , fines  muneris  sui  scrupulose  et 
cum  corde  colligant.  Ut  enim  scientia  strictissime  limitata 
est , et  incerta , et  ipso  usu  mediocriter  ad  medendum  effi- 
cax; ita  absoluta,  immensa  et  perpetua  et  certissima  in  pe- 
rimendo natura  est.  Ars  igitur , quandoquidem , conclamata 
re,  nihil  longius  in  salutem  valet , neque  tamen  in  miserae 
desperationem  dolorum  mortisque  sese  amicam  et  auxiliarem 
praestet.  Utque  explicatius  dicam ; nisi  maturus  infans  mox  ab 
illapsu  in  abdomen , et  in  ipso  faeiundae  sectionis  momento 
vivere  &e  prodat  luculentissime , ne  periturae  matri  ventrem 

scindito.  Quod  enim  hac  ipsa  hora,  voto  praesertim  non  im- 
petrato , indignationem , atque  horrorem  movet , id , quan- 
quam  haud  felicius , tamen  cum  decentia  lieri  et  humane  tar- 
dius poterit. 

Frequentissime  haemorrhagia,  a laeso  utero,  non  tam  saeva 
et  praeceps  est,  quam  opinareris  forte.  Donec  enim  viscus  post 
rupturam,  qua  se  contrahat,  intus  vim  habet,  ad  temperan- 
dum fluxum  ea  exsurgit  utilitas,  ne  repentino  saltem  et  letlia- 
lis  laesio  per  se  fiat.  Interea,  quod  in  abdomen  sanguinis  ca- 
dit, ibique  colligitur,  satis  semper  est,  ut  cum  vulnere,  quod- 
que amplius  effluit , post  aliquos  dies  mortem  consciscat. 

Nunc , quae  porro  in  hac  miseria  agenda  vel  interdum 
omittenda  sint , haec  quidem  ex  scientia  chirurgi  accipiuntur. 
Reliqua  observanda  fusius  memorata  habentur  in  libris  prio- 
ribus. 

» I 

Sed  praeter  dicta  vulnera  uterus  etiamnum  periculo  alius 
rupturae  subjacet.  In  illius  nimirum  compage , atque  passim 
in  vagina  etiam  ex  parte,  lacerationis  species  obvenit,  de  qua 
auctores,  quantum  comminiscor,  nullibi  perscribunt.  Vitium 
tale  est : ut  peritonaeum , quaeque  illas  partes  investit , cel- 
lulosa tunica,  non  simul  cum  carne  uteri  rumpatur,  sed  veluti 
saccum  efformet,  quo  sanguis  ex  lacerato  membro  partim 
considet,  partim  in  propinqua  diffunditur,  more  echymoseos. 
Quo  casu  parum  saepe , ac  foetu  nondum  enixo , nihil  cruo- 
ris  ex  vulva  profluit.  Attamen  complexus  passionum  insolens 
quiddam  incidisse  monstrat.  Sed  quis  definiet  ? Ipse  ille,  cui 
haud  primum  id  malum  occurrit,  nonnihil  suspicabitur  modo. 
Partus  enim  ex  natura  plurimum  nec  moleste  pergit  $ sed  ali- 
quando etiam  manu  finitur  vel  forcipe.  Tum  certe  fortunam 
obstetricantis  perpetuo  misereor  5 actum  est  de  vita  puerpe- 
rae, non  tam  ex  copia  erronei  sanguinis,  quam  subsequa  illius 
corruptione.  Quodsi  tamen  cruoris  haud  multum  est , ali- 
quando resorptio  fit , secus  aegra  necessario  occidit  paucos 
intra  dies.  Postea  cadaver  vel  totum  remanet , vel  aperitur. 
Sin  ultimum,  inexspectata  prodeunt,  ut  neque  Dii  obstetri- 
cantem contra  incusationes,  ob  laesionem  puerperae  se  cau- 

sam  mortis  esse , tutum  servent.  Attamen  casus  scribere  in- 
dicia , perdifficile  est.  Interdum  cognitio  tractatione  manus 
impetratur.  Tum  quidem  non  tam  ad  curationem  scientia, 
quam  ad  periculi  et  proximae  mortis  notitiam  facit. 

Quocunque  de  genere  profluvium  fuerit  (ex  sola  nempe 
vagina  lethales  interdum  haemorrhagias  oriri,  in  quarto  libro 
monui),  quaque  artis  opera  vel  naturae  cessaverit;  sangui- 
nis licet  imo  praeter  fluxum  nulla  notabilis  in  aegra  vitiatio 
obtineat , nondum  tamen  salva  omnia  et  peracta  putemus. 
Quae  enim  haemorrhagiam  aliquando  insequi  solent,  pejora 
saepe  dispendio  ipso  sunt. 

Tum  quoque  foeminis,  praesertim  debilibus  et  malo  ha- 
bitu , ex  haemorrhagia , imo  propter  incongruam  adversus 
medicationem , persaepe  prima  occasio  ambiguae  phlogoseos 
advenit , quae  inducta  gangraena , item  posita  sanie,  ceu  spe- 
cies peculiaris  febris  puerperarum  necem  infert.  Aliquando 
etiam  ob  nimiam  exinanitionem  et  confectionem  nihil  simile 
oritur;  tum  vero  aegra  ex  vitalitatis  resolutione  sub  typo 
febris  continuae  ocyus  obit , semel  vel  bis  horribili  ante  per- 
culsa frigore.  Quapropter  necesse  est , substricto  etiamsi 
sanguine  , curate  ac  subtilissime  eam  fovere  in  lecto , donec 
incerti  dies  feliciter  transacti  sint.  Ac  tardius  etiamnum , li- 
cet primo  ab  injuria  tempore  nihil  offenderit,  oportet  tamen, 
convalescentiam  prorsus  percurare  cum  observantia , ne  ad 
graves  vel  saltem  longinquos  morbos  pronitas  maneat.  Atqui 
omnis  convalescentia  optime , ac  solum  fere , procedit  profi- 
citque  ex  victu.  Cuncta  alia , quae  propius  medicamenta  di- 
cimus , mea  experientia , hac  in  re  plus  damni , quam  utilita- 
tis alunt.  Ex  nocivo  scilicet  stimulo  multae  medicinae  aliis- 
que infensis  mutationibus  varii  affectus  prodeunt , post  ne 
tollendi  quidem  amplius , quosque  serius  ocyus  inevitabilis 
mors  sequitur.  Plurimae  alienitates : languor  corporis , fre- 
quens et  exilis  pulsus , capitis  cummaxime  intolerabilis  dolor 
nonnisi  accommodo  victu  et  usui  moderato  vini  cedunt ; prae- 
terea convalescens  vix  diu  nimis  uti  quiete,  et  foveri  in  lecto 
potest. 

Ac  etiamsi,  ut  assolet,  hydropica  quaedam  affectio  intret, 
a laudato  tamen  moderamine  ne  properanter  recedito.  Ad 
summum  praeter  roborantia  suffimina  lecti , etiam  sicca  aro- 
matica fomenta  et  alias  hujusmodi  auxiliationes  adhibeto.  In- 
ter diu  quoddam  infusionis  ex  flore  sambuci  aut  baccis  Juni- 
peri yasculum  vel  similis  potus  alius  sufficit.  Caetera , quae 
potentius  roborent  seu  stringant,  eminenter  obsunt. 

Curatae,  dum  degere  extra  lectum  affatim  valens  est,  post- 
quam in  conclavi  temperato  calore  aliquamdiu  molliter  agita- 
vit, juxta  congruum  cibum  et  potum  nihil  magis  ad  confirma- 
tionem sanitatis  confert,  quam  primo  commorari  in  libero  et 
amoeno  aere,  quies  animi,  dein  modicum  exercitium  corpo- 
ris et  appricatio.  Tantum  de  haemorrhagiis. 

Facillime  quidem,  quod  quaeritur,  ratiocinatio  invenit,  fidem  vero  ejus  ex- 
perientia comprobat. 

GALEA7. 

I. 

Quales  intelligamus  convulsiones,  nemo  nescit.  Earum  vero 
naturam  et  proximam  causam  penitus  ignoramus.  Etenim 
quum  sit  extra  fines  cognitionis  nostrae , quae  sit  vis  nervo- 
rum, qui  motus  in  musculis,  quid  ejus  principium  et  funda- 
mentum , dum  sanitas  viget , iique  ad  arbitrium  fiunt  et  vo- 
luntatem ; nesciri  etiam  necesse  est , quid  illos  motus  mor- 
bide et  citra  conscientiam  exciat. 

II. 

Duplex  convulsionum  forma  est : ubi  convulsa  pars  diutius 
in  eodem  statu  vel  tensionis  vel  laxationis  permanet , Spas- 
mus ; sin  spasmodica  tensio  brevibus  momentis  alternatim  se 
remittit,  reditque,  proxime  Convulsio  vocatur. 

III. 

Quo  plures  et  potiores  partes  convelluntur,  vel  complura 
membra,  atque  ipsum  corpus  totum  contra  motum  naturalem 

et  articulos  contrahitur,  et  torquetur;  eo  funestior,  servata 
in  caeteris  paritate,  affectio  est.  His  larvis  unius  ejusdemque 
morbi  ingenia  medentium  diversa  nomina  invenerunt ; unde 
lingua  arte  ipsa  locupletior  evasit. 

IV. 

Puellae,  quae  ab  infantia  per  periodos  ex  distensione  pa- 
tiuntur , postquam  menstrua  ipsis  provenere,  plerumque  con- 
velli desinunt.  Consuetae  ejusmodi  convulsiones , dum  forte 
in  ipso  partu  incidunt , nisi  nova  alia  causa  illas  excitaverit, 
plerumque  modici  sunt  momenti , quanquam  post  partum  ho- 
ras saepe,  atque  etiam  dies  durent. 

' V. 

Fomes  convulsionis  persaepe  in  corpore  delitescit,  quin 
aliqua  interdum  offensione  prodat  sese ; quia  opportunitas, 
unde  corpus  convellitur,  inconstans,  incerta  et  infinitis  mo- 
dis variata  est. 

VI. 

Quoniam  vero , ut  saepissime  contingit , causas  distentio- 
nem excitantes  recta  aggredi  et  profligare , artem  superat, 
satis  fortasse  ad  evitandum  morbum  facies , opportunitatem 
ipsam  ad  tempus  saltem,  distinendo,  supprimendoque.  Verum 
tamen  nedum  ad  hoc  explorata  remedia  sunt.  Omnium,  quae 
hactenus  tentavi,  pollens  maxime  visa  est  mixtura  ex  aequo 
spiritus  salis  ammoniaci  et  tincturae  opii  ad  decem , et  pro  re 
nata  plures  guttas , repetitis  vicibus  per  os  exhibenda ; tum 
majore  etiam  quantitate  in  clystere. 

VII. 

Quodsi  demum,  vel  in  qua  parte  cunque,  foeminae  ad  con- 
vulsiones inest  proclivitas,  ad  sollicitandas  eas  non  tam  aptum 
et  accommodum  tempus  aliud , quam  itidem  ipsius  parturitio- 
nis  est. 

VIII. 

Foeminae  musculosae,  crassis  et  praeduris  ossibus,  prae- 
sertim , si  ossa  capitis  spissa  sunt , et  vultus  brevior  et  com- 
pactus quasi , sub  partu  facillime  distensionibus  tentantur,  ac 
ex  iis  plurimum  moriuntur  etiam. 

IX. 

Ubi  materies  et  causa  convulsionis  se  amoveri  sinit,  ea 
mox,  quoque  licet,  modo  maxime  opportuno,  tollenda  est. 

Sed  difficilis  plerumque , et  nonnunquam  remo  veri  penitus 
inepta  noxa  est , cum  ob  indolem  suam , tum  propter  locum,  ♦ 

cui  insidet.  Quae  in  capite  aut  pectore  haerent,  tales  causae 
raro  mulceri  multoque  minus  depelli  possunt.  Mitius  est , si 
malum  aliquando  in  ventre,  stomacho  vel  intestinis;  in  vesica, 
vel  genitalibus  sedem  habet. 

X. 

Quando  pars  quaedam  ad  genituram  pertinens,  atque  in- 
primis  ipse  foetus  causa  convulsionum  et  materies  habetur, 

(id  quod  tamen  raro  accidit)  stimulus  distensionis  retunden- 
dus , seu  ubi  frustra  tenta  veris , irritamen  medicatione  linien- 
dum , amovendum , vel  partus  ipse , qua  ratione  ac  quam  op- 
time fieri  poterit,  extrinseca  ope  accelerandus  est.  Quod  ta- 
men rarius  competit,  quam  vulgo  creditur,  si  modo  nolis, 
ut  artificium  ipsas  fortasse  passiones  periculo  et  miseria  ex- 
superet. 

XI. 

In  foeminis  delicatis  et  irritabili  carne  ipsi  interdum  par- 
tus recti  nisus  ciendis  spasmis  sufficiunt ; atque  ii  non  tam  a 
dolorum  vi  et  intentione  proficiscuntur,  quam  quod  vellicando 
ac  rodendo  vexent,  neque  ultro  efficaces  ad  promotionem  foe- 
tus sint.  Omnino  non  tam  facile  convulsiones  oriuntur,  quod 
gravis  et  atrox  maxime,  quam  quod  levis  quidem,  sed  conti- 
nuus et  indignus  cum  molesta  titillatione  dolor  sit. 

XII. 

Si  convulsio  neque  acuta,  nec  illius  fomes  vere  phlogisti- 
cus  est,  frustra  erit ^%iittere  sanguinem,  aut  extenuantibus 
pharmagis  uti. 

XIII. 

Omni  convulsionum  accessui  spatium  dandum , ne  acrius 
increscant , ac  magis  cum  periculo  ad  interiora  ruant.  Igitur 
corpus  aegrae , artusque  inprimis  blanda  vi  usque  solum  mo- 
derabis , ne  nova  offensio  accedat.  In  dentes  praecipue  et  lin- 


22 


338 


LIBER  SEPTIMUS. 


guam  curato;  sed  nihil  magis  vel  in  miseria  ridiculum,  quam 
extricare  pollices. 

XIV. 

Facilius  est,  in  convulsionibus  varios  apparatus  et  reme- 
dia praecipere,  quam  apposite  ministrare.  Quae  enim  medi- 
cina aegram  adjuvet,  tenuis  volumine,  sed  pollens  virtute  sit; 
ac  quidem  plus  plerumque  auxilii  ingeri  per  alvum  et  vagi- 
nam, quam  dari  per  os  potest. 

xy. 

Ubi  in  ipso  conatu , partum  movendi , convulsiones  denuo 
oriuntur,  vel  asperantur,  ut  inceptam  artem  perficere  con- 
sulto nequeas,  desistendum  interea  ab  ambiguo  opere  est, 
ne , dum  prodesse  velis , rem  duram  male  agitando,  in  majus 
discrimen  praecipites. 

xyi. 

Quod  in  periculoso  partu  ob  convulsiones  praestare  cum 
forcipe  poteris,  id  conversione  ne  facito.  Forcipe  enim  sub 
ipsis  interdum  spasmis  cum  utilitate  efficitur,  quod  manu, 
quatenus  ad  rem  detineri  in  utero  debet,  fieri  omnino  nequit. 

xyn. 

Ubi  convulsiones  sub  partu  non  ex  assuetarum  genere,  sed 
praeterea  novae  sunt , aut  ex  gravi  quacunque  causa  adven- 
titiae; quodsi  partu  finito  unus  alterve  impetus  redit,  affectio 
plerumque  mortifera  est. 

XVIII. 

Raro  infans , genitrice  convulsa , immunis  perstat , sed 
semper  fere  sub  partu,  vel  brevi  post  demoritur.  Etsi  vix 
intelligas,  quemadmodum  accidat,  res  tamen  nihil  dubii  ha- 
bet. Generatim  vita  et  mansio  foetus  in  matris  sinu  non  ad 
eam  normam  aestimari,  atque  vita  in  lucem  editi  debet.  Bona 
valitudo  adversaque,  et  in  morbos  opportunitas,  perinde  ac 
vis  et  modus  sufferendi  patiendique , in  utroque  sunt  diver- 
sissimi. Sic  acres  quandoque  in  gravida  offensae  et  diuturnae 
iniquitates  nullam  in  foetum  noxam  transmittunt;  interdum 
vero  alii  in  matre,  leviores  ac  specie  saltem  licet  minus  mullo 
formidolosi  affectus,  quam  maxime  infestant. 

XIX. 

Quae  ex  exinanitione  ac  penuria  sanguinis  oriuntur  con- 
vulsiones , mortem  necessario  et  confestim  arcessunt;  quod 
persaepe  etiam  in  iis  accidit,  quae  non  tam  recta  ex  defectu 
cruoris,  quam  ob  subtilitatem  aegrae  et  impotentiam  ingruunt. 
His  sub  conditionibus  levis  quandoque  haemorrhagia  vel  il- 
lius sola  aspersio  spasmos  concitat» 

XX. 

Quin  etiam  post  naturalem  nec  anomalum  quidem  partum 
primis  nonnunquam  horis,  atque  tardius  etiam  aliquanto,  hae- 
morrhagia et  convulsiones  oriuntur.  Harum  causas,  nisi  ab  in- 
ducto per  partum  vitio  loci,  aut  alius  visceris  topiea  affectione 
proveniant,  plerumque  in  universali  corporis  labe  et  morbosa 
irritabilitate  suspicamur , ex  quarum  igitur  indicatione  illas 
etiam  percurare  oportebit.  Qua  caeterum  ratione  puerpera- 
rum profluvia  tractanda  sint , in  dissertatione  de  haemorrha- 
giis  superius  positum  est.  Ubi  convulsiones  effectus  haemor- 
rhagiae sunt  vel  comites , mortem  plerumque  adsciscunt.  Ea- 
dem prope  ratio  est,  si  a vulneratione  membri  producuntur. 

XXL 

Tales  tantummodo , quae  recte  ab  infirmitate  atque  exina- 
nitione ortum  habent,  convulsiones,  in  ipso  assultu  necant; 
in  plerisque  aliis  mors  sub  quadam  passionis  specie,  quam  haud 
inepte  febrem  convulsionum  dixeris,  insequi  solet;  aegra  seu- 
subus  defecta,  stertente,  gravi  anhelitu,  facie  inflata  et  livida. 

XXII. 

In  omni  ejusmodi  morbo  spumea  equidem  congestio , sed 
rarissime  vera  inflammatio  pulmones  occupat.  Quapropter 
remedia  extenuantia  et  antiphlogistica  plurimum  nihil  prae- 
stant. 

XXIII. 

Quae  convulsae  moriuntur , earum  corpora  subito  in  tur- 
pissimam putredinem  abeunt.  Dissectio  causam  et  materiam 
ex  convulsione  secutae  mortis,  vel  certe,  manifestissimum, 
quod  profectum  inde  vitium  est,  creberrime  in  pulmonibus 
potius , quam  in  velamentis  cerebri  et  medulla  monstrat. 

XXIY. 

Quemadmodum  in  iliorum  cadaveribus,  quibus  nimium 
vena  deplebatur,  polyposas  saepe  concretiones  offendimus, 
antea  non  exsistentes;  ita  etiam  evenit  in  illis,  qui  convulsio- 
nibus interierunt,  praesertim,  si  sub  distentione  vis  sanguinis 
fluxit.  Atque  boc  casu  polypi  verius  convulsionum  effectus 
quam  illarum  causa  et  occasio  sunt.  Quo  copiosius  enim  ac 
velocius  sanguis  fluxu  in  vasis  decrescit ; eo  promptius , qui 
remanet,  solutus  distrahitur. 

xxv. 

Quum  inter  innumeras  corporis  animalis  afflictationes  ge- 
nus etiam  convulsionum  una  sit,  de  quibus  nihil  pensi  et  di- 
stincti habemus , consequens  est , ut  certa  adversum  eas  re- 
media indicari  non  possint.  Atque  quia  de  omni  re,  quae  vel 
prodest  vel  nocet,  quin  sciamus,  quo  modo  noceat,  vel  prosit, 
nec  quoque  scimus  etiam , cur  prosit  vel  noceat ; diu  adhuc 
medendi  ratio  spasmis  humili  nobis  documento  erit , scientia 

nostra  quam  curta  ad  morbos,  quamque  amplissima  et  potens 

* 

in  eosdem  dissertandi  doctrina  sit. 

Quod  os  matricis  eo  usque  aperiatur,  ut  possit  foetibus  facilem  praebere  exi- 
tum , nemo  ignorat ; sed  quo  pacto  id  accidat , mirari  possumus , in- 
telligere  non  possumus. 

GALEN. 

Proprius  ac  privatus  foeminei  corporis  sanus  et  excernens 
motus,  quo  ex  matris  utero  in  lucem  foetus  editur,  partum 
absolvit* 

Omne  hoc  grave  naturae  opus  propriis  in  hunc  finem  in- 
ditis , suo  tempore  ex  vitalium  penu  excitatis , voce  partus 
dolorum  in  vulgus  notis  potentiis , agitur  perficiturque. 

Solito  more  , posteaquam  quadraginta  hebdomadas  deli- 
tens  in  matre  foetus  ad  maturitatem  increvit,  virium  ad  co- 

nandam  parturitionem  surrectio  fit.  Ad  eandem  paene  formam 
et  in  caeteris  speciebus  animantum  certam  cuique  natura  ge- 
standi maturan dique  suos  pullos  epocham  statuit.  Ante  hunc 
terminum  plures  dies  ocyus  prodiens  omne  animal , etsi  satis 
perfectum , ut  trahendae  vitae  in  libero  aere  idoneum  sit, 
nunquam  tamen  eo  robore  et  valitudine  viget , ac  si  intus  in 
matre  nanctum  maturitatem  esset. 

Parturiendi  functio  in  ordinatione  animali  sola  fere  est, 
quae  ex  norma  naturalis  salubritatis  cum  aliquo  sensu  doloris 
et  molestiae  incedit.  In  dolore  paries  filios.  Durum  fatum, 
premens  et  protensum  ad  omne , qua  late  patet , in  animali 
regno  , nomen  muliebre.  Quamvis  enim  in  universum  non 
ita  terreat  parturitio , ac  lectu  et  sermone  accepimus ; etsi 
praeterea  sine  ineptiis  mortalium  et  longo  a natura  discessu 
ubique  etiam  benignior  foret ; ipse  tamen  ad  partum  nisus, 
ut  erique  inprimis  ad  hoc  intentum  contractio , a pressione  et 
attritu  partium , tum  insolenti  totius  corporis  affectione , suas 
molestias  , imo  dolores  habet. 

Namque  haud  exillima  solidi  particula  ex  cavo  uteri  de- 
cidit, sine  gravatione;  eo  minus  absque  singulari  afflictu  et 
virium  concitatione  foetus  et  secundinae.  Quanta  autem  cui- 
que molimini  indita  vis,  quaeve  in  singulo  finiendo  partu  vi- 
rium impensarum  summa  sit,  in  hoc  equidem  haerere,  insa- 
num foret.  Clarius  quodammodo  intelligitur , in  omni  partu- 
ritione  naturae  ad  partum  potentiis  designatum  hunc  labo- 
rem , hunc  finem  esse : ut  genitalia  elicito  humore  pro  tem- 
poris et  loci  necessitate  lubricent,  molliant,  laxent;  de  hinc 
pro  temporis  item  et  loci  necessitate  denuo  corroborent,  ad- 
stringant ; ut  vitioso  turgore  ampliatum  ex  natura  uterum 
satius  instituant,  aequabiliusque  explicent;  ut  distortum  il- 
lius orificium  (ita  enim  obvenit),  ad  oram  pelvis  dirigant, 
aperiant  et  dilatent;  ut  vesicam  amnios  idonee  sistant,  rum- 
pant ; mox  foetum , tum  placentam  ex  genitali  molliter  mo- 
veant ; postremo  , ut  excluso  partu  uterum  ad  prima  purga- 
menta disponant , et  inter  actionis  totam  seriem , ab  exordio 
ad  finem  usque , ad  organicas  contractiones  adeo  illiciant, 

moderenturque , uti  puerperae  valitudo  partusque  singula  sta- 
tio desiderat.  Haec  circiter  acta  parientis  naturae  sunt. 

Eaque  cunela  vel  maximam  partem  ac  nobilissimam  certe, 
foetans  natura  vario  exemplo,  diversis  intervallis  et  incerta 
mora,  aliquando  per  dies,  saepissime  intra  aliquot  horas, 
nonnunquam  in  momentis  absolvit.  Nancta  quippe  finem  ge- 
stationis alio  atque  alio  sensu  carpitur;  sanguine  aliquando 
striatus  mucus  oblinit  et  laxat  genitalia ; intercurrunt  passim 
nixus  monitores;  tum  saevior,  continuus  ferme,  ac  nitentem 
per  incisa  modo  sinens  anhelare  dolor  ingruit ; tum  cubare 
procreans , fulcire , nec  non  contrahere  corpus  et  artus ; pro- 
xima quaeque  capessere ; et  ducere  anhelitus.  Quo  virium 
omnium  ad  genitale  confluxu  magna  inquies  et  agitatio  , us- 
que dum  resolutus  quidquam  dolor  est.  Sed  recidit,  ut  paene 
uno  protracto  nisu  uteri  os  aperiatur,  amnios  vesica  forme- 
tur , dilaceretur , adeoque , dum  uterus  magis  continuo  ma- 
gisque se  contrahit,  infans  cum  subsequis  mox  secundinis,  et 
cruoris  quadam  copia  et  alius  liquidi , brevissimo  tempore  e 
matris  sinu  exprimatur,  utque  verissime  dicamus,  extorquea- 
tur. Rara  quidem  talia  aevum  nostrum  partus  naturalis  arche- 
typa edit ; neque  tamen  etiamnum  obsoleta  sunt. 

Nostro  sub  coelo,  eaque,  quam  nunc  muliebre  corpus  ha- 
bet, constitutione,  aliquot  horarum  plerumque  opus  parturitio 
est , computando  a dolorum  prima  invasione ; ac  merito  qui- 
dem ab  hinc  , quia  ad  inchoandum  aeque  partum , ut  ad  per- 
ductionem illius  et  finem , necessarius  dolor  est.  Ac  quemad- 
modum foeminae  a natura  suus  cuique  vitae  attributus  modus 
est,  ita  etiam  quaelibet,  quoad  potentias,  propria  indole  et 
specialitate  utitur,  in  pariendo;  quin  tamen  proprietas  haec 
semper  adaequata  sit  ad  corpus,  ad  illius  compacturam  nempe 
et  habitum.  Ita  miserabilem  et  debilissimam  saepe  muliercu- 
lam mira  facilitate , contra,  alias  procerrimas , ea  caeterum 
in  rebus  mechanica  dispositione , parturire  nonnisi  tarde  et 

t 

molestius  cernimus. 

Si  ponatur,  id,  quod  in  matre  et  infante  corporeum  est,  re- 
Cta|ii  inter  se  habere  rationem,  atque  nullum  seu  universum, 

seu  topicum  alicubi , praesertim  in  genitalibus  vitium  esse  ; 
pariendi  omnis  functio  a solis  nixubus , utpote , quae  partum 
movent,  potentiis  naturae  regitur  ac  linitur.  Quapropter  dolo- 
res , quamdiu  nec  vehementia  nec  debilitate  vel  aliter  noxie 
aberrant,  per  artem  a naturali  sua  modificatione  liaud  licet 
devortere.  Nemo  etiam  dolorum  partus  exemplar  sibi  ad  ar- 
bitrium fingat,  quo  in  omni  lab.ore  nixus  aestimet.  Tum  enim 
vero  culpandi  et  novandi  et  secus  factitandi  nunquam  finis  est. 
Pleraque  satius,  qualia  primo  observantur,  ac  succedere  pos* 
sunt,  immutata  relinquantur.  Nostra  quippe  atque  singulari- 
ter mulierum  vitae  omnis  anomala  ratio  est:  aliter,  quam  pro 
simplicitate  naturae,  comedimus,  bibimus,  imo  et  excernimus 
etiam.  Quid  mirabile,  partus  quoque  deflectere,  nostra  inpri- 
inis  ad  errores  propera  et  proclivi  semper  industria  ? 

Dolores  itaque,  quamdiu  haud  manifesto  et  vero  vitio  er- 
rant, neque  constitutioni,  seu  membris  noxam  inferunt,  talem 
semper  ad  efficiendam  parturitionem  habere  modum  scito, 
qualis  esse  in  hoc  ipsissimo  casu  et  potest  et  debet;  ut  igitur 
in  bac  ordinatione  nec  pro  hoc  momento  nec  ad  serius  in  lu- 
crum naturae  neque  demi  aliquid,  vel  addi,  neque  alias  quid- 
quam demutari  queat.  Positis  ita  rebus  , quaecunque  caete- 
rum  functionis  cunctatio  sit , lentum  ea  quidem , nec  tamen 
vere  difficilem  partum  sistit. 

Ex  quo  enim  nixus  pariendi  inchoat , graviditate  ad  eden- 
dum partum  paullatim  profectus,  et  ad  functionem  hanc,  foetu 
imo  etiam  alicubi  fors  in  ventre  concepto , actuose  insurgens 
uterus , ex  simplicis  vi  organismi  varie  et  amplitudine  et 
crassitie  augescentis  visceris , quod  et  foveat  nutriat  et  sospi- 
tet foetum,  in  aliam  nunc  destinationem  et  naturam  surrexit. 
Actuosius  nunc  fungitur : propriis  nempe  contractionibus  foe- 
tum disponit , movet  ac  egerit.  Opportunitatem  vero  et  cau- 
sam harum  contractionum,  ut  ipsam  rationem,  quapropter  tam 
diversa  modificatione  et  in  omni  partu  variis  tamque  incertis 
periodis  et  intervallis  consequantur;  tum  modum  denique,  quo 
resolvi  solent , homo  non  scrutatur. 

Uterus  simul  cum  vagina  potentias  parius  seu  nixus  pro* 

prie  producit ; iique  nixus  varia  vi , mutabili  doloris  sensu  et 
molesta  pressione , veluti  torqueant  et  stringant , ab  uteri 
fundo  ad  illius  cervicem  tendunt  et  confunduntur , ac  maxi- 
mam partem  carnis,  verum  praecipue  imi  ventris  et  dia- 
phragmatis musculos  in  subsidia  et  conspirationem  trahunt. 

Yeri  et  genuini  dolores  ita  se  habent:  [ut  singuli  atque 
omnes  neque  vehementiores , nec  protracti  magis  sint , quam 
ad  id,  quod  debet  impetrari,  necesse  est;  ut  citra  congruam 
cujusvis  efficaciam  non  nimis  properanter  redeant ; nec  pa- 
rientem  suspecte  infirment,  vel  in  morbum  agant;  dein  ne 
gravior,  quem  inducunt,  dolor  sit,  quam  contractio  uteri, 
quodque  vincendum  est,  obstaculum  necessarie  ponit. 

Praeterea  post  omnem  verum,  etiamsi  longum  et  acerbio- 
rem nixum,  cummaxime , ubi  profecit,  in  pariente  quaedam 
aequabilitas  animi  et  laeta  quodammodo  patientia  superest. 

Verum  multiplex  et  diversissima  confusio  nisum  parturi- 
tionis  aliquando  turbat,  affectione  vel  ex  corporatura,  vel  quo- 
dam solum  ex  membro  profecta,  eique  jam  intus  adhaerente, 
seu  proxime  adscita  mechanicis  causis  vel  physicis,  ut  demum 
noxa  in  corpus  a nisu  veniat.  Interim  saepissime  non  tam  ex 
erroribus  naturae , quam  parientis  ab  intemperantia  et  opitu- 
lantium sinisteritate  nisus  pariendi  pessumdatur,  omnisque 
functio. 

fc  «r 

Vix  in  ulla  partus  periodo  sincerus  omnis  dolor  proinde 
et  efficax  est.  Quodsi  vero  multi  succedentes  nisus,  quod  iis 
superari  oporteret,  nec  quidquam  movent ; declinare  tandem 
ab  indole  sua  et  recurrere  ancipites  debent.  Nec  tamen  quis- 
piam unus  nixus  sine  virium  impensa  cessat;  sed  illius  vis  di- 
versa ratione  dispenditur,  vel  utiliter  vel  ambigue.  Consumi- 
tur nempe  vel  cum  lucro  partus,  vel  deficit,  et  in  parientem 
ipsam  retorquetur  dolor;  ut  igitur  omnis  perficus  nisus  geni- 
trici simplex  commodum,  non  perficus  duplex  damnum  ferat. 
Unde  etiam  liquet , quare  dolores  praemature  exciendo  , eo- 
rum que  violenta  elaboratione,  uti  omni  re  alia,  quae  illos  in- 
tempeste prolicit,  et  supra  modum  acerbat,  optima  quaevis 
parturitio  depravetur,  iisque  in  locis,  ubi  nullus  ferine  natura- 

lis  partus  a primo  ingressu  sine  vexatione  remanet,  nullus  quo- 
que haud  secus  paene , quam  citra  naturam  desinat  partus. 

Exceptis  paucis  ad  naturae  simplicem  integerrimamque 
normam  expeditis  foetubus , partum  per  singula  stadia,  non- 
nisi sinceris  nixubus  agi,  rara  experientia  est.  Sed  rarius 
e damnum  id  est,  parientem  naturam  ab  indita  sua  norma  tan- 
tum aberrare , ut  intrudere  manum , sive  caput  infantis  sub- 
dere ferro , necesse  vel  consultum  modo  sit. 

Nisi  cuncta  in  partu,  quae  inveniri  sensubus  possunt,  mo- 
menta iniquum  modum  habeant ; tum  altera  plerumque , vel 
altera  solum  epocha  exercet.  Uteri,  ore  illius  praesertim  ob- 
lique posito,  melius  ad  laborem  aptanda  compages,  forma  et 
rotunditas,  apertio  oris  et  complanatio;  item  capitis  supra  in 
pelvim,  vel  per  exitum  transmissio,  pariendi  potentias  prae 
caeteris  ac  quam  maxime  occupant.  Haud  tanta,  nec  tam  diu- 
tina plerumque  moles  est,  quocunque  modo  et  quoquoversus 
distractum  os  disponere  ad  introitum.  Verum  difficilius  tar- 
diusque  boc  cedit,  ut  penitus  dehiscat.  Cujus  morationis  causa 
nonnunquam  in  universo  praegnantis  habitu,  aliquando  in  ge- 
nerali aegrotatione,  item  in  aliena  sensualitate,  seu  in  aliqua 
proximarum  pardum  vel  ipsius  uteri  topica  affectione,  seu  de- 
mum in  varia  cum  in  utero  tum  in  aliis  visceribus  reclusa 
noxa  latet.  Sed  absunt  nonnunquam  talia  vitia,  atque  omnis 
difficultas  in  privata  foeminae  ad  pariendum  opportunitate  po- 
sita est.  Deinceps  sciendum , uteri  os  et  inferius  segmentum 
non  ita  trivialiter  ampliari , ac  vulgo  creditur.  Dolores  occa- 
sionem modo  ad  emollidonis  miraculum  praebent,  quo  uteri 
et  contiguae  vaginae  portio  non  tam  sub  doloris  ipsa  vi,  quam 
potius  illo  prope  subacto , dilatatur  et  evanescit.  Nemo  un- 
quam os,  urgente  nixu  tractatum,  emolliri  sub  digito  vel  am- 
pliari sentiet,  nisi  inhaesitans  forte,  et  irruens  tunica  amnios, 
seu  foetus  quaedam  per  uteri  constricturam  protrusa  pars, 
collum  more  mechanico  pandat. 

Inde  edam  est,  ut  turgentissimo  et  explente  amnio  collum 
uteri,  quatenus  digito  obvenit,  hinc  illincque,  ut  ajunt , vix 
Umbriam  relinquat;  tum  enim  vero  seu  sponte,  quodve  ex- 

pedire  visum  sit,  data  opera  amnion  rumpitur.  Jamque  de- 
nuo  uterus  cum  inferiore  toto  segmento  illico  praeest,  ore 
vix  pollicem  in  diametro  ampliato.  Meliore,  verum  tarda  vir- 
tute , nunc  dilatatio  consequitur  tandem,  ac  non  tam  ipsis  sub 
doloribus , quam  illorum  inter  mitiora  spatia  transituro  foe- 
tui  primas  vias  aperit. 

Nisi  ruptis  praemature  velamentis  delapsae  fortassis  aquae 
sint ; appulsae  sensim  in  os  uteri  cum  contento  liquore  tuni- 
cae mollem  cuneum  formant,  qui  interponendo  se  ad  panden- 
dum os,  et  in  permultis  partubus , certa  pactione,  ad  dispel- 
lendum collum  uteri  egregie  confert.  Nequaquam  igitur  la- 
ceranda amnios  vesica  est , hoc  studio  , ut  fortius  inducantur 
nixus,  os  uteri  explicetur,  et  ad  brevius  labor  fiat;  ni  forte 
casus  postulet,  ob  tenax  velamentum , pondus  amnios,  aut  ni- 
xus longam  inertiam.  Fluxis  quippe  intempestive  aquis  geni- 
tale siccitatem  atque  foetus  duritiam  contrahit;  siccam  vero 
omnem  simul  quoque  difficilem  esse  foeturam,  nulla  matrona 
nescit. 

Aquis  recto  tempore  profusis , increscere  plerumque  do- 
lores et  vehementia  et  pervicacia  solent.  Nunc  uterus  enixius 
6e  contrahens , donec  nihil  intervenit , continenter  ferme  et 
sensim  ad  praescriptos  fines  organicae  coarctationis  reverti- 
tur. Quod  ipsa  exploratio  monstrat,  stagnante  inprimis  adhuc 
amnio.  Raro  illud  proxime  post  dolorem  magis  tendi  senties, 
quam  ante  nisum  fuerat.  Attamen,  ubi  labor  ex  ordine  pergit, 
tum  quidem  ad  incessum  novi  doloris  continuo  turgescit, 
donec  sponte  rumpitur  demum.  Simili  modo  ipse  uterus  etiam 
paullatim  arctatur , quod  externe  admota  manus  ex  molles- 
cente illius  organico  tenore  percipit. 

Atque  ita  nisus  continua  intentione  caput  infantis  aut  alia 
praecedens  pars  cum  vel  etiam  sine  manifesto  tumore,  ac  in- 
tegro etiamnum  aliquando  amnio , per  oram  pelvis  in  hujus 
cavum  progressa  , ultro  per  externos  margines  in  lucem  pro- 
dit , quemadmodum  jam  alibi  in  his  libris  designatum  est. 
Plerumque  tamen,  postquam  caput  latissimo  suo  ambitu  a su- 
prema ora  in  vaginam  actum  est , se  remittere  aliquando  ad 

tempus  dolor  consuevit , et  mollescere  verticis  in  ampliori 
spatio  tumor.  Nuncque  ad  ultimos  conatus  se  parat  natura, 
tacite  novas  resumendo  vires.  Atqui  demens  foret  tranquilli- 
tatis hujus  invidia!  Pariente  attente  observata,  nihil  turbandae 
induciae,  donec  novus  dolorum  impetus  sponte  iterumque  ad 
laborem  exciat.  Hocque  tandem  ultimo  nec  modico  plerumque 
accessu,  ac  matris  non  sine  sudoribus,  foetus  omnis  nascitur. 

Non  longum  vulgo  hoc  parturitio  stadium  habet;  interdum 
tamen  vehementia  et  protractione  angit,  ac  creberrime  qui- 
dem, quod  cum  nixubus  ab  initio  male  fuerit  mercatum,  iique 
nunc  ubi  cummaxime  desiderantur,  desint,  vel  tametsi  mi- 
nus peccent  raritate , ubique  tamen  infra  modum  langueant ; 
subinde,  quod  pelvis  in  suprema  quidem  ora  amplior,  sed  infra 
angustior  sit,  et  praecedens  foetus  pars  nunc  primo  effingi 
in  tumorem , vel  formatus  antea  tumor  commutari  ad  aper- 
turam , et  denuo  ac  aliter  iterum  disponi  ad  exitum  debeat ; 
aliquando , quod  excavatum  nimis  in  ultima  parte  os  sacrum ; 
renitens  coccyx  5 profundum  perinaeum ; altaque  pubes  et  ar- 
ctior illius  arcus  sit.  Sed  frequentissime  partus  retardatur, 
quia,  quam  vagina  habet,  virtus,  expellens  vis  labefactata  est. 

Ita  variae  adversitates  cum  singulae,  tum  fatali  conventu, 
optimum  saepe  nisum  depravant , ut  labor  non  solum  se  pro- 
trahat , sed  exstimulatis  nimium  doloribus  ac  illato  damno 
cummaxime  aggravetur.  Atque  harum  difficultatum  occasio 
vel  ab  universo  corpore,  ab  illius  quippe  materia  viribusque, 
sive  a movenda  mole,  sive  demum  a partibus  est  repetenda, 
in  quibus  quarumque  ope  foetus  agitur. 

In  omni  gravida  nisuum , quos  ad  partum  natura  convocat, 
et  in  sano  statu  et  in  abnormi , finita  summa  est , maximum- 
que  virtutis  et  vehementiae  suae  punctum  alicubi  inter  illo- 
rum exordium  et  finem  obtinet.  Atqui  ad  virium  ultimam  in- 
tentionem sensim  pergitur,  quin  dolorum  in  culmine  finis  sit; 
sed  tum  retrogredi  incipiunt  ac  se  remittere  dumtaxat.  Mul- 
torum partuum  sedulus  modo  observator  esto,  nec  quidquam 
frustra  vel  incongruenter  committito;  atque  clara  experientia 
prit,  foctuum  maximam  partem  jam  esse  enixos,  antequam 

increscens  conatus  ad  summum  fastigii  pervenerat.  Qua  feli- 
citate natura  virium  reliquias,  decrescente  velut  ex  organica 
energia  nisu , ad  expulsionem  placentae  et  officia  repurgatio- 
nis  , item  ad  instruendam  novam  vitam  in  matre , impendere 
cum  utilitate  solet.  Contra,  quo  magis  properanter  et  vehe- 
mentius dolor  in  munere  suo  se  se  exserit,  quoque  tardius  ad 
exitum  ducitur  foetus;  eo  gravior  posthac,  et  segnior  reli- 
quus labor  cedit , ut  aliquando  tandem  exsolvere  eum  haud 
valens  natura  sit. 

Hinc  in  omni  ad  naturam  semel  deputata  parturitione,  uti- 
cunque  sensibus  se  obtulerit , summopere  parcendum  nixu- 
bus.  Quin  imo , quo  iniquius  infans  ad  pelvim , ac  praecipue 
superiorem  ad  marginem  sese  admovit,  eo  minus  dolores  ante 
tempus  provocari,  vel  unquam  supra  ritum  naturae  intendere 
licet.  Universim , quovis  dolore  ita  utendum , ac  natura  ex- 
hibet. Perraro  nixuum  vitiositas  aliunde , quam  ex  propera 
concitatione  et  subactione  oritur.  Namque  illorum  vim  intrin- 
secam frangere,  illosve  diminuere  perinde,  ac  opprimere  pe- 
nitus , neque  naturae , nec  arti  datum  est. 

Vera  nixuum  et  idiopathica  alienitas  ex  eorum  praesertim 
nimia  frequentia,  cum  abnormi  intentione,  vel  inertia,  vel  bre- 
vitate continentiave  proditur.  Nullus  dolor  asper  et  fortissi- 
mus simul  et  constans,  verus  esse  dolor  ad  partum  potest. 
Neque  frequens  est,  ut  ob  raritatem  exprobrandus  dolor  sit. 
Id  praeterea  omnis  ferme  per  se  vitiosus  nixus  habet , ut  in 
universam  constitutionem,  inprimis  vero  apertiusque  in  ven- 
triculum diffluat , vel  ad  intestina,  maximeque  ad  vesicam. 
Accidit  tamen,  ut  etiam  in  his  partibus,  aut  circa  illas,  nuta- 
tio  nisus  exsurgat.  Ita  quandoque  cum  nixu  vomitus  oritur, 
qui  interea,  nisi  ex  affecta  ventriculi  ipsa  soliditate  venit,  vix 
foetum  moratur.  Et  intestina  passim,  et  urinae  vesicam  vel- 
licat  nisus;  verum  ex  adverso  membra  illa,  quodve  in  iis  re- 
clusum latet,  uterum  partusque  nisus  affligunt. 

Interdum  per  totam  functionem  intemperabilis  dolor  ad 
lumbos  vexat.  Nec  minus  obruens  et  gravis  dolor  est,  qui 
aliquamdiu,  ac  praesertim,  ubi  inter  caput  foetus  et  pelvim 

iniqua  ratio  est,  ingruente  cummaxime  quovis  nixu  increbre- 
scens , ab  intimo  ilei  constanter  femur  ac  pedem  perfurit, 

ln  quibus  rebus  ante  omnia  oportet,  ut  pro  stadio  partus, 
causa  et  indoles  alienitatis,  puerperae  partes  totaque  constitu- 
tio, item  et  functiones  et  excreta  inquirantur;  unde  discimus, 
quidnam  ex  anomalia,  vel  ex  adversitate  ad  partus  ipsum  ni- 
sum, tum  simul  ad  uterum;  sive  ad  aliquam  agitantem  noxie 
corporis  potentiam;  seu  primitus  ad  viscera  et  partes  perti- 
neat, quibus  dolorum  simplex,  aut  complicata  vis  et  offensio 
inhabitat.  His  admodum  intellectis  doctus  probe  in  medicis 
et  chirurgicis  obstetricans  satis  plerumque  efficiet , quidnam 
ad  emollitionem  vel  ablationem  vitii,  adeoque  pro  expedi- 
tione foetus  congruens  sit.  Quicunque  vero  in  sanandi  utra- 
que doctrina  hospes  est,  partus  difficiles  et  ambiguos  scien- 
ter committere  in  naturam  et  solito  excipere  modo  nunquam 
sapiet ; atque  huic  tali  rerum  agendarum  intuitus  modosque 
particulatim  explanare,  irritus  labor  foret. 

Quaelibet  pariens  exsolvi  se  omni  momento  vehementer 
avet ; prudens  nonnisi  et  modestissima  non  tantopere  ostendit, 
quantum  aveat.  Quapropter  ad  accidendum  nitenti  tempus  ob- 
stetricio medico  licita  quaedam  fallacia  est : ne,  qui  veri  sunt 
dolores,  etiamnum  veros  praedicet;  praetentatores  potius  et 
nuntios  dicat.  Nec  tamen  prehensa  semel  partu  sine  observa- 
tione relinquatur , nec  quid  illi  concedatur  discriminis.  Multo 
minus , antequam  res  serio  expetit , in  propria  strata  compo- 
natur; sed  indito  ad  expurgandum  clystere,  tum  corpore 
pro  actu  commode  vestito , porro  quatenus  fert,  conversetur, 
et  inquiem  et  moram  utcunque  distrahat. 

Ore  uteri  propemodum  aperto,  atque  (nisi  pelvis  peram- 
plus exitus,  aut  gracile  et  molle  caput  infantis  sit)  postea- 
quam  hoc  jam  pressius  satis  in  suprema  ora  haeret,  pariens 
ad  lectum  destinata  ex  alterutro  latere  cubat , ultroque  va- 
lere dolores  patitur. 

Quando  demum  amnios  rumpitur,  vel  jam  effluxo  forte 
caput  in  pelvis  cavo  moratur,  quinimo  firmius  jamjam  mar- 
gini subtus  adpulsum  est ; aliquando  pariens  attracto  loro  seu 

alia  machinatione , yel  porrecto  adstantis  brachio , se  fulcire 
suasa , altius  nonnihil  composito  capite , collo  ac  pectore, 
alterutri , ac  plurimum  ex  instinctu  sinistro  incumbens  la- 
teri, adductis  ad  abdomen  genubus,  omni  incurrenti  nixui 
obsequitur , quem  ad  modum  dolor  ipse  cogit , nec  subigere 
mollius,  ipsa  potis  est. 

Hoc  quippe  modo  nisus  non  solum  efficacissime  ad  finem 
agitant,  sed  facillime  sustinentur  etiam.  Vix  parere  se  sub  il- 
lis mulier  sentit;  abest  oppressio,  abest  trepidatio  omnisque, 
alia  ad  partum  quavis  positura , inseparabilis  comes  anxietas. 
Neque  imo  quae  inter  reliquos  partus  hoc  modo  semel  enixa 
est,  posthac  aliter  se  unquam  exsolvi  feret.  Perinaeum  quo- 
que, quatenus  a natura  potest , hoc  ipso  situ,  jam  satis  ferme 
tutatum  habetur. 

Suscepto  foetu , postquam  matri  tepida  siccaque  submissa 
lintea  sunt,  eodem  situ  vix  mutato,  excidere  etiam  placenta 
potest.  Similiter  pleraque  etiam  nobiliora  animantia  in  po- 
nendo utuntur , haud  turbata  saltem  crudelitate  et  ineptia 
hominis.  Attamen  prudens  illorum  exemplum  pro  obstetri- 
cantibus germanis  et  obstetricibus  perinde  vanum  et  inutile 
est,  ac  sapere  ex  praeceptis  prudentum  omnium  virorum  in 
Gallia,  Anglia  ac  passim  etiam  in  Germania  discunt.  Placeant 
sibi  igitur  incommodis  et  passionibus  suis  et  pariens  et  ob- 
stetricans, residentes  et  sudantes,  donec  valent,  in  sellis  suis, 
et  subtus. 

Quousque  parturitionis  nisus  nec  generali  iniquitate  pec- 
cat, neque  offensa  loci,  raro,  quam  apposite  febrilem  dices, 
corpori  indignationem  infert.  Etsi  imo  quaedam  , praesertim 
ad  finem,  in  pulsu  properatio  seu  alia  varietas  consequatur, 
non  tamen  ideo , sin  in  reliquis  nihil  alieni  intercurrit , corr- 
festim  incusandus  morbus  est.  Quaedam  imo  foeminae,  licet 
difficilius  nitentes , ne  hac  quidem  simplicissima  mutatione 
attinguntur. 

Est  vero  etiam,  ubi  res  diversius  obvenit.  Sive  enim  pa- 
riendi  nisus  per  se  citra  solitum  vehemens,  vel  debilis,  sive 
alieno  stimulo  nimis  diu  anceps  et  inefficax,  sive  ex  natura 

bonus  quidem , sed  accedente  afflictu  variarum  partium  ea- 
rumque  inprimis , quae  recte  ad  partum  faciunt,  praebere  se 
actuosum  impotens  sit ; tum  enim  vero  ex  his  causis,  quando- 
que etiam  a producta  inde  primum  in  visceribus  vera  aegro- 
tatione , corpus  febris  invadit.  Spasmo  contractum , strenue 
reluctans , ac  simul  notabiliter  devium  uteri  os ; spurii , seu 
etiam  veri  amnios  nimia  copia,  ac  quaecunque  alia  noxa  ute- 
rum vitiose  expandit  ; porro  foetus  ea  collocatio , ut  nec  ca- 
pite, nec  natibus  prodeat;  tum  intempestive  ac  lente  delap- 
sus, aut  diutius  restagnans  liquor;  erronea  valde  proportio 
inter  matris  naturale  et  foetus  corpus,  hoc  praesertim  non 
aptissime  composito ; foetus  bini  vel  plures ; exsiccata  nimis, 
ulcerosa,  vel  secus  irritata,  item  debilis,  in  prolapsum  usque 
laxa  aliquando  vagina;  tumens  haemorrhois  , et  permultae 
aliae  offensiones,  partum  non  raro  difficilem  reddunt,  febrem 
accendunt,  illamve,  qua  jam  ante  laborem  prehensa  forte  pa- 
riens  erat , augent  et  asperant. 

Paucissima  modo  prodita  hic  a nobis  vitia  admota  manus 
tollit,  linitve.  Pleraque  externis  potissimum  internisque  phar- 
macis molliuntur:  apto  cataplasmate,  fomento,  clystere,  et 
injectionibus.  Ad  lacerandas  tunicas,  ad  fulciendum  aliquando 
cum  foetii  immodice  descendentem  uteri  illiusque  cervicis 
portionem,  aut  sustentandam  laxitatem  vaginae,  tum  passim 
ad  paucas  forte  alias  occasiones  obstetrix  quandoque  ducere 
in  subsidia  manum  potest. 

Quod  vero  ad  victum  et  haustus  medicinae  per  os  spectat, 
in  simplici  perinde  ac  complicato  partu , eorum  paucissima, 
sed  ob  varias  mutabilitates,  et  pro  ingruente  interdum  morbo, 
diverse  attemperanda  genera  sunt.  Atqui  omnem  ferme  sive 
per  naturam,  sive  ex  phlogistiea  intemperie  sine  modo  et  vio- 
lenter incedentem  partum,  potus  aquosus,  parcus  et  tenuis 
vegetabilis  victus , item  temperatus  cubilis  lectique  calor, 
enemata,  quumque  necessitas  erit,  parca  venaesectio  mitigat. 
Verum  languentem  ex  se,  vel  infirmatam  morbosa  mulierem 
aer  calidior,  potus  generosus,  volatilesque  stimuli;  dumque 
moeror  et  fames  conficit,  prae  caeteris  meraca  carnis  juscula, 

et  reficiens  cibus  et  vina  juvant.  Postremo , ubi  corporatura, 
vel  aliquae  partes  solummodo  cum  noxa  ex  irritabilitate  pa- 
tiuntur, opium  praestat,  moderato  usu  per  os,  vel  injectione 
et  clysmate  inditum. 

Ita  quidem  modica,  interdum  gravi  cum  anomalia,  multi 
centeni  partus  matri  simul  et  infanti  prospere  fiunt , quorum 
ne  in  uno  quidem  opus  mechanica  arte  habes.  Nec  tamen 
sine  exceptione  suasio  est.  Nimirum,  quae  rem  varie  mutant, 
primo  non  tam  in  apertum  causae  prodeunt;  ut  potius  sen- 
sim modo  extricentur.  Ita  multos  partus  perducit  natura, 
quos  ex  obviis  erroribus  infelicius  finiri  credis;  contra  alios 
ad  omnes  species  promptiores  conjectamus , qui  medium  vix 
progressi  naturae  haud  ultra  parent. 

Postquam  igitur,  aestimatis  probe  rebus,  quae  molestissi- 
mum opus  ab  initio  ad  hoc  usque  grave  ac  dirimens  momen- 
tum proximius  distinguebant , ipsorumque  nixuum  a sua  ori- 
gine ad  summum  gradum,  quo  fuerunt,  quoque  nunc  consi- 
stunt, justa  taxatione,  denique  ex  instituta  eorum,  quae  ad 
partus  usque  exitum  impedimenta  et  difficultates  etiamnum 
restitent,  quaeque  conatuum  ad  summum  computata  vis  reli- 
qua sit,  recta  collatione  comprehenderimus,  partum  absolvi 
a natura  nequi;  vel,  quodsi  demum  absque  ullo  in  omnia 
haec  intuitu  ex  metu  oriturae  inflammationis,  vel  ob  alias 
genitrici  foetuique  infestas  affectiones  labor  porro  committi 
ad  incertum  tempus  naturalis  exitus  necessarie  non  debet, 
vel  cum  salutis  spe  nequit;  tum  enim  vero  obstetricans  ab 
natura  ipsa  invocatus  tenetur,  ut  mutua  opera  et  amice  inita 
cum  natura  pactione , ac  prudenter  in  bonum  conversa  indu- 
stria , additis  extrinsecus  viribus , grave  conamen  organica 
mechanicaque  arte  suscipiat,  dirigat,  et  perducat. 

Saepissime  tamen  erratur , quoniam  in  partubus , ubi  ni- 
hil magnopere  angit , propter  experientiae  raritatem , item 
ex  antecepta  opinione , ingenitam  naturae  vim  citra  aequum 
parvi  aestimamus ; e diverso  extraneas  iniquitates  meticulose 
recensentes,  potestati  limitatae  artis  nimium  et  cum  arro- 
gantia confidimus.  Sic  complures  vanis  tot  supra  mortalium 

mentem  elatis  scriptionibus  seducti  organicum  partus  nisum 
pro  nihilo , ad  summum  tanquam  doctae  pernicitati  suae  in- 
gratiis substratum  ac  inutile  momentum  habent , quo  imo,  si 
placeat,  ad  laborem  sese  nequidem  indigere  jactitant.  Ultra 
tandem  obstetricatorum  vulgus  in  arte  sua  vix  proficient.  Isti 
ad  partum  doloribus  non  egent;  cum  iis  videlicet  dolores 
post  partum  veniunt. 

Quemadmodum  vero  in  cunctis  gignentibus  finium  et  pro- 
prietatum suarum  supremum  culmen  generatio  est,  ad  quod 
pertingere  utrumque  genus  valeat , sic  equidem  illorum  alte- 
rum coitu  destinationem  suam  explevit;  sed  in  altero  primum 
duntaxat  in  perfectissimam  sui  evolutionem  jacta  principia 
sunt.  Quapropter  habens  in  utero  omne  animal , omnisque 
gravida,  hominibus,  nisi  atrox  mens  vel  foeda  cupiditas  corda 
efferaverit,  quinimo  brutorum  et  bestiarum  inter  se  omni  ge- 
neri illius,  quod  in  animali  natura  optimum,  pretiosissimum, 
perfectissimumque  habetur,  ex  instinctu  tuta  et  respectata 
custos  et  conservatrix  est.  In  ea,  mutuo  utriusque  in  unum 
corpus  confluxu,  inolescit,  degit,  et  crescit  organismus  in 
organismo , donec  exsultante  in  altero  nova  organica  vi , a 
materno  alter  avulsus  stipite,  novus  et  absolutus  in  Orbe  in- 
cola suum  locum  tenet,  suumque  experturus  fatum  est. 

Neque  unquam , qualem  potest , ars  nostra  altiorem  gra- 
dum attinget,  nisi  demum  inditam  naturae  pariendi  primam 
vim  illam  penitius  scrutari,  aestimare,  et  vertere  in  usus 
didicerimus.  Quae  profecto  vis  sicuti  ad  gravissimos  maxi- 
meque  necessarios  fines  suam  destinationem  tenet , ita  etiam 
procul  dubio  ex  valentissimis  potentiis  una  est , a quibus  or- 
ganicum omne  corpus  et  vitam  et  motum  et  conformationis 
perfectionem  acquirit. 

Nixuum  dolor  partum  portendit  ac  perducit ; eo  solo  eo- 
que  unico , sine  omni  praesidio , sine  ulla  intercessione  artis, 
dum  ars  neque  erat , innumeri  partus  feliciter  fuerunt  et 
erunt  in  posterum.  Sed  absque  illo  ne  unus  quidem.  Quin 
imo  ubi  nonnisi  per  artificiales  modos  viasque  foetus  exsol- 
vitur, nisuum  tamen  et  in  hac  opera  ad  bonos  exitus  neces- 

saria  accessio  est.  Dolores  quippe  omnem  partum  singulari- 
ter distinguunt  ; vicissim  omnis  partus  singulariter  discrimi- 
nat dolores.  Illi  enim  yero , quoad  modum  et  tempus  et  re- 
liquas opportunitates , utpote  ex  natura  orientes , singuloque 
laboris  momento  adaequati , obstacula  ferme  et  iniquitates 
nunquam  non  vincunt,  ac  conciliata  ubique  ad  aequum  yi 
et  mora,  nunc  tardius,  segnius,  nunc  concitate  et  properan- 
ter, atque  ita  serius  quidem  vel  celerius,  at  plerumque  ta- 
men tempestive  et  prospere  satis  opus  consummant;  ut  ob- 
stetricans , peritus  nisuum  aestimator , eorumque  in  usum 
probus  interpres , rarissime  ad  aspera  adigatur. 

Potentissimus  ille  nisus  puerperae  incredibile  robur  ad- 
dit, animumque  in  mirificam , viro  simpliciter  negatam  neque 
sufferendam  patientiam  durat.  Is  tandem  idem  nisus  materno 
cordi  primum  est  incitamentum,  ut  itaque  matris  in  prolem 
suam  amor  ex  sui  amore  ipsius  necessario  et  omnium  maxime 
laudabiliter  consequatur.  Haud  ullum  namque  genitrix  dul- 
cius praegnationis  molestiarum,  partusque  dolorum  praemium 
et  compensationem  percipit.  Parturitionis  conatubus  omnis, 
quae  nititur  foemina , nobilissimo  sensu  herois  est ; talis  ea- 
dem futura  mater,  nisi  naturae  obluctantes  mores  et  extra- 
neae adversitates  infestius  imperitarent;  nisi  puerperam,  dum 
primum  ultimumque  fortasse  osculum  nato  figit,  tristis  saepe 
inter  lacrimas  cogitatio  subiret : Ad  quid  te  peperi ! * 

Annis  elapsis  A.  i8o5  et  1806  in  instituto  bis  mille  et  tri- 
ginta quatuor  partus  numerabantur. 

Inter  hos  quinquaginta  duo  natibus , facie  praevia  quin- 
decim erant  ; gemellos  viginti  octo  habuimus ; unum  trige- 
minum. Septem  infantes  versione,  duo  forcipe  in  lucem  du- 
cebantur. Perforatione  unica  vice  opus  fuit. 

Summa  natorum  2064* 

Ex  his  maturi  et  praematuri , languide  vivi  40. 

Ante  partum  emortui , plurimum  putridi  42* 

Immaturi  infantes  et  abortus  33. 

Ex  demortuis  octo  foeminis  sex  febris  puerperarum  su- 
stulit; quatuor,  ut  regnans  erat,  cum  scarlatino  exanthemate, 
ac  duas  alias , ex  inflammatione  sporadica.  Hae  nimirum  sub 
dio  et  pluvia  enixae  in  morbum  ex  contracto  frigore  incide- 
* rant.  Sectio  cadaverum  illuviem  et  generalem  phlogosin  in 
ventre  exhibuit. 

Alii  cuidam  mortem  ex  universali  corruptione  convulsio- 
nes intulerunt.  Alia  pessimo  et  per  luxuriam  consumpto  habitu 
intra  graviditatem  fixum  in  latere  dextro  et  in  coxis  dolorem 
questa,  edito  cunctanter,  ne  tamen  molesto  partu,  tredecim 
dies  incerta  et  varia  passione  febriebat.  In  cadavere  modica 
seri  congestio  ; nullibi  phlegmone  ; fellis  vesicula  admodum 
parva,  fusco  repleta  unguine  verius  quam  bile;  extensus  ni- 
mis pro  tempore  et  laxatus  ex  paresi  uterus.  Ovarium  dex- 
trum , ovi  gallinacei  magnitudine , tumens  et  durum , intus 
vomicam  cum  pauco  sanguine  habuit. 

Omnes  caeteroqui  partus,  ut  jam  ante  notavi,  more  confir- 
mato, et  solita  felicitate,  ut  annis  prioribus,  administrabantur. 

Inter  rariora , quae  in  tam  multis  gravidis  ac  puerperis 
obvenere,  amplius  mihi  exempla  duo  Retroversi  uteri  con- 
stant ; quorum  nullam  hucusque  mentionem  feci , existimans* 
complura  ante  hujusmodi  specimina  ^d  firmandum  judicium 

opperienda  esse.  Res  tamen  vero  ad  raritates  yidetur  perti- 
nere ; quum  tam  multis  annis  eam  in  nosocomio , et  in  urbe 
frequentissima , ter  duntaxat  observaverim.  Quapropter  ita 
sentio,  quas  hactenus  affectus  illius  allegarunt  causas,  nec 
solas  eas  esse,  neque  ex  universo  veras.  Fortassis  viscera 
etiam  alia  in  ventre,  inprimis  vesica,  seu  singulatim,  vel  com- 
plura simul,  magis,  quam  vulgo  creditur,  noxie  ad  rem  fa- 
ciunt. Placet  vere  quorundam  Anglorum  opinio , qui  reten- 
tionem urinae , item  expansionem  vesicae , retroversi  uteri 
certius  esse  causam,  quam  effectum  existimant.  Idque  etiam, 
quae  nos  in  exemplis  habemus , verisimile  reddunt.  In  omni- 
bus aegris  malum  ab  urina  coepit , subsequo  obtuso  dolore, 
cum  sensu  ardoris  in  pelvi,  et  ani  et  vicinarum  partium  spas- 
mo ac  tumore.  Sequitur  in  aegrarum  una  stillatio,  in  alia  re- 
tentio urinae.  Ea  quoniam  summe  praegnans  visa,  quem  in- 
cusabat, dolor  partus  esse  nuntius  credebatur.  Qua  de  causa 
jussu  obstetricis  ac  medici  plures  per  horas  cruciatus  suos 
subegit  in  sella , donec  ob  summam  anxietatem , tardissimo- 
que  partu  nimirum , in  ultimis  vitae  delata  in  nosocomium 
est.  Primo  intuitu  ingens  et  suspectus  venter  terruit , cum 
pubis  et  ani  intumescentia.  Quaesito  ex  comitantibus  foemi- 
nis,  num  aegra  urinam  mittat,  Vah!  potius  nimium  quantum, 
exclamant.  Ac  cCrte  quidem,  ut  ea  aliquando  vesica  licet  enor- 
miter expansa , ac  repleta , passim  tamen  ac  ex  parte  excer- 
nitur. Amplius  ex  affecta  ipsa  sciscitari  res  vetuit.  Sub  explo- 
ratione vaginam  calidam  valde , ac  ferme  inflammatam  tra- 
ctavimus. Pelvis  cavum  ad  speciem  explebat  praegnans  ute- 
rus, ore  ex  toto  obliquo,  ut  nec  ego  quiddam  potuerim  con- 
trectare. Postea  tandem  particula  in  suprema  pube  se  prae- 
buit. Interim  neque  ex  ipsa  aegra , nec  aliunde  aliquid  mani- 
festatum, quo  in  definienda  graviditate,  aliisve  in  rebus  cla- 
rius innotuisset. 

Quumque  tantus  ventris  tumor  et  onus  erat , ut  ascitidem 
potius , quam  graviditatem  simularet , atque  etiam  suspicio 
damni  in  viis  urinariis  premeret,  primo  fistulam  ex  gummi 
elastieQ  immisi.  Prorumpit  ingens  \is  rubrae  calidissimaeque 

urinae,  observata  prudenter  substrictione,  et  confricando  ven- 
trem, ne  nimis  celeriter  fieret  evacuatio.  Humor  duodecim 
prope  libras  pendebat,  juxta,  quod  studio  non  detraximus. 

Aegra,  ut  ajebat,  subito  se  quasi  renatam  sensit.  Nunc 
tentata  iterum  vagina , pleraque , ut  ante  offendi.  Praeter 
congruum  victum,  et  sexta  omni  hora  ad  quatuor  circa  un- 
cias injectum  clysma , mollientia  fomenta  applicata  abdomini 
et  locis  sunt.  Haec  ad  seram  vesperam  contigere.  Sequeba- 
tur tranquilla  nox,  et  reficiens  ultra  sex  horas  somnus. 

Illucescente  die  aegra  propemodum  sine  febre;  sed  non 
commota  ex  clystere  alvus , nec  missa  urina  est.  In  pelvi 
eadem  ferme  atque  heri , imminuto  paulisper  ardore  et  sic- 
citate. Rursus  ad  octo  libras  urinae  deplevimus,  neque  ultra, 
quam  sponte  ac  facillime  fluxit.  Jam  vero  nec  levissimus  su- 
per vesicam,  et  ventrem  sine  dolore  fieri  affrictus.  Continua- 
lur  prioribus  remediis , et  ad  initium  octava  quaque  hora, 
posthac  omni  decima  depletur  vesica , interjecto  aliquando 
clysmate.  Tertio  die  orificium  uteri  probe  adfuit,  regresso 
viscere  in  loca , et  debitam  altitudinem.  Universim , cunctis 
rebus  naturalis  nunc  modus  erat,  praeterquam  quod  aegra 
nondum  urinam  faceret.  Quatuordecim  post  dies  etiam  hoc 
valuit.  Tum  ultra  elevatis  natibus,  pro  lubitu,  vel  in  dorsum 
vel  in  latus  eam  cubare  jussimus , donec  aliqua  impeditio  in 
urina  esset , vel  quidpiam  metus  ex  utero.  Ac  quoniam  gra- 
viditas porro  extendebatur  ad  menses,  ac  aegra  simul  expe- 
tebat, e nosocomio  demissa  est.  Non  quidem  urgente  partu 
revenit,  attamen  domi  illam  justo  tempore  peperisse , com- 
perti sumus. 

In  duobus  aliis  exemplis  eadem  fere  observatio  ersit.  Educta 
scilicet  urina,  clysmatum  et  fomentorum  usu,  item  tracto  me- 
diocriter sanguine , uterus  paullatim  et  suapte  natura  rediit. 

Nonni§i  in  hac  mox  narrata  affectione  percipere  licuit,  quo 
orificium  vergeret.  In  reliquis  post  multas  passiones,  nec 
prius,  quam  emissa  urina,  descendit.  Sed  in  explorando  etiam 
non  cum  pertinacia  institimus,  ut  parceretur  aegrae,  neque 
malum  sine  necessitate  irritaretur. 

Quaenam  caeterum  Inversionis  species : an  orificio  in  an- 
ticum, retro,  vel  alterutrum  ad  latus  yerso,  frequentissima, 
et  a principio  forsan,  quae  possit  contingere,  unica  sit;  item, 
quatenus  reclinatus  uterus  eam  simul  figuram  habeat , ut  in 
iterata  etiam  graviditate  illius  os  fundo  haud  recta  adversum 
sit ; hoc  scilicet  ignoramus , quum  insolens  sit  morbus , imo 
licet  forte  adsit,  persaepe  tamen  minus  in  cognitionem  veniat. 

Absit  vero  in  his  passionibus  quorundam  obstetricantum 
praecox  et  tumultuaria  agitatio , qui  rarissime , ne  unquam, 
tractato  morbo  violentas  in  loco  patrationes  excogitarunt.  Do- 
nec enim  interceptis  pariter,  quaeque  intercipiunt,  membris 
competens  nullum  atque  verum  levamen  aliunde  accesserit ; 
nec  tentata  repositio  manu,  neque  uteri  ipsa  punctura  et 
emissio  amnios  ad  salutem  ducet.  Siquidem  enim  morbus 
capax  medelae  est,  eam  certe,  quantum  ad  me  venit,  ab 
decessu  urinae  et  alvi,  tum  a reliqua  mulcente  cura  oportet 
exspectare,  priusquam  conari  cum  periculo  ac  pertundere 
uterum  liceat.  Extremum  facinus  hoc  alioqui  parum  ad  so~ 
spitationem  refert.  Neque  tamen  renuo,  ubi  praeceps  occasio 
et  rerum  trepidatio  est,  vix  ullum  praesidium  cum  securitate 
nec  commendari  in  antecessum  neque  rejici  posse. 

De  uteri  Subversione  ego  saltem  inter  tam  multa  partuum 
millia,  et  in  urbe  hominibus  refertissima,  nec  unquam -vidi 
nec  audivi  quidpiam.  Quare  verisimile  mihi  est,  malum  non- 
nisi a violenta  et  praepostera  tractatione  provenire , praeser- 
tim in  sellis  obstetriciis , et  ab  intempesta  et  rudi  extractione 
secundinarum. 

Haud  magis  unquam  reclusam  velut  in  sacco  aliquam  pla- 
centam novi.  Id  autem  calleo,  vaginam  aliquando  mox  post 
foeturam  laxam  valde , dilatatam  et  sequacem  esse , ex  quo 
uterus  citra  modum  super  pubem  remanet.  Vidimus  etiam, 
dum  in  re  nova  manum  insinuant , protrusa  sic  sursum  simul 
vagina , morari  forte  illam  in  utero  credunt , cujus  elatum 
et  a partu  varie  mutatum  os  perplexe  aliquando  pro  uteri 
ipsius  aliena  strictura  putatur. 

Saepe  etiam  scriptores  de  accretis  placentis  mentionem 

faciunt,  cujus  rei  unicum  mihi  atque  ob  aliam  raritatem  dili- 
gentius memorandum  specimen  est.  Placenta  nempe,  ab  utero 
solvi  impatiens , singulariter  etiam  in  soliditate  constitit.  Hi- 
storia talis  est.  Uxor  tribuni  militum  aestate  anni  i8o5  foetum 
sanum  sine  multo  labore  enitebatur.  Quinta  a partu  hora, 
quia  post  varios  dolores  secundinae  nondum  prodierant , ob- 
stetrix me  arcessitum  misit.  Sanguinis  nec  intra  partum,  nec 
post , quidquam  stillabat.  Interea  uterus  propemodo  contra- 
ctus , ac  nisi  appropinquante  nisu , seu  spasmo  verius , eum 
omni  ventre , mollis  , indolens  , et  os  illius  laxum  et  amplia- 
tum , utque  a partu  decet , salubris  etiam  vagina  erat.  Caete- 
rum  , quia  nihil  in  cura  et  consuetudine  urgebat,  vulgare 
modo  enema  et  potionem  cum  opio  ordinavi;  addita  moni- 
tione , ut , sin  elapsis  aliquot  horis  placenta  non  excidat , vel 
quovis  alio  discrimine , protinus  me  revocarent. 

Vesperi  ad  nonam,  sexdeeim  prope  a partu  horis,  rursum 
quaesitus  fui.  Qui  ante  pariendi  nisum  simulabat,  nunc  ve- 
rus et  assiduus  dolor  est;  tumente  ventre  et  ostio  uteri,  quam 
mane , magis  coarctato.  Sanguinis  nec  etiamnum  gutta.  Ae- 
gram interea  bis  anirno  et  mente  lapsam  ac  penitus  infirma- 
tam nunc  febris  tenuit.  Moverunt  haec  ad  placentam.  Verum 
in  omni  ambitu  nulla  avelli  idonea  plaga;  tam  tenax  et  radi- 
cata illius  undique  adhaesio  erat,  ut  coactus  ad  id , binis  eam 
digitis  ex  medio  dilacerarem.  Obstupui,  quum  districta,  et 
parvis  acuminibus  obsita  compages  digitos  pungeret , ita , ut 
sub  opera  alias  parum  laboriosa,  obstetrici,  flexis  genubus  ad 
latus  ministrae,  in  aurem  dicerem:  nae!  velut  inter  acus  ma- 
num sentio.  Postea , quum  placentam  vix  non  omnem  extra- 
ctam manu  et  visendo  disquirerem,  millena  parvula,  pyra- 
midalis formae,  triangularia  spicula,  quae  prius  infixa  utero 
erant,  venere  in  conspectum,  compluribus  aliis  sine  dubio  in- 
tus reliquis.  A7i§u  et  tactu  constitit , osseo  ap  pisci -spinosa  illa 
natura  esse.  Sed  nunc  etiamnum  parcus  sanguinis  fluxus;  tum 
parcissima  et  suspecta  locfiia,  quin  porro  ab  aliena  materia 
quidquam  secederet. 

Reliquam  matronae  curam  ordinarius  medicus  gessit;  quare 

eam  primis  modo  diebus  invisi,  quos  inter  nihil  majoris  notae 
accidit.  Attamen  versus  octavum  diem  aegra  febre  acriter  cor- 
repta, decimo  et  sexto  moritur. 

Numnam  placentae  uterique  primaria  illa  vitiositas , 8ola, 
vel  cum  aliis  passionibus,  causa  mortis  fuerit,  corpore  haud 
inciso , difficile  finitu  est.  Poenitet  etiam,  quam  ab  ordinario 
spectatam , mihi  tradi  petii , placentam  inter  sordes  a famu- 
litio projectam  fuisse.  Nam  indurata  calcario  hinc  inde  con- 
cremento placenta  rarissime  obvenit;  at  similem  descriptae 
nunquam  ante  videram.  Caeterum  sana,  primipara,  juvenis 
et  venusta  foemina  erat. 

Memorabile  omnino  in  dextra  tuba  graviditatis  nuper 
exemplum  vidimus,  qua  foetus  in  octavum  usque  mensem  vi- 
vus et  ad  naturam  increverat.  Infeliciter  gestans  viventium 
trium  et  formosarum  prolium  mater,  postquam  praeter  topi- 
cam  alienitatem  naturali,  eaque  aliquando  diutina  sanitate 
uteretur,  aetatis  trigesimo  secundo  anno  et  monstruosae  ge- 
stationis octavo  occidit. 

Annis  octo  ante  obitum  suum , tunc  mensibus  octonis  cir- 
citer graviditatis  suae  alias  prospere  actis,  doloribus  partus 
prensabatur,  cum  dilatatione  oris  uteri  ac  defluxu  copiae  seri, 
ut  obstetrix  cuncta  ad  exsolutionem  partus  appararet.  Sed  fru- 
stra ; quia  primus  pariendi  nisus  hic  in  speciem  desiit  ente- 
ritidis , congrua  medicina  curatae.  Matrona  alioqui  tali  utens 
fortuna , ut  nec  consilium  sibi  neque  commoditatis  quidquam 
deesset,  aliquos  porro  menses  admodum  valescens  egit.  Tum 
novae  molestiae  inruunt , verum  partum  fore , maximopere 
simulantes.  Hac  vice  egomet  vocatus  eram;  ac  profecto, 
nisi , quae  ante  contigerant , pernovissem , perque  ampliatum 
os  uteri,  ad  circumferentiam  trium  pollicum,  tumorem  qui- 
dem , sed  nihil  infantis  in  loco  invenissem , foetum  brevi  ex- 
clusum iri,  itidem  exspectassem.  Alter  isthic  pariendi  nisus 
apertus , significatissimusque  a natura , moderatius  consedit, 
posteaquam  aliquot  dies  fluxus  ad  similitudinem  lochiorum 
manaverat.  Nunc  tandem  foetum  citra  omnem  dubitationem 
sub  pariete  ventris  contrectaveram.  Ab  illo  tempore  foemina 

juxta  portentum  loci  et  intercurrentes  aliquando  modicas  in- 
dignationes propemodum  valuit ; imo  usque  adhuc  menstruum 
ipsi  ex  ordine  cessit.  Caeterum  pollicita  mater,  bona  conjux, 
inque  curandis  negotiis  domi  solers  proinde , ac  foris  in  co- 
rona amicorum  nunquam  nou  gratissima  fuit. 

Matronam  his  dotibus  singularique  formositate  conspicuam, 
pauxillum  vanitudinis  muliebris  decoravit  potius.  Foetum  sibi 
int^s  esse , hoc  ultra  ne  somniabat ; propterea  perpetuo  id 
circa  silentium ; neque  tumens  venter  molestiae  magis  ipsi, 
quam  taedio  fuerat. 

Haud  prius  ferme,  quam  anno  ante  obitum  suum  in  dextro 
inguine  ulcus  oriebatur,  quod  adseitus  chirurgus  vulgo  pro 
suppurata  glandula  curabat;  sed  plaga  claudi  impatiens  va- 
rio tempore  manavit.  Abhinc  aegra  interdum  vexari  doloribus 
ventris,  et  aegrotare  cum  febricula.  Ita  misellam  longum  post 
tempus  revidebam.  Destillatu  ab  ulcere  venter  quidquam  di- 
minutus mox  increscere , mox  iterum  considebat.  De  foetu 
recte  digitis  nunc  discernere  singulas  costas  poteram.  Idque 
apertum  erat,  fistulam  ulceris,  quam  specillum  nonnisi  sub- 
tilissimum sesqui  pollicem  intrabat,  cum  graviditatis  tumore 
communionem  habere,  quodque  destillet,  speciem  esse  veri 
amnios.  Demum  effluens  materia  mutari  ex  colore , contra- 
here foetorem , simul  etiam  tumor  subsidere  coepit  et  indu- 
rari. Tum  febris  continens  aegram  sernper  cubare  cogit,  unde 
delapsa  in  typhum  fluxa  alvo  periit. 

Dissecto  cadavere  octomestris  partus  in  dextra , cum  pe- 
ritonaeo proximaque  cellulosa  penitus  coalita,  tuba  Fallopii 
comparuit.  Subtus  ad  fundum  imminuti  citra  naturam  uteri 
ovarium  in  similitudinem  tenuis  fabae  contractum  et  accre- 
tum erat.  Foetus  cum  capite  suo  ad  dexterum  declinabat,  il« 
liusque  caro  et  adeps  in  substantiam  cinereo  colore  et  assi- 
milem submolli  caseo  abiverat  , quae  acidum  potius , quam 
putridum  et  alcali  olebat.  Neque  minus  tamen  simulacro  prae- 
sertim ad  clunes  et  femina  naturalis  forma  mansit. 

Jam  alibi  in  praecedentibus  de  oedemate  palpebrarum  in 
neonatis  sermonem  feci.  Malum  istud,  quibusdam  infantibus 

connatum*  nunc  frequentius,  quam  antea,  in  privatis  etiam  do- 
mibus , in  publicis  ceu  perpetua  endemia  est,  ibidem,  quam 
alias , multo  malignius.  Quondam  in  Viennensi  infantum  ho- 
spitio fungens  chirurgus  perniciem  hanc  satis  aspexi.  Diu, 
et  ad  tempora  praesertim,  quum  pauci  geniti  a malo  illibati 
manerent , ac  paucissimi , antequam  morerentur,  potuerint  sa- 
nari, ab  extraneis  quoque  medicis  et  chirurgis,  tum  ab  aliis 
commiserantibus  laudata  varia,  omnisque  exhauriebatur  me- 

dicina.  Verumtamen  in  aedibus  expositorum  successus  ex  cura 
quacunque  frustra  opperimur,  quia  ob  continuam  labem  et 
inquilina  scelera , prius , quam  in  tractatione  quidquam  ex 
usu  pateat , plerosque  infantes  sine  dubio  marasmus  conficit. 
Nec  tamen  quispiam,  cui  similiter,  ac  mihi,  talia  in  Europa, 
atque  vulgatissima  incertae  famae  instituta  intus  perspectis- 
sima fuerunt , loqui  me  sine  temperantia  arguet. 

Praeter  alia  damna,  malignas  aphthas  inprimis,  cumlethali 
marasmo  et  diarrhoea  susceptorum,  paulo  antea  sanissimorum 
infantum,  memoratus  palpebrarum  tumor,  quo  nullus  quidem 
infans  moritur,  nec  obcoecari  tempus  habet,  aedium  illarum 
constans  inquilinus  et  haereditarius  morbus  est;  ut  neque 
nutrices  ibi  et  servae  semper  ab  eo  immunes  maneant. 

Atque  similis  tumens  phlegmone  etiam  in  hospitiis  puer- 
perarum, sed  benignior  tamen  et  rarius  occurrit,  cujus  ego 
«saltem  curatissima  quamvis  inquisitione  , summoque  praeser- 
vationis  studio  detegere  incitantes  causas  non  potui. 

Est  quidem  forte  , ut  stimuli  fomes  quandoque  in  pelvi 
suscipiatur;  neque  tamen  haec  mali  communis  origo  est:  evi- 
denter periodos  vagas  tenet ; interdum  per  menses  vix  obser- 
vatur, post  moderamine  quamvis  immutato  ad  aliquas  septi- 
manas redit  freqentius.  Favent  tamen  generando  inprimis 
vitio  humida  tempestas  et  frigus. 

Tum  infantum  custodes  et  oculariorum  pars  diem  oderunt 
et  insectantur.  Quod  illis  ignoscendum  est,  horum  prodit  in- 
scitiam. In  privatorum  aedibus  affectio  potissimum  natos  lae- 
dit, a quorum  facie  fracti  etiam  radii  solis  nimia  cura  aver- 
tuntur. Deinceps  offensa  non  in  oculo,  visus  ipso  organo,  sed 

in  cutanea  dumtaxat  palpebra  et  in  glandulis  residet.  Nonnisi, 
ubi  tumor  diu  perstat , et  sinistra  medicatio  additur , acris 
secretio  ipsum  bulbum  rodit. 

Postremo  alioqui  scitur,  in  natorum  praesertim  majori  ubi- 
cunque copia  et  congestu  oportere,  ut  omnis  procuratio  sim- 
plex sit,  et  opportuna,  et  quam  maxime  tractabilis,  si,  quae 
jubentur,  etiam  fieri  velimus.  Haec  quippe  experientia,  tum 
notio  certa,  laudatissima  alias  ophthalmica  nihil  profuisse,  de- 
mum cedere  compulerunt , ut  tumenti  palpebrae  mollem  so- 
lummodo linteam  gracilem  laciniam  aliquoties  plicatam  tum 
pura  pluviatili  aut  ex  fonte  aqua  madefactam  et  moderate  ex- 
pressam applicari  curarem.  Id  omni  nycthemero  viginti  vici- 
bus vel  ultra  repetitur , ne  parva , duos  circiter  longa  polli- 
ces et  minus  aliquanto  lata  particula  sicca  fiat,  et  adhaerescat. 
Hinc  tria,  pluraque  ejusmodi  subtilia  strata  parentur,  ut  mu- 
tari singulum,  probe  lavari  et  resiccari  possit,  antequam  in  no- 
vos usus  trahatur.  Quando  non  nimium  aestus  est,  hora  omni 
sexta  vel  octava  renovasse  cum  aqua  sufficit.  Verum,  quae  ocu- 
los obsidet,  materiam  non  scrupulose  exprimas,  neque  partem 
ruditer  abstergito  , aut  perfricato.  Praeter  continuatos  fotus 
nullo  a]*o  remedio,  nequidem  amplius  electricitate  opus  fuit. 
Mater , omnisque  serva  agere  curam  hanc , et  ex  facili  sanare 
morbum  potis  est,  quem  hac  unica  sub  tractatione  insontem, 
secus  ubique  calamitosum  videmus  ; ut  parentes , post  facta 
longae  curationis  multa  dispendia,  non  tam  vereantur,  ne  mo- 
riatur infans,  quam  ut  coecus  non  moriatur,  pertimescant. 

Praeterea  nihil  hoc  biennio  memorabile  in  schola  contigit. 
Universim,  instituta  diligentius  rerum  et  actorum  omnium  col- 
latione evidenter  elucet , artificiales  partus  et  nonnulla  con- 
suetissima artis  pericula  successu  annorum  continuo  minus 
frequentia  , cunctaque  simpliciora  fieri : quoniam  majestatem 
naturae , quaeque  Universo  insunt , divinas  vires  sanctius  re- 
vereri , morbosque  et  passiones  quam  ad  factitiam  imaginem, 
intueri  magis  ex  se  ipsis,  et  medicamenta  et  auxilia  non  ali- 
ter aestimare , quam  ab  effectibus  tempus  docuit.  Quorum 
firmamento,  quin  aliquid  ex  omni  numero  a nobis  actum 

gloriemur,  nunc  ad  signandos  ambitus  rerum  principum,  ac 
prorsus  in  instituto  sub  universo  munere  nostro  observato- 
rum eventuum  finiendam  historiam  adposita  hic  sunt  neces- 
saria, jam  anno  1824  a nobis  collata 

Utpote  in  tanto  asylo,  ubi  artem  simul  exercitare  et  do- 
cere , mandata  mihi  provincia  fuit,  experiri,  et  spectare,  tum 
spectata  etiam  atque  etiam  tentare  opus  erat. 

Atqui  hisce  modis  paullatim  copia  materiae  succrevit, 
ad  perscribendas  varias  in  prima  artis  momenta  commenta- 
tiones, quibus  incerto  intervallo  editis  novum  fere  quod- 
dam Systema  coaluisse  eo  minus  afficiet,  quo  magis  in  levi 
doctrina , quid,  quodque  sit , vel  fuerit , nunquam  curae  ha- 
buimus. 

Simul  cum  quavis  scriptorum  serie  prodiit,  artis  et  om- 
nis moderationis,  tum  partuum  ac  rerum  singularum,  uti  per 
tempus  illud  contigere  , simplex  et  genuina  enumeratio. 

Sed  plures  ante  annos,  quum  ultimam  operis  partem,  atque 
una  congestum  opus  totum  typis  mandarem , deficiens  diutino 
morbo  vitam  egi , ut  vix  longius  me  fore  superstitem , aliqua 
spes  esset.  Attamen  delicata  et  fidelis  observantia  et  amica 
doctissimorum  virorum  curatio , cum  benigna  mihi  mea  na- 
tura, citra  omnjum  expectationem  me  servaverunt,  ut  solita 
munia  porro  per  annos  exsequi  potuerim. 

Yerum  tamen  ab  illo  tempore  nihil  amplius  e schola  exiit, 
quod  vel  recta  artem , vel  propius  rerum  memoriam  adtinge- 

rpt;  quare,  ne  longjus  incompertum  habeatur , doctrinam  et 
usus  in  schola,  ex  iisque  successus  exempla,  uti  et  appara- 
tus medicaminum , et  instrumentorum  et  conditiones  reliquas 
^omnes  prorsus  eadem  ferme  fuisse , seseque  probavisse , ut 
aptehac;  res,  quomodo  postremis  temporibus  meo  ultra  du- 
ctu gestae  fuerint,  generali  narratione  comprehendere  pro? 
positum  est. 

Imo,  dum  optata  tot  clarorum  virorum,  qui  pridem  penes 
nos  studebant,  partim  etiam  modo,  sincera  putamus,  oportere 
videtur,  aliquantam  ex  arte  ac  scientia  a nobis  rationem  reddi. 
Conformata  quippe  ac  brevis  hujusmodi  adumbratio  non  in- 
grata iis  erit,  praecipue,  si  meminerint,  hisce  in  perpetuo  gra- 
vidarum confluxu  recentius  observatis  rebus , quantacunque 
cujuslibet  ceterum  suamet  ipsius  exercitatio  sit , nova  illa, 
olim  ex  praelectionibus  nostris,  tum  fidis  tot  ad  lectos  parien- 
tium,  puerperarumque  datis  a nobis  monitis,  postea  non  pau- 
cis ad  ritus  scholae  et  singulari  ductu  mitigatis  a se  partubus 
accepta,  adsuetaque  principia  et  moderamina  et  cultus  certa 
ulterius  ac  magis  in  dies  sese  firmata  praestitisse.  Neque  enim 
facile  erit , ex  quocumque  alio  instituto  similia  documenta 
exhibere,  quibus , computata  ratione  , eluceat , ubi  partus , a 
quo  primum  nos  descivimus , prisco  more  tractari  consue- 
verunt , tot  laeta  eadem  exempla  prodiisse.  Unde  moderatius 
forsitan  sentire  licet,  quidquid  in  arte  nos  invenimus,  insti- 
tuimusque,  esse  ineptissimum  non  posse;  quo  tandem  etiam 
planius  cognitum  foret , cuinam  muneri  in  re  omnibus  familiis 
tam  cara , tamque  gravi , donec  tempus  forsque  meliora  im- 
pertiantur, prae  reliquis  confidere  tutum  et  consultum  sit. 

Quae  hic  sequuntur  ex  Instituto  specimina,  uti  priora,  ple- 
raque ex  libris  scholae,  et  Cancellariae , et  ex  chartis  matro- 
nae obstetricis , aliisque  notis  desumpta  sunt,  ut  ab  assistente 
singulis  mensibus  conscripta , a professore  visa , rectori  et 
officiis  nosocomii  exhiberi  solent.  Quorum  priora  ad  annum 
1807,  quaeque  subjungimus,  ad  usque  1822  pertingunt. 

Intra  duos  annos  1807  et  1808  mille,  centum  et  triginta 
partus  successerunt ; quos  inter  agrippini  tredecim , viginti 
quinque  praegressis  clunibus,  novem  anteversa  facie,  cum 
octodecim  gemellis  erant. 

In  quinque  laboribus  fieri  versionem , in  septem  applicari 
forcipem , in  tribus  perforari  necesse  fuit. 

Ex  puerperis  sublatae  duodecim ; sex  nempe  e quingentis 
et  octoginta  tribus  A.  1807  et  sex  e quingentis  et  quadraginta 
septem  A.  1808. 

Abortus,  et  praematuri  partim,  et  maturi,  jam  ante  vel  in- 
ter vel  illieo  post  partum,  mortui  foetus:  quadraginta  et  sex. 

Ab  Januario  A.  1809  ad  finem  Decembris  1811  puerperia 
mille  sexcenta  cum  quinquaginta  duobus  obvenerunt. 

Inter  haec  unus  trigeminus,  duodecim  gemelli,  octode- 
cim foetus  praemisso  vultu,  triginta  cum  depressa  clune,  item 
viginti  duo  praegressis  pedibus  numerabantur. 

Ope  versionis  octodecim,  forcipis  octo  partus  exsolveban- 
tur; in  quatuor  oportuit,  caput  aperire. 

Ex  puerperis  defunctae  triginta  sex  sunt,  ac  quidem 
A.  1809,  e quingentis  octogenis  sex,  undecim.  A.  1810  ex  qua- 
dringentis triginta  quatuor,  mortuae  sex;  tum  A.  1811,  e sex- 
centis triginta  duabus  sublatae  novemdecim.  Abortus  , prae- 
maturi, ac  maturi,  jam  ante  vel  inter  partum  mortui  infan- 
tes , centum  et  quindecim. 

Sequentibus  duobus  annis  a primo  Januarii  1812  usque  ad 
finem  Decembris  181 3 mille,  octingenti  octaginta  sex  partus 
fiebant,  quorum  innumero  viginti  quinque  gemelli,  novem- 
decim agrippini,  triginta  praejacente  clune,  viginti  anteversa 
facie  erant.  Sexdecim  conversiones  fecimus , sexies  adhibita 
forceps  , sex  item  vicibus  acta  perforatio  fuit. 

Ex  institutis  conversionibus  quatuor  ob  adhaesionem  pla- 
centae super  orificium  uteri , tum  e duodecim  aliis  pars  ma- 
xima ob  alia  profluvia  debebant  institui.  Inter  partus  forcipe 
finitos  unus  praemisso  vultu  erat , isque  ejusmodi  omnium 
unus , nostrum  memoria  secundus , forcipis  vel  alia  arte  , tra- 
ctatus foetus  est. 

Mense  Decembris  A.  1812  in  gravida  citra  omnem  modum 
deformi,  cum  vitiosissima  linea  conjugatae  sueto  more  se- 
ctionem caesaream  peregimus , super  linea  alba.  Patiens  post 
quatriduum  defuncta.  Infans  in  domum  expositorum  delatus, 
ante  aliquos  annos  inter  vivos  , verisimiliter  item  nunc  est. 
Alia  occasione  hac  certe  methodo  operam  non  amplius  susce- 
pturus essem ; primo  utique  tentato  confestim  in  multorum 
obstetricantium  sententiam  ivi,  ex  solitis  patrandi  eam  modis, 
quod  pace  dixerim , hunc  ipsum  mihi  non  optimum  videri. 

Ex  puerperis  hoc  biennio  viginti  et  noyem  moriebantur: 
novem  ex  septingentis,  septuaginta  sex  A.  1812;  tum  viginti 
ex  mille,  centum  ac  decem  matribus,  anno  sequente. 

Abortus,  praematuri,  ac  maturi  haud  vivi  partus , nona- 
ginta octo. 

Inter  hos  annos  aliud  significatum  exemplum  Evolutionis 
spontaneae  vidimus.  Gravida  jam  nitens  ex  plateis  recepta, 
dum  ex  more  curatur,  inventum,  praejacente  brachio  et  axilla 
foetum  adesse.  Mox  necessaria  parari  ad  versionem;  sed  elap- 
sis vix  paucis  minutis , mirantibus,  quotquot  aderant,  membra 
prius  manu  tractata , retro  nunc  abscondita , iliorumque  loco, 
praeesse  proxime  clunes,  spectatur.  Brevi  post  infans  natura 
exclusus  , pondere  ac  forma  supra  mediocre. 

Ab  initio  Januarii  A.  1814  ad  exitum  Decembris  A.  181 5 
partus , bis  mille , septingenti  et  quatuor  peragebantur.  Hos 
inter  gemelli  triginta  octo ; foetus  praeversa  facie  viginti  no- 
vem , clune  quadraginta  quatuor , cum  agrippinis  viginti  tri- 
bus erant. 

Partus  octo  forcipe,  quindecim  conversione  temperati.  In 
quatuor  instituta  excerebratio  est. 

Abortus , et  praematuri , et  maturi  foetus  non  vivi , cen- 
tum triginta  quatuor. 

Puerperae  defunctae  octoginta  sunt;  utpote  A.  i8i4v  ex 
mille,  centum  et  sexaginta  sex,  mortuae  sexaginta  quinqufe$ 
e quibus  intra  quindecim  hebdomadas , nempe  intra  tres  men- 
ses veris  , Martium  Aprilem  et  Majum,  frequentissima  tunc 
etiam  in  privatis  aedibus  febre  scarlatina  in  magna  aegrarum 
copia , quadraginta  duae  decesserunt ; at  intra  novem  reli- 
quos menses  dumtaxat  viginti  tres. 

Contra  anno  post  e mille , quingentis  et  triginta  octo  ma- 
tribus , simili  licet  ac  eodem  ferme  cultu  , et  victu , et  omni 
agendi  ratione , ex  opposito  ad  annum  priorem , non  super 
quindecim , quippe  a Januario  ad  Septembrem,  quinque,  tum 
quatuor  autumni  et  brumae  mensibus , decem  obierunt. 

Illis  temporibus  duas  pessime  cancro  uteri  afflictas  gravi- 
das recepimus , malo  jam  pridem  ante  impraegnationem  ad- 

terente  ; qua  facta  morbus , cum  dolorum  ac  reliquo  tristi 
comitatu,  totus  siluit.  Earum  una  placide  narrabat,  a longo 
tempore  non  tam  se  valuisse , ac  in  ista  gestatione.  Labia 
oris  uteri,  ejusque  pars  segmenti  inferioris  dura  maxime, 
tumefacta  et  aspera  erant,  hians  et  amplum  orificium,  rotun- 
ditate floreni  argentei.  Ita  illud  per  quinque  circiter  septima- 
nas offendimus , quibus  aegra  in  hospitio  morabatur. 

Illius,  ut  posthac  etiam  alterius,  foetura  prope  modum 
facilis  metu  omnium  minore  periculo  cessit ; formosa  et  vi- 
gente prole.  Utraeque  mulieres  post  consuetos  dies  pro  vali- 
tudine  satis  refectae  discesserunt.  Unam  post  aliquot  menses 
infesto  morbo  defunctam  esse,  ex  narratis  habuimus. 

Ab  ineunte  Anno  1816  ad  illius  finem  usque  mille,  quin- 
genti triginta  foetus  editi  sunt , quorum  duos  forcipe  exemi- 
mus , duos  versione.  Semel  oportuit  perforare. 

Partus  agrippini  sexdecim , partus  praemissa  facie  novem- 
decim, clunibus  triginta,  cum  viginti  duobus  gemellis.  Mor- 
tuae matres  duodecim  sunt. 

Abortus , praematuri , ac  maturi , jam  ante  vel  inter  par 
tum  mortui  foetus,  septuaginta  quinque. 

Intra  tres  annos  ab  initio  Januarii  A.  1817  ad  finem  A.  1819 
sexies  mille,  ducentae  quadraginta  septem  parturitiones  fue- 
runt. 

fi* 

Foetus  trigemini  quatuor,  gemelli  nonaginta  quinque.  In 
triginta  octo  infans  pedibus , in  centum  ac  decem  clune , in 
quinquaginta  octo  praemissa  facie  prodiit.  Yiginti  ac  tres  par- 
tus forcipe,  viginti  quinque  convertendo  agebantur.  Novem 
vicibus  aperiri  caput  debuit. 

Ex  puerperis  ducentae  et  viginti  una  obierunt,  scilicet  A. 
1817  viginti  duae  ex  mille  noningentis  quinquaginta  sex;  pro- 
ximo anno  e mille  octingentis  quinquaginta  tribus,  sublatae 
quadraginta  novem;  demum  A.  1819  ex  millibus  duobus  qua- 
dringentis triginta  octo;  centum  quinquaginta  mortuae.  Ac 
centum  quidem  et  quatuordecim  puerperas  autumnus  ac  bru- 
ma intra  quatuor  menses,  ab  initio  Augusti  ad  exitum  Novem- 
bris , infenso  morbo  abstulit ; reliquis  octo  mensibus  non  ul- 
tra triginta  sex  defunctae  sunt. 

Insueta  illa  mortalitas  a frequentia  funestissimae  febris  pro- 
venit, non  in  nosocomio  solum,  sed  etiam  extra  illud  obser- 
vatae. Morbus,  uti  ex  malignitate  solet,  ac  quatenus  intelligl 
potest , non  tam  facie  terrens  , ac  ingenio  saevissimus  , sub- 
dole invadebat:  celeriori  pulsu,  fractis  aliquantum  viribus,  h ti- 
mida imo  citra  solitum  pura  lingua  , ac  superveniente  ocyus 
tardius  exanthemate,  mox  petechialis,  mox  scarlatinae  simili- 
tudinis. 

Ultimis  nempe  diebus  Julii,  illo  anno,  quum  puerpera,  ni- 
tens jam,  in  domum  suscepta,  posito  mox  per  naturam  foetu, 
incerte  febricitans,  tertio  die  defuncta  esset;  alia  praegnans 
eodem  tempore  admitti  quaesiit,  vix  aliquid  conquesta  juxta 
lassam  se  quiddam  esse ; praeterea  nihil  obvium  declarati 
morbi,  seu  alius  cujuslibet  offensionis.  Paucas  intra  horas 
enixa , quinto  die  ex  morbo  obiit , cujus  de  indole  expertis- 
sima obstetrix  matrona,  item  in  schola  illo  tempore  assistens 
atque  egomet,  ex  quo  viva  decubuit,  facta  mox  exploratione 
in  genitali  planissime  certos  nos  reddidimus:  erat  nempe  ille 
morbus  Febris  puerperarum  , ac  ex  malignissimis  quidem. 
Instituta  brevi  post  sectio  cadaveris  apertissime  monstrabat, 
morbum  a nobis  haud  falso  nominatum  fuisse. 

Interim  tertia,  simili  modo  patiens  advenerat.  Quare  prae- 
fectos nosocomii  de  incidente  febre,  quae,  ubi  semel  in  puer- 
peris grassari  coepit , plerumque  plures  septimanas  perstet, 
certiores  reddere,  consultum  putavimus  fecimusque. 

Crescens  utique  aegrarum  numerus  mox  palam  fecit,  me- 
tum nostrum  non  frustra  fuisse ; unde  etiam  a praefecto , et 
aliis  ad  officia  constitutis  pleraque  in  tristi  re  opportuna  pro- 
curata et  instructa  fuerunt. 

Sed  post  aliquot  hebdomadas  ab  ingressu  harum  febrium 
egomet  in  morbum  , fere  ejusdem  faciei  incidi , ad  similitu- 
dinem certe  exanthematis,  et  ^liorum  symptomatum,  ex  quo 
delicatissima  et  amica  curatione  sospitatus,  nonnisi  longo  tem- 
pore convalui.  Ad  tempus  scholae  in  obstetriciis  a probo  as- 
sistente, et  prima  obstetrice  providebatur;  reliqua  omnis  ac 
medica  inprimis  procuratio  suscepta  a rectore  nosocomii  fuit, 

fungente  sub  eo  mox  laudato  obstetricante,  et  admissis  sub- 
inde aliquibus  domesticis  et  aliis  medicis. 

Interim  diritas  harum  febrium,  et  remediorum  constans 
inefficacia , tum  prae  ceteris  horrida  ubique  in  cadaveri- 
bus inventa  satis  hercle  ad  visum  et  nares  ferebant : „febrim 
puerperarum  malignam  morbum  propriae  naturae  esse , fe- 
brem scilicet  ab  vel  cum  putrescente , vel  alias  lethaliter  af- 
fecto utero  , vel  hujusce  organi  quadam  parte ; talem  igitur 
febrim  rem , nequaquam  vero , ut  lingere  aliquos  nondum 
piguerat , lictam  a nobis  fabulam  esse.u 

Quemadmodum  tamen  omne  malum , atque  etiam  quod- 
cumque  bonum , suum  tempus  a natura  finitum , illudque  ne- 
cessario in  semet  ipso  tenet  ; ita , ut  cum  plerisque  epidemi- 
cis morbis  adsolet,  pariter  in  noxia  maxime  ista  febri  est,  ut 
scilicet,  qualis  et  quantacumque  ceterum  malefica  sua  natura 
sit,  hoc  saltem  circa  boni  maneat,  illam  quando  ac  quomodo- 
cumque sponte  apparet,  sponte  etiam  cessare;  item,  ut  si, 
quod  forte  potest,  non  simul  contagiosa  sit,  vel  in  processu 
fiat,  suapte  mox  rursus  evanescat  etiam. 

Quod  quidem  de  hisce  parientium  morbis,  praeter  multa 
ejus  generis  alia,  expertus,  prae  multis  sine  dubitatione  pos- 
sum asseverare ; quum  non  facile  quispiam  medicorum  alius 
tot  puerperas  curae  habuerit,  neque  cum  illarum  fere  neces- 
sitatibus , et  passionibus  et  morbis  sub  eodem  tecto  tam  diu 
fuerit  commoratus.  Atque  quoniam  in  omni  medicina  obste- 
tricia nihil  aliud  magis  cum  cura  dicendum , quam  quod  in- 
fensam labem  adtinet,  quae  tristi  puerperarum  fortuna  cadere 
solum  in  illas  potest;  idoneum  visum  est,  aliqua  praeterea 
hoc  loco  circa  animadvertere,  quae  a nobis  tradita,  si  forsan 
non  tanti  putentur,  hoc  tamen  pretii  habebunt,  a viro  pro- 
diisse , exemplis  et  temporibus  monito , qui  de  quibus  mor- 
bis loquitur , eos  ipse  toties  vidit , ac  percurandos  habuit. 
Quare  paucis  ac  ultimum  testor: 

I. 

Cunctae  febres  puerperales  ejusdem  quodammodo  indolis 
esse,  et  in  hoc  consentire  videntur:  naturam  illarum,  vel  ab 


NOTITIAE  ET  COMPLEMENTA.  37i 

origine  sua,  vel  in  decursu,  ex  diffusa  quadam  per  totum  cor- 
pus acuta  febri,  simul  atque  ex  hujusmodi  topica  affectione, 
in  compactura  uteri  seu  alicubi  in  illius  partibus  positam  esse; 
adeo  ut  non  solum  in  puerperas  cadant , sed  in  gravidas  etiam 
quacumque  statione,  in  eisque  propemodum  se  habeant,  ac  in 
illis,  itidemque  currant,  et  finiantur,  cum  vel  sine  excessu 
foetus. 

II. 

i.' 

Ubicumque  ab  ipso  febris  ortu,  praesente  jam,  vel  una 
cum  febri,  sive  per  eam  demum,  ingressa  maligna  quadam  et 
acuta  inprimis  corruptione  uteri , sive  gravidi , sive  paullum 
ante  partu  absoluti,  morbus  procedit,  ac  continetur;  tum  ple- 
rumque nulla  arte  sanari  aptum  credito.  Saepissime  hujus- 
modi injuria  funestam  suam  vim  totam  haud  prius  exserit, 
quam  brevi  post  partum. 

Atqui  talem  febrim  aeque  pariter  morbum  externum  nomi- 
nes , qui  neque  cultro  tolli , neque  medicina  sanari  potest. 

III. 

Si  quando  morbi  febriles , praesertim  cum  malignis  exan- 
thematibus ab  origine  puerperas  invadunt , seu , ubi  foemi- 
nas  indiscrete  occupant , in  illas  quoque  incidunt ; tum  ver- 
gere saepius  in  naturam  febris  puerperalis  solent , faciundo, 
ut  alicubi  in  cavo  corporis  fatalis  humor  confluat;  nisi  con- 
festim  , vel  interdum  forsan  facta  ante  modica  missione  san- 
guinis , vel  ob  alia  indicia , moto  prius  cautim  pauco  vomitu, 
contra  irruentem  mox  ab  colluvie  intus  ad  mortem  naturalem 
crisin , alia  justo  tempore,  praeveniens,  facta  per  artem  talis 
ab  diffusione  ex  cute  ac  per  renes  ad  exteriora  corporis  in 
salubritatem  felicior  procuretur,  idoneo  apparatu,  et  auxilio 
aptae  medicinae : effecto  scilicet  diffluente,  crasso  sudore,  ac 
copiosissima  simul , turbida  ac  prope  purulenta  secretione 
per  vias  urinae  et  genitalis.  Cui  judicio  in  desperata  lite  eo 
aequabilius  quiesci  potest,  quum  aliunde  probetur,  inter 
functiones  universae  cutis  et  viscerum  in  abdomine , hepatis 
praesertim  et  uteri , varium  commercium  et  speciem  quan- 
daiq  necessitatis  esse.  Hujusce  modi  febris,  quando  necem 

adtulit,  facta  tum  sectione  cadaveris  variae  in  omni  utero  a 
natura  aberrationes  inveniuntur. 

Interim  non  tam  leve  est,  sanum  uterum  discernere,  vel 
non  sanum;  frequentis  sim  a enim  licet  experientia,  et  pro- 
fecta satis  aetate  quempiam , per  omnem  vitam  suam  ne  se- 
mel quidem  unum  salubrem  ex  puerpera  vidisse  uterum,  haud 
raram  in  medicina  rem  habeas. 

iy. 

Quarum  febrium  primo  mentionem  fecimus , eae  pluri- 
mam partem  ex  se  lethales  sunt,  malignitate  vel  sibi  propria, 
vel  illa  afflictationis  in  utero.  Hae  febres  aliquando  sine  de- 
positione necant,  prius  saltem,  quam  fieri  ea  potuerit.  Illae 
alterius  ordinis,  quae  quidem  minus  malignae,  at  saepius  ta- 
men, quam  priores,  incidere  videntur,  neque  recta  ac  pro- 
prie ex  injuria  in  genitalibus , forte  necdum  ad  malitiam  ma- 
tura , subinde  nec  praesenti  adhuc , neque  ex  se  ipsis  mortem 
inferunt ; sed  quod  funestus  plurimum  sub  iisdem  in  puerpe- 
ris humor  iri  cavo  quodam  corporis,  aut  majore  plica,  consi- 
det; quin  imo,  ut  aliqua  exempla  habeo,  praeter  focum  le- 
thalis  liquidi  in  abdomine , vel  cavo  pectoris , simul  etiam 
non  nihil  in  cameris  utrius  oculi , vel  saepius  in  cellulosis 
musculorum  membranis,  praesertim  brachii,  vel  in  membro- 
rum intervallis , aliisqrie  angustis  spatiis  aberratum  ac  dige- 
stum vidi. 

Quatenus  igitur  similis  confluxus  praecaveri , seu  ubi  lo- 
cum cepit,  institui  potest,  ut  resorbeatur,  ac  foras  sese  dif- 
fundat; eatenus  aliquando  inter  possibilia  est,  aegram  ad  sa- 
lubritatem redire.  Pro  mea  experientia , ut  supra  exposui, 
talis  fortuna  ab  una  sola  ac  singulari  specie  criseos  pendet, 
quippe  per  sudorem  simul  ac  urinam;  quae,  et  copia  et  ma- 
teria et  modo,  qualia  fiunt,  fieri  sic  modo  in  puerperis  pos- 
sunt. Hisce  profecto  adjumentis  multae  tales  miserae  persa- 
nantur, praecipue,  ubi  labes  in  genitalibus  externae  simul 
•opportuna  curae  est. 

Nihilominus,  quia  usitatas  magis  liosce  morbos  tractandi 
rationes  satis  polluisse  vulgatur;  illas  ab  octo  fere  annis, 

neglecta  saepius  priori , nesciens  caetera  quo  commodo , se- 
cutus sum : ob  majorem  praeprimis  in  dies  studiosorum  fre- 
quentiam , ne  scilicet  praesentibus  tot  ad  exercitium  artis 
prope  absolutis  tironibus , quum  incertus  tamen  cujusyis  cu- 
rae exitus  sit,  a cognitis  et  aliunde  adsuetis  'sibi  agendi  mo- 
dis alienus  deflexisse  viderer, 

y. 

Quaelibet  alia  febris,  dum  puerperam  diutius  tenet,  in- 
termittens quoque,  inprimis  si  jam  in  graviditate  adfuerit, 
diuturni  alii  morbi , praesertim  cum  tabe , saepe  in  febres 
puerperales  declinant,  et  interimunt,  si  laudata  remedia  trabi 
in  usum  nequivere,  vel  frustra  adhibita  erant.  Quin  imo  acuto 
morbo,  quamquam  placato , fieri  tamen  solet,  ut  et  in  hac, 
et  in  antea  declaratis  febribus,  irritamenti  quidquam,  nec 
grave  aliquando,  in  genitali  restitet,  perpetua,  si  non  dolo- 
rum , ambiguae  tamen  valetudinis  inposterum  causa  et  mate- 

r 

ria.  Sed  est  tamen,  ut  aliqui  etiam  morbi  contra  illam  pestem 
tutari  videantur;  ulceratas  quippe  ex  mammis,  plerumque  a 
maligna  febre  immunes  cubuisse,  pridem  monuimus;  idque 
fieri  etiam  postea  per  totum  tempus  observavimus.  Quamvis 
enim  nulla  unquam , ex  quo  domum  nostram  ingressa  erat, 
quovis  damno  in  his  organis  capta  fuerit , erant  tamen  in 
tanta  multitudine  passim  non  paucae , quae  cum  tumentibus 
jam  et  inflammatis  imo  foede  ulcerosis  mammis  advenerant. 
Neque  etiam  gravidas , quae  suppurante  bubone , vel  aliis 
ulceribus  et  purulentis  locis  circum  genitale  vel  intus  labora- 
bant, pronas  in  malignam  illam  febrem  spectavimus;  quum 
vix  unam , ne  in  furore  quidem  harum  febrium , nec  procul 
ab  ipsis,  aliquando  ea  prehensam , vel  adtritam  forte  etiam, 
ex  illa  mortuam  meminerimus.  Quae  quidem  experimenta  non 
occulere  volui,  quod  demum  prudenti  naturae  speculatori  ad 
rectam  notionem  et  curam  hujusmodi  tabium  , imo  funesto 
illarum  tempore , forte  ad  prohibendum  morbi  illapsum , in 
una  aliquando  alterave  puerpera1,  cum  utilitate  facient : ef- 
fecto, exempli  causa,  illis  in  partibus  simili,  ex  vera  et  pro- 
funda inflammatione,  profundo  etiam  ae  satis  purulento  ul- 

cere , vel  aliter.  Caeterum  haec  de  morbis  originetenus  , ac 
ex  se  malignis,  non  vero  de  febribus  ex  phlogosi,  ut  inter- 
currunt, vel  ex  anomalia  partus  oriundis,  vel  ex  rudi  et  im- 
perita manu , intelligi  alioqui  patet. 

yi. 

Partus  torpidi , languentes,  partus  citra  aequum  axagitati, 
vel  aliter  ineptius  ministrati,  illorum  temera,  rudis,  misere 
iners,  tum  procax  vicissim  tentatio  manibus,  vel  instrumen- 
tis ; relicta  velamenta , perversa  cura  puerperii , et  permul- 
tae aliae  offensiones , vel  necessarie , vel  casu  phlogosin  in 
partibus  , ac  similem  in  tota  constitutione  febrim  producunt. 
Hujusmodi  saepius  arte  facti  morbi  singularem  puerperalium 
speciem  sistunt  ac  ex  natura  sua  modestam  contra  phlogosin 
utramque  curam  postulant. 

Ardentes  febres,  ut  in  puerperis  sporadiee  veniunt,  magna 
pars  citra  dubium  talis  prosapiae  sunt.  Sed  in  his  etiam  mor- 
bis , quam  primum  phlogosis  una  cum  symptomatibus  in  pe- 
jus  ruit,  cum  metu  futurae  mox  aut  praesentis  jam  illuviei; 
denuo  solatii  nihil  superat,  praeter  discrimen  tentandae  cri- 
seos.  Pleraque  alia  saepissime  nonnisi  delinimenta  sunt. 

Caeterum  puerperarum  febres,  inprimis  malignae,  num,  ut 
equidem  sine  noxa  existimo , contactu  serpant ; id  ad  eviden- 
tiam perducere , neque  per  me  potui , neque  cum  periculo 
alterius  volui. 

In  plerisque  ceteris  multa  et  longissima  experientia  in- 
time sentio,  infestas  tabes,  quatenus  earum  facies  spectando 
signari  potuit,  scrupulose  a nobis  descriptas  esse;  ac  si  forte 
aliqua  in  his  argumentis  jam  prius  memorata  occurrant,  con- 
stabit inde,  easdem  res,  ut  pridem,  ita  postea  saepius  adhuc 
et  apertius  similiter  observatas,  magisque  probatas  adfuisse. 
Etenim  quae  hic  pro  fine  gravis  materiae  pressius  apperuimus, 
in  quarto  libro  composita , partim  in  toto  operis  sermone  di- 
spersa sunt , ut  nihilominus  colligi  et  comprehendi  queant. 
Ultimum  pro  summa  omnis  in  hac  materia  sapientiae  hoc 
revocamus  et  commendamus : quod  a seculis  irrevocabile  fa- 
tum stat,  „Plurimae  intereunt,  nisi  confestim  curentur/4  \e- 

rum  quo  modo?  quo  medio?  In  his  specialiter  agitavimus; 
aliunde  aptiora  optamus. 

Duobus  ultimis  annis,  ab  Januario  A.  1820  ad  usque  1822 
partuum  millia  quinque,  centum  et  quinquaginta  provenerunt, 
quos  inter  unus  et  sexaginta  gemelli;  triginta  et  octo  foetus 
praemisso  vultu,  octoginta  tres  clunibus,  et  triginta  duo  prae- 
gressis pedibus  erant. 

Novemdecim  partus  versione,  ac  viginti  duo  forcipe  age- 
bantur. Novies  oportuit  perforare. 

Mortuae  puerperae  centum  viginti  novem ; utpote  septua- 
ginta quinque  e millibus  duobus , trecentis  et  septuaginta  A. 
1820;  sequenti  anno  e millibus  duobus  septingentis  et  octo- 
ginta; sublatae  quinquaginta  quatuor. 

Abortus,  praematuri,  ac  maturi,  haud  vivi  foetus,  ducenti 
sexaginta  tres. 

Parturitionum , quae  forcipe  exsolvebantur,  pars  maxima 
ob  profluvia  sanguinis ; uti  versionum  plurimae  ob  insessum 
placentae  supra  orificium  uteri  fieri  debebant. 

Atqui  alienae  hujusmodi  adhaesiones  inde  a quibusdam  an- 
nis frequentius  multo  obvenerunt  , quam  antea  me  offendisse 
eas , imo  audivisse  de  illis  unquam  memini.  Attamen  res  in 
tota  arte  ex  difficillimis  est,  ac  plerumque  non  tam  laete  de- 
sinit, ac  facile  sumitur,  os  nempe  uteri  dilatare,  placentam 
abstergere,  post  ^eliqua  exsequi;  quum  et  passiones  ex  opera, 
et  alia  sequi  solita , quam  maxime  infensa  sint.  Idem  ferme 
obtinet , dum  placenta  in  locis , ubi  ex  natura  suevit , adhae- 
rens quidem  est , verum  tamen,  non  urgente  licet  haemorrha- 
gia, ob  diversas  impeditiones  et  ancipiti  sub  periculo  cedere 
nequit.  Qua  haesitatione  obstetricantes  profecto  miserandi 
sunt;  dum  enim  secundinas  manu  eximunt,  frustrata  spe,  id 
quod  saepissime  fit , ancipiti  convicio  arguuntur : „Satis  sane 
erat , secundinas  intus  relinqui , alioqui  excidunt  ;u  sin  nihil 
educitur,  delusa  itidem  spe,  rursus  increpantur:  „Sine  du- 
bio oportebat  secundinas  excipere,  nunquam  enim  excidunt. u 
Ecquando  tandem  erit , ut  quin  ingratiis , quodammodo  sal- 
tem citra  criminationes  adsint? 

Satis  notum  est , a quibusdam  annis , quantopere  circa 

i 

praematuros  ex  arte  partus  turbetur.  Quapropter  consulto 
animum  pridem  in  momenta  advertimus , quae  ejusmodi  co- 
nata propius  adtinent;  de  quibus,  tametsi  citra  materiae  or- 
dinem, aliqua  hic  breviter  commonefacere  tempus  et  occa- 
sio suadet.  Quippe  jam  alibi  memoratum,  vix  meminisse  nos, 
quendam  ex  se  abortum  cum  plerisque  , quibus  stipari  solet, 
periculis  mortem  intulisse ; perinde  etiam  ut  plurimum  esse, 
utrum  exstillato  amnio,  et  aliis  liquidis,  foetus  et  matris  ve- 
lamenta ocyus  tardius  secedant,  ac  quantumcumque  patiens 
aliquando  viribus  et  sanguine  exhauriatur.  Verum  aliter  res 
habet , ut  ex  observatis , intento  studio , exemplis  constat,  ubi 
liquores  intempestive  defluunt,  sextum  circa  post  mensem, 
octavo , vel  tardius  aliquanto , isque  inprimis  defluxus  non  ex 
praemature,  intus  ex  semet  orto,  vel  una  cum  destillante  am- 
nio simul  ingrediente  nixu,  sed  casu,  vel  ab  externis  illata 
injuria  fit.  Haecce  discrimina  saepissime  periculum  porten- 
dunt, neque  raro  accidit,  ut  funeste  desinant.  Quapropter 
praematuri  partus  artificia,  praeterquam  quod  alia  altius  re- 
petenda secum  incommoda  ferant,  vix  unquam  ampla  sese 
commendatione  tuebuntur.  Vehemens  certe  et  audax  talis  in 
tenera  occulta  praegnantis  impetus,  quo  sine  pericula  illa  fieri 
nequeunt,  plerumque  non  alium  quam  tristem  finem  habet. 

Sic  ex  narratis  usque  verissimis  exemplis  non  amplius 
in  occulto  est,  quis  status,  quae  ratio  fuerit  in  universa  in- 
stituti procuratione  et  in  salubritate  , et  in  morbis  puerpera- 
rum, proliumque;  quibus  in  rebus  hisce  annis  porro  provi- 
debamus. 

Affectionum  equidem  in  infantibus  maxima  pars  superci- 
liorum plilogoses  erant,  cum  puriformi  fluxu;  tum  icteri  spe- 
cies , quae  cuncta  modis  antea  indicatis , nunc  ubique  notis, 
felicissime  tractabantur,  ut  nati  ad  unum  omnes  incolumes, 
uti  a natura  prodibant , absque  extrinsecus  illato  vel  adseito 
quocunque  vitio  in  expositorum  domum  importati  fuerint.  Re- 
liquos ex  matrimonio  genitos  matres  in  suas  secum  domos 
receperunt. 

Ad  eandem  in  schola  dudum  a nobis  introductam  rationem, 
pleraque  porro  puerperia  ministrabantur.  Nec  una  aut  orificii, 
aut  capitis  foetus  obliquitas  in  nixarum  passionem  parato  ar- 
tificiose situ,  vel  manu,  vel  instrumento  correcta,  neque  unus 
quidem  praegressis  clunibus  partus  conversus  in  agrippinum 
fuit. 

Porro  circa  quos  ingens , ac  perdoctus  ante  nos  semper 
clamor  erat , parturitionum , praejacente  alterutra  infantisi 
aure,  et  harum  quoque  ne  unam  quidem  vidimus. 

Plerique  partus  nitentis  cubitu  ad  utrum  latus , sinistrum 
inprimis , tum  quos  conversione  vel  forcipe , vel  perforando 
egimus , ad  marginem  vulgaris  lecti  fiebant. 

Atque  his  ex  partubus , per  artem  a me , partim  etiam  a 
prima  obstetrice  et  assistentibus  tractatis , tametsi , ut  non 
opus  indicare  est,  pars  non  laete  cederent,  plurimi  tamen  fe- 
lices erant,  ut  puerperae  suetum  post  tempus  validae  exirent ; 
unde  in  aliquibus  similis  opera  in  eadem  persona  iterato , in 
variis  graviditatibus , quin  etiam  excerebratio  bis , ter  ali- 
quando , imo  in  una  puerperarum  quarta  vice  fieri  potuit. 
Haecque  parva  corpore  , et  deformis  post  annum  et  supra, 
spretis  monitis  et  periculis,  rursus  praegnans  advenit;  sed 
quintum  tentata  sorte  tristior  finis  fuit.  Scilicet  post  aliquot 
dies,  quum  aequo  animo,  ut  semper  sueverat,  imo  jocose 
niti  coepit,  per  breve  tempus,  expertae  modicos  dolores,  ad- 
stantibus  binis  obstetricibus , in  amplo  personis  et  lectis  oc- 
cupato cubili,  de  repentino  ac  cum  fragore  a cunctis  nobis 
horride  exaudito , facta  ruptio  est.  Misera  spasmis  convulsa 
subito  exspiravit.  Facta  sine  remora  incisione  ventris,  e si- 
nistro et  transversim  dilaceratus  et  avulsus  a vagina  inventus 
uterus  est,  expulso,  ut  fit,  in  abdomen  ac  exstincto  jam  ve- 
geto foetu , cum  pauco  in  cavum  effuso  sanguine. 

Vitiosae  partus  compositiones  pleraeque  tales  erant:  foetu 
vario  modo  transversim  et  alterutro  latere  super  aperturam 
sito,  proxima  simul  axilla,  brachio,  cubitu,  manuve.  De  caete- 
ris  vulgo  consignatis  tot  positionibus,  quot  supra  omni  corpus- 
culo tactui  se  praebere  partes  et  particulae  possunt,  quarum- 

que  singulae  singularis  etiam  praesto  convertendi  scripta  per- 
plicatio  est;  de  hisce  omnibus  nihil  ferme  in  observatis  ha- 
bemus. 

Cunctos  partus,  praeverso  vultu,  non  aliter  ac  solitos  alios 
capitis  , juxta  naturam , in  matrem  commisimus  , atque  inter 
omnes  non  supra  tres  demortui  nati  sunt,  quorum  unum  for- 
cipe eduximus. 

Qua  licet  simplicissima  agendi  ratione  et  incredibili  ferme 
raritate  cujusvis,  manu  vel  instrumento  peracti  operis,  nemo 
tamen  sciverit,  in  universa  ministratione  cuipiam  puerperae 
damnum  quoddam  vel  in  tota  corporatura , vel  in  partibus 
emersisse,  citra  exigua  fortassis,  ut  in  omni  accuratissimo  sub- 
inde ad  naturam  partu  accidit : id  quod  firmissime  adsevera- 
mus , quum  nulla  unquam , uti  mille  obstetrices  noscitant,  pe- 
nes nos  enixa  domo  egrederetur,  quin  ipso  die,  quo  licuisset, 
primo  mane  ab  matrona  obstetrice , iisque , quae  in  partu  illi 

et  puerperio  studiosae  adfuerant,  visa  prius  in  locis  suis,  et 

% 

inventa  quavis  offensione , morari  usque  ad  perfectam  curam 
permota  fuerit. 

Puerperarum  quoque  omnis  tractatio,  valentium  'aeque  at- 
que aegrarum,  quoad  curam,  et  victum,  et  medicamina  et  va- 
rios adparatus,  similis  semper  ac  prorsus  eadem  stetit,  utpote 
secundum  usus  ac  jam  pridem  indicata  et  recepta  principia. 

Inter  tot  enixarum  millia  ne  una  quidem  est,  quae  se  in 
schola  demum  profundius  modo  nibescente , vel  ardenti  tu- 
more mammae  vel  ulceribus  arrosam  fuisse  dicat,  ne  ex  illis 
quidem,  quamvis  millenae  sint,  quae  proles  suas,  etsi  uber- 
rime potuissent,  lactitare  detrectaverant. 

Quod,  siquidem  de  partubus  certum  est,  unde  infans,  post- 
quam genitus  est,  suavem  succum  ad  sui  incrementum  sugit; 
utinam  idem  etiam  dicere  de  organo  liceret , quo  ortus , ac 
brevi  ante  tutatus  adhuc,  vitam,  formam  et  animum  ceperat. 

Ast  vero , quamquam  et  mater  et  foetus , in  duplici  vita, 
unam  uterque  et  suam  vivat , ac  prior  sit  mater  utique ; fre- 
quens tamen  nimium  ac  tristis  experientia  docet,  vitam  ali- 
quando et  salubritatem  matris  potius  dependisse  a prosperitate 

foetus,  tute  ac  molliter  in  ea  latentis  , quam  hujus  lautam  ve- 
getationem ab  incolumitate  illius,  cujus  de  sanguine  luxuriose 
vivit,  veget  et  crescit. 

Atque  illa  ipsa  et  alia  damna,  quae  haecce  a nobis  dicta 
satis,  satisque  confirmant,  nec  sperare  sinunt,  fore  unquam, 
ut  vastante  sua  vi,  inopinato,  per  intervalla,  non  amplius  re- 
deant; illa  igitur  sunt,  quae  justae  aestimationi  cujuslibet  in 
obstetriciis  fungendi  ritus  et  rationis  perpetuo  officient ; nisi 
cui  satis  temperantiae  et  aequitatis  fuerit,  ut,  quidquid  ars 
non  continet,  ceu  illius  extra  limites  situm,  arti  neque  impu- 
tet etiam.  Pergit  nimirum  producendo  ac  destruendo  natura, 
et  sanitati  proinde  atque  morbis  positi  fines  sunt , quos  ultra 
mortalis  nunquam  exsurget. 

Sic  utique , quod  nemo  obstetricans  quantulumcunque  ad 
intelligentiam  habilis  , ignorat , certis  epochis  plurimi  partus 
ex  se  languide,  vel  varia  adversitate  ancipites  cessant;  aliis 
temporibus  frequentia  citra  modum  sanguinis  profluvia,  spas- 
mi, phlogoses ; aliis  item  plures  in  ipsis  foetibus  abnormitates 
sunt,  quoad  vigorem  et  crassitudinem,  et  formam,  et  ipsum 
partus  situm;  et  permulta  alia  in  utrisque  citra  consuetum 
obvia. 

Quamquam  ingenue  etiam  confiteri  oporteat,  naturam,  in 
compensando  mox  hujuscemodi  tempestates  melioribus,  prom- 
ptam sese  liberalissimam  que  monstrare  ; quod  per  alia  iterum 
ac  longa  aliquando  spatia  plerosque  foetus  sat  facile , ac  mul- 
tos quidem  paucissimis  significatis  doloribus  praestet , pro- 
xime fortassis  ad  originalem  omnis  parturitionis  normam : 
uno  quippe  quodam  in  utero  et  vagina  se  exserente , nec  ul- 
tra ferme  diffuso  nixu , eoque  molliter  urgente , et  continuo, 
clam  quasi  et  quietissime  cedentibus  partubus  : laetis  etiam 
postea  puerperii  diebus,  dummodo  a variabili  deforis  offensa, 
inepta  inprimis  et  aspera  ministratione , matris  et  familiae 
gaudia,  et  infantis  quies  intacta  maneant. 

Itaque  ergo  plura  subinde  centena  puerperia  uno  tractu 
alterum  subsequi  alterum  videre  est , quibus  morbidi  seu  fe- 
brilis nihil  ferme  accidit.  Quando  igitur,  ubi  multae  gravidae 

conveniunt,  et  commorantur,  illarum,  sine  intermissu , plu- 
res  solito  mori,  quasi  ex  ordine  statutum  est ; propterea  nihil 
praeter  tempora  et  mutationes  coeli  incusare  , in  calamitate 
ridiculum , et  ab  omni  ratione  alienissimum  esse  , nemo  in- 
iitias  ibit. 

Certe  sporadici  morbi , nisi  illata  foris  damna  eos  invitent, 
arcessant,  et  tueantur,  puerperas  rarissime  invadunt.  Non! 
Tam  saeva  natura  non  fuit , in  pulcerrima  et  carissima  sibi 
parte  totius  creationis. 

Quare  etiam  citra  paucos,  maligna  grassata  febri,  infa- 
mes menses,  quibus  ob  concessa  libera! iter  ad  conatus  curae, 
multa  summique  pretii  medicamina , major  sumptus  fieri  ne- 
cessario debuit , tota  caeterum  pro  pharmacis  in  schola  im- 
pensa , ut  ex  annexo  antehac  quodam  schemate  liquet , sin- 
gulis annis  citra  credibile  exigua  fuit;  quamvis  omnium  pe- 
nes nos  enixarum,  atque  aegrarum  etiam  quocunque  ex  morbo, 
ne  Una  quidem  ante  actum  puerperium  e nostris , in  alia  no- 
socomii cubicula  translata  fuerit , exceptis  paucis,  si  quidem  . 
haec  in  copia  exceptio  sit,  vix  yiginti  aegris  , quas  aliqui  do- 
mus medici  tempore  morbi  ad  ostensionem  artis,  singulas,  va- 
riis diebus , a semet  delectas  committi  ad  suos  lectos  optave- 
rant ; sequente  mox  promptae  opitulationis  ae  porro  conandi 
fastidio;  quod  fore  aliunde  novimus.  Vapida  doctrina  est, 
quae  se  commonstrare  in  lucta  cum  morte  gestit. 

Nunc  jam  pressa  oratione  absolvimus,  quae  gesta  sunt,  et 
evenerunt  in  amplissimo  Instituto , in  quo  inopes  puerperae 
certum  asylum , quique  delicatam  eas  tute  ac  mollissime  tra- 
ctandi artem  edoceri  cupiunt,  locum  et  pleraque  opportuna 
habent.  In  hunc  humanissimum  finem , ut  orbis  terrarum  no- 
vit, jussu  Immortalis  ac  Benignissimi  Caesaris  conditum  est; 
eadem  humanissima  ac  suprema  voluntate  Optimus  Imperator 
noster,  Divi  JOSEPHI  II.  Nepos  illud  perstare,  tutum  esse, 
ac  largiter  sustentari  vult. 

Praeter  multos  medicos  et  chirurgos,  qui  hospites  institu- 
tum invisebant,  numerus  studentium,  ex  utroque  sexu,  multa 
millia  explet,  e quibus  complures  honoribus  praecellunt,  pri- 

mariis  officiis, , scriptis,  doctrina  diu  jam  celebres;  plerique 
alii  honorati  cives  sunt , qui  partem  suam  in  urbibus  et  oppi- 
dis cum  laude  et  salutariter  exercent ; illorum  sub  ipsis  ocu- 
lis pleraque  acta  sunt ; iidem  partus  et  puerperia  molliverunt, 
et  matres  et  natos , cum  professore  et  assistente  , simul  in 
cura  habuerunt,  adeoque  gestorum,  eventuumque  omnium 
facti  participes  sunt. 

Atqui  rebus  omnibus  palam  ita  et  apertissime  peractis,  vix 
quidem  veremur , ne  quis  in  pronunciatis  a nobis  falsi  quid- 
quam vel  occultati  noverit,  vel  unius  unquam  memor  puerpe- 
rae sit,  quae  ob  latam  tardius  justo  opem , vel  omissam  obie- 
rit,  vel  cui  cujusve  proli  quidpiam  noxii  obvenerit. 

Interim  prope  ac  procul  multi  multa  adversus  nos  machi- 
nati  sunt.  Verum  falsa  illa  et  humilia  pleraque,  qualia  erant, 
vili  habuimus , praeter  positas  olim  e vicino  , et  domesticas 
fere  quasdam  insidias , quibus  non  indignari  nefas  fuisset. 
Sic  parum  solliciti  circa  opinationes  et  sermones  aliorum,  ut- 
que  gerant , seseque  habeant  suo  loco  , porro  nihil  morati 
fecimus , ut  nobis  in  rebus  nostris  optimum  semper  ac  con- 
sultissimum visum  est. 

Atque  ita  confido,  longe  et  assiduo  studio  , opera,  et  jun- 
ctis aliorum  viribus  , artem  in  mechanicis  , quatenus  ad  men- 
suram et  numerum  humanis  auxiliis  tractari  apta  est,  utcum- 
que , et  in  medicis , quum  in  hisce  vix  Modo  pareat , saltem 
ingenue  indicatam  esse ; ut  nihil  habeam,  quod  ex  modico 
ingenio  vel  addam , vel  demam , vel  serius , cognitis  aliter 
rebus , meliora  edoctus , vel  excipiam , vel  corrigam. 

Verum  tamen  universam  Vim  omnis  vitae,  in  qua  nihil 
unum  et  aequale  est,  neque  cogitari  potest,  almam,  sanctam 
et  admirandam  illam  , quis  mortalium  verbis  exprimit , vel 
descripturus  lineis  est? 

Nihilominus  post  tam  longa  spatia,  tot  ac  toties  ex  natura 
perspectis,  et  tentatis  rebus,  totam,  una  cum  adplicata  me- 
dicina et  chirurgia , obstetriciam  doctrinam , in  ampla  hac 
puerperarum  domo,  et  facie  et  habitu  mutatam  fuisse,  ne- 
minem fugit  ; vario  certe  discrimine,  et  multa  molestia,  quia 

non  ex  phantasia  , aut  lubitu , ex  suasu  vel  jussu  in  tam  seriis 
rebus  gessimus,  non  a contrariis  in  contraria,  ab  extremis  ad 
extrema  evagando , morbos  magis  ingenio , quam  ingenium 
morbis  subdidimus  , nec  intentius  contra  artem  quam  contra 
artificia  stetimus.  Caetera  non  tantum  leges,  quibus  natura 
agit,  quasque  ignoramus,  perscribere,  quantum  naturam  ip- 
sam, quatenus  ad  sensus  nostros  habet,  et  agitat,  aliquate- 
nus designare,  hoc  intentum  nobis,  hic  labor  erat. 

Ab  illo  tempore  in  omni  politiore  humanitate  temperan- 
dis in  puerperiis , imo  etiam  ex  usu  passim  pristinae  disci- 
plinae aptior  simplicitas  et  mansuetudo  plerisque  matribus  et 
natis  advenit ; ars  enim  qualis  olim  fuit , sola  et  usitata , ea 
certe  nunc  non  est,  nec  a triginta  et  plus  annis  inter  nostros 
amplius  traditur,  nec  exercetur;  sicque  vetus,  suo  aevo  bona 
etiam,  obstetricia  magistra  illa,  cum  omni  suo  horrore  forci- 
pum  , manuumque  , potius  belluarum  truncis  apta , quam  ad 
subtiles  formas  mulierum,  passa  suum  fatum , fuit. 

Permulti  viri,  peritia  et  ingenio  gravissimi  novum  cultum 
potiorem  esse,  profitentur,  plurimi  etiam  ac  celebres  maxime 

hodie  obstetricantes  mitissimam  artem  quomodo  penes , ac 

♦ 

nobiscum  exercitarunt,  ac  viderunt,  ubique  nunc  terrarum 
fovent,  diffundunt,  et  perficiunt.  Simile  etiam  praedicare, 
suo  modo,  de  multis  in  schola  eruditis  obstetricibus  decet; 
hancque  illis  laudem  merito  tribuimus.  / 

Attamen  inermis  et  insons  doctrina  suos  quoque  adversa^ 
rios  habet,  eosque  proximos  ac  fervidissimos,  qui  postquam 
primis  scientiae  fundamentis  et  usibus  nostris , alioqui  circa 
auctorem  morte  taciturniores , in  scriptis  suis  ac  sermonibus 
diu  gloriati  sunt , furta  subito  nunc  spumato  dente  laceraro 
gestiunt,  et  collocati  in  plausibili  hoc  uno  penso  allaborant, 
quo  novam  in  arte  haeresin  torqueant  et  conficiant.  Haec 
magis  rabies , quam  bruta  simplex  dementia  est.  Etenim  si 
concedimus  etiam , illis  eam  ingenii  altitudinem  inesse , et 
copiam  scientiae,  et  reliquas  artes  bonas,  ut  nobile  opus  mo- 
liendo affatim  pares  sint,  quidnam  lucri  insana  exagitatione 
accedit.  Certe , si  quando,  quas  primas  leges,  quosque  cultus 

nostratis  scholae  in  libros  suos  congesserunt,  petulans  quis- 
piam per  joca  exscindit,  quid  tum?  juxta  communia  pleraque, 
qualia  a temporibus  illustrium  virorum  , Dionis  et  Mauriceau, 
a Deventero  et  aliis  plus  satis  dispersa  et  ubique  notissima 
sunt. 

/ 

Nostra  quidem,  sed  haec  me  solum  adigunt,  mea  igitur 
parum  interest,  quinam  in  omni  parte  obstetricia  mores  et 
vitia  prae  aliis  placeant.  Yerum  aequa  licet  mente  in  opi- 
niones , honestum  tamen  esse  imo  decere  existimavi , ut  pro 
munere  boni  cujusque  viri , quibus  artis  systema  meum  in- 
struxi , gesta  tandem  et  eventa  universim  et  obiter  comple- 
xus, eorum  fidem  etiam,  quia  equidem  vera  et  nova  sunt, 
variis  quotquot  ac  probis  testibus  impigre  denuo  eoque  ma- 
gis tutari  tenderem.  Caeterum  quae  vera  sunt,  admittantur, 
quae  falsa,  remittantur;  hoc  rogamus,  hoc  petimus.  Tum 
vero  etiam  urbane  quaesumus,  ut  quae  a nobis  dicta  et  aperta 
sunt , si  minus  arrident,  ex  certo  refellantur ; pro  omni,  quod 
posuimus , principi  argumento  aliud  statuatur  firmius ; tum 
pro  omni  cultu,  quem  commendavimus,  ostendatur,  quidquid 
utile  magis  sit,  et  commodum,  neque  tamen  anibus  et  ton- 
soribus aliunde  notum,  niniis  luctuose  peragitatum,  tritum 
ac  vulgatissimum.  Seu,  ut  leve  sit,  quod  exposcimus,  evin- 
cant tantisper,  obstetriciam,  qualis  prior  fuit,  inter  caetera 
officia  hominum  et  artes,  solam  hanc,  parum  emendari  ac 
expoliri  inhabilem , et  ab  aevo  in  omnia  bonam,  vel  optimam 
fuisse  vel  pessimam. 

Ars  a natura  profecta  est , ^aque  inprimis , quae  in  viva 
matre  et  foetu  hominum  se  exercet,  ex  mollimentis  ac  be- 
neficiis comprobatur,  quibus  adhucdum  nulli  secunda  obste- 
tricia nostra  est.  Donec  itaque  non  paria  sibi  paribus  ex  ad- 
verso fuerint,  superba,  nec  aevo,  nec  mortali  obnoxia.  Hanc 
artem  vere  ac  unice  a natura  profectam  primum  observavi- 
mus, hanc  agimus  ac  excolimus,  non  eam  in  gypso  et  cera, 
ligneam,  coriaceam  illam,  artis  opprobrium  et  naturae  dam- 
num , quam  festive  spernimus , fastidimus  et  avorsamur. 

Quemadmodum  igitur  in  aliis , quae  in  Universo  regunt, 

rebus  ac  potentiis  certi  ordines  et  habitus  industria  et  studio 
hominum  inventi  ac  definiti  perpetuo  stabiles  sunt;  ita  quo- 
que ritus  et  auxilia,  et  alia  in  puerperiis  opportuna  ex  pri- 
mordiali Viennensium  publica  schola  a nobis  revelata  nun- 
quam non  yera  sese  et  ntilia  praestabunt:  quoniam  ea,  non 
ex  yagis  et  incertis  factis  et  scriptionibus  rapta  exempla, 
sed  firma,  toto  uno  hominum  aeyo  et  ultra,  ex  diversissimis 
omnis  puerperii  occasionibus,  continuo  usu,  a nobis  spectata, 
accepta , tum  cautim  ac  sincere  collata  gignentis  naturae 
monstrata  et  probata  moderamina  sunt. 

Postremum  incertus  et  aequabilis,  uti  cuncta  in  humanis 
sunt,  et  erunt,  modicum  hoc  quidem,  at  mortalibus  tamen 
fortassis  non  inutile  opus  claudo , ac  aeterno  Numini , quod 
in  eo  elaborandi)  otium  et  ad  superandas  naturales  et  insidio- 
sas tot  difficultates  vires  et  animi  constantiam  sit  largitum, 
sub  vitae  finem,  qui  post  septuaginta  et  plures  annos  procul 
abesse  nequit  „ 'piissime  grates  gratiasque  habeo  atque  ago. 

